
BLOKADA —TAI YPATINGA KOVOS VEIKSMŲ 


FORMA, KAI OBJEKTAS IZOLIUOJAMAS 


J 0 K į 0 G p Y N Y B 0 G NUTRAUKIANT JO RYŠĮ SU IŠORINIU PASAULIU. 


BLOKADOS TIKSLAS: PRIVERSTI PRIEŠĄ 


N Ė B U V 0 | PASIDUOTI, JĮ NUALINTI, O PASKUI SUNAIKINTI 


BLOKUOJAMĄ PRIEŠO GINKLUOTŲJŲ PAJĖGŲ 
GRUPUOTĘ IR VĖLIAU UŽIMTI BLOKUOJAMĄ 
OBJEKTĄ. 


Visi žinome, kad miestą prie Nevos norėta uždusinti blokada. Ne užimti, bet 
tiesiog sunaikinti nepriėmus kapituliavimo. Apie blokadinį Leningradą pri- 
rašyta daug knygų. Daugiausia apie jo gyventojų atkaklumą, bombardavi- 
mus, artilerijos apšaudymą, badą, „gyvybės kelią“, apie proveržio džiaugs- 
mą ir padidintą duonos normą. Rasti pakankamai aiškų pasakojimą apie 
Leningrado kovas beveik neįmanoma. Ko gera, įmanoma aptikti tik vykusių 
karo veiksmų - operacijos „Iskra“ - normalų paaiškinimą. 

Vokiečių kariuomenė iš esmės panaudojo kovos veiksmų „ypatingą for- 
mą“ -pradėjoblokadą. O ką veikė Raudonoji armija? Sakyti, kad „Leningrado 
gynyba“ - neteisinga, nes pagal klasikinį, profesoriaus A. Verchovskio pa- 
teiktą apibūdinimą „gynybiniu vadinamas toks mūšis, kai vietovėje išdės- 
tyta kariuomenė savanoriškai atiduoda priešui veiksmų iniciatyvą ir, taip 
laimėjusi laiko, įvykdo: 1) išankstinį ugnies organizavimą; 2) vietovės įtvir- 
tinimą ir maskuotę; 3) pasirengia atsakomiesiems smūgiams. Toks išanksti- 
nis organizavimas leidžia naudojant minimalias pajėgas sukaustyti didžiu- 
les priešo pajėgas, o likusias nuo gynybos pajėgas tada galima panaudoti 
lemiamam smūgiui ten, kur vyriausiasis viršininkas nori pasiekti pergalę“. 

Prie Leningrado viskas buvo atvirkščiai: sovietų kariuomenė stovėjo 
vietoje, priešui iniciatyvos neperleido ir turėjo daug didesnes pajėgas nei 
priešas. 

„Karas dėl Leningrado“ - tai ištisinis puolimas, neįsivaizduojamai kruvi- 
nas, labai dažnai visiškai betikslis, unikalus mūšis. Leningrado ir Volchovo 
frontų kariuomenė šiame kare niekada nesiėmė gynybos. Ji nuolat, be per- 
traukos puolė, o būtent vokiečiai „kovojo gynybos mūšiuose“ sukausty- 
dami „didžiules priešo pajėgas“. Mėnesiais atakuojančios tuose pačiuose 


ruožuose sovietų armijos visada turėjo didžiulę persvarą ir, suprantama, 
pagal karinę teoriją, visada patyrė daug didesnių nuostolių. Šiuos nuosto- 
lius dešimteriopai padidino neišmokyta sovietų kariuomenė, menkas profe- 
sinis „tėvų“ — vadų parengimas ir visiškas žmogaus gyvybės nuvertinimas. 
„Vyresnieji viršininkai“ labai norėjo pasiekti pergalę, todėl visur kova vyko 
ištisus trejus metus ir atsiėjo tris milijonus — tiek žuvo, dingo be žinios ir 
buvo sužeista kariškių. Dar vienas milijonas per tą laiką žuvo mieste. 

Paslaptį, kaip jiems tai pavyko padaryti, garsieji karvedžiai nusinešė į ka- 
pus, o sovietų istorikai rašė „istorijas“ remdamiesi savo memuarais, iš ku- 
rių galima pasirinkti pasakų apie raudonarmiečių heroizmą. Jie didvyriškai 
kirviais sukapojo vokiečių tankus drauge su įgulomis arba, audringai šau- 
dant priešui, neutraliame ruože ieškojo pamesto partinio bilieto, bet daž- 
nai net sunku suprasti, su kuo šie generolai kovojo. Susidaro įspūdis, kad 
dauguma jų gyvenime buvo pacifistai ir, susižavėję karjera, pernelyg mažai 
domėjosi karine veikla. Pavyzdžiui, 70-osios armijos vadas generolas 
Popovas visus „Bagrationo“ operacijos etapus atsiminė nebent pagal vieno 
ar kito miesto išvadavimo proga rengtas puotas. 

Tik paskutiniame dešimtmetyje buvo publikuota dokumentų apie 
Leningrado pasisėdėjimą, pateikiami tos pusės dalyvių atsiminimai. Ir pa- 
lyginti visai neseniai dabartinių Piterio entuziastų dėka atsirado galimybė 
„pamatyti“ karą iš apačios - „kareivio, šliaužiančio pilvu per purvą, o kar- 
tais ir ariančio nosimi tą purvą“ akimis. Jų liko labai nedaug, bet tie išliku- 
sieji tiki, jog mes juos išgirsime. 

Leningrado panorama pro armijų grupės „Šiaurė“ 18-osios armijos stereovamzdį. 1941 m. 

Kaip žinome, „Barbarosos“ plane buvo numatyta vienu metu smogti triuš- 
kinamus smūgius trimis - Leningrado, Maskvos ir Kijevo - kryptimis. Be 
to, užimti Leningradą ir Baltijos pajūrį buvo laikoma pagrindiniu vermach- 
to puolimo tikslu. 

Nacistų vadovybė, siekdama užimti „rusų revoliucijos lopšį“, įvertino 
ne tik strateginę, bet ir didžiulę politinę bei ekonominę miesto prie Nevos 
reikšmę. Ten buvo pagrindinių pramonės šakų svarbiausios gamyklos, iš jų: 
mašinų gamybos, aviacijos variklių, radijo technikos, laivų statybos, tankų, 
elektros mechanikos, optikos ir kitos. Apie 75 Yo gaminamos produkcijos 
skirta gynybos kompleksui. Be to, Leningradas buvo stambiausias transpor- 
to mazgas. Sėkmė šiame ruože būtų vokiečiams teikusi galimybę viešpa- 
tauti plačiame regione nuo Baltijos iki Skandinavijos, apsaugojusi jūrų ke- 
lius gabenant į Reichą Švedijos geležies rūdą ir Suomijos nikelį, o sausumos 
teatre - susijungti su potencialiu sąjungininku kare Suomija. 

Leningradui pulti Rytų Prūsijoje buvo išskleista armijų grupė „Šiaurė“, 
kuriai vadovavo generolas feldmaršalas Riteris Vilhelmas fon Lebas. Ji buvo 
sudaryta iš 18-osios ir 16-osios lauko armijų ir 4-osios tankų grupės. Armijų 
grupėje „Šiaurė“ buvo 29 divizijos, iš jų trys tankų ir trys motorizuotosios 
divizijos, kurios turėjo 787 tūkstančius žmonių karinio personalo, 8348 pa- 
būklus ir minosvaidžius, 679 tankus ir šturmo pabūklus. Antžeminių pajė- 
gų veiksmus turėjo paremti 1-ojo oro laivyno, vadovaujamo generolo pulki- 
ninko Kelerio, 830 lėktuvų, iš jų 203 naikintuvai ir 271 bombonešis. 1940 m. 
gruodžio 18 d. direktyvoje fon Lebas kariuomenei iškėlė užduotį Pabaltijyje 
sunaikinti Raudonosios armijos dalinius ir užimti Baltijos jūros uostus, 


Leningradą bei Kronštatą, sunaikinti sovietų laivyno atsparos punktus. 
Viena iš „Šiaurės“ armijų grupės užduočių buvo smogti pagrindinį smū- 
gį Dvinsko (Daugpilio) kryptimi, kuo skubiau savo sustiprintu dešiniuoju 
sparnu veržtis į Opočkos rajoną šiaurės rytuose ir neleisti atsitraukti sovie- 
tų kariuomenei iš Pabaltijo. Smogti pirmąjį smūgį šiaurės vakarų krypti- 
mi buvo pajungta „Centro“ armijos grupės dalis, dislokuota Rytų Prūsijoje: 
9-osios lauko armijos du korpusai ir 3-ioji tankų grupė. 

Visa 43 divizijų, iš jų 7 tankų ir 6 motorizuotųjų, vokiečių grupuotė buvo 
sutelkta prie Lietuvos sienos. Ji turėjo 13 tūkstančių pabūklų bei minosvai- 
džių, apie 1500 tankų ir daugiau nei 1000 lėktuvų. 

Sovietų pusėje prieš „Šiaurės“ grupuotę buvo sutelkta Pabaltijo ypatingo- 
sios karinės apygardos, vadovaujamos generolo pulkininko F. Kuznecovo, 
kariuomenė. Iki 1941 metų šis vadas didesniam junginiui nei pulkas ne- 
vadovavo. Prasidėjus karui, ši kariuomenė tapo Šiaurės vakarų frontu. Jo 
8-ojoje, 11-ojoje ir 27-ojoje armijoje buvo 25 divizijos, iš jų 4 tankų ir 2 me- 
chanizuotosios, 1 šaulių ir 3 oro desanto brigados. Jose buvo 440 tūkstančių 
žmonių, 7467 pabūklai ir minosvaidžiai, 1514 tankų, 1814 lėktuvų. 

Rytų Suomijos teritorijoje buvo išskleistos trys grupuotės: vokiečių ar- 
mija „Norvegija“, suomių Pietryčių ir Karelijos armija. Vokiečiai turėjo ju- 
dėti Uchtos, Kandalakšos ir Murmansko kryptimis, o suomiai - Karelijos 
sąsmaukoje ir šiauriau jos siekdami susijungti su armijų grupe „Šiaurė“ 

[MK]  Mechanizuotasis korpusas 


< Vokiečių kariuomenė netoli tuometės Sovietų Sąjungos 


sienos,Lietuvos teritorijoje. 1941 m. birželis. 


Leningrado rajone ir ties Svirės upe. Be to, suomiai turėjo likviduoti sovie- 
tų bazę Hanko pusiasalyje ir pridengti armiją „Norvegija“ iš pietų. Iš viso 
Suomijoje sutelkta 21,5 divizijos, kurios turėjo 407,5 tūkstančio žmonių, 3084 
pabūklus ir minosvaidžius, 192 tankus. Be to, dar buvo 5-ojo oro laivyno ir 
Suomijos KOP 424 lėktuvai. Beje, ar suomiai dalyvaus kare prieš Sovietų 
Sąjungą, dar nebuvo nuspręsta. 

Taigi vokiečių vadovybė buvo nusprendusi užimti Leningradą dvigubu 
smūgiu: iš šiaurės suomių, o iš pietų - vokiečių armijos „Šiaurė“ pajėgo- 
mis. Be to, vokiečių generalinis štabas suprato, kad vermachto turimų pajė- 
gų gali neužtekti sėkmingiems veiksmams visomis strateginėmis kryptimis. 
Hitleris manė, jog Leningrado užėmimo negalima atidėlioti, o „Barbarosos“ 
plano pagrindinė idėja buvo armijų grupės „Centras“ puolimas iki Dniepro 
upės, paskui permetant dalį jos pajėgų į šiaurę, kad būtų galima pergalingai 
baigti SSRS šiaurės sostinės užėmimą. Maskvos puolimas buvo vokiečių ge- 
neraliteto svajonė, bet iki Leningrado užėmimo nebuvo planuojamas. 

„Didžiojo Lenino vardo miestui“ ginti nuo „fašistinės“ Suomijos pasikė- 
sinimo iš sausumos pusės buvo skirta Leningrado karinės apygardos ka- 
riuomenė, vadovaujama generolo leitenanto M. Popovo. Karinė apygarda 
turėjo 15 šaulių divizijų, kurios vidutiniškai buvo sukomplektuotos po 12 
tūkstančių žmonių, aprūpintos daug geriau nei kitose pasienio apygardose. 
Šaulių junginių artilerijos daliniai buvo visiškai aprūpinti kadrais ir kovine 
technika. Karo išvakarėse apygarda turėjo 436 tūkstančius karių ir vadų, 
9599 pabūklus ir minosvaidžius, jai priklausė 1-asis ir 10-asis mechanizuo- 
tieji korpusai. 1941 metų birželį šarvuočių ir tankų kariuomenė turėjo 1857 
tankus ir 514 šarvuotųjų mašinų, o karinės oro pajėgos - 2104 lėktuvus. 
Be to, šiaurės vakarų ruože dislokuoti 656 Baltijos laivyno KOP lėktuvai 
(iš jų 172 bombonešiai ir 353 naikintuvai) bei 115 Šiaurės laivyno lėktuvų. 
2-ojo priešlėktuvinės gynybos korpuso šeši artilerijos pulkai, dengiantys 
Leningradą, turėjo apie 600 naujų 85 mm pabūklų. Priešlėktuvinės gynybos 
dvi naikintuvų - 3-ioji ir 54-oji - divizijos buvo skirtos pridengti miestui ir 
turėjo 200 lėktuvų. Birželio 19 d. iš naikintuvų aviacijos dalinių pradėtas for- 
muoti PLG 7-asis aviacijos korpusas. 

Baltijos laivynas turėjo 2 linijinius kreiserius, 2 lyderius, 21 eskadrinį 
minininką, 66 povandeninius laivus, 6 minininkus, 3 tralerius, 7 sargybos 
laivus, 48 torpedinius katerius ir dar daugybę pagalbinių laivų. Pakrančių 
apsaugai priklausė 424 stambaus kalibro pabūklai. Laivyno PLG sistema 
turėjo 352 pabūklus. Visam šiam ūkiui vadovavo viceadmirolas V. Tribucas, 
kuris, per ginkluotųjų pajėgų dvejus valymo metus pradėjęs tarnybą eskadros 


12 


la 


Raudonosios armijos tankų armada, besirengianti paradui Leningrade. 1935 m. 

Sovietų Sąjungos Raudonosios vėliavos Baltijos laivyno laivai Leningrade. 

minininko tiltelyje, išsitarnavo iki laivyno vado, o pakeliui „pasižymėjo“ 
įvairiuose štabo postuose — ketvirtasis flagmanas per puspenktų prieška- 
rio metų. Draugas Stalinas nebijojo skirti naujų kadrų, lygiai kaip ir be jokio 
svyravimo juos pašalinti. 

Iš esmės SSRS pajėgos buvo gana didelės ir sovietų maršalų kalbos apie 
priešo kiekybinę persvarą — pasakos, skirtos sovietiniams žmonėms, nuo 
kurių anksčiau pateikti skaičiai pusę amžiaus buvo slepiami lyg pati di- 
džiausia valstybės paslaptis. Dėl šios įvardytos priežasties buvęs genera- 
linio štabo viršininkas maršalas A. Vasilevskis galėjo autoritetingai kalbėti 
apie „fašistų aviacijos armadas“ ir turinčią trigubą persvarą armijų grupę 
„Šiaurė“ su 679 tankais ir 830 lėktuvų prieš Pabaltijo apygardą, turinčią 1514 
tankų ir 1814 lėktuvų. Reikėjo bet kokiu būdu paaiškinti, kodėl karo pradžia 
Šiaurės vakarų frontui, kaip visai „nenugalimai ir legendinei“, virto serija 
katastrofų. 

Jau 1941 m. birželio 22 d. pabaigoje vokiečiai pasistūmėjo 20-70 km ir 
užėmė Nemuno perkėlas. Sovietų gynybos sistema buvo sutriuškinta ke- 
liuose ruožuose, ryšių sistema sutrikdyta, nebuvo galima centralizuotai 
valdyti kariuomenę. Generolo F. Kuznecovo kariuomenė, nesiorientuoda- 
ma realybėje ir veikdama atski- 
rai, mėgino įvykdyti prieškario 
planus - vaduoti užsienio prole- 
tarus iš juos engiančių savų ka- 
pitalistų ir dvarininkų. Aviacija, 
užuot palaikiusi antžeminę ka- 
riuomenę, vykdė antskrydžius 
prieš Rytų Prūsijos objektus ir 
dėl puikiai organizuoto prieš- 
lėktuvinės gynybos pasiprieši- 
nimo patyrė didelių nuostolių. 
Mechanizuota kariuomenė gavo 
įsakymą smogti generolo pul- 
kininko P. Sobenikovo 8-osios 
armijos ruože kontrsmūgį iš- 
ilgai Šiaulių-Tilžės plento. 


Vokiečių kariuomenė, užėmus tiltą per 


Nemuną prie Alytaus. 1941 m. 

Vokiečių kariai apžiūri susprogdintą Raudonosios armijos tanką. 1941 m. 


Kontratakuojant per tris dienas kovose su 41-uoju motorizuotuoju gene- 
rolo Georgo Reinhardto korpusu (1-oji, 6-oji tankų, 36-oji motorizuotoji, 
269-oji pėstininkų divizijos — apie 400 tankų), 12-asis ir 3-iasis sovietų me- 
chanizuotieji korpusai, veikiantys be pėstininkų, aviacijos paramos, užnu- 
gario tiekimo ir tarpusavio ryšių, buvo sutriuškinti ir neteko beveik 1300 
tankų. Šiaurės vakarų fronto automobilių, šarvuočių ir tankų valdybos vir- 
šininko liepos 2 d. pranešime rašoma: „3-iasis mechanizuotasis korpusas 
neegzistuoja. 12-0jo mechanizuotojo korpuso likučius ir 3-iojo mechanizuo- 
tojo korpuso karinio personalo likučius būtina sutelkti ir dislokuoti Lugos 
rajone performuoti“. 

Sutriuškinęs sovietų dalinius Reinhardtas savo korpusą metė Dauguvos 
link. 

11-osiosarmijos divizijos, vadovaujamos generolo leitenanto V. Morozovo, 
taip pat neišlaikė sutelkto šarvuočių ir tankų smūgio. Armija, patyrusi di- 
džiulių nuostolių ir perkirsta į dvi dalis, pradėjo ristis atgal į šiaurės rytus. 
Kauno, Daugpilio ruožai iš esmės liko be priedangos. Šioje vietoje pleištu 
įsiveržė generolo Ericho fon Manšteino (Erich von Manstein) 56-ojo korpuso 
8-oji tankų ir 3-ioji motorizuotosios divizijos, turinčios apie 200 tankų. 

Spaudžiant 4-osios tankų grupės junginiams, remiamiems bombonešių 
aviacijos, Šiaurės vakarų fronto kariuomenė traukėsi skirtingomis krypti- 
mis: 8-osios armijos divizijos Rygos, o 11-osios armijos — Švenčionių, Dysnos 
link. Reikėjo nedelsiant imtis priemonių organizuoti gynybą prie Dauguvos 
upės ir likviduoti proveržį centriniame fronto ruože. 


Vokiečių kariai Latvijoje. 1941 m. 


Gynybą Dauguvos ruože buvo pavesta organizuoti Sobenikovo armijos 
ir iš užnugario gilumos atvykstančios 27-osios armijos, vadovaujamos gene- 
rolo majoro N. Berzarino pajėgoms. Fronto vado įsakymu 8-oji armija, ku- 
rioje buvo sutelkti 10-ojo, 11-ojo šaulių korpusų ir 202-osios mechanizuoto- 
sios divizijos daliniai, turėjo parengti gynybą ruože nuo Rygos iki Livanų. 
Kairiau Livanų iki Kraslavos traukėsi 16-ojo šaulių korpuso junginiai. 
Siekdamas suderinti šių junginių veiksmus fronto vadas nusprendė į prie- 
kį pasiųsti 27-osios armijos valdybą ir tiekimo dalinius. Generolo Berzarino 
štabas automobiliais persibazavo į Rėzeknės rajoną ir birželio 28-0sios va- 
karą perėmė vadovavimą daliniams Daugpilio ruože. Iš Maskvos karinės 
apygardos kariuomenės vyriausioji vadovybė į šį ruožą permetė nevisiškai 
sukomplektuotą 21-ąjį mechanizuotąjį korpusą, vadovaujamą generolo ma- 
joro D. Leliušenkos - „vos“ 175 tankus ir 129 pabūklus. Tačiau, prieš priar- 
tėjant, priešui generolas Berzarinas nespėjo suorganizuoti gynybos. 

Jau birželio 26-osios ryte, ketvirtąją karo dieną, generolo Branderbergo 
8-oji tankų armija, įveikusi 400 km nuotolį, prasiveržė prie Daugpilio, užė- 
mė du nesunaikintus tiltus per Dauguvą ir sudarė placdarmą dešiniajame 
krante. Kitą dieną upę forsavo generolo Jano 3-ioji motorizuotoji divizija. 
Birželio 28 d. vokiečiai sėkmingai atrėmė Leliušenkos korpuso ir mesto į 
„pėstininkų mūšį“ 5-ojo oro desanto korpuso kontrataką ir nubloškė priešą 
40 km nuo Daugpilio. Generolas Marišteinas-iš visos širdies norėjo pratęsti 


Feldmaršalas Erichas fon Manšteinas ir generolas majoras Erichas Brandenbergeris 


Rytų fronte. 1941 m. birželis. 


šaunų reidą sovietų užnugaryje, tačiau tankų grupės vadas įsakė jam susto- 
ti. Hepneris baiminosi, kad 56-asis motorizuotasis korpusas, atitrūkęs 100- 
130 km nuo vokiečių pagrindinių pajėgų, gali patekti į apsuptį ir nusprendė 
palaukti, kol prie Dauguvos priartės 16-osios armijos vadovaujama genero- 
lo pulkininko Ernsto Bušo kariuomenė bei Reinhardto korpusas. 

Iki birželio 29 d. 8-osios armijos gynybos ruože, patraukdamas kariuome- 
nę prie Dauguvos, priešas aktyvių kovos veiksmų nevykdė. Atskiri sovietų 
daliniai ritosi į rytus. 12-0jo mechanizuotojo korpuso, kuriame buvo apie 40 
tankų, likučiai atsitraukė už upės Rygos rajone. Korpuso štabas, netekęs ry- 
šio su savo daliniais, buvo tą dieną apsuptas ir miškuose piečiau Boriselės 
vokiečių sunaikintas. Korpuso vadas generolas majoras N. Šestopalovas pa- 
teko į nelaisvę ir rugpjūčio 6 d. mirė nuo sužeidimų karo belaisvių stovy- 
kloje Šiauliuose. 

1941 m. birželio 29 d. motorizuotasis korpusas forsavo Dauguvą 
Krustpilio rajone. Birželio 30 d.18-osios armijos 26-0jo korpuso priešakinis 
būrys, vadovaujamas generolo pulkininko Georgo fon Kiuchlerio, užėmė 
Rygos tiltus. Visa tai smarkiai apsunkino sovietų 8-osios armijos, kuri trau- 
kėsi į dešinįjį krantą lėčiau, nei puolė priešas, padėtį. Liepos 1 d. vokiečiai 
užėmė Rygą. 


Nuo birželio 29 iki liepos 1 d. armijų grupės „Šiaurė“ vadovybė telkė pa- 
jėgas placdarmuose tolesniam puolimui ir tvarkė savo junginius. Pagal sau- 
sumos kariuomenės vyriausiosios vadovybės (OKH) sumanymą 4-osios tan- 
kų grupės junginiai privalėjo veržliai pulti per Rėzeknę Ostravos ir Pskovo 
kryptimi ir kartu sutrukdyti sovietų kariuomenei atsitraukti piečiau Čudo 
ežero. Manšteino korpusas tuo metu galutinai susitelkė Daugpilio rajone, 
prie jo prisijungė trečiasis motorizuotasis junginys - SS divizija „Kaukolė“ 
(Totenkopf), o Kruspilio rajone - Reinhardto korpusas. Tuo pačiu metu prie 
Dauguvos priartėjo 18-osios ir 16-osios armijos pėstininkai. Birželio pabai- 
goje armijų grupėje „Šiaurė“ buvo 25, iš jų 101-ojo užnugario korpuso trys 
apsaugos divizijos. 

Atrodė, kad Šiaurės vakarų fronto vadovybė rado galimybę sutvirtinti 
savo pozicijas ir suorganizuoti tvirtą gynybą kitoje vandens kliūties pusėje. 
To Manšteinas labiausiai ir bijojo: „... Po netikėto korpuso reido į Daugpilį 
jau praėjo šešios dienos. Priešas sulaukė akimirkos, kad įveiktų šoką, kurį 
sukėlė rytiniame Dauguvos krante pasirodę vokiečių tankai“. Tačiau so- 
vietų vadovybė darė vieną klaidą po kitos. Iš pradžių 24-ajam ir iš vyriau- 
siosios vadovybės rezervo skirtam 41-ajam šaulių korpusams birželio 29 d. 
buvo įsakyta susitelkti Viliakos, Ostravo rajonuose, užbaigti formavimą ir 
būti pasirengusiems smogti kontrsmūgį Daugpiliui ir taip atkurti 27-osios 
armijos gynybos ruožą palei Dauguvą. Kitą dieną šis sprendimas buvo at- 
šauktas ir priimtas kitas. Kuznecovas įsakė atsitraukti į Pskovo, Ostrovo ir 
Sebežo įtvirtinimų rajoną. Kariuomenė pradėjo vykdyti šį nurodymą. Ko 
gera, tokioje padėtyje tai buvo pats teisingiausias sprendimas. 

Liepos 1 d. aktyvių veiksmų vokiečiai nesiėmė. Sovietų fronto žvalgy- 
ba pranešė, kad priešo kariuomenė Daugpilio placdarme sudaryta iš kele- 
to pėstininkų divizijų, sustiprintų tankais. Sužinojęs tai ir atsižvelgęs į vy- 
riausiosios vadovybės reikalavimus sunaikinti priešo placdarmus generolas 
Kuznecovas atšaukė savo birželio 30 d. įsakymą ir vėl įsakė kariuomenei 
pasirengti puolimui, kuris turėjo prasidėti liepos 2 d. Pasirengti buvo skir- 
tos devynios valandos, smūgio pradinėse pozicijose reikėjo susitelkti iki 
10valandos ryto. 8-oji armija turėjo likviduoti Krustpilio placdarmą, 0 27-oji - 
sunaikinti priešą Daugpilio rajone. 

Pirmiausia armija pasirūpino, kad būtų sustabdytas kariuomenės at- 
sitraukimas ir ji grįžtų prie Dauguvos į ankstesnius dislokavimo rajonus. 
Liepos 2 d. fronto kariuomenė vis dar žygiavo ir nebuvo pasirengusi nei 
puolimui, nei gynybai. 5 valandą ryto remiami visos aviacijos smogė vokie- 
čiai. Sovietų armijoms nepavyko įsitvirtinti Dauguvos rajone, o jų likučiai, 

kovodami ariergardo mūšiuose, traukėsi priešingomis kryptimis; 8-oji ar- 
mija - į Estiją, 27-oji - į rytus Velikajos upės link, 11-oji - Nevelio kryptimi. 
Taip baigėsi Šiaurės vakarų fronto sutriuškinimas. Pskovo ruože susidarė 
plyšys, pro kurį pradėjo veržtis 4-oji tankų grupė. Dienos pabaigoje vokie- 
čių judrieji junginiai, traukdami Daugpilio-Ostrovo plentu, pasiekė rajoną 
20-30 km piečiau Rėzeknės ir kitą dieną miestą užėmė. 

Stebinti įvykių eigą šiame ruože vyriausioji vadovybė dar birželio 29 d. 
įsakė iš anksto organizuoti gynybą Velikajos upės ruože ir tvirtai prideng- 
ti Leningrado ruožą. Ji įsakė sutelkti Pskovo, Ostrovo, Porchovo rajonuo- 
se 22-ąjį, 24-ąjį, 41-ąjį šaulių ir 1-ąjį mechanizuotąjį korpusus. Šie junginiai 
tuose įtvirtintuose rajonuose turėjo suorganizuoti tvirtą Leningrado ruožo 
gynybą. 

Generolo majoro M. Černiavskio vadovaujamas 1-asis mechanizuotasis 
korpusas buvo visiškai sukomplektuotas ir iš pradžių turėjo 1039 tankus. 
Tačiau išskleidžiant, prasidėjus kovos veiksmams Pskovo-Ostrovo ruože, 
jis buvo išskaidytas ir neteko didelio judraus junginio svarbos. Jo 1-oji 
Raudonosios žvaigždės tankų divizija buvo permesta į Šiaurės frontą, o 
163-ioji mechanizuotoji perduota 27-osios armijos vadovybei. Iš esmės gene- 
rolui Černiavskiui liko tik 3-ioji generolo majoro I. Kuznecovo divizija, dis- 
lokuota miškuose 20 km į šiaurės vakarus nuo Pskovo, be to, šios divizijos 
vienas tankų ir vienas mechanizuotasis pulkai buvo priskirti 41-ajam šaulių 
korpusui. 

Generolo I. Kosobuckio vadovaujamas 41-asis korpusas, sudarytas iš 
90-osios, 111-osios, 118-osios ir 235-osios šaulių divizijų, liepos 1 d. buvo 
pradėtas laipinti Pskovo, Karamyševo, Čerkasko stotyse. Sutelkęs pajėgas 
jis turėjo išsidėstyti Senojo Pskovo, Naujojo Pskovo ir Ostrovo įtvirtintuo- 
siuose rajonuose. Visos jo divizijos turėjo visiškai sukomplektuotą persona- 
lą, bet, kaip ir dauguma Raudonosios armijos junginių, neturėjo inžinerinio 
turto ir ryšių priemonių, bent jau nebuvo nė vienos radijo stoties. 22-asis 
šaulių korpusas susitelkė Porchovo rajone, 24-asis - Ostrovo rajone. 

Liepos 3-iosios vakarą netikėtai atvykęs motociklininkas generolui 
Sobenikovui atvežė sprendimą perimti vadovavimą Šiaurės vakarų fron- 
tui. 8-ąją jo armiją perėmė generolas leitenantas F. Ivanovas. Tą pačią dieną 
fronto štabo viršininku buvo paskirtas generolas leitenantas N. Vatutinas. 
Ankstesnioji vadovybė dingo apsuptyje ir apie jos likimą nebuvo nieko ži- 
noma. Vėliau paaiškėjo, kad generolas pulkininkas F. Kuznecovas liko gy- 
vas ir liepos pabaigoje prasiveržė pas savuosius. 


Tuo metu Hepnerio tankų grupė išsiskyrė į dvi dalis: Manšteino korpu- 
sas, perdavęs 3-iąją motorizuotąją diviziją generolui Reinhardtui, staiga pa- 
suko Sebežo, Opočkos kryptimi, o 41-asis motorizuotasis korpusas smogė 
Ostrovui. Vokiečiai skubėdami laimėjo: Ostrovo rajone gynyboje budėjo tik 
154-asis atskirasis kulkosvaidininkų batalionas ir 118-osios divizijos 398-asis 
šaulių pulkas be artilerijos, granatų, prieštankinių minų. Ten turėjo atvykti 
235-oji šaulių divizija, tačiau jos ešelonai, riedėdami iš Ivanovo, užtruko 
kelionėje. Tuo metu liepos 4 d. 1-oji tankų divizija, vadovaujama generolo lei- 
tenanto Kirchnerio, pasiekė Ostrovo pietinį pakraštį, nesustodama forsavo 

Iš Raudonosios armijos generalinio štabo dokumentų apie 
kariuomenės aprūpinimą radijo stotimis. Sovietų radijo siųstuvas RSB-3, 


2015 m. Nižegorodsko V. Lenino televizijos gamyklos tinklalapyje 
rašoma:„Nuo 1929 m. prasidėjo radijo stočių ryšiams gamyba... 
Šios radijo stotys ... buvo plačiai naudojamos armijos ginkluotėje, 
otai leido iki 1937 m. padidinti radijo technikos aparatūros kiekį 
visoje gamyboje iki 82 96. 1935 m. pradėta tankų ir lėktuvų įgulų 
telefono pokalbių įrangos gamyba... 

1938 m. nauja stotis SP-3 (C-3) ir atnaujintas siųstuvas RSB3 (PCB3) 
buvo sumontuotas lėktuve ANT-37. 


Velikajos upę ir vakare užėmė miestą. Manevrą smarkiai palengvino tai, 
kad rusai ir vėl nespėjo susprogdinti automobilių bei geležinkelio tiltų, tad 
juos užėmė vokiečių motociklininkai. Sovietų daliniai, nesustodami įsitrau- 
kę į kovą, priešo atremti nepajėgė ir skubiai paliko gynybos pozicijas. Tuo 
metu 56-asis mechanizuotasis korpusas, sunkiai judėdamas pelkėta vieto- 
ve, stūmėsi Sebežo įtvirtintojo rajono link. Ten buvo įsitvirtinę generolo 
Leliušenkos 21-ojo mechanizuotojo korpuso daliniai. 

Įvertinęs padėtį Sobenikovas įsakė 41-ojo šaulių ir 1-ojo mechanizuoto- 
jo korpusų vadams liepos 5 d. auštant sunaikinti vokiečių dalinius Ostrovo 
rajone ir atkurti gynybos ruožą prie Velikajos upės. Kalbėdamas telefonu 
generolas Vatutinas įspėjo generolą Kosobuckį: „Turėkite galvoje, priešo li- 
kvidavimas ir sunaikinimas pavestas jums, už tai atsakote asmeniškai. Už 
įsakymo įvykdymą atsakote savo galva“. Užduočiai įvykdyti buvo skirtas 
111-osios divizijos 468-asis pulkas ir 3-ioji tankų divizija, turinti sunkiųjų 
tankų KV-1 ir KV-2. 

16.00 sovietų tankai įsiveržė į miestą, priešas leidosi bėgti. Kitą dieną 
Ostrovo rajone mūšiai vėl įsiplieskė iš naujo ir tapo dar įnirtingesni. Tačiau 
jau tapo tradicija, kad raudonieji vadai neįstengdavo suderinti savo veiks- 
mų ir kiekvienas kovėsi atskirai. Tai yra tankai be pėstininkų, pėstininkai 
be tankų ir kiekvienas sau. Todėl įtvirtinti laimėjimo jiems nepavyko. Du 
kartus tankistai įsiveržė į Ostrovą, atakose neteko 140 mašinų, bet be pėsti- 
ninkų junginių jo išlaikyti neįstengė. Vokiečiai, sutelkę papildomų pajėgų, 
liepos 6 d. palaužė nukraujavusių sovietų dalinių priešinimąsi ir privertė 
juos trauktis. 1-oji tankų divizija pradėjo greitai veržtis į Pskovą, o 6-oji - į 
Porchovą. 

Aiškinamajame rašte Šiaurės vakarų fronto karinės tarybos nariui laikraš- 
čio „Krasnaja zvezda“ korespondentas M. Kosariovas rašė: „... 5-ojo tankų 
pulko vadas Posenčiukas papasakojo apie mūšį dėl Ostrovo. Iš jo pasakoji- 
mo paaiškėjo, kad vokiečių pajėgos Ostrovo ruože labai nedidelės ir mūsų 
dalinius, užėmusius miestą, atrėmė tik todėl, kad iš mūšio lauko gėdingai 
dezertyravo 111-oji šaulių divizija. Jos vadai, nusiplėšę skiriamuosius žen- 
klus ir antsiuvus, pabėgo pirmieji. Mūsų pajėgų prie Ostrovo sutelkta labai 
mažai, visos jos veikia atskirai, nėra jokios tarpusavio sąveikos“. 

Palikusios Ostrovą sovietų divizijos traukėsi Pskovo kryptimi. Liepos 
7 d. vokiečių tankams pavyko prasiveržti pro Kosobuckio korpuso kovos 
rikiuotę ir žaibiškai priartėti prie pietinių miesto pakraščių. Liepos 8 d. rytą 
sovietų vadovybė, siekdama likviduoti šį proveržį, įsakė 41-ajam ir 1-ajam 
mechanizuotiesiems korpusams smogti kontrsmūgį ir sunaikinti priešą. 

Tačiau kol buvo rengiamasi kontratakai, vokiečių kariuomenė 12 valandą 
atnaujino puolimą. 41-ojo motorizuotojo korpuso junginiai smogė sovie- 
tų 41-ojo šaulių korpuso daliniams, kurie buvo priversti netvarkingai atsi- 
traukti už Velikajos upės. Tuo metu sovietų šaulių divizijų artilerija liko be 
šaudmenų, karinis personalas demoralizuotas pro jo kovos rikiuotės gretas 
besitraukiančių į rytus 8-osios ir 27-osios armijos užnugario dalinių ir daž- 
nai, savavališkai palikęs pozicijas, prisijungdavo prie bėgančiųjų. Padėtį dar 
labiau apsunkino drąsiai, nieko nebijodama, veikianti priešo aviacija. 1-ojo 
mechanizuotojo korpuso likučiai traukėsi Porchovo kryptimi. 

Vos trijų vokiečių divizijų pajėgos sutriuškino šias sovietų pajėgas! 

Tiesa, joms nepavyko nesustojant užimti Pskovo. Šį kartą tiltus per 
Velikajos upę ir jos intakus rusai spėjo susprogdinti net nelaukę savo atsi- 
traukiančių dalinių. Likusieji vakariniame krante 118-osios, 111-osios šaulių 
divizijų ir 25-ojo įtvirtintojo rajono padaliniai, palikę savo visą techniką, upę 
forsavo naudodamiesi pasitaikiusiomis po ranka priemonėmis. Apie jokią 
organizuotą gynybą jau negalėjo būti net kalbos. 

Liepos 8 d. generolas Sobenikovas įsakė fronto kariuomenei pradėti įnir- 
tingą gynybą Pskovo įtvirtintojo rajono ruože Velikajos upė-Čerechos upė- 
Opočka. Kartu jis pareikalavo sukurti grupuotes Porchovo ruožo sparnuose 
turint tikslą smogti kontrsmūgį ir sunaikinti prasiveržusį priešą. Tokie ma- 
nevrai sovietų karo mokslo buvo pavadinti „aktyviąja gynyba“. Generolui 
V. Morozovui, jau įstengusiam prarasti visą 11-osios armijos kariuomenę, 
liepos 9 d. buvo įsakyta atvykti į Dną, sutelkti 41-ojo, 22-ojo šaulių ir 1-ojo 
mechanizuotojo korpuso pajėgas ir imti joms vadovauti. 


Tiltas prie Pskovo per 
Velikaja upę, susprogdintas 
traukiantis Raudonajai 


armijai. 1941 m. 


Ir vėl vokiečiai buvo greitesni. Liepos 9 d. vakare Reinhardto motori- 
zuotasis korpusas aplenkė Pskovą iš rytų pusės ir pradėjo plėsti puolimą 
Lugos kryptimi. Nevaldoma 41-ojo sovietų korpuso kariuomenė išbėgiojo. 
Išsklaidytus jo dalinius, netekusius ryšio su aukštesniaisiais štabais, vado- 
vybė rado tik liepos 13 d. ties Krasnyje Strugais ir Luga. 

Be to, Šiaurės vakarų fronto kariuomenė bėgo taip sparčiai, kad labai su- 
manus priešas šiuos veiksmus palaikė iš anksto apgalvotu ir puikiai įvykdy- 
tu manevru. Generolas Erhardas Rausas rašė: 

„Kai rusai patyrė pralaimėjimą plačiame fronto ruože, atkūrė savo lini- 
jas tik smarkiai atsitraukę. Jie judėjo labai greitai, nors traukėsi didžiulės 
pajėgos... Nusprendę atsitraukti paprastai šį veiksmą atlikdavo vienu šuo- 
liu, o paskui nedelsdami pereidavo prie aktyvios gynybos. Mūsų tankų di- 
vizijoms pralaužus frontą ir pradėjus pakelėse rusus persekioti, jie labai 
apdairiai pranykdavo raižytoje vietovėje. Atsitraukę smarkiai atitrūkdavo 
ir greitai susitelkdavo. Todėl rusus galima laikyti atsitraukimo meistrais. 
Pavyzdžiui, piečiau Leningrado 6-oji tankų divizija paėmė keletą belaisvių 
iš tos pačios 125-osios šaulių divizijos, su kuria mes pirmiausia susidūrėme 
pereidami sieną prie Tauragės. Rusai įstengė atsitraukti 500 mylių!“ 

Deja, vyriausioji sovietų vadovybė savo kariuomenės „atsitraukimo 
meistriškumo“ neįvertino. Generolas I. Kosobuckis ir atsakingas už Pskovo 
gynybą 118-osios šaulių divizijos vadas generolas majoras N. Glovackis „už 
bailumą, neveiklumą, kariuomenės valdymo sužlugdymą, dėl paliktų prie- 
šui ginklų be mūšio ir savavališką kovinių pozicijų palikimą“ pateko į tribu- 
nolą - teko atsakyti galva. 

Tuo metu paaiškėjo, kad Manšteinui dviem divizijomis nepavyks prasi- 
veržti per Sebežo įtvirtinimų rajoną, ir jo kariuomenė bus vėl permesta atgal 
į Ostrovo rajoną. 

Žlugus Pskovui, atrodė, kad armijų grupė „Šiaurė“, savo judriaisiais jun- 
giniais įsiveržusi į Leningrado sritį, sėkmingai įvykdė pirmąją pusę savo 
strateginių užduočių. Pabaltijo mūšiuose, kuriuose dalyvavo 40 sovietų di- 
vizijų, iš jų 7 tankų ir 4 mechanizuotosios, Raudonoji armija smarkiai pra- 
kišo. Jos nuostoliai buvo 90 tūkstančių personalo (daugiausia belaisviais), 
2523 tankai (po 140 mašinų per parą), 3651 pabūklas ir minosvaidis, 990 
kovos lėktuvų. Sovietų kariuomenė atsitraukė 400-450 km, Baltijos laivyno 
laivai buvo priversti persibazuoti iš Liepojos (Libavos) ir Ventspilio į Taliną. 

1941 m. liepos 8 d. fiurerio būstinėje įvyko vokiečių ginkluotųjų pajė- 
gų vyriausiosios vadovybės (OKW) pasitarimas, kuriame buvo svarsto- 
mas pagrindinis klausimas dėl Leningrado puolimo vermachto pajėgomis 


A. Hitlerio kairėje: generolas pulkininkas Francas Halderis, dešinėje: 


feldmaršalas Valteris fon Braušicas. 1941 m. 


ir suomių kariuomenės puolimo iš šiaurinės pusės pradžios. Hitleris pa- 
tvirtino pasiūlytą sausumos kariuomenės generalinio štabo generolo pul- 
kininko Franco Halderio tolesnių veiksmų planą, pabrėžęs, kad būtina at- 
kirsti Leningradą iš rytų ir pietryčių pasinaudojant 4-osios tankų grupės, 
vadovaujamos generolo Hepnerio, pajėgomis. Būtent šiame pasitarime fiu- 
reris paskelbė savo tvirtą sprendimą „sulyginti Maskvą ir Leningradą su 
žeme, kad sutrukdytume ten likti gyventojams, kuriuos kitu atveju žiemą 
turėsime maitinti“. Dviejų Rusijos sostinių sunaikinimas, Hitlerio nuomo- 
ne, simbolizavo „aukštesniosios rasės“ pergalę. Šis neatremiamas moralinis 
bei psichologinis smūgis turėjo sukrėsti „pusžmogių“ širdis, sukelti „neri- 
mą liaudžiai, kuri netektų ne tik bolševizmo, bet kartu ir Rusijos centrų“. 
Esant tiesioginei grėsmei, kad priešas priartės prie Leningrado, sovietų 
vadovybė nusprendė pietvakarinėse ir pietinėse miesto prieigose sutelkti 
dalį Šiaurės fronto pajėgų. Liepos 4 d. generolas M. Popovas gavo įsakymą 
suorganizuoti giliai ešelonuotą gynybą ruože prie Lugos upės nuo Suomijos 
įlankos iki Ilmenio ežero. Vyriausioji vadovybė pareikalavo šiame ruože su- 
kurti 10-15 km gylio gynybos liniją su vientisomis užtvaromis ir palikti kelią 
tik atsitraukti Šiaurės vakarų fronto kariuomenei. Prie Lugos buvo skubiai 
permestos 177-oji ir 191-oji šaulių divizijos, 24-oji tankų, 1-oji atskiroji kalnų 


šaulių divizija, Leningrado šaulių kulkosvaidininkų ir pėstininkų mokyklos 
ir beveik visi vyriausiosios vadovybės artilerijos rezervo pulkai, kurie buvo 
sujungti į Lugos operatyvinę grupę. Jai vadovavo fronto vado pavaduotojas 
generolas leitenantas K. Piadyševas. Kaip prisimena artilerijos maršalas G. 
Odincovas, Konstantinas Piadyševas buvo „talentingas karo vadas, kuris, 
mokydamas kariuomenę, griežtai laikėsi Suvorovo principų ir apdovanotas 
išskirtine intuicija bei aiškiaregyste, tiek daug reiškiančia mūšyje“. Permetęs 
priešakinius būrius prie Pliusos upės jis nedelsdamas pradėjo kurti tvirtas 
užkardas Kijevo plente ir abipus Varšuvos geležinkelio linijos. 

Į Lugos grupę įsijungė besitraukiantys 41-ojo šaulių korpuso daliniai. 
Centralizuojant aviacijos kovos veiksmus Šiaurės ir Šiaurės vakarų frontuo- 
se, Baltijos laivyno bei priešlėktuvinės gynybos 7-ajam aviacijos korpusui 
buvo pavesta vadovauti generolui A. Novikovui. 

Šiaurės, Šiaurės vakarų frontų, Baltijos ir Šiaurės laivynams vadovauti 
nuo liepos 10 d. buvo pavesta Šiaurės vakarų ruožo vyriausiajai vadovybei. 
Jos vadu tapo „pirmasis maršalas“ K. Vorošilovas. Iš esmės akademijos šta- 
bas buvo skubiai sukurptas iš akademijos dėstytojų. 

Dar 1941 m. birželio 27 d. Šiaurės fronto karo taryba priėmė nutarimą dėl 
Leningrado ir jo priemiesčių gyventojų darbo prievolės. Kiekvienas „abie- 
jų lyčių“ leningradietis, nesusijęs su karine gamyba, buvo pasiųstas į gyny- 
bos įrenginių statybas. Kasdien dirbo apie 150 tūkstančių žmonių. Už darbo 
prievolės vengimą buvo numatyta šeši mėnesiai kalėjimo arba 3000 rublių 
bauda. 

Pagrindinis fortifikacijos įrenginių kūrimo krūvis teko moterims. Jos kasė 
apkasus, prieštankinius griovius ir įvairius griovius įkalnėse, vadinamuo- 
sius eskarpus. (Eskarpas - prieštankinė užtvara atakuojamoje 15—45 laips- 
nių įkalnėje, upės krante arba specialiai nukastas žemės ruožas. Susidaro 
2-3 m aukščio status šlaitas, kurio negali įveikti šarvuočiai ir tankai. — vert. 
pastaba). Užtvaras įrengdavo ir miškuose. 

Vokiečiai joms mėtė lapelius: „Poniutės! Nekaskit duobutės! Vis tiek 
prasmuks mūsų tankutės!“ Jeigu tikėsime partijos propagandininko 
A. Okorokovo atsiminimais, lapeliai kėlė juoką. Generolas komisaras tauš- 
kia: moterys, palikusios namuose vaikus, kastuvais ir kapliais kasa prieš- 
tankinius griovius. Ties Leningradu. Apsiavusios bateliais. Virš jų skraido 
vokiečių lėktuvai, kartais numeta lapelių, dažniau - bombų. Pro šalį slenka 
sutriuškintos sovietų divizijos, bėgančios nuo vokiečių „tankučių“. Visiems 
linksma: „Ties Luga mane apsupo besijuokiančios moterys... Aš taip pat ne- 
galėjau susilaikyti nuo juoko“. 


Moterys Leningrade kasa prieštankinį griovį. 1941 m. 


Gatvėse kilo barikados, visos civilinės statybos buvo nutrauktos, kad 
žmonės ir techniniai ištekliai būtų skirti kariniams inžineriniams įrengi- 
niams pirmiausia Lugos gynybos linijai įrengti. Artimiausiose miesto priei- 
gose iš pietvakarių ir pietų pusės buvo statomi Krasnogvardeisko ir Slucko- 
Kolpino įtvirtintieji rajonai, šiaurėje tobulinamas Karelijos ĮR (įtvirtinimo 
rajonas). Gynybos įrenginių ruožas su priešinimosi mazgais buvo kuriamas 
ir Peterhofo-Pulkovo linijoje. 

Nuo birželio 29 d. į pagalbą kadriniams daliniams kartu su šaukiamai- 
siais karo prievolininkais forsuotai buvo kuriama ir Leningrado 200 tūks- 
tančių žmonių liaudies pašauktinių armija. Fronto karo taryba iš pradžių 
prašė 100 tūkstančių „fiziškai stiprių ir politiškai patikimų“ 18-35 metų 
savanorių. Leningrado partijos vadovas ir ruožo karinės tarybos narys 
A. Ždanovas savo ranka kvotą padidino dvigubai, o šaukiamųjų amžių - iki 
50 metų. Gerai informuotas, žinodamas Raudonosios armijos kovinį pasi- 
rengimą ir pergalės lozungus („mažai nukraujavus!“) jis sukaupė patirtį dar 
per Suomijos kampaniją. Sovietų karvedžiai ketvirtame dešimtmetyje buvo 
priversti vienodai mąstyti ir būti absoliučiai klusnūs, išugdyti ištikimai tar- 
nauti Lenino-Stalino siekiui ir kovoje buvo išmokę tik vieną taktikos būdą — 
raudonarmiečių krauju priešą užlieti iki pačių šnervių. Buvo sukurtas 


Sovietų dzoto viduje, kuriame sumontuota 45 mm kalnų šaulių 


patranka ir įrenginys DOT-4. 1941 m. 


Vokiečių motociklininkas Lugos rajone 


prie sovietų bunkerio. 1941 m 

Leningrado šauktiniai. 1941 m. 


Pašauktinis Leningrado gatvėje, 


ginkluotas šautuvu. 1941 m. 


LLPA (Leningrado liaudies pašauktinių armija) karinis štabas ir karo tary- 
ba. Vadovauti armijai paskirtas generolas majoras A. Subotinas. Liepos 4 d. 
priimtas sprendimas suformuoti 15 liaudies pašauktinių divizijų, kurių kie- 
kvieną sudarytų 12 tūkstančių žmonių, ir nedelsiant pasiųsti jas į frontą. 
Rinkti savanorius patikėta partijos komitetams. Liepos 10 d. surinkta 110 
tūkstančių žmonių. Dauguma pašauktinių buvo įmonių darbuotojai, in- 
teligentai ir studentai. Į savanorius įstojo 80 Leningrado rašytojų ir kom- 
pozitorius D. Šostakovičius. Labai greitai Kirovo, Maskvos, Dzeržinskio, 
Kuibyševo ir Frunzės rajonuose buvo suformuotos trys pirmosios divizijos, 
iš viso 31 tūkstantis žmonių ir 15 atskirųjų artilerijos bei kulkosvaidininkų 
batalionų, turinčių apie 15 tūkstančių karių. 

Skuba kuriant šias formuotes negalėjo nepakenkti jų kokybei. Pašauk- 
tiniai beveik neturėjo sunkiosios ginkluotės, kulkosvaidžių padaliniuose 
buvo daug mažiau, nei priklausė pagal etatus, nes divizijas formavo patys 
teritoriniai rajonai ir kaip įstengė patys rūpinosi jų ginkluote, kovine techni- 
ka ir kita amunicija. Kovotojai gavo sandėliuose užsigulėjusių Kanados ga- 
mybos šautuvų, kartais ir mokomųjų, su pragręžtais vamzdžių drūtgaliais, 
bet kartais ir visai neblogų. Iš esmės tai neturėjo jokios reikšmės, nes prie- 
šakinėse linijose šovinių jiems neskirta. 

Karinis personalas, rodęs išskirtinę moralinę dvasią, kovinės patirties 
neturėjo, daugelis žmonių nebuvo tarnavę kariuomenėje ir niekada nelai- 

kę rankose ginklų. 1-oji liaudies pašauktinių divizija 60 Yo sudaryta iš at- 
sargos ir neturinčių karinio pasirengimo žmonių. 2-ojoje divizijoje „eilinių 
neišmokytų“ buvo 3894 žmonės, jaunesniųjų vadų — 205. 3-iojoje divizijo- 
je iki 50Yo karinio personalo visai neturėjo karinio pasirengimo. Mokymą 
teko pradėti nuo autų vyniojimo ir mokymo valgyti ruginius džiūvėsius, 
kad burna nevirstų vientisa kruvina žaizda, bet ir šio „meno“ dažniausiai 
tekdavo išmokti pakeliui į priešakines linijas. Pavyzdžiui, generolo majoro 
F. Rodino 1-oji liaudies pašauktinių divizija buvo formuojama nuo liepos 4 
iki 10d.,ojau kitą dieną jai buvo pavesta ginti vieną Lugos ruožą. Pulkininko 
N. Ugriumovo 2-oji baigta formuoti liepos 12 d., o po paros atvyko į fron- 
tą ir įsikūrė pozicijose palei Lugos upę - Porečjės, Ivanovsko ir Sabsko ra- 
jone. Liaudies pašauktinių divizijos vadų personalas daugiausia buvo pa- 
šaukti atsargos karininkai ir menkai pasirengę vadovauti kovos veiksmams. 
Pavyzdžiui, 3-iojoje divizijoje buvo tik šeši kadriniai karininkai. 

Kaip prisimena buvęs Ižorsko bataliono kovotojas S. Sorokinas, „...mes, 
nedidelio gamyklos būrio kovotojai, patekome į karą, kur kiekviename 
žingsnyje tyko mirtis, kai pačiam reikia mušti priešą. O kaip mušti, - mes 
neįsivaizdavome! Mušti ir viskas. Nors kumščiu, nors šautuvu, svarbiau- 
sia mušti! Ir iš tikro, kuo tuo metu galėjome pakenkti priešui? Savo kari- 
nėmis žiniomis? Mes jų neturėjome. Kovos patirtimi? Jos taip pat nebuvo. 
Ginklais? Iš pradžių juos turėjome apgailėtinus. Kas beliko? Krūtinė! Ir mes 
ją išpūsdami atstatydavome“. 

Liepos 10-14 d. liaudies pašauktinių 1-oji Kirovo, 2-oji Maskvos, 3-ioji 
Frunzės divizijos buvo priskirtos Lugos operatyvinei grupei ir „išvyko į ko- 
vos ruožus“. Šiek tiek vėliau suformuota LPD (liaudies pašauktinių divi- 
zija), vadovaujama pulkininko P. Radygino, kurioje buvo 4267 žmonės. Ji 
pavadinta „lengvai ginkluotų šaulių“ arba „palengvinto ginkluotės tipo ir 
personalo divizija“. Ką tai reiškė, galima nesunkiai įsivaizduoti, o galima ir 
perskaityti P. Čugajo, buvusio 84-ojo tankų bataliono mechaniko vairuoto- 
jo, atsiminimuose: „3 ar 4 d. atvyko 4-osios divizijos pašauktiniai. Jų vaiz- 
das buvo apverktinas: daugelis be mundurų, šautuvą turėjo tik vyresnysis, 
kiti - neginkluoti“. 

Antroje liepos pusėje prasidėjo keturių liaudies pašauktinių gvardijos di- 
vizijų formavimas. Ždanovo ir Vorošilovo nuomone, garbės vardas turėjo 
reikšti, kad šios divizijos sukomplektuotos „iš tikros darbo liaudies gvar- 
dijos“. Ar ne ši idėja pastūmėjo Staliną atgaivinti ginkluotosiose pajėgose 
gvardijos dalinius?! Sakoma, kad darbo gvardija buvo „ginkluota šiek tiek 
geriau“, bet pagrindinis ginklas ir toliau liko krūtinė. Laikui bėgant padėtis 

dėl ginklų pagerėjo, liaudies pašauktinių divizijos pervadintos šaulių divi- 
zijomis, bet naujų junginių formavimo principai nepakito. 1941 m. pabaigo- 
je vokiečiai sutriuškino ir sunaikino 186 sovietų divizijas, tai yra 109 Yo turė- 
tų birželio 22 d. Iš buvusio Raudonosios armijos kadrinio personalo liko ne 
daugiau kaip 8 procentai. Naujos divizijos buvo „telkiamos“ tiesiog kupe- 
tomis, 1941 m. suformuota 419 divizijų bei 305 brigados ir nedelsiant mes- 
tos į frontą, kur vadovybė kaip tik vykdė vieną labai „svarbią“ operaciją. 
Stalinui buvo žadama visiškai sutriuškinti tokį anokį „niekšą Guderianą“ 
arba užimti Kijevą artėjant proletarinės revoliucijos eilinėms metinėms. Ir 
būtinai nepamirštant pasiskųsti dėl pajėgų trūkumo bei dėl neišmatuoja- 
mos priešo galios vis reikalaujant iš vyriausiojo papildyti kariuomenę. Ir 
vėl naujai iškepti kareivėliai dabar jau ešelonuose mokėsi vyniotis autus, 
pirmą kartą išgirsdavo apie kažin kokį statutą, ėjo į mūšį ir žuvo net nespė- 
ję įsiminti savo tiesioginio viršininko pavardės. Kadangi, naudojant tokį ka- 
riavimo būdą, nuostoliai buvo milžiniški, kovinė patirtis kaupta kankina- 
mai ilgai. Tokia kariavimo praktika buvo iki pačios pergalės. Šiuo atžvilgiu 
Tėvynės karo Raudonąją armiją drąsiai galime vadinti liaudies pašaukti- 
nių kariuomene. Liepą-rugpjūtį Leningrade buvo formuojamos ne tik liau- 
dies pašauktinių divizijos, bet ir kitos savanoriškos formuotės: naikintojų 
bei partizanų būriai, darbo batalionai. Suformuoti septyni partizanų pul- 
kai, kuriuose iš viso buvo 6600 žmonių - ne tik civilių savanorių, milicinin- 
kų, NKVD darbuotojų, bet ir 1000 pasieniečių. Šeši tokie savižudžių pulkai 
į priešo užnugarį permesti jau liepos viduryje. Tai buvo neapgalvota avan- 
tiūra, kurios tykojo visiškai aiškus galas. Pirma, šios griozdiškos formuo- 
tės, neturinčios užmaskuotų bazių ir ryšio priemonių, buvo nemanevringos 
ir negalėjo naudotis partizanine taktika, be to, jas lengvai susekdavo prie- 
šas. Antra, joms buvo skiriamos visai ne partizaniškos užduotys, o „kova 
su priešo kariuomenės daliniais“. Ginkluoti vien šaulių ginklais, kariniu at- 
žvilgiu menkai parengti pulkai iš esmės veikė pafrontės ruože, kur vokiečių 
kariuomenės tankis buvo maksimalus, kovojo atviruose mūšiuose su regu- 
liariosios priešo kariuomenės daliniais, kurie turėjo tankų, artilerijos ir avia- 
cijos. Iš esmės be jokios ypatingos naudos jie buvo labai greitai sutriuškinti. 
Būdinga, kad tuo metu vadinti ne partizanų, o naikintojų pulkais. Vėliau iš 
jų likučių, grįžusių į Leningradą, suformuotos atskiros diversinės žvalgy- 
bos grupės. 

Liepos 13 d. rengiant miesto gynėjų rezervą, priimtas nutarimas mo- 
kyti karybos visus vyrus nuo 15 iki 55 metų. Buvo įvestas visuotinis gy- 
ventojų karinis rengimas. Iš Leningrado į frontą išėjo apie 160 tūkstančių 


visų savanoriškų formuočių 
žmonių. Pagal LKT liepos 8 d. 
nutarimą mieste, kaip ir viso- 
je šalyje, įvesta maisto produk- 
tų skirstymo kortelių sistema. 
Darbininkai gaudavo per dieną 
po 800 gramų duonos, tarnauto- 
jai - 600, išlaikytiniai ir vaikai — 
400 gramų. Pagal korteles buvo 
išduodamos nustatytos kruo- 
pų, mėsos, riebalų ir konditeri- 
jos gaminių normos. Daugelis 
maisto produktų tvirtomis vals- 
tybinėmis kainomis pardavinėti 
parduotuvėse, o kai kurių pa- 
grindinių maisto produktų buvo 
galima įsigyti  komercinėmis 
kainomis. 

Daugumai gyventojų karas 
vis dar buvo kažkas tolima ir 
nelabai baisu: „Laukėme greitų 
mūsų nenugalimos ir geriausios 
pasaulyje, kaip apie tai nuolat 
rašoma laikraščiuose, kariuome- 


nės pergalių. Pirmosiomis karo 


dienomis mieste vyravo šven- 
tinė nuotaika. Giedra, saulėta  „Sunaikinti vokiečių siaubūną/. Sovietų plakatas. 
diena, žaliavo sodai ir skverai, Leningradas. 1941 m. 

žydėjo gėlės. Miestas pasipuo- 

šė nemokšiškai nutapytais ka- 

riniais plakatais. Atgijo gatvės. Daugybė naujokų naujomis uniformomis, 
užsiėmę savo reikalais, nardė šaligatviais. Aplinkui aidėjo dainos, patefo- 
nų ir armonikų garsai: mobilizuotieji skubėjo paskutinį kartą nusigerti ir 
atšvęsti išvykimą į frontą. 

Atsižvelgus į tai, jog karo eiga visai neatitiko rašytojų P. Pavlenkos ir 
N. Španovo karinių patriotinių utopijų, sovietų liaudis tikėjo ateisiant „di- 
džiąją dieną“ ir „mūsų Stalino sakalai atneš laisvę ir laimę visai darbo 
žmonijai“. 


1941 m. liepos 10 d. laikoma oficialia kovos dėl Leningrado pradžios data. 

Tą dieną vokiečių ir suomių kariuomenė vienu metu Estijoje ir Rytų 
Karelijoje smogė Lugos, Naugardo ir Staraja Rusos kryptimis. 

Onegos-Ladogos sąsmaukoje puolimą pradėjo „Karelijos“ armija. 

Vokiečių tautos fiureris, stengdamasis kuo greičiau užimti Leningradą, 
tikėjo suomių „drąsia tauta“, kuri „virė noru atkeršyti“, ir su ja siejo didžiu- 
les viltis, nors jokio susitarimo su Reichu nebuvo pasirašyta ir nieko konkre- 
čiai suomiai vokiečiams nežadėjo. Tačiau, žlugus Norvegijai ir Prancūzijai, 
atsidūrusi tarp vokiečių kūjo ir sovietų priekalo suomių šalis ir jos keturi 
milijonai gyventojų, net labiausiai norėdami, neturėjo jokių galimybių likti 
neutralūs. 1939-1940 m. Žiemos karo karti patirtis, nuolatinis Kremliaus po- 
litinis spaudimas ir grasinimai, be jokių ceremonijų kišimasis į vidaus reika- 
lus tik sustiprino suomių tautos priešiškumą SSRS. Suomiai pradėjo ieškoti 
politinės paramos visur, kur tik jos buvo galima rasti. Nepamirštamą įspū- 
dį padarė Pabaltijo respublikų okupavimas ir nepriklausomų šalių „prijun- 
gimas prie laimingųjų sovietų tautų“, kurį įvykdė Raudonoji armija 1940) 
metais. Suomijos vyriausybė aiškiai pamatė šaliai parengtą ateitį. Be to, 
suomius pasiekė gandai apie lapkričio mėnesį, vykstant Molotovo vizitui 
Berlyne, Suomijai keltus reikalavimus. 

Viačeslavas Michailovičius, svarstydamas su Hitleriu interesų sferų „pa- 
sauliniu mastu“ dalybas ir planą pasiekti Indijos vandenyną, atkakliai siekė, 


V. Molotovas ir 

J. fon Ribentropas Berlyne. 
Sovietų Sąjungos ir 
Vokietijos draugiškos 
derybos Berlyne, 

1940 m. lapkritis. 


kad iš pradžių Kremlius gautų viską, kas priklauso pagal slaptąjį 1939 metų 
protokolą, kurio dar ne visi punktai įvykdyti: „Suomijos klausimas iki šiol 
neišspręstas... Sovietų vyriausybė laiko savo pareiga sureguliuoti Suomijos 
klausimą“. 

Be to, į „sureguliavimą“ Kremliaus svajotojai žvelgė vienareikšmiškai — 
okupavimas, sovietizavimas ir „savanoriškas“ Suomijos prisijungimas prie 
Sovietų Sąjungos. Nors fiureris visaip mėgino sovietų premjerą įkalbėti su- 
prasti kovojančios ir ekonomiškai suinteresuotos suomių ir švedų tieki- 
mais Vokietijos padėtį, nors ir prašė palaukti metus ar bent pusmetį, kol bus 
sudaryta taika, Molotovas tapo nepalenkiamas. Jis išreiškė nusistebėjimą, 
kodėl Sovietų Sąjunga „turi atidėti savo planų realizavimą šešiems mėne- 
siams ar metams?“ Iš tikro jau buvo praėję du mėnesiai, kai pasirašytas 
dokumentas Nr. 103203 - „Siūlymai dėl Raudonosios armijos pajėgų išsklei- 
dimo, jeigu kiltų karas su Suomija“. 

1940 m. lapkričio 25 d. Molotovas Berlynui pateikė sąlygas, kuriomis 
Sovietų Sąjunga sutiktų prisijungti prie Trišalio pakto ir dalyvautų bendra- 
me Vokietijos-Italijos-Japonijos-Sovietų Sąjungos projekte perbraižant pa- 
saulio žemėlapį. Pirmuoju punktu šiame dokumente buvo įrašyta Maskvos 
teisė privatizuoti Suomiją. 

Tą pačią dieną gynybos liaudies komisaras Timošenka išsiuntė 
Leningrado apygardos vadovybei direktyvą dėl pasirengimo karui prieš 
„Suomių vabalėlį“. 


< Sovietų tankų kolona, įsiveržusi ir sunaikinta 


Suomijoje per Žiemos karą (Talvisotą). 1940 m. 


Suomių kariai autobusų stotelėje sugriautame Suomijos mieste, kurį, užėmus 


sovietų kariuomenei, gatvių pavadinimai parašyti ir rusų kalba. 1941 m. 


Direktyva numatė užduotį „sutriuškinti Suomijos ginkluotąsias pajėgas ir 
užimti jos teritoriją“ bei pasiekti Botnijos įlanką. Helsinkį buvo numatyta 
„išvaduoti“ 25-ąją operacijos dieną. 

Suomiai bijojo, kad besąlygiškas neutralitetas, kurio jie anksčiau laikė- 
si, gali atvesti prie karo su Vokietija ir SSRS vienu metu. Reikėjo kažkokiu 
būdu pasirinkti vieną iš tų pusių. Draugystės perspektyva su Stalinu buvo 
aiški, o absoliuti „baltasuomių“ dauguma kategoriškai nenorėjo persidažy- 
ti „raudonai“. Vyriausiasis vadas maršalas K. Manerheimas viename inter- 
viu sakė, kad, žvelgiant iš suomių pozicijų, perėjimas į Sovietų Sąjungos 
pusę reiškė „tą patį, ką ir pralaimėjimas“: „nebuvo nieko keista, kad tautos 
nuotaikos pasižymėjo išskirtiniu nepasitikėjimu Sovietų Sąjunga. Ar galė- 
jome mes pasitikėti tokiu kaimynu, kuris pradėjo karą siekdamas pavergti 
mūsų šalį ir kuris paskui, kai susitarė dėl pagrindinių taikos sąlygų, vėl iš- 
kėlė naujus reikalavimus?“ 

Vakarų valstybės niekuo negalėjo padėti. O tuo metu Vokietija pati ištiesė 
ranką pasiūliusi sudaryti tranzito susitarimą ir organizuoti karo technikos 
tiekimą. 1940 m. rudenį suomiai pasiryžo suartėti su Reichu. „Kiekvienas 


suprato, — prisimena Manerheimas, kad Vokietijos domėjimasis Suomija 
buvo tas šiaudelis, už kurio tveriasi skęstantysis, nors niekas nežinojo, ar 
pajėgs jis mus išlaikyti. Vokietijos iniciatyva suteikė Suomijai ilgai lauktą 
poilsio pertraukėlę po beveik pusantrų metų trukusio spaudimo. Tam ti- 
kram laikui rusų reikalavimai nutrūko“. 

Dar labiau padėjo dviem šalims bendradarbiauti sovietų vadovybė, neti- 
kėtai vienašališkai nutraukusi prekybos sutartį ir palikusi suomius be grū- 
dų, kuro ir žaliavų. Labai greitai daugiau nei 90 o suomių importo atiteko 
Vokietijai. 

1941 m. gegužės pabaigoje Zalcburge įvyko Suomijos-Vokietijos kari- 
nės konsultacijos, per kurias vokiečiai užsiminė apie galimą Vokietijos ir 
SSRS ginkluotą konfliktą. Kaip pasakė generolas Dytmaras, „Barbarosos“ 
plano kūrėjų nuomone, „svarbiausia operacijos prieš Leningradą iš šiaurės 
pusės, taip pat užimant Murmansko geležinkelį, dalis buvo Suomijos stoji- 
mas į karą Vokietijos pusėje. Sovietų Sąjunga pati tuo pasirūpino. Pradėtas 
1939-1940 metų Žiemos karas ir žiaurios Maskvos taikos sąlygos, kuriomis 
jis baigėsi, Sovietų Sąjungos beveik atviri Suomijos egzistencijai grasinimai 
kėlė suomių tautai baimę ir neviltį, tad prisijungti prie Vokietijos - stiprios, 
savo galybės viršūnę pasiekusios šalies, - suomiams atrodė vienintelė gali- 
ma išeitis iš susiklosčiusios padėties“. 

Beje, vokiečiai suomių nespaudė, konkrečiais planais nesidalijo, pokalbiai 
vyko tariamąja nuosaka, o Suomija visai neskubėjo įtikinėti savo, kaip są- 
jungininkės, ištikimybe ir vengė prisiimti bet kokius įsipareigojimus. Birželį 
buvo sudaryta sutartis dėl vokiečių kariuomenės judėjimo Norvegijoje ir 
Suomijos Užpoliarėje, taip pat sutartis dėl bendrų kovos veiksmų, jeigu 
Sovietų Sąjunga užpultų Suomiją. Šalies prezidentas Ristas Riutis ypač pa- 
brėžė, kad Suomija nusprendė likti neutrali, jeigu netaps užpuolimo auka. 
Dėl to Hitleris pernelyg nesirūpino, jis neabejojo, kad „agresija“ prasidės. 
Apie tai žinojo ir maršalas Manerheimas: „Užsienio politikos manevrų lau- 
kas, jeigu apskritai galima kalbėti apie tokią sampratą, buvo labai ribotas, - 
galima sakyti, kad iš tikro viskas, taip pat ir pačios Suomijos nepriklauso- 
mybė, priklausė nuo santykių su Vokietija... Rinkimasis tarp Vokietijos ir 
Sovietų Sąjungos atvedė mus į akligatvį... Suomija neturėjo galimybės lais- 
vai pasirūpinti savo likimu. Iš esmės nebuvo jokios galimybės likti konflik- 
to nuošalėje“. 

Birželio 15 d. Suomijos vyriausybė gavo feldmaršalo Keitelio telegramą, 
pranešančią, jog karas su SSRS neišvengiamas. Praėjus dviem dienoms, pa- 
skelbta visuotinė mobilizacija. Tuo metu Suomijos neutraliteto klausimas 

Helsinkio uoste degantys laivai ir uosto statiniai. 


Bombarduoja sovietų aviacija. 1941 m. 


buvo neaiškus, o tai leido vokiečių kariuomenę permesti į Laplandiją, vo- 
kiečių minininkams - užtvarų sudarytojams - pasislėpti Suomijos pakran- 
tėse, o birželio 22 d. liuftvafės bombonešiams leistis Kuovolos aerodrome. 

Vokiečiams užpuolus Sovietų Sąjungą, pirmąją dieną rusų lėktuvai ata- 
kavo suomių karo laivus ir pakrantės įtvirtinimus. Hanko pusiasalyje įkur- 
dintos sovietų bazės artilerijos baterijos pradėjo apšaudyti Suomijos teritori- 
ją, o sovietų šaunieji pasieniečiai kai kuriose vietose pažeidė sieną. Suomiai, 
beviltiškai mėgindami išsaugoti neutralitetą, tris dienas kentėjo tokią ne- 
tvarką. Kariuomenė gavo įsakymą „vengti bet kokių veiksmų, kurie galėtų 
rusams teikti pagrindą įvairioms provokacijoms“. Visose sostinėse diplo- 
matai reiškė protestus ir aiškinosi savo vyriausybių pozicijas. Dėl to birželio 
24 d. Londonas ir Berlynas Suomiją pripažino neutralia šalimi. Bet galimybė 
taikiai sureguliuoti situaciją Maskvos netenkino. 

Nors karui rengtasi, pretekstu pradėti kariauti tapo 1941 m. birželio 25 d. 
sovietų surengtas masinis Suomijos bombardavimas. Suprantama, nepa- 
skelbus karo. Ši dvarininkų ir kapitalistų vyriausybė turėjo laikytis tarptau- 
tinės teisės normų, o pirmoji pasaulyje „dirbančiųjų respublika“ su niekuo 
nekariavo, tik padėjo „engiamoms klasėms“. 


36 


Po masinio sovietų bombonešių antskrydžio liepsnoja sugriauti 


namai Suomijoje. 1941 m. 


Leningrado karo apygardos istorijoje išdidžiai rašoma: 


„Birželio 24 d. (tuo metu Suomijos pasiuntinys mėgino išsiaiškinti su 
Viačeslavu Molotovu, ar gali Suomija laikyti save neutralia šalimi) SSRS gin- 
kluotųjų pajėgų vyriausioji vadovybė Šiaurės fronto, Šiaurės ir Baltijos laivynų 
karo tarybas informavo, kad Suomijos teritorijoje sutelkta vokiečių kariuomenė ir 


aviacija pasirengusi smogti Leningradui bei užimti Murmanską ir Kandalakšą. 
Siekdama atremti puolimą, birželio 25 d. auštant, vadovybės nurodymu, sovie- 
tų aviacija smogė aštuoniolikai priešo aerodromų, atlikdama 487 lėktuvų išskri- 
dimus. Buvo sunaikinta 30 priešo lėktuvų žemėje ir 14 numušta oro mūšiuose. 
Priešo aerodromai buvo bombarduojami ir vėlesnėmis dienomis“. 


Kartu sėkmingai bombarduoti suomių miestai bei kaimai, taip pat 
Helsinkis ir Tartu. 

Tūkstančiai bombų visoje šalyje krito ant tiltų, kelių, gamyklų, geležin- 
kelio stočių ir gyvenamųjų kvartalų. Kaip prisimena vyriausiasis aviacijos 

Suomijos ginkluotųjų pajėgų numuštas sovietų vidutinis bombonešis SB-2. Jį 


apžiūrinėja suomių kariai. Žiemos karas. 1940 m. 


maršalas A. Novikovas, papasakojęs apie „pirmąją istorijoje sovietų aviacijos“ 
daugelio dienų oro operaciją, viskas buvo dar didesnio masto, nei atrodė: 

„Paskutiniai pasirengimai, tikslinami duomenys, trumpi pasitarimai su avia- 
cijos junginių vadais ir aerodromuose ėmė gausti varikliai. 263 bombonešių ir 224 
naikintuvų oro armada puolė priešą... Antskrydis truko keletą valandų, viena grupė 
keitė kitą. Pirmą kartą mūsų karinių oro pajėgų istorijoje vienu metu visame fronte, 
nuo Vyborgo iki Murmansko“, buvo sutelkta tiek daug karo technikos“. 


Suomiai į savo sąskaitą įsirašė 26 numuštus bombonešius, kurie papras- 
tai skrido be naikintuvų priedangos. Keista, kad vos prieš tris dienas iki šių 
įvykių Stalinas vis dar „bijojo“ visokiausių provokacijų. O štai dabar „nuos- 
tabusis gruzinas“ bombarduoja kaimyną, nors iš tikro nieko nežino apie jo- 
kius „Murmansko ir Kandalakšos užgrobimo“ planus. Bet jis vis dar šven- 


Raudonosios armijos kariai 

jau suomių šalies teritorijoje, 
peržengę Suomijos — SSRS sieną, 
dešiniajame Sisarės upės krante. 
1939 m. 


tai tiki, kad Raudonoji armija galingais smūgiais perkels kovos veiksmus 
į svetimą teritoriją. Prie Sovietų Sąjungos-Suomijos sienos jau išskleisti, ir 
„Saulėje blizgant plienui“, laukdami įsakymo sustingo 1-asis ir 10-asis me- 
chanizuotieji korpusai su beveik 1500 tankų, kūrie į pradinius ruožus išvy- 
ko 1941 m. birželio 17 d.! 

Tą patį vakarą Suomijos parlamento posėdyje pareikšta, jog karas prasi- 
dėjo pagal tą patį scenarijų kaip ir Žiemos karas - Sovietų Sąjungai užpuo- 
lus Suomiją. Birželio 26 d. prezidentas Riutis, kalbėdamas per radiją, prane- 
šė, kad Suomija ir Sovietų Sąjunga yra karo būsenos, o suomių kariuomenei 
leista šaudyti į sienos pažeidėjus. 

Tačiau pagal sovietų įvykių aiškinimą agresorė buvo Suomija: 

„Sovietų vyriausybė ir vyriausioji vadovybė, siekdama nesuteikti pa- 
grindo suomių kariuomenei pradėti karo veiksmus, savo kariuomenei įsakė 
nešaudyti tol, kol suomių sausumos pajėgos pradės puolimą... Birželio 23 ir 
24 dienomis suomių aviacija mėgino bombarduoti Leningradą, Kronštatą ir 
Karelijos-Suomijos SSR miestus“. 

Tačiau faktai yra faktai: suomiai sovietų „netikėtai“ neužpuolė ir per visą 
karą Leningrado iš esmės niekada nebombardavo. Specialus įsakymas kari- 
nėms oro pajėgoms kategoriškai draudė net skraidyti virš šio miesto. 

Pagrindinis Talvisotos (Tęstinio karo) tikslas buvo susigrąžinti po 
Maskvos taikos sutarties prarastas teritorijas. Toliau viskas priklausė nuo 
karo eigos ir vokiečių norų pasidalyti su „ginklo broliais“ tuo, ką įgijo. 


Suomių dotas ir gynybos ruožas Suomijos ir SSRS pasienyje. 


39 


Kampanijos plane buvo numatyti trys etapai: pulti šiauriau Ladogos ir 
pasiekti Svirės upę bei Onegos ežerą, užimti Karelijos sąsmauką ir įžengti į 
Kareliją. Kadangi suomių generalinis štabas iki tol jokių puolimo planų ne- 
turėjo, sukurti planui ir pergrupuoti kariuomenei jam reikėjo trijų savaičių. 
Teko mobilizuoti „visus šalies žmonių rezervus, taip pat ir paties vyriausio 
amžiaus pašauktinius“. 

Pirmajai užduočiai įvykdyti buvo sutelkta generalinio štabo viršinin- 
ko generolo leitenanto Heinrichso vadovaujama šimtatūkstantinė grupuo- 
tė, kurioje buvo 6-asis ir 7-asis armijų korpusai, taip pat generolo majoro 
Oineno vadovaujama grupė „O“ - iš viso 5 pėstininkų divizijos, viena kava- 
lerijos ir 2 pėstininkų brigados. 

Jiems priešinosi 54-oji, 71-oji, 168-oji šaulių divizijos, 26-asis (Sortavalos) 
įtvirtintasis rajonas ir 55-oji mišrioji aviacijos divizija, pavaldžios generolo 
leitenanto F. Gorolenkos 7-ajai armijai. Pasistūmėjusi valstybės sienos ruožo 
link sovietų kariuomenė iš suomių kokios ypatingos staigmenos nesitikėjo. 
Gynybos ruožų neįrengė, apie priešą jokios informacijos neturėjo, o vienin- 
telės geležinkelio linijos rajone jokios sutelktos smogiamosios grupės ir ne- 
buvo. Nagi, sakykite, kam bijoti suomių? 

Draugas Stalinas, kaip visada, teisingai aiškino, kad blukiaakiai čuchnos 
(pašiepiamas suomių, estų, setų ir kitų finougrų tautų pavadinimas Rusijoje - 
vert. pastaba) kariauti nemoka. „Kvaileliai, - pasakė visų laikų ir tautų 
didžiausias strategas, aptardamas Žiemos karo rezultatus, - lindi dotuose ir 
mano, kad dotų neįveiksime. Sėdi ir arbatėlę geria... O iš tikro suomių puoli- 
mas skatiko nevertas. Ar atsimenate per šiuos tris mėnesius bent vieną rimtą 
masinį suomių kariuomenės puolimą?“ 

Liepos 10 d. Heinrichso kariuomenė pradėjo pulti. Jos artimiausias tikslas 
buvo: pasiekti Ladogos ežero šiaurės rytų pakrantę, o toliau plėsti puolimą 
Petrozavodsko ir Oloneco kryptimi. Į 71-osios ir 168-osios armijos sandū- 
rą pagrindinį smūgį smogė sustiprintas pėstininkų brigada 6-asis generolo 
majoro Hiaglundo korpusas. Generolo Gorelenkos kariuomenė, išsiskleidu- 
si plačiu frontu, pavyzdžiui, 71-oji divizija, kuri laikė užtvėrusi 125 kilome- 
trus sienos, smūgio atremti neįstengė ir pradėjo trauktis rytų bei pietryčių 
kryptimis. Per susidariusį plyšį priešas pasistūmėjo Loimolos stoties link ir 
liepos 14 d. 7-osios armijos ruože perkirto vienintelę geležinkelio arteriją. 
Liepos 16 d. suomiai užėmė Pitkiarantą ir pasiekė Ladogos krantus, o buvu- 
si avangarde pulkininko Laguso 1-oji pėstininkų brigada pasiekė Tuloksos 
upę. Gorelenkos armija buvo perkirsta į dvi dalis. Sortavalos grupė - 168-oji 
šaulių divizija, 74-asis atskirasis žvalgybos batalionas, vienas 71-osios šau- 


2 


lių divizijos pulkas ir jos sustiprinimo daliniai - buvo atkirsti nuo pagrindi- 
nių pajėgų, o liepos 21 d. ji tapo pavaldi 23-iajai armijai. Suomiai tęsė puoli- 
mą trimis - Petrozavodsko, Oloneco ir Sortavalos - kryptimis. 

Susidariusioje situacijoje Šiaurės fronto karo taryba 7-ąją armiją sustipri- 
no vienu 198-osios mechanizuotosios divizijos pulku, 36-osios prieštankinės 
brigados pulku, dviem kalnų šaulių batalionais, dviem tankų kuopomis ir 
šarvuotuoju traukiniu. Likviduoti priešo proveržiui iš dalinių ir padalinių, 
atvykusių į Onegos-Ladogos sąsmauką, suformuotos dvi operatyvinės gru- 
pės: Petrozavodsko, vadovaujama generolo leitenanto M. Antoniuko, ir pie- 
tinė, vadovaujama generolo leitenanto V. Cvetajevo. Šios grupės smūgiais iš 
rytų ir pietryčių privalėjo sunaikinti prasiveržusius į Vedlozero, Salmio ra- 
joną priešo dalinius ir paskui užimti Loimolos stotį. 

Liepos 23 d. 7-osios armijos kariuomenė po artilerijos parengimo pradėjo 
kontrpuolimą. Petrozavodsko operatyvinės grupės daliniams per dvi kovų 
dienas pavyko pasistūmėti keletą kilometrų vakarų kryptimi. Pietų grupuo- 
tės kariuomenei pasistūmėti į priekį nepavyko, o liepos 24 d. ji buvo nu- 
blokšta į Tuloksos upės rytinį krantą. 

Siekdami padėti Cvetajevo grupei, į suomių 6-ojo korpuso užnugarį ir 
sparną Lunkulunsario ir Mantinsario salose Ladogos karo flotilės kateriai 
išlaipino du 4-osios jūrų pėstininkų brigados, vadovaujamos generolo ma- 
joro B. Nenaševo, batalionus. Desantas laipintas paskubomis, nepasirengus, 


Sovietų desanto likučiai Mantisario 


saloje. 1941 m. 


Suomių surinkti desanto 


karių ginklai. 1941 m. 


Vokiečių generolas 
feldmaršalas fon 
Kiuchleris, divizijos 
generolas Gericas ir kiti 


karininkai pozicijose 


piečiau Čudovo. 


nepasirūpinus ugnies priedanga ir operatyvine sąveika su generolu 
Cvetajevu, nors būtent jo labui ir vyko visa ta veikla. Tiesa, buvo atliktas 
labai retas veiksmas — išankstinė oro ir antžeminė žvalgyba, tačiau salo- 
se priešo neaptikta. Iš tikro jo ten būta, nes Lunkulunsario saloje, kurią su 
žemynu jungė pylimas, suomiai spėjo įrengti kranto bateriją. Be to, viena 
žvalgybos grupė dingo be pėdsakų. Liepos 24 d. jūrų pėstininkai išsilaipino 
Mantinsario, o liepos 27 d. Lunkulunsario saloje. Tačiau suomiai turėjo ga- 
limybę netrukdomi didinti savo pajėgas, o sovietų desantininkai jokios pa- 
ramos negavo. Tai, kas įvyko toliau, laivyno istorikai nedetalizuoja, bet, su- 
prantama, nepamiršta pažymėti, kad „mūsų desantai atitraukė dalį priešo 
pajėgų“, o iš tikro 4-oji brigada sumažėjo dviem batalionais! 

Liepos pabaigoje fronto linija stabilizavosi ties Tuloksos upe. 

Liepos viduryje Šiaurės vakarų fronte buvo 23 šaulių, 5 tankų, 4 mecha- 
nizuotosios divizijos, viena šaulių ir 3 oro desanto brigados. Tiesa, 22 divi- 
zijų personalo ir technikos nuostoliai siekė daugiau nei 50 Yo. Iš viso buvo 
apie 300 tūkstančių žmonių. 

Fon Lebas veiksmams Estijoje turėjo 23 divizijas, iš jų 3 tankų ir 3 motori- 
zuotąsias. Armijų grupė „Šiaurė“ 4-osios tankų grupės kairiuoju sparnu tu- 
rėjo atkirsti Leningradą iš rytų ir pietryčių. Smogiamosios grupės laimėjimą 
sutvirtinti turėjo 16-oji armija. Fon Kiuchleriui buvo numatyta užduotis ati- 
traukti sovietų kariuomenės dėmesį ir sunaikinti kariuomenę Estijoje, užim- 
ti Monzundo salas bei pagrindinę Baltijos laivyno karinę jūrų bazę - Taliną. 

Nuo Pskovo ruožo prie Velikajos upės be jokios operatyvinės pauzės 
vokiečių motorizuotieji korpusai pajudėjo Lugos ir Naugardo kryptimi. 


Vokiečių kariai motociklu veža sovietų aeroklubo emblemą. 


Kelias netoli Lugos. 1941 m. 


56-ojo motorizuotojo korpuso junginiai patraukė Porchovo, Šimsko, 
Naugardo kryptimi ir ketino perkirsti geležinkelio liniją Maskva- 
Leningradas Čudovo rajone. Gilios apsupties manevrui Manšteinas turėjo 
tik dvi divizijas - 8-ąją tankų ir 3-iąją motorizuotąją. Jiems reikėjo įveikti la- 
bai pelkėtą ir miškingą vietovę, kuri netiko tankų veiksmams. Bet jau liepos 
10 d. 3-ioji motorizuotoji divizija įnirtinguose mūšiuose užėmė Porchovą, o 
8-oji tankų divizija pasuko į Solncus. Šiame ruože gynėsi 22-ojo šaulių kor- 
puso 180-oji ir 182-oji divizijos, tačiau sulaikyti priešo neįstengė. Korpusas 
buvo sudarytas iš estų ir didelė dalis jo vadų bei raudonarmiečių perėjo į 
priešo pusę. 

41-asis Reinhardto korpusas pralaužė sovietų kariuomenės ruožą į šiau- 
rės rytus nuo Pskovo ir trijų divizijų pajėgomis patraukė į Krasnyje Strugus. 

Per šiuos įvykius Lugos šiauriniame krante leningradiečiai, vietos gy- 
ventojai ir į frontą vykstanti kariuomenė statė gynybos įtvirtinimus ruože, 
kuris driekėsi nuo Suomijos įlankos iki Ilmenio ežero. Šiame ruože buvo 
sudarytos dvi 10-15 kilometrų gylio ir apie 175 kilometrų ilgio juostos. 
Priešakiniame ruože ir gilumoje buvo dėliojamos minos, kasami prieštan- 
kiniai grioviai, eskarpai, miške įrengiamos užtvaros. Vykdydama gynybos 

darbus Lugos operatyvinės grupės kariuomenė kartu sustiprintai rengėsi 
būsimiesiems mūšiams, o kai kurie daliniai jau nuo liepos 12 d. kovėsi prieš- 
laukyje. Siekdama bent kiek laimėti laiko gynybai Lugos rajone Šiaurės fron- 
to karo taryba suformavo keletą užtveriamųjų būrių ir pasiuntė juos prie 
Lugos-Pskovo plento. Tiems būriams priklausė ir šaulių, artilerijos bei inži- 
nerijos dalinių. Į šį ruožą kaudamiesi traukėsi ir 11-osios armijos junginiai. 

Sovietų daliniai, aktyviai remiami aviacijos ir stiprios artilerijos grupuo- 
tės, atkakliai pasipriešino 41-ajam motorizuotajam korpusui, kuris dėl labai 
raižytos ir pelkėtos vietovės buvo priverstas kovoti palei vienintelį kelią į 
Lugą. Liepos 12 d. bet kuris vokiečių puolimas, netekęs netikėtumo ir ma- 
nevringumo, įklimpo Pliusos rajone. Tai privertė generolą Hepnerį atsisa- 
kyti tiesioginio veržimosi į Lugą ir pagrindines Reinhardto pajėgas pasukti 
į šiaurės vakarus, prie Lugos palikus tik 269-ąją generolo fon Leizerio pės- 
tininkų diviziją. 

Vokiečių tankistai atliko 170 kilometrų spartųjį žygį miško keliais, ku- 
riuos sovietai laikė technikai neišvažiuojamais. Tiesa, vienas iš reido daly- 
vių taip pat įveiktą kelią pavadino „pačiu bjauriausiu kratytuvu“. Naktį iš 
liepos 13-osios į 14-ąją vokiečiai slapta pasiekė upę Ivanovsko ir Sabsko ra- 
jone 20-25 km į pietryčius nuo Kingisepo. Nors prieš 1-osios tankų divizijos 
žygį tiltas prie Sabsko buvo sugriautas, jai vis tiek šioje vietoje pavyko su- 
kurti placdarmą. „Brandenburgo“ pulko diversinių padalinių veiklos dėka 
generolo Franco Landgrafo 6-oji tankų divizija perkėlas prie Ivanovsko už- 
ėmė sveikas ir persikėlė į priešingą krantą. Tačiau placdarmų išplėsti nepa- 
vyko. Monumentalieji sovietų tyrimai tikina, kad šioje vietoje viską sutvarkė 
„Brandenburgo“ pulko diversantai. Tačiau iš tikro du tiltai ties Ivanovsku 
atiteko priešui tik dėl jo netikėtų veiksmų ir atsainios tilto sargybos. 

Rusų istorikas rašo: „Vokiečių judriųjų dalių puolimą sustabdė iš 
Leningrado pusės atvykusiųjų atkakli ir aktyvi gynyba“. Bet ir vėl, norint 
būti tiksliam, - viskas atvirkščiai. Forsavęs Lugą Reinhardtas atsidūrė labai 
panašioje situacijoje, kaip ir Manšteinas prie Daugpilio: rimto priešo prie- 
kyje nebuvo, Leningradas — vos už poros žygių, „Panteros“ laukė įsakymo 
atakuoti, tačiau pulti, pasitelkiant vien judriuosius junginius ir neturint 
pėstininkų paramos, fon Lebas laikė pernelyg rizikingu veiksmu. Armijų 
grupės „Centras“ pagrindinių pajėgų ir beveik visos aviacijos tikslas buvo 
Ilmenio ežeras ir Naugardas. Pagal planą buvo numatyta apsupti priešą 
puolant iš pietryčių sparno. Generolas Reinhardtas gavo įsakymą: sustoti! 

Sovietų vadovybei tai leido pritraukti į placdarmą papildomos kariuo- 
menės, kuri iš ešelonų buvo iškraunama tiesiog vokiečiams matant. Taigi 

Sugriautas (tolumoje) ir naujai nutiestas tiltas per Lugos upę. 1941 m. 


į karą atvyko Leningrado liaudies pašauktinių divizijos. Iš Naugardo atva- 
žiavęs K. Vorošilovas nedelsdamas pats metė jas į mūšį. Padangėje viešpa- 
tavo sovietų lėktuvai, smogti perkėloms buvo įsakyta Baltijos laivyno avia- 
cijai ir priešlėktuvinės gynybos 7-ajam naikintuvų korpusui. 

Kaip prisimena vadovavęs placdarmo gynybai generolas Erchardas 
Rausas, „lydima tankų 1-oji liaudies pašauktinių šaulių divizija (sovietų divi- 
zijų numerius generolas painioja) priešais mus pasirodė ryte ir veržliai puo- 
lė Ivanovsko keliu, vedančiu iš vakarų į kaimą. Ji tą pačią dieną ketino užim- 
ti abu tiltus per Lugą. Puikiai užmaskuotų vokiečių baterijų netikėta ugnis 
privertė rusų pėstininkus atsitraukti. Nors priešo tankai iš pradžių sutrikę 
sustojo, tačiau netrukus vėl staigiai pajudėjo į priekį. Raginami karininkų ir 
komisarų, kurie grasino kareiviams pistoletais, nepatyrę rusų pėstininkai 
sekė paskui. Tankai, laipsniškai greitėdami, riedėjo išsirikiavę pleištu ir jau 
grasino pralaužti vokiečių liniją, kai netikėtai prabilo mūsų 88 ir 105 milime- 
trų pabūklai, kurie atidengė ugnį iš pasalos ne daugiau kaip iš už 500 metrų. 
Po kiekvieno šūvio kilo dūmų debesis, liudijantis apie pataikymą. Tuo metu 
mūsų artilerija ir kulkosvaidžiai šienavo rusų pėstininkus, sekančius pas- 
kui tankus. Rusų ataka užspringo... Tada 3-ioji liaudies pašauktinių divizija, 
puolanti iš Jurkos kaimo, susitelkė pradinėse pozicijose tankaus miško pa- 
kraštyje, kuris driekėsi Ivanovsko kryptimi iš rytų. Ši ataka, kurios nerėmė 

„Į mūšį mus ves Vorošilovas!" Sovietų 


plakatas. 1941 m. 


artilerija, prasidėjo jau artė- 
jant vakarui. Rusai puolė kele- 
tu bangų palei kelią ir bėgo prie 
pylimo visiškai atvira vietove. 
Mūsų artilerija, kuri anksčiau 
apšaudė priešo dislokavimo ra- 
jonus, dabar ugnies bangą nu- 
kreipė į šią geltonai rudą masę. 
Kulkosvaidžiai ir tankų patran- 
kos pradėjo pasiutusiai šaudy- 
ti ir tiesiog užbėrė priešą mirtį 
nešančiais sviediniais. Vos po 
keleto minučių ataka žlugo ir 
šio beprasmio poelgio liudiji- 
mu tapo siaubingos skerdynės. 
Bet atakos iki vakaro kartojosi 
dar tris kartus ir vis baigdavosi 
nesėkme. Puldami rusai neuž- 


Ha | bi HORBEAP BoPoLKnOR! ėmė nė pėdos žemės, bet patyrė 


J siaubingų nuostolių“. 


Atsitiko taip, kad išklausęs 
maršalo keiksmažodžių srautą pats Šiaurės fronto vadas sėdo į tanką ir nu- 
rūko žvalgyti priešo, tačiau „trisdešimtketvertuką“ priešas pamušė, o ste- 
buklingai išsigelbėjęs generolas Popovas buvo nedelsiant „išvanotas“ už 
kvailą nutrūktgalvišką poelgį. Nors ir pačiam maršalui ten nebuvo ką veik- 
ti, ne toks jau užgrūdintas jis buvo žmogus, bet negalėjo vadovauti karui 
vien pagal žemėlapį. 

Buvęs 23-iosios armijos vadas generolas A. Čerepanovas tikina: 
„Vorošilovo veiklos stiliui nemažą įtaką turėjo pilietinio karo samprata ir 
susiformavusios išankstinės nuostatos, dėl kurių jis tapo žinomu ir subren- 
dusiu sovietų karo viršininku“. Mes žinome, jis ir tada nesėdėjo štabe ir 
nesilankstė kulkoms skriejant. Tačiau tuo metu ir mūšio pobūdis buvo ki- 
toks. O jį net dabar, naujomis sąlygomis, viliojo mūšio laukas, kariuome- 
nė, nors čia, savaime suprantama, buvo galima pamatyti, pajausti tik pla- 
taus masto veiksmų dalelę. Dainos žodžius „pirmasis maršalas į mūšį ves...“ 


Klimentas Jefremovičius suprato pažodžiui. Taip Raudonojoje armijoje atsi- 
rado Vorošilovo epas: 

„Pasakojama, kad 1941 metais, pagrindiniame vokiečių smūgio ruože, 
siekdamas sutrukdyti atskiriems mūsų padaliniams pasitraukti, Vorošilovas 
su karininkų grupe puolė priešais besitraukiančiuosius, sustabdė juos, su- 
trukdė priešui prasiveržti“. 

Ataskaitoje apie šį laikotarpį 41-ojo motorizuotojo korpuso vadas rašė: 

„Placdarmo įtvirtinime atėjo aršių mūšių, didžiulių nuostolių metas. 
Priešas nuolat juos atakavo. Pagrindinių divizijų kareiviai, pripratę prie 
staigių atakų ir proveržių, keturias savaites giliai įsikasę į žemę kovojo po- 
ziciniame kare“. 

Todėl teisybės dėlei reikėtų pasakyti, kad dvi Reinhardto divizijos „akty- 
vioje ir atkaklioje gynyboje“ įstengė ne tik atremti visas atakas, bet ir apginti 
bei išplėsti placdarmus. 

Be to, tai padarė net ne divizijos, kurių pagrindinės pajėgos dar vis for- 
savo pelkes ir tiesė daugybės kilometrų ilgio klojinius, o tik jų priešakiniai 
padaliniai. Placdarme ties Ivanovsku pulkininko Rauso kovos grupė, turinti 
1500 kareivių ir 36 lauko pabūklus, 9 prieštankines patrankas, 12 zenitinių 
88 mm kalibro pabūklų, 26 zenitinius automatus, 230 kulkosvaidžių ir 60 
daugiausia čekiškų 35(t)? lengvųjų tankų, per pirmąsias šešias dienas atrė- 
mė kelias atakas per dieną ir jose sunaikino 78 sovietų tankus. 

Vorošilovas ir Ždanovas greitai įvardijo kaltuosius: Lugos operatyvinės 
grupės „talentingą karo vadą“ K. Piadyševą pirmiausia atleido iš pareigų 
už prastą vadovavimą kariuomenei, negebėjimą įsakinėti ir iniciatyvos trū- 
kumą, o paskui suėmė ir atidavė teismui „už kontrrevoliucines kalbas“ bei 
„netikėjimą mūsų galia“. Beje, Chruščiovo laikais dėl generolo žūties apkal- 
tinta „Berijos šutvė“. O pulkininkas N. Ugriumovas buvo nušalintas nuo va- 
dovavimo 2-ajai SLP (savanoriškajai liaudies pašauktinių) divizijai. 

Generolo leitenanto Otenbacherio 36-oji motorizuotoji divizija, atimda- 
ma iš sovietų kariuomenės rytinę Čudo ežero pakrantę, pasiekė Gdovo ko- 
vos ruožą, kuris priešinosi neilgai. 

Dėl Hepnerio sugalvoto manevro generolas Manšteinas buvo dar labiau 
izoliuotas, bet ir toliau tęsė puolimą. Jo kariuomenė prasiveržė vakariau 
Šimsko prie Lugos ruožo. 

Šioje vietoje padėtis smarkiai komplikavosi. Liepos 14 d. įsakyme 
Šiaurės vakarų fronto kariuomenei ruožo vyriausiasis vadas pabrėžė, jog 
Leningradui kilo tiesioginė įsiveržimo grėsmė, ir pareikalavo, kad dalinių 
vadai „įvestų karišką tvarką fronte ir užnugaryje, priverstų visus veikti, 


susitvarkytų su neryžtingumu ir delsimu ir tam panaudotų net kraštutines 
priemones, vietoje naikintų bailius ir panikos skleidėjus“: 


„Tuo metu, kai Šiaurės fronto kariuomenė narsiai kovoja su sužvėrėjusiais fa- 
šistų šuckorininkų pulkais nuo Barenco jūros iki Hanko ir Talino, kai didvyriškai 
gina kiekvieną mūsų gimtosios sovietų žemės pėdą, Šiaurės vakarų fronto kariuo- 
menė ne visada kovoja su priešu, dažnai palieka savo pozicijas, nestoja į lemia- 
mą kovą ir taip dar labiau skatina priešą įžūlėti. Atskiri panikos skleidėjai ir bai- 
liai ne tik savo noru bėga iš kovos fronto, bet ir skleidžia paniką tarp sąžiningų ir 
atkaklių kovotojų. Vadai ir politiniai darbuotojai dažnai ne tik neužkerta kelio 


panikai, bet ir netelkia, neveda dalinių į mūšį, o savo gėdingu elgesiu kartais dar 
labiau didina dezorganizavimą ir paniką fronto ruože. 

Įžūlus priešas toliau veržiasi į priekį. Aš daviau įsakymą atlikti ypač griež- 
tą tyrimą dėl atskirų dalinių nusikalstamo elgesio, dėl vadų ir kovotojų kaltės 
savavališkai paliktų fronto ruožų. Neatsižvelgti nei į rangus ir senus nuopel- 
nus, atiduoti teisti lauko tribunolui ir skirti pačias griežčiausias bausmes, net 
sušaudyti“. 


Kadangi „įžūli“ 16-oji vokiečių armija puolė piečiau Ilmenio ežero, 
Cholmo ir Staraja Rusos kryptimi, tarp jos junginių ir 56-ojo motorizuotojo 
korpuso susidarė 200 kilometrų plyšys. 

Šį plyšį sovietų vadovybė nusprendė panaudoti stabdyti priešo puoli- 
mui prieš Naugardą ir sutriuškinant prasiveržusius prie Šimsko priešo jun- 
ginius. Nuo liepos 14 iki 18 d. maršalo Vorošilovo įsakymu keleto 11-osios 
armijos junginių pajėgomis buvo parengtas ir įvykdytas kontrpuolimas iš 
šiaurės ir pietų prieš Manšteino kariuomenės sparnus Solncų rajone. Iš oro 
operaciją rėmė 235 keturių aviacijos divizijų ir bombonešių aviacijos korpu- 
so lėktuvai. Vokiečių 8-osios ir 3-iosios motorizuotųjų divizijų komunikaci- 
jos buvo iš esmės perkirstos, o divizijos apsuptos. Sovietų pusėje jas mėgino 
sunaikinti trys šaulių divizijos ir iš Karelijos sąsmaukos permesta pulkinin- 
ko L. Bunino 21-oji tankų divizija. Be to, 11-osios armijos operaciją iš pietų 
pusės dengė 202-oji mechanizuotoji, o iš vakarų - 182-oji šaulių divizijos. 
Manšteinas prisimena: „Be abejonės, negalima sakyti, kad tuo metu korpu- 
so padėtis buvo puiki... Kelios kitos dienos tapo kritinės ir priešas visomis 
jėgomis stengėsi išlaikyti apsupties žiedą“. 

Įnirtingi mūšiai vyko penkias dienas, o kai kuriomis dienomis vokie- 
čiai atrėmė po septynias atakas. Manšteino kariuomenė, suorganizavu- 
si tiekimą oru, įstengė išsilaikyti iki liepos 18 d., kol jai į pagalbą atvyko 


SS divizija „Kaukolė“. Apsupties 
žiedas buvo suardytas ir fron- 
tas Dno ruože vėl atkurtas. Bet 
vis tiek vokiečiai buvo nublokš- 
ti 40 kilometrų, jų prasiverži- 
mo prie Naugardo pavojus buvo 
pašalintas. 

„Pasipūtęs priešas, - džiūga- 
vo maršalas Vasilevskis, atrodęs 
kaip patyręs karvedys, o apie pa- 
dėtį kalbantis tarsi kuopos zam- 
politas (vado pavaduotojas poli- "E a 
tiniam darbui — vert. pastaba), - Sovietų maršalas A. Vasilevskis. 
buvo priverstas šiek tiek atsi- 
traukti, 0 jo junginių motorizuo- 
tieji likučiai paniškai pabėgo“. 

Liepos 19 d. vokiečių vadovybė armijų grupės „Šiaurė“ kariuomenei įsa- 
kė sustabdyti Leningrado puolimą ir jį atnaujinti tik sutelkus prie Lugos ruo- 
žo 18-osios armijos junginius bei sutvarkius 4-osios tankų grupės dalinius, 
kurie neteko iki 50 Yo technikos. Liepos pabaigoje Manšteinas pasiskundė 
OKH oberkvartirmeisteriui generolui Pauliui, kad neteisingai, netinkamo- 
je vietovėje, panaudojant tankų kariuomenę „per praėjusį laikotarpį“ per- 
sonalo nuostoliai jo divizijose jau pasiekė „net 600 žmonių“. Neaišku, apie 
kurį laikotarpį kalbėjo tankų generolas, tačiau yra žinoma, kad Šiaurės va- 


karų fronto kariuomenė kasdien netekdavo apie 2 tūkstančių žmonių - su- 
žeistų ir patekusių į nelaisvę. 

Privertusi priešą nutraukti puolimą Lugos upės ruože sovietų kariuome- 
nė laimėjo beveik tris savaites organizuoti gynybai artimiausiose Leningrado 
prieigose, taip pat tai leido pasitelkti naujų pajėgų. 

Estijoje 8-oji armija, vadovaujama generolo F. Ivanovo, liepos 14 d. 
Vorošilovo įsakymu perduota Šiaurės frontui, dviem nukentėjusiais šaulių 
korpusais sėkmingai atrėmė vokiečių 26-ojo armijos korpuso dviejų pėsti- 
ninkų divizijų atakas Piarnu-Tartu ruože. Sovietų kariuomenei paremti ir 
ginti ežero komunikacijoms liepos 3 d. įsakymu buvo suformuota Čudo flo- 
tilė, kurios pagrindinė bazė tapo Gdovas. Svarbiausia jos kovinė galia buvo 
dar prieš revoliuciją pastatyti penki mokomieji ratiniai ir sraigtiniai garlai- 
viai, priklausantys Dzeržinskio karo jūrų mokyklai, taip pat keletas katerių 

ir buksyrų. Liepos 10-12 d. tose geldose sumontuotos dvi 76 mm Lenderio 
patrankos ir devynios „keturiasdešimtpenktukės“, išmontuotos iš kreiserio 
„Aurora“. Dėl tokio modernizavimo atsirado kononierės „Narova“, „Isa“, 
„Embach“, „Pliusa“ ir pasiuntinių laivas „Uku“. 

Generolas F. Ivanovas, neturėdamas informacijos apie priešo grupuotę 
ir jos veiksmus, padarė spekuliatyvią išvadą, kad vokiečiai iš visų jėgų puls 
Talino kryptimi. Todėl du trečdalius savo kariuomenės jis sutelkė dešinia- 
jame sparne. Priešas nusprendė elgtis visai kitaip. Liepos 22 d., sutelkęs 
dar tris pėstininkų divizijas, atnaujino puolimą Estijoje ir smogė į 10-ojo bei 
11-ojo korpusų sandūrą Pyltsamos, Mustvės kryptimi. Operatyviniu požiū- 
riu ši kryptis buvo „svarbi“, nes už Estijos miestų atsivertų kelias į Narvą ir 
toliau, Leningrado link. Tačiau toje vietoje rusų kariuomenės nebuvo. Greit 
judėdami į rytus, iš esmės be pasipriešinimo, vokiečiai liepos 25 d. pasiekė 
vakarinį Čudo ežero krantą Mustavo rajone ir 11-ąjį šaulių korpusą atkirto 
nuo pagrindinių pajėgų. Šiaurės fronto vadovybė išsiuntė 8-osios armijos 
karo tarybai pamokomąją telegramą: 


„Priešais jūsų armiją veikia 26-ojo rezervinio korpuso divizijos, kurių užnu- 
garis yra pernelyg ištemptas ir tuščias. Priešas veikia įžūliai, drąsiai, nedideliais 
padaliniais užima jūsų komunikacijas ir sudaro tik tariamą apsupimą. 

Šį priešą įmanoma, o aktyviai vadovaujant ir būtina, sunaikinti. Tačiau vietoj 
aktyvių veiksmų įvairiausių lygių vadovybė labai skausmingai reaguoja į savo 
užnugaryje pasirodančias nedideles priešo grupuotes ir, užuot sutelkusi jas akty- 
viam priešo, patekusio į užnugarį, triuškinimui, atitraukia kariuomenę... 


Įsakau: 

1) užkirsti kelią be pagrindo atsitraukti kariuomenei, uždrausti gintis su- 
darius užtvaras ir pradėti aktyvius veiksmus bei smogiamosioms grupuotėms 
smogti į prasiveržusio priešo sparnus bei užnugarį. 

2) 10-ojo šaulių korpuso ruože suformuoti smogiamąją grupę. Ji privalo nu- 
traukti priešo veržimąsi ir ryžtingai jį nuslopinti“. 


Tą pačią dieną keturi vokiečių naikintuvai iš patrankų ir kulkosvaidžių 
apšaudė Čudo flotilę. Keletas jūreivių žuvo, o „Narovai“ buvo net pramuš- 
tas denis. Šis antskrydis padarė neišdildomą įspūdį flotilės vadui 1-ojo ran- 
go kapitonui N. Avramovui. Jis net paprašė leidimo paskandinti laivus. 


> Vokiečių kariuomenė Rytų fronte žygyje 
Leningrado kryptyje. Tausojant tankų variklio resursą 


50 tankas Pz III vežamas treileriu įklimpo lauke. 


Leningradas šį prašymą kategoriškai atmetė, tačiau flotilės veiksmai vis 
tiek nutrūko. Viena paskui kitą panikuojančios įgulos palikdavo kanonieres 
seklumose ir išbėgiojo po miškus. 11-ojo korpuso likučiai iki liepos 30 d. 
prasiveržė iš apsupties palei ežero krantą į šiaurę ir pamėgino įsitvirtinti 
Mustvės upės linijoje. 

Generolą F. Ivanovą 8-osios armijos vado poste pakeitė generolas ma- 
joras I. Liubovcevas, kuris „vairavo“ lygiai savaitę. Nepaisant atvykusio 
personalo ir technikos pastiprinimo, naujai suformuotos 268-osios šaulių 
divizijos ir 4-osios liaudies pašauktinių divizijos, kariuomenė ir toliau trau- 
kėsi. Rugpjūčio 7-osios pavakare vokiečiai pasiekė Suomijos įlankos krantą. 
8-oji armija buvo perkirsta į dvi izoliuotas dalis, 10-asis generolo majoro I. 
Nikolajevo šaulių korpusas (10-oji, 16-oji ir 22-oji šaulių divizijos) traukė- 
si Talino link. Naujai paskirtas vadas generolas leitenantas P. Pšenikovas 
gavo-užduotį suformuoti smogiamąją grupę, „sunaikinti ir sutriuškinti prie- 
šais esantį priešą“ ir atkurti situaciją. Bet, užuot taip pasielgęs, jis atitraukė 
kariuomenės likučius, kurie koviniuose įsakymuose buvo pavadinti „Rytų 
grupe“, į rytinį Kundos upės krantą. 


Talino uostas. 1941 m. rugsėjis. 


2. SKYRIUS 


TALINO PROVERŽIS. 
1941 M. RUGPJŪTIS 


Priešui pasiekus Suomijos įlankos pietinę pakrantę, jūrų komunikacijas pra- 
dėjo bombarduoti vokiečių aviacija, o Baltijos laivyno laivai atsidūrė Talino 
spąstuose. Rugpjūčio 14 d. atsakingu už pagrindinės laivyno bazės gynybą 
maršalas Vorošilovas paskyrė Baltijos laivyno vadą viceadmirolą V. Tribucą 
ir pavedė jam vadovauti 10-ojo šaulių korpuso kariuomenei. 

Nei teoriškai, o tuo labiau praktiškai panašiai operacijai laivynas nesi- 
rengė. Net pačiame baisiausiame sapne niekas negalėjo išvysti, kad už šim- 
tų kilometrų nuo valstybės sienos įkurdintai jūrų bazei priešas galės gra- 
sinti iš sausumos. Kilus karui su Vokietija, Baltijos kariniam jūrų laivynui 
(KJL) buvo numatytos šios užduotys: būti pasirengus atremti jūrų desan- 
tus į Ezelio ir Dago salas, kartu su KOP sunaikinti priešo laivyną jam pa- 
mėginus patekti į Suomijos bei Rygos įlankas ir pridengti sausumos kariuo- 
menės sparnus, kurie iš esmės turėjo triuškinti priešą jo paties teritorijoje. 
Raudonosios vėliavos Baltijos laivyno 1-ojo minininkų torpednešių, 37-ojo 
ir 73-iojo bombonešių pulkai skrydžių žemėlapiuose braižė maršrutus į 
Tilžę, Klaipėdą (Memelį), Dancigą, Karaliaučių. 

Pagrindinės vokiečių jūrų laivyno pajėgos buvo nukreiptos prieš Angliją. 
Baltijos laivyną nuspręsta sunaikinti iš sausumos, užgrobus jo bazes ir smo- 
gus aviacijos smūgius. Iki to meto sovietų laivai turėjo būti blokuoti ir jūrų 
teatre apsaugotos komunikacijos. Baltijos jūroje turėjo veikti 28 vokiečių tor- 
pediniai kateriai, 7 sargybos laivai, 10 minininkų, 5 minų traleriai ir 5 po- 
vandeniniai laivai. Vokiečių vadovybės operatyvinės užmačios buvo, „pasi- 
naudojus menkomis pajėgomis, sudaryti rusų laivynui nepalankias sąlygas 

įrengti aktyvias minų užtvaras“. Šiam tikslui jie suformavo tris minininkų 
grupes ir skyrė joms 2 torpedinių katerių flotiles bei 2 minų tralerių flotiles. 
Nuo 1941 m. birželio 20 iki 23 d. šios grupės Baltijos jūros operatyvinėje zo- 
noje slapčia išmetė 1062 minas ir sudarė 368 minų užtvaras! Kaip priešui tai 
pavyko atlikti, kai sovietų laivynas turėjo absoliučią persvarą, pačioje jo pa- 
nosėje, be to, baltosiomis naktimis, - tikrai jau didelė paslaptis. Nei sovietų 
laivų stebėjimo postai, nei į žvalgybą po keletą kartų per dieną skraidantys 
hidrolėktuvai nieko įtartina neaptiko. Kaip tikina jūrų laivyno štabo vy- 
riausiojoje operatyvinėje valdyboje tarnavęs kontradmirolas N. Sobolevas, 
sovietų žvalgyba pastebėjo vokiečių minininkus suomių uostuose ir vado- 
vybė „suprato“, kad jie ten atvyko ne „poilsiauti, o dėl tam tikro karinio 
tikslo“. Tačiau „...šiam faktui mes neskyrėme reikiamo dėmesio. Iš esmės jį 
įvertinome tik tada, kai minų mėtytojai atliko savo kovinę užduotį“. 

Paskui vokiečiai „minų karą“ tęsė ir iki liepos 10 d. nesutikdami jokio 
priešinimosi, vien Suomijos įlankoje išmetė 1738 minas, sudarė 1659 minų 
užtvaras. Sovietų laivai, remdamiesi jūrų laivyno vyriausiojo štabo įsaky- 
mu, „mėtyti minas visą parą, panaudojant viską, kas tik įmanoma“, supran- 
tama, darė tą patį įlankos žiotyse įrengdami minų bei artilerijos poziciją 
naudodamiesi admirolų Eseno ir Kolčako laikų planais. Tik visai neseniai 
buvo pripažinta, kad Suomijos įlankos prieigose įrengti minų bei artilerijos 
pozicijas buvo absoliučiai beprasmiška. Eilinį kartą mes patekome į šablo- 
niško mąstymo nelaisvę. Be to, nei prieš karą, nei jam prasidėjus, niekas ne- 
surengė žvalgybinio tralavimo, juk remiantis vis tuo pačiu „šablonu“, prie- 
šo laivai su desantu turėjo veržtis prie krantų ir ten žūti nuo sovietų minų. O 
išėjo visai atvirkščiai. Jau birželio 23 d. iš Talino išplaukęs mėtyti minų laivų 
būrys susidūrė su vokiečių minų užtvara. 

„Laivai mėtė minas Suomijos įlankoje priešais pagrindinę laivyno bazę — 
Taliną, — analizuoja operaciją admirolas N. Sobolevas. - Veikėme naktį. 
Priešo rajone nebuvo, minas mėtyti niekas netrukdė. Ir šiomis sąlygomis 
Baltijos laivyno vadovybė pasiuntė kreiserį „Maksim Gorkij“ bei mininin- 
kus pridengti minų mėtytojų. Ar būtina tokia priedanga? Vargu. Bet prie- 
dangos laivai vis tiek išplaukė į jūrą, nes tai buvo numatyta plane ir klasi- 
kinėje priedangos schemoje. O štai įsakyti laivų būrio manevravimo rajone 
atlikti minų tralavimą niekam neatėjo į galvą. Tokio punkto plane nebuvo. 
Viso to rezultatas - kreiseris „Maksim Gorkij“ užplaukė ant minų ir buvo 
smarkiai apgadintas — nutraukta priešakinė dalis. Tas pats nutiko ir mini- 
ninkui „Gordyj“. Paskendo minininkas „Gnevnyj“ ir traleris T-208 „Škiv“. 


> Sovietų laivas „Maksimas Gorkis“ be priekinės 
54 dalies Kronštato doke. 

O tralerių katastrofiškai trūko. Kadangi buvo laikomasi vien puolamo- 
sios doktrinos, jų beveik nestatyta. Laivynui reikėjo maždaug 200 tokios kla- 
sės laivų, o turėta tik 33. Mobilizavus į karinę tarnybą buvusius žvejų laivus 
„pradėta pertvarkyti jų įranga, deja, tie laivai patekdavo rikiuotėn labai ne- 
greitai. Be to, jie dažnai buvo naudojami ne tam tikslui: vykdė stebėjimus, 
gabeno į Ezelio salą bombas ir aviacinį kurą aprūpindami tolimojo veikimo 
aviaciją, kuri iš ten skrido bombarduoti Berlyno ir skendo. Per du karo mė- 
nesius Baltijos laivynas neteko trečdalio savo „jūrų artojų“ parko. 

Minų tralavimo įranga, kaip buvo, taip ir liko Pirmojo pasaulinio karo 
lygio su 1898 metų pavyzdžio Šulco pakertamaisiais tralais, 1911 metų ker- 
pamaisiais tralais ir K-1 tipo saugomaisiais paravanais (paravanas - laivo 
tempiamas įtaisas, atitraukiantis minas nuo laivo - vert. pastaba). Kuo ypa- 
tingos yra bekontaktės magnetinės ir anteninės EMC, TBM ar LMA minos ir 
kaip su jomis kovoti, Raudonosios armijos Baltijos laivyne niekas nežinojo ir 
nenorėjo žinoti. Savo konstrukcijų taip pat negamino (tiesos dėlei reikia pa- 
sakyti, jog; baltijiečiai turėjo sovietų gamybos indukcinių minų MIRAB, ku- 
rių 1939 m. ginkluotėje buvo net 20 vienetų, todėl, „gaidžiui kaptelėjus“, teko 

Italų laivas su priešmininiais įrenginiais - paravanais. 1940 m. 


tokių minų pirkti iš anglų). Konvojus lydėti reikėjo tiesiogiai paskui tralerius, 
pagal statutą neatlikus išankstinės minų žvalgybos. Be to, tai buvo daroma 
ne tiek dėl laivų trūkumo, o tiesiog dėl paranojiško „noro nuslėpti farvate- 
rius“ nuo supostato (priešo) akių. Šią naująją tvarką įvedė ir įtvirtino rug- 
pjūčio 10 d. laivyno vadas, nors Tribucas atsiminimuose ir pats rašo apie tos 
tvarkos idiotiškumą: „Navigacijos ypatumai - rėvos, seklumos, salos leidžia 
Suomijos įlankoje plaukioti tam tikromis kryptimis, kurios dėl gero geogra- 
fijos išmanymo buvo puikiai žinomos ir priešui. Todėl jis turėjo idealias są- 
lygas minomis „užteršti“ priešo komunikacijas. 

Kita staigmena tapo vokiečių aviacijos veikimo efektyvumas ir nebau- 
džiamumas bei „Stalino sakalų“ bejėgiškumas. O rusų laivai turėjo galin- 
gos artilerijos ir galingų torpedų, bet jų priešlėktuvinė gynyba buvo labai 
menka. 

Sovietų laivyno vadai nematė jūroje ne tik lygiaverčio varžovo, bet aps- 
kritai jokio varžovo. O laivų netekdavo vos ne kasdien. Birželio 23 d. plau- 
kiant laivams iš Liepojos (Libavos) į Ust Dvinską, vokiečių submarina tor- 
pedavo povandeninį laivą M-78. Birželio 24-26 d. išplaukiant iš Liepojos, 
teko susprogdinti minininką „Lenin“, povandeninius laivus 5-1, M-1, 
M-80, M-83, „Ronis“ ir „Spydola“. Minininko vadas kapitonas leitenan- 
tas J. Afanasjevas, vadovavęs remontuojamų ir stovinčių uoste laivų sunai- 
kinimui, už nesankcionuotą iniciatyvą, o tai reiškia, už kurią baudžiama, 
Tribuco įsakymu buvo sušaudytas. Paskui su „švaria sąžine“ „vykdydami 
vyriausiosios vadovybės įsakymą“, išplaukė kateriais palikę įgulą „atremti 
pasiutusių fašistų atakų“ ir paskui veržtis į Ventspilį (Vindavą). Iš apsupties 
pavyko ištrūkti nedaugeliui. „Mes niekada nesirengėme evakuoti savo ba- 
zių, todėl atsitraukimas iš Liepojos buvo tragiškas. Kažką smerkti dėl to aš 


Latvijos laivyno 
povandeninis laivas 
„Ronis“, kuris, 1940 m. 


okupavus Latviją, atiteko 


Sovietų Sąjungai. 


Vokiečių greitųjų torpedinių 
katerių ženklas. 


Vokiečių greitasis torpedinis kateris,„Schnelboat"“ uosto akvatorijoje. 


nesiimu. Mes pjovėme tai, ką pasėjome: juk rengėmės kariauti tik svetimoje 
teritorijoje“, - sakė buvęs Baltijos laivyno štabo viršininkas N. Pantelejevas. 
Laivynas neteko svarbiausios karinio jūrų laivyno bazės, o kariuomenė - 
67-osios šaulių divizijos ir jos vado generolo majoro N. Dedajevo, kuris 
žuvo gindamas miestą. Apie tolesnį gynėjų likimą admirolas Pantelejevas 
atvirai fantazuoja: „Dauguma jūreivių ir pėstininkų liko priešo užnugaryje, 
pasitraukė pas partizanus ir pasiaukojamai kovojo su grobikais iki to laiko, 
kai mūsų kariuomenė išvadavo Pabaltijį!“ 

Išplaukęs iš Liepojos ir negalėdamas pasinerti povandeninis laivas S-3, 
vadovaujamas kapitono leitenanto N. Kostramičevo, buvo užkluptas dvie- 
jų 3-iosios flotilės „šnelbotų“ (greitųjų katerių — vert. pastaba) ir po pusva- 
landį trukusio mūšio paskandintas. Jo žūties vietoje vokiečiai paėmė 20 plū- 
duriuojančių žmonių. Birželio 27 d. Rygos įlankoje 2-osios flotilės kateriai 
atakavo eskadrinį minininką „Storoževoj“. Pataikius torpedai į laivą, buvo 
nuplėšta jo priekinė dalis kartu su antstatu ir stiebu, žuvo vadas 3-iojo ran- 
go kapitonas I. Lomakinas ir 84 įgulos nariai. Kita minininko dalis liko plū- 
duriuoti ir buvo nutempta į Taliną, o paskui - į Kronštatą. Tą pačią dieną 
vokiečių kateriai smarkiai apgadino ir užgrobė torpedinį katerį TKA-47, o 
lėktuvai paskandino TKA-27. Birželio 28 d. Dago salos rajone povandeni- 
nis laivas torpedavo sovietų M-99. Dancigo įlankoje be žinios dingo S-10. 


Sovietų jūrininkai ant vokiečių torpedinio katerio denio. Baltija. 1941 m. 


Ventspilyje vokiečiams buvo palikti ir penki transportai, kurių bendra van- 
dens talpa siekė 10 tūkstančių tonų. 

Liepos 1 d. ties Vormso sala sprogus dugninei minai, paskendo M-81, 
išsigelbėjo du žmonės, prie Saremos salos paskendo 1940 metais kartu su 
Latvija „privatizuotas“ traleris T-299 „Imanta“. 

Liepos 6 d. užplaukęs ant minos sprogo ir akimirksniu paskendo T-216. 

Liepos 7 d. - TŠČ-101 „Petrozavodsk“. 

Liepos 9 d. - T-890 „Nalim“. 

Liepos 16 d. sprogus minai nukentėjo minininkas „Strašnyj“: buvo visiš- 
kai sudaužyta priekinė jo dalis ir labai sunkiai pavyko laivą nuplukdyti į 
Kronštatą. Iki pačios karo pabaigos šis laivas jūromis jau neplaukiojo. 

Liepos 18 d. užplaukęs ant savos minos nukentėjo SKR „Tuča“, laivas 
neteko vairo ir sraigtų, žuvo 8 žmonės. Atakuojant priešo konvojų, arti- 
lerijos ugnis sunaikino TKA-123. Vos praėjus parai, Monzundo sąsiaury- 
je, tiesiogiai pataikius aviacijos bombai į katilų skyrių, sprogo ir paskendo 
„Serdityj“, žuvo 35 įgulos nariai, buvo sužeista daugiau nei 100 žmonių. 

Liepos 10 d. ant minos užplaukęs nuo sprogimo nukentėjo ir buvo išmes- 
tas į krantą 3200 tonų vandens talpos transporto laivas „Rasma“. 

Liepos 21 d. vokiečių povandeninis laivas torpedavo vyresniojo leite- 
nanto N. Djakovo laivą M-94, stebuklingai išsigelbėjo vienuolika jūreivių. 
Tąpačią dienąnuominossprogimonukentėjo tanklaivis „Železnodorožnik“. 


Liepos 22 d. Rygos įlankoje kovojo su vokiečių kateriais ledlaužis 
„Lačplėsis“ irjį lydintis TKA-71, kurio įgula veikė ypač didvyriškai. Kitą die- 
ną nuo minos sprogimo nukentėjo, bet nepaskendo minininkas „Ristina“. 

Liepos 26 d. suomių kanonierė artilerijos ugnimi paskandino MŠČ-238. 

Liepos 27 d. Irbeno sąsiauryje, dengdamas laivus, sudarančius minų už- 
tvarą, sprogus minai, nukentėjo eskadrinis minininkas „Smelyj“, kuris buvo 
pribaigtas torpedomis. 

Liepos 29 d. užplaukęs ant minos su visa įgula paskendo TŠČ-51 „Zmej“, 
liepos 30 d. - T-201 „Zariad“. 

Liepos 31 d. suomių artilerija smarkiai nuniokojo T-203 „Patron“. 

Susikrimtusi dėl kasdienių nuostolių laivyno viršininkija, taip pat ir fla- 
gmano minininko vadas (!) niekaip neįstengė rasti atsakymo, kodėl laivai 
užplaukia ant minų net tada, kai seka paskui tralerius. Ir panirę į gilų ap- 
mąstymą nieko nesuprato tol, kol iškviesti iš Leningrado „pačios aukščiau- 
sios kvalifikacijos specialistai“, kovojantys su minomis, paaiškino, girdi, 
priešas turi tokių minų, beje, mūsų flagmano minuotojo sandėlyje taip pat 
tokių yra: tai elektromagnetinės ir akustinės minos, o kovai su jomis reikia 
specialių tralų. 

Štai kaip yra! - nustebo „vadovybė“. - Ir kur mums gauti tokių tralų? 

Kaip atsimena admirolas Pantelejevas, „paaiškėjo, kad jūrų mokslinis 
techninis komitetas jau seniai sukūrė „tėvyninės“ gamybos elektromagne- 
tinius ir akustinius tralus. Jie jau yra visiškai išbandyti ir pripažinti labai ge- 
rais. Šiuo metu abiejų rūšių tralai tobulinami toliau. Ta pažyma nustebino 
visus. Pasirodo, turime puikių tralų, bet norime padaryti juos dar geresnius, 
o tuo metu mūsų laivai sproginėja ir skęsta, žūva žmonės! Laivyno vadas 
pareikalavo iš Maskvos bent poros tralų...“ 

Rugpjūčio 2 d. užplaukęs ant dugninių minų pražuvo povandeninis lai- 
vas S-11, kuriam vadovavo kapitonas leitenantas A. Sereda. 

Rugpjūčio 3 d. paskendo T-212 „Štag“. 

Rugpjūčio 7 d. pikiruojamieji bombonešiai paskandino tanklaivį 
„Spinoza“ ir apgadino minininką „Engels“. Į kovos žygį išplaukė povande- 
ninis laivas S-6 ir ryšys su juo amžiams nutrūko. 

Rugpjūčio 8 d. priešo aviacija paskandino TŠČ-76 „Val“, minininką „Karl 
Marks“, jame žuvo 38 žmonės. Greta minininko paskendo ir mažasis „me- 
džiotojas“ MO-229 bei visa jo įgula. 

Rugpjūčio 10 d. paskendo transportas VT-572 (BT-572) „Bartava“. 


> Jūrinės minos vokiečių laive. 


Rugpjūčio 11 d. sprogus minai, pražuvo T-213 „Krambolas“. Smarkiai 
apgadintas, sprogus minai buvo minininkas „Steregučij“ ir transportas 
„Viačeslav Molotov“. Aviacija paskandino transportą „Altaj“. Irbeno sąsiau- 
ryje paskendo minininkas „Suropas“ ir visa jo įgula bei aptarnavimo laivas 
„Val“. Rugpjūčio 13 d. vokiečių ir suomių torpediniai kateriai paskandino 
transportą ir TŠČ-68 „Lenvodput-12“. Sprogus minai, paskendo TŠČ-68. 

Rugpjūčio 15 d. ant minų užplaukė T-202 „Buj“ ir transportas „Krečenga“. 

Rugpjūčio 16 d. - pasiuntinių laivas „Artilerist“. 

Rugpjūčio 18 d. užplaukęs ant minų sprogo eskadrinis minininkas 
„Statnyj“, žuvo ir jo vadas 3-iojo rango kapitonas N. Aleksejevas. 

Rugpjūčio 19 d. torpediniai kateriai paskandino ledlaužį „Merikaru“ ir 
TŠČ-80. 

Rugpjūčio 20 d. sprogusi mina pražudė MO-207. 

Rugpjūčio 21 d. ant minų užplaukė transportas „Leni“ ir hidrogeogra- 
finis laivas „Nord“. Nuo smūgio iš oro paskendo ligoninės laivas „Sibir“, 
žuvo daugiau nei 600 žmonių. 

Rugpjūčio 23 d. Vyborgo sąsiauryje į suomių rankas pateko apdaužytas 
ir išmestas į krantą šarvuotasis kateris BKA-215. Po paros, lydėdamas kon- 
vojų, prie Jumindo rago užplaukęs ant minų užtvaros paskendo minininkas 
„Engels“, iš 180 įgulos narių išsigelbėjo 11 žmonių. Paskendo traleriai T-209 
„Knecht“ ir T-214 „Bugel“... 


Per tą laikotarpį Baltijos laivynas į savo sąskaitą galėjo įrašyti pagalbinį 
laivą ir tanklaivį, kuriuos paskandino laivai S-11 ir 5-4. Vokiečių povandeni- 
nį laivą U-144 paskandino „Ščuka“-307, na, ir dar ant minų užplaukė priešų 
traleris ir sargybos laivas. 

Skubus Raudonosios armijos atsitraukimas iš Pabaltijo ypač smarkiai ap- 
sunkino laivyno padėtį. Paskui Liepoją krito Ventspilis ir Ryga, visa bazavi- 
mosi sistema buvo sugriauta ir nuolat puolama. Priešui atiteko du trečdaliai 
degalų atsargų. 50 tūkstančių žmonių turinčios sovietų įgulos Taline, blo- 
kuotos keturių vokiečių pėstininkų divizijų dalinių, neteikė optimizmo. Jau 
pirmąją rugpjūčio dekadą buvo aišku, kad kariuomenę ir laivyną teks išves- 
ti, nors pasirengti evakavimui jūrų vadovybei nebuvo liepta. 

Rugpjūčio 19 d. priešas pasiekė Talino gynybos priešakinį ruožą. Kitos 
dienos rytą po artilerijos parengimo vokiečiai pradėjo pulti visame fron- 
te. Tris dienas remiami aviacijos ir laivų 270 kranto, geležinkelio, korpu- 
so ir priešlėktuvinės artilerijos pabūklų bazės gynėjai turėjo atlaikyti priešo 
atakas. Rugpjūčio 25 d. sovietų kariuomenė atsitraukė į pagrindinį gyny- 
bos ruožą. Nuo tos akimirkos miestą ir uostą buvo galima apšaudyti kiau- 
rai. Sviediniai tiesiogiai pataikė į lyderį „Minsk“ ir eskadrinį minininką 
„Slavnyj“, paskendo transportas „Lunačarskij“. Padėtis buvo be išeities, bet 
Tribucas rankose laikė griežčiausią Vorošilovo įsakymą, jog apie atsitrau- 
kimą negali būti nė kalbos, ir net, atvirkščiai, įsakyta „smogti į sparną ir 
užnugarį“. Tą dieną Baltijos laivyno karo taryba, raportuodama vyriausia- 
jai vadovybei apie puolimo kryptis, vėl paprašė nurodymų, jeigu vokiečiai 
prasiveržtų į miestą, ir pranešime specialiai pabrėžė, kad jei ir toliau padėtis 
tik blogės, tai sausumos kariuomenės bus neįmanoma įlaipinti į transpor- 
to laivus. Vorošilovas klausimą perteikė Kremliui. Stalinas nustebo: „O ką? 
Laivai dar Taline?“ 

Savo atsakomybe ir rizika laivyno vadovybė pavieniais laivais ir nedide- 
liais konvojais laipsniškai iš Talino gabeno turtą. Kad nepatektų į „panikuo- 
tojų sąrašus“, šį gabenimą teko slėpti ne tik nuo priešo, bet ir nuo akylų „or- 
ganų“. Taip pavyko išvežti beveik visą arsenalą, dalį laivų remonto įmonės 
įrangos, beveik 15 tūkstančių tonų techninio turto ir kitų krovinių, evakuoti 
apie 17 tūkstančių moterų ir vaikų, apie 9 tūkstančius sužeistų kariškių. Bet 
vis tiek pagrindinėje bazėje liko daugybė kranto įstaigų ir įmonių, didelių 
ir mažų civilinių laivų, kurie visiškai buvo nereikalingi kovos veiksmams. 

Rugpjūčio 26 d. admirolas Tribucas galiausiai gavo beveik savaitę pavė- 
luotą direktyvą evakuotis į Kronštatą. Operacijai parengti buvo skirta vie- 
na para. 


Sovietų admirolas 
V. Tribucas ant laivo 
„Maksim Gorkij“ 


denio. 


Rengiant perplaukimo planą, teko pasirinkti vieną iš trijų esančių far- 
vaterių. Pietinis driekėsi tarp kranto ir pietinio vokiečių minų užtvaros 
„Juminda“ krašto. Iki rugpjūčio vidurio šiuo maršrutu perplaukė daugiau 
nei 220 transportų ir tik vieną iš jų kliudė sprogusi mina. Bet rugpjūčio 11 
d. Šiaurės vakarų fronto karo tarybos direktyvoje, nieko nesakęs jūreiviams, 
maršalas Vorošilovas, bijodamas, kad Kundos kaimo rajone gali būti prie- 
šo artilerijos baterijos, šiame rajone uždraudė laivybą. Šiaurinis farvateris 
palei Suomijos šcherus atrodė ne toks pavojingas, ten buvo nelabai daug 
priešo kovos laivų ir beveik be minų. Deja, tas, kuris siūlė šį maršrutą, au- 
tomatiškai tapdavo įtartinas - norintis sovietų laivus atiduoti priešui. Be to, 
laivyno žvalgyba visiškai nenutuokė, kokias pajėgas vokiečiai spėjo sutelkti 
Suomijos šcheruose. 

Todėl labai ginčytis nevertėjo ir buvo pasirinktas dėl primėtytų minų pats 
pavojingiausias centrinis farvateris Suomijos įlankos pagrindinėje dalyje. 
Šioje vietoje buvo sudaryta minų užtvara „Juminda“, kurią vokiečiai nuo- 
lat stiprino. Nuo rugpjūčio 11 iki 29 d. farvateriu praplaukė 9 konvojai. Be 
to, iš 40 karo ir civilinių laivų prarasti arba apgadinti dėl minų ir priešo avi- 
acijos veiksmų 14 laivų - t.y. nuostoliai sudarė 35 Yo. „Jumindos“ užtvaros 

sovietų laivai nė karto netralavo ir nežvalgė, jos ribos buvo nežinomos, o 
apie minų skaičių „mums niekas negalėjo pranešti“. 

Milžiniškam karavanui reikėjo „kaktomuša“ forsuoti minų užtvarą, su- 
darytą iš 30 minų ir minų apsaugos linijų. Jos tankis numatytame kelyje 
buvo ne mažiau nei 150 minų ir 105 jų apsaugos priemonės vienai fronto 
myliai, kiekvienam tralavimo juostos kabeltovui teko ne mažiau kaip 15-16 
minų. Tokio tankio minų užtvara galėjo būti normaliai forsuota tik tuo atve- 
ju, jeigu tai vyktų šviesiuoju paros metu, kai galima aptikti nukirptas mi- 
nas ir jas sunaikinti dviem trimis kontaktinių tralų eilėmis, be to, buvo būti- 
na „įrėminti traluoto ruožo kraštą“. Norint tai padaryti, turimų 10 bazinių, 
18 mobilizuotų katerių ir 26 katerių tralerių šiam tikslui aiškiai neužteko, 
0, minuotojų nuomone, tokiai operacijai įvykdyti reikėjo ne mažiau nei 100 
tralerių. Realiai laivai galėjo plaukti tik paskui vieną dvi eiles tralų, o kai 
kurie ir apskritai turėjo brautis savarankiškai. Dėl slaptumo farvaterio ribos 
nebuvo pažymėtos, o tai padaryti veržiantis nebuvo jokių galimybių, be to, 
visos, taip pat ir šviečiamosios, tralų gairės jau buvo pakrautos į vieną trans- 
porto laivą. Beje, kaip visada niekas nežinojo, - į kurį. Neturėta ir pakanka- 
mai atsarginių tralų. Iš 26 „Rybinec“ tipo katerių su Šulco tralais ir keleto 
KM bei KLT tipo katerių pagal pagrindinę paskirtį buvo panaudoti tik du. 
Kalbant apie tikėtinų laivų nuostolių apskaičiavimą veržiantis, tai, admiro- 
lo Pantelejevo prisipažinimu, „griaudėjant uoste sproginėjantiems sviedi- 
niams, visi stengėsi pernelyg nesureikšminti nemalonių nuostolių skaičių“. 

Veržtis iš Talino į Kronštatą buvo nuspręsta pagrindinių pajėgų būrio, 
priedangos būrio, ariergardo ir keturių konvojų žygio rikiuote. Pagrindinių 
pajėgų būryje, vadovaujamame admirolo Tribuco, buvo 28 kovos laivai, iš jų 
flagmanas kreiseris „Kirov“, 3 eskadriniai minininkai, 4 povandeniniai lai- 
vai, 6 mažieji medžiotojai. Priedangos būriui, kuriame buvo lyderis „Minsk“, 
du minininkai, vienas povandeninis laivas, sargybos ir torpediniai kateriai, 
vadovavo kontradmirolas J. Pantelejevas. Ariergardo būriui vadovavo kon- 
tradmirolas J. Ralis, kurio vėliava buvo iškelta minininke „Kalinin“. 


Sovietų kreiseris 
„Kirov“ sudaro 
dūmų uždangą 
lydint karavaną prie 
Jumindos kyšulio. 
1941 m. 


CHHCOYHBIH COCTAB KOPABJIEKH H CYJJOB BAJITMHCKOTO 6JIOTA, 
IOTHBHIMX HA IEPEXOJ(E H3 TAJIJIMHA B KPOHINTAJIT 
28-29 ABTYCTA 1941r. 


1 - TKA-103 18 - “IOnuTep" * 34 - "H-8" 45 - 6e3 HagBaKns 
2-"Anen" 18 - C-5 35 - "Ckoparūi" 46 - “K.Ilanamiu" 

3 - IĮ-301 P 20 - “CaTrypa" 36 - “ATra" 47 - Taukep Ne12 

4 - MB-64 „Deino 21 - “Tonaa" 87 - “Točaa" 48 - "Jei Jiouepu" 
5 - MB-62 „Kanujai“ 22 - “KoniBaKa" 38 - "Banxam" 49 - "Cep 1 Moxor" 
6 - “Bnna" 23 - “ApBamaa" 39 - KII-18 50 - “Iaynadi" 

1- “Iyra" 24 - MIT-5 AN-5-7 40 - “Iannuokų" (new) 51 - 6es naaBanus 

8 - "Konemma" 25 - “Daan " 41 - “H-18" (nnen) 52 - Gės HaaBaKHKA 

9 - MO-233 26 - "Kpuuuubanc 42 - "Aycma" 53 - "Kanmnakc" 

10 - "Birpoxma" BanisnėMapeė" 43 - “Cxpynna" 

11 - TT-1 27 - "Haitccap" 44 - "Biopaa nanineTka" 

12 - TIĮ-42 28 - “Cuer" 

13 - "IDe7eprad" 29 - “Ipikaon" Taip atrodo žemėlapis su sovietų laivų, 

a 2 oo 2 “ es AS paskandintų pakeliui iš Talino į Kronštatą 
16 - "Daepirra" 32 - "Kanunn" SUMė ie yi i ikti 

11 - GpronayTas" AE 2 pažymėtomis vietomis. Jame pateikti per 


pirmąjį žygį nuskendę laivai. Buvo ir kitų žygių... 


Pagrindinių pajėgų būrys turėjo pridengti pirmąjį ir antrąjį konvojus, 
plaukiančius nuo Jumindos kyšulio iki Golando salos, priedangos būrys tu- 
rėjo ginti antrąjį ir trečiąjį konvojus, plaukiančius nuo Kerio salos iki Vaindlo 
salos, o ariergardas privalėjo užnugaryje pridengti trečiąjį ir ketvirtąjį kon- 
vojus. Užuot sutelkę į vieną smarkiai saugomą konvojų pagrindinių klasių 
ir pačius stambiausius laivus sovietų laivavedžiai išskirstė pajėgas į įvai- 
riausių tipų laivų grupes - nuo škunų iki minininkų - ir taip pažeidė vieną 
iš svarbiausių karo meno principų. 

Iš Kronštato karinės bazės pajėgų buvo suformuotas specialus būrys, va- 
dovaujamas 2-ojo rango kapitono I. Sviatovo. Jis sudarytas iš 12 tralerių, 
4 sargybos laivų, 6 torpedinių katerių, 8 mažųjų medžiotojų, 2 buksyrų, 4 
motorinių botų ir gelbėjimo laivų, kurie buvo nukreipti į Golando salą. Šis 
būrys turėjo saugoti konvojų nuo torpedinių katerių ir povandeninių laivų 
atakų paskutiniame ruože, vesti juos paskui tralus ir pagelbėti tiems, ku- 
riuos ištiktų nelaimė. 

Į pozicijas Porkalos švyturio rajone ir Helsinkio prieigose buvo pasiųs- 
ti povandeniniai laivai M-98 ir M-102. Jų užduotis buvo „skandinti priešo 
karo ir prekybos laivus“ bei dengti atsitraukiantį laivyną iš vakarų pusės. 

Visame maršrute suorganizuoti aviacijos priedangą dėl nutolusių aero- 
dromų buvo neįmanoma. Tik paskutiniame „trajektorijos“ ruože numatyta 
pakelti į orą 65 naikintuvus, kurie turėjo visais įmanomais būdais saugoti 
kovos laivus. 

Rugpjūčio 27 d. 11 val. Tribucas kariuomenei įsakė atsitraukti ir lip- 
ti į laivus. Atsitraukimą dengė kranto artilerija ir laivų užtveriamoji ugnis. 
Pirmiausia sulaipinti sužeistieji, laivyno tarnybos tarnautojai ir atskiri pa- 
daliniai. Kartu buvo kraunama kovos technika ir pats vertingiausias turtas. 
Į kreiserį „Kirov“ sukrautos aukso atsargos, įlaipinta laivyno karo taryba 
ir sovietų Estijos vyriausybės bei VKP(b) nariai, kurie neperbėgo pas vo- 
kiečius. Priešas intensyviai apšaudė miestą ir uostą, jo aviacija nedidelėmis 
grupėmis po 5-9 lėktuvus visą šviesųjį paros metą bombardavo sausumos 
transportą ir laivus. 18 val. sprogdintojų komandos pradėjo naikinti pačius 
vertingiausius objektus ir turtą. Rusijos-Baltijos įlankoje ir prie Pakrio švy- 
turio traukiniai bei vagonai (daugiau nei tūkstantis) bėgiais riedėjo tiesiai į 
jūrą. Kupečeskajos įlankoje iš pradžių sprogdinti vagonai su šaudmenimis, 
o paskui - ir arsenalas. Minų uosto įlankoje į orą išlėkė naftos saugykla. 
Uoste dar buvo nemažai plaukioti tinkamų priemonių, dalį jų sunaikino 
priešas, o likusias paskandino vandenyje plaukiojančios komandos. 

10-ojo korpuso pagrindinių pajėgų laipini- 
mas prasidėjo apie 22 val. ir truko iki pačios 
aušros. Beveik dvi valandas dengdama lai- 
vyno ir korpuso atsitraukimą artilerija šaudė 
nuolatine užtveriamąja ugnimi. 


Pakrio švyturys ir pakrantės 
kontūrai Estijos pašto išleistame 
ženkle. 1995 m. 

Iš viso buvo sulaipinta daugiau nei 20 tūkstančių kariškių ir laisvai sam- 
domųjų, apie 7,5 tūkstančio civilių asmenų. Padedami buksyrinių laivų pilni 
prikimšti žmonių ir technikos kiti laivai plaukė į sutelkimo rajoną, kuriame 
buvo formuojami konvojai. Po pusiaunakčio Bekerovo įlankos krantinėse 
liko dar 4000 kovotojų ir vadų, jų paimti niekas neatvyko, nors keturi trans- 
portai iš Talino išplaukė tušti. 

Pirmasis konvojus turėjo pajudėti rugpjūčio 27 d. 22 val., o paskutinis 
palikti reidą rugpjūčio 28 d. 10.30. Tačiau sutrukdė beveik 7 balų vėjas. 
Traleriai negalėjo plaukti su išskleistais tralais. Tribucas įsakė visiems lai- 
vams, kol pagerės oras, išmesti įnkarus prie Naisaro ir Aegnos salų. Kol 
buvo vėl pakelti inkarai, prie konvojaus prisijungė dar apie 30 škunų, buk- 
syrų, motorinių botų ir povandeninis laivas ŠČ-301. Dėl priverstinio susto- 
jimo išvykti buvo vėluojama, todėl minų užtvaras forsuoti teko ne dieną, 
kaip buvo numatyta pagal planą, o naktį. Neaišku, dėl kokių priežasčių, bet 
vokiečių vadovybė neįstengė pasinaudoti situacija ir smogti masinį smūgį 
didžiulei laivų, katerių sankaupai, kurių stiebuose plėvesavo 220 vimpelų. 

Rugpjūčio 28 d. 11.35 nurimus vėjui, laivai pradėjo kelti inkarus. 
Pagrindinių pajėgų būrys pajudėjo apie 16 val. 17.15 pajudėjo priedangos 
būrys lenkdamas transportą ir dengdamas jį iš vakarų pusės. Ariergardas 
plūduriavo Talino reide iki pačios tamsos dengdamas visą atsitraukimą. 
Tuo metu užkardymo būrys mėtė minas uosto įlankose, reiduose ir Aegnos 
salos rajone. 


Iš vandens keliamas sovietų 


paskandintas garvežys... 


Konvojus sekė paskui lėtaeigius tralerius ne didesniu nei 6 mazgų grei- 
čiu. Pagrindinių pajėgų ir priedangos būriai plaukė 10-12 mazgų greičiu 
paskui 5 tralerius. Priešmininiai laivai turėjo tik pakertamuosius traukia- 
muosius tralus, tad smarkiai mažino žygio greitį. Praėjus 2-3 valandoms 
nuo inkarų pakėlimo, laivai išsidėstė viena 15 mylių linija. Kontradmirolo 
R. Zubkovo duomenimis, iš viso proveržyje dalyvavo 153 kovos laivai ir ka- 
teriai bei 75 kiti laivai, tarp jų vienas kreiseris, 10 minininkų, 9 sargybos lai- 
vai, 3 kanonierės, 11 povandeninių laivų ir 10 bazinių tralerių. 

Priekyje plaukė pagrindinių pajėgų būrys, paskui - pirmasis konvojus, 
priedangos būrys, trečiasis ir ketvirtasis konvojus, o lygiagrečiai, vos šiau- 
riau, plaukė antrasis konvojus. Antroje dienos pusėje keletą antskrydžių 
įvykdė priešo aviacija. Pasirodė plaukiojančių minų, o 18 valandą, užplau- 
kęs ant vienos jų, sprogo pirmojo konvojaus VT-530 (BT-530) „Ela“. Laivas ir 
daugiau nei 900 žmonių, iš jų 693 sužeisti, per 2-3 minutes nugrimzdo į du- 
gną. Kai į „Elos“ žūties vietą atplaukė laivas „Neptun“, vandens paviršiuje 
plūduriavo tik 49 žmonės. Labai greitai nuo priešo bombų paskendo ledlau- 
žis „Valdemars“, smarkiai apgadintas paskendo transportas „Vironija“, ku- 


Latvių laivas „Krišjanis 
Valdemars“ doke. Vėliau 

šį, kaip ir kitus Latvijos 
respublikos laivus, nusavino 
Sovietų Sąjunga, 1940 m. 


okupavusi Latviją. 


riuo evakavosi štabo būrys ir laivyno politinė valdyba. Nuo minos sprogi- 
mo paskendo gelbėtojas „Saturn“. 

Rajone šiauriau Jumindo kyšulio lyderis „Minsk“ ir eskadrinis mininin- 
kas „Skoryj“ artilerijos ugnimi atrėmė vokiečių 1-osios flotilės kapitono lei- 
tenanto Birnbacherio penkių torpedinių katerių ataką. Likus keletui mi- 
nučių iki sutemų, Kerio salos rajone pagrindinių pajėgų būrys ir paskui jį 
plaukiantys kiti pataikė į minų užtvarą „Juminda“. 

Rugpjūčio 29 d. naktis buvo pati sunkiausia. Penkių bazinių tralerių ri- 
kiuotė užtikrino 3 kabeltovų (kabeltovas - 1/10 jūrmylės, 185,2 m - vert. 
pastaba) pločio juostoje vedamų laivų priedangą. Tačiau tai gelbėjo tik iki to 
meto, kol tralai bei paravanai dar buvo tinkami sprogdinti minoms ir minų 
užtvaroms. Trijų tralerių, paskui kuriuos plaukė pagrindinių pajėgų būrys, 
minų apsaugos priemonės sunaikino tralus. Apie 20 valandą užplaukęs ant 
minos, sprogo TŠČ „Krab“, paskui — TŠČ „Barometr“. Tralų neliestos juos- 
tos ruožas sutrūkinėjo, tapo nevientisas, o visas nukirptas ir iškilusias minas 
žmonės nuo bortų stūmė kartimis ir rankomis. Mėgindami išvengti minų 
laivai išplaukdavo iš rikiuotės, atsitrenkę į minas, jas sprogdino ir skendo. Iš 
pagrindinių pajėgų būrio buvo sunaikintas povandeninis laivas S-5, išsigel- 
bėjo tik 9 jūreiviai. Paskui kartu su nemaža dalimi įgulos paskendo eskadri- 
nis minininkas „Jakov Sverdlov“, o eskadrinis minininkas „Gordyj“ buvo 
smarkiai apgadintas. 

Kritinėje padėtyje atsidūrė priedangos būrys. Apie 21 val. iš penkių ba- 
zinių tralerių, kurie vedė laivus, keturi atitrūko nuo būrio ir prisijungė prie 
pagrindinių pajėgų. Admirolo Pantelejevo mėginimas juos grąžinti į vietą 
rikiuotėje nepavyko. Admirolas Tribucas, pirmiausia rūpindamasis flagma- 
no likimu, atitrūkusių tralerių saugoti paliko kreiserį „Kirov“. Likusius be 
priešmininės technikos laivus vieną po kito žalojo sprogusios minos. Labai 
smarkiai buvo sugadinti lyderis minininkas „Minsk“ ir eskadrinis mininin- 
kas „Slavnyj“. Mėgindamas gelbėti laisvai dreifuojantį minų lauke bejėgį 
lyderį, sprogo minininkas „Skoryj“, pats naujausias laivas, Baltijos laivy- 
ne išbuvęs vos 28 dienas. Laivas lūžo pusiau ir per 15 minučių paskendo 
įvykus sprogimui laivagalyje, mašinų skyriuje. Didžiausių nuostolių patyrė 
ariergardas, nes iš pačių pradžių jis plaukė be jokios priešmininės įrangos. 
Visa viltis buvo paravanai, kurie, kaip paaiškėjo, plaukdami nedideliu grei- 
čiu, ne nustumdavo minas, o, priešingai, jas priplukdydavo prie laivo borto. 
Nuo 22 iki 24 valandos iš ariergarde plaukiančių laivų sprogdamos minos 
paskandino eskadrinius minininkus „Kalinin“, „Artiom“, „Volodarskij“ bei 
pačias paskutines Baltijos laivyno „naujienas“ - sargybos laivus „Ciklon“, 
„Sneg“, „Topaz“. 


fašistus čia“. Sovietų plakatas. 1941 m. Karo pradžios realybė skyrėsi nuo sovietų 


plakatuose demonstruojamų įvykių. 
Dėl prastos priešmininės įrangos, neturėdamas bendros plaukimo patir- 


ties su traleriais ir plaukiojančių daugybės pavienių minų konvojus taip pat 
patyrė didžiulių nuostolių. Pirmajame konvojuje sprogimas nuplėšė ŠČ-301 

Vokiečių karių žurnalo 
„Signal“ viršelio 
nuotrauka, kurioje 
Ju-88 lakūnai lėktuvo 


uodegoje žymi 


sunaikintus laivus. 


laivagalį, 13 įgulos narių buvo išgelbėti. Iš antrojo konvojaus laivų labai grei- 
tai paskendo VT-545 „Everita“, kuriuo evakavosi iš Naisaro salos 1500 žmo- 
nių įgula. Išgelbėti pavyko ne daugiau kaip 10 žmonių. Ant minos užplaukė 
VT-584 „Naisar“ su 2500 žmonių. Trečiajame konvojuje užplaukė ant minos 
transportas „Luga“, kurio įgula laivą paliko likimo valiai, nors jis gabeno 
beveik 1500 sužeistųjų. Didelę jų dalį priėmė laivas VT-529 „Skrunda“, ku- 
ris iš Talino plaukė visai tuščias. Sunaikintas transportas „Balchaš“, kuriuo 
evakavosi 2000 žmonių Paldiskio miesto įgula. Ketvirtajame konvojuje ant 
minos užplaukė kanonierė 1-8. 

Tokiomis sąlygomis apie vidurnaktį Tribucas visiems laivams įsakė iš- 
mesti inkarus ir laukti aušros, o tada tęsti kelionę toliau į rytus. Nors spren- 
dimas apskritai visiškai teisingas, bet buvo priimtas nežinant padėties, nes 
tuo metu minų užtvaros jau buvo įveiktos. 

Išaušus kovos laivai pakėlė inkarus ir, palikę konvojų, didžiausiu greičiu 
leidosi Kronštato kryptimi. Lėtaeigiai ir nemanevringi, iš esmės beginkliai 
laivai su kariuomene liko be apsaugos. Naikintuvų priedangos nebuvo. 7.15 
virš neginamo transporto pasirodė priešo aviacija. Vokiečių lakūnai veikė 
nebijodami, kad bus nubausti, tarsi per mokymus ir rinkosi stambesnius tai- 
kinius. Buvo patirta didžiulių, ypač personalo, nuostolių. 

Transporto laivas „Kalpaks“ patyrė 40 atakų, žuvo daugiau nei 900 žmo- 
nių, iš jų - 700 kovotojų sužeisti. Kateriai surinko išgyvenusiuosius - 70 
žmonių. Rodšero salos rajone bombų krušoje pražuvo VT-546 „Ausuma“. 
Šeši sudaužyti transportai paskendo Vakarų Goglando laivams tinkamo- 
je plaukioti vagoje, du transportai ir plaukiojančioji dirbtuvė „Pjautuvas ir 
kūjis“ buvo išmesti ant akmenų pietiniame Goglando pakraštyje, transpor- 
tas „Alev“ - per keletą mylių į vakarus nuo Lavansario salos. Nevaldomas 
transportas „Kazachstan“, kuriame buvo apie 5000 kariškių ir civilių gyven- 
tojų, išmestas prie Vaindlo salos. 

Kovos laivų būriai, įveikę 170 mylių, atplaukė į Kronštatą rugpjūčio 29 d. 
18 val. Rugpjūčio 30-osios ryte atplaukė ir išlikę kiti laivai. Kapitono antrasis 
padėjėjas L. Zagorulka ir kiti įgulos nariai įstengė sudaužytą „Kazachstan“ 
grąžinti į rikiuotę ir nutempti iki Kronštato. Už tai visi jie buvo apdovano- 
ti koviniais ordinais bei paminėti vyriausiojo vado įsakyme Nr. 303 kaip 
„grupė drąsuolių, pasiaukojamai ištikimų Tėvynei“. „Kazachstano“ kapi- 
tonas V. Kalitajevas, išmestas sprogimo bangos už laivo borto ir paimtas iš 
vandens povandeninio laivo ŠČ-322, atvyko į bazę anksčiau negu jo motor- 
laivis, už ką buvo sušaudytas kaip bailys ir dezertyras. Vėliau, po mirties, 
apdovanotas koviniu Raudonosios vėliavos ordinu. 

2-ojo rango kapitono Sviatovo būrys rinko žmones iš skęstančių trans- 
porto laivų bei salų iki rugsėjo 8 d. Laivyno štabo viršininkas pranešė: „Visi 
kariniai padaliniai..., likę po mūšio, buvo sulaipinti į transporto laivus ir iš- 
gabenti iš Talino ir Paldiskio, nė vieno laivo ar karinio dalinio Taline neliko“. 
Karinio jūrų laivyno liaudies komisaras vyriausiajam vadui pranešė, kad, 
verždamiesi iš Talino į Kronštatą, paskendo 8 kovos laivai, 12 transporto ir 
8 pagalbiniai laivai. Priešui neliko nė vienos sveikos patrankos, nė vieno pa- 
dalinio - viskas arba išgabenta, arba sunaikinta. 

Deja, jei atidžiau panagrinėsime skaičius, pasirodys, kad jie labai „nema- 
lonūs“: evakuojamas laivynas neteko 22 kovos laivų ir katerių, iš jų 5 mini- 
ninkų, 3 sargybos laivų, 2 povandeninių laivų, taip pat 43 pagalbinių laivų. 
Beveik pusė jų buvo didesni nei 1000 tonų vandens talpos. Be to, 38 laivai 
buvo palikti ar paskandinti Talino uoste. Žygyje žuvo apie 7700 kariškių ir 


daugiau kaip 3000 civilių gyventojų. Priešo duomenimis, Taline vokiečiai į 
nelaisvę paėmė 11 432 sovietų kovotojus ir vadus, 293 tvarkingus pabūklus, 
304 kulkosvaidžius, 91 šarvuotąjį automobilį, 2 šarvuotuosius traukinius, 
4000 minų, 3500 torpedų. 

Į Kronštatą ir Oranienbaumą buvo atgabenti 12 738 Baltijos laivyno kariš- 
kiai ir laisvai samdomieji darbuotojai bei 10-ojo šaulių korpuso kariai, kurie 
visi vėliau dalyvavo Leningrado gynyboje. 

Šiame „neturinčiame pavyzdžio prasiveržime“ Baltijos laivynas neteko 
daugiau nei 100 laivų, vadinasi, „vėl suardė priešo planus“. 

Tiesa, draugas Stalinas iš pradžių manė, kad už tokias abejotinas pergales 
visą laivyno vadovybę vertėtų atiduoti tribunolui, be to, dar sekant karštais 
pėdsakais, surengti admirolams ilgus naktinius pokalbius su prokurorais ir 
tardytojais, kurie ir šiaip kaip dukart du įrodytų, kad būtent jūreiviai kal- 
ti dėl -prarasto Talino, Raudonosios armijos sutriuškinimo sausumos fron- 
te ir Paryžiaus komunos žlugimo: „Visi norėjo rasti realų mūsų nesėkmių, 
mūsų pergalingų planų ir lūkesčių žlugimo kaltininką. Net didieji žmonės 
dar nesuprato, kad išgyvenome mūsų prieškario karo doktrinos krachą, ne 
tai svarbu! Svarbu rasti gyvą kaltininką!“ 


Galiausiai admirolas 
Tribucas buvo apdovano- 
tas Nachimovo ordinu, ku- 
ris pagal statutą teikiamas 
už išskirtines pergales jūro- 
je, ir kartu tokį patį ordiną 
gavo ir apie admirolą rašęs 
skundus divizijos komisaras 
V. Lebedevas. 


Sovietų admirolas 
V. Tribucas mitinge 


laive. 


" 

Raudonosios armijos 123-io šaulių pulko kariai 


prie Vyborgo (Viipurio) tvirtovės. 

"'SŲ9MIJOS FRONTAS“ 


Liepos pabaigoje šiauriau Leningrado padėtis darėsi vis sudėtingesnė. Liepos 
31 d. Karelijos sąsmaukoje bendrą puolimą pradėjo suomių Pietryčių armija. Jai 
priklausė generolo leitenanto Oešg 4-asis armijos korpusas (4-oji, 8-oji, 12-oji di- 
vizijos), 5-asis armijos korpus+s (10-oji pėstininkų divizija ir kavalerijos brigada) 
generolo Latikaineno 2-asis armijos korpusas (2-oji, 15-oji, 18-oji pėstininkų divi- 
zijos). Be to, Sortavalą turėjo pulti 7-ojo korpuso 11-oji ir 7-oji pėstininkų divizi- 
jos, kurios sudarė šiam tikslui specialiai sukurtą, generolo majoro Miakineno va- 
dovaujamą 1-ąjį armijos korpusą. 

Suomius sulaikyti stengėsi sovietų 23-ioji armija, kuriai priklausė 19-ojo šau- 
lių korpuso 142-oji ir 115-oji šaulių divizijos, 50-ojo šaulių korpuso 43-ioji, 70-oji ir 
123-ioji šaulių divizijos, 23-iasis (Keksholmo) ir 28-asis (Vyborgo) įtvirtintieji rajo- 
nai. Armijai taip pat priklausė korpuso 24-asis, 28-asis, 43-iasis, 573-iasis artilerijos 
pulkai, 101-asis haubicų artilerijos pulkas, 108-asis ir 519-asis didelės galios vyriau- 
siosios vadovybės rezervo (VVR) haubicų pulkai, 20-asis atskirasis minosvaidžių 
batalionas (120 mm kalibro 48 minosvaidžiai), 27-asis ir 241-asis atskirieji priešlėk- 
tuvinės artilerijos divizionai, taip pat 10-ojo mechanizuotojo korpuso 198-oji me- 
chanizuotoji divizija. Armijai priskirta aviacija jungė 5-ąją mišriąją aviacijos divizi- 
ją, 41-ąjį bombonešių aviacijos pulką, 15-ąją ir 19-ąją koreguotojų eskadriles. 

Suomiai pagrindinį smūgį smogė Keksholmo 
kryptimi 2-ojo armijos korpuso pajėgomis ketin- 
dami pasiekti vakarinę Ladogos ežero pakran- 
tę, užimti Hiitolos geležinkelio mazgą ir iš pi- 
etų pusės atkirsti sovietų kariuomenės grupę 
Sortavaloje bei perskirti 23-iąją armiją. Toliau 
Manerheimas planavo plėsti puolimą Vuoksos 
upės kryptimi, forsuoti ją ir patekti į Šiaurės fron- 
to Vyborgo grupuotės užnugarį. Vyborgo ruože 
1 t rengėsi pulti 4-asis armijos korpusas. 

Sovietų Sąjungos didvyris Sovietų 142-oji ir 115-oji divizijos, besiginda- 
pulkininkas V. Trubačiovas. mos 106 kilometrų pločio fronte, niekuo negalė- 

jo priešintis priešo taktikai. Suomiai atskiromis 
grupėmis prasibraudavo į užnugarį, perkirsdavo komunikacijas, sugadin- 
davo ryšį, trukdė gabenti šaudmenis, blokavo atsparos punktus. 

Iš tiesų Karelijos sąsmaukoje vykę mūšiai Rusijos istorikų beveik nena- 
grinėjami ir nežinomi. Pavyzdžiui, ką galima sužinoti iš kolektyvinio vei- 
kalo „Nepalaužtas Leningradas“? Jame pilna neadekvačių didvyriškumo 
istorijų: „Štai 23-iosios armijos 142-osios šaulių divizijos 461-ojo šaulių pul- 
ko, vadovaujamo pulkininko V. Trubačiovo, kariai per dešimt kovos die- 
nų Karelijos sąsmaukoje sunaikino pusę (?!) juos puolančių priešo karei- 
vių. Už drąsą ir narsą pulkininkui V. Trubačiovui ir kulkosvaidininkui 
A. Zachodskiui suteikti Sovietų Sąjungos didvyrio vardai“. Sunaikino pusę - 
kiek tai yra? O ką tada reiškė „visi“? Kokie buvo sovietų nuostoliai? 

Rugpjūčio 5 d. 198-oji mechanizuotoji ir 142-oji šaulių divizijos pamėgi- 
no smogti kontrsmūgį, deja, patyrė didžiulių nuostolių ir atsitraukė į pradi- 
nes pozicijas. Rugpjūčio 6 d. suomiai - matyt, ta, antroji, nesunaikinta pusė, 
tęsė puolimą ir rugpjūčio 9 d. pabaigoje pasiekė Lahdenpohjos, Kurkijekio 
ir Hiitolos rajoną prie Ladogos. 23-iosios armijos dešinysis sparnas buvo 
perkirstas į tris atskirtas dalis ir prispaustas prie Ladogos ežero grupuočių. 
Jose buvo apie 40 tūkstančių vadų ir raudonarmiečių. 

Pirmojoje grupuotėje, apsuptoje šiaurės vakaruose ir šiauriau Lahden- 
pohjos, susimaišė 23-iosios ir 7-osios armijos 168-asis, 71-asis pulkai ir 115- 
oji šaulių divizija. Antroji grupuotė - 142-oji šaulių ir 198-oji mechanizuotoji 
divizijos atsidūrė rajone šiauriau Hiitolos ir į šiaurės rytus nuo jos. Vakariau 
Keksholmo buvo apsupta pulkininko S. Donskovo jungtinė pasieniečių grupė. 

Į pagalbą jiems atėjo Ladogos karo flotilė. Įsakymas dėl jos suformavi- 
mo KJMĮ (karinių jūrų mokomųjų įstaigų) mokomojo būrio pagrindu buvo 


pasirašytas trečiąją karo dieną. Flotilei priklausė kanonierės - iš esmės pa- 
skubomis apginkluotos gruntavežės šalandos iš NKVD „Specgidrostrojaus“, 
traleriais tapo mobilizuoti upių buksyrai, šarvuotieji kateriai ir „mažieji me- 
džiotojai“. Rugpjūčio 12-24 d. šie laivai evakavo 142-osios šaulių ir 198-osios 
mechanizuotosios divizijos kariuomenę į senosios sienos rajoną. 168-osios 
divizijos daliniai iš pradžių buvo permesti į artimesnę Valamo salą, paskui — 
į Kolpino rajoną. Evakavimą dengė kanonierės „Bira“, „Burėja“, „Olekma“, 
„Selemdža“, „Šeksna“, du traleriai ir dešimt katerių. Per dešimt dienų iš 
izoliuotų placdarmų buvo išvesta 26 tūkstančiai karių, išgabenti 155 pabū- 
klai, apie 800 automobilių ir traktorių. Kas vadovavo operacijai jūroje, sun- 
ku tiksliai pasakyti, nes per rugpjūtį flotilėje jau pasikeitė trys vadai. 

Siekdamas sustabdyti tolesnį priešo judėjimą pietryčių kryptimi 23-iosios 
armijos vadas generolas leitenantas M. Gerasimovas į plyšį metė ką tik atvy- 
kusią1iš vyriausiosios vadovybės rezervo 265-ąją šaulių diviziją. 

Rugpjūčio 10 d. suomiai atrėmė sovietų kontrsmūgį prie Hiitolos ir kitą 
dieną atnaujino puolimą visoje Karelijos sąsmaukoje. 4-asis armijos korpu- 
sas pradėjo aktyvius kovos veiksmus prieš Vyborgo grupuotę. Į jos užnu- 
garį, forsavęs Vuoksą, prasibrovė 2-asis korpusas. Dabar 23-iosios armijos 
kairiojo sparno trims divizijoms grėsė apsuptis. Rugpjūčio 16 d. pulkininko 
Svensono 7-oji pėstininkų divizija užėmė Sortavalą. Suomiai labai sumaniai 
triuškino sovietų dalinius, o rusai mėgino atremti „daug didesnio skaičiaus 
priešo kariuomenės“ puolimą. 

Rugpjūčio 20 d. kariuomenė kairiajame sparne pradėjo atsitraukti prie bu- 
vusiosios Manerheimo linijos, kartu buvo sprogdinami fortifikacijos įrenginiai, 
išmontuojami ir evakuojami kranto apsaugos padaliniai. Baterijos, išdėstytos 
Vyborgo įlankos salose, šcherų būrio laivai ir į pagalbą jiems pasiųsti mininin- 
kai „Silnyj“ ir „Stoikij“ ugnimi dengė kariuomenės atsitraukimą ir atrėmė prie- 
šo desantus. Fronto pajūrio ruože buvo suformuotas jungtinis jūreivių pulkas. 

Tačiau suplanuotas atsitraukimas nepavyko. Rugpjūčio 24 d. piečiau 
Vyborgo suomiai išlaipino vieną pulką ir perkirto pajūrio geležinkelį bei plen- 
tą, vedančius į Leningradą. Mėginimas sunaikinti desantą nepavyko. Sovietų 
kariuomenės Vyborgo grupuotė buvo apriesta iš pietų ir rytų, „Raudonosios 
vėliavos“ 43-ioji, 115-oji, 123-ioji ir 265-oji šaulių divizijos pateko į apsuptį. 

Atskiri daliniai, padedant jungtiniam jūreivių pulkui, netekę visų tankų 
ir didelės dalies artilerijos, prasiveržė prie Suomijos įlankos Koivisto rajone. 
Remiami Bjerkos salyno salų kranto artilerijos baterijų jie keletą dienų gynė 
placdarmą. Rugpjūčio 31 d. prasidėjo jų evakavimas laivais ir baržomis į 
Leningradą. Iš viso laivynas išgabeno 27 tūkstančius kovotojų ir vadų, 188 
artilerijos pabūklus, 950 automobilių. 


Stalino nepasitenkinimas Leningrado fronto vadovybės, prašančios leis- 
ti pergrupuoti pajėgas, veiksmais buvo išreikštas rugpjūčio 28 d. vyriausio- 
sios vadovybės įsakyme: 


„Šiandien Jūsų pateiktas prašymas primena šantažą. Jus gąsdina armijų vadai, 
o Jūs, matyt, nusprendėte, kad galima gąsdinti vyriausiąją vadovybę įvairiausio- 
mis baisybėmis dėl prasiveržimo, padėties blogėjimo ir panašiai. Suprantama, jei- 
gu Jūs nieko nedarysite ir nereikalausite iš valdinių, o būsite tik statistai, perduo- 
dantys armijų skundus, Jums tada teks po keleto mėnesių atiduoti Leningradą. 
Bet vyriausioji vadovybė neketina pasiduoti šantažui ir patikėti prielaidomis. 

Vyriausioji vadovybė leidžia Jums atitraukti dalinius į Vyborgo liniją, tačiau 


kartu Jums įsako, kad daliniai jokiu būdu nepaliktų parengto Manerheimo ruožo. 
Vyriausioji vadovybė draudžia Jums apnuoginti Lugos užtakį ir atiduoti jį prie- 
šu4. Jeigu 8-ajai armijai teks šiek tiek atsitraukti, tai ji privalo nepaisydama nieko 
pridengti Lugos užtakį, o kartu if pusiasalį. 

Vyriausioji vadovybė reikalauja, kad Jūs galiausiai nustotumėte buvę statis- 
tai ir atsitraukimo specialistai ir elgtumėtės taip, kaip dera tikram vadui, kuris 
įkvėptų kariuomenę ir keltų kariuomenės kovinę dvasią“. 


Po pustrečios valandos karo taryba išsiuntė vertingus pamokymus 
23-iajai armijai: 


„Karo taryba pažymi Jūsų kariuomenės valdymo būdingą bruožą - absoliutų 
padėties nežinojimą, neturėjimą tikslių duomenų apie priešą ir savo kariuomenės 
padėtį, netikėjimą savo veiksmais ir neužtikrintą kariuomenės valdymą. Visa tai 
jūs slepiate kalbomis, kad imtasi veiksmų, apie rezervo trūkumą ir tuo remdamie- 
si kreipiatės į fronto karo tarybą prašydami leisti atitraukti armijos kariuomenę 
prie valstybės senosios sienos. 

Keistai ir siaubingai skamba tas jūsų pralaimėjimo nuotaiką skatinantis pa- 
reiškimas dėl kariuomenės atitraukimo prie valstybės senosios sienos. Taip nu- 


sprendę jūs parodote savo nepastovumą, kuris ribojasi su bailumu ir, užuot 
sutelkę visą valią ir jums pavaldžios kariuomenės valią kovoje dėl Leningrado, 
pasiduodate pernelyg suįžūlėjusio priešo valiai. 

Karo taryba reikalauja liautis buvus atsitraukimo specialistais, reikalauja, kad 
jūs ir karo tarybos narys iš tikro stotų kariuomenės priešakyje ir, įveikę trauki- 
mosi nuotaikas, iš tikro bolševikiškai imtųsi kelti kovinę jums patikėtos kariuo- 
menės, kovojančios dėl Leningrado, dvasią“. 


„Visa kovinės technikos galia užgriūsim įžūlų priešą“. Sovietų plakatas. 1941 m. 


Kol sovietų generolai telkė į kumštį bolševikinę dvasią, rugpjūčio 29 d. 
suomiai užėmė Vyborgą ir Kiveną, rugpjūčio 30 d. - Raivolą, o rugpjū- 
čio 31 d. - Terijokį. 

Priešui veržliai puolant, nepatekusios į katilą atsitraukiančios sovietų di- 
vizijos leidosi bėgti, o junginiai ir daliniai bėgdami pametė beveik visus gin- 
klus bei kovos techniką. Pavyzdžiui, generolo majoro V. Kriukovo 198-oji 
mechanizuotoji divizija iš viso savo arsenalo įstengė išsaugoti tik 6 sunkiuo- 
sius kulkosvaidžius. 

Suomių vaikinai, „išeida- 
mi iš dotų,“ į nelaisvę paėmė 
daugiau nei 64 tūkstančius 
raudonarmiečių ir raudonų- 
jų vadų, taip pat ir 43-iosios 
šaulių divizijos vadą gene- 
rolą majorą V. Kirpičnikovą. 


Sovietų 43-iosios šaulių divizijos 
vadas generolas majoras 


V. Kirpičnikovas, patekęs į suomių 


nelaisvę, dega cigaretę generolui 


Lenartui Oeschui. 


Visišką pralaimėjimą „Suomijos fronte“ sovietų propaganda paaiškino 
milžiniška priešo persvara kariais ir tuo, kad suomių pusėje kovojo „rinkti- 
nė Hitlerio kariuomenė“. Apie rugpjūčio mūšius Karelijos sąsmaukoje lai- 
kraščiai rašė maždaug tokia gaida: 

„Pabūklų tarnybose liko mažai karių. Jaunesnysis leitenantas vado- 
vavo mūšiui ir tuo pačiu metu šaudė pats pakaitomis iš dviejų patrankų. 
Hitlerininkai pažadėjo artileristams, jeigu jie pasiduos į nelaisvę, palikti gy- 
vus. Vietoje atsakymo vėl nugriaudėjo šūviai. Hitlerininkai su prietaringu 
siaubu atsitraukė nuo baterijos... Kokorinas buvo visai netekęs iš jėgų, kai 
apkūnus fašistų karininkas (?) jį nuvertė nuo kojų ir užgriuvo visu kūnu: 

- Pasiduok, ruse! 

- Nesulauksi! — sušuko Kokorinas ir trūktelėjo granatos žiedą. Sanitaras 
didvyris žuvo nenugalėtas“. Pokario sovietų istorikų kartai, atlikusiai 
kruopščius tyrinėjimus, pavyko nustatyti, kad pasienietis sanitaras instruk- 
torius iš tikro sušuko: „Čekistai į nelaisvę nepasiduoda!“ 

Žr. „Leningrado karo apygardos istoriją“. 

Leningrado fronto karo tarybos sprendimu, priimtu rugsėjo 1 d., 23-ioji 
armija, kuriai vadovauti buvo paskirtas generolas majoras A. Čerepanovas, 
užėmė Karelijos įtvirtinimų ruožą Nr. 22, kuris driekėsi 1939 m. siena nuo 
Suomijos įlankos palei Sestros upę iki Ladogos ežero. 

Kalbant apie tolesnius įvykius, metraštininkų nuomonė išsiskiria. Pagal 
sovietų versiją, „visą rugsėjį 23-ioji armija, veikdama išvien su Raudonosios 
vėliavos Baltijos laivynu ir Ladogos karo flotile, atrėmė suomių kariuome- 
nės mėginimus išardyti mūsų gynybos ruožą Karelijos sąsmaukoje ir, pada- 
rius priešui didelę žalą, pereiti į gynybą. Įsitvirtinusi šiame ruože sovietų 
kariuomenė sėkmingai atrėmė priešo atakas. Vokiečių fašistų ir suomių va- 
dovybės planas kartu su armijų grupe „Šiaurė“ prasiveržti Leningrado link 
ir jį užimti žlugo“. 

Nesudėtinga sutrukdyti tiems priešo planams, kurių jis net nemėgina 
įgyvendinti. Tuo metu visiškai sutriuškinta 23-ioji armija tik tiek ir tegalė- 
jo nuveikti. Suomiai neturėjo jokio plano užgrobti Leningradą - nei vieni, 
nei drauge su vokiečiais. Tiesa, rugpjūtį ir rugsėjį iš pradžių feldmaršalas 
Keitelis, paskui OKW štabo viršininkas Jodlis du kartus kreipėsi į suomių 
aukščiausiąją vadovybę siūlydami dalyvauti „šiame renginyje“, bet abu 
kartus gavo tvirtą neigiamą atsakymą. Apie tai rašė ir generolas Halderis: 

„Suomių kariuomenės vadovybė nenori, kad jos kariuomenė Karelijos 
sąsmaukoje pultų toliau valstybės senosios sienos“. Maršalas Manerheimas, 
puikiai žinodamas, koks yra jo šalies žmonių potencialas, stengėsi išsaugoti 

savo karių gyvybes. Pulti Leningradą tuo metu, kai pasaulinio konflikto 
baigtis buvo absoliučiai neaiški, neaiškus ir laimėtojas, atrodė nenaudin- 
ga ir žvelgiant iš politinio „taško“. Tam tikrą vaidmenį atliko ir Kremliaus 
prašymu Helsinkio spaudimas, dėl kurio Didžiosios Suomijos ideologų no- 
rai sumenko. Rugsėjo pradžioje britų premjeras Stalinui pranešė: „Mes kiek 
tik įmanoma mėginsime paspausti Suomiją, taip pat pareikšdami, jog jei- 
gu ji veršis už senosios sienos, skelbiame jai karą. Mes prašome Jungtines 
Valstijas imtis veiksmų, kuriais bus paveikta Suomija“. Suomiai ir patys są- 
moningai laikėsi atokiau nuo vokiečių, demonstruodami pasauliui, jog ka- 
riauja savo teisingą karą prieš sovietus. Ši pozicija pasitvirtino ateityje: skir- 
tingai negu kiti žlugusio „tūkstantmečio“ Reicho sąjungininkai, uždaryti į 
„sovietų lagerį“, Suomija nebuvo okupuota ir išsaugojo nepriklausomybę. 
Būtent todėl generolo Čerepanovo kariuomenė, remiama 265-osios ir 
291-osios šaulių divizijų, „sėkmingai atrėmė visas perėjusio į gynybą prie- 
šo atakas“. Karelijos sąsmaukoje frontas stabilizavosi iki 1944 metų birželio. 


Suomijos feldmaršalas 
Karlas Gustavas 
Emilis Manerheimas 


Manerheimas Karelijoje. 


"VOKIEČIŲ FRONTAS“ 


Tuo metu vokiečių vermachtas planavo naują Leningrado puolimą ir pui- 
kiai suprato, kad laikas veikia rusų naudai. Tačiau dėl tiekimo problemų ir 
pajėgų pergrupavimo numatytas puolimo laikas buvo perkeltas šešis kar- 
tus. Dar liepos viduryje vokiečių armijų grupės vadovybė „Šiaurė“ pada- 
rė išvadą, kad pulti nesustojant nepakanka pajėgų. Todėl ji iš pradžių buvo 
nusprendusi užimti Naugardo, Narvos ruožą. Bet ir šią operaciją, Lebo nuo- 
mone, buvo galima pradėti vykdyti ne anksčiau, kai 16-oji armija galutinai 
sutriuškins sovietų kariuomenę prie Nevelio ir pridengs savo dešinįjį spar- 
ną, 0 18-oji armija pasitelks pėstininkų divizijas. Liepos 19 d. Hitleris direk- 
tyva Nr. 33 šį sprendimą patvirtino, tačiau jį nervino gaišatis ir padėties ne- 
aiškumas sovietų-vokiečių fronto sparnuose. Liepos 21 d. jis atskrido į Lebo 
štabą ir iš feldmaršalo pareikalavo kuo greičiau užimti miestą, sunaikinti 
Baltijos laivyną ir užimti jo pakrantės bazes. Šiame pasitarime Hitleris pa- 
reiškė, kad Leningradas - „revoliucijos lopšys“, o Maskva yra tik „geografi- 
nis pavadinimas“. „Į Maskvos užėmimą fiureris visai nekreipia dėmesio“, - 
savo karo dienoraštyje įrašė Halderis. 


Be to, fiureris manė, jog labai svarbu neleisti išvesti kariuomenės iš 
Leningrado ir panaudoti ją kituose ruožuose. Todėl reikalavo pagrindi- 
nes armijų grupės „Šiaurė“ pajėgas sutelkti Naugardo, Ladogos ežero ruo- 
že, perimti pagrindines komunikacijas ir permesti į šį rajoną 3-iąją genero- 
lo Hoto tankų grupę, kuri tuo metu kovojo į šiaurės rytus nuo Smolensko. 
Fon Lebas su fiureriu sutiko, tačiau teigė, kad Naugardo ruožas netinkamas 
veikti tankų junginiams. 

Paskui Hitleris savo idėjas pakartojo sausumos kariuomenės vyriausia- 
jam vadui generolui feldmaršalui Brauchičui ir pažymėjo, kad „bolševizmo 
bastionas —- Leningradas“ — svarbiausias pramonės centras ir viešpatavimo 
Baltijoje bazė — yra artimiausias vermachto puolimo tikslas. Brauchičas ir jo 
štabo viršininkas generolas Halderis pritarė fiureriui, tačiau kategoriškai ne- 
norėjo permesti 3-iosios tankų grupės ir susilpninti puolimo Maskvos krypti- 
mi. Tačiau liepos 23 d. Hitleris vis tiek pasirašė „priedą prie direktyvos Nr. 33“ 
ir leido 3-iąją tankų armiją laikinai priskirti armijų grupei „Šiaurė“, kurios už- 
duotis bus „pridengti jos dešinįjį sparną ir apsupti priešą Leningrado rajone“. 
Iš esmės sabotuodamas šį, jo nuomone, „betikslį įsakymą“, liepos 25 d. Lebui 
pranešė, kad jis gaus Hoto divizijas ne anksčiau kaip rugpjūčio 5 dieną, o pra- 
ėjus trims dienoms, šis terminas buvo atidėtas iki rugpjūčio 15-osios. 

Armijų grupei „Šiaurė“ konkreti užduotis buvo 
skirta liepos 30 d. direktyvoje OKW Nr. 34, kuria 
buvo atšaukta ankstesnioji direktyva. Direktyva feld- 
maršalui Lebui kėlė užduotį išguiti priešą iš Estijos, 
tęsti puolimą Leningrado kryptimi ir smogti pagrin- 
dinį smūgį tarp Ilmenio ežero ir Narvos upės bei 
susijungti su suomių kariuomene. Lebui palaikyti 
buvo skirtas 8-asis aviacijos korpusas iš armijų gru- 
pės „Centras“. Be to, vyriausiosios vadovybės direk- 
tyvoje reikalauta operaciją baigti iki „prasidedant 
puolimui Maskvos ruože“. Vokiečių vadovybė sten- 
gėsi „kuo greičiau pribaigti“ Leningradą, iki kurio 
liko vos 100 kilometrų, o paskui visa galia užgriūti 
Maskvą. Rugpjūčio 4 d. armijų grupėje „Centras“ fiu- 
reris pareiškė, kad, jo skaičiavimu, užduotis užimti 
Leningradą bus įvykdyta iki rugpjūčio 20 d. ir Hoto 
tankų armijos permesti į šiaurę „nereikės“. 

Generolo Halderio nuotaika keitėsi nuo pačių ma- 
loniausių vilčių iki nusiminimo. 


Iki Leningrado liko 70 km, iki Berlyno 83 


1485 km. Siverskos kaimas. 


„Rugpjūčio 2 d. vyriausiasis vadas dalyvavo armijų grupės pasitarime. 
Apsilankęs jame aš negalėjau suprasti, kas vyksta tikrovėje. Armijų grupė 
puldama nepasiekė nė vienos pergalės... 

Rugpjūčio 11 d. Į mūšį mestos paskutinės mūsų pajėgos. Kiekvienąkart 
naujai pergrupuojant kariuomenę, mes patirdavome ypatingą įtampą ir 
tai yra niekam nereikalingas žmogiškųjų ir technikos išteklių švaistymas. 
Visa tai erzina ir kelia vadovybės nepasitenkinimą, vis didesnį norą kištis 
į smulkiausias detales. Bet koks kišimasis į smulkmenas, kurios šiuo atve- 
ju buvo ne įsakymai (!), o tiesiog pageidavimai ir rekomendacijos, savai- 
me suprantama, kėlė didelį pavojų. Mes nežinome konkrečių sąlygų, ku- 
riomis klostosi šie įvykiai. Jiems rutuliojantis daug lėčiau, nei mes norime, 
iš karto mąstome apie nepakankamą norą ir ryžtą ar net piktavališką savi- 
valę vietose... Bendra padėtis tampa vis aiškesnė ir galime matyti, kad, ne- 
paisant visų problemų, kurios kyla totalitarinio režimo šaliai, sąmoningai 
besirengiančiai karui, darosi aišku — mes neįvertinome koloso — Rusijos — 
pajėgumo... 

Rugpjūčio 12 d. Armijų grupė „Šiaurė“: kariuomenė toliau sėkmingai 
puola...“ 

Halderio reakcija, - labai taikliai pažymi anglų karo istorikas Alanas 
Klarkas, - buvo tipinė visų vokiečių, susidūrusių akis į akį su netikėtinu 
rusų švaistūniškumu mūšyje, reakcija. Iš pradžių vokiečiai žavėjosi, skai- 
čiavo priešų galvas, matavo nužygiuotas mylias, lygino su savo pergalėmis 
Vakaruose ir padarė išvadą, kad pergalė jau visai čia pat, už kampo. Paskui 
atėjo nepasitikėjimas: tokie beprotiški nuostoliai negali būti toleruojami am- 
žinai, ko gera, rusai mėgina juos apgauti, nes po keleto dienų jie išsikvėps. O 
paskui pradėjo kirbėti pavojaus kirminas: begalinės betikslės kontratakos, 
siekis atiduoti dešimt rusų gyvybių už vieną vokiečio, bekraštės teritorijos 
ir neįžvelgiami horizonto toliai“. 

Šiaurės vakarų ruožo ir Šiaurės fronto karo tarybos ėmėsi skubių prie- 
monių stiprinti artimiausias Leningrado prieigas ir ten besiginančią kariuo- 
menę. Liepos 23 d. Lugos operatyvinė grupė padalyta į tris savarankiškus 
ruožus: Kingisepo, Lugos ir rytinį, kurie tiesiogiai tapo pavaldūs frontui. 
Kingisepo gynybos ruožui, vadovaujamam generolo majoro V. Semaškino, 
kuriam buvo įsakyta gintis ir neleisti prasiveržti priešui iš pietų palei Gdovo 
plentą į Narvąir per Kingisepą Leningrado kryptimi, priklausė 90-oji, 118-oji 
ir 191-oji šaulių divizijos, 2-oji ir 4-oji liaudies pašauktinių divizijos Baltijos 
laivyno kranto apsaugos daliniai, 14-oji prieštankinė artilerijos brigada, 
šarvuotasis traukinys Nr. 60, vyriausiosios vadovybės rezervo (VVR) haubicų 


Vienas iš sovietų kariuomenės šarvuotųjų traukinių, veikusių Leningrado prieigose. Tuo metu tokie 


traukiniai jau tapo atgyvena ir dažniausiai buvo naudojami priešlėktuvinei arba objektų gynybai. 
Leningrado fronte veikė traukiniai Nr. 60, Nr. 30, Nr. 26, C-28 ir„Narodnyj mstitel" (Liaudies keršytojas). 


artilerijos pulkas, S. Kirovo pėstininkų mokyklos kursantai ir mokoma- 
sis tankų pulkas. Generolo majoro A. Astanino Lugos ruože buvo sutelk- 
tos 111-oji, 177-oji ir 235-oji šaulių, 24-oji tankų divizijos, liaudies pašauk- 
tinių 3-iosios divizijos 1-asis pulkas, vadovybės artilerijos tobulinimo 
kursų pulkas, 260-asis ir 262-asis kulkosvaidininkų bei artilerijos batalio- 
nai, Leningrado artilerijos mokyklos divizionas, kurie dengė kelius, vedan- 
čius į Leningradą iš pietvakarių. Rytinį generolo majoro F. Starikovo ruožą 
gynė 70-oji, 237-oji, 128-oji šaulių ir 21-oji tankų divizijos, liaudies pašaukti- 
nių 1-oji divizija ir 1-oji kalnų šaulių brigada, 261-asis ir 263-iasis kulkosvai- 
dininkų batalionai. Iš savo rezervo vyriausioji vadovybė Leningradui ginti 
Šiaurės frontui priskyrė 265-ąją, 268-ąją, 272-ąją ir 291-ąją šaulių divizijas. 
Liepos 31 d. rytinis ruožas buvo performuotas į Naugardo armijos grupę, 0 
rugpjūčio4d.-į Šiaurės vakarų fronto 48-ąją armiją. Jai vadovauti buvo pa- 
skirtas generolas leitenantas S. Akimovas. 

Visomis pajėgomis, be jokio vientiso plano, neatsižvelgiant į vietovę ir 
nesusiejant su gretimais ruožais, vadovaujant atsitiktinai tuo metu ten at- 
sidūrusiems žmonėms, buvo rengiamas Krasnogvardeisko lauko tipo įtvir- 
tintasis rajonas — viena iš pagrindinių gynybos grandžių. Iš pačių pradžių 
ši priemonė buvo užtvaros tipo, o dėl to sovietų gynyba darėsi neefektyvi. 

Moterys prie 
Leningrado kasa 
prieštankinį griovį. 
1941 m. 


Dvejus metus stebėdami vermachto veiksmus Europoje mūsų karvedžiai 
taip nieko ir nesuprato. Jie fronte tolygiai išdėstydavo pajėgas ir priemones, 
nors keliams, kuriais junginiai galėjo judėti, suskaičiuoti užtektų vienos ran- 
kos pirštų. Neturėjo jokių operatyvinių užnugario rezervų, ignoravo inžine- 
rinį aprūpinimą ir kariuomenės rengimą. Moterys kasė griovius ir apkasus, 
o kareivių to nemokyta; kasybos įrankių jie neturėjo, be to, sovietų statutai 
nenumatė „gynybos koncepcijos“. Karas buvo laikomas nesudėtinga veikla: 
ataka, priešo sutriuškinimas, karių pavalgydinimas, komjaunimo susirin- 
kimas arba mitingas. Todėl liepos pabaigoje atvykę tikrinti įtvirtinimų bū- 
klės draugai kariškiai nustatė, kad iškasti ne viso profilio apkasai, vielų už- 
tvaros įrengtos ne tuose ruožuose, ugniavietės artilerijai ir kulkosvaidžiams 
parinktos nevykusiai, o „sprogstamaisiais įtaisais aprūpinti ruožai parinkti 
atsitiktinai“. 

Iš jūros pusės miestą dengė Baltijos laivyno laivai ir aviacija. Nuo liepos 
10 d. Leningrado gynybos sausumos sistemoje pradėta įrengti kranto bate- 
rijas. Dešimtys tūkstančių jūreivių buvo perkelti tarnauti krante, jūrų šaulių 
brigadose, kurios paskui įtrauktos į kariuomenės junginius. 

Be to, vyriausioji vadovybė planavo rugpjūčio 3-4 d. surengti kontrpuo- 
limą, kurio tikslas - smogti nuo Staraja Rusos bei Lugos ruožo ir pasiekti 


> Krasnogvardeisko įtvirtintojo rajono betoninis dotas, skirtas 
įrenginiui DOT-4. Dotas buvo užmaskuotas - ant jo suręstas pastatas. 
Sovietų Sąjunga rengėsi karui - gelžbetoniniams dotams vien 


86 pastatyti ir užmaskuoti reikia laiko. 


Velikajos upę, susigrąžinti Pskovą ir Ostrovą. Vėliau data perkelta į rugpjū- 
čio 12 d. 

Vokiečiai pradėjo keturiomis valandomis anksčiau, kaip tik tuo metu lai- 
kraštis „Pravda“ spausdino pranešimą, autoritetingai įrodantį, jog „pačiu 
artimiausiu metu vermachto sutriuškinimas neišvengiamas“. Rugpjūčio 8 d. 
Lugos upės placdarme, Krasnogvardeisko ruože, į puolimą perėjo 41-asis 
motorizuotasis Reinhardto korpusas, remiamas 38-0jo armijos korpuso 
1-osios pėstininkų divizijos. Nors priešas puolė iš placdarmų, kuriuose pa- 
jėgas telkė keturias savaites, o šį ruožą gynė 90-oji šaulių ir 2-oji liaudies pa- 
šauktinių divizija, kiti generolo Semaškos junginiai tinginiavo ir lūkuria- 
vo savo eilės. Rugpjūčio 10 d. prie Lugos smogė Manšteinas, kuriam po 
pergrupavimo liko tik 3-ioji motorizuotoji, 269-oji pėstininkų ir „kruvinojo 
Hitlerio šunys su grandinėmis“ - 5S policijos divizija. 

8-ąją tankų diviziją Hepneris pasitelkė užnugariui „valyti“. 

Mėginimas nesustojant įveikti Kingisepo ruožą prie Lugos buvo sovie- 
tų kariuomenės atremtas. Kaip vokiečiai pripažino, šioje vietoje vyko įnir- 
tingi mūšiai, kuriuose patirta didelių nuostolių. Pavyzdžiui, SS divizija, 
surengusi psichologinę ataką, visu ūgiu ir su išskleistomis vėliavomis, nete- 


ko 2000 grynakraujų arijų - sužeistų ir žuvusių. Žuvo ir idiotišką spektaklį 


surengęs divizijos vadas generolas Miulferštedtas. Tuo metu Kingisepo gru- 
puotę generolas Popovas nusprendė dar sustiprinti dviem - 1-ąja raudono- 
sios vėliavos tankų (savaime suprantama, pasenusių) ir 1-ąja gvardijos liau- 
dies pašauktinių - divizijomis. 

Tačiau rugpjūčio 12 d. pietiniame Lugos ruožo sparne generolo Bušo 
16-osios armijos du korpusai ir jam pavaldi SS divizija „Kaukolė“ po tris 
dienas trukusių mūšių pralaužė Šimsko rajone ką tik naujai suformuotos 
48-osios armijos gynybą ir pajudėjo Naugardo link. Liuftvafės 8-ojo korpu- 
so smūgių dezorganizuoti sovietų daliniai, patyrę didelių nuostolių, pra- 
dėjo trauktis į šiaurę ir vėliau buvo priskirti Šiaurės frontui. Visi generolo 
Akimovo mėginimai 70-osios, 237-osios šaulių divizijų ir 1-osios liaudies 
pašauktinių divizijos pajėgomis surengti kontrsmūgį iš Bateckos į vokiečių 
sparną žlugo. Priešui pasiekus geležinkelio Leningradas-Dno ruožą, nuo 
pagrindinių pajėgų buvo atkirsta Kirovo liaudies pašauktinių divizija, kuri 
beveik visa sunaikinta. 

Pralaimėjimą Naugardo ruože nulėmė ne tiek vokiečių pajėgų persvara, 
kiek prastai organizuota gynyba. Penkios sovietų divizijos ir viena brigada 
gynė 60 kilometrų pločio fronto ruožą. (Prieškario požiūriu, šaulių divizi- 
ja galėjo ginti ne platesnį kaip 10 km ruožą.) Priešo pusėje buvo septynios 
divizijos. Toks santykis besiginančiajai pusei buvo visiškai palankus, jeigu 
tik ji būtų mokėjusi gintis ir apsikasti. Iš tikro sovietų pozicijos buvo prastai 
įrengtos, mažai apkasų, blindažų ir juos jungiančių tranšėjų. Visoje armijoje 
buvo tik 705 šaulių ir 328 kulkosvaidžių lizdai. Beveik nebuvo naudojamos 
vielų užtvaros ir minų kliūtys. Galbūt jų trūko, bet niekaip neįmanoma pa- 
aiškinti visiško maskuotės ignoravimo ir žvalgybos. Visiškai nebuvo atkir- 
timo pozicijų, ugnies sistemoje buvo įrengiami ugnies taškai, iš kurių buvo 
įmanoma šaudyti tik frontu. Kariuomenė negynė prieštankinių griovių ir 
vokiečių tankai nesunkiai juos įveikdavo, nors šiame ruože vokiečiai iš es- 
mės tankų neturėjo, bet ši pastaba tinka beveik visiems grioviams, kuriuos 
iškasė „besijuokiančios moterys“. Reti fortifikacijos statiniai buvo įrengiami 
neatsižvelgiant į galimybę naudoti pabūklus ir į kariuomenės rūšių sąveiką. 
Beje, iš tikro jokios sąveikos nė nebuvo. Taip atrodė pagrindinis ir vienin- 
telis gynybos ruožas. Sovietų divizijos buvo išdėstytos dviem ešelonais, ta- 
čiau antrasis ešelonas įrengtų pozicijų apskritai neturėjo. Be to, 48-osios ar- 
mijos vadovybė, atsižvelgdama į vyriausiosios vadovybės direktyvas, visas 
ankstesnes dienas rengėsi gynybai ne natūraliuose, tam palankiuose ruo- 
žuose prie Ščelonės ir Mšagos upių, o puolimo operacijai, per kurią priešas 
turėjo būti sunaikintas Solcų, Dno rajonuose. 


Naktį į rugpjūčio 19-ąją dvi generolo Viktorino 28-0jo korpuso divizijos, 
prasibrovusios pro miškus ir pelkes, pasiekė Oredežo stotį ir pateko į Lugos 
operatyvinės grupės užnugarį. Sutriuškinti 237-osios šaulių divizijos dali- 
niai, panikos apimti, pabėgo be kovos. 

Piečiau Ilmenio ežero generolo Hanseno 10-asis armijos korpusas štur- 
mavo Staraja Rusą. Pagal vokiečių istoriko Pauliaus Karelio liudijimą, už- 
virė įnirtingos kovos dėl miesto: „Jauni Leningrado darbininkai, niekada 
anksčiau nebuvę priešakinėse linijose, drauge su „apšaudytais“ sovietų 
11-osios armijos kareiviais įnirtingai pasipriešino ir atrėmė vokiečių ataką 
kovoje vienas prieš kitą. Kiekvieną žemės metrą teko atkovoti mūšyje, ko- 
voje buvo naudojama viskas: šautuvų buožės, durtuvai, kastuvėliai, pisto- 
letai ir ugniasvaidžiai. Į žemę įkasti sovietų tankai, tiesiogiai šaudantys kul- 
kosvaidžiai ir sunkiosios artilerijos sviediniai, galiausiai privertė vokiečius 
sustoti“. Ir vis tiek, praėjus keturioms dienoms, 10-ojo korpuso daliniai už- 
ėmė miestą ir pasiekė Lovatės upę, kartu pridengė armijų grupės „Šiaurė“ 
sparną. 

Rugpjūčio 12 d. tokioje situacijoje maršalas Vorošilovas įgyvendino pla- 
ną ir smogė 11-osio0s ir atvykusios iš rezervo generolo majoro K. Kačanovo 


34-osios armijų pajėgomis netikėtą kontrsmūgį ties Staraja Rusa. 34-ajai ar- 
mijai priklausė 245-asis, 254-asis, 257-asis ir 262-asis šaulių pulkai, 25-oji ir 


Gynybai naudoti ir į žemę įkasti tankai. Toks ugnies taškas buvo vadinamas 


TUT - tanko ugnies tašku. Krasnogvardeisko įtvirtintasis rajonas. 1941 m. 


54-oji kavalerijos divizijos, 171-asis ir 759-asis prieštankinės artilerijos pul- 
kai, 16-asis ir 59-asis šarvuotieji traukiniai. Be to, armiją sustiprino fronto 
181-oji šaulių divizija, 270-asis ir 264-asis artilerijos korpuso pulkai, reak- 
tyvinių įrenginių divizionas ir atskirasis tankų batalionas. Kadangi dviejų 
sovietų armijų kariuomenei priešinosi tik 30-oji, 290-oji ir 126-oji pėstinin- 
kų divizijos, pradžioje puolimas vyko sėkmingai. Per tris dienas 34-oji ar- 
mija, palaikoma tolimojo veikimo bombonešių ir fronto aviacijos, pasistū- 
mėjo 60 km ir nustūmė priešo 10-ąjį armijos korpusą Ilmenio ežero link 
ir ėmė kelti grėsmę visai vokiečių Naugardo grupuotei. Bet, reikia pasa- 
kyti, jog tai nesutrukdė 1-ojo armijos korpuso divizijoms rugpjūčio 15 d. 
užimti Naugardą, rugpjūčio 20 d. - Čudovą ir perkirsti geležinkelį, jungian- 
tį Leningradą su Maskva. Hitleris po Vorošilovo įspūdingo smūgio įsakė 
nedelsiant iš Maskvos ruožo atitraukti 3-iosios tankų grupės motorizuotą- 
ji pulką ir priskirti armijų grupei „Šiaurė“. Tai smarkiai nuliūdino genero- 
lą Hotą, kuris manė, kad „korpusas panaudotas ne toje vietoje, kur buvo 
sprendžiamas operacijos likimas“. 

Šiaurėje po keturias dienas trukusių įnirtingų mūšių 1-ajai tankų divi- 
zijai pavyko rasti sovietų gynybos silpniausią grandį. Į susidariusį plyšį 
Reinhardtas pasiuntė 6-ąją tankų ir 1-ąją pėstininkų diviziją. Į tą pačią vie- 
tą Hepneris įsakė permesti 8-ąją tankų diviziją. Rugpjūčio 16 d. sovietų 
daliniai pasitraukė iš Kingisepo. Priešo 1-oji ir 8-oji tankų divizijos paju- 
dėjo Krasnogvardeisko kryptimi, o 6-oji tankų, 36-o0ji motorizuotoji ir 1-0ji 


pėstinnkų divizija pasiekė Leningrado-Narvos plentą. Generolo Pšenikovo 
8-oji armija, siekdama išvengti apsupimo, paskubomis paliko Estijos terito- 
riją ir atsitraukė į Koporsko plynaukštę. Armijos komunikacijas nuo smūgių 
pietų ruože dengė 281-oji šaulių, 2-oji liaudies pašauktinių ir pakelti aliarmo 
Novopeterhofo K. Vorošilovo pasienio NKVD karinės politinės mokyklos 
kursantai. Iš 700 kursantų bataliono po pusantro mėnesio gyvi liko 72 pasie- 
niečiai, kuriems ir įteikti leitenanto laipsnį žymintys „blizgučiai“. 

Apie padėtį 8-ojoje armijoje iš ligoninės draugui Stalinui rašė seržantas 
S. Šilovas: 

„Estijos fronto ruože vyksta paniškos kovos. Didžioji dalis vadų iš prieš- 
akinių linijų pabėga į užnugarį. Kovotojai apsidairo: kuopos ar būrio vado 
nėra ir paniškai traukiasi. Kuopų ir būrių vadai nuo priešakinio ugnies ruo- 
žo atsitraukia 600-700 metrų, o kai kovotojai bėga paskui juos ir pasiekia 
juos, tada vadai įsako kovotojams grįžti, tačiau patys kovotojų į priekį ne- 
veda. Tuo metu būrių vadai masiškai šaudo kovotojus, o priešas tuo tik ir 
naudojasi... Vadovybėje vyksta ginčai, kuris turi vesti kovotojus į ataką, iš 
aukštesniųjų viršininkų gauti įsakymai perduodami vienas kitam ir taip įsa- 
kymas pasiekia žemesniosios grandies vadus bei kovotojus... Divizija buvo 
sutriuškinta, nes labai prastai sąveikavo su kaimynais ir laiku negalėjo ma- 
nevruoti į kitas pozicijas. Yra didelių problemų tarp vadovaujančiojo perso- 
nalo, susiginčiję žudo vieni kitus, taip pat nemažai atvejų, kai jie šaudo ko- 
votojus, kurie paniškai traukiasi pamatę, kad jų vadai pabėgo. Be to, daug 
kitos netvarkos, kurios neaprašysi, o visa kaltė verčiama kovotojams, tai tar- 
si, kaip sakoma patarlėje, - kaltas iešmininkas...“ 

Izoliuotos Čudo flotilės plaukiojimo priemonės jau anksčiau buvo pabė- 
gusių vadų paliktos likimo valiai ir vėliau priešas jas aktyviai naudojo kari- 
niams kroviniams gabenti. Oficialioje laivyno istorijoje šis epizodas, savai- 
me suprantama, skambėjo gana didvyriškai: „Išvedus sovietų kariuomenę 
Leningrado link, Čudo flotilės laivai vadovybės įsakymu buvo paskandinti, 
o įgulos kovodamos prasiveržė į Narvos miesto rajoną“. Surengti, siekiant 
nublokšti priešą nuo plento ir geležinkelio ruožo Leningradas-Narva bei 
geležinkelio ruožo Krasnogvardeiskas-Kingisepas, 8-osios armijos dalinių 
ir Kingisepo grupuotės kontrsmūgiai nieko nepakeitė, išskyrus tai, kad į ap- 
suptį pateko 4-oji liaudies pašauktinių divizija. 

Rugpjūčio 19 d. visos trys Reinhardto divizijos pasiekė Krasnogvardeisko 
įtvirtintąjį rajoną (ĮR), kuriame jau buvo spėję įsitvirtinti 1-osios tankų, 


< Netoli Čudovo stoties. Vokiečiai perkirto geležinkelį Leningradas-Maskva. 
Šalikelėje priverstinai nutūpęs (pagal vokiečių suvestinę) pikiruojamasis 

2-osios ir 3-iosios gvardijos liaudies pašauktinių divizijos, o paskui jas - ir 
291-oji divizija. Šioje vietoje kovai su tankais buvo panaudota 150 zeniti- 
nių pabūklų iš 2-ojo priešlėktuvinės gynybos korpuso. Prasidėjo gynybos 
mūšiai artimosiose miesto prieigose. Šiomis dienomis buvo užregistruo- 
tas unikalus rezultatas, pasiektas vyresniojo leitenanto Z. Kolobanovo: ties 
Vaiskovicų tarybiniu ūkiu jis iš tanko KV, veikdamas pasaloje, pamušė 22 
vokiečių tankus. 

Centriniame ruože, kaudamasi su dviem priešo pėstininkų divizijomis, 
Lugos ruože - su atvirais sparnais, iš esmės atsidūrusi „katile“, toliau gynė- 
si Astanino operatyvinė grupė, kurioje buvo 45 tūkstančiai žmonių, 97 tvar- 
kingi tankai ir 38 šarvuočiai. Be to, 355 pabūklai, 140 minosvaidžių ir 930 
kulkosvaidžių. Išanalizavęs susidariusią padėtį Šiaurės fronto štabas rug- 
pjūčio 19 d. raportavo vyriausiajam vadui: „Dviejų divizijų pajėgomis priešas 
sukaustė mūsų grupuotę Lugos ruože. Jo dvi motorizuotosios, dvi trys tankų 
divizijos, veikdamos išvien su Batecko stoties rajone esančia grupuote, plečia puo- 
limą Krasnogvardeisko, Krasnoje selo link ir iš Volosovo rajono Siverskajos 
stoties kryptimi ketindamos apsupti mūsų Lugos grupuotę ir rengiasi plėsti 
puolimą Leningrado ruože“. Tokias išvadas Vorošilovas palaikė perne- 


lyg paniškomis ir nusprendė kariuomenės nepergrupuoti. 


Kitą dieną Reihardtas perkirto Lugos plentą piečiau Krasnogvardeisko. 
Vorošilovas ir Ždanovas nesiryžo paprašyti Staliną leidimo palikti Lugą ir 
laukė, kol viskas susitvarkys savaime - priešas turėjo po vienos kitos dienos 
išsikvėpti. Tik rugpjūčio 22-osios rytą generolas Astaninas gavo direktyvą, 
leidžiančią atitraukti jo divizijas į „iš anksto parengtą ruožą“. Be to, jo ka- 
riuomenės grupės artimiausia užduotis buvo sunaikinti Reinhardto korpu- 
są piečiau Krasnogvardeisko! Dislokavęs ariergardą vadas nuvedė grupę, 
pavadintą nauju, Pietų grupės, vardu, palei geležinkelį į šiaurę. 

Rugpjūčio 24 d. esesininkų divizija užėmė Lugą. 

Siekdamas įveikti krizę piečiau Ilmenio ežero feldmaršalas Lebas netoli 
Lugos esančią 3-iąją motorizuotąją ir SS diviziją „Kaukolė“ permetė prie 
Staraja Rusos ir joms vadovauti pavedė generolui Manšteinui bei jo štabui. 
Vietoj 56-0jo motorizuotojo korpuso į Lugos rajoną iš Smolensko atvyko ge- 
nerolo Georgo Lindemano 50-asis armijos korpusas, sujungęs 269-ąją ir SS 


policijos divizijas. Tuo pačiu metu vokiečių vadovybė skubiai per Vilnių į 
Staraja Rusos ruožą permetė generolo Šmidto 39-ąjį motorizuotąjį korpu- 
są, kuriame buvo 12-oji tankų (96 tankai) ir 18-oji bei 20-oji motorizuotosios 
divizijos. 


Sankryža su kelio rodykle į 


Krasnoje Selo. 


Sovietų kariai - belaisviai. 


Nuo rugpjūčio 19 iki 22 d. dvi motorizuotosios Manšteino divizijos ne- 
tikėtai smogė į generolo Kačanovo armijos atvirą sparną bei užnugarį. 
Veikdamos išvien su Hanseno pėstininkų divizijomis, visiškai sutriuškino 
sovietų kariuomenę ir nubloškė už Lovatės upės. Be to, 34-oji armija iš tie- 
sų pabėgo iš mūšio lauko, iki rugpjūčio 25 d. beveik 60 Yo karinio perso- 
nalo ir daugiau nei 80 Yo kovinės technikos, dalis junginių buvo apsupta. 
„Išpuikęs“ Manšteinas praneša, kad vien jo korpusas paėmė 12 tūkstančių 
belaisvių, 141 tanką, 246 pabūklus ir ypač vertingą trofėjų — slaptą reak- 
tyvinį įrenginį. Generolas Sobenikovas už operacijos sužlugdymą, praras- 
tą Naugardą ir nepatenkinamą vadovavimą kariuomenei buvo nedelsiant 
pašalintas iš fronto vado pareigų. Jo vietą užėmė generolas leitenantas 
P. Kuročkinas. 

Iš pradžių Sobenikovui skirta armija, o vėliau jis visai atleistas iš parei- 
gų. Spalį prieš jį pradėta baudžiamoji byla ir buvo nuteistas penkeriems 
metams laisvės atėmimo. Aukščiausiojo sovieto prezidiumas jo pasigailėjo 
ir, atėmęs generolo laipsnį bei apdovanojimus, pasiuntė į frontą. Jis karia- 
vo eidamas armijos vado pavaduotojo pareigas ir vėl užsitarnavo generolo 
laipsnį. 

34-osios armijos vadui generolui majorui K. Kačanovui, kuris „tarnavo 
Raudonojoje armijoje nuo pačios jos sukūrimo dienos“, buvusiam vyriau- 
siajam sovietų patarėjui respublikonų Ispanijoje nepasisekė. Rugsėjį, po to, 
kai jo armija neįstengė realizuoti eilinio fantastinio vyriausiosios vadovybės 
plano ir vėl pateko į apsuptį, vyriausiojo gynybos komiteto (VGK) įgalioti- 
nio 1-ojo rango komisaro L. Mechlio įsakymu suimtas ir netrukus Šiaurės 

vakarų fronto karo tribunolo sprendimu buvo sušaudytas „dėl savavališko 
pasitraukimo iš mūšio lauko“. 

Rugpjūčio 20 d. „speciali darbininkų visuomenės organizacija“ įsteigė 
Leningrado gynybos karo tarybą, kuriai priklausė: L. Antiufjevas, 
J. Kapustinas, A. Kuznecovas, P. Popkovas ir A. Subotinas. Stalinui apkal- 
tinus miesto karinę politinę vadovybę trumparegyste, saviveikla ir neatsa- 
kingumu, gynybos tarybą papildė Ždanovas ir Vorošilovas. Šis naujadaras 
gyvavo tik dešimt dienų. Vienas iš garsiausių, atsiradusių šios organizacijos 
gelmėse, dokumentų buvo sprendimas suformuoti gatvės mūšiams skirtus 
150 liaudies pašauktinių batalionų, kuriuose „iš darbininkų gretų“ buvo po 
600 žmonių, įskaitant moteris ir paauglius. Batalionus numatyta apginkluo- 
ti kariškais ir medžiokliniais šautuvais, buteliais su degamuoju skysčiu, kar- 
dais, durklais ir ietimis, o visa tai turėjo pasigaminti kaip viršplaninę pro- 
dukciją patys darbininkai. 

Tomis dienomis miesto partinio aktyvo susirinkime Vorošilovas pareiš- 
kė: „Artilerijos mes turime daug. Mes priešo neįleisime ne tik į Leningradą, 
bet ir sutriuškinsime jį čia. Leningradas jam taps kapu“. 

Siekdamas pagerinti kariuomenės valdymą valstybės gynybos komite- 
tas rugpjūčio 23 d. nusprendė Šiaurės frontą padalyti į generolo leitenanto 
M. Popovo vadovaujamą Leningrado frontą ir Karelijos frontą, kuriam 
vadovauti buvo pavesta generolui leitenantui V. Frolovui. 

Rugpjūčio 26 d. į Leningradą atvyko VKP(b) CK ir VGK komisija: 
V. Molotovas, G. Malenkovas, N. Kuznecovas, A. Kosyginas, P. Žigariovas ir 
N. Voronovas. Jai suteiktas VGK mandatas leido spręsti visus miesto gyny- 
bos ir evakavimo klausimus. Dirbusi dešimt dienų komisija priėmė virtinę 
svarbių sprendimų, kurių dauguma taip ir liko tik popieriuje dėl ypač greit 
besikeičiančių aplinkybių. 

Rugpjūčio 25 d. priešas, sutelkęs Čudo, Kremeno rajone 1-ojo ir 28-ojo 
armijos bei 39-ojo motorizuotojo korpuso dalinius, be didelio vargo išdras- 
kė 48-osios armijos gynybą, kuri po visiškai padrikų, neorganizuotų ir kaip 
pakliuvo surengtų kontratakų iš esmės tapo nepilna ir nekovinga divizi- 
ja. Jis nubloškė sovietų dalinius į šiaurę ir pradėjo smarkiai plėsti puolimą 
palei Maskvos-Leningrado geležinkelį ir plentą. Jau 15.00 vokiečiai užėmė 
Liubanę. Iš ten 12-oji tankų, 121-oji ir 122-oji pėstininkų divizijos, nesuti- 
kusios priešinimosi, pajudėjo Tosno kryptimi. 20-oji motorizuotoji divizija 
veikė Mgos stoties, o 18-oji motorizuotoji — Kirišų ruožuose. Kitą dieną 
Stalinas leido Leningrado frontui pasilikti sau keturių dienų Leningrado 
tankų gamyklų produkciją ir pareikalavo užminuoti Maskvos plentą bei 


kartu „bet kuria kaina ir visomis įmanomomis priemonėmis“ išstumti prie- 
šą iš Liubanės bei Čudovo. Pokalbio pabaigoje, dar labiau abejodamas 
ruožo vyriausiojo vado gebėjimais išsiaiškinti tikrąją padėtį, vyriausiasis 
pasiteiravo generolą Popovą: „Atsakykite trumpai, Klimas padeda ar truk- 
do?“ O Klimas, „galiūnas“, drąsusis karvedys (tai ne aš, o kazachų akynas 
Džambulas, jo tekstuose radau nuostabų komplimentą Stalinui - laimnešys) 
tiesiog negalėjo patikėti, kad priešas gali prie Leningrado atsirasti iš rytų. 
Vokiečiai užėmė Tosną ir Sabliną, 4-osios tankų grupės padaliniai susi- 
jungė su 16-osios armijos kariuomene prie Sludicos stoties ir žiedu suver- 
žė kariuomenės Pietinę grupę. Generolas Astaninas, trečią parą mėginantis 
prasibrauti pro vokiečių užtvaras, suglumęs skaitė naują fronto štabo kovi- 
nį nurodymą, parašytą pilietinio karo laikų komisarų atsišaukimų dvasia: 


„Mažomis pajėgomis priešas užėmė Kuznecovą, Bekovą, Divensko gyvenvie- 
te, Novinką ir sukūrė vaizdą, kad mūsų kariuomenės grupė yra apsupta. Įsitikinę, 
kad pasipūtusio priešo įžūlumas ir akiplėšiškumas Lugos grupės kovotojams bei 
vadams ir jos šlovingiems vadovams, kurie prie Lugos garbingai atlieka savo pa- 


reigą Tėvynei, nedaro įspūdžio. Taip pat įsitikinę, kad iškelta užduotis pergru- 
puoti kariuomenę bus įvykdyta skubiai ir garbingai. Įsakau 1941 m. rugpjūčio 
28 d. sutriuškinti priešą Ostrovo, Bekovo, Kuznecovo rajone ir pulti Svirskos, 
Vyros rajonuose“. 


Rugpjūčio 29 d. įžūlus priešas užėmė Kirišus ir visai priartėjo prie 
Kolpino, o 30-ąją Ivanovskojės rajone pasiekė Nevą. Iki Leningrado liko vos 
keletas kilometrų. 

Stalinas Molotovo ir Malenkovo vardu išsiųstoje telegramoje negalėjo 
nuslėpti susierzinimo: 


„Ką tik pranešta, kad Tosną užėmė priešas. Jeigu viskas taip vyks ir toliau, 
bijau, kad Leningradas bus atiduotas idiotiškai kvailai, o visos Leningrado divi- 
zijos rizikuoja patekti į nelaisvę. Ką daro Popovas ir Vorošilovas?... Kodėl jie to- 
kie siaubingai pasyvūs ir absoliučiai kaimietiškai nuolankūs likimui? Kokie tai 
žmonės — nieko nesuprantu. Leningrade yra daugybė tankų KV, daug aviaci- 


jos, eresų (RM - reaktyvinių minosvaidžių -— vert. pastaba)... Kodėl turintis 
technikos Leningradas nesinaudoja ja lemtingame ruože? Ar tau neatrodo, kad 
kažkas tyčia atveria kelią vokiečiams šiame lemtingame ruože? Koks žmogus yra 
Popovas? Kuo yra iš tikro užsiėmęs Vorošilovas ir koks iš tikro yra jo pagalbos 
Leningradui indėlis? Aš rašau dėl to, kad esu labai neramus dėl man nesupran- 
tamo Leningrado vadovybės neveiklumo“. 


Mgos geležinkelio mazgo stotis po vokiečių aviacijos antskrydžio. 


Leningradui aprūpiniti dar liko Šiaurės geležinkelio linija. 1941 m. 


Mgos geležinkelio 
mazgo stotis. 
1941 m. 


Rugpjūčio 31 d. priešo motorizuotieji daliniai užėmė Mgą, kurioje susi- 
liejo dvi paskutinės geležinkelio linijos, jungiančios Leningradą su šalimi, 
ir, pasiekę Nevą, palei upės rytinį krantą slinko Šliselburgo kryptimi. Jų ten 
niekas nesitikėjo, nei gynybos įrenginių, nei reguliariosios kariuomenės šia- 
me ruože nebuvo. 


Kelią vokiečiams užkirto žygiuojanti į Mgos rajoną su užduotimi „per- 
eiti į puolimą ir nublokšti priešą“ pulkininko S. Donskovo 1-oji NKVD di- 
vizija —- 6000 žmonių ir sustiprinta dviem tankų kuopomis bėi kalnų šau- 
lių brigada - 800 žmonių. Prie Tosnos upės rugpjūčio 31 d. buvo perkelta 
ką tik iš apsupties prasiveržusi 4-oji liaudies pašauktinių divizija. Piečiau 
Kolpino žygiavo Ižoros gamyklos darbininkų batalionas ir 84-asis atskirasis 
tankų batalionas, kuriuose buvo 21 tankas KV ir 15 mašinų T-50. Tą pačią 
dieną 4-oji liaudies pašauktinių divizija gavo kovinį įsakymą: „...susitelkti 
Kolpino rajono, Pontonajos stoties šiauriniame pakraštyje. Jai buvo iškel- 
ta užduotis pulti, sunaikinti priešą bei iki 1941 m. rugpjūčio 31 d. užimti 
Ivanovskoję, Pokrovskoję“. Nuo Slucko į puolimą Tosno kryptimi perėjo iš 
Karelijos atvykusi pulkininko A. Bondarenkos 168-oji šaulių divizija - 7000 
kovotojų ir vadų, kuri stojo į priešpriešinį mūšį su priešo 121-ąja pėstinin- 
kų divizija. Kartu pulkininko A. Darino 90-osios šaulių divizijos daliniai pa- 
mėgino prasimušti per Siverską ir susijungti su Pietine kariuomenės grupe. 

Vėl visi puolė mėgindami įvykdyti vado reikalavimą išlaisvinti Čudovą 
ir Liubanę. Be to, Leningrado fronto vadovybė puikiai suprato, kad „išpui- 
kęs priešas“ jokios persvaros neturi, „veikia nedidelėmis, išsklaidytomis 
pajėgomis, atskirai nuo kaimynų, be jokios taktinės sąveikos puolimo ruo- 
žuose“, jo komunikacijos plačiai išskleistos, o tai reiškia, kad juos galima 
triuškinti dalimis. Deja, praktikoje raudoniesiems vadams nieko nuveikti 
nepavyksta. Vokiečių pulkai „įžūliai ir akiplėšiškai“ vieną po kitos nubloš- 
kia sovietų divizijas ir armijas“. Ir tai neperdėtos, o tikros raportų ir įsaky- 
mų citatos: „Priešas, turėdamas apie pulką pėstininkų, su automobiliais ir 
artilerija, nubloškė 48-osios armijos dalinius šiaurės rytų kryptimi ir užė- 
mė Sologubovkos rajoną“. Apsupta Astanino grupuotė toliau tęsia „įnirtin- 
gus mūšius su maždaug pėstininkų pulko dydžio priešo pajėgomis ir tan- 
kais, kurie užtvėrė kariuomenės grupei kelią šiaurės kryptimi“. Ties Tosnu 
ir Mga veikia po vieną tos pačios 121-osios pėstininkų divizijos pulkų. 

Rugpjūčio 31 d. pasitaręs su Hepneriu, nes trūko pajėgų, fon Lebas priė- 
mė sprendimą nutraukti judriųjų dalinių žygį Leningrado link ir keletą die- 
nų palaukti, kol atvyks pėstininkų divizijos. 


Sovietų kariuomenės vadovybėje vėl įvyko keletas pasikeitimų. 
Rugpjūčio 29 d. VGK sprendimu buvo panaikinta Šiaurės vakarų ruožo 
vyriausioji vadovybė. Jos lauko valdyba sujungta su Leningrado frontu, o 


Šiaurės vakarų frontas tapo pavaldus vyriausiajai kariuomenės vadovybei. 
Buvo manoma, kad tai leis Leningrado fronto vadovybei sutelkti pastangas 
atlikti pagrindinei užduočiai - Leningrado gynybai. Rugpjūčio 30 d. VGK 
likvidavo Leningrado gynybos tarybą ir jos funkcijas priskyrė fronto karo 
tarybai. 

Kartu buvo imtasi skubiai stiprinti kariuomenės grupuotę Leningrado 
ruože. Krasnogvardeisko įtvirtintojo rajono Slucko-Kolpino sektorius tapo 
savarankišku įtvirtinimų rajonu; jame veikianti kariuomenė tapo generolo 
majoro I. Lazarevo 55-ąja armija. Joje buvo 70-oji, 90-oji, 168-oji ir 237-oji 
šaulių divizijos, 1-oji ir 4-oji liaudies pašauktinių divizijos ir 2-asis šaulių 
pulkas. Kiti Krasnogvardeisko įtvirtintojo rajono junginiai buvo perduoti 
generolo majoro V. Ščerbakovo 42-ajai armijai. Ji buvo sudaryta iš 291-osios 
šaulių divizijos, kuri labai greitai išvyko į Karelijos sąsmauką, 2-osios ir 
3-iosios gvardijos liaudies pašauktinių divizijos, 6-osios jūrų pėstininkų bri- 
gados. 48-osios armijos karo tarybai buvo įsakyta visiškai sukomplektuoti 
žygio batalionais ir ginkluote likusias jai 21-ąją tankų, 311-ąją, 128-ąją šau- 
lių divizijas ir 1-ąją kalnų šaulių brigadą (jose iš viso rugsėjo 1 d. buvo 5838 
žmonės, ginkluoti 7 pabūklais, 16 minosvaidžių, 46 kulkosvaidžiais ir 20 
rankinių granatų), priimti savo pavaldumui NKVD diviziją, atmušti Mgos 
stotį ir nublokšti priešą pietų kryptimi. 8-oji armija (11-oji, 48-oji, 118-oji, 
125-oji, 191-oji, 268-oji šaulių divizijos) toliau traukėsi į liniją, vingiuojančią 
palei Voronkos upę, per Teškovą, Slobodką, Kipenį. Jai buvo perduotos li- 
kusios be šeimininkų 281-oji, 1-oji gvardijos liaudies pašauktinių, 2-oji liau- 
dies pašauktinių ir 5-oji jūrų pėstininkų brigada. 

Paskui iš karto buvo atlikta kariuomenės vadų rotacija: rugsėjo 1 d. ge- 
nerolas majoras V. Ščerbakovas vietoj 42-osios armijos vado pareigų tapo 
8-osios armijos vadu, o į jo vietą paskirtas buvęs 8-osios armijos vadas gene- 
rolas leitenantas F. Ivanovas. Taip pat priimtas sprendimas suformuoti 6-ąją 
ir 7-ąją liaudies pašauktinių divizijas ir 20-ąją NKVD šaulių diviziją. 

Rytiniame Volchovo krante buvo išskleidžiamos dvi naujos armijos — 
maršalo G. Kuliko vadovaujama 54-oji (285-oji, 286-oji, 310-oji ir 314-oji šau- 
lių, 27-oji kavalerijos divizija, 122-oji tankų brigada, 119-asis atskirasis tankų 
batalionas, 881-asis, 882-asis, 883-iasis korpuso artilerijos pulkai) ir generolo 
leitenanto N. Klykovo 52-oji armija, kuriai priklausė 267-oji, 288-oji, 292-oji, 
310-oji, 312-oji, 294-oji ir 316-oji šaulių divizijos. Kulikui buvo nurodyta per 
tris dienas baigti formuoti, dislokuotis ir pradėti Mgos, Pogostės ir Solcų 
puolimą. Perimdamas ūkį maršalas nustebo, kad Tichvino rajone buvo dvi 


veltėdžių divizijos, apie tai jis pranešė į Maskvą. Rugsėjo 4 d. tarp posė- 
džiaujančių Leningrade ir vyriausiosios vadovybės įvyko įdomus pokalbis: 


abi pavaldžios jums, tačiau užduočių joms neskiriate. Kokios problemos? 
Nejaugi jums nereikia aviacijos? 

VOROŠILOVAS, ŽDANOVAS: Tai mums netikėta ir maloni naujiena... 
Mūsų niekas neinformavo apie divizijas Tichvine. Jau šiandien bus duo- 
ti įsakymai. 

STALINAS: Jūs mūsų nesupratote. Šios divizijos yra jūsų senos divizi- 
jos. Jūsų frontas tiesiog nieko nežino arba pamiršo apie jų egzistavimą... 
Jūs nežinote ar nežinojote ir dabar sužinojote iš mūsų, kad Tichvino rajo- 
ne, o ne pačiame Tichvine, tūno dvi mūsų divizijos, kurioms iki šiol nėra 


Rugsėjo 5 d. į Leningrado fronto vado postą stojo maršalas Vorošilovas, 
o generolas M. Popovas tapo fronto štabo viršininku. Beveik iš karto 
Klimentas Jefremovičius kreipėsi prašydamas atleisti jį iš pareigų ir paskirti 
„kokį jaunesnį“. 

Naktį į rugsėjo 4 d. suomių kariuomenė pradėjo veržtis sovietų gynybos 
ruože prie Tuloksos upės. Rugsėjo 5 d. vakare, per dvi dienas nužygiavu- 
si beveik 30 kilometrų, ji užėmė Oloneco miestą. Rugsėjo 7 d. jėgerių briga- 
da pasiekė Svirės upę Lodeinoje Polės rajone. 67-osios ir 314-osios divizijos 
daliniai pasirengė gintis pietiniame upės krante. Suomiams pavyko forsuo- 
ti upę ir užimti iki 100 kilometrų pločio ir iki 20 km gylio placdarmą. Iki 
Tichvino liko nužygiuoti 125 km. 


Sovietų lėktuvai Jak-1 lauko 


aerodrome. 1941 m. 


Mereckovas vardija sovietų ka- 
riuomenės veiksmus ir trūkumus: 

„Pirmiausia 7-osios armijos vado- 
vybė, organizuodama gynybą, sten- 
gėsi turimas pajėgas ir priemones iš- 
dėstyti tolygiai visuose ruožuose. 
Laikinai susilpninęs kitas zonas prie- 
šas galėjo reikiamoje vietoje sutelkti 
rezervus bei savo techninę ir kiekybi- Raudonasis vadas generalinio štabo viršininkas 
nę persvarą panaudoti svarbiausiuo- generolas V. Mereckovas. 
se ruožuose pralaužiant gynybą. Mes 
nepakankamą dėmesį skyrėme mūsų junginių sandūrų ir sparnų gynybai. 
Beje, priešas beveik niekada nepuolė kaktomuša, o visada stengėsi aplenkti 
ir apsupti. Ypač tokios aplinkybės buvo svarbios miškingoje ir pelkėtoje vie- 
tovėje. Galiausiai gyvenimas (!!) patvirtino, kad plačiame gynybos fronte, 
kuriame yra tik vienas kariuomenės ešelonas, būtina turėti didesnių rezer- 
vų. Juos vertėtų išdėstyti arčiau priešakinių linijų nei įprastomis sąlygomis. 
Dažniausiai jie turėtų būti išdėstyti prie susisiekimo kelių mazgų, gyvenvie- 
tėse, prie patogių maršrutų ir pageidautina ne vienoje vietoje. Šias išvadas 
aš padariau po mūšių ties Svire“. 

Štai kokių atradimų padarė penkių žvaigždučių generolas, prieš karą va- 
dovavęs armijoms ir apygardoms, dirbęs respublikonų patarėju Ispanijoje ir 
buvęs Raudonosios armijos generalinio štabo viršininku. Liūdna. 

Rugsėjo 8 d. 20-ajai motorizuotajai divizijai priskirtas 424-asis pėstininkų 
pulkas įveikė Siniavino kalvas ir užėmė Šliselburgą. Donskovo divizija, net 
remiama kreiserio „Maksim Gorkij“ bei minininkų „Strogij“ ir „Strojnyj“ 
ugnies, tuo metu neteko daugiau nei 4000 žmonių ir jos likučiai persikėlė 
į dešinįjį upės krantą. Ir tik salą, kurioje stūksojo Šliselburgo tvirtovė, vis 
dar beveik 500 dienų gynė sovietų įgula. Dviem raudoniesiems maršalams 
Šliselburgo užėmimas buvo absoliučiai netikėtas: iš žemėlapių ir štabų pra- 


nešimų buvo aišku, kad šiame ruože puola mūsų kariuomenė, „viskas pui- 
ku“, o 48-oji visai netrukus sunaikins priešą ir išlaisvins Mgą. 

„Žmonės meluoja, apgaudinėja vieni kitus, —- skundėsi Kulikas 
Vorošilovui. - Popieriuje viskas gerai, o žemėlapiuose - kraigalionės... Todėl 
Šliselburgo užėmimą reikia priskirti visuotiniam melui ir aukštųjų viršinin- 
kų neišmanymui, kaip iš tikro toje vietoje klostosi reikalai“. 

Vokiečiams pasiekus Ladogos ežerą ir Nevos aukštupį, priešo kariuome- 
nė užblokavo Leningradą. Miestas buvo atkirstas ir nuo visų savo hidro- 

Civiliai gyventojai Ladogos prieplaukoje laukia atplaukiančių laivų evakuoti juos iš Leningrado. 1941 m. 


elektrinių. Daliai Baltijos laivyno laivų pasitraukti per Ladogos ežerą nepa- 
vyko. Tačiau apie miesto blokadą sovietų žmonės sužinojo ne iš karto. Net 
rugsėjo 12 d. eilinėje spaudos konferencijoje užsienio žurnalistams užsienio 
reikalų liaudies komisaras A. Lozovskis tvirtai pareiškė: 

„Vokiečių tikinimas, kad jiems pavyko perkirsti visus geležinkelius, jun- 
giančius Leningradą su Sovietų Sąjunga, yra paprasta vokiečių vadovybės 
propaganda“. Apie miesto blokadą šalis sužinojo tik 1942 m. pradžioje, kai 
iš jo prasidėjo masinis gyventojų evakavimas. 

Štai vieno leningradiečio dienoraščio ištrauka: „Mūsų tauta - labai kan- 
tri! Kas vyksta frontuose, net prie Leningrado - mes nežinome. Mes nieko 
nežinome! Mes - gyvuliai. Esame dulkės, į kurias nekreipiama dėmesio!“ 

Priešo mėginimą išplėsti laimėjimą, nesustojant forsuoti Nevą ir susi- 
jungti su suomių kariuomene Karelijos sąsmaukoje atrėmė išsiskleidę de- 
šiniajame upės krante 1-osios NKVD divizijos daliniai ir iš fronto rezervo 
permesta generolo majoro V. Konkovo 115-oji šaulių divizija bei jai paval- 
dus 107-asis tankų batalionas. Visai netrukus prie jų prisijungė 10-oji šau- 
lių ir 4-oji atskiroji jūrų pėstininkų brigada. Be to, 48-ajai armijai, kuriai va- 
dovavo M. Antoniukas, priklausė vyriausiosios vadovybės rezervo 286-oji 
šaulių divizija. 

> Raudonosios armijos viena iš priešlėktuvinės 


artilerijos baterijų Leningrade. 1941 m. 

Vokiečių proveržį nuo Siniavino į rytus, Lipkų-Gyvenvietės Nr. 8- 
Gaitolovo ruože sustabdė 54-oji armija. 

Stalino, sužinojusio apie atiduotą Šliselburgą iš užsienio radijo, kantrybė 
galutinai išseko: 


„Mus piktina jūsų elgesys, kuris reiškiasi tuo, kad jūs pranešate mums tik | 
apie prarastą vieną ar kitą teritoriją, bet niekada nepranešate apie priemones, ku- | 
rių ėmėtės, kad daugiau nebūtų prarasta miestų ir stočių. Taip pat nerūpestin- | 
gai jūs pranešėte apie prarastą Šliselburgą. Galbūt jūs jau nusprendėte atiduo- | 
ti Leningradą?! Kur dingo tankai KV? Kur juos išdėstėte? Kodėl niekas fronte | 
negerėja, nors turite tokią gausybę tankų KV! Juk nė vienas frontas neturi tiek 
tankų KV, kaip jūs. Ką veikia jūsų aviacija? Kodėl ji nepalaiko mūsų kariuome- | 

| nės veiksmų ?.. | 


a | 


Dar rugsėjo 4 d. vokiečiai pirmą kartą apšaudė Leningradą iš 240 mm pa- 


būklų, kurie buvo išdėstyti Tosno stoties rajone. Rugsėjo 6 d. vokiečių avia- 
cija dviem grupėmis po 30 lėktuvų įvykdė masinį antskrydį prieš miestą. 
Leningrado zenitininkai technika aprūpinti buvo puikiai. Įvairiu laiku 
jie turėjo nuo 700 iki 950 pabūklų, apie 150 didelio kalibro kulkosvaidžių 
ir tai, jeigu neskaičiuosime laivyno priešlėktuvinės gynybos ir laivų zeni- 
tinės artilerijos. Generolas N. Milčenka, tuo metu leitenantas ir baterijos 


vadas, negalėjo atsidžiaugti savo mėgstama 85 mm patranka: „Ir ne todėl, 
kad šį ginklą mes detaliai išnagrinėjome mokykloje. Tiesiog tai buvo pui- 
kios, aukštų kovinių savybių patrankos, kurios sudarė galimybę sunaikinti 
netikėtai pasirodžiusius oro taikinius. Daug svarbiau, kad pabūklo kons- 
trukcinės savybės, pakankamai efektyvi distancinė granata ir šarvamušis 
sviedinys leido ją panaudoti šaudant į oro desantą, antžeminius taikinius, 
taip pat į priešo tankus ir ugnies taškus. Dar mokykloje mes žavėjomės pui- 
kiomis 85 milimetrų pabūklo taktinėmis techninėmis savybėmis“. Artileristų 
darbą užtikrino du prožektorių pulkai, oro erdvės stebėjimo, įspėjimo ir ry- 
šių pulkas, garso telemetrijos stotis ir aptikimo radijo bangomis įrenginys 
RUS-1. Tiesiogines miesto prieigas ir svarbiausius objektus dengė aerostatų 
grupuotės užtvaros. Bet vis tiek, nepaisant smarkios zenitinės artilerijos už- 
tveriamosios ugnies, vokiečių pilotams pavykdavo prasiveržti į Leningrado 
centrą ir numesti daugybę padegamųjų bombų. Kilo beveik 180 gaisrų. 
Didžiausias gaisras įsisiautėjo A. Badajevo maisto produktų sandėlyje. Iš 
esmės dėl elementarių priešlėktuvinės gynybos organizavimo pažeidimų 
pražuvo didelė dalis grūdų, miltų, cukraus. 


Garso telemetrijos stotis. Rengiantis karui, sovietų kariuomenė buvo aprūpinta 


įvairiomis technikos priemonėmis. 1941 m. 

Leningrado karinės apygardos ryšių tinklas. Iš Raudonosios armijos generalinio štabo 


dokumentų. Norėdami pateisinti pirmųjų karo mėnesių sutriuškinimą sovietai sukūrė mitą 
apie ryšio, taip pat ir radijo ryšio, problemas. 


Gyventojams pirmieji bombardavimai padarė slogų įspūdį. „O mums 
nuolat sakė, kad Leningradas nepasiekiamas, kad antskrydžių nebus, - rašė 
Jelena Skriabina. - Štai tau ir nepasiekiamas! Priešlėktuvinė gynyba pasi- 
rodė kaip muilo burbulas. Saugumo garantija — tuščia frazė... Sunaikinus 
Badajevo sandėlius, gresia neišvengiamas badas“. 

Oro erdvės stebėjimo, įspėjimo ir ryšių tarnybos neįstengė laiku pakelti 
į orą naikintuvų ir neužtikrino jų nukreipimo į taikinį. Kai kurie sektoriai, 
pasirodo, buvo visai nepridengti, nes kai kurie vadai nepažinojo savo sekto- 
rių ir vis praleisdavo priešo lėktuvus. Sovietų naikintuvai įskrisdavo į drau- 
džiamas zonas ir patekdavo į savos zenitinės artilerijos ugnį. Iš žemės jiems 
vadovauti buvo neįmanoma, nes nebuvo lėktuvų radijo stočių. 

Zenitininkai nemokėjo atskirti lėktuvų pagal siluetus ir azartiškai pleški- 
no į visa, kas tik skraidė. Pavyzdžiui, rugpjūtį buvo sušaudyti Vodopjanovo 
divizijos tolimojo veikimo bombonešiai TB-7, startavę iš Puškino aerodro- 
mo ir skridę bombarduoti Berlyno. 

Raudonoji armija buvo neblogai aprūpinta radijo ryšio technika. 
Sovietų tolimojo veikimo bombonešis ANT-37 su radijo antena. 
Tolimojo veikimo bombonešį (DB-2) 1935 m. sukūrė A. Tupolevas 
ir P. Suchojus. Pavadinimą Ant-37 buvo vengiama naudoti (ant 
lėktuvo jo nėra, nes A. Tupolevas 1937 m. jau buvo tapęs liaudies priešu ir triūsė aviacijos „šaraškėje“ - 
uždarame NKVD konstruktorių biure CKB-29. Dešinėje: Sovietų spaudos agentūros TASS pranešimas 
to meto laikraštyje apie rekordinį skrydį Maskva-Tolimieji Rytai.:,Apie lėktuvo „Rodina“ skrydį“, 
Rugsėjo 24 dieną skrydžio štabas nuolat palaikė radijo ryšį su lėktuvu „Rodina“... 


Prieš karą savos aviacijos neišmoko skirti dėl perdėto slaptumo, o vo- 
kiečių — dėl draugystės su Hitleriu: „...Prieš fašistinei Vokietijai užpuolant 
mūsų šalį, labai gaila, bet nei pulke, nei korpuse nebuvo reikalingos techni- 
kos, nebuvo ir mokymo priemonių apie vokiečių lėktuvus. Ir tik todėl, kad, 
kaip mums paaiškinta, prieškario metais centralizuota tvarka buvo drau- 
džiama leisti literatūrą ir mokymo priemones apie Vokietijos ginkluotąsias 
pajėgas... Kai prasidėjo karas, žvalgus stebėtojus mes pradėjome mokyti tar- 
si amatininkai, kas kaip įstengė“. Sovietų konstruktorių biuruose visa vo- 
kiečių technika jau seniai buvo išardyta iki varžtelio, atidžiai išnagrinėta ir 
nukopijuota daugelyje „šalies gamybos“ kūrinių, tačiau Raudonojoje armi- 
joje nebuvo net paveiksliukų su priešo tankais ir lėktuvais! 

Beje pastaroji problema pašalinta palyginti greitai, ekstremaliomis 
sąlygomis rusai visada mokėjo būti išradingi, rasdavo paprastus ir origina- 


> Tolumoje net plika akimi matyti Leningradas. 


E. Hepneris ir generolas pulkininkas A.-H. Reinhardtas. 1942 m. 

lius sprendimus, kurie taikos metu vargu ar būtų atėję į galvą. Leningrado 
racionalizatoriai laimė, buvo sava optikos mechanikos gamykla, pradėjo 
gaminti binoklius, kurių dešiniajame okuliare išgraviruoti tikslūs priešo 
lėktuvų siluetai. Daug sunkiau buvo sutvarkyti zenitinės artilerijos ir nai- 
kintuvų aviacijos bendradarbiavimą ir organizavimą. Tam prireikė beveik 
trijų mėnesių. Tačiau gruodžio pradžioje dėl vado ir korpuso komisaro at- 
leidimo iš pareigų įsakyme buvo nurodyta: PLG kariuomenė su užduoti- 
mi ginti Leningradą nesusitvarko, priešai dažnai nebaudžiami bombarduo- 
ja miestą“. 

Nuo 1941 m. rugsėjo 8 d. susisiekimas su Leningradu galėjo vykti tik 
Ladogos ežeru ir oro transportu. Tai ypač apsunkino gynybos operaciją. 
Turimi keliai neužtikrino nei miesto gyventojų, nei kariuomenės, nei jį gi- 
nančiųjų aprūpinimo būtinomis medžiagomis ir technikos priemonėmis. 

Armijų grupės „Šiaurė“ pajėgos taip pat buvo gana smarkiai nualintos. 
Tačiau kariuomenės kovos dvasia liko aukšta, brangus širdžiai tikslas atro- 
dė pasiekiamas ištiesta ranka ir buvo galima šveisti munduro sagas rengian- 
tis paradui Nevos prospekte. Suveržusi apsupties žiedą aplink Leningradą 
Hitlerio karinė vadovybė manė nulėmusi miesto likimą. Rugsėjo 5 d. aukš- 
čiausiojo generaliteto pasitarime padaryta išvada, kad, siekiant baigti ko- 
vos veiksmus prie Leningrado ir susijungti su suomių kariuomene, fel- 
dmaršalui Lebui prireiks 6-7 divizijų. Vokiečių tikėjimas, kad Leningradas 
bus užimtas, atrodė toks didelis, jog; iš anksto 50-ojo armijos korpuso vadas 
generolas Lindemanas buvo paskirtas miesto komendantu ir išspausdinti 
specialūs leidimai į miestą įvažiuojantiems automobiliams. Armijų grupės 
„Šiaurė“ vadą, kuriam tą dieną sukako 65 metai, fiureris pasveikino ir įteikė 
dovaną - 250 000 markių. 


Kelio rodyklės:,„Leningradas - 2 km, Freiburgas i.B. (im Breisgau) - 3114 km, 


Miunchenas - 2550 km, Rozenheimas - 2617 km“ 


Viena iš to meto vokiečių kariuomenės problemų - tiekimas. 

4 SKYRIUS 


LENINGRADO ŠTURMAS. 
1941 M. RUGSĖJO 9-25 D. 


Rugsėjo 6 d. Hitleris pasirašė direktyvą Nr. 35. Joje armijų grupės „Šiaurė“ 
vadovybei liepta kartu su suomių Pietryčių armija visiškai apsupti 
Leningradą ir, nenutraukiant miesto blokados, ne vėliau kaip rugsėjo 15 d. 
perduoti mobiliuosius junginius armijų grupei „Centras“. Šioje direktyvoje 
8-ajam Richthofeno aviacijos korpusui įsakyta persibazuoti iš Estijos į pie- 
tus, kad būtų sustiprinta feldmaršalo Boko armija. Lebui būtų likę mažiau 
nei 300 lėktuvų, įskaitant transporto ir ryšių orlaivius. O kol kas turėta 468 
prieš 420 leningradiečių kovos mašinų. Hitleris pareiškė, kad šiaurės vaka- 
ruose „tikslas pasiektas“ ir dabar reikia skubėti užimti pagrindinį strategi- 
nį tikslą - Maskvą. Leningradas tapo „antraeiliu karinių operacijų teatru“. 

Atsižvelgęs į tai, rugsėjo 9 d. fon Lebas po smarkaus artilerijos ir aviacijos 
rengimo pradėjo tiesioginį miesto šturmą. Pagrindinį smūgį iš pietų į sovie- 
tų gynybos ruožo centrą smogė Reinhardto korpuso 1-oji ir 6-oji tankų bei 
36-oji motorizuotoji divizijos. Plentu iš Lugos Krasnogvardeisko link puolė 
SS policijos ir 269-oji pėstininkų divizijos. Kairiajame sparne nuo Ropšos iki 
Kernovo buvo išskleidžiamos 18-osios armijos 1-oji, 58-oji ir 291-oji pėsti- 
ninkų divizijos. Dešiniajame, piečiau Kolpino - 19-osios armijos smogiamo- 
sios pajėgos: 121-oji, 96-oji ir 122-oji pėstininkų divizijos. Šliselburgo rajone 
palei pietinę Ladogos ežero pakrantėje veikė 20-oji motorizuotoji generolo 
majoro Corno divizija ir 126-osios divizijos pėstininkų pulkas. Taigi, tie- 
siogiai puolant Leningradą, dalyvavo 11 priešo divizijų. Joms priešinosi 
8-osios armijos kairiojo sparno 42-osios ir 55-osios armijų pajėgos. Priešo už- 
nugaryje Pietų grupės Astanino divizijos, kuriose iš viso buvo 25 tūkstančiai 
žmonių ir likę paskutiniai šeši tankai, išsekę ilguose žygiuose per miškus 

ir pelkes, nenutrūkstamose kovose ir ne kartą bombarduoti, beveik netu- 
rėdami degalų, šaudmenų ir maisto produktų, vis dar mėgino prasiveržti 
per Vyricą ir Miną bei susijungti su pagrindinėmis fronto pajėgomis. Palikta 
priedangai 235-oji šaulių divizija ir pašauktinių pulkas šiuo metu jau neeg- 
zistavo. Sprendžiant iš pokalbių tarp Maskvos ir Leningrado, susidaro įspū- 
dis, kad astaniniečiai „veržėsi“ labai keistai - atakuodami gyvenamuosius 
punktus. Priešais juos šiaurėje priešinosi 8-oji tankų divizija, o iš pietų juos 
stūmė 285-oji apsaugos divizija. 

Vokiečiams, veikiantiems mobiliosiomis šturmo grupėmis, teko tiesiog 
graužte graužti šią gynybą. 

Klarkas rašo, kad „šios dvi tankų divizijos labai greitai įstrigo prieštan- 
kinių griovių tinkle ir pašauktinių bei statybos batalionų įrengtuose lauko 
įtvirtinimuose. Tie gynybos įtvirtinimai dažnai prastai išdėstyti ir įrengti, 
tačiau jų buvo daug... Būtent tokiuose veiksmuose - artimame mūšyje tipi- 
nės rusų savybės - drąsa, atkaklumas, išradingumas maskuojantis ir įren- 
giant pasalas - gerokai kompensavo tuos vadovavimo ir technikos trūku- 
mus, kurie atvedė prie didžiulių nuostolių atvirose vietovėse pasienyje ir 
prie Lugos. Atvirkščiai, būtent vokiečių tankai, kaip ir kita šarvuočių bei 
tankų kariuomenė, nukentėdavo susidūrusi su artimosios gynybos priemo- 
nėmis. Tankistai patirdavo didžiulių nuostolių, kol jų vadai mėgino pripras- 
ti prie nežinomos ginkluotės. Pirmąją puolimo dieną keturi 6-osios tankų 
divizijos vadai buvo nušauti“. 

Tą patį savo dienoraštyje rašė ir feldmaršalas Lebas: 

„Vykstant šios dienos 4-osios tankų grupės ir 38-ojo korpuso puolimui, 
prasidėjo įnirtingi mūšiai. Iš visko matyti, kad priešas pasiryžęs visomis 
jėgomis išlaikyti išorinį gynybos ruožą, kurį vietomis pavyko pralaužti 
36-osios motorizuotosios ir 1-osios pėstininkų divizijos pajėgoms“. 

Rugsėjo 10 d. pavakare 3-iosios gvardijos liaudies pašauktinių divizijos 
ruože priešui pavyko pasistūmėti 3 km Krasnoje Selo kryptimi. Leningrado 
fronto vadovybė, kuri manė, kad 41-osios motorizuotosios ir 38-ojo armijos 
korpuso puolimas, tik apgaulingas manevras, sustiprino 42-ąją armiją 1-ąja 
tankų divizija, 500-uoju šaulių pulku, 1-ąja jūrų pėstininkų brigada ir dviem 
tankų batalionais. Generolas Ivanovas gavo įsakymą pats vykti į priešaki- 
nes linijas ir per naktį surengti kontrpuolimą bei „koncentriniais smūgiais“ 
sunaikinti prasiveržusio priešo grupę. Įtvirtintą užnugario poziciją Pulkovo 
aukštumose turėjo užimti vėl naujai suformuota 5-oji liaudies pašauktinių 
divizija. 

Taicų įtvirtintajame rajone įrengti dotai pagaminti Leningrado laivų statyklose naudojant laivų 


šarvų plieną. Tam panaudota ir nebaigto statyti linijinio laivo „Sovietų Sąjunga“ dalis šarvų. 
Maskuojant dotas nudažytas „taškais“. Įtvirtinimų ruožai puikiai įrengti, įtvirtinimai įvairiausių 
konstrukcijų ir gerai užmaskuoti. 

Tą pačią dieną visomis pajėgomis pradėjo puolimą 8-oji sovietų armija 
smogdama pagrindinį smūgį Gostilicams. Deja, nesėkmingai, o jos 118-oji 
šaulių divizija, įstengusi pasistūmėti 3-5 kilometrus, piečiau Michailovskojės 
buvo vokiečių atkirsta. 

„Koncentriniai smūgiai“ nepavyko. Rugsėjo 11 d. generolas Reinhardtas 
prasiveržė dešiniajame sparne pro 2-osios gvardijos LŠD (liaudies šauktinių 
divizijos - vert. pastaba) pozicijas ir vakare užėmė Duderhofą. Rugsėjo 12 d. 
generolo Hoinerto 58-oji pėstininkų divizija įsiveržė į Krasnoje Selo, o 1-osios 
tankų divizijos daliniai užėmė Bolšoje Vitolovo kaimą ir pasiekė Pulkovo 
prieigas. Tuo pačiu metu 6-oji tankų armija aplenkė Krasnogvardeiską, ku- 
ris kitą dieną žlugo. Ten buvo sunaikinti ir du 2-osios liaudies pašauktinių 
divizijos pulkininko V. Trubačiovo pulkai. 

96-osios ir 121-osios pėstininkų divizijų batalionai įsiveržė į Slucką. 
Į tribunolą pateko 90-osios ir 237-osios šaulių divizijų vadai 
ir komisarai. 

Fronto linijai visai priartėjus prie Leningrado, miestą vie- 
nas po kito daužė smarkūs artilerijos ir aviacijos smūgiai. 
Atrodė, kad vokiečių kilpa spaudžia nenumaldomai. 

Tačiau OKH štabas vis aiškiau matė, jog karo veiksmų 
teatre, iš kurio jie tikėjosi gauti pastiprinimą, vyksta vis 
įnirtingesni mūšiai. Generolas Halderis Lebui pranešė, kad 
miestą „būtina apsupti, tačiau užimti nereikia“. Puolimas 
turi būti nutrauktas ruože Peterhofas-Puškinas. Rugsėjo 
12 d. Hitleris išleido naują direktyvą, kurioje numatyta pa- 


likti oro ir tankų bei šarvuočių pajėgas tol, kol Leningradas 
bus visiškai apsuptas. Todėl direktyvoje Nr. 35 pateikta data 
„gali būti perkelta keletu dienų“. Iš tiesų Lebas turėjo tik tris 
papildomas dienas, tad skubėjo jomis pasinaudoti. 

Nusivylęs armijų grupės „Šiaurė“ vadas, kuris manė, kad 
Leningrado užėmimas vertas jo kaip karvedžio vainiko, savo 
dienoraštyje rašė: 

„Galimybė išplėsti puolimą yra ypač palanki... 36-oji mo- 
torizuotoji, 1-oji tankų ir 58-oji pėstininkų divizijos gerokai 
pasistūmėjo. Sausumos kariuomenės vyriausiosios vadovy- 
bės įsakymas: tankus atitraukti nuo rugsėjo 15 d!.. 1-oji tankų 


> Vokiečių kariai pasiekė Leningradą. Peterhofo- Puškino plentas. Ant 


bėgių palikti miesto tramvajaus vagonai. 1941 m. 

ir 36-oji motorizuotosios divizijos prasiveržė į gilumą ir pasiekė plentą 
Detskoje Selo-Peterhofas. Tačiau ši sėkmė negali būti panaudota, nes di- 
vizijas teks atiduoti. Jos nedalyvaus tolesniame Leningrado puolime“. 
Feldmaršalas, apeidamas aukštesniuosius vadus, kreipėsi į fiurerio adjutan- 
tą pulkininką Šmundtą prašydamas palikti jam pavaldų šarvuotąjį kumštį, 
nes atitraukti judriuosius junginius tokiu metu „reiškia pralaimėti mūšį“. 
Tuo metu VKP(b) CK politinis biuras nusprendė patenkinti „pirmojo rau- 
donojo maršalo“ prašymą ir paskirti Leningrado fronto kariuomenės vadu 
G. Žukovą, kuris rugsėjo 13-osios rytą atskrido iš Maskvos pačiame vokie- 
čių šturmo įkarštyje. Drauge su juo atvyko generolai M. Chozinas (nauja- 
sis štabo viršininkas), I. Fediuninskis, P. Kokorevas. Neišsiaiškinęs padė- 
ties Georgijus Konstantinovičius pirmiausia pareiškė, kad „priešą mušti 


—. 


ne tik būtina, bet tai padaryti visai nereikia ypatingų pastangų“, o reikia 
tik „atkakliau veikti“. Bet jau trečią valandą nakties, gavęs pranešimą apie 
Krasnogvardeisko netektį, Žukovas raportavo, kad padėtis Leningrade 
„daug sudėtingesnė, nei atrodė generaliniam štabui“. 

- Kas ten atsitiko? — nustebo maršalas B. Šapošnikovas Maskvoje. — 
Galima pamanyti, jog Krasnogvardeisko įtvirtintojo rajono ir nebuvo?! 

- Viskas labai paprasta, - paaiškino Žukovas. — Krasnogvardeisko įtvir- 
tintajame rajone jo daliniai ir gvardijos daliniai rimtai nekovojo, nes priešas 
prasiveržė miško properšomis, apėjo padalinius iš sparnų bei užnugario ir 
apsupta visa 3-ioji divizija iškriko. O 2-oji divizija iš dalies iškriko. Būtent 
į šį Žiojintį plyšį ir įsiveržė priešas. 42-osios armijos daliniai kaunasi ypač 
prastai ir, ko gera, šioje armijoje su bailiais ir panikuotojais deramai nekovo- 
ta. Manau, kad artimiausiomis dienomis įvesime tvarką ir priversime kautis 
kaip pridera. 

Kitą dieną fronto karo taryba, dalyvaujant Baltijos laivyno vadui, apta- 
rė susidariusią padėtį ir, norėdami sutvirtinti miesto gynybą, priėmė skubų 
sprendimą dėl papildomų priemonių. Vadovybė turėjo 8-ąją, 42-ąją, 55-ąją 
ir 23-iąją armijas. Jose buvo 30 šaulių, iš jų ir liaudies pašauktinių divizijų, 


kurios rugsėjo 23 d. oficialiai tapo šaulių divizijomis. Be to, jai pavaldžios 
dar buvo šešios jūrų pėstininkų brigados ir visi kiti milžiniško miesto pra- 
monės bei žmonių ištekliai. 48-0sios armijos lauko valdyba buvo išformuo- 
ta, ojos kariuomenė perduota Kulikui. Per savaitę numatyta suformuoti dar 
dvi šaulių divizijas ir penkias šaulių brigadas bei sudaryti keturias gynybos 
linijas. Pačiuose pavojingiausiuose ruožuose prieštankinė gynyba buvo su- 
stiprinta zenitiniais pabūklais, visos laivų artilerijos ugnis sutelkta 42-osios 
armijos ruože tarp Uricko ir Pulkovo aukštumų. Į Uricko rajoną iš Karelijos 
sąsmaukos buvo permesti 23-iosios armijos daliniai, suformuoti nauji jūrei- 
vių, Leningrado karo mokyklų personalo junginiai. 

Rugsėjo 15 d. Žukovas atleido 42-osios armijos vadą generolą Ivanovą 
iš pareigų „dėl negebėjimo vadovauti armijai“ ir vietoj jo paskyrė generolą 
majorą I. Fediuninskį. Naujasis armijos vadas pirmiausia patikrino ir įsitiki- 
no, kad realiai armijos, štabo, žvalgybos, ryšių ir tiekimo tarnybų jis neturi. 
Yra tik nevaldoma, ginkluota masė: „Pirmiausia reikėjo sutvarkyti kariuo- 
menės valdymą, tiksliai nustatyti dalinių ir junginių dislokavimą, jų pasi- 
rengimą kovoti ir priešintis. Išsiaiškinti, kurie ruožai patys pavojingiausi 
ir kuriuos būtina nedelsiant sustiprinti. Buvo įsakyta apskaičiuoti rezervus 
ir numatyti jų panaudojimo variantus bei galimybes. Aprūpinti kariuome- 
nę pakankamu kiekiu šaudmenų ir inžinerine amunicija, kuri ypač būtina 
gynyboje“. 

Frontą sustiprino NKVD 21-oji šaulių divizija, 5-oji, 6-oji ir 7-oji liaudies 
pašauktinių divizijos, 10-oji Raudonosios vėliavos ir 11-oji šaulių divizi- 
jos, dvi šaulių brigados, sukomplektuotos iš jūreivių ir PLG dalinių perso- 
nalo. Šie junginiai priskirti antrajam ešelonui, beje, labai greitai tapusiam 
pirmuoju. 

Artimiausiose prieigose vyko vis įnirtingesni mūšiai. 

Vokiečių mėginimas prasiveržti per Nevą, taip pat pasistūmėti palei 
Maskvos-Leningrado plentą ir užimti Kolpiną buvo atremtas. 

Kalbėdamas apie priešo ketinimą įrengti perkėlą per Nevą Nevskaja 
Dubrovkos-Moskovskaja Dubrovkos ruože Žukovas atsiminimuose papa- 
sakojo graudžią istoriją apie tai, kaip „priešaky vokiečių dalinių buvo varo- 
mos sovietų moterys, vaikai ir senukai, surinkti iš artimiausių gyvenviečių. 
Kad nenukentėtų mūsų žmonės, reikėjo ypač tiksliai šaudyti iš minosvai- 
džių ir artilerijos į priešus kovos rikiuotės gilumoje“. Visa tai tiesa, išskyrus 


< Sovietų jūreiviai apšaudo vokiečių pozicijas. 

Žukovo pavėluotą atjautą. Georgijaus Konstantinovičiaus nekankino inteli- 
gentiškumo kompleksas, jis griežtai laikėsi draugo Stalino įsakymų: 


1 ss 
„Sakoma, kad niekšai vokiečiai, puldami Leningradą, prieky savęs pasiunčia 


jų užimtų rajonų delegatus - senukus, senutes, moteris ir vaikus — prašyti bolše- 
vikus atiduoti Leningradą ir sudaryti taiką. 

Kalbama, kad tarp Leningrado bolševikų atsirado tokių žmonių, kurie mano, | 

| jog prieš tokius delegatus negalima panaudoti ginklo. Aš manau, jeigu tarp bol- 
ševikų yra tokių žmonių, juos reikia naikinti pirmiausia, nes jie pavojingesni nei 
vokiečių fašistai. 

Mano atsakymas: nesivadovauti sentimentais ir duoti į dantis priešui bei jo | 
laisviems ar nelaisviems parankiniams. Karas nenumaldomas ir jį pirmiausia 
pralaimės tie, kurie suabejos ar susvyruos. Jeigu kas mūsų gretose pradės abejoti, 
tie bus pagrindiniai Leningrado žlugimo kaltininkai. 

Muškite iš visų jėgų vokiečius ir jų delegatus, nesvarbu, kas jie yra; šienau- 
kite priešus, nesvarbu, ar tai laisvi ar nelaisvi priešai. Jokio gailesčio nei vokiečių 
niekšams, nei jų delegatams — visai nesvarbu, kas jie“. 


Vokiečių karys ir sovietiniai vaikai. 


116 


Iš esmės Kremliaus ir Smolensko vadams buvo nusispjauti į visus tuos 
„senukus ir senutes“, naudos iš jų jokios — vien papildomos burnos. Todėl 
labai sunku įsivaizduoti Žukovą humanistu, kuris rizikuotų patekti į „priešo 
parankinių“ gretas. Iš tikro Žukovas, Ždanovas, Kuznecovas ir Merkulovas, 
nieko nelaukdami, pasistengė su šiuo įsakymu supažindinti visą karinį per- 
sonalą ir papildė jį tokiu reikalavimu: „Nedelsiant šaudyti į visus asmenis, 
artėjančius prie fronto linijos, ir sutrukdyti jiems priartėti prie mūsų pozici- 
jų“. Ir visai nesvarbu, kas „ateina“ — moterys ar vaikai, jie bolševikams tapo 
„pavojingesni nei vokiečių fašistai“. 

Naujasis Leningrado fronto vadas pateikė miesto gynybos strategiją: 
„Esant mažiausiai galimybei, būtina dieną ar naktį atakuoti priešą, nualinti 
jį ir naikinti jo gyvąją jėgą bei techniką, nutraukti jo puolimą... Kontrsmūgiai 
ir kontratakos priešą privertė sulėtinti puolimą“. Jau rugsėjo 14 d. Žukovas 
raportavo maršalui B. Šapošnikovui, kad „smogs smūgį“ 8-osios armijos 
fronte ir planuoja 55-osios ir 42-osios armijų „perėjimą į puolimą“. Sovietų 
divizijos kasdien „kontratakavo“, „likvidavo“, „atkurdavo padėtį“, atakavo, 
atakavo ir dar kartą atakavo puldamos per savo karių lavonų nuklotus 
laukus, dengdamosi savo karių lavonais ir priešą užversdamos lavonais. 
Šiek tiek vėliau ties Viazma ir Rževu kareiviai šį kovos būdą pavadino 
savaip - „Žukovo trieilė“. 


Kovos laukus ir gyvenvietes nuklodavo raudonarmiečių kūnai. Prie Leningrado. 


Sovietų karo laivų ir dešiniajame krante įrengtų 180 mm ir 120 mm stacio- 
narių baterijų apšaudomą 800 metrų pločio Nevos lygumą vokiečiai įveikti 
neturėjo jokių galimybių. 

Tosno ruože pulkininko P. Radygino 4-oji liaudies pašauktinių divizi- 
ja nuolat atskirais pulkais mėgino forsuoti upę ir susigrąžinti dešiniajame 
krante priešo užimtas Ust Tosno, Ivanovskojės, Pokrovskojės gyvenvietes. 
Divizijos iš esmės neturėjo artilerijos. Šiokią tokią rimtesnę paramą ugni- 
mi galėjo sudaryti tik geležinkelio baterijos ir minininkas iš pozicijos Nevos 
žiotyse, tačiau jų pabūklai šaudė akiplotu, nes ugnies niekas nekoregavo. 
Rugsėjo 4 d. 3-iasis šaulių pulkas gavo įsakymą forsuoti Tosną ir užimti 
Pokrovskojės kaimą. Operacijos pradžioje pulkas patyrė nemažų nuostolių 
ir buvo priverstas priešais upę sugulti. Karininkai įstengė uraganiškai ap- 
šaudomą pulką pakelti į ataką, forsuoti upę ir kaunantis užimti Pokrovskoję. 
Bet padidinti laimėjimą nebuvo kuo. Įnirtingi mūšiai dėl kaimo truko ketu- 
rias dienas. Neparemiamą sovietų pulką priešas atkirto nuo kranto ir kar- 
tu su pulko vadu Čugunovu visiškai sunaikino. Rugsėjo 11 d. pulkininkas 
Radyginas, atsisakęs vykdyti inspektuoti fronto atvažiavusio karinės tary- 
bos nario N. Solovjovo, kuris sugalvojo pats dalyvauti surengiant mažą per- 
galingą puolimą, paliepimą, buvo nušalintas nuo vadovavimo divizijai ir 
pažemintas laipsniu į eilinius. Buvo ir kita „drausmės praktika“: dėl nepa- 
vykusių veiksmų pulko vadui tekdavo atsakyti „už didelius nuostolius mū- 
šiuose ir prastą pulko būklę“. 

4-oji liaudies pašauktinių divizija, neatlikusi nė vienos užduoties, buvo 
nublokšta už prieštankinio griovio ruožo, kuris tęsėsi nuo Nevos iki Maskvos 
plento. 8 metrų pločio ir 3 metrų gylio griovio, savaime suprantama, kaip 
visada, niekas negynė ir jame nedelsdami įsitvirtino vokiečių 122-osios pės- 
tininkų divizijos batalionai. Vokiečiai turėjo pagirtiną įprotį įsitvirtinti kie- 
kviename užimtame ruože ir tuoj puolė kurti susisiekimo takų tinklą, kul- 
kosvaidžių lizdus (dotus) ir minų laukus. 

Iš esmės netekę gebėjimo kovoti pašauktiniai sugulė per 100 metrų nuo 
griovio. Atsargos generolas majoras L. Jakovlevas aprašė „gynybos“ būklę, 
kai tapo vieno 4-osios liaudies pašauktinių divizijos pulko vadu: „Gynybos 
priešakinis kraštas driekėsi apsemtu pelkėtu durpynu. Kovotojai gulėjo ba- 
loje ir vienintele jų priedanga buvo samanos ir ne aukštesni už žmogų krū- 
mokšniai. Pulkas buvo priverstas gintis tomis sudėtingomis sąlygomis, nes 
iš nugaros pusės juos slėgė Leningrado sienos. Tokioje padėtyje buvo la- 
bai sunku išsaugoti dalinio kovinę dvasią. Dešinėje tokiomis pačiomis są- 
lygomis gynėsi 330-asis šaulių pulkas; kairėje šiek tiek sausesnėje vietovėje 

gynėsi 284-asis šaulių pulkas. Pulko perdavimas ir priėmimas truko keletą 
minučių. Ankstesnysis pulko vadas buvo labai prislėgtas ir sunkiai įsten- 
gė raportuoti apie padėtį ginamame ruože. Mūšiuose pulkas patyrė didelių 
personalo ir ginkluotės nuostolių, o jo gynybos ruože nebuvo jokios inži- 
nerinės priedangos. Pulko būklė buvo siaubinga, žmonės nusilpę, juos ap- 
ėmusi visiška apatija ir depresija. Mes su kapitonu Smorodkinu apėjome 
pulko gynybos ruožą ir visur susidūrėme su gulinčių ant šlapių durpių ka- 
reivių grupėmis ir, kreipiantis į jas, visiškai nereaguojančiomis... Žmonės 
buvo nesiprausę nuo karo pradžios“. 

Fediuninskio armija su permaininga sėkme kovėsi dėl Uricko ir 
Volodarskio, kurie keletą kartų atitekdavo tai vienai, tai kitai pusei. Generolo 
Ščerbakovo 8-osios armijos užduotis buvo „smogti į priešo sparną ir užnu- 
garį“, tad ir smogė nepaisydama nuostolių. 

Maršalui Šapošnikovui patarus, pietų grupei rugsėjo 14 d. buvo įsakyta 
nutraukti „varginamą mūšį stengiantis užimti Vyricą“, o ją aplenkti iš rytų 
ir palei Susanino-Puškino geležinkelį pasiekti 55-osios armijos dislokavimo 
vietą. Menkai įsivaizduodama Astanino kariuomenės būklę ir tikėdamasi ją 
panaudoti planuotame rugsėjo 17 d. kontrpuolime fronto vadovybė reika- 
lavo: „Išgabenti visą arklių traukiamą artileriją, minosvaidžius, kulkosvai- 
džius ir gurguoles. Visa, ko negalima išgabenti, užkasti ir kruopščiai užmas- 
kuoti“. Tuo metu priešas grupę jau buvo išsklaidęs į atskiras nevaldomas 
dalis. Arklių traukiamo transporto gurguolės egzistavo tik Žukovo vaiz- 
duotėje. Buvo vos 36 pabūklai be sviedinių, kuriuos artileristai vilko patys. 

Kitą dieną Pietų grupė kaip vientisas darinys nustojo gyvuoti. Dvi sa- 
vaites jai priešais besiveržiančią 90-ąją šaulių diviziją Semrino, Kabralovo 
rajone vokiečiai sumušė ir apsupo. Generolas Astaninas fronto štabui pra- 
nešė apie padėtį be išeities ir jo įsakymu vakare prasidėjo technikos ir kari- 
nio turto naikinimas. Praėjus keletui valandų buvo gautas leidimas mažo- 
mis grupėmis trauktis iš apsupties. Rugsėjo antroje pusėje gūdaus miško 
takais į šiaurę pavyko prasibrauti tik atskiriems pulkininkų M. Česnokovo, 
I. Pavlovo bei generolo A. Astanino vadovaujamiems jungtiniams pada- 
liniams — iš viso apie 2000 žmonių. Dar apie 300 žmonių iš priešo užnu- 
gario išvedė partizanai. 111-osios šaulių divizijos likučiai, vadovaujami S. 
Roginskio, neturėdami ryšio su vadovybe ir pasukę į rytus, pusę mėnesio 
klaidžiojo po priešo užnugarį aplenkdami dideles gyvenvietes. Spalio pra- 
džioje jie pasiekė Volchovo upę Jamno rajone, o į kairįjį krantą persikėlė tik 
trys šimtai kovotojų ir vadų. Į Pogostės rajoną, 54-osios armijos dislokavimo 
vietą, atklydo G. Odincovo artileristų grupė. 

Vokiečių duomenimis, likviduojant Lugos katilą, į nelaisvę pateko 
21 tūkstantis žmonių, paimta 316 tankų ir 600 pabūklų. Vien pulkininko 
M. Česnokovo 24-oji tankų divizija, pirmą kartą stojusi į mūšį rugpjūčio 2d., 
neteko 162 tankų ir 40 šarvuočių - visos karinės technikos. 

Tačiau didėjo ir vokiečių nuostoliai, o laimėjimai menko. Ypač sumažėjo 
fon Lebo pasitikėjimas. Apsilankęs 4-osios tankų grupės štabe feldmaršalas 
suprato, kad atakos perspektyvos miglotos, netgi perduoti grupei „Centras“ 
tikrai nebus ko: 

„Sužinojau, kad, nepaisant ankstesnės nuomonės, jog tarp 41-ojo korpu- 
so ir Leningrado fronto priešo beveik nėra, pasirodė, kad iš tikro Pulkovo 
aukštumose įrengtame įtvirtintajame rajone esama daug priešo kariuome- 
nės. Kaip buvo įsakyta vakar dieną, 41-ajam korpusui puolant, per Pulkovą 
iki artimiausio apsupimo krašto, galima patirti didžiulių nuostolių. Kad to 
išvengtume ir 41-asis korpusas būtų kiek įmanoma kovingas, toks, koks yra 
šiuo metu, jam įsakyta likti tolimajame apsupties ruože“. 

Rugsėjo 14 d. OKW įsakė nedelsiant atitraukti 41-ąjį motorizuotąjį ir 8-ąjį 
oro pajėgų korpusus. 

„Kai kariuomenė jau džiaugėsi būsimąja pelnyta pergale, - prisimena 
generolas Reinhardtas, - iš tankų grupės štabo buvo gauta naujiena, kad, 
užuot Leningradą šturmavus, jis bus blokuojamas. Tai buvo tarsi šaltas du- 
šas... Mes nieko nesupratome. Pačią paskutinę minutę iš kareivių, kurie 
viską darė siekdami pergalės, atimtas pergalės vainikas“. 

Rugsėjo 17 d., palikusi artileriją, iš fronto linijos pasitraukė 6-oji tankų 
divizija. Naktį į rugsėjo 18 d. 1-oji tankų divizija piečiau Krasnogvardeisko 
pradėjo krauti į geležinkelio platformas savo likusias sveikas mašinas, o 
36-oji motorizuotoji divizija sava eiga pajudėjo į Pskovą. Generolo majoro 
Landgrafo 6-oji tankų divizija, ką tik patyrusi didžiulių nuostolių, buvo ke- 
letui dienų atitraukta iš mūšio, kad galėtų susitvarkyti. Iš Leningrado fronto 
atitraukti 32 tūkstančiai vokiečių karių ir 260 tankų, tad 18-oji armija neteko 
savo smogiamojo kumščio. 

Rugsėjo 18 d. vakare Halderis pažymėjo: „Žiedas aplinkui Leningradą 
kol kas neužveržtas taip smarkiai, kaip norėtume. Abejotina, kad mūsų ka- 
riuomenė įstengs pasistūmėti tolyn, jeigu mes iš šio ruožo atitrauksime 1-ąją 
tankų ir 36-ąją motorizuotąją divizijas. Žinodami, kiek kariuomenės reikia 
Leningrado fronto ruože, kur priešas sutelkė daug žmonių ir technikos, pa- 
dėtis šioje vietoje bus įtempta tol, kol mums pradės talkininkauti mūsų są- 
jungininkas - badas“. 


> 6-osios tankų divizijos vadas generolas majoras Landgrafas. 

Pasitraukus 41-ajam motorizuotajam korpusui, vokiečių kovos rikiuotės 
tankumas dar sumažėjo, o tai 90-ajai šaulių divizijai, netekusiai pusės perso- 
nalo ir pabūklų, sudarė galimybę per Puškiną prasiveržti į šiaurę. 

Vokiečiams pasiekus Ladogos ežerą, sovietų vadovybė tuojau pamėgi- 
no atkurti miesto ryšį sausumoje su šalimi smogdama iš vakarų Leningrado 
fronto kariuomenės pajėgomis, o iš rytų — 54-osios armijos pajėgomis. 
Armija buvo nepaprasta: aštuonios divizijos, 16-oji ir 122-oji tankų briga- 
dos, 119-asis atskirasis tankų batalionas, daug artilerijos, kuri buvo paval- 


di tiesiogiai vyriausiajai vadovybei, o jos vadai - Sovietų Sąjungos marša- 


lai ir gynybos ministro pavaduotojai. Armijos užnugaris buvo užkimštas 
karinio turto ir technikos, skirtos ne tik Kuliko kariuomenei, bet ir visam 
Leningrado frontui. 


Grigorijus Ivanovičius pradėjo puolimą rugsėjo 10 d. ir pirmieji jo rapor- 
tai dvelkė optimizmu: priešas „sėkmingai“ naikinamas ir triuškinamas ir, 
nors „pradėjo išskirtinai atkakliai priešintis“, buvo paimama daugybė tro- 
fėjų. Tačiau labai greitai Kulikas, smūgiavęs vėduokle, vienu metu visuose 
ruožuose - Kirišų, Pogostės, Mgos, palei Ladogos ežerą Šliselburgo krypti- 
mi, pastebėjo, kad jo kariuomenėje katastrofiškai sumažėjo žmonių ir tech- 
nikos, o puolimas išsikvėpė. Vokiečiai gynė frontą 20-osios motorizuoto- 
sios divizijos mobiliosiomis grupėmis, nuolat daužė kairįjį sparną 12-osios 
tankų divizijos pajėgomis, manevravo rezervais, kartu intensyviai tvirtino 
Siniavino rajoną, Darbininkų gyvenvietes Nr. 5 ir Nr. 1. 54-oji armija per tris 
operacijos paras į vakarus pasistūmėjo 6-9 kilometrus, o tuo metu priešas 
užėmė Voronovą. 


Paliktos 37 mm automatinės priešlėktuvinės patrankos 61K- zenitinės švedų 


Boforso patrankos sovietų kopija. 

Sudaužyti vežimai, sunkvežimis, tolumoje sudegęs tankas BT. Prie Leningrado 1941 m. 


Rugsėjo 13 d. Vorošilovas ir Žukovas, nekreipdami dėmesio į susida- 
riusią padėtį kairiajame sparne, pareikalavo iš Kuliko smogti galingą smū- 
gį Šliselburgo, o paskui Mgos kryptimi. Praėjus trim dienoms, Stalinas ir 
Šapošnikovas įsakė maršalui negaišti mėginant užimti Šliselburgą, o sutelk- 
ti visas pajėgas ir išlaisvinti Mgos stotį, „kad būtų atvertas susisiekimas su 
Žukovu“. 

Su Žukovu Kulikui nepavyko nei suderinti veiksmų, nei suprasti vie- 
nas kitą. Leningrado fronto vadas, kuris manė, jog pagrindinė užduotis yra 
„likviduoti priešo Krasnoje Selo grupuotę“ tam skiriant vienintelę 115-ąją 
šaulių diviziją ir nesukomplektuotą jūrų brigadą, pasibaigus karui, pats pa- 
reiškė, kad jam iškelta užduotis forsuoti Nevą ir pralaužti vokiečių gynybą 
„buvo pernelyg sunki, tiksliau pasakius, neįveikiama“. Ir iš tikro įsakyme, 
kurį gavo V. Konkovas, reikalauta nei daug nei mažai: — neturint persikė- 
limo priemonių, neparemiant artilerijai, tankams, aviacijai, forsuoti Nevą 
fronte nuo Ivanovsko iki Maskvos Dubrovkos, užimti placdarmą ir pulti 
Mgos kryptimi. Pasirengti operacijai buvo skirta tik viena para. 

Be to, armijos generolas ne- 
sidrovėjo kaltinti SSRS marša- 
lą abejingumu Leningrado liki- 
mui. Naktį į rugsėjo 15 d. tarp 
dviejų karinių viršininkų įvy- 
ko būdingas pokalbis telefonu: 


„Žukovas. Pagarba, Grigorijau 
Ivanovičiau!.. Aš norėčiau, kad 
mes drauge greičiau pradėtume 
darbą ir išvalytume teritoriją, 
kurioje galėtume paspausti ran- 
ką vienas kitam ir suorganizuo- 
Maršalas G. Žukovas, armijos generolas |. Konevas H Leningrado fronto užnugarį. 
ir jo štabo karininkas. Prašau trumpai raportuoti apie 
padėtį. O aš noriu informuoti, kas 
daroma prie Leningrado“. 


Žmogus, kuris bent mėnesį tarnavo kariuomenėje, iš karto pastebės tai, 
kad Georgijus Konstantinovičius atvirai įžūliai elgiasi su patekusiu į nema- 
lonę, tačiau vis tiek laipsniu ir pareigomis vyresniu kariškiu. Paskui Žukovas 
„primygtinai paprašė“ Kuliką nedelsiant pradėti Mgos stoties puolimą ir 
„Skubiai pasiųsti kavaleriją į priešo užnugarį“. Suprantama, maršalas nėra 
toks genialus karvedys, jog per vieną naktį surengtų operaciją naujame ruo- 
že, ir visai protingai pareiškė, kad jam būtinos dvi trys dienos, mat reikia 
atsigabenti artileriją, sutelkti kariuomenę pradinėse pozicijas ir jau vietoje 
suderinti bendrus veiksmus. Tuo labiau kad 54-ajai armijai teko pulti sun- 
kiai įveikiamoje miškingoje ir pelkėtoje vietovėje, o priešais ją buvo rimtas ir 
mobilus priešas - 39-ojo korpuso tankų ir motorizuotosios divizijos. Tolesni 
įvykiai parodė, jog Kulikui kelta užduotis tomis sąlygomis iš viso neįvyk- 
doma. Tačiau Žukovo tas maršalo savarankiškumas ir karo meto taisyklių 
laikymasis netenkino ir jis neslėpė susierzinimo: 

„Aišku, kad jūs pirmiausia rūpinatės 54-osios armijos gerove ir, matyt, jūs ne 
itin kremtatės dėl susidariusios padėties prie Leningrado... Supratau, kad iš jūsų 
pusės nesulauksiu aktyvaus manevro. Uždavinį spręsiu pats“. 

Apie šį pokalbį Leningrado fronto vadas nedelsdamas informavo vy- 
riausiąjį vadą ir tas patikėjo Žukovo tiesa, nes mūsų šalyje visada teisus tas, 
kuris praneša pirmasis. Be to, vadas geram reikalui visada buvo pasiryžęs 

„paaukoti keletą divizijų“. Stalinas spaudė Kuliką ir labai savotiškai jį gun- 
dė imtis aktyvių veiksmų: „...turėkite galvoje, kad jeigu rytoj įstengsite kaip rei- 
kiant smogti Mgai, kad pralaužtumėte Mgos gynybą, tai mes duosime jums dvi 
geras kadrines divizijas ir, ko gera, naują tankų brigadą. Bet jeigu atidėsite ryto- 
jaus puolimą, pažadu, kad jūs ne tik negausite dviejų divizijų, bet ir jokios tankų 
brigados“. 

Papildomų „gerų divizijų“ Kulikas negavo, nors, ko gera, svarbią akimir- 
ką jos galėjo tarti „svarų žodį“. 54-osios armijos kariuomenė, nusipraususi 
krauju ties Siniavino kalvomis, Mgos užimti taip ir neįstengė. Beje, Žukovas 
Krasnoje Selo grupuotės nelikvidavo. Ir kas iš to, kad jis siuntė į mūšį neiš- 
mokytus ir prastai ginkluotus darbininkus, jūreivius ir Valamo jungas bei 
vertė juos „kautis kaip pridera“, ojų nerėmė nei artilerija, nei aviacija. Nieko 
gera. Buvo sunaikinti ištisi pulkai ir batalionai, o priešas patyrė tik nedide- 
lę žalą.- 

Rugsėjo 17 d., kai vokiečiai iš mūšio dėl Leningrado atitraukė 3-iosios ir 
4-osios tankų grupės pagrindines pajėgas bei 8-ąjį aviacijos korpusą, armijos 
generolas Žukovas išleido kovinį įsakymą Nr. 0064: 


„Atsižvelgdama į ypač didelę svar- "P 
BIT mų Midi 


bą ginant Leningrado pietinės dalies 042 „7 „3 


"2 


ruožą: Logovą, Kiskiną,  Verchą, sausi T Taa | p 


Koirovą, Pulkovo aukštumas, *. 


* 11 * oKTAGpA 1041 roza 00 makwos UYTKAUBO 3 kau, 


Maskvos Slaviankos rajoną, Šušarus, . t 
Kolpiną, Leningrado fronto karo ta- 
ryba įsako visam vadų, politiniam 
ir eiliniam personalui, ginančiam šį 
ruožą, kad be fronto ir armijos karo 
tarybos raštiško įsakymo palikę jau 
minėtą ruožą, visi vadai, politiniai 
darbuotojai ir kovotojai turi būti ne- 
delsiant sušaudyti“. 


„Įsakymas Nr. 0050 54-osios armijos kariuo- 
menei“ 1941 m. spalio 11 d. Labai slaptai. 
Turinys: dėl užtveriamųjų būrių veiklos... sulaikyta 
740 žmonių - kovotojų ir jaunesniųjų vadų, 


pabėgusių iš mūšio lauko ir einančių į užnugarį: 


14jų išsiųsti į ypatingąjį divizijos skyrių... | i zax 
= 


Ir dabar tam tikra dalis rusų istorikų mano, jog šis sprendimas buvo tei- 
singas, ir juokingai aiškina, esą, Žukovas tuo būdu stengėsi „grąžinti ka- 
riuomenei pasitikėjimą jėgomis ir galimybėmis“, o pats įsakymas „tapo mo- 
ralinio persilaužimo pradžia“. Todėl reikia manyti, kad siekdamas galutinai 
pakeisti moralę ir kūrybiškai plėtoti idėjas, kurios buvo pateiktos liūdnai 
pagarsėjusiame įsakyme Nr. 270, fronto vadas mėnesio pabaigoje pasirašė 
šifruotą telegramą Nr. 4976, kurioje sakoma: „Visam personalui paaiškinti, 
kad visų priešui pasidavusiųjų šeimos bus sušaudytos, o grįžę iš nelaisvės 
jie taip pat bus sušaudyti“. Be to, norėdamas „viską užtikrinti“ generolas 
vijo savo armijas į ataką šaudydamas jiems į nugarą iš kulkosvaidžių. 

„Kalvą vokietis nuolat apšaudė, - prisimena buvęs 268-osios divizijos 
42-ojo šaulių pulko kuopos vadas A. Safronovas, - daugybė žmonių ten iš- 
guldyta. Mes kalvą užėmėme, tačiau vokiečiai pradėjo taip šaudyti, kad li- 
kusieji gyvi buvo priversti nusiristi atgal į griovį palei plentą. O už plento — 
mūsų užtvaros būrys su kulkosvaidžiais - „maksimais“. Šaudo ir savi, ir vo- 
kiečiai. Vaikinai prisispaudė prie kalvos, o slėptis nėra kur“. 

Savaime suprantama, kitaip ir negalėjo būti: nuolat pralaimint, patiriant 
milžiniškų nuostolių, turint įžūlią ir netalentingą vadovybę, gyvuliškai el- 
giantis su kareiviais, kariuomenės moralė prastėjo. Dezertyrų skaičius didė- 
jo: vien rugsėjo 17-19 d. Leningrado komendantūra sulaikė 4425 kariškius. 

Vyravo pralaimėjimo nuotaikos, kariai persišaudavo, buvo perėjimo į prie- 
šo pusę ir broliavimosi su vokiečiais atvejų. Tačiau ir įprastinės bolševikų 
„gydymo“ priemonės, naudotos keliant moralinę dvasią ir stiprinant draus- 
mę, buvo nė kiek ne geresnės už pačią „ligą“. 

„Mūsų baudžiamosios struktūros veikė puikiai, - prisimena eilinis pėsti- 
ninkas N. Nikulinas. - Nuo Maliutos Skuratovo iki Berijos jų gretose niekad 
netrūko profesionalų ir visada buvo daugybė norinčių pasiaukoti šiam kil- 
niam ir bet kuriai valstybei reikalingam darbui. Taikos metu ši profesija 
lengvesnė ir įdomesnė, nei arti žemę ar dirbti prie staklių. Ir nauda daug 
didesnė, ir valdžią kitiems turi absoliučią. O kare nereikia kišti galvos po 
kulkomis, tik žiūrėk, kad kiti to nemėgintų išvengti. 

Kariuomenė ėjo į ataką vejama baimės. Kulkosvaidžiai ir tankai, ugnies 
mėsmalė krintant bomboms ir artilerijos apšaudymas - susitikti su vokie- 
čiais baisu. Nė kiek ne mažesnę baimė kėlė nenumaldoma sušaudymo grės- 
mė. Norėdami išlaikyti klusnią įvairialytę prastai išmokytų kareivių masę, 
dažniausiai buvo sušaudoma prieš mūšį. Pagriebdavo kokį paliegusį klipa- 
tą arba tuos, kurie ką nors prasiplepėdavo, arba tiesiog atsitiktinius dezerty- 
rus, kurių visada pakako. Diviziją išrikiuodavo „II“ pavidalu (rusiška „P“) 
ir be kalbų nelaiminguosius iškart pribaigdavo. Šio profilaktinio darbo pa- 
darinys buvo NKVD ir komisarų baimė, didesnė už vokiečių baimę. O puo- 
lime, jeigu pasuksi atgal, gausi kulką nuo užtveriamojo būrio. Baimė vertė 
kareivius eiti į mirtį. To ir tikėjosi mūsų išmintingoji partija, mūsų pergalių 
vadas ir organizatorius. Beje, sušaudydavo ir po nenusisekusio mūšio. O 
būdavo ir taip, kad užtveriamieji būriai iš kulkosvaidžių šienavo be įsaky- 
mo atsitraukiančius pulkus. Štai kur slypėjo mūsų šlovingosios kariuome- 
nės kovingumas! 

Daugelis pasiduodavo į nelaisvę, bet, kaip žinome, ir vokiečiai nevaišino 
saldžiais pyragais...“ 

Nei Stalinas, nei Žukovas negalėjo žinoti apie Hitlerio direktyvą ir to- 
liau manė, jog pagrindinis armijų grupės „Centras“ tikslas lieka miestas. 
Fronto vadas sutelkė pagrindines pajėgas Pulkovo aukštumose rengdama- 
sis atremti vokiečių puolimą. 

Lebas iki mėnesio pabaigos tęsė gana sėkmingą puolimą artimiausio- 
se Leningrado prieigose, dabar norėjo kuo daugiau atitraukti Leningrado 
fronto pajėgų iš Liubanės ruožo, kur, siekdama pralaužti blokados žie- 
dą, puolė 54-oji armija. Žukovas ir toliau kaupė pajėgas paimdamas jas iš 
Oranienbaumo ir Karelijos sąsmaukos Pulkovo aukštumose. 

Vokiečių kariuomenė Duderhofo aukštumoje, Šioje vietoje esančią poziciją 


vokiečiai laikė pagrindine. 1941 m. rugsėjis. 

Rugsėjo 17-oji tapo Leningrado didžiausios krizės diena. Generolo 
Klefelio 1-oji divizija pasiekė Suomijos įlankos pakrantę ties Strelnais ir už- 
ėmė dalį Peterhofo, 58-oji generolo Hoinerto divizija užėmė Uricką. Kairiau 
generolo fon Leizerio kareiviai užėmė Puškiną. 

8-oji sovietų armija buvo atkirsta nuo kitos Leningrado fronto kariuome- 
nės. Su armija net nebuvo ryšio: vokiečiai nukirpo laidus, o mūsų kariuome- 
nės armijos štabai dar neišmoko naudotis radijo stotimis. 

Kad sutrukdytų priešui prasiveržti į Uricką, Žukovas 42-ajai armijai įsa- 
kė nedelsiant surengti kontrataką. Į mūšį ėjo, atkovojo kaimelį ir buvo pa- 
siųsta priekin, paskui vokiečių atkirsta ir sunaikinta NKVD motorizuotoji 
šaulių divizija, vadovaujama pulkininko M. Papčenkos. „Galima supras- 
ti Žukovo pyktį, - užjaučia jį rašytojas V. Karpovas. - Jis pareikalavo, kad 
42-osios armijos vadas trūks plyš privalo susigrąžinti Uricką. Į naują ataką 
buvo mestos gvardijos 5-oji ir 3-ioji liaudies pašauktinių divizijos bei 51-asis 
atskirasis tankų batalionas. 

Ščerbakovo armija gavo įsakymą surengti kontrsmūgį ne mažesnėmis 
nei penkių divizijų pajėgomis Krasnoje Selo kryptimi ir atkurti ryšį su fron- 
tu. Praėjus trisdešimt metų, prisimindamas ir samprotaudamas maršalas 
gerai įvertino pasiektą rezultatą: 

„Labai svarbus vaidmuo sužlugdant priešo planus - prasiveržti per 
Uricką į Leningradą — teko 8-osios armijos kontrsmūgiui. Jos smogiamoji 
grupuotė, sudaryta iš keturių šaulių divizijų, rugsėjo 19 d. rytą perėjo į puo- 


> Sugriauta Krasnoje Selo stotis. 

limą bendra Krasnoje Selo kryptimi. Nors šis puolimas ir neatkūrė visos gy- 
nybos, tačiau privertė vokiečius pergrupuoti dalį pajėgų iš paties mums pa- 
vojingiausio ruožo Urickas-Leningradas į Peterhofą, o tai buvome numatę 
iš anksto“. 

Rašytojas V. Karpovas knygoje „Maršalas Žukovas“ aprašo šį kontrsmū- 
gi tiesiog apimtas susižavėjimo, su euforija: 

„Žukovas, tai - Žukovas!.. Per labai trumpą laiką, vos per parą, Žukovas 
suformavo smogiamąją grupuotę. Lengva pasakyti, suformavo, o iš ko? Kur 
rado pajėgų? 8-osi0s armijos ruože buvo vis tos pačios besiginančios divizi- 
jos. Jis tik glaudžiau sutelkė kovos rikiuotę, perdavė joms sustiprinti viską, 
ką tik galėjo atiduoti, ir rugsėjo 19 d. smogė į sparną puolančiam Lebo pleiš- 
tui. Priešas to nesitikėjo. Įsivaizduokite, kokia turėjo būti fon Lebo būsena, 
kai sieloje jau džiaugėsi pergale, mintyse įsivaizdavo užimto Leningrado 
gatves: Ir staiga šis smūgis į sparną, smūgis į paširdžius! Juk Lebas surin- 
ko viską, ką tik pajėgė surinkti, ir metėsi į paskutinį bei lemiamą puolimą 
Pulkovo kryptimi. Šios grupuotės sparne Žukovo smūgio atremti niekas 
negalėjo, teko pajėgas paimti iš ten, kur buvo numatyta sėkmė ir pergalė. 
Lebas suprato: kol ateis rezervai, Žukovo daliniai prasiverš į užnugarį ir 


sumals viską taip, kad teks apskritai atsitraukti nuo Leningrado. 


Vokiečių užimtas pabūklas Duderhofo ir Kirchofo aukštumose prie Leningrado. Šioje vietoje 
stovėjo sovietų laivų pabūklai, atgabenti iš kreiserio „Aurora“. Tai vadinamoji specialiosios 
paskirties baterija Litera A. Pabūklas Nr. 1, iš kurio 1917 m., kaip teigiama, paleistas spalio - 


perversmą - revoliuciją skelbiantis šūvis. 


Ir Lebas įsako paimti mechanizuotąjį korpusą, pasirengusį smogti ten, 
kur tikėtina didžiausia sėkmė, ir meta šį korpusą į pagalbą sparnui. Būtent 
tai ir numatė Žukovas. Pulkovo aukštumų ruožui spaudimas sumažė- 
jo. Nors 8-oji armija ir neįsiveržė giliai į priešo dislokaciją, tačiau užduotį 
įvykdė“. 

Šioje odėje Žukovo genialumui yra mažiausiai trys klaidingos natos. 

Pirma, kokį motorizuotąjį korpusą „permetė“ fon Lebas, jeigu neturėjo 
nė vieno? 

Antra, istorija turėjo gana liūdną tęsinį: rugsėjo 20 d. vokiečiai smogė į 
puolančios sovietų kariuomenės kairįjį sparną, ją sutriuškino, tad teko pasi- 
traukti net iš tų gyvenviečių, kurias užėmė prieš epo vertą kontrsmūgį taip 
pat ir iš Strelnos. Tada, 1941 metais, Žukovas visai nemanė, jog viskas pra- 
ėjo, kad viskas buvo „numatyta iš anksto“ ir 8-osios armijos vadovybę įver- 
tino visai kitaip - pavadino išdavikais. 

Rugsėjo 22 dienos telegramoje fronto vadas liepė armijos karo tarybai 
surengti naują puolimą prie Peterhofo, o armijos vadui ir jo štabui įsakė pa- 
tiems vesti kariuomenę į ataką nepamiršdamas „kaip visada pabrėžti, kad 
jumis pasitiki“: 

„Jeigu 8-oji armija leis vokiečiams užimti Peterhofą, vokiečiai sutriuškins 
Kronštatą. 

Savo veiksmais 8-oji armija ne tik apvilia Leningrado frontą, bet ir elgiasi tar- 
si išdavikė. Tuo metu, kai 23-ioji, 42-oji, 55-oji armijos puikiai atremia vokiečių, 
kurie patiria milžiniškų nuostolių, atakas, 8-oji armija, kovodama prieš 34 tūks- 
tančius vokiečių ir 10-20 tankų, po pirmojo šūvio gėdingai išsilaksto. Karo ta- 


ryba nieko neveikia, daugiau rengiasi evakavimui, o ne atkakliam mūšiui. Tokia 
karo taryba visiškai nusipelnė griežtos bausmės, netgi sušaudymo. 

Aš reikalauju: Ščerbakovas, Čuchnovas, Kokarevas privalo nuvažiuoti į 
2-ąją liaudies pašauktinių, 11-ąją, 10-ąją šaulių divizijas ir patys jose kovoti. 
Ševaldinas ir Kokarevas turi įspėti visų lygių vadus, kad už savavališkai paliktą 
Peterhofą ir gynybos pozicijas bus sušaudyti kaip bailiai ir išdavikai. Visus per- 
spėti - NĖ VIENO ŽINGSNIO ATGAL“. 


Dar tik vakar, kai vokiečiams buvo atiduoti Peterhofo rūmai, fronto vado 
įsakymu iš pareigų buvo atleisti 8-osios armijos vadas generolas Ščerbakovas 
ir karo tarybos narys divizijos komisaras I. Čuchnovas bei suimti keletas 
junginių vadų. Armiją perėmė generolas leitenantas T. Ševaldinas. 

Trečia, mūsų karvedžiai ir besižavintys jų žygiais metraštininkai visiš- 
kai sąmoningai vengia matematikos. Atsakyti į klausimą „kur Žukovas rado 
pajėgų“? visai nesunku. Armijos generolui buvo pavaldūs beveik pusė mi- 
lijono kovotojų ir vadų. Rugsėjo viduryje 41-ajam motorizuotajam korpusui 
pasitraukus Maskvos kryptimi, o 96-ajai divizijai Voronovo link, į Siniavino 
kyšulio rytinį ruožą, feldmaršalas Lebas „atakavo“ Leningradą turėdamas 
tik septynias pėstininkų - 291-ąją, 58-ąją, 1-ąją, 269-ąją, 121-ąją, 122-ąją ir SS 
policijos divizijas. Būtent jų „įnirtingas atakas“ didvyriškai atrėmė „akty- 
viai gindamosi“ ne mažiau kaip 27 Žukovo divizijos. Todėl didelio mokslo 
nereikėjo rasti būdą „sutankinti kovos rikiuotę“: vien Oranienbaumo plac- 
darme, kurį vokiečiai vadino „Oranienbaumo katilu“, buvo vis tos pačios 
jau seniai suskaičiuotos 12 divizijų — 10-oji, 281-oji, 48-oji, 191-oji, 125-oji, 
268-oji, 118-oji, 261-oji, 11-oji šaulių, 1-oji gvardijos ir 2-oji liaudies pašauk- 
tinių divizijos, 5-oji ir 2-oji atskirosios jūrų pėstininkų brigados, taip pat 
1-osios tankų divizijos 1-asis tankų pulkas. Tiesa, daugelį šių junginių dėl 
naujoviškos nuolatinių atakų taktikos be ugnies palaikymo ir linijų įtvirti- 
nimo divizijomis buvo galima vadinti tik sąlyginai. Pavyzdžiui, 48-ojoje pa- 
pulkininkio P. Romancevo divizijoje liko 1700 žmonių, 3 sunkieji kulkosvai- 
džiai, 8 minosvaidžiai ir 2 pabūklai. Tačiau, kaip tikina karo tarybos nariu 
tapęs 8-osios armijos generolas Okorokovas, „armijos gretos buvo pildomos 

labai greitai“. Kartu vyko „darbas valant dalinius nuo svetimų ir pasislėpu- 
sių priešų“, šalinant iš kovinių padalinių „vakariečius“, tai yra tuos, kurie 
prieš karą gyveno Vakarų Ukrainoje, Vakarų Baltarusijoje ir Pabaltijyje, pri- 
pažįstant juos nepatikimais. Būtent taip ir dingo placdarmo veteranų mini- 
mas 74-asis latvių pulkas. 

Juk ir vokiečių pusėje Peterhofą puolė tik viena 1-oji pėstininkų divizija. 
Įsakyme Nr. 0043 Žukovas rašė: „Fronte prieš 8-ąją armiją veikia vienos ar 
dviejų divizijų daliniai“. 

Sovietų dalinius placdarme, kurio ilgis buvo 50 km, o gylis 35 km, smar- 
kia artilerijos ugnimi parėmė dvylikos colių pabūklais ginkluoti linijiniai 
laivai „Marat“ ir „Oktiabrskaja revoliucija“, Krasnaja Gorkos ir Seraja Lošad 
fortai, kreiseriai ir minininkai, 11-oji 356 mm kalibro ir 18-oji 305 mm kali- 
bro geležinkelio baterijos ir šarvuotieji traukiniai Nr. 7 „Baltijec“ ir Nr. 8 „Za 
Rodinu“. Ir kariuomenės bei technikos ten buvo perteklius. Rugsėjo 16-18 
d. laivynas surengė operaciją, permetė iš Oranienbaumo į Leningradą fron- 
to rezervo 125-ąją ir 268-ąją šaulių divizijas bei 47-ojo pulko korpuso arti- 
leriją. Spalio antroje pusėje buvo paimtos dar šešios divizijos. 1941 metais 
sovietų atakų ir kontrsmūgių atrėmimu buvo užsiėmusios dvi vokiečių pės- 
tininkų divizijos. Tas pats vyko ir 1942, ir 1943 metais... 

Nuo Uricko iki Pulkovo pietinio pakraščio veikė trys vokiečių divizijos. 
Joms priešinosi penkios divizijos - 44-oji (buvusi 3-ioji gvardijos liaudies pa- 
šauktinių), 21-oji, 56-oji (buvusi 7-oji LŠD), 189-oji (6-oji LŠD) ir 13-oji (5-oji 
LŠD), 6-oji ir 7-oji šaulių ir 42-iosios armijos 123-ioji bei 124-oji tankų briga- 
dos, surikiuotos dviem ešelonais. 

Fediuninskio kariuomenės aktyvius veiksmus parėmė Leningrado gyny- 
bos jūrų artilerija, sustiprinta 12-ąja ir 19-ąja geležinkelio baterijomis. 

Maršalo Žukovo liudijimu, vien 17 kilometrų Ligovo-Pulkovo ruože tie- 
sioginiu taikymu šaudė 529 pabūklai. Kolpino rajone veikė 441 pabūklas, iš 
jų 300 vamzdžių nutaikyti tiesiogiai. Tiesa, o kam patrankas nustatyti šau- 
dyti tiesioginiu taikymu? Ogi kad bent retkarčiais kliudytų taikinį! Šaudyti 
iš uždarų pozicijų būtina turėti patikimas ryšio priemones, išmokytas įgu- 
las, koreguotojus, vadovaujančius šaudymui. Viso to nebuvo, todėl 100 iš- 
šautų sviedinių teko tik du trys pataikymai. Būtent dėl to ir buvo nuolatinis 
„sviedinių trūkumas“. Dažnai net visi divizionai, o kartais ir artilerijos pul- 
kai išridendavo į atviras priešakines pozicijas pabūklus, kai kada net ir ypač 
didelės galios, kad kiekviena tarnyba matytų savo taikinį ir veiktų sava- 
rankiškai šaudydama į priešą iš „dvikovos“ atstumo. Savaime suprantama, 
tai lėmė neišvengiamus žmonių ir technikos nuostolius, tačiau taiklumas pa- 

Sovietų eismo reguliuotoja sankryžoje netoli Peterhofo. 


Sovietų šarvuotasis traukinys Leningrado fronte. 

didėdavo iki 8,576. Artileristai šaudymą tiesioginiu taikymu vadino „Sudie, 
Tėvyne!“ Buvo žinomas ir kitas pasakymas, tačiau jau nenormine leksika. O 
štai „priešo vadovybė“, G. Odincovo pastebėjimu, „saugojo savo artileriją, 
priešo baterijos dažniausiai šaudė iš priedangose įrengtų pozicijų ir į tiesio- 
ginio taikymo pozicijas nebuvo siunčiamos“. 

„Nepaisant to, kad mūsų pajėgos buvo nedidelės, - didžiuojasi genero- 
las I. Fediuninskis, - smogdavome priešui skaudžių smūgių, neleisdavome 
jam atsitraukti iš fronto ir permesti prie Maskvos, kur fašistai plėtojo puo- 
limą, nė vienos divizijos... Iki paties spalio vidurio mūšiai vyko Uricko ra- 
jone, prie Peterhofo ir dėl tarybinio ūkio „Proletarskij trud“. Jie mums tapo 
puikia mokykla... Tuo metu kariuomenėje buvo daugybė vadų, pašauktų iš 
atsargos, neturinčių tvirto karinio parengimo ir patirties vadovauti mūšiui. 
Mūsų vadai pasižymėjo drąsa, buvo ištikimi Tėvynei, bet daug ką lėmė pa- 
tirties stoka... Puolant kartais atsilikdavo užnugaris, nors pasistūmėti pa- 
vykdavo visai nedaug“. 


Įdomu, kad suomių vadams, taip šauniai susigrąžinusiems Manerheimo 
liniją, dėl kurios Raudonoji armija, snargliuodama krauju, kovėsi tris mėne- 
sius, kovinės patirties visiškai užteko. O štai Chalchin Golo didvyris vis dar 
mokosi, kaupia patirtį. 

Tosno ruože toliau „mokėsi“ 4-oji liaudies pašauktinių divizija. Ir čia įsa- 
kymai pulti pylėsi vienas po kito - buvo pateikiamos tos pačios užduotys, 
su tomis pačiomis ribotomis pajėgomis: 

„Rugsėjo 21 d.: 4-ajai LPD užimti Ivanovską, Pokrovską, išmušti priešą iš 
prieštankinio griovio piečiau Kolpino. 

Rugsėjo 23 d.: 4-ajai LPD užimti prieštankinį griovį Kolpino kolonijos ra- 
jone ir perkėlas prie Ust Tosno“. 

Rugsėjo 25 d.: 86-ajai (buvusiai 4-ajai LPD) su šarvuotosiomis aikštelėmis 
užimti prieštankinį griovį, forsuoti Tosnos upę, užimti Ivanovskoję“. 

Šis griovys prasidėjo prie Jam Ižoros kaimelio palei Maskvos plentą, kir- 
to Spalio ir Kirovo geležinkelius ir už gamyklos „Lenspirtstroj“ driekėsi 
iki Nevos. Tik 2,5 kilometro griovio iki žvyrkelio prie Ivanovskojės buvo 
užimtas sovietų kariuomenės, kiti 8,5 kilometro, iki paties plento, atiteko 
vokiečiams. 

Mėnesio pabaigoje į prieštankinio griovio puolimą įsijungė paimtos iš 
Oranienbaumo placdarmo 268-oji ir 125-oji šaulių divizijos. Visoms joms 
priešinosi 122-oji generolo Macholco pėstininkų divizija. 

Dešiniau, nuo Kolpino iki Pulkovo, tokiu pačiu būdu kovojo su 121-ąja 
priešo divizija 168-oji, 90-oji ir 70-oji šaulių divizijos, 55-osios armijos 84-asis 
ir 86-asis tankų batalionai. 1941 metų rugsėjį armija patyrė daugiau nei 17 
tūkstančių žmonių nuostolių vien rajone nuo Kolpino iki Nevos. Pulkininko 
Bondarevo divizija mūšiuose dėl Slucko neteko 7477 kovotojų - beveik viso 
savo personalo. Žukovas atsiminimuose diviziją pagyrė kaip „ypač pasižy- 
mėjusią“. Be pertraukos atakuojančioms divizijoms „pasitikėjimo jėgomis“ 
suteikė antrajame ešelone išskleisti septyni kulkosvaidininkų bei artilerijos 
batalionai ir keturi užtveriamieji būriai. 

Visa ši karvedžių menkystė 60 metų mums pateikiama tarsi didžiojo stra- 
tegijos genijaus didžioji pergalė. Ar tai pergalė? Be abejo. Bet ar yra kuo 
didžiuotis karvedžiui? Beje, sovietų divizijų dideli nuostoliai ir nepakan- 
kama „smūgio galia“ puolime jau įtvirtinta „Kovos statute“. Jį rašydami ge- 
nerolai, fantazuodami būsimojo Didžiojo karo tema, ko gera, įsivaizdavo 
„didžiulius Napoleono batalionus“, o ataką apvainikuoti turėjo pėstininkų 


< Į atviras pozicijas išridenta 45 mm patranka tapo puikiu taikiniu 
vokiečiams. Artileristai tokį šaudymą vadino „Sudie, Tėvyne!" 

masės durtuvų ataka. („Būtent todėl šautuvas turi buožę, kad trenktum fa- 
šistui į snukį!“, „Durtuvu smeiki fašistus, vyk juos iš žemės gimtos!“) Šaulių 
divizija, kuriai skirtas vieno kilometro pločio puolimo ruožas, savo pulkus 
rikiavo dviem ešelonais, šaulių pulkas tris batalionus rikiavo vieną paskui 
kitą. Tik kai praėjo kiek daugiau nei vieneri karo metai, išsiaiškinta: „Taigi 
sovietų šaulių divizija, išskleista puolimui, pirmajame puolimo ešelone turė- 
jo 8 šaulių kuopas iš 27. Kitos 19 kuopų, traukiančios paskui pirmąjį ešeloną 
iki 2 km gylio, ištisai uždengia mūšio lauką kovos rikiuote bei visiškai atima 
galimybę panaudoti savo ugnies priemones. Tad mes pirmiausia patirdavo- 
me didžiulių niekuo nepateisinamų karinio personalo ir ugnies priemonių 
nuostolių nuo priešo artilerijos, minosvaidžių bei aviacijos. Nuostolių pa- 
tirdavo pirmiausia antrojo ir trečiojo ešelono padaliniai dar prieš stodami į 
mūšį, o dėl to puolimas dažnai užspringdavo pirmajame etape. Antra, treč- 
dalis pėstininkų divizijos ugnies priemonių negalėjo veikti... Be to, antrojo 
ir trečiojo ešelono padaliniai patekdavo į pagrindinę priešo minosvaidžių, 
artilerijos bei aviacijos ugnį ir, vengdami didelių nuostolių, buvo priversti 
glaustis prie einančių priešakyje ešelonų, paskui dėl tos pačios priežasties 
įsilieti į jų kovos rikiuotę. O dėl to pirmojo ešelono rikiuotė neišvengiamai 
susimaišydavo su paskesniais ešelonais ir visa tai virsdavo minia, kuriai va- 
dovauti tapdavo neįmanoma“. 

Už nugaros išdėstysime užtvaros būrius ir štai jums garsioji „rusų ata- 
ka“. Priešui tokia taktika — puiki dovana, juk vokiečiams svarbiausia buvo 
ne užimti teritoriją, o sunaikinti gyvąją jėgą. Bet Žukovo mūšio taktikos ne- 
verta ieškoti jokiuose „apmąstymuose“. Jis tiesiog paprasčiausiai manė, kad 
visko turi būti daug, ir tiek. 

Rugsėjo 14 d. įvykusiame pokalbyje su maršalu Šapošnikovu Grigorijus 
Konstantinovičius skundėsi, kad Leningrado fronte priėmė vos 268 lėktu- 
vus, neaišku, kodėl pamiršęs 287 Baltijos laivyno mašinas, iš jų 170 naikin- 
tuvų, 61 bombonešį bei atakos lėktuvą ir beveik 300 7-ojo aviacijos korpuso 
naikintuvų, kurie buvo nuolat kviečiami dengti fronto kariuomenės kovos 
rikiuočių ir smogti smūgių. 

Nuo 1941 metų liepos iki gruodžio Leningrado įmonės pagamino 712 
tankų, 480 šarvuotųjų mašinų, 58 šarvuotuosius traukinius ir šarvuotąsias 
aikšteles, daugiau nei 3 tūkstančius pulko ir prieštankinių patrankų, apie 10 
tūkstančių minosvaidžių, daugiau nei 3 milijonus sviedinių ir minų. Visa tai 
į frontą pateko tiesiog akimirksniu. Nuo rugpjūčio pabaigos, vyriausiojo gy- 
nybos komiteto sprendimu visa šarvuotoji produkcija likdavo Leningrado 
fronte. Rugpjūtį negrįžtamai praradęs 273 tankus ir 55 šarvuočius, o rugsėjį 

Montuojamas tanko bokštelis. Kirovo Leningrado tankų gamykla. 1941 m. 


atitinkamai 262 ir 43, spalio pradžioje Leningrado frontas turėjo 339 tankus, 
kurių pusė buvo KV ir T-34, bei 162 šarvuotuosius automobilius. 1-osios 
Raudonosios vėliavos tankų divizijos pagrindu buvo suformuota 123-ioji 
atskiroji tankų brigada (46 tankai KV), 24-osios tankų divizijos ir kitų dali- 
nių pagrindu - 124-oji ir 125-oji tankų brigados. Pastaroji skyrėsi ginkluote 
ir turėjo 26 KV tipo mašinas bei 11 savaeigių 76 mm įrenginių su tanko T-26 
važiuokle. Rugsėjį buvo sukurti ir septyni atskirieji pėstininkų tiesioginės 
paramos tankų batalionai. 

Baltijos laivynas sausumos kariuomenei paremti skyrė 345 jūrų artile- 
rijos nuo 100 iki 406 mm kalibro vamzdžius, kurie į priešą rugsėjį paleido 
daugiau nei 25 tūkstančius sviedinių. Į Leningrado PLG buvo įtraukti 349 
laivyno zenitiniai pabūklai. Iš laivų į sausumos frontą perėjo 68 tūkstančiai 
jūreivių. 

Vokiečių vadovybė puikiai suprato laivyno ir pirmiausia didelių laivų 
artilerijos svarbą Leningrado gynybai ir dėl to rugsėjo antroje pusėje pra- 
dėjo oro operaciją siekdama sunaikinti Kronštate dislokuotas jūrų pajėgas. 
Liuftvafės 2-ajai atakos eskadrilei, kuriai vadovavo pulkininkas Oskaras 
Dinortas, kovos laivai tapo pagrindiniu taikiniu. Rugsėjo 19 d. pirmąjį smū- 
gį Kronštatui smogė penkiolikos Ju-87 grupė. Paskui masiniai antskrydžiai 
įvykdyti rugsėjo 21, 22, 23 ir 27 d. Prie jų prisijungė Nevoje jūrų uoste ir 

jūrų kanale stovinčių laivų artilerija. Daugiausia titulų turintis Trečiojo rei- 
cho asas Hansas Rudelis prisimena: „Gynyba buvo tiesiog Žudanti, vė- 
liau per karą nieko panašiai neteko matyti“, bet „Štukų“ pilotų - Lenkijos, 
Prancūzijos, Balkanų kampanijų ir mūšio dėl Kretos veteranų - niekas ne- 
galėjo sulaikyti. 

Todėl, tiesiogiai pataikius didelio kalibro bomboms, buvo paskandintas 
lyderis „Minsk“, sargybos laivas „Vichr“, povandeninis laivas M-74, traleriai 
Nr. 31, 33 ir 53, transportas ir buksyras. Paskendo minininkas „Steregučij“. 
Buvo apgadintas linijinis laivas „Oktiabrskaja revoliucija“ į kurį pikiruoto- 
jai „įsegė“ šešias aviacines bombas, kreiseris „Kirov“, minininkai „Silnyj“, 
„Gordyj“ ir „Groziaščij“ bei kiti laivai. Linijiniam laivui „Marat“, pataikius 
dviem 500 kilogramų bomboms ir dėl to detonavus šaudmenims, buvo nu- 
plėšta visa priešakinė dalis kartu su kaminu ir daugybės aukštų antstatu. 
Likusi korpuso dalis paskendo ir atsirėmė į Kronštato įlankos dugną. Žuvo 
326 įgulos nariai, iš jų ir 2-0jo rango kapitonas P. Ivanovas bei 3-iojo rango 
kapitono vyresnysis padėjėjas V. Čufistovas. Sužalotas linijinis laivas taip 
niekada ir nebuvo grąžintas į rikiuotę. 


Hansas Rudelis prie savo lėktuvo 
„Kanonenvogel" (Paukštis pabūklas), 
ginkluoto dviem 37 mm kalibro 
pabūklais BK 37. H. Rudelis - 
vienintelis Riterio kryžiaus kavalierius, 
apdovanotas paauksuotais ąžuolo 


lapais, kalavijais ir briliantais. 

Vokiečių bombarduotas sovietų linijinis laivas „Marat“. 


Net didelis optimistas admirolas Tribucas pripažino, kad Baltijos laivy- 
nas patyrė sunkių nuostolių. Ir tik maršalas Žukovas, spėjęs pabūti genera- 
linio štabo viršininku ir gynybos ministru, bet iki pačios gyvenimo pabaigos 
taip ir nesupratęs, kam reikalingas laivynas ir, ko gera, manęs, kad eskadri- 
nis minininkas - tai toks didžiulis plaukiamasis tankas ar šarvuotasis trau- 
kinys, autoritetingai rašė: „...Ypatingų nuostolių laivynas nepatyrė“. Daug 
suprantamiau propagandiniu požiūriu atrodo rugsėjo 24 d. sovietų infor- 
macijos biuro pranešimas, atsakantis į nuostabiai tikslią vokiečių vadovybės 
suvestinę apie savo aviacijos pergales, pateikęs storžievišką paneigimą, pa- 
vadintą „Fašistų paistalai apie sovietų nuostolius“: „Meluoja - net ausys ne- 
raudonuoja“, sako patarlė. Taip ir dėl fašistų paistalų. Nėra net reikalo kal- 
bėti, nes jokių „sovietų laivyno laivų“ hitlerininkai nepaskandino ir sovietų 
garlaivių nepadegė“. 


Fašistų pasakėčia - niektauzių paistalai. 
Hitlerio utėlėti kariai, Gebelso suvestinės — gryni melai. 


EB 


- Kvailokai aštrialiežuvavo mūsų politiniai darbuotojai - pramaniūgai. 
Vokiečių agitacija stengėsi neatsilikti: „Žydą politruką mušk, plyta snukį 
jam sukrušk“. 

Kaip pastebėjo L. Osipova, „ir mūsų partiečiai, ir vokiečiai vienodai siau- 
ro akiračio, ir vienodai neraštingi. Tik vokiečiai labiau įmitę ir švaresnėmis 
apykaklėmis“. 

Štai rugsėjo 20 d. armijų grupės „Šiaurė“ štabe fiksuoti generolo Kiuchlerio 
skundai „dėl rusų kovos laivų artilerijos, kuri kasdien iš rikiuotės išveda 
šimtus kareivių, daromos didelės žalos,“, bet jau rugsėjo 23 d. pažymima: 
„Priešo laivyno artilerija gana smarkiai nuslopo“, 0, „mūsų džiaugsmui“, 
38-asis armijos korpusas pasistūmėjo. 

Rugsėjo 25 dieną feldmaršalas fon Lebas buvo priverstas pranešti OKH, 
kad tęsti puolimo turimomis pajėgomis neįstengs: 

- „Mums būtinai reikia pastiprinimo... Vyriausioji vadovybė pervertina ar- 
mijų grupės „Šiaurė“ padėtį ir apibūdina ją kaip visiškai palankią. Ji reika- 
lauja užimti artimą apsupties ruožą. Iš tikro armijų grupė jau visiškai perėjo 
į gynybą. 

Kitą dieną jis išreiškė abejonę dėl 39-ojo motorizuotojo korpuso gebėjimo 
išlaikyti Šliselburgą ir susidariusią padėtį pavadino krizine. Dauguma vo- 
kiečių junginių prie Leningrado neteko 60-70 Yo žmonių ir technikos, taigi 
neturėjo jokios galimybės toliau tęsti puolimą ir užimti miestą. 

Rugsėjo 26 d. maršalas Kulikas, kuris pareiškė, kad esamomis pajėgomis 
Mgos stotį užimti neįmanoma, buvo iškviestas į Maskvą, o 54-oji armija pri- 
skirta Leningrado frontui. Jos vadu tapo Žukovo iškeltas generolas leitenan- 
tas M. Chozinas. 

Nuo rugsėjo 29 d. vokiečių aviacija nutraukė antskrydžius prieš 
Kronštatą, paliko jį darkyti artilerijai. Iki to meto Baltijos laivyne kovinių 
vienetų sumažėjo lygiai dvigubai: paskandinta 1 linijinis laivas, 1 kreiseris, 
1 lyderis, 13 eskadrinių minininkų, 20 povandeninių laivų, 4 sargybos lai- 
vai, 1 minininkas ir 26 minų traleriai. 

Taip baigėsi pirmasis ir vienintelis miesto puolimas. Už jo atrėmimą 
buvo brangiai sumokėta. Nuo rugsėjo 23 iki 30 d. bendri Leningrado fron- 
to nuostoliai buvo 116 tūkstančių žmonių, iš jų negrįžtamieji - 65 tūkstan- 
čiai. Priešas, puolančioji pusė, neteko bent penkis kartus mažiau. Bet Lebo 
„Astorijos“ viešbutyje paskelbtą pokylį teko atšaukti. 

Beje, Hitleris, remdamasis Madrido ir Varšuvos patirtimi, iš pat pradžių 
buvo tiesioginės atakos priešininkas, nes manė, kad gatvių mūšiai tvirtove 
paverstame megapolyje, padalytame į atskirus priešinimosi mazgus, turin- 

čius pakankamai išplėtotą požeminių komunikacijų tinklą, daugybę kana- 
lų ir mūrinių pastatų, kuriuose įrengti ugnies taškai bei snaiperių pozicijos, 
pritaikytos žiedinei gynybai su užtvaromis ir minų spąstais, kur skersgatvy- 
je net neišmokytas karys gali „Molotovo kokteilio“ buteliu sudeginti tanką 
ar šarvuotį, - tokie mūšiai gali sumalti ir praryti ištisus vokiečių korpusus. 
Fiureris mąstė šiuolaikinio karo kategorijomis ir buvo visiškai teisus, tačiau 
tik teoriškai, nes viso to Leningrade nebūta. 1941 m. vasarą bei rudenį ir iki 
paties Stalingrado Raudonoji armija nemokėjo ir nekovojo gatvių mūšiuose, 
visus miestus - Minską, Rygą, Kijevą, Smolenską ir daugelį kitų, praradusi 
lauko pozicijas ji atidavė priešui be mūšio, išvežė ir naikino turtą, materiali- 
nes vertybes. Jų ginti sovietų karo doktrina ir statutai nenumatė. Lygiai taip 
pat Leningrade jokių fortifikacijos darbų verčiant miestą milžinišku įtvirti- 
nimo rajonu nebuvo atliekama. Jis nebuvo tvirtovė ir rugsėjį fon Lebas tu- 
rėjo realią ir, kaip parodė tolesni įvykiai, vienintelę galimybę užimti miestą. 
Galima būtų spėti, kad sovietų generolams, „kilusiems iš darbo liaudies“, 
buvo gaila rusų miestus ir kaimus paversti kovos arenomis, taikius gyven- 
tojus priversti kęsti visas nelaimes, bet juk jie patys, naudodami „išdegin- 
tos žemės“ taktiką, viską sprogdino, šaudė iš pabūklų ir degino naudodami 
specialiai suformuotas „deglininkų“ komandas. Tačiau 1945 m. pavasarį so- 
vietai savo galimybių nepraleido, jokių blokadų nerengė ir dėl Berlyno pa- 
klojo 360 tūkstančių žmonių, neteko 2000 tankų! Ar buvo verta? 


Sovietų 145-ojo 
liepsnosvaidžių 
pulko karys. 
1942 m. 


G. Žukovui pasisekė, jis įgijo Leningrado gelbėtojo šlovę, kuri pateisino 
viską: sušaudymus be teismo, drakoniškus įsakymus ir „švaistūnišką“ elge- 
sį kare. 

Net toks protingas žmogus, kaip aviacijos maršalas A. Golovanovas, po- 
kario pokalbiuose su rašytoju F. Čujevu žavėjosi Žukovo tvirtybe ir jo, kar- 
vedžio, savybėmis: „Ne veltui Stalinas pasiuntė jį vietoj Vorošilovo ir, pa- 
naudojęs jėgą, susitvarkė! Juk ten jis sušaudė ištisus besitraukiančius mūsų 
batalionus! Jis kaip Vorošilovas nelakstė su pistoletu rankoje, nevedė pats 
į ataką karių, o sudarė kulkosvaidžių užtvarą - ir į atsitraukiančius, ir į sa- 
vus! Pasakysiu, kad jo vietoje taip pat būčiau pasielgęs ir aš, jeigu jau reikė- 
tų gelbėti šalį nuo žiauraus likimo“. Iš to, kas pasakyta, galima spręsti, kad 
iš fronto mesdami ginklus bėgo batalionai, o ištikimas priesaikai Žukovas 
kulkosvaidžių užtvaromis „grąžindavo kariuomenei pasitikėjimą“ ir „gel- 
bėjo-šalį“. Iš tikro tai buvo šaudomi dalinių likučiai, atsitraukiantys po ko- 
kios nors kalvelės, eilinės nenusisekusios savižudiškos atakos. 

Rašytojas frontininkas Viktoras Astafjevas, susirašinėdamas su 
Viačeslavu Kondratjevu, mūsų „patį garsiausią“ karvedį pavadino „rusų 
tautos brakonieriumi“ 


Vokiečių kapinės Anino kaime šalia 
Peterhofo. Kairėje pildomos lentelės 
žuvusiems vokiečių kariams. Po 
mūšių ties Krasnogvardeisku majoras 
Berendas prisipažino, kad batalionas 


visiškai prarado gebėjimą kautis. 


Keista, bet visi „pamiršo“, kad į Leningradą Žukovas siųstas su visai kita 
užduotimi, kurios jis taip ir neatliko — pralaužti blokadą. 

Leningrado strateginė gynybos operacija ėjo į pabaigą, vokiečių 18-oji 
armija pradėjo kastis į žemę. Absoliuti blokada taip ir nebuvo įgyvendin- 
ta. Armijų grupė „Šiaurė“ ne tik neįstengė užimti Leningrado, bet ir liko il- 
gai prie jo prikaustyta. Tuo pačiu metu Maskvos ruože Reinhardto divizijos 
ypatingo vaidmens nevaidino: „Hepnerio grupės perdislokavimas į pietus 
užtruko beveik dešimt dienų - ir tai tuo metu, kai net para daug ką reiškė. 
O tada, kai vokiečių tankai pasitraukė nuo Leningrado, jie kariauti negalė- 
jo. Reikėjo atgauti jėgas, papildyti išteklius ir pailsėti. Kitaip pasakius, jiems 
tiesiog reikėjo laiko“. 

Kovoms prie artimų ir tolimų Leningrado prieigų sovietai metė 65 divi- 
zijas, daugiau nei 700 tūkstančių žmonių. Iki rugsėjo 30 d. nuostoliai suda- 
rė beveik pusę - 345 tūkstančius vadų ir raudonarmiečių, iš jų 214 tūkstan- 
čių —- negrįžtamieji nuostoliai. Be to, priešas užgrobė arba sunaikino 1492 
tankus, 9885 pabūklus ir minosvaidžius, 1702 lėktuvus. Dėl šių nuostolių 
Leningradas sovietų-vokiečių fronto šiaurės vakarų ruože užtvėrė ver- 
machtui kelią. 


Vienas iš daugelio Raudonosios armijos paliktų ginklų surinkimo punktų. 1941 m. 

BLOKADA iR KONTRBLOKAUDA. 
1941 M. SPALIS-GRUOBIS 


Leningrado ir jį ginančios kariuomenės padėtis nuolat tik blogėjo. 
Milžiniškam miestui ir frontui būtinai reikėjo laiku pristatyti maisto pro- 
duktų, šaudmenų ir kitų medžiagų bei priemonių. Netoli gyvenamųjų namų 
nutįsusią fronto liniją vermachtas naudojo metodiškai griauti miestui ir nai- 
kinti gyventojams. Prie Leningrado buvo atgabenta toliašaudžių patrankų, 
sukurta speciali apgulties artilerijos grupuotė. 

Vokiečiai manė, kad tokiomis sąlygomis Leningrado žlugimas neišven- 
giamas. Niurnbergo procese liudijantis Lebas sakė: 

„Kažkas buvo antgamtiška, kad tiesiog už fronto linijos yra milijoninis miestas... 
Ryšys su centrine Rusijos dalimi buvo tik Ladogos ežeru. Oro žvalgyba pranešė, kad 
laivyba Ladogos ežere vyksta labai nedideliu mastu. Tad miestą išmaitinti tiesiog 
buvo neįmanoma. Turėjo ateiti metas, kai miestui teks pasiduoti“. 

Todėl jau 1941 m. rugsėjo 17 d. feldmaršalas mąstė: „Kaip pasielgti su pa- 
čiu miestu: ar priimti jo kapituliavimą, ar būtina visiškai sugriauti, o gal jis 
turi mirti iš bado? Kol kas fiureris jokio sprendimo nepriėmė“. 

18-osios armijos štabe buvo kuriami įvairiausi variantai, kaip atsikratyti 
civilių gyventojų. Viename jų siūloma surengti patikimą blokadą ir palaukti, 
kol gyventojai išmirs. Toks sprendimas turėjo daugybę minusų: į rankas an- 
tihitlerinei propagandai būtų įteiktas efektyvus koziris, kuris neigiamai ga- 
lėjo paveikti ir „vermachto kareivių nervų sistemą bei savitvardą“. Antrasis 
variantas - leisti gyventojams pasitraukti per fronto liniją ir taip gauti du mi- 
lijonus badaujančiųjų savo užnugaryje, o maitinti „pusžmogių“ tikrai jau ne- 
sirengė. Bet kokiu elgesio atveju nesikeitė dvi nuostatos: „Mes neužimame 


< Blokadinio Leningrado gatvė. 1941 m. rugsėjis. 

Leningrado blokada. 1941 m. 


miesto ir nemaitiname jo gyventojų“. Buvo siūlomas ir trečiasis variantas: 
kapituliavus kariuomenei, palei Ladogos ežerą sukurti tvora atskirtą ruožą 
ir leisti moterims bei vaikams pasitraukti į rytus, į rusų užnugarį, jeigu, Ži- 
noma, Stalinas su tuo sutiktų. 

Galiausiai Hitleris priėmė sprendimą: kapituliavimo nepriimti, visus nu- 
marinti, „širšių lizdą“ sugriauti. Rugsėjo 29 d. direktyvoje sakoma: 

„Fiureris nusprendė nušluoti Peterburgą nuo žemės paviršiaus. Pralaimėjus 
Sovietų Rusijai, nėra jokio tikslo gyvuoti šiai didžiulei gyventojų sankaupai. 
Suomija taip pat pareiškė esanti nesuinteresuota tolesniu miesto buvimu prie pa- 
čios jos naujosios sienos... Jeigu dėl mieste susidariusios padėties bus norima pasi- 
duoti, prašymas bus atmestas“. 

Vermachto vyriausiosios vadovybės (OKW) operatyvinio skyriaus virši- 
ninkas A. Jodlis spalio 7 d. informavo sausumos kariuomenės pajėgų vyriau- 
siąjį vadą generolą feldmaršalą fon Brauchičą, kad Maskvos ir Leningrado 
kapituliavimas neturi būti priimtas: „Reikia saugotis galimų epidemijų. 

Todėl nė vienas vokiečių kareivis neturi 
įžengti į miestą. Tuos, kurie paliks mies- 
tą ir eis tiesiai į mus, būtina ugnimi nu- 
vyti atgal... Neleistina rizikuoti vokiečių 
kareivio gyvybe gelbstint rusų miestus 
nuo apšaudymo, taip pat jie neturi būti 
maitinami iš vokiečių tėvynės išteklių“. 
Sovietų istorikai rašo, kad Gebelsas, 


siekdamas pateisinti šią akciją, gavo Nana verteidigt vilrde, Nat der songetrusnincho | 

vietų valdžia pati būtų sunaikinusi 
Leningradą. Be to, sakoma, tarsi net im- 
perijos propagandos ministras neįstengė 
sukurti tokios klastotės. Iš tikro Gebelsui 
nieko nereikėjo klastoti - jis viską žinojo. 

Rugsėjo 6 d. Stalinas patvirtino 
„Priemonių planą dėl karinių ir civi- 
lių laivų, jeigu būtų priversti atsitrauk- Vermachto vyriausiosios vadovybės (OKW) 
ti iš Leningrado“, kuris numatė totalų operatyvinio skyriaus viršininko A. Jodlio 
Baltijos laivyno sunaikinimą, įsakė iš- spalio 7 d. informacija fon Brauchičui. 
vesti iš rikiuotės „kiek įmanoma dau- Dokumento faksimilė 
giau ir kuo ilgesniam laikui“ laivų staty- 
klas, prieplaukas, sandėlius ir uosto įrangą, „užkimšti“ farvaterius, uostus 
ir kanalus. Prasidėjo „slaptas“ objektų minavimas, apie kurį žinojo visi jū- 
reiviai. Kai kurie net siūlė nesprogdinti laivų, o pasitraukti į Švediją, kur 
jie būtų internuoti. Tokie „išminčiai“ nedelsiant buvo suimami ir atiduoda- 
mi tribunolui suformulavus kaltinimą: „Už mėginimą vokiečiams atiduoti 
Baltijos laivyną“. „Objektų“ naikinimas ir skandinimas turėjo būti pradėtas 
nuskambėjus signalui „Chrizantema“. 

Na, o dėl laivyno viskas aišku: nuleisti vėliavą priešo garbei — gėda. 
Čerčilis, bijodamas, jog karo laivai gali atitekti vokiečiams, Stalinui net siūlė 
kompensaciją už jų paskandinimą. Tačiau rugsėjo 13 d. vidaus reikalų liau- 
dies komisaro pavaduotojui, gynybos komiteto „ypatingųjų reikalų“ įgalio- 
tiniui V. Merkulovui buvo išrašytas mandatas patikrinti atliktus parengia- 
muosius darbus ketinant naikinti įmones, tiltus, didelius pastatus ir kitus 
„svarbius objektus“. Suprantama, visam miestui nebūtų užtekę sprogme- 
nų, bet nuspręsta vienu metu sunaikinti daugiau nei 58 tūkstančius miesto 


h Stūdte gilt, 


objektų, iš jų 380 pagrindinių įmonių, visus riedmenis, geležinkelio ir tram- 
vajaus depus, telegrafo ir telefono stotis, vandens kanalo įrangą, malūnus, 
kepyklas, mėsos perdirbimo kombinatus, šaldytuvus, spaustuves, bankus, 
degtinės bei likerio gamyklą ir daug kitų objektų, pavyzdžiui, radijo rūmus 
bei prekybos rūmus „Pasaž“. 

Kiekviename Leningrado VKP(b) rajone buvo sudaryti trejetai — rajo- 
no komiteto pirmasis sekretorius, NKVD rajono skyriaus viršininkas ir 
Raudonosios armijos inžinerijos dalinių atstovas. Šie trejetai sudarydavo 
būtinų sunaikinti miesto rajonų įmonių, jeigu tektų atitraukti sovietų ka- 
riuomenę, sąrašus. Kiekvienoje įtrauktoje į sąrašus įmonėje buvo sukuria- 
mi savi trejetai. Tai direktorius, partijos komiteto sekretorius ir slaptojo 
skyriaus viršininkas. Šie trejetai sprendė, kurie objektai turi būti išvesti iš ri- 
kiuotės pirmiausia. Specialiems veiksmams vadovauti buvo pavesta miesto 
komiteto VKP(b) sekretoriui ir Leningrado srities NKVD valdybos viršinin- 
kui P. Kurbatkinui. Įsakymą pradėti objektus išvesti iš rikiuotės turėjo duoti 
fronto karo taryba taip, kad šie veiksmai „viena vertus, nebūtų pirmalaikiai, 
o kita vertus, kad nebūtų dėl jų pavėluota“. 

Sprogmenų iš tikro katastrofiškai trūko, kaip ir specialistų juos panau- 
doti. Todėl instrukcijose buvo numatyta turtą naikinti ne tik „sprogdinant“, 
bet ir „deginant“ bei „griaunant mechaniškai“ (kūjais) komunistams darbi- 
ninkams daužant. Toliau, kaip prisimena Kalinino gamyklos direktorius 
N. Grigorjevas, „visas kolektyvas su šautuvais rankose eidavo į artimiausią 
vidaus gynybos ruožą atremti vokiečių atakų“. 

Turėjo būti likviduotos ir maisto produktų atsargos. Pavyzdžiui, tokia 
problema spręsta Lenino grūdų malimo kombinate: „Miltai nedega, aplie- 
jus žibalu, sugadinamas tik viršutinis miltų sluoksnis. Gamyklai būtina pa- 
aiškinti, kad miltus reikia naikinti kombinuotai: „Aplieti benzinu, žibalu ir 
degiojo mišinio buteliais padegti“. 

Sėdėdamas Niunbergo teisiamųjų suole generolas Jodlis paliudijo, kad 
„rusų barbariškumas“ buvo viena iš vokiečių vadovybės nenoro įvesti į 
Leningradą kariuomenę priežasčių: „Netrukus po to, kai rusų kariuome- 
nė paliko Kijevą, vos jį mums užėmus, iš karto nugriaudėjo milžiniškos ga- 
lios sprogimai. Didžiulė centrinė miesto dalis sudegė, 50 tūkstančių žmo- 
nių liko be pastogės, vokiečių kareiviai patyrė gana nemažų nuostolių, nes 
buvo sprogdinama didelė masė sprogstamųjų medžiagų... Įsakymas turė- 
jo vienintelį tikslą - atriboti vokiečių kariuomenę nuo tokių katastrofų, nes 
Charkove ir Kijeve į orą lėkė ištisi štabai“. 

vokiečių užimtas pastatas. 1941 m. 


Vokiečiai išminuoja V. Lenino 
muziejų Kijeve. Kariai neša galingų 
sprogmenų, valdomų per radiją, 


įrangą. 1941 m. 


Kijeve, sovietams susprogdinus fugasą, dega 


id 


Taip galėjo atrodyti ir Leningradas. Po sprogimų sudegęs Kijevo centras. 


Nuotraukos kairėje, apačioje dabartinis Maidanas. 1941 m. lapkritis. 


Kijeve iš pastato išnešti 
sovietų palikti nespėti 


Joti sprogmenys. 


Sovietų per radiją valdomas 


sprogdinimo įtaisas. 1941 m. 


Sovietų karo literatūra labai di- 
džiuojasi šiomis „specialiosiomis 
operacijomis“, per kurias pirmą 
kartą panaudoti galingi per radiją 
valdomi fugasai, nutylint tai, kad į 
orą išlėkė ne konkretus priešo šta- 
bo pastatas, o visas Kreščiatikas. 
Tiesa, iš Leningrado į vokiečių pa- 
liktus miestus taip pat skriejo ra- 
dijo signalai: taip rugpjūtį buvo 
susprogdinti Krasnyje Struguose 
„trys didžiausi pastatai“, po ku- 
riais iš anksto pionieriai padėjo 250 
kilogramų užtaisus. 

Mieste prie Nevos po „objektais“ 
spėta padėti 325 tonas sprogmenų. | . 

Admirolas Tribucas pareiš- Vokiečių kareivis semia vandenį kijeviečiams. 
kė admirolui Pantelejevui: „Jeigu Miesto gyventojai diktatoriams nerūpėjo - 


priešas įsiverš į miestą, jis žus po palikti be pastogės, vandens. 1941 m. 
griuvėsiais“. Savaime suprantama, 

apie slaptųjų operacijų detales gyventojų niekas neinformavo. Milicijos dar- 
buotojams, kurie per operatyvinės paieškos operacijas pastatų rūsiuose ras- 
davo sprogmenų ir detonatorių, buvo įsakyta „nekreipti dėmesio“. 

Taip ir išeina, kad Hitleris mąstė apie pergalę, Stalinas ėmėsi priemonių, 
jei pralaimėtų, bet abiejų diktatorių mintys tekėjo viena vaga: ir vienas, ir 
kitas pasmerkė miesto gyventojus mirčiai. Jeigu viskas būtent taip ir yra, — 
komentavo pirmąsias publikacijas apie operaciją „D“ rašytojas Danilas 
Graninas, - tai galima suprasti, kodėl miesto valdžia nekaupė maisto pro- 
duktų atsargų. Ji buvo užsiėmusi minavimu“. 

Ir kam Gebelsui ką nors išsigalvoti, jeigu abveras, išanalizavęs karo be- 
laisvių tardymų duomenis, jau rugsėjo 21 dieną pranešė: „Atliktas didelio 
masto miesto minavimas“, o spalio 2 dieną: „Praneša, kad susprogdinti nu- 
matyta patys svarbiausi objektai. Mieste padėti galingi sprogdinimo užtai- 
sai“, spalio 6 dieną: „Kaip pranešama, įmonės, tiltai, taip pat, ko gera, ir 
kanalizacija, užminuoti ir centrinių įstaigų atstovai pasirengę juos susprog- 
dinti“. Spalio 24 diena datuotas saugumo policijos viršininko raportas, kuria- 
me sakoma: „Pagal užsitarnavusio pasitikėjimą inžinieriaus duomenis, kai 
kuriuose aukštuose Meždunarodnyj prospekto pastatuose padėti sprogsta- 

mieji užtaisai. Patvirtinta, kad, vokiečių kariuomenei įžengus į miestą, jis, 
susprogdinus šiuos pastatus, bus užbarikaduotas“. 

Dar vienas pramanas iš tų, kuriais Žukovas po karo penėjo rašytoją 
Konstantiną Simonovą, apie tai, kaip jis išgelbėjo Baltijos laivyną: „Atskridęs 
į Leningradą, iš karto patekau į karo tarybos posėdį. Jūreiviai sprendė klau- 
simą, kokia tvarka sprogdinti laivus, kad jie neatitektų vokiečiams. Aš laivy- 
no vadui Tribucui pasakiau: „Štai mano mandatas“ — ir parodžiau jam drau- 
go Stalino parašytą raštelį, kuriame buvo įvardyti mano įgaliojimai“. „Kaip 
fronto vadas draudžiu jums tai. Pirma, prašau išminuoti laivus, kad patys 
nesprogtų, o antra, nuplukdykite juos arčiau miesto, kad jie galėtų šaudyti 
iš visos savo artilerijos“. Matote, jie svarstė klausimą apie laivų užminavi- 
mą, o tuose laivuose buvo keturiasdešimt šaudmenų komplektų. Aš jiems 
pasakiau: „Ir apskritai kaip galima laivus minuoti? Taip, ko gera, jie gali 
pražūti, tačiau turi pražūti mūšyje, šaudydami“. Mūsų karo istorikai, pa- 
prastai atsargos pulkininkai, laikydami „Atsiminimus ir apmąstymus“ tarsi 
kokia karo Biblija, žavisi Žukovo principingumu: „Iš esmės Žukovas atšau- 
kė Stalino sprendimą. Pastarasis apie tai sužinojo iš A. Ždanovo. Tačiau vy- 
riausiasis negalėjo neįvertinti fronto vado drąsos ir leido suprasti, kad tegul 
būna taip, kaip nusprendė Žukovas“. 

Norėtumėte, kad taip būtų! Rugsėjo 20 d. ant Žukovo stalo buvo padėtas 
Baltijos laivyno 3-iojo skyriaus viršininko pranešimas: 


„Specialioji operacija, rengiantis sunaikinti plaukiojimo priemones ir kovinius 
vienetus, vyksta labai neorganizuotai... Rugsėjo 18 d. netikėtai laivyne buvo pa- 
skelbtas signalas „Tulpė“ (Tiulpan), o tai pagal specialiosioms operacijoms nu- 
statytas technines taisykles reiškė - nutraukti veiklą dėl sunaikinimo priemonių. 
Labai greitai paaiškėjo, kad šis signalas buvo duotas remiantis artilerijos pokal- 
bių lentele ir reiškė nedelsiant nutraukti ugnį. Viena vertus, priemonės, rengian- 
tis operacijai, buvo daugeliu atvejų patikrintos antraeilių žmonių, kita vertus, 
buvo plačiai paskleistos. Dėl to pastebėta neigiamų nuotaikų, galinčių nulemti 
Leningrado gynybos likimą“. 


Fronto vado dokumente užrašyta rezoliucija: 

„Draugui Isakovui. 

Skubiai ištirti ir suimti provokatorius. 

Raportuokite, kodėl toks atsakingas darbas vykdomas nusikalstamai blogai. 
Žukovas“ 

Ladogos ežeras 


vasarinis „Gyvybės kelio“ 
atsargų tiekimo maršrutas 


povandeninis ryšio kabelis, 
nutiestas 1941 spalio mėn. 

| isinios AM 
koncentracijos vietos | Leningrado blokada ir„gyvybės kelias“. 
7 „Gyvybės kelias“ 

Taip toliaregis ir drąsusis Georgijus Konstantinovičius „atšaukė“ Stalino 
sprendimą. Įdomu, kas būtų nutikę, jei artileristai būtų davę kokį kitą signa- 
lą, pavyzdžiui „Chrizantema“? 

Apie tą pasirengimą žinojo daugelis leningradiečių, ylos maiše nepaslėp- 
si, jie greičiausiai klydo dėl nacistų ketinimų ir nelabai tikėjo sovietų propa- 
gandos skleidžiamais pranešimais apie žvėriškumą okupuotose teritorijose, 
naiviai laikydami vokiečius „kultūringa tauta“. 

Bet kokiu atveju leningradiečiai „neturėjo kur dingti“. Liko tik kovoti ir 
išgyventi. 

Spalio pradžioje vokiečiai atsisakė minties užimti miestą šturmu ir pe- 
rėjo į pozicinę kovą. Bet net tada, kai prie Leningrado liovėsi veikę tankų 
junginiai ir smarkiai sumažėjo liuftvafės aktyvumas, Žukovas Pulkovo bei 
Peterhofo rajone ir toliau kontratakavo. 

Rugsėjo pabaigoje Georgijus Konstantinovičius nusprendė surengti vi- 
suotinį puolimą. Pagrindinį smūgį turėjo smogti 55-oji armija, sudaryta 
iš šešių divizijų ir dviejų tankų brigadų. Be to, jos dešinysis sparnas turė- 
jo užimti Puškiną ir Slucką (dab. Pavlovską), o kairysis —- pasiekti Tosną ir 
veikdamas išvien su Chozino armija, puolančia keturiomis divizijomis, ap- 
supti ir sunaikinti priešo Mgos grupuotę. 

Sovietų desanto išlaipinimas. 1942 m. 


Fronto dešiniajame sparne 42-oji ir 8-oji armijos turėjo šešiomis divizi- 
jomis ir brigada smogti Znamensko, Uricko, Naujojo Peterhofo kryptimi. 
Pėstininkams, puolantiems kaktomuša vokiečių sukurtą įtvirtintąjį rajoną, 
Žukovas nusprendė išlaipinti jūrų desantus į Nevos užtakio pietinę pakran- 
tę. Juos planuojant, laivyno štabo viršininkas kontradmirolas J. Ralis sutiko 
su išlaipinimu, tačiau tik paremiant laivyno artilerijai. Fronto vadas su tuo 
nesutiko, teigdamas, esą, iš anksto apšaudant placdarmus desantas bus de- 
maskuotas. Taip ir nuspręsta. Desantai buvo išlaipinami gavus fronto šta- 
bo įsakymą ir tai vyko netikėtai ne tik vokiečiams, bet ir Leningrado kari- 
nės bazės vadovybei, kuri turėjo desantus siųsti be išankstinio pasirengimo, 
žvalgybos, visiškai neturėdama duomenų apie priešą. Tiesiog fronto vadas 
vakare pasikvietė admirolą Pantelejevą ir auštant, bedęs pieštuku į žemėla- 
pi, įsakė: „Štai čia išlaipinti jūreivių kuopą, priešais keturiasdešimt antrają 
armiją. Jokių ten desantinių operacijų neišsigalvoti. Veikti greitai ir slapta. 
Atvežkite man kuopą, ir viskas“. 

Spalio 1 d. 42-osios armijos 44-oji šaulių divizija kartu su jūrų pėstinin- 
kų 6-ąja brigada ir 124-ąja tankų brigada pradėjo mūšį dėl Uricko, Staro 
Panovos, Ivanovkos, Sosnovaja Polianos. Generolo majoro Zaicevo 13-oji di- 
vizija aktyviai kovėsi prie Kiskino ir Aukštutinio Kojerovo. Tuo pačiu metu 
į priešo užnugarį Peterhofe ir Strelnioje buvo išlaipinti būriai, suformuoti 
iš 6-osios brigados jūrų pėstininkų. Desantininkai sėkmingai pasistūmėjo į 

pakrantės ruožo gilumą, tačiau nepalaikomi sausumos kariuomenės ir ne- 
turėdami ryšio buvo sunaikinti. Naktį į spalio 3 d. Leningrado jūrų kari- 
nės bazės plaukiojimo rajono apsaugos kateriai „nuvežė“ ir išlaipino ryčiau 
Strelnicko gamyklos „Pišmaš“ sustiprintą kuopą iš tos pačios 6-osios jūrų 
pėstininkų brigados. Desantas išsilaipino sėkmingai, prasiveržė į priešo 
užimtos teritorijos gilumą, o paskui pateko į apsupimą ir buvo sunaikintas. 

Iki spalio 5 d. trypusi vietoje 8-oji armija gavo įsakymą 10-osios ir 11-osios 
šaulių divizijų ir atskirojo tankų bataliono pajėgomis surengti puolimą, ku- 
rio tikslas — sunaikinti priešą Troicko, Peterhofo rajonuose. Prieš praside- 
dant puolimui, naktį Naujajame Peterhofe buvo išlaipintas 498 kovotojų 
būrys, vadovaujamas pulkininko A. Vorožilovo ir komisaro A. Petruchino, 
suformuotas iš laivų komendorių (jūrininko artileristo laipsnis ir pareigos 
carinės Rusijos ir SSRS kariniame jūrų laivyne - vert. pastaba), elektrikų, li- 
nijinių laivų minuotojų, mokyklų mokomojo būrio instruktorių, jūrų kari- 
nės politinės mokyklos kursantų. Desantas turėjo perkirsti priešo Peterhofo 
pleištą ir palengvinti 8-osios ir 42-osios armijų kariuomenės susijungimą. 
Deja! 

„Neaišku, kaip, — stebisi maršalas Žukovas, — priešas aptiko jūra artė- 
jantį desantą ir dar esantį vandenyje pasitiko ugnimi. Jūrininkai dėl priešo 
ugnies nesutriko. Jie išlipo į krantą ir vokiečiai pabėgo. Susižavėję pirmąja 
sėkme jūrininkai persekiojo bėgantį priešą, tačiau paryčiui patys buvo at- 
kirsti nuo jūros“. Per tris dienas trukusį mūšį visi žuvo, krauju sumokėję už 
Žukovo pomėgį. Naktimis į spalio 6-ąją ir 8-ąją Strelnos rajone, gamykloje 
„Pišmaš“ išsilaipino desantai, suformuoti iš NKVD 20-osios divizijos pada- 
linių, o rezultatas buvo toks pats, nes 8-osios ir 42-osios armijų puolimas vos 
prasidėjęs žlugo patyrus didelių karinio personalo nuostolių. Paskutinį kar- 
tą Leningrado karinės jūrų bazės vadovybė vis tiek pamėgino „apmąstyti 
operaciją“ ir parašė paraišką pridengti išsilaipinimą aviacija. Tačiau Baltijos 
laivyno KOP štabas paraiškos nepriėmė. 

„Desantininkai ne veltui paaukojo gyvybes, jie priešui padarė gyvosios 
jėgos nuostolių“, - ramino save admirolas V. Tribucas. 

„Nors desantai ir negalėjo visiškai įvykdyti savo užduočių, nes ir mums 
nepavyko sujais susijungti, vis tiek priešas patyrė ganajuntamų nuostolių“,- 
pritaria tarsi dainoje generolas komisaras A. Okorokovas. Kokių iš tikro 
buvo padaryta „nuostolių“ ir kokios „žalos“, niekas iš 1811 desantininkų 
jau niekada nepapasakos. 

Operacijoje sunaikintas ir visas 124-asis majoro Lukašino tankų pulkas. 
Tankistai, puldami nuo Leningrado pusės, spalio 8 d. „pralaužė“ priešo 

Prie Leningrado vokiečių sunaikintas Raudonosios armijos 124-asis tankų pulkas. 


Dešinėje sovietų sunkieji tankai KV. Šalia tanko, tiesiogiai pataikius ir detonavus 


šaudmenims, sprogimo bangos nuplėštas tanko bokštelis. 


gynybą: vokiečiai, praleidę sunkiuosius KV, sovietų pėstininkus atkirto 
ugnimi. Pasiekęs Strelnos rajoną pulkas gavo įsakymą ieškoti dingusio de- 
santo. Praėjus parai, jis buvo sunaikintas, iš apsupimo išėjo tik trys žmonės. 
Apie šį mūšį vokiečių 18-osios armijos kovos veiksmų žurnale išliko įrašas: 
„50-ajam armijos korpusui priskirti zenitiniai padaliniai, prie Uricko stab- 
dydami tankų proveržį, gynybos mūšiuose pamušė 17 sunkiųjų (sveriančių 
52 tonas) priešo tankų. Iš jų aštuonis tankus 70 minučių trukusiame mūšyje 
pamušė puskarininkio Noimano tarnyba“. 

Nuo Tosnos žiočių iki Jam Ižoros 168-oji, 86-oji ir čia atvykusios rugsė- 
jo pabaigoje iš Oranienbaumo placdarmo 55-osios armijos 125-oji ir 268-oji 
šaulių divizijos ir toliau atakavo prieštankinį griovį bei Ivanovsko kaimą. 
Spalio 3 d. buvo numatytas naujas puolimas. 

„Laiko buvo absoliučiai per maža ir štabai nespėjo pasirengti, - prisime- 
na generolas V. Sviridovas. Tačiau kai vienos divizijos vadas raportavo, kad 
jo daliniai nepasirengę, ir paprašė atidėti, 55-osios armijos vadas generolas 
I. Lazarevas atsakė: „Apie puolimo laiką žino draugas Stalinas ir aš neatidė- 
siu operacijos. Jeigu norite, raportuokite patys“. 

Tokiam svariam argumentui prieštarauti buvo neįmanoma. Vėl iš eilės, 
be artilerijos ir tarpusavio sąveikos į ataką ėjo pulkai ir batalionai. 

„Kombatas (bataliono vadas — vert. pastaba) man įsakė: ką tik atvyku- 
sį kazachų pastiprinimą surašyti kuopose ir išskirstyti į vietas, - pasakoja 
J. Smolenskis, buvęs 86-osios šaulių divizijos 330-ojo pulko 3-iojo batalio- 
no adjutantas. Prasidėjo kažkas siaubinga: kazachai rusiškai nekalba, o aš 
iš klausos nesuprantu jų pavardžių. Šiaip taip surašėme, kai kuriems sutei- 
kėme tik numerius. Išvedžiojau į vietas. Pelkė, sniegas, naktis. Kasti nega- 

lima, iš karto kaupiasi vanduo. Kareiviai guli tarp kupstų, kur fronto linija, 
neaišku. 

Ryte įsakymas: judant antrajame ešelone, forsuoti Tosną. Beveik visas 
pirmasis ešelonas žuvo. Krante ir vandenyje daugybė mūsų ir vokiečių la- 
vonų. Plaukiojimo priemonių nėra. (Ir kiekgi tos Tosnos, vos 120 metrų!?). 
Plaukė kas ant rąsto, kas kaip mokėjo. „Kad bent vienas šunsnukis komisaras 
pamėgintų apšaudomas plaukti ant šių „parankinių priemonių“, — rašė Viktoras 
Afanasjevas. 

Įveikė Tosną, išlipo į aukštą krantą prie vokiečių apkasų. Vokiečiai pa- 
bėgo. Mūsiškiai alkani, užuot įsitvirtinę, pradėjo rinkti trofėjus iš karininkų 
žeminių: vyną, maistą. Tuo metu vokiečiai atsigavo ir pradėjo kontrataką. 
Dabar bėgome mes - atgal už Tosnos. 

Vėl mes savo krante, pelkėje. Milinės šlapios, pasidžiovinti nėra kur, 
laužo-nužsikursi...“ 

268-osios divizijos 947-ojo šaulių pulko štabo viršininko pavaduotojas 
D. Ivanovas prisimena: „1941 m. rugsėjo 30 d. žygiuodami naktį mes atvy- 
kome į Pontonajos stotį ir gavome įsakymą nesustodami, be žvalgybos ir ar- 
tilerijos parengimo pulti priešą, pasiekusį Tosnos vakarinę pakrantę. Mūšis 
prasidėjo auštant spalio 1 d. sunkioje pelkėtoje vietovėje. Vokiečių ugnies 
taškai nebuvo nuslopinti ir mūsų atakos patyrė nesėkmę. Negausi aviacija 
taip pat buvo neefektyvi ir negalėjo padėti pėstininkams. Per pirmąsias tris 
mūšio dienas sužeistų ir žuvusių netekome 50 Yo savo personalo. Puolimas 
tęsėsi net iki spalio 13 d., tačiau nepavyko. 

Nuo spalio 14 d. divizija išsidėstė gynyboje 5 kilometrų pločio ruože prie 
Didžiosios Ižorkos upės... Priešas nepuolė, bet nuolat apšaudė ir mes dėl jo 
ugnies netekdavome po 15-20 žmonių per dieną. 


Į vokiečių nelaisvę patekęs 
kazachas pasakoja apie 
maisto davinio dydį sovietų 


kariuomenėje. 


Spalio 22 d. prasidėjo mūsų Ust Tosno kaimo puolimas. Artilerijos ren- 
gimas vyko 76 mm 1902-1930 metų modelio patrankomis, kurios buvo ne- 
pajėgios sugriauti priešo ugnies taškų nei dėl laiko, nei dėl šaudymo tankio. 
Kiekvieną kartą pradėjus ataką, atgydavo vokiečių dotai ir dzotai ir pradėda- 
vo smarkiai šaudyti į puolančiuosius. 

Lapkričio 3 d. mus pakeitė 70-osios ir 90-osios šaulių divizijų daliniai. 
Jiems buvo skirta ta pati užduotis: užimti Ust Tosną ir persikelti į rytinį upės 
krantą“. 

Buvęs 125-osios šaulių divizijos, vadovaujamos generolo majoro 
P. Bogaičuko, štabo operatyvinio skyriaus viršininkas pulkininkas 
V. Zinovjevas prisimena: 

„Priešas, užėmęs prieštankinį griovį, atsidūrė daug patogesnėje padėty- 
je, nei mūsų junginio daliniai ir padaliniai. Pritaikę griovį gynybai, hitleri- 
ninkai viešpatavo vietovėje. O mūsų priešakinės linijos apkasai ėjo atviru, 
niekaip neginamu lauku ir slėniu. Jį buvo galima apšaudyti iš įvairiausių 
ginklų per visą gylį. Slėnis virė nuo priešo artilerijos ir minosvaidžių ugnies, 
sėjo mirtį kiaurai apšaudomas iš kulkosvaidžių ir automatų. Su tuo, kad 
neturėjome geresnių pozicijų, teko susitaikyti, nes už mūsų nugarų buvo 
Kolpinas, Ižoros gamykla, Leningradas. 

„„ Užėmę centrinę griovio dalį, mes pergalę šventėme per anksti. Auštant 
fašistai pradėjo taip šaudyti į mūsų priešakines linijas ir užnugarį iš pabū- 
klų bei minosvaidžių, kad net padangei pasidarė karšta. O nuo geležinkelio 
ir Jam Ižoros pusės į sparnus pliekė smogiamosios grupės iš kulkosvaidžių. 
Per keletą minučių į mus buvo paleista tiek sviedinių ir minų, kad atrodė 


" Vokiečių kariai sovietų prieštankiniame 


griovyje. 1941 m. 


neliko nekliudytos vietos. 466-ojo pulko smogiamoji grupė ir naktį armijos 
vado jai į pagalbą atsiųsta kovotojų kuopa paliko prieštankinį griovį. 

Viskas liko kaip buvę. 

Įsakymo užimti prieštankinį griovį niekas nedavė. Tai buvo mūsų divizi- 
jos vado iniciatyva, kurią patvirtino 55-osios armijos vadas. Dabar, kai grio- 
vį vėl užėmė fašistai, buvo gautas aukščiausiosios vadovybės įsakymas: ne- 
paisant nieko, susigrąžinti griovį! O kaltus dėl prarasto griovio nubausti! 

Ir prasidėjo aiškinimasis... Buvo ieškoma griovio atidavimo kaltinin- 
kų. Į šią nedėkingą veiklą įsitraukė divizijos prokuratūra. Ji rado „konkre- 
tų kaltininką“. Tribunolui atiduotas 466-ojo šaulių pulko majoras Kozinas... 
Paskui divizijoje atsirado patarlė: „Svarbu, kad būtų tribunolas, o kaltų vi- 
sada rasime“. 

„„Nuo to meto, kai majoro Kozino smogiamoji grupė pirmą kartą užėmė 
prieštankinį griovį, jis atitekdavo tai vieniems, tai kitiems. Naktį, auštant mes 
užimdavome, o ryte užimdavo fašistai. Taip buvo spalį, taip buvo ir vėliau“. 

125-oji divizija spalį neteko daugiau nei 5000 žmonių. 

Antroje mėnesio pusėje 86-oji ir 168-oji šaulių divizijos iš Tosnos ruožo 
buvo perkeltos prie Nevos Dubrovkos. Į pamainą atvyko 70-oji, 85-oji (bu- 
vusi 2-oji LPD), 43-ioji ir 90-oji divizijos bei 7-oji jūrų pėstininkų brigada. Jų 
užduotis buvo ta pati: užimti prieštankinį griovį, Ust Tosną ir prasiveržti į 
rytinį upės krantą. Iš vokiečių pusės šiame ruože gynyboje tūnojo vis ta pati 
122-oji divizija ir 121-osios pėstininkų divizijos dešiniojo sparno pulkas. 

Spalį 55-osios armijos bendri nuostoliai buvo 17 235 kovotojai ir vadai. 

Spalio 6 d. armijos generolas Žukovas buvo atšauktas į Vakarų frontą — 
gelbėti Maskvos. Leningrado fronto vadovavimą perėmė generolas majoras 
I. Fediuninskis, 42-ajai armijai vadovauti pradėjo buvęs 10-ojo šaulių korpu- 
so vadas generolas majoras I. Nikolajevas. 

Armijų grupės „Šiaurė“ pajėgos spalio pradžioje pasirodė esančios iš- 
sklaidytos į keletą operatyvinių ruožų. Vokiečių kariuomenė kariavo fronte 
piečiau Ilmenio ežero, palei Volchovo ir Nevos upes, pietinėse Leningrado 
prieigose, prieš sovietų kariuomenę Oranienbaumo placdarme ir Monzundo 
salose. Neturėdami galimybių sukurti pakankamai galingą grupuotę štur- 
muoti Leningradui, kaip jau sakėme, vokiečiai nusprendė miestą sugriauti 
artilerijos ugnimi ir aviacijos smūgiais, o jo gynėjus pasmaugti badu. 

Siekdama galutinai nutraukti Leningrado ryšį su šalimi vokiečių va- 
dovybė feldmaršalo Lebo iniciatyva pirmosiomis spalio dienomis grįžo 
prie visiškos blokados idėjos. Buvo užmačios pirmiausia palaužti sovie- 
tų kariuomenės priešinimąsi prie Volchovo ir smūgiu per Tichviną Svirės 

Vokiečių armijų grupės 
„Šiaurė“ kariai apkasuose 


prie Leningrado. 1941 m. 
upės link perkirsti komunikacijas, vedančias prie Ladogos ežero ir kartu iš 
Leningrado ir jį ginančios kariuomenės atimti paskutinę galimybę gauti pa- 
galbos per šį ežerą ir kartu, susijungus su suomių Karelijos armija, vientisu 
frontu sudaryti išorinį blokados žiedą. 

Pirmą kartą Hitleris išsakė šią mintį spalio 1 d., pačioje Maskvos puolimo 
pradžioje. Tačiau armijų grupės „Šiaurė“ operacija buvo atidėta iki atsiras 
galimybė šioje vietoje sutelkti pakankamai pėstininkų ir judriąją kariuome- 
nę papildyti žmonėmis bei technika. Spalio 7 d. direktyva vermachto vyriau- 
sioji vadovybė vėl patvirtino anksčiau iškeltą užduotį sugriauti Leningradą 
ir sunaikinti jo gyventojus. Spalio pirmoje pusėje į armijų grupę „Šiaurė“ 
atvyko Ispanijos savanorių falangistų 250-oji pėstininkų divizija, 212-oji ir 
227-oji pėstininkų divizijos iš Prancūzijos, 7-oji parašiutininkų desantinė di- 
vizija iš Graikijos ir 2-oji SS pėstininkų brigada iš Vokietijos. Dabar fon Lebo 
grupė turėjo 33 divizijas ir 2 brigadas. 1-ojo oro laivyno parke buvo 250 
mašinų. 

Puolimui Svirės kryptimi priešas skyrė 39-ąjį motorizuotąjį, 1-ąjį ir 
38-ąjį armijos korpusus. Kitos 16-osios armijos pajėgos veikė piečiau Ilmenio 
ežero, 0 18-oji armija gynė Mgos kyšulį ir kovojo Leningrado pietinėse 
prieigose. 

Sovietų kariuomenė šiaurės vakarų ruože buvo tokioje pozicijoje: 7-oji 
atskiroji armija išsidėstė priešais suomių Karelijos armiją palei Svirės upę, 
o Leningrado fronto 23-ioji armija Karelijos sąsmaukoje — palei senąją vals- 
tybės sieną priešais suomių Pietryčių armijos kariuomenę; 42-oji ir 55-oji ar- 
mijos gynė pietines Leningrado prieigas; Nevos operatyvinė grupė veikė ry- 

čiau — palei Nevos šiaurinį krantą, o 54-oji armija gynėsi ties Mgos kyšulio 
rytine briauna. 8-oji armija gynė pajūrio placdarmą Oranienbaumo rajone; 
8-oji atskiroji šaulių brigada gynė Hanko pusiasalį, o 3-ioji atskiroji šaulių 
brigada ir jūrų daliniai kovojo Monzundo salose. Piečiau 54-osios armijos 
gynėsi 4-oji ir 52-oji atskiroji armijos, tiesiogiai pavaldžios vyriausiajai va- 
dovybei, ir Šiaurės vakarų fronto Naugardo armijos grupė. 

Sovietų vadovybė manė įvykdyti operaciją siekdama deblokuoti mies- 
tą. Spalio 14 d. jos planą patvirtino vyriausioji vadovybė. Operacijos tikslas 
buvo vėl 54-osios, 55-osios armijų ir Nevos operatyvinės grupės „veržliu“ 
smūgiu bendra Siniavino kryptimi antrosios dienos pabaigoje apsupti ir su- 
naikinti priešo Šliselburgo-Siniavino grupuotę ir atkurti Leningrado ryšį su 
šalimi. Baltijos laivynas pradėjo gabenti šešias divizijas iš Oranienbaumo 
placdarmo. Leningrado fronto karo taryba nusprendė pradėti operaciją spa- 
lio 20 d. Joje dalyvauti buvo pasitelkta 10 šaulių divizijų, 2 šaulių ir tankų 
brigados, iš viso 70 tūkstančių žmonių, 475 pabūklai (neaišku kodėl, „bet šis 
skaičius pateikiamas be Baltijos laivyno artilerijos pastiprinimo), 160 tan- 
kų. Leningrado fronto KOP turėjo 225 tvarkingus lėktuvus, Baltijos laivyno 
KOP - 134. 

Pagal sovietų duomenis, priešas Siniavino ruože turėjo apie 54 tūkstan- 
čius žmonių ir 450 pabūklų. Jis rėmėsi tvirta gynyba, kurioje buvo daugybė 
inžinerinių statinių, pastatytų miškingoje ir pelkėtoje vietovėje, juos saugojo 
minų-sprogmenų ir vielų užtvaros. 

Dar naktį iš rugsėjo 19 į 20 d. Žukovo įsakymu Nevos operatyvinės gru- 
pės daliniai - 115-oji šaulių divizija, NKVD batalionas ir 4-oji jūrų pėsti- 
ninkų brigada, kuriems vadovauti buvo paskirtas generolas leitenantas 
P. Pšenikovas, visoje pakrantėje surinktomis žvejų plokščiadugnėmis valti- 
mis, iš miesto atvežtais iškylų kateriais ir pačių pasidarytais plaustais slap- 
ta, be nuostolių persikėlė per Nevą ir sudarė placdarmą kairiajame krante 
Maskvos Dubrovkos rajone. Tolesnį jų pasistūmėjimą sustabdė įnirtingas 
20-osios motorizuotosios divizijos ir jai perduotų 96-osios pėstininkų divizi- 
jos 426-ojo, 126-ojo ir 287-ojo pulkų priešinimasis ir kontratakos. Paskubomis 
sugalvotas, per parą surengtas Mgos puolimas žlugo, bet ir kelio atgal nebu- 
vo: fronto ir grupės vadovybė nuolat reikalavo aktyvių veiksmų, o užduo- 
tis, kaip ir anksčiau, buvo „užimti“ ir „išvalyti“. Padaliniai kasdienėse ata- 
kose tirpo, bet viskas klostėsi nesėkmingai. 

Rugsėjo 20 d. Šliselburgo rajone upę mėgino įveikti NKVD 1-oji divizi- 
ja. Pulkininkas Donskovas sumanė užpulti netikėtai, artilerijos parengimo 
prieš tai atsisakyti ir persikėlimą surengti naktį. Matyt, viskas vyko siekiant 

neatskleisti karinės paslapties, nebuvo 
nei išžvalgytas kairysis Nevos krantas, 
nei išsiaiškinta priešo ugnies sistema. 
Kartu pamanyta esant nereikalinga su- 
rengti karinio personalo įlaipinimo ir 
išlaipinimo bei plaukiojimo priemo- 
nių naudojimo treniruotes. Nepaisant 
tokio slaptumo, vokiečiai persikėlimą 
pastebėjo laiku ir vandenyje iššaudė 
du pirmuosius šaulių pulkų ešelonus. 
Trečiajam ešelonui forsuoti vandens 
kliūtį jau nebuvo kuo, be to, nebuvo ir 
jokio tikslo: staigmena nepavyko. 
Rugsėjo 26 d. radęs motorinių ka- 
terių, Donskovas nusprendė išlaipin- 
ti mažiausiai nukentėjusį 2-ąjį šaulių 
pulką tiesiog į Šliselburgo prieplauką. 
6 val. ryto dvi pirmojo ešelono kuopos 
įsiveržė į miesto šiaurės vakarinį pa- 
kraštį, pradėjo mūšį ir dingo be žinios, 
Raudonarmiečių desantas prie Nevos. o grįžtančius katerius sudegino priešai. 


Mėginant užimti Šliselburgą, čekistams kiek įstengė norėjo pagelbėti 
Ladogos karinė flotilė, kuri nuo rugsėjo 19 iki spalio 2 d. penkis kartus mė- 
gino pakrantėje išlaipinti desantą. Šiuo atveju sausumos kariuomenės vado- 
vybė savo menkyste ir požiūriu į valdinių gyvybę dalyvavo socialistiniame 
lenktyniavime su jūrų vadovybe. Žukovas manė, kad audringa Ladoga so- 
vietų „jūrų vilkams“ - kliūtis, admirolai klusniai atsakydavo „tikrai taip!“ 
ir be jokio pasirengimo laipindavo šturmo grupes į laivus ir mesdavo juos 
į bangų mūšą dar nepasiekusimr»i kranto. Todėl labai didelę desanto dalį — 
105 karinės jūrų mokyklos kursantai, 40 laivyno narų, 44 raudonojo laivyno 
sargybos kuopos karius tiesiog nuskandino. Flotilės ataskaitoje dėl kovinės 
veiklos 1-ojo rango kapitonas V. Čebokovas apie Šliselburgo desantus rašė, 
kad „...visi jie buvo nesėkmingi, nes surengti paskubomis, neatsižvelgiant į 
meteorologines sąlygas. Desantinių operacijų patirtis parodė, kad pirmiau- 
sia būtina atlikti išankstinę navigacinę žvalgybą, aprūpinti daug geresnėmis 

Vokiečių apšaudomi raudonarmiečiai brenda vandeniu. 


navigacijos priemonėmis. Negalima leisti, kad išlaipinamas desantas turė- 
tų 3 kilometrus eiti vandeniu (!!) sugaišdamas 2-2,5 valandos, kaip buvo 
vykdant operaciją prie Šliselburgo, nors to išvengti buvo visai įmanoma“. 

Ir pasitaikyk taip! Vokiečių žemėlapiuose šis didžiausias Europoje van- 
dens telkinys vadinamas Ladogos jūra, 0 per audrą bangavimas ten būna 
aštuonių balų, vyraujantys gyliai - 35-140 metrų. Įdomu, kaip apsikabinėję 
ginklais desantininkai žygiavo „vandeniu“? Vienas iš išgyvenusiųjų paaiš- 
kino - iki kaklo vandenyje. 

Rugsėjo pabaigoje vėl buvo surengtas 10-osios šaulių brigados mėgini- 
mas forsuoti Nevą Otradnojės rajone ir sukurti dar vieną placdarmą, tačiau 
nutiko dar blogiau. Po trijų dienų mūšio beveik visa brigada žuvo drauge 
su savo vadu pulkininku V. Fiodorovu. 

Georgijus Konstantinovičius smarkiai supyko, atleido generolą Pšenikovą 
ir vietoje jo paskyrė generolą V. Konkovą su nesikeičiančiu įsakymu: 
„Užduotis ankstesnė - daugiau aktyvumo“. 

Kairiajame krante pavyko užsikabinti tik už Nevos „sklypelio (piatačio- 
ko)“, 700-800 metrų gylio ir apie pusantro kilometro fronto pločio žemės 
lopinėlio, kuris pagarsėjo gynėjų drąsa ir neišmatuojamais žmonių nuosto- 
liais. Vakariniame upės krante visas placdarmas ir jo prieigos buvo priešo 
peržvelgiamos ir nuolat apšaudomos artilerijos, minosvaidžių ir iš kulkos- 
vaidžių. Sovietų kariuomenė žūdavo artėdama prie Nevos ir keldamasi, ir 
pačiame placdarme, kuris buvo tiesiog suartas sviedinių ir minų. Vokiečių 
vadovybė, sustiprinusi 20-ąją motorizuotąją diviziją 8-osios tankų divizijos 

Sovietų kariai Nevos placdarme. 


daliniais, nemenkai stengėsi siekdama likviduoti „sklypelį“, tačiau rugsėjo 
22 d. „buvo priversta pripažinti Nevos fronte esantį placdarmą“. Rusai ko- 
vojo mirtinai. Rugsėjo 24 d. į Corno vadavietę atvyko vermachto vyriausio- 
sios vadovybės atstovas generolas Paulius, kad išgirstų: „Divizija atidavė 
paskutines jėgas ir nepajėgi tęsti puolimą. Visam personalui būtinos kelios 
poilsio dienos“. Paulius sutiko, nuvargintą ir trečdaliu sumažėjusią 20-ąją 
motorizuotąją diviziją pakeitė generolo Šedės 96-oji pėstininkų divizija. 
Rugsėjo pabaigoje iš Viduržemio jūros prie Nevos pradėjo atvykti 7-osios 
parašiutininkų desanto divizijos padaliniai ir iš karto pajuto, kad čia jiems 
ne Kreta. 

„Rugsėjo 30 dieną, - rašo vokiečių karo istoriografas, - puikiai ginkluoti 
desantininkai, išvakarėse entuziastingai atvykę į Nevos frontą, pradėjo grįž- 
ti atgal sanitariniais automobiliais. Jų nuotaikos staigiai pakito. „Geriau tris 
kartus šokti su parašiutu į Kretos salą, nei vieną dieną praleisti Rusijoje! - 
sakė jie. Ko gera, kareiviai taip kritiškai vertino situaciją dėl to, kad nebuvo 
reikiamos patirties kovoti sausumoje“. Įnirtinguose mūšiuose priešakinės 
pozicijos taip suartėjo, kad tylos minutėmis buvo galima girdėti kosin- 
čius priešo kareivius ir jų pokalbius. Kasdien vokiečiai panaudodavo 8000 
granatų: „Kulkosvaidžiai, šautuvai, rankinės granatos, buožės, pionierių 
kastuvėliai ir durtuvai buvo ginklai, kuriais kovėsi abiejų pusių kariai. Šių 

mūšių siaubinga baigtis ir praėjus dešimtmečiams liko vokiečių desantinin- 
kų atsiminimuose“. 

Ir vis tiek svarbiausia: vokiečių vadovybei pavyko lokalizuoti „sklype- 
lio“ placdarmą, prisitaikyta šaudyti į perkėlas, aplinkui sudaryti minų lau- 
kai, vielų užtvaros ir įrengtos pozicijos. 

Būtent iš šios vietovės generolas Fediuninskis suplanavo smūgį susi- 
jungti su generolu Chozinu. Į „sklypelio“ placdarmą, dydžiu prilygstantį 
šaulių bataliono gynybos ruožui, buvo sukištos keturios divizijos ir evakuo- 
tas jau sunaikintos 4-osios brigados štabas. Vakariniame krante susitelkė 
ir laukė savo „eilės“ nauji junginiai. Laivynas, rengdamasis paremti ugni- 
mi kariuomenę, sudarė specialią artilerijos grupę, kuriai priklausė 16 sta- 
cionarių ir 6 geležinkelio baterijos, 4 kanonierės ir 5 minininkai. Būtent tie 
patys, ne paties mažiausio kalibro „vamzdžiai“, kurių mūsų istoriografi- 
ja „neskaičiuoja“. Beje, „neskaičiuoja“ ir šarvuotojo traukinio „Stalinec-28“, 
ginkluoto 100 mm jūrų pabūklais ir 120 mm minosvaidžiais bei vyriausiojo 
gynybos komiteto rezervo pulkų, ginkluotų 152 mm haubicomis. Inžinieriai 
suko galvas, kaip į placdarmą pristatyti sunkiuosius tankus, svarstė egzotiš- 
kiausius projektus: EPRON specialistai siūlė kovos mašinas trosais nuvilk- 
ti dugnu, metro statytojai — išrausti tunelį po Neva, jūrininkai siūlė naudoti 
suvirintus pontonus. 

Nuo Ladogos ežero iki Ilmenio ežero, 230 kilometrų pločio fronte, išsi- 
dėsčiusios trys sovietų armijos ir Naugardo armijos grupė turėjo 160 tūks- 
tančių žmonių. Šių sovietų karo istorija taip pat „neįtraukia į ataskaitas“, 
praneša, kad jos buvo labai silpnos, nesukomplektuotos armijos ir gynėsi tik 
„ruožuose“. Tačiau generolas G. Degtiariovas, atvykęs į 4-ąją armiją ir gavęs 
artilerijos viršininko pareigybę, pateikia visai kitokį vaizdą: „Armijos vadas 
man pačiam papasakojo apie būsimųjų veiksmų rajoną, kariuomenės sudėtį 
ir jai iškeltas užduotis. O visos tos užduotys iš esmės turėjo vieną vienintelį 
tikslą — pulti priešą ir pralaužti Leningrado blokadą! Toliau - energingo pa- 
sirengimo puolimui, kuris turėjo prasidėti spalio 18 d., t. y. dviem dienomis 
anksčiau, nei Leningrado fronto smūgiai, detalus aprašymas, 

Tačiau spalio 16 d. armijų grupė „Šiaurė“ pradėjo puolimą Tichvino ruo- 
že. „Užkietėjusio vilko“ generolo Šmidto motorizuotasis korpusas, sudary- 
tas iš 8-osios ir 12-osios tankų, 18-osios ir 20-0sios motorizuotosios divizi- 
jos, smogė pagrindinį smūgį iš Volchovo placdarmo Gruzino, Budogoščės, 
Tichvino, Lodeinoje Polės kryptimi. Tuo metu 11-oji ir 21-oji pėstininkų di- 
vizijos puolė abiem Volchovo upės krantais Volchovstrojaus, o 126-oji pėsti- 
ninkų divizija - Mažosios Višeros kryptimis. 

Dešiniau: Klampynė - Sovietų šalies 


kelias prie Leningrado. 1941 m. 


Vietovę, kurioje plėtojosi mū- 
šiai, vokiečių topografai apibūdino 
kaip „iš esmės nekartografuotą“, o 
kareiviai ją praminė „rudosiomis 
džiunglėmis“. Neįžengiami miš- 
kai, bedugnės pelkės, bekelė - visa 
tai buvo puolančiajai pusei sunkiai 
įveikiamos kliūtys, ribojančios jos 
manevravimą, ir judriųjų jungi- 
nių veiksmų visiškai nebuvo ga- 
lima prognozuoti. Ir dabar šiame 
rajone ne tiek daug vietovių, ku- 
rias galėtų įveikti tankai. Net praė- 
jus 50 metų, vienintelė komunika- 
cija, jungianti Čudovą ir Tichviną, 
žemėlapyje buvo žymima kaip 
lauko kelias; lygiagrečiai jo tįso 
Budogoščės-Tichvino geležinkelio 
atšaka. Antroji komunikacijos li- 
nija — Kirišai-Volchovas-Naujoji 
Ladoga ėjo kairiuoju Volchovo 
upės krantu. Atrodė, kad tokiomis 
sąlygomis, turint keturias armi- 
jas, kuriose buvo 16 divizijų, viena 
šaulių ir dvi tankų brigados, 8 kor- 
puso artilerijos pulkai, buvo gali- 
ma suorganizuoti neįveikiamą gy- 
nybą. Tačiau atsitiko visai kitaip: 
130 kilometrų ruože ištempti tar- 
si siūlas, be antrųjų ešelonų ir re- 
zervų 4-osios ir 52-osios atskirųjų 
armijų junginiai neįstengė atremti 
vokiečių kumščio smūgio. 

Jie tam nė nesirengė, nes buvo 
susitelkę savo būsimajam „pro- 
veržiui“, nieko nežinojo apie prie- 
šo ketinimą, apie kurį informaci- 
jos turėjo ne ką daugiau, nei apie 

gyvenimą Marse: vokiečiai, aišku, kažkur turėtų būti... Pavyzdžiui, genero- 
las Degtiariovas taip aprašo armijos štabo 285-osios šaulių divizijos pasiren- 
gimo puolimui patikrinimą: „Divizijos štabe buvo išklausyti trumpi opera- 
tyvinio ir žvalgybos skyrių, o paskui ir divizijos štabo viršininko raportai. 
Visi jie turėjo vieną trūkumą: žinios apie priešą buvo labai paviršutiniškos, 
pagrįstos tik atsitiktiniais faktais... Pabaigoje generolas V. Jakovlevas patei- 
kė klausimą divizijos vadui: 

- Kuriame jūsų juostos ruože labiausiai tikėtinas pagrindinis priešo 
smūgis? 

Divizijos vadas susigūžė ir tarsi nieko nematančiomis akimis įsistebeilijo 
į gulintį prieš akis žemėlapį. Įsivyravo nemaloni tyla. 

Tylą nutraukė priešas. 

Apskritai šio laikotarpio vermachto kovos su Raudonąja armija pana- 
šešnės į lengvojo svorio boksininko kovas su nevikriu kaimo stipruoliu. 
„Džiūsnos“ smūgiai profesionaliai tikslūs, jie beveik visada pasiekia tikslą, 
tačiau nėra triuškinami. Vaikinas su „budionovka“ galėtų švystelėti į žandi- 
kaulį neprastai, bet dažniausiai kumščiais talžo tik orą, nes jo akys užrištos. 

O rezultatas... 

Iki spalio 20 d. vokiečiai pralaužė sovietų „gynybą“ ir pasistūmėjo trimis 
kryptimis. Spalio 22 d. jie užėmė Didžiąją Višerą, spalio 23 d. Budogoščę, 
24-ąją - Mažąją Višerą. Grėsė proveržis į Tichviną. Generolo leitenanto 
V. Jakovlevo 4-osios armijos kariuomenė sukapota į dalis (285-oji, 311-oji, 
292-oji šaulių, 27-oji kavalerijos divizija, 119-asis atskirasis tankų batalio- 
nas), kurios tarsi biliardo kamuoliukai riedėjo į visas puses. 

Pokariu, analizuodamas pralaimėjimo priežastis, maršalas K. Mereckovas 
parašė: „Didelį vaidmenį mūsų kariuomenės nesėkmėse vaidino ta aplinky- 
bė, kad beveik visi mūsų 4-osios armijos junginiai bei daliniai, taip pat ir 
štabas neturėjo kovos veiksmų patirties miškingose ir pelkėtose vietovėse. 
Štabai nesuvaldydavo kariuomenės, kurios niekas negynė nuo priešo avia- 
cijos smūgių. O vietovė iš tikro buvo sunkiai įveikiama. Beveik visą erdvę 
tarp Volchovo upės ir Tichvino dengė miškai ir pelkės. Daugybė upių ir 
upelių trukdė kariuomenei judėti. Gyvenviečių pasitaikydavo labai retai. 
Kelių buvo nedaug, plačios pelkės neužšaldavo net ir per didelius šalčius“. 
Sunku ginčytis su maršalu, bet būtent tai ir teko įveikti priešui, būtent puolė 
jis, o ne 4-oji armija. Ir labai įdomu, iš kur vokiečiai buvo sukaupę patirties 
kovoms Rusijos pelkėse? Mažiau nei po metų mūsų karvedžiai lygiai taip 
pat mokėsi kovoti Dono stepėse ir Kaukazo kalnuose. Kokioje vietovėje aps- 
kritai rengėsi kovoti Raudonoji armija? 

Tokiomis aplinkybėmis prasidėjo 

Leningrado fronto kariuomenės puola- 
moji operacija rengiantis nutraukti mies- 
to blokadą. Nevos „sklypelyje“ pradėjo 
veikti „mirties konvejeris“ - divizijos be 
tankų (per upę nepavyko perkelti nė vie- 
nos mašinos) ir aviacijos priedangos pa- 
eiliui kaktomuša atakavo gerai įtvirtin- 
tas kalvas ir netekdavo didesnės dalies 
personalo, padalinių likučiai įsikasdavo į 
žemę, 0 į placdarmą su ta pačia užduo- 
timi atslinkdavo nauja divizija. Spalio 
pabaigoje 115-oji, 86-oji, 265-oji šaulių ir 
20-oji NKVD divizijos, išplėtusios fronte 
placdarmą vienu kilometru, visos turėjo 
1500 kovotojų. Priešais jas trumpiausiu 
keliu per pelkes, durpynus ir dviejų vo- 
kiečių divizijų — 126-osios ir 227-0sios — Raudonosios armijos karį mirtis užklupo 
pozicijas mėgino prasiveržti 54-oji  Nevos,piatačioke“ 1941 m. 
Chozino armija: 128-oji, 310-oji, 294-oji, 286-oji šaulių, 3-ioji ir 4-oji gvardi- 
jos, 21-oji tankų divizija, 1-oji atskiroji kalnų šaulių divizija, 16-oji ir 122-oji 
tankų brigados, du korpuso artilerijos pulkai. Kol sovietų kariuomenė „plė- 
šė“ blokadą smūgiuodama išilgai Ladogos ežero kranto, vokiečiai pasistū- 
mėjo piečiau, Tichvino link ir užveržė išorinę kilpą. 

Siekdama likviduoti priešo proveržį Tichvino ruože vyriausioji vadovy- 


bė skyrė keturias divizijas iš Leningrado fronto, tris - iš savo rezervo ir vie- 
ną - iš Šiaurės vakarų fronto rezervo. 

8-osios ir 42-osios armijų dvi šaulių divizijos —- 80-oji ir 281-oji - buvo 
permestos lėktuvais. Audringu oru Ladogos flotilė iš vakarinio kranto per- 
kėlė į rytinį 191-ąją, 44-ąją šaulių divizijas ir 6-ąją atskirąją jūrų pėstininkų 
brigadą - apie 21 tūkstantį žmonių, 129 pabūklus, daugiau nei šimtą tankų, 
automobilių, traktorių ir apie tūkstantį arklių. Kariuomenė, išlaipinta iš lai- 
vų, iš karto vykdavo į priešakines pozicijas ir nesustodama puldavo į mūšį. 
Į Tichviną atvyko 92-oji šaulių divizija, pradėjo išsilaipinti 60-oji tankų divi- 
Zija. Į Tichvino ruožą buvo nukreiptos 54-osios armijos 310-oji ir 4-0ji gvar- 
dijos divizijos. Į Mažosios Višeros upės ruožą žygiavo Šiaurės vakarų fronto 
259-oji divizija. Kartu vyriausioji vadovybė reikalavo tęsti aktyvius veiks- 
mus Siniavino ruože. 

Sovietų kariai, patekę į nelaisvę prie Maskvos. 1941 m. 


Atvykę junginiai, nespėję net įsikurti, iš karto dalimis nedelsiant buvo 
metami į kontratakas. Ypatingų laimėjimų jie nepasiekė, tačiau spalio 28 d. 
4-osios atskirosios armijos kariuomenė pristabdė priešo puolimą 40 km į 
pietvakarius nuo Tichvino, o 52-oji armija - ryčiau Mažosios Višeros. 

Kaip tikina Fediuninskis, spalio pabaigoje paties prašymu jis iš 
Leningrado fronto vado pareigų buvo perkeltas į 54-ąją armiją. Suprantama, 
generolas Chozinas pradėjo vadovauti frontui. 

1941 m. spalio 28-oji laikoma 54-osios armijos ir Nevos operatyvinės gru- 
pės vykdytos Siniavino puolamosios operacijos pabaiga. Oficialūs sovietų 
kariuomenės nuostoliai buvo 55 tūkstančiai žmonių. Ši data niekuo nepa- 
grįsta: būtent šią dieną operaciją teko nutraukti dėl „sudėtingos padėties 
Tichvino ruože“. Tam, kas vyko vėliau, jokio pavadinimo nebuvo suteikta, 
nors Nevos „sklypelio“ „konvejeris“ veikė be pertraukos, o jo „gamybos pa- 
jėgumai“ nenumaldomai didėjo. Visi kaip ir anksčiau rengė atakas, tačiau 
dabar 54-osios armijos divizijoms vadovavo Fediuninskis. 

Tam buvo labai svarbių priežasčių. 

Spalio antroje pusėje vokiečiai priartėjo prie Maskvos sienų, milžiniš- 
kuose Viazmos katiluose buvo naikinami trijų sovietų frontų likučiai, kri- 
to Možaiskas ir Malojaroslavecas. Sostinėje paskelbta apsupties padėtis, iš 
jos buvo evakuojamos įmonės, diplomatinis korpusas ir vyriausybės įstai- 
gos, paniškai bėgo gyventojai. Priešais Stalino akis sukirbėjo netolima per- 

sikėlimo perspektyva iš Kremliaus patogaus kabineto į bunkerį Kuibyševo 
apylinkėse. Tomis sąlygomis Leningrado fronto vadovybė spalio 23 d. gavo 
konkrečius vyriausiojo vado įsakymus: per tris dienas nepaisant nieko pra- 
laužti blokadą ir išvesti kariuomenę, net jei tektų atiduoti Leningradą. 


„Jeigu artimiausiomis dienomis nepralaušite fronto ir neatkursite tvirtų ry- 
šių su 54-ąja armija, kuri mus jungia su šalies užnugariu, visa jūsų kariuomenė 
pateks į nelaisvę. Šį ryšį būtina atkurti ne tik todėl, kad būtų galima aprūpinti 
Leningrado frontą, bet ypač sudaryti galimybę Leningrado fronto kariuomenei 
atsitraukti į rytus ir išvengti nelaisvės, jei būsime priversti atiduoti Leningradą... 


Arba per šias tris dienas pralaušite frontą ir suteiksite mūsų kariuomenei 
galimybę atsitraukti į rytus, jei negalėsime išsaugoti Leningrado, arba pateksi- 
te į nelaisvę. Sutelkite aštuonias ar dešimt divizijų ir prasiveržkite į rytus. Tai 
būtina padaryti ir tuo atveju, jeigu Leningradas bus išsaugotas, ir tuo 
atveju, jeigu Leningradas bus atiduotas. Mums svarbiausia kariuomenė. 
Reikalaujame jūsų ryžtingų veiksmų“. 


Tą pačią dieną Vasilevskis Chozinui viską paaiškino dar paprasčiau: 
„Prašau atsižvelgti į tai, kad turima galvoje ne Leningrado išgelbėjimas, 
o Leningrado fronto kariuomenės išgelbėjimas ir atitraukimas“. Taigi 
Stalinas priėmė „Kutuzovo sprendimą“ - gelbėti kariuomenę, o Leningrado 
minavimas visai atitiko karo, pavadinto „tėvynės karu“, veiksmų dvasią. 
Juk 1812 metais prancūzams taip pat buvo surengtas Maskvos gaisras. 

Generolas Fediuninskis su užduotimi nesusidorojo, nors į „rytus“ — 
Tosnos ruožą ir Nevos „sklypelį“ —- metė 8 šaulių divizijas ir 4 brigadas. 
Aršiai įsikišo generolas Chozinas. Spalio 30 d. 8-osios armijos valdybai, va- 
dovaujamai generolo Ševaldino, buvo įsakyta persidislokuoti į Ozerkus, 
perimti Nevos operatyvinės grupės kariuomenę ir tęsti Nevos forsavimą. 
Kartu su ja išvyko 281-oji, 191-oji, 80-oji (buvusi 1-oji LPD) ir 85-oji (buvu- 
si 2-oji LPD) šaulių divizijos. Oranienbaumo placdarme buvo sukurta ope- 
ratyvinė grupė „Primorskaja“, vadovaujama generolo majoro A. Astanino, 
kuriai priklausė 48-oji Kalinino šaulių divizija (fronte tarp Porožekų iki 
Suomijos įlankos ji viena pakeitė šešias divizijas. Tai yra šioje vietoje sovietų 
kariuomenė - 2-oji ir 5-oji brigados ir 3-iasis jūrų pėstininkų pulkas, 519-asis 
artilerijos haubicų pulkas ir 287-asis tankų batalionas - pirmą kartą suorga- 
nizavo tikrą, o ne aktyvią fiktyvią gynybą). 

Lapkričio 2 d. Ševaldinas ir Okorokovas buvo iškviesti į Smolnį: 

„Laušime Leningrado blokadą, - pasakė naujasis fronto kariuomenės va- 
das generolas leitenantas Michailas Chozinas. 

- Be to, toje vietoje, kurioje Hitlerio vadovybė mažiausiai tikisi, — iš 
placdarmo Nevos krante“. 8-osios armijos vadas, neįsigilinęs į viršininkų 
užmačių grožybę, pateikė savo planą, pagristą elementariomis karo meno 
taisyklėmis: senojoje vietoje prie Nevos Dubrovkos surengti demonstraci- 
nius veiksmus, sumažinti priešo budrumą, o per savaitę pajėgas sutelkti ki- 
tame rajone ir netikėtai forsuoti upę naujame ruože. 

Tačiau Chozinas gana aštriai pertraukė generolą Ševaldiną: „Jokio ati- 
dėliojimo, apie jokį pasirengimo terminų pailginimą nėra ko nė kalbė- 
ti. Delsdami leisime fašistų vadovybei atitraukti dalį kariuomenės nuo 
Leningrado ir sustiprinti Tichvino grupuotę“. Negi Michailas Semionovičius 
ir iš tiesų manė, jog vienintelis placdarmas, kuriame jau pusantro mėnesio 
verda kovos, kuris kiaurai matomas priešo, ir yra ta vieta, kurioje vokiečiai 
„Mažiausiai laukia“ smūgio? Gal tada iš tiesų geriau sulaukti, kai priešas 
pradės atitraukti kariuomenę ir tada pradėti puolimą?! 

Tik štai apie priešą fronto vadas nežino nieko. Ir iš kur jam gali kilti kar- 
vedžio minčių? Juk kasdien išgeriančio po butelį degtinės žmogaus galvoje 
ir manančio, kad tai „normalus reiškinys“, - vien blizgančios akys bei šuniš- 
kas pasirengimas nedelsiant vykdyti šeimininko įsakymą ir, džiaugsmingai 
vizginant uodegą, pranešti apie savo ryžtą. Todėl nuspręsta operaciją pra- 
dėti jau kitą dieną. 

„Netikėtoje vietoje“ tuo metu buvo sutelktos penkios šaulių divizijos - 86- 
oji, 115-oji, 265-oji, 177-oji ir 20-oji NKVD divizija. Nevos vakariniame kran- 
te savo eilės laukė 10-oji šaulių divizija, 11-oji šaulių, 123-ioji Raudonosios 
vėliavos sunkiųjų tankų ir 4-oji jūrų brigada. Vienas iš generolų memuaristų 
skundžiasi, kad generolo majoro V. Baranovo tankų brigadoje buvo „tik 50- 
60 pasenusių tankų BT-7“, nors iš tikro, gynybos ministerijos duomenimis, 
ji buvo vadinama „sunkiųjų tankų“ brigada ir iš esmės 100 “6 sukomplek- 
tuota KV-1 mašinomis. Tiesa, placdarme tankų kaip ir anksčiau nebuvo: su 
didžiuliu vargu atgabentas septynias „betuškes“ vokiečiai greitai sudegino. 
Priemonių persikelti neužteko. Patrankų turėta daugybė, tačiau sviediniai 
buvo naudojami remiantis nustatytomis paros normomis, tarsi duonos da- 
viniu. Visa fronto, armijos ir divizijos artilerija ir visi artilerijos viršininkai 
buvo dešiniajame krante, o šaulių junginių vadai - kairiajame. Ryšys su ar- 
mijos štabu, artilerija, užnugariu ir „sklypeliu“ vyko vieninteliu telefono ka- 
beliu, nutiestu Nevos dugnu į vieną iš divizijos vadaviečių. Todėl artilerijai 

Raudonarmiečių sunkusis tankas KV-1 prie Leningrado. Vadas duoda nurodymus. 1941 m. 


rengti buvo skirta 15 minučių - pleškinta į dangaus vartus. Placdarmo de- 
šinėje, Arbuzovo kaime, vokiečiai sudarė atsparos punktą, kairėje — 1-ojo 
Gorodoko pastatuose ir 8-osios HE nepramušamuose gelžbetonio blokuose. 
(Rugsėjį hidroelektrinė atiduota vokiečiams beveik be mūšio ir dabar virto 
tvirtove, kurią sovietų kariuomenė šturmavo dvejus metus.) Priešakyje žio- 
jėjo prieštankinis griovys, savaime suprantama, kadaise buvęs sovietų, ir ar- 
timiausias tikslas - giria „Figūrinė“. 

Lapkričio 3-iąją, vidudienį, į puolimą pajudėjo 168-osios generolo majo- 
ro A. Bondarevo divizijos pulkai kartu su 86-osios ir 177-osios divizijos da- 
liniais. Priešo ugnies taškų artilerijai nuslopinti nepavyko; vos tik sovietų 
pėstininkai pakilo į ataką, iš fronto ir sparnų vokiečiai ją pasitiko tankia kul- 
kosvaidžių ir minosvaidžių ugnimi. Pulkai tirpo akyse ir ataka žlugo. 

„„„Sieloje buvo labai sunku, - prisimena tuo metu buvęs operatyvinio 
skyriaus viršininkas generolas S. Bondarevas. - Mes netekome geriausių, 
užsigrūdinusių kovose žmonių, o užduoties neįvykdėme. 

Kai vienas iš štabo darbuotojų pradėjo aiškinti, kaip sudėtinga puolimą 
organizuoti iš atviro „sklypelio“ placdarmo, kur neįmanoma pasinaudoti 
nei smūgiu iš sparno, nei manevruoti, divizijos vadas, atidžiai pažvelgęs į jį, 
ramiu balsu pasakė: 

— Nevos „sklypelis“ pažymėtas paties draugo Stalino žemėlapyje. Manai, 
kad vyriausiosios vadovybės žmonės supranta prasčiau nei tu? 

Kalbėdamiesi tarpusavyje mėginome rasti klaidas ir tai, ką praleido pul- 
ko vadai, kritikavome patys save už nepakankamą reiklumą, tačiau sielos 
gilumoje supratome, kad niekas iš mūsų nekaltas, kaip nekalti ir tie jungi- 
nių bei dalinių vadai, kurie šioje vietoje mėgino pralaužti priešo gynybą iki 
mūsų“. 

Ko gera, reikia manyti, jog kalti prakeikti fašistai. 

Bondarenka, išmintingas generolas, puikiai suprato, kad Raudonojoje 
armijoje susiklosčiusioje vadovavimo sistemoje negalima būti protinges- 
niam už viršininką ir niekam nereikia tavo gebėjimo manevruoti ir supti iš 
sparnų, o būtina tik mokėti neprieštaraujant vykdyti įsakymus ir „parody- 
ti didesnį reiklumą“. Greitai susiorientavo ir kariuomenės vadas: lapkričio 
4-osios rytą jis paskambino divizijos vadui ir įsakė jam pačiam vesti pulkus 
į ataką. „Pastiprintas“ Bondarenka naktį su perkeltais per upę keturiais tan- 
kais puolė ir visą dieną mėgino prasiveržti prie „Figūrinės“ girios. Ir net įsi- 
veržė į prieštankinį griovį. Divizijos mūšiui vadovavo operacijos viršininkas 
Borščevas: 

„Praėjus dešimčiai minučių, paskambino armijos vadas. Raportuodamas 
jam apie padėtį, pasakiau, kad ataka įstrigo. Generolas leitenantas mane 
nutraukė: 


i 
Kes 
Ada 


4 ym *. 
4 4 3 


„Nevos piatačioko“ placdarme po mūšių. 

- Įsakau jums pačiam nubausti keturi šimtai antrojo pulko vadą, bata- 
liono, puolusio pirmame ešelone, vadą ir tankistus, neįvykdžiusius kovinės 
užduoties! 

— Drauge generole leitenante, - atsakiau aš. - Nėra ką bausti. Trečiojo ba- 
taliono vadas vyresnysis leitenantas Vorobjovas didvyriškai žuvo vesdamas 
kovotojus į ataką, tankai pamušti ir dega, tankistai, matyt, žuvo. O pulko va- 
das Jermakovas - didvyris... 

Į visus mano nuolatinius reikalavimus nuslopinti „Figūrinėje“ girioje 
ugnies taškus ir pakartoti 8-osios HE artilerijos apšaudymą armijos artile- 
rijos viršininkas S. Krasnopevcevas atsakinėjo, kad visa sviedinių atsarga, 
skirta šiandieniniam mūsų puolimui, jau išnaudota ir ne jo jėgoms mums 
padėti. Įsitikinęs, kad artilerijos priedangos nesulauks, Bondarevas, bijoda- 
mas netekti visų Žmonių, įsakė nutraukti ataką, palikti prieštankinį griovį ir 
atsitraukti į ankstesnes pozicijas“. 

Praėjus dienai, 168-osios divizijos vadas vėl pats vedė kovotojus į ataką. 

Pats vedė į ataką ir 68-osios divizijos vadas A. Andrejevas... 

Šalia kovėsi 177-oji šaulių divizija, vadovaujama G. Vechino (jau kar- 
tą Lugos katile sunaikinta ir Maskvos įsakymu vėl naujai suformuota iš 
10-osios šaulių brigados likučių bei PLG pulkų karinio personalo). Ji lygiai 
taip pat keletą dienų nesėkmingai kaktomuša atakavo vokiečių įtvirtinimus 
ir patyrė didžiulių nuostolių. 

Lapkričio 5 d. „sklypelio“ veteranų junginiuose buvo likę: 115-ojoje šau- 
lių divizijoje - 82, 86-ojoje - 61, 265-ojoje - 60 aktyvių durtuvų. 177-oji šaulių 
divizija placdarme išbuvo 20 dienų. Per tą laiką ji spėjo įrengti vieną žeminę 
ir neteko viso karinio personalo. 

Tichvino ruože gavusi pastiprinimą 4-oji armija lapkričio 1 dieną tri- 
jų pėstininkų ir vienos tankų divizijos pajėgomis smogė kontrsmūgį ben- 
dra Budogoščės, Gruzino kryptimi siekdama atkurti gynybos ruožą 
prie Volchovo upės. Šios užduoties ji įvykdyti neįstengė. Atskridusios iš 
Leningrado divizijos neturėjo nei artilerijos, nei transporto ir kariai stojo į 
kovą tik su šautuvais. Junginiai veikė kiekvienas atskirai ir veiksmų nede- 
rino. Priešas, atrėmęs visas atakas, po kurių 44-ojoje šaulių divizijoje liko 
700, o 191-ojoje apie tūkstantį kovotojų, lapkričio 5 d. atnaujino puolimą. 
Lapkričio 8 d. vakare generolo Harpo 12-oji tankų divizija ir 18-oji generolo 
majoro Herleino motorizuotoji divizija nubloškė sovietų dalinius ir įžengė 
į niekieno neginamą Tichviną. Vokiečiams pavyko perkirsti Fediuninskio 
armijos komunikacijas ir vienintelį geležinkelį, kuriuo buvo gabenami prie 
Ladogos ežero Leningradui skirti kroviniai. Sovietų nuostoliai: 20 tūkstančių 

raudonarmiečių paimta į nelaisvę, 179 paimti pabūklai, beveik 100 sunai- 
kintų tankų. 

Praėjus penketui dienų, Oršoje įvyko vokiečių armijų grupės štabų vir- 
šininkų pasitarimas. Jame priimtame nutarime sakoma: „Didelių mies- 
tų aprūpinimas maistu neišsprendžiamas. Nėra abejonių, kad būtent 
Leningradas turi būti sunaikintas badu, nes šio miesto išmaitinti neįmano- 
ma“. Feldmaršalas fon Brauchičas, besirūpindamas vokiečių kareivių, ku- 
rie turėjo kulkosvaidžiais užkirsti civiliams gyventojams palikti pasmerktą 
„bolševikų centrą“, moraline būkle, pasiūlė apskritai atitraukti kariuomenę, 
o visus miesto išėjimus užtverti plačiais minų laukais: „Jeigu raudonoji ka- 
riuomenė Leningrado ir Kronštato rajone sudės ginklus ir bus paimta į ne- 
laisvę, tokiu atveju vyriausiasis vadas nemato priežasties tęsti miesto blo- 
kadą. Kariuomenė turi būti sutelkta nuolatinio dislokavimo vietoje. Tokiu 
atveju didelė gyventojų dalis žus, tačiau bent jau ne mūsų akyse“. 

Taip nesunkiai pasiekus tikslą, vokiečių vadovybei kilo tokia keistai ma- 
loni mintis, kad ji visai rimtai pasiteiravo 39-ojo motorizuotojo korpuso štabą 
apie galimybę atlikti 400 kilometrų žygį į Vologdą ir nekreipti dėmesio į jo- 
kias smulkmenas. Generolas Halderis dienoraštyje įrašė: „...priešas visai sil- 
pnai reaguoja į mūsų Tichvino puolimą. Galbūt jis neturi daugiau rezervų“. 

Pirmasis susirūpino ir „reagavo“ 7-osios atskirosios armijos vadas ge- 
nerolas Mereckovas, gavęs duomenų, kad vokiečiai žygiuoja į jo užnugarį. 
Ryšio su Jakovlevu nebuvo, vyriausioji vadovybė konkrečių duomenų ne- 
turėjo. Todėl dar lapkričio 5 d. Mereckovas į 4-osios armijos veiksmų rajoną 
pasiuntė savo štabo viršininką ir greitai išsiaiškino, kad susidariusi padėtis 
prie Tichvino gana liūdna. 

Sutriuškintas generolo Jakovlevo štabas, niekieno nevaldomas, traukė- 
si į rytus atskiromis, neturinčiomis ryšio viena su kita, grupėmis. 4-osios 
armijos junginiai dešiniajame sparne (285-oji, 310-oji, 311-oji, 292-oji šaulių 
divizijos, du 281-osios divizijos batalionai, 6-oji jūrų, 16-oji tankų brigada, 
883-iasis korpuso artilerijos pulkas), apnuoginę 60 kilometrų pločio frontą, 
vadovaujami armijos štabo viršininko generolo majoro P. Liapino atsitrau- 
kė į Volchovo ir Kobono rajoną. Liapinas, kaip ir priklauso žmogui tokia 
pavarde, nesuko sau galvos, kaip užkimšti susidariusį 60 kilometrų pločio 
fronto plyšį arba užsikabinti už palankaus ruožo, buvo užsiėmęs vien atsi- 
traukimo organizavimu ir užnugario evakavimu. Jis taip toli pasiuntė ešelo- 
nus su materialiojo turto ištekliais, kad vėliau jų teko ieškoti padedant fron- 
to aviacijai, o kareiviai priešakinėse linijose atsidūrė be šaudmenų ir maisto 
produktų. 44-osios ir 191-osios šaulių divizijų likučiai traukėsi į šiaurę palei 

kelią į Lodeinoje Polę. Kiti armijos junginiai buvo išmėtyti ryčiau ir piečiau 
Tichvino. 

Apie susidariusią padėtį lapkričio 7 d. generolas Mereckovas raportavo 
Maskvai ir gavo įsakymą: skubiai vykti į 4-ąją armiją, laikinai imti jai vado- 
vauti, o kartu eiti ir 7-0sios armijos vado pareigas. Gavo ir standartinę už- 
duotį: „Sustabdyti ir sutriuškinti“. Į Tichvino rajoną buvo skubiai pasiųsta 
7-osios armijos 46-oji tankų brigada, šaulių pulkas, keturi minosvaidžių ir 
du pionierių batalionai. Lapkričio 8 d. vakare Mereckovas su grupe karinin- 
kų atvyko į Sarožą, per 22 kilometrus šiauriau Tichvino, kur sutiko toliau 
besitraukiančius savo naujuosius valdinius: „Sužinoję apie mūsų atvykimą, 
į valgyklą, kur atėjome, pradėjo rinktis karininkai. Mūsų pokalbio dalyvių 
nuotaika buvo prislėgta. Beveik visi jie traukėsi per Tichviną. Tačiau, kaip 
buvo atiduotas miestas, nė vienas suprantamai paaiškinti negalėjo. Jų žo- 
džiais sakant, priešo buvo užimtas netikėtai. Dar Tichvino prieigose tapę 
nevaldomi daliniai ir padaliniai peržygiavo miestą jame nė nesustodami. O 
miestą užėmęs priešas nesustodamas pradėjo puolimą šiaurės kryptimi — 
Svirės upės link ir į rytus - palei plentą ir geležinkelį į Vologdą. Šiuose ruo- 
žuose grupavosi ir atsitraukianti mūsų kariuomenė. Štai nedaugelis tų duo- 
menų, kuriuos pavyko sužinoti vakare valgykloje... Vienas iš vadų pasiūlė 
pasikalbėti su kovotojais ir sužinoti, kokia jų nuotaika. Taip ir padarėme. 
Kovotojai kalbėjo nenoriai, tačiau gana atvirai skundėsi, kad atėjo šalčiai, o 
jie vis dar vasarine apranga, kad baigiasi šaudmenys, nėra kuo šaudyti, kad 
vokiečių aviacija daro ką nori, o mūsų lėktuvų nematyti, kad vokiečių tan- 
kai rieda ir rieda, o jie neturi net granatų, mūsų patrankos tyli...“ 

Tiesą pasakius, 4-osios armijos, kaip vieningos kovinės struktūros, nebuvo. 

Tą pačią dieną įvyko labai nemalonus draugo Stalino pokalbis su 
Ždanovu bei Chozinu: 


„Jums duotas keleto dienų terminas. Jei per keletą dienų neprasiveršite į ry- 
tus, jūs sunaikinsite Leningrado frontą ir Leningrado gyventojus... Viena vertus, 
reikia rinktis tarp nelaisvės ir to, kad, paaukoję keletą divizijų, pralaužtumėte 
sau kelią į rytus kartu išgelbėdami savo frontą ir Leningradą... Pakartosiu, laiko 
liko nedaug. Greitai pritrūksite duonos. Pamėginkite iš įvairių divizijų sutelkti 


medžiotojų grupes, pačius drąsiausius žmones, suformuokite vieną ar du jungti- 
nius pulkus ir paniškinkite visiems jų didvyriško poelgio, dėl kurio reikalaujama 
prasimušti kelią, svarbą. Galbūt drąsių žmonių jungtiniai pulkai paskui save pa- 
trauks ir kitus pėstininkus. Viskas. Jeigu nesutinkate arba turite abejonių, saky- 
kite tiesiai“. 

Genialu! Kaip iki to su- 
pratimo patys nenutapnojo- 
me (Chozino pasakymas!)? 
Juk tiek nedaug tereikia - 
vos dviejų pulkų didvyrių. 
Leningrado gynybos vado- 
vai puikiai suprato, kad ne- 
laisvė ne jiems, net jei la- 
bai norėtų: akyli sargybiniai 
greičiau kulką  pakaušin 
įvarys. 


A. Ždanovas ir J. Stalinas. 


Taip pat Stalinas patarė sunkiuosius KV išmontuoti ir tada perkelti per 
Nevą, bet nepaaiškino, kaip juos reikės surinkti kairiojo kranto pragare. 
Kadangi artilerija vis tiek šaudo aklai, o surengti žvalgybą nėra laiko, noro ir 
gebėjimų, tai visų geriausia dirbti atskiruose plotuose: išsirinkti vieną kva- 
dratinį kilometrą ir sutelkti į jį visų turimų vamzdžių ir reaktyvinių įrengi- 
nių ugnį. 

„Fronto karo taryba ne tik neabejoja, bet visiškai su Jumis sutinka ir dėl jokių 
priemonių nė minutę nesvyruos “, - užtikrino Ždanovas „tautų vadą“. 

Didvyriškam poelgiui tiesiog per parą buvo surinkti trys pulkai po 2750 
žmonių iš komunistų, kiekvieno jų priešakyje „pastatytas“ divizijos vadas 
ir nieko nemąstant „tiesiog paaukoti“. Priešais proveržio ruožą sugrūsta 600 
pabūklų ir 120 mm kalibro minosvaidžių. 

Lapkričio 10 d. rytą į „sklypelį“ persikėlė pirmasis smogiamasis komu- 
nistų pulkas, vadovaujamas papulkininkio N. Vasiljevo. Po valandos pulkas 
stojo į mūšį, pateko į priešo uraganinę ugnį ir iki vakaro jame liko ne dau- 
giau kaip 500 kovotojų. Lapkričio 11 d. atvykęs antrasis smogiamasis pul- 
kas puolė nesustodamas, remiamas išretėjusių 168-osios ir 177-osios šaulių 
divizijų. Ir vėl atsirėmė į „tėvyninės gamybos“ prieštankinį griovį. Praėjus 
parai, į placdarmą mestas trečiasis pulkas ir 8 tankai BT, o kartu įsakyta pul- 
ti visiems štabams ir divizijoms Siniavino kalvų kryptimi. Po šių atakų iš 
trijų smogiamųjų pulkų vadų gyvas liko tik trečiojo, komunistinio, vadas 
generolas majoras P. Zaicevas. Likę gyvi „drąsieji žmonės“ buvo perkelti į 
Bondarevo diviziją. Per penkias mūšių dienas sovietų nuostoliai siekė dau- 
giau nei 5000 žmonių. 

Sovietų 115-osios šaulių divizijos kariai Nevos „piatačioke“. 1941 m. rugsėjis. 


„Praeis ilgas mėnuo, - rašė S. Borščevas, per kurį mes, iškankinti bado 
ir mūšių, siaubingai trūkstant šaudmenų ir sviedinių, kiekvieną dieną ei- 
sime atakuoti priešo įtvirtinimų, kol išgirsime ilgai lauktą, stulbinamai 
džiaugsmingą žinią apie vokiečių fašistų kariuomenės sutriuškinimą prie 
Maskvos“. 

Lapkričio 15 d. generolas L. Bondarevas buvo atšauktas iš Nevos „skly- 
pelio“ ir vietoj Ševaldino paskirtas 8-osios armijos vadu. Beje, likusiesiems 
šiame placdarme niekas nepasikeitė. Nors Nevos kairiajame krante susi- 
grūdo net septynios divizijos ir dvi šaulių brigados, pavyko perkelti sun- 
kiuosius tankus (upės tėkmė sulėtėjo, o lapkričio 18 d. ledo storis pasiekė 
8-10 cm), tačiau užduotis pralaužti priešo gynybą ar bent užimti „Figūrinę“ 
girią liko neįvykdyta. 

Lapkričio pabaigoje vokiečių desantininkus prie Nevos pakeitė 1-oji pės- 
tininkų divizija. 

Kad suteiktų bent kokią prasmę skerdynėms „sklypelyje“, kuriame kas- 
dien žūdavo apie 1000 sovietų kareivių, mūsų antpečiuoti istorikai kalba 
apie neaišku kokias „stambias fašistų pajėgas“, kurias pavyko sukaustyti ir 

Vokiečių karys pozicijose B eraB) priešą. šytų frontas. 1941 m. 


„žalą“, kurią pavyko padaryti dvylikai vokiečių divizijų. Visiškai sąmonin- 
gai šių junginių niekas net nemėgina išvardyti, nes nuolat buvo tik viena 
divizija, tiesiog vokiečiai reguliariai savo dalinius pakeisdavo papildydami 
juos ir leisdami karius atostogų. 

Optimistas Okorokovas dar patikslina, kad mūšiuose „...augo ir stiprėjo 
mūsų kariniai kadrai. Visi, kovojantys prie Nevos, nuo eilinių iki karo vadų, 
įgijo neįkainojamos kovinės patirties“. 

Štai kaip kovinės patirties įgijo J. Smolenskis: „Spalį pajudėjome Nevos 
Dubrovkos link, persikėlėme valtimis ir pontonais. Prasidėjo naktys ir die- 
nos, kurios tapo vienu nesibaigiančiu mūšiu Nevos „sklypelyje“. Iš bata- 
liono liko šeši aktyvūs durtuvai. Buvau sužeistas į galvą, išmušta kairio- 
ji akis. Per ledonešį maisto produktus atgabenusia valtimi grįžau į dešinįjį 
krantą. Galima sakyti, pasisekė“. O visas 3-iasis batalionas ir visas 86-0sio0s 
divizijos 330-asis šaulių pulkas „su išaugusiais ir sustiprėjusiais kariniais 
kadrais“ liko gulėti vokiečių artilerijos išartuose apkasuose. Lygiai per dvi- 
dešimt dienų ištirpo ir 177-oji divizija, lapkričio pabaigoje iš placdarmo per- 
keltas tik jos štabas, pulkų vadai ir komisarai“. 

Taip, neįkainojama patirtis. Tik, pasirodo, niekam nebuvo reikalinga, 
kaip ir vadų žinios. Net ir dabar gėdijamasi daryti šios patirties,išvadas“. 

„Ką ties Dubrovka mirtis aplenkė, tas antrą kartą gimęs“, - tokia karei- 
viška patirtis. O štai galiausiai ir kareivio nuomonė, kuria Sovietų Sąjungos 
laikais nesidomėjo jokios karinės leidyklos (ir dabar ne itin domisi, jeigu ji 
nesutampa su generolų nuomone): „Jeigu vokiečiai būtų mūsų štabus už- 
tvindę šnipais, o kariuomenę - diversantais, jeigu būtų įvykusi masinė iš- 
davystė ir priešas sukūręs detalų mūsų kariuomenės sugriovimo planą, jis 
nebūtų pasiekęs tokio efekto, kuris tapo vadų idiotiškumo, bukumo, neat- 
sakingumo viršūne ir bejėgišku kareivių nuolankumu... Kare ypač aiškiai 
atsiskleidė bolševikų santvarkos niekšiškumas. Taikos metu buvo suiminė- 
jami ir baudžiami dirbantys, sąžiningiausi, inteligentiškiausi, aktyviausi ir 
protingiausi žmonės, fronte vyko tas pats, bet dar atviresne, šlykštesne for- 
ma..: Žuvo patys sąžiningiausi, jaučiantys atsakomybę visuomenei žmonės. 
Vyko kvailas, beprasmiškas mūsų kareivių žudymas“. 

Piečiau surengti „bandymai“ su šešiomis 55-osios armijos divizijo- 
mis - 43-iąja, 85-ąja, 90-ąja, 70-ąja, 125-ąja, 268-ąja, mėginančiomis remiant 
123-iosios tankų KV brigados ir dviem tankų batalionams užimti Ust Tosną 
ir prakeiktąjį griovį. Toje vietoje buvo galima stebėti lygiai tokį patį vaizdą: 
didvyriškumas be šaudmenų, reikalavimas vietoj žvalgybos, tribunolas vie- 
toj išmintingo pasirengimo ir organizuotos sąveikos. 

Palei Kirovo geležinkelį Ust Tosno kryptimi puolė generolo majoro 
Liubovcevo 85-oji šaulių divizija. „Puolimas, jeigu į jį žvelgsime iš šalies, 
buvo įspūdingas ir, ko gera, bauginantis, - prisimena buvęs 103-iojo šau- 
lių pulko vadas S. Bardinas. - Virš mūsų galvų kaukdami ir švilpdami lėkė 
sviediniai ir ten, už Tosnos upės, priešo stovykloje sproginėjo keldami aukš- 
tyn sušalusios, sumaišytos su sniegu žemės gabalus. Priešakinį vokiečių 
ruožą apgaubė tiršti dūmų debesys. Visa tai mes puikiai matėme ir tai dar 
labiau audrino. Mes paspartinome žingsnį. 

Tomis minutėmis visi mąstė tik apie būsimąjį mūšį. Mintyse sklandė vie- 
na: laimėti jį! Sulig kiekvienu žingsniu didėjo azartas, nes priešas tylėjo. 
Vadinasi, buvo apstulbęs, prispaustas artilerijos ugnies prie žemės. Ko gera, 
buvo ir tiesioginių pataikymų į fašistų pozicijas. 

Aš su viltimi žvelgiau į savo kovotojus. Man atrodė, kad beveik trijų 
tūkstančių ginkluotų žmonių masė savo kelyje nušluos viską ir pasieks taip 
geidžiamą priešingą upės krantą, įsiverš į priešo pozicijas. Kai kurie jau įvei- 
kė ledo ruožą, ėmė lėkti granatos. Prabilo pasislėpęs krante už kalvelės vie- 
nas mūsų kulkosvaidis. Tuo metu mūsų artilerijos rengimas baigėsi ir tapo 

tylu. Tyla baugino. Pasirodo, ji mus apnuogino. Aš atsisukau, pažvelgiau į 
puolančiųjų gretas ir nustėrau: pagrindinė masė kovotojų vis dar buvo pu- 
siaukelėje. Ir tuo metu į puolančiųjų gretas pasipylė stambaus kalibro priešo 
sviediniai. Kaip vėliau paaiškėjo, fašistai atidengė masinę ugnį iš dešiniojo 
sparno. Šaudė labai įnirtingai, vienu metu iš keleto baterijų. Padėtis buvo be 
išeities, nes jiems niekas netrukdė: nei mūsų artilerija, nei aviacija. Priešo ar- 
tilerijos šaudymas prasidėjo taip netikėtai, kad mes sumišome. Per akimir- 
ką suiro judėjimo rikiuotė. Jau patikėję savo pergale vadai ir kovotojai žuvo 
nuo priešo ugnies. 

Vokiečių sviediniai užbėrė visas devynias kuopas. Vietovę uždengė dū- 
mai. Virš pelkės kurtinamai griaudėjo. Vadų riksmai ir sužeistųjų šauksmai 
buvo vos girdimi. 

Aš tarsi sustingęs žiūrėjau į sušaudomą kuopos rikiuotę, kartu su žeme į 
ofą lekiančiais žuvusiųjų kūnais, nuo skausmo besiraitančiais sužeistaisiais. 
Mane išpylė šaltas prakaitas. Ataka akimirksniu liovėsi. Pulkas akyse tir- 
po... Į galvą atėjo mintis susisiekti su artilerijos pulku ir paprašyti nuslopin- 
ti priešo baterijas. Tačiau man atsakyta, kad dar neatvežta sviedinių, o tie, 
kurių turėta, buvo panaudoti artilerijai rengti“. 

Užtat sukaupėme kovinės patirties, išaugo ir sustiprėjo kadrai. 

„Sužinojęs apie tragišką gretimos divizijos puolimą, - rašo pulkininkas 
V. Zinovjevas, - aš, kalbėdamasis su papulkininkiu Senkevičiumi, neigia- 
mai atsiliepiau apie tokias neparengtas ir mažai efektyvias operacijas. Janas 
Petrovičius pažvelgė į mane pro primerktas akis ir nieko neatsakė. Labai 
greitai po pokalbio su papulkininkiu Senkevičiumi mane pasikvietė gene- 
rolas Bogaičukas. Pasisveikinęs jis be užuolankų paklausė: 

- Drauge Zinovjevai, jūs tikinate, kad neteisingai planuojamos ir vykdo- 
mos smogiamųjų dalinių operacijos? 

Aš supratau, kad mano nuomonę šiuo klausimu generolui perteikė štabo 
viršininkas. Įsitikinęs savo teisumu, atsakiau: 

- Labai neteisingai, drauge generole. Smogiamuosius dalinius reikėtų 
sutelkti į vieną kumštį! Ir Krasnyj Boras neatsilaikytų... 

Generolas susidomėjęs pažvelgė man į akis, o paskui pasakė: 

- Drauge Zinovjevai, pažiūrėkite į mano žemėlapį. Galbūt mūsų pajėgas 
reikėjo panaudoti šitaip? Ar nematote tokio kumščio mano žemėlapyje?! 

Buvau sukrėstas. Generolo žemėlapyje buvo nubraižytas mano planas... 

- Būtent taip ir manau, - vos išspaudžiau. 

- Štai taip, drauge Zinovjevai! Mes baigėme tą pačią akademiją. Todėl 
mūsų sprendimai ir sutapo. Tačiau mūsų nuomonės niekas neklausia. Ir tai 

diktuoja labai sudėtinga padėtis. Visi skuba kuo greičiau nutraukti blokadą 
ir badą. Apie akademinius sprendimus niekas nemąsto. Savaime supranta- 
ma, tai tragedija. Tačiau šioje tragedijoje yra ir kai kas teigiama. Mes fašis- 
tams neduodame ramybės. Nė žingsnio neatsitraukėme, priešingai, stengia- 
mės iš jų atkovoti... 

Po šio pokalbio su generolu dar labiau ėmiau jį gerbti. O jis, retkarčiais 
žvelgdamas į mane, klausdavo: „O kaip jūs tai spręstumėte akademijoje?“ 

Jeigu norėtum būti tikslus, tai reikia pasakyti, jog besiginančios vokiečių 
122-oji ir 121-oji pėstininkų divizijos neatsitraukė nė per žingsnį. 

Kovos veiksmai vyko ištisą parą. 55-ojoje armijoje taip pat buvo renkami 
drąsuoliai didvyriškam poelgiui. Kiekvieną naktį išvykdavo vadinamosios 
10-12 žmonių blokuojamosios grupės. Ginkluotos granatomis ir automatais 
jos turėjo griauti priešo dotus, kurių neįstengė neutralizuoti mūsų artilerija. 
Gyvų iš blokuotojų liko mažai. O ryte į puolimą prieš vokiečių kulkosvai- 
džius su šautuvais ant peties ėjo pėstininkai. Iš Kirovo gamyklos atriedėję 
tankai klimpo pelkėje, nepasiekę priešakinio krašto, o net jei ir pasiekdavo, 
negalėjo įveikti prieštankinio griovio, būdavo pamušami ir kildavo naujų 
rūpesčių dėl šarvuotųjų mašinų evakavimo į užnugarį, nes kitu atveju prie- 
šas jas paversdavo naujais ugnies taškais. 

Iš 70-osios šaulių divizijos lapkričio 5 d. pranešimo: 

„Suformuotos dvi grupės su trimis tankais ir pavažomis, dešimt auto- 
matininkų, penki snaiperiai. 252-asis ir 329-asis pulkai ir blokuojamosios 
grupės mėgino sunaikinti dzotą Ust Tosno pietiniame pakraštyje. Tankai 
buvo pamušti dar nepajudėję. Pėstininkai priversti sugulti prieš vielų už- 
tvaras pradėjus šaudyti artilerijai ir minosvaidžiams. Iki lapkričio 18 d. iš 
70-osios divizijos liko: 252-ajame pulke - 42 aktyvūs durtuvai, 329-ajame — 
70, 8-ajame - 130 durtuvų. 

Iš 90-osios šaulių divizijos štabo viršininko pulkininko Cukanovo ra- 
porto: „Ankstesniųjų mūšių patirtis parodė, kad mūsų pajėgų panaudojimo 
būdas šiuo metu nedavė lauktų rezultatų, todėl jį reikia pakeisti. Divizijos 
daliniai patyrė didelių nuostolių, neįvykdė iškeltų užduočių. Buvo nekrei- 
piama dėmesio į priešais esantį priešą, gynybos organizavimą, nebuvo pa- 
tikslinami ugnies. taškai. Todėl pulta aklai. Padėties nežinojimą mėginta 
kompensuoti į mūšį metant kuo didesnes pajėgas, o tai buvo nepateisinama 
dėl dabartinės padėties ir lėmė didžiulius nuostolius bei trikdė valdymą“. 

Vėl D. Ivanovas: „Lapkričio 27 d. buvo gautas naujas armijos štabo įsaky- 
mas: 268-oji šaulių divizija užima prieštankinį griovį, padaro kelią tankams, 
užima sandėlius prie punkto 12,7“. Ataka, kuri turėjo vykti netikėtai, buvo 

nesėkminga: pulkai pernelyg negausūs, o fašistų kulkosvaidžių ir šautuvų 
ugnis pernelyg gerai organizuota. Mūsiškiai priartėjo 50100 metrų iki grio- 
vio, bet šaulių būriuose liko po 10-15 žmonių ir jau nebuvo kam atakuoti. 

Iš 268-osios šaulių divizijos raporto: „76 milimetrų 1930 metų pavyzdžio 
patrankos negalėjo sugriauti priešo ugnies taškų. Puolant atsparos taškai 
buvo sveiki ir pradėjo įnirtingai šaudyti į atakuojančiuosius. Jiems skirti trys 
tankai neįstengė įveikti prieštankinio griovio“. 

Jeigu „į mūšį mestas dideles pajėgas“ galima vadinti neefektyviomis, bet 
vis tiek „jėgos panaudojimo metodu“, kuo tada paaiškinti, kodėl sovietų 
pusėje nebuvo jokių įrengtų pozicijų su priedanga personalui? Absoliučiu 
abejingumu kareivių gyvybėms? Nemokšiškumu? Ar „nenutrūkstamu 
puolamuoju polėkiu“? Kiekvienoje užimtoje pozicijoje vokiečiai kasė gilių, 
plačiai besišakojančių tranšėjų tinklą, kūrė kulkosvaidžių lizdus, blindažus 
su dviejų trijų sluoksnių juodlubėmis, su šildymu ir baldais, minkė molį ir 
įtvirtinimus mūrijo iš plytų, sutvirtindavo geležinkelio bėgiais ir net dotams 
įtvirtinti naudojo pagrobtą kaučiuką. Kai kurie iš tokių įtvirtinimų išliko iki 
šių laikų. Raudonarmiečiai sėdėjo apšaudomi iš visų rūšių ginklų negiliuo- 
se lizduose, šviesiu paros metu negalėdami pasinaudoti tualetu ar pasiimti 
davinio. (Už šį komfortą raudonarmiečiai ypač nekentė „fricų“, bet niekada 
nepraleisdavo progos „paieškoti trofėjų“. Rašytojas Danilas Graninas pasa- 
kojo: „Kai mes pirmą kartą užėmėme vokiečių žemines, ten radome karštos 
kavos. Prisimenu, kaip mus tai supykdė: termosas su karšta kava ir rulo- 
nas tualetinio popieriaus! Mes net nežinojome, kas yra tualetinis popierius, 
net laikraščiais negalėjome šluostytis, nes laikraščiai buvo reikalingi gamin- 
tis suktinėms! Nuo pačios pirmosios karo dienos jautėmės pažeminti savo 
skurdo“. Tarsiu savo žodį ir aš: sovietų kariuomenė taip niekada ir nesuži- 
nojo, kas yra tualetinis popierius!) 

Buvęs atskirojo slidininkų bataliono vadas A. Zabara nusistebėjo „fricų“ 
išmone: „Įšokęs į griovį, išvydau priešo ugnies tašką, tiesiai po mūsų pa- 
kasa... Atkreipsiu dėmesį, kaip įrengtas ugnies taškas. Jis buvo sudarytas iš 
mažyčių smėlio maišiukų. Maišiukai, tarsi plytos sukrauti vienas ant kito, 
ir sudarė ne tik brustverą, bet ir ambrazūrą brustvere, pro kurią ir šaudė fa- 
šistų kulkosvaidininkas į mūsų pozicijas, o pats iš esmės buvo nematomas. 
Maišiukai iš viršaus pabarstyti sniegu, ugnies taškas susiliejo su vietove, su 
apsnigtu lauku. 

Nieko tokio panašu aš nemačiau... Moka niekšai kariauti!..“ 

Turėdami didžiausias šalies gamyklas mūsų tėvai vadai net nemėgino 
sukurti ką nors panašu į gynybą, nemokėjo jie kariauti... 

Vokiečių kulkosvaidžio MG-34 
pozicija fronte prie Leningrado 
1941 m. Kariai pozicijas įtvirtindavo 
ir puikiai pasirengdavo mūšiui. 


Matyti maišai su smėliu, 


Štai, pavyzdžiui, S. Bardinas perėmė 86-osios SD divizijos pozicijas: 

„ėjome norėdami perimti gynybos rajoną, kuris iš tikrųjų buvo įrengtas 
pelkėje. Žeminės, pasirodo, žemos, plona, nepatikima perdanga. Jos žmones 
saugojo tik nuo kulkų. Net pati mažiausia mina ją pramušdavo kiaurai. Visą 
laiką šį ruožą priešas apšaudė iš minosvaidžių, sunkiųjų kulkosvaidžių ir 
automatų. Tokiomis nepatikimomis sąlygomis gynyboje daliniai nuolat pa- 
tirdavo nuostolių“. 

Tai 1941 metų gruodžio aprašymas, be to, 70 Yo nuostolių sovietų daliniai 
patirdavo nuo priešo artilerijos ugnies. Ir praėjus 60 metų, ieškotojai net iš 
akies randa skirtumų. 

Iš armijos karinių veiksmų žurnalo: „Vykdant vakarų kranto valymą, 
šaulių divizijų ir dalinių štabai pasirodė esantys silpnai valdomi ir bejėgiai“. 

Vadas buvo pakeistas, 55-ąją armiją perėmė generolas majoras 
V. Sviridovas. Tačiau taktika nepasikeitė: fronto štabas reikalavo ir toliau 
tęsti atakas bei kaktomuša pėstininkams pulti nenuslopintus priešo ugnies 
taškus. Lapkritį armijos nuostolių susidarė daugiau nei 20 tūkstančių žmo- 
nių. Pulkuose liko po 70-80 durtuvų. 268-osios šaulių divizijos gruodžio 
1 d. raporte sakoma: „Divizijoje liko 138 žmonės. Divizija negali vykdyti 
kovos veiksmų“. 

„Išplėsti laimėjimą Mgos stoties ruože“ nepavyko. 

Skamba paradoksiškai, tačiau išeina, kad vokiečių divizijos, ištvermin- 
gumu gynyboje neleidusios išsiveržti Leningrado fronto kariuomenei iš 
žiedo, išgelbėjo parako statine paverstą miestą ir jo gyventojus nuo visiško 
sunaikinimo. 

54-oji armija iki lapkričio 9 d. mėgino užimti Siniaviną. Pasistūmėti ne- 
pavyko nė per metrą, todėl generolas Fediuninskis, pradėjęs vadovauti nuo 
spalio 26 d., nė žodeliu neužsimena apie šią operaciją ir paties dalyvavi- 
mą joje. Tuo metu generolo Šponheimerio 21-oji pėstininkų divizija pasiekė 
Volchovo HE - „priešas ištiesė kruviną leteną į sovietų liaudies lopšį, į šį pa- 
minklą Lenino genijui“. Iš Tichvino ta kryptimi nusitaikė 8-osios tankų di- 
vizijos daliniai. Vos tik vokiečiai nužygiavo dar 30 kilometrų nuo Volchovo 
iki Naujosios Ladogos - ir 54-oji armija atsidūrė katile. Lapkričio 12 d. atsa- 
kirigu už Volchovo gynybą buvo paskirtas Fediuninskis, kuriam pavaldūs 
tapo Liapino operatyvinės grupės junginiai. „Paminklas genijui“, Volchovo 
aliuminio gamykla, tiltai, jeigu tektų palikti miestą, turėjo būti sunaikinti. 

Generolas Mereckovas su savo karininkais surinko po miškus ir kelius 
išsibarsčiusius 4-osios armijos dalinius, sutelkė juos į organizuotus būrius, 
ieškojo viršininkų, derino ryšį ir kariuomenės aprūpinimą, nurodė konkre- 
čias užduotis. Šiauriau Tichvino buvo aptikti 44-osios ir 191-osios šaulių 


divizijų likučiai, kurių vadai, neturėdami vyresnybės įsakymų, niekaip 


negalėjo nuspręsti, ką veikti toliau: „Jie labai apsidžiaugė pamatę priešais 
save generolą ir nustojo ginčytis“. Vologdos ruože iš viso buvo vos du šau- 
lių pulkai, sudaryti iš 400 Žmonių, bet jau lapkričio 11 d. į Didžiojo Dvoro 
stotį atvyko ešelonas iš Užbaikalės su pilnakrauje kadrine 65-ąja šaulių 
divizija, vadovaujama pulkininko P. Koševojaus. Jau artėjo ir du atskirieji 
tankų batalionai. 

Piečiau Tichvino, nuo Mulevo iki Vorožbos gynėsi 27-oji kavalerijos ir 
60-oji tankų divizija. Mereckovas nepamiršo pažymėti, kad pastarojoje buvo 
vos 70 „prasto važumo pasenusių tankų T-26“. Kažkas nauja. Stebina ne tas 
faktas, kad dauguma mūsų karo viršininkų vienaip ar kitaip, tiesiogiai ar 
ne, leido suprasti, jog pradiniame karo etape vokiečių technika buvo pati 
naujausia: ir geriau ginkluota, ir sunkiau degė. Tai nieko keista. Bet štai nie- 
kada neteko girdėti, kad vokiški ir čekiški tankai, be visų kitų pranašumų, 
galėtų pasigirti ir didesniu važumu. 

Dar piečiau, Nebolčios rajone, „atremdamos priešo motorizuotųjų divi- 
zijų spaudimą“, veikė 4-osios gvardijos ir 92-osios šaulių divizijos daliniai. 
Visos trys grupuotės veikė savarankiškai ir pavieniui. Ir vis tiek nuo lap- 
kričio 11 iki 14 d., nepaliaujamai kontratakuodamas turimomis pajėgomis 
ir atvykstančiais rezervais, įstengė sulaikyti tolesnį priešo pasistūmėjimą. 
Vokiečiai atsitraukė į Tichviną ir aplink miestą pradėjo rengti gynybą: mū- 
rininius pastatus pritaikė ugnies taškams, miesto pakraščiuose iškasė tran- 
šėjas, įrengė minų laukus ir sudarė spygliuotosios vielos užtvaras. Po dviejų 
dienų feldmaršalas Lebas pasiūlė OKH generaliniam štabui apskritai palik- 
ti Tichviną. Tačiau generolas Halderis pareikalavo būtinai išsaugoti miestą. 
Lapkričio pabaigoje, siekiant atlaisvinti judriuosius junginius, prie Tichvino 
iš dalies oru, iš dalies sava eiga permesta 61-oji pėstininkų divizija. 

Tuo metu perspektyvesniu buvo pripažintas Volchovo ruožas, kur buvo 
nuspręsta papildomai pasiųsti 254-osios pėstininkų divizijos dalinius. Ji 
kartu su 11-ąja, 21-ąja ir 191-ąja pėstininkų divizijomis turėjo būti perduo- 
ta „Bekmano“ grupei, kuriai skirta užduotis užimti Šumo gyvenvietę ir 
Voibokalo stotį prie Mgos-Volchovo geležinkelio. Generolas Fediuninskis, 
turėdamas jam perduotas 3-iąją gvardijos, 128-ąją, 294-ąją, 286-ąją, 198-ąją, 
115-ąją, 80-ąją, 311-ąją, 285-ąją, 292-ąją, 281-ąją, 310-ąją šaulių, 21-ąją tan- 
kų divizijas, 1-ąją kalnų šaulių ir 6-ąją jūrų, 16-ąją ir 122-ąją tankų brigadas, 
įstengė šį smūgį atremti. 

Taip vokiečių kariuomenės puolimas lapkričio antroje pusėje buvo su- 
stabdytas. Vokiečių mėginimai prasiveržti per Tichviną prie Svirės upės, 
taip pat per Volchovą ir Voibokalą prie Ladogos ežero žlugo. Jų užmačios 

susijungti su suomiais ir visiškai užblokuoti Leningradą liko neįgyvendin- 
tos. Sovietų kariuomenė, netekusi daugiau nei 40 tūkstančių žuvusiųjų ir 
sužeistųjų, nualino smogiamąją priešo grupę, išskleistą apie 350 km pločio 
fronto ruože ir neginamą sparnuose. Toks priešo kariuomenės išsidėstymas 
padėjo sovietų kariuomenei nesunkiai pereiti į kontrpuolimą turint tikslą 
nublokšti armijų grupės „Šiaurė“ smogiamuosius junginius į pradinį ruo- 
žą - už Volchovo upės, užtikrinti nuolatinį geležinkelio, kuriuo buvo gabe- 
nami kroviniai į Ladožską, ruožo veikimą. Be to, vokiečių kariuomenę, ke- 
tinančią ramiai peržiemoti Maskvoje ir Astrachanėje, „netikėtai“ užklupo 
ankstyva ir atšiauri Rusijos žiema: kareiviai neturėjo šiltų mundurų, prasi- 
dėjo masiniai nušalimai, automobilių ir tankų varikliai neužsivesdavo, pa- 
būkluose stingo atošliaužos skystis. Visas pasirengimas kovos veiksmams 
žiemą tebuvo šalmų dažymas baltai ir divizijų tiekėjų komandiravimas į 
Doitčlandą, kur jie iš gyventojų turėjo rinkti šiltus drabužius. 

Raudonajai armijai į kontrpuolimą reikėjo pereiti kaip visada skubiai ir 
be pasirengimo. Maršalas K. Mereckovas rašo: „...Sunki padėtis Leningrade 
ir primygtinis vyriausiosios vadovybės reikalavimas kaip įmanoma skubiau 
išvaduoti Tichviną vertė imtis ryžtingų veiksmų. Todėl teko įsakyti pereiti į 
kontrpuolimą dar negavus materialinių išteklių ir papildymo“. 

Operacijos esmė buvo smogti keletą smūgių susisiekiančiomis Kirišų ir 
Gruzino kryptimis. Pagrindinį smūgį turėjo smogti 4-oji armija iš Tichvino 
rajono. Jos užduotis buvo Kirišų rajone susijungti su 54-osios, o Gruzino ra- 
jone - su 52-osios armijų kariuomene. Su pastarąja kartu veikė Naugardo ar- 
mijos grupuotė, puolanti Selišo kryptimi. 

Armijos puolė atskirais, vos pasirengusiais, tiksliau pasakius, įvairaus 
pasirengimo lygio nepasirengusiais pulkais ir divizijomis. Todėl iki lapkri- 
čio pabaigos OKH štabe šie kovos veiksmai buvo įtraukti į „vietinės reikš- 
mės atakų“ skyrių. 

Štai lapkričio 10 d. šiauriau Naugardo kontrsmūgį smogė Naugardo ar- 
mijos grupuotė: 305-oji, 180-oji šaulių, 3-ioji tankų, 25-oji kavalerijos divi- 
zijos. Lapkričio 12 d. šiauriau ir piečiau Mažosios Višeros — 52-oji armija — 
288-oji, 259-oji, 111-oji, 267-oji šaulių divizijos. Naugardo grupės puoli- 
mas prieš 250-ąją pėstininkų diviziją, kuriai vadovavo generolas Munjesas 
Grandesas, iškart įstrigo. Ispanai, nors drausmingiems vokiečiams padarė 
„čigonų taboro“ įspūdį (baronas fon Grisenbekas rašė, kad pakeliui į fron- 
tą „Grafenvere jie mėgino parduoti ginklus ir arklius. Išprotėjusi kompani- 
ja!“), pasirodė esantys drąsiausi kareivos, kurie pademonstravo „išskirtines 
kovines savybes ir pasirengimą aukotis“. 

Generolo Klykovo 52-osios armijos kariuomenė, kuriai priešinosi gene- 
rolo Laukso 126-osios pėstininkų divizijos daliniai, tik lapkričio 18 d. įsten- 
gė nakties atakomis pralaužti priešo gynybą ir lapkričio 20 d. užėmė Mažąją 
Višerą. Sovietų armijos vadas, rengdamas puolimą, net nežinojo apie smo- 
giamųjų grupuočių sukūrimą. Jo keturios divizijos atakavo „grandine“ 48 
kilometrų fronte. Puikiai vokiečių įtvirtintą Mažąją Višerą kaktomuša štur- 
mavo du 259-osios divizijos pulkai. Iki lapkričio pabaigos „klykoviečiams“ 
pavyko pasistūmėti 10-15 kilometrų, o paskui priešas įvedė į mūšį 215-ąją 
pėstininkų diviziją. 

Lapkričio 19 d. į puolimą perėjo 4-oji armija: 4-oji gvardijos, 44-oji, 191-oji, 
65-oji, 97-oji šaulių, 27-oji kavalerijos, 60-oji tankų divizijos, 46-oji tankų bri- 
gada, 120-asis atskirasis tankų batalionas, remiant 608 pabūklų ir mino- 
svaidžių, savo šiaurinės ir pietinės operatyvinių grupių smūgiais iš sparnų į 
Tichvino kyšulio pagrindą siekė perimti priešo grupuotės komunikacijas, o 
naujoji Koševojaus divizija, atakuodama kaktomuša, stengėsi išmušti prie- 
šą iš miesto. 

Vokiečiai visur įnirtingai priešinosi ir keliuose ruožuose atakavo patys. 

54-osios armijos ruože Chozinas ir Ždanovas, nepraradę vilties nudžiu- 
ginti vadą pergalėmis, sugalvojo įvykdyti atskirą „labai įdomią ir galinčią 
viską greitai išspręsti operaciją“. Idėjos esmė buvo tokia: pasinaudojus tuo, 
kad Ladogą sukaustė ledas, vienos šaulių divizijos pajėgomis ir slidinin- 
kų pulku be sunkiosios ginkluotės smogti smūgį iš ežero pusės priešais ka- 
riuomenę, atakuojančią iš Nevos „sklypelio“. 80-osios šaulių divizijos vadas 
I. Frolovas gavo žodinį fronto vado įsakymą per parą pasirengti operacijai, 
kurios pradžia numatyta lapkričio 23 d. Likus keletui valandų iki puolimo 
pradžios, divizijos vadas išdrįso išreikšti abejones dėl „generalinės“ idė- 
jos sėkmingos pabaigos ir nedelsiant buvo pašalintas iš pareigų. Operacija 
atidėta parai, iš Leningrado atsiųstas naujas vadas — majoras Bryginas. Šio 
„ledo žygio“ detalės neišliko ir tik patikimai yra žinoma, kad ji su triukšmu 
žlugo, kaip ir iš anksto sakė Frolovas. Majoras Bryginas buvo sunkiai su- 
žeistas mūšyje ir mirė sanitariniame lėktuve pakeliui į Maskvą. Pulkininkas 
I. Frolovas ir komisaras K. Ivanovas, apkaltinti išdavyste ir dėl nutrauktos 
prasiveržimo operacijos, nuteisti ir, pačiam Stalinui pritarus, sušaudyti. 

Tuo metu nuo Ladogos ežero iki Ilmenio ežero prieš keturiolika vokiečių 
divizijų veikė 28 sovietų divizijos ir 6 brigados - apie 300 tūkstančių kovoto- 
jų bei vadų, 2120 pabūklų ir minosvaidžių, 200 tankų. Priešo pajėgos buvo: 
130 tūkstančių žmonių, 1000 pabūklų ir minosvaidžių, apytiksliai 200 tan- 
kų bei šturmo pabūklų. Raudonosios armijos kiekybinę persvarą išlygino 

šaudmenų trūkumas, būtinybė veikti tik palei kelius bei įprastiniai reikala- 
vimai „veikti kuo skubiau“ ir „bet kokia kaina“, vadų nemokėjimas ryžtin- 
gai sutelkti pajėgas pagrindiniame ruože, taip pat „neaiškus kariuomenės 
struktūros organizavimas“. 

Kaip tai atrodė prie Tichvino, aprašė maršalas P. Koševojus: 

„Mūsų pusėje iššauta keletą kartų iš artilerijos. Sviediniai sproginėjo prie- 
šo tranšėjoje. Kaip man paaiškinta, tai ir buvo artilerijos rengimas. Paskui į 
priešo pusę nuskriejo trys raudonos raketos ir vidutiniu greičiu nuriedėjo 
keturi ar penki tankai su desantu, vienas nuo kito nutolę per 25-30 metrų 
atstumu sukdami į nurodytą kelią. 

Prisipažinsiu, kad nei anksčiau, nei vėliau panašios tankų atakos su de- 
santu nemačiau, nors kariavau iki pačios karo pabaigos. Vos pamatęs tuos 
BT priešas pradėjo juos apšaudyti iš artilerijos. Po minutės priešakinis kolo- 
nos tankas užsiliepsnojo. Desanto pėstininkai išsilakstė po lauką ir sugulė. 
Likusieji tankai sustojo, pajudėjo atbuli ir visu greičiu nurūko slėptis į miš- 
ką. Priešas juos persekiojo ugnimi. 

Miške kilo triukšmas. Kažkas tankistus keikė rinktiniais žodžiais. Tie ne- 
liko skolingi. Tankai tokia pačia rikiuote ir su desantu vėl pasirodė nelai- 
mingame kelyje, bet be artilerijos rengimo puolimui: neužteko sviedinių. 


Raudonarmiečių ataka. Tankų desantas 


prie Leningrado. 1941 m. 


Viskas pasikartojo iš naujo. Vėl užsiliepsnojo du tankai; desantas, praradęs 
keletą žmonių, išsisklaidė lauke. Likusios mašinos pasuko atgal... 

Mano širdis ir sąmonė protestavo prieš tokį puolimo metodą, kurio liu- 
dininku ką tik tapau. Ne taip reikėjo pulti, ne taip rengtis mūšiui. Nebuvo 
apmąstytas nei pasirengimas, nei pasirūpinta sėkme. Kovotojai ir technika, 
numesta praryti priešui, patyrė niekuo nepateisinamų nuostolių ir nepasie- 
kė net paties mažiausio teigiamo rezultato. Iš tikro kovai niekas nevadova- 
vo. Atrodė, kad niekas iš vadų net nepagalvojo, jog laimi ne negyvas, o tik 
gyvas karys“. 

Kaip ir Mažosios Višeros ruože, 4-osios armijos junginiai užsispyrę ėjo į 
fronto atakas puldami priešo atsparos punktus ir net nemėgino priešo gy- 
nyboje ieškoti silpnų vietų ar pamėginti jį tiesiog apeiti. Pavyzdžiui, šiau- 
rinė ir rytinė operatyvinės grupės penkias dienas atakavo tarybinius ūkius 
„Smyčka“ ir „Gegužės 1-oji“, kol apsisprendė juos apeiti lanku. Taip pat, tu- 
rėdama trigubą artilerijos persvarą, puolančioji pusė ją išdėstė tolygiai visu 
fronto lanku ir įstengė pasiekti operatyvinį pabūklų tankį 3-4 vamzdžius 
kilometre. Kovos veiksmai, kaip ir anksčiau, vyko aklai. Artileristai, netu- 
rėdami žvalgybos duomenų, šaudė kur pakliuvo ir tik į priešakinį kraštą. 

Armijos artilerijos viršininkas koreguoti ugniai pamėgino pasitelkti 
aviaciją, būdą, žinomą nuo paties Pirmojo pasaulinio karo laikų, bet iš 
KOP atstovo gavo keistą atsakymą: „Mūsų lakūnams toks darbas neįpras- 
tas“. Vienintelė žvalgybos eskadrilė buvo ginkluota vienmotoriais hidro- 
lėktuvais MBR-2 su dviem kulkosvaidžiais. Jų kreiserinis greitis buvo 160 
km/h. Tai lengvas grobis vokiečių naikintuvams ir zenitinėms patrankoms, 
tad dieną jie skraidyti negalėjo ir buvo naudojami bombarduoti vien naktį. 
Bet taip naudojami, jei tikėsime mūsų politinių skyrių suvestinėmis, priešui 
padarydavo siaubingos žalos, esą, išguldyda- 
vo ištisus vokiečių pulkus. 


Kulkosvaidžiu 
ginkluotas 
hidrolėktuvas MBR-2, 
sovietų dažniausiai 
naudotas žvalgybai. 


Štai kaip šauniai lapkritį aprašo 41-osios eskadrilės veiksmus laikraštis 
„Na straže rodiny“: 

„Naktį eskadrilė perskrido fronto liniją ir įsibrovė į priešo užnugarį, kur 
vokiečiai jautėsi visiškai saugiai. Priešo automobilių kolonos riedėjo įjun- 
gusios prožektorius. Vokiečių padegti kaimai liepsnojo ryškiai apšviesdami 
visą vietovę aplinkui. Žygiuojantys keliais priešo pėstininkų būriai iš vir- 
šaus buvo puikiai matomi. 

Čia mūsų lakūnai įsisiautėjo, mūsų šauliai radistai pasilinksmino. 
Bombomis naikino tankus, automobilius, baterijas, mūsų lėktuvai skuta- 
muoju skridimu besiblaškančius priešo pulkus plakė kulkosvaidžių kulkų 
spiečiais. Priešas buvo visiškai sutriuškintas, liko gulėti tūkstančiai lavonų. 
Sutriuškinimas buvo visiškas. O eskadrilė, pabaigusi šaudmenų atsargas, 
grįžo į savo aerodromą naujo krovinio. Šį krovinį ji vėl išbarstė ant priešų 
galvų. 

Rytą visas eskadrilės personalas džiūgavo“. 

Neįmanoma įsivaizduoti, kad čia aprašytas keturių skraidančiųjų valčių, 
galinčių pakelti po šešias 100 kg bombas, reidas prieš Liubanę. Gaila, per 
mažai turėjo Raudonoji armija tokios „galingos“ technikos. 

Stebina tas faktas, kad per visus ketverius karo metus sovietų antžemi- 
nė kariuomenė keikė vokiečių „rėmus“ ir „ramentus“, nedavusius ramybės 
nei priešakinėse linijose, nei užnugaryje. Ir per visą tą laiką taip ir neužsakė 
panašių mašinų sovietų aviacijos pramonei. Kai kariuomenei prireikė fron- 
to bombonešio, konstruktorius Petliakovas „sukonstravo“ jį per mėnesį, nu- 
kopijavęs iš Reicho pirktus Me-110 tolimojo veikimo naikintuvo brėžinius. 
Tame pačiame seife gulėjo ir negeros šlovės dvigubo fiuzeliažo lėktuvo 
FV-189 (FW-189) dokumentai, bet jais pasinaudota tik žlugus Berlynui. Iki 
karo pabaigos artilerijos ugnies koregavimas iš oro taip ir liko „Stalino sa- 
kalams“ neįprastu darbu. 

Per Tichvino operaciją taip pat paaiškėjo, kad šaulių padaliniuose, kurie 
rėmėsi vien „karo dievu“, nors jie ir nuolat skundėsi, jog neturi šaudme- 
nų, batalionų ir kuopų minosvaidžių šaudmenų atsargos likdavo nepanau- 
dotos. Kaip aiškina rusų istorikai, batalionų vadai neįvertino minosvaidžių 
ugnies efektyvumo (nors apie vokiečių minosvaidžius buvo priešinga nuo- 
monė), svarbiausia, nemokėjo jais naudotis. Teko iš batalionų paimti mino- 
svaidžių kuopas, iš pulkų - minosvaidžių baterijas ir sutelkti juos į mino- 
svaidžių batalionus bei minosvaidžių divizionus ir panaudoti centralizuotai 
vadovaujant geriau išmokytiems draugams. 

Sovietų konstruktoriaus 


Petliakovo lėktuvas Pe-2. 


Ir jo pirmtakas vokiečių 
„Messerschmitt“ Me-110. 


Labai greitai, nekreipiant dėmesio į lapkričio 24 d. vyriausiosios vado- 
vybės direktyvą, raginančią išplėsti laimėjimą ir bendromis pastangomis 
sutriuškinti „visą priešo grupuotę ryčiau Volchovo upės“, o iš Maskvos į 
pagalbą Mereckovui atvykus maršalui Kulikui, ir šiaip labai lėtas sovietų 
kariuomenės judėjimas priekin apskritai liovėsi ir buvo nužygiuota vidu- 
tiniškai 5-8 kilometrai. Be to, generolas Halderis lapkričio 27 d. manė, kad 
grupės „Bekman“ pradėtas Šumo puolimas vyksta gana sėkmingai ir tik 
lapkričio 30 d. dienoraštyje atsiranda įrašas: „Dabar tampa vis aiškiau, kad 
mūsų surengtas Šumo puolimas buvo klaida. Pagrindinis Bekmano grupės 
smūgis turi būti nukreiptas į Volchovstrojų. Duotas atitinkamas įsakymas“. 
Bet buvo per vėlu. Frontas šeši kilometrai į pietus, pietryčius nuo Volchovo 
ir tiesiogiai prie Voibokalo stoties trumpam sustingo, o gruodžio 3 d. 54-oji 

Prie Tichvino kelyje žuvę vokiečiai. Raudonarmiečiai apžiūri 


jiems atitekusį turtą. 


Tichvino puolimas. 

armija, gavusi iš Leningrado Ladogos ežero ledu riedėjusių sunkiųjų tankų 
KV, smogė į Bekmano grupės kairįjį sparną. Smogiamosios grupuotės ka- 
riuomenei, kuriai priklausė 311-oji, 285-oji, 80-oji šaulių divizijos, 6-oji jūrų 
pėstininkų brigada ir 122-oji tankų brigada, buvo skirta užduotis pasiekti 
Kirišų rajoną ir atkirsti priešui atsitraukimo kelius. Vokiečiai, remdamiesi 
kuopų ir būrių atsparos punktų sistema, sukurta kaimuose bei kaimeliuose, 
kalvose ir kelių sankryžose, įnirtingai priešinosi. 

Gruodžio 5 d. persigrupavusi, sutelkusi pagrindines pajėgas savo kairia- 
jame sparne ir pasipildžiusi žmonėmis bei šaudmenimis Mereckovo armija 
tęsė puolimą. Sovietų kariuomenė stūmėsi labai lėtai. Lūžis įvyko gruodžio 
7 d., kai 4-osios armijos kairiojo sparno junginiai pralaužė priešo gynybą 
vakariau Tichvino ir pasiekė Sitomlę keldami grėsmę jo Tichvino grupuo- 
tės vienintelei komunikacijai. Tai sutapo su Raudonosios armijos kontrpuo- 
limu-prie Maskvos. 191-oji ir 65-oji šaulių divizijos visiškai priartėjo prie 
Tichvino, ugniavietėse išsidėstė 200 pabūklų ir du gvardijos minosvaidžių 
divizionai. „Priešo artilerija vykdo masinį miesto apšaudymą, - pažymėjo 
generolas Halderis. - Mūsų kariuomenė fiziškai nuvargusi. Šią padėtį dar 
labiau apsunkina 30-35 laipsnių šalčiai. Iš penkių mūsų tankų šaudyti gali 
tik vienas“. 8-ojoje tankų divizijoje buvo 28 karininkai, 146 puskarininkiai, 
750 kareivių. 

Gruodžio 8 d. vokiečių vadovybė priėmė sprendimą evakuotis iš 
Tichvino ir atitraukti kariuomenę tokiu atstumu, kad „būtų galima apšau- 
dyti miestą iš artilerijos“. Gruodžio 9 d., po įnirtingo nakties puolimo, sovie- 
tų kariuomenė įžengė į Tichviną. 

Apie pergalę nedelsiant pranešė sovietų informacijos biuras: „Mūšiuose 
dėl Tichvino buvo sutriuškintos priešo 12-oji tankų, 18-oji motorizuotoji ir 
61-oji pėstininkų divizijos. Vokiečiai mūšio lauke paliko daugiau nei 7000 
lavonų. Šių divizijų likučiai, persivilkę valstiečių drabužiais ir palikę gin- 
klus, išsisklaidė miškuose traukdami Budogoščės kryptimi. Paimta daug 
trofėjų, kurie skaičiuojami“. Įdomu, kad iš šio pranešimo Stalino „broliai 
ir seserys“ pirmą kartą sužinojo, jog „prieš dešimt dienų“ Tichviną buvo 
užėmę vokiečiai. Beje, 12-oji tankų ir 18-oji motorizuotoji divizija bei liku- 
sieji Šmidto (ir jį pakeitusio generolo Arnimo) korpuso junginiai jau vie- 
ną kartą buvo „sutriuškinti“, 1941 metais kartu su absoliučiai mitinėmis 
11-ąja ir 30-ąja SS divizijomis. Apie tai buvo pranešta rugpjūčio 22 dienos 
„Sovinformo“ pranešime. Tačiau šį kartą joms nepasisekė: Tichvino avan- 
tiūroje 18-0ji motorizuotoji divizija neteko beveik 9000 karių, o Volchovą 
pasiekė 741 žmogus. 

Iš 65-osios Koševojaus šaulių divizijos taip pat mažai kas liko. 

Gruodžio 15 d., įvedus į mūšį naujas - 115-ąją iš Leningrado ir 198-ąją 
iš Karelijos sąsmaukos - divizijas, 54-osios armijos puolimas ėmė vykti sė- 
kmingiau. Jos kariuomenė, pasistūmėjusi 20 kilometrų, pasiekė Olomnos ra- 
joną ir apsupo priešo Volchovo grupuotės kairįjį sparną. O tuo metu 4-osios 
armijos daliniai apsupo jos dešinįjį sparną. 52-osios armijos divizijos štur- 
mavo Didžiąją Višerą. 

Gruodžio 16 d. Hitleris patvirtino armijų grupės „Šiaurė“ vadovybės siū- 
lymą atitraukti vokiečių kariuomenę už Volchovo upės, tai turėjo būti baig- 
ta gruodžio 22 d. Vokiečiai „bėgo“ planingai išsaugodami savo užnugario 
komunikacijas, minuodami kelius ir sprogdindami tiltus (jeigu būtų elgia- 
masi protingai, tai iš esmės juos traukdamiesi turėjo susprogdinti sovietų 
daliniai), palikdami stiprius ariergardus atramos punktuose, kuriuos ilgai ir 
starkiai kraujuodami atakavo rusų pėstininkai. Kaip ir prie Maskvos, prie- 
šo, persirengusio „valstiečių drabužiais“, ir „paliktų ginklų“, niekur nepa- 
vyko nei apsupti, nei atkirsti. 

Tą dieną „didžiai nuliūdęs“ armijų grupės „Šiaurė“ vadas pranešė 
Hitleriui telefonu, kad Tichviną teks atiduoti. Fiureris sutiko, tačiau atka- 
kliai reikalavo, kad būtų išlaikytos pozicijos vakariau miesto. Iš esmės vo- 
kiečiai palengva buvo stumiami už Volchovo. Tai pripažįsta ir generolas 
Fediuninskis, „mūsų pagrindiniu trūkumu“ pavadinęs nemokėjimą su- 
rengti energingą ir drąsų apėjimo manevrą bei priešo gyvenviečių apsupi- 
mą. „Todėl dažnai kova dėl šių punktų užtrukdavo“. Sustiprinant 1-ąjį ar- 
mijos korpusą, iš Oranienbaumo rajono buvo permesta generolo Hercogo 
291-oji pėstininkų divizija. Sovietų puolimo tempas smarkiai sulėtėjo. 

Generolas Halderis, dėmesingai stebėjęs įvykius šiaurės vakarų ruože, 
rašė: 

„Atsitraukimas nuo Tichvino vyksta visiškai tvarkingai. Visa technika 
išvežta. Pavyko suorganizuoti degalų tiekimą. Rusai nesipriešina... Armijų 
grupės „Šiaurė“ fronte vyksta vietinės reikšmės mūšiai, kurie netrukdo 
Volchovo fronto ruože ramiai ir planingai atitraukti mūsų dalinius“. 

Gruodžio 17 d. vyriausioji vadovybė sudarė Volchovo frontą, vadovau- 
jamą armijos generolo K. Mereckovo. Jam priklausė 4-oji ir 52-oji armijos, 
taip pat naujai suformuota 59-oji ir rezervo 26-oji, netrukus pervadinta 2-ąja 
smogiamąja. 52-ajai ir 4-ajai, kuriai vadovavo generolas majoras P. Ivanovas, 
buvo nurodyta persekioti besitraukiantį priešą. Generolo majoro I. Galanino 
59-oji ir generolo leitenanto G. Sokolovo NKVD kariuomenės 2-oji smogia- 
moji iš formavimo rajonų buvo perkeliamos prie Volchovo. Naujojo fronto 

Vokiečiai traukiasi iš Tichvino. 


dešinysis sparnas driekėsi šiauriau Kirišų, kairysis rėmėsi į Ilmenio ežerą. 
Nors ir labai Mereckovas reikalavo perduoti jam kartu petys prie peties vei- 
kiančią Fediuninskio kariuomenę, bet Chozino ir Ždanovo reikalavimu, 
54-oji armija liko Leningrado fronte. Dviejų frontų vadams, kaip ilgai tvirti- 
no mūsų istorikai, buvo skirta užduotis sutriuškinti priešo grupuotę, pasie- 
kusią Ladogos ežerą Mgos rajone, ir išvaduoti Leningradą iš blokados. 

Iš tikro apimtas Maskvos pergalės euforijos Stalinas įsakė „apsupti, pa- 
imti į nelaisvę, o atsisakius pasiduoti į nelaisvę, sunaikinti“ visą armijų gru- 
pę „Šiaurė“ vienu kartu. 

Pagrindinis vaidmuo buvo skirtas Volchovo frontui. Jo kariuomenė tu- 
rėjo išvyti priešą iš visos teritorijos ryčiau Volchovo, nesustodama forsuoti 
upę ir sutriuškinti vokiečių divizijas, besiginančias vakariniame kran- 
te. Paskui, puldama šiaurės vakarų kryptimi, turėjo apsupti priešą, vei- 
kiantį ties Leningradu, ir jį sunaikinti. Pagrindinis smūgis buvo smogtas 
centre, Gruzino, Siversko, Volosovo, Lugos ruožuose, iš tolo aplenkiant 
Leningradą iš pietų. Šiai užduočiai įvykdyti skirtos 59-oji (366-oji, 372-oji, 
374-oji, 376-oji, 378-oji ir 382-oji šaulių, 78-oji ir 87-oji kavalerijos divizijos, 
du tankų ir šeši slidininkų batalionai), taip pat 2-oji smogiamoji (327-oji šau- 
lių divizija, 22-oji, 23-ioji, 24-oji, 25-oji, 53-ioji, 57-oji, 58-oji, 59-oji šaulių bri- 
gados, du tankų ir šeši slidininkų batalionai) armijos. Dešiniajame sparne 


esanti 4-oji armija (4-asis gvardijos, 191-asis, 44-asis, 65-asis, 377-asis, 92- 
asis, 310-asis šaulių, 27-oji ir 80-oji kavalerijos, 60-oji tankų divizijos, 46-oji 
tankų brigada, trys atskirieji tankų batalionai) turėjo pulti bendra Kirišų, 
Tosno kryptimi ir, veikdama išvien su Leningrado fronto 54-ąja armija, ap- 
supti ir sunaikinti priešą, pasistūmėjusį šiauriau Mgos prie Ladogos ežero. 

Generolui Fediuninskiui tai buvo visai nauja užduotis. Visą rudenį jo ar- 
mija puolė vakarų kryptimi mėgindama susijungti su daliniais, kurie kovė- 
si Nevos „sklypelyje“. Dabar 54-osios armijos kariuomenei reikėjo nukreip- 
ti pastangas pietryčių kryptimi, į Tosno-Liubanės rajoną, o kairiojo kranto 
placdarmo gynėjus palikti pačius sau (sovietų junginių likučiai buvo išvesti 
į dešinįjį Nevos krantą, o juos pakeitė 10-oji šaulių divizija). 

52-osios armijos vadui kartu su perduotais jam ir tapusiais pavaldžiais 
Naugardo operatyvinės grupės daliniais buvo įsakyta sutriuškinti priešo 
Naugardo grupuotę ir išlaisvinti Naugardą. Antrajame plane buvo numa- 
tyta į veiklą įtraukti dar vieną bendrąją armiją ir 18-20 slidininkų batalionų. 
Šiaurės vakarų fronto dešiniajame sparne 11-ajai armijai buvo skirta užduo- 
tis smogti Staraja Rusos kryptimi ir atkirsti vokiečiams kelią pasitraukti iš 
Naugardo bei Lugos. Leningrado fronto Pamario grupuotė turėjo pereiti į 
puolimą pietvakarių ruože ii išlaipinti oro desantus bei slidininkų būrius, 
kad neketinantys pasiduoti priešo daliniai negalėtų pabėgti per Narvą. 

Taigi reikėjo remtis idėja, pagal kurią Volchovo, Leningrado ir Šiaurės 
vakarų fronto kariuomenės kontrpuolimas turėjo virsti galinga strategine 
operacija ir kurioje dalyvaus daugiau nei 80 pilno sąstato divizijų ir, joms 
besikaunant, buvo rengiamasi įvesti į mūšį naujų pajėgų ir technikos bei vi- 
siškai sutriuškinti ištisą feldmaršalo Lebo kariuomenę. 

Vokiečių žvalgyba atidžiai stebėjo situaciją. Lygiai po dešimties dienų 
vyriausiajai vadovybei pasirašius direktyvą, radijo pranešimų perėmimo 
tarnyba Volchovo fronto ruože užfiksavo stambų štabą, „kuris, ko gera, turi 
perimti vadovavimą priešo puolimui“. Įdomu, kad tiems sovietų vadams, 
kurie nutuokė apie radijo ryšio priemones, priešo pasirengimo puolimui 
tikru ženklu tapo netikėta radijo tyla, o vokiečiams - padidėjęs „slaptų“ po- 
kalbių apie „agurkus“, „dėžutes“ ir „pieštukus“ aktyvumas. 

Gruodžio 21 dieną 4-oji armija užėmė Budogoščę. Kitą dieną jos prie- 
šakiniai daliniai pasiekė Volchovą. Piečiau, nesutikusi pasipriešinimo, upę 
pasiekė atvykusios 59-osios armijos nenukraujavusi 372-oji šaulių divizija, 
kurią, galima sakyti, vos per dvi dienas sunaikino jos pačios vadas. 372-ojo 
pulko finansų viršininkas N. Kazancevas prisimena, kaip prityrę vadai, at- 
likdami žvalgybą, manė, kad reikėtų nieko nelaukus per nakties reidą apeiti 

priešą menkai saugomu ruožu ir ryte sutriuškinti smūgiais iš fronto ir už- 
nugario. Bet divizijai vadovavo ne jie, bet „išėjęs pilietinio karo mokyklą, 
vadovavęs pulkams ir junginiams“ (tai rašoma generolo atsiminimuose), o 
iki kariuomenės dirbęs kolūkio brigadininku (kareiviški atsiminimai) pul- 
kininkas N. Korkinas. 

„Divizijos vadas nesutiko ir įsakė iki ryto įsikasti į žemę, - pasakoja 
Kazancevas. - Paskui buvo perduotas įsakymas 12.00 pradėti kaktomuša 
puolimą be artilerijos rengimo ir mūsų diviziją prie Volchovo upės sunaiki- 
no 50 96. Tada divizija pasitraukė į savo ruožą... Šiame mūšyje mūsų sibiriš- 
ka divizija buvo visiškai sutriuškinta. Ant Volchovo ledo liko gulėti 4 tūks- 
tančiai žuvusių kovos draugų ir mes negalėjome jų palaidoti. Du tūkstančiai 
sužeistųjų išsiųsti į ligonines. Puikūs buvo vadai, politiniai darbuotojai ir 
kariai, atsidavę Tėvynei. 

1941 m. gruodžio 20 d. gavome įsakymą atitraukti diviziją į užnugarį 
performuoti. Iš esmės mes nekariavome, o gėdingai traukėmės į užnuga- 
rį. 12 valandą nakties atvyko nauja divizija, išsidėstė mūsų ruože, o mes 
atsitraukėme į mišką 3 kilometrus nuo priešakinio krašto. Čia divizijos va- 
das majoras Korkinas, įsakęs nejudėti iki ryto, padarė dar vieną klaidą. 
Neatsižvelgdamas į pulkų vadų protestus divizijos vadas kategoriškai už- 
draudė atsitraukti iš priešakinių iki ryto, pasakęs, kad „sibiriška divizija ne- 
gali gėdingai, naktį, paslapčia trauktis. Mūsų kareiviai atkaklūs, drąsūs, ne 
bailiai, juokdamiesi (!!!) iš priešakinių eis atvirai, žygiuos tik dieną“. (Jokių 
abejonių, kolchozininkas!) 1941 m. gruodžio 24 d. divizijos vadas sukvietė vi- 
sus pulkų vadus ir įsakė jiems kolona plentu žygiuoti į Gladę, kur bus gau- 
tas papildymas. 10 valandą ryto mūsų divizija pajudėjo. Divizijos vadas 
priešakyje su štabu, pulkų vadais ir komisarais ant arklių išvedė diviziją žy- 
gio rikiuote iš priešakinių. Pulkai ėjo vidury baltos dienos bendroje kolonoje 
žygio rikiuote. Vokiečiai juos aptiko ir pasiuntė 3 bombonešius ir 2 naikin- 
tuvus, kurie pradėjo mus bombarduoti. O kolona vis judėjo plentu ir nė vie- 
nas karininkas nedavė komandos, kad išsigelbėtume, nors abiejose pusė- 
nusileido visai žemai ir pradėjo mus „pavažomis spausti“. „Gelbėkitės!“, - 
galiausiai sušuko kažkoks miške buvusių zenitininkų karininkas. Iš pradžių 
atskiros grupės, paskui ir visi leidosi į mišką“. 

Korkinas iš pareigų atleistas, kad po dviejų mėnesių gautų kitą diviziją. 
Išeina, prastas vadas ne tas, kuris beprasmiškai pražudo žmones, o tas, kuris 
gailisi kareivių, turi savo nuomonę ir nebijo svarstyti viršininkų įsakymų. 

Gruodžio 22-26 d. vokiečių kariuomenė išsidėstė gynybos pozicijose va- 
kariniame upės krante. Sovietų daliniai įstengė užimti tris nedidelius plac- 
darmus šiauriau Gruzino Tigodos upės žiotyse, kurie dėl mažų matmenų 
negalėjo būti panaudoti telkiant pajėgas ir plečiant puolimą. Atakos siekiant 
išplėsti šiuos placdarmus liko be rezultatų. O vokiečiams pavyko išlaiky- 
ti du gana nemažus placdarmus: ties Kirišais ir Gruzinu. Gruodžio 28 d. 
Fediuninskio armija privertė priešą atsitraukti už Mgos-Kirišų geležinke- 
lio linijos. 

Gruodžio pabaigoje vokiečių divizijos atsidūrė tame pačiame ruože, iš 
kurio pradėjo Tichvino puolimą. Vokiečių vadovybės planas visiškai izo- 
liuoti Leningradą žlugo. Buvo atkurtas eismas Šiaurės geležinkeliu iki 
Voibokalo stoties, o iš ten — iki perkrovimo bazės prie Ladogos. Vokiečių 
nuostoliai buvo nemaži. Tichvino operacijos puolamojoje stadijoje trijų so- 
vietų armijų kariuomenė neteko 49 tūkstančių žmonių žuvusių ir sužeistų, 
70 tankų, 2293 pabūklų ir minosvaidžių, 82 lėktuvų. Galima teigti, kad tai 
sumažinti skaičiai, nes 59-osios armijos nuostoliai šiuo atveju neskaičiuo- 
jami. Trumpai sakant, karikatūriškai vaizduodama vokiečius moteriškais 
drabužiais šąlančius Rusijos šaltyje sovietų propaganda, savaime supranta- 
ma, tylėjo, kad visą tą laiką Mereckovo kariuomenė, išskyrus naujas sibirie- 
čių divizijas, kovojo vilkėdama vasarinės uniformas. 

Vokiečių puolimo prie Tichvino žlugimas buvo didelis smūgis ir suo- 
miams. „Jie tikėjosi, - rašo Tipelskirchas, kad prie Ladogos ežero vokie- 


Sovietų fotografai vokiečius dažnai fotografuodavo propagandinėms 


nuotraukoms, nors ir patys dažnai neturėjo žieminės aprangos. 

čių ir suomių pajėgos susijungs ir tada Leningradas bus visiškai apsuptas 
ir greitai žlugs, o suomių frontas Karelijos sąsmaukoje taps nereikalingas. 
Vokiečių užmačių žlugimas, be visa kita, pablogino suomių padėtį, nes 
laukdami greitos ir ryžtingos pergalės prieš Sovietų Sąjungą jie panaudo- 
jo visas pajėgas, mobilizavo visus, galinčius nešioti ginklą. Tai labai smar- 
kiai paveikė šalies ekonomiką, tad Suomijos vadovybė buvo priversta iš 
kariuomenės atleisti daugybę Žmonių ir panaikinti dalį dalinių“. Artėjant 
1942 metų pavasariui, iš fronto buvo atšaukta 180 tūkstančių žmonių. Be to, 
lapkričio 28 d. Londonas įteikė Helsinkiui ultimatumą su reikalavimu nu- 
traukti kovos veiksmus prieš SSRS, o gruodžio 6-ąją, Suomijos nepriklauso- 
mybės dieną, Anglija paskelbė Suomijai karą. 

Pulkininkas Mereckovas per Tichvino operaciją padarė labai prasmingą 
išvadą: „Taip pat vykusių mūšių patirtis parodė, kad kariuomenė turi spe- 
cialiai pasirengti veiksmams nežinomo (?) klimato bei geografijos atžvilgiu 
vietovėje“. 

Vyriausioji vadovybė reikalavo be operatyvinės pauzės tęsti puolamuo- 
sius veiksmus ir kuo greičiau įveikti Volchovo upės ruožą. Tačiau 2-osios 
smogiamosios ir 59-osios armijos ešelonai su padaliniais pradėjo atvyk- 
ti į Mažosios Višeros rajoną tik gruodžio pabaigoje. Užnugario tarnybos 
ir artilerija atsiliko. Nesitenkindamas direktyvų postulatais, gruodžio 29 d. 
Kremlius pasiuntė į Volchovo frontą žinomą „stūmiką“ korpuso generolą 
L. Mechlį, kuris Mereckovui atgabeno paties Stalino laišką: 


„Gerbiamasis Kirilai Afanasjevičiau! Darbas, kuris buvo patikėtas Jums, turi 
istorinę svarbą. Kaip patys suprantate, Leningrado išvadavimas — milžiniškos 
reikšmės darbas. Aš norėčiau, kad būsimasis Volchovo fronto puolimas nevirstų 


smulkiais susidūrimais, o taptų vieningu galingu smūgiu priešui. Aš neabejoju, 
kad Jūs pasistengsite šį puolimą paversti vieningu, bendru smūgiu priešui, kuris 
sugriautų visus vokiečių grobikų planus. Spaudžiu ranką ir linkiu Jums sėkmės. 
J. Stalinas“. 


Tačiau vieningam ir bendram smūgiui naujasis frontas pajėgų neturėjo. 
Pirmomis sausio dienomis tapo aišku, kad sutelkti rezervinėms armijoms 
dar reikės keleto dienų. Prasiveržti nesustojant nepavyko, priešas galutinai 
įsitvirtino už upės ir suorganizavo ugnies liniją. 

Perėjimas į puolimą buvo perkeltas į 1942 m. sausio 7 d. 

Smolnis ir toliau demonstravo aktyvumą. „Žvėriškai kovosim visuose 
ruožuose...“ — vadui raportavo Ždanovas ir Chozinas. 

Todėl 8-oji armija užsispyrusi atakavo Arbuzovą ir „Figūrinę“ girią iš 
Nevos „sklypelio“ placdarmo. Galiausiai fronto vadas sutiko su armijos 
karo tarybos siūlymu smogti pagalbinį smūgį už dešimties kilometrų į šiau- 
rę nuo Nevos Dubrovkos. Gruodžio 25 d. 4-oji jūrų pėstininkų atskiroji bri- 
gada pamėgino šioje vietoje forsuoti Nevą. Tačiau mėginimas nepasisekė, 
lygiai taip pat, kaip ir pastangos pulti pagrindine kryptimi. Vokiečių istori- 
kai kruopščiai suskaičiavo, kad rusai nuo lapkričio 15 iki gruodžio 27 d. ne- 
didelėmis grupėmis atakavo 79 kartus, 66 kartus dviejų kuopų, o bataliono 
ir didesnėmis pajėgomis - 50 kartų. Atremiant 16 tankų atakų, buvo sunai- 
kintas 51 tankas. 1-osios pėstininkų divizijos nuostoliai gruodžio viduryje — 
iš rikiuotės išvesta 1500 Žmonių. 

55-oji armija, gavusi artimiausią užduotį užimti Krasnyj Boro kaimą, 
Uljanovkos stanicą, o paskui pasistūmėti Tosno link, kaip ir anksčiau, tryp- 
čiojo palei prieštankinį griovį. 

Per praėjusius tris mėnesius vokiečiai to griovio abiejose pusėse įrengė 
tris eiles spygliuotosios vielos užtvarų ir kitų kliūčių, minų laukų, daugy- 
bę ugnies taškų. Kalvose įsikūrusius Putrolovo, Jam Ižoros, Krasnyj Boro, 
Feklistovo, Nikolskojės kaimus pavertė tvirtais atsparos punktais, iš kurių 
artilerija bei minosvaidžiai apšaudė Kolpiną, Pontoną, Sapiorną, kur buvo 
sovietų artilerijos baterijos, štabai, medicinos batalionai. 

Gruodžio 7 d. 125-ajai šaulių divizijai pavyko neilgam užimti 500 metrų 
griovio. Iš 180 žmonių rikiuotėje teliko 17. 

Gruodžio 18 d. į prieštankinį griovį po netikėtos nakties atakos įsiver- 
žė vyresniojo leitenanto A. Zabaros vadovaujamas slidininkų batalionas, 
tačiau išsilaikė tik iki ryto. „Gruodžio 18 d. ryte, - prisimena pulkininkas 
V. Zinovjevas, - fašistai aplinkui patį užimtą griovio ruožą sudarė tikriausią 
ugnies bangą, o prieš mūsų slidininkų batalioną metė savo rinktinius galva- 
žudžių dalinius. Griovys buvo paliktas. Tačiau „kaltininko“ jau nerasta. Jis 
buvo ligoninėje... 

Ir vėl, kaip ir anksčiau, griovys atitekdavo tai vieniems, tai kitiems. Naktį 
išmušame hitlerininkus, o dieną jie vėl jį užima. Slidininkų bataliono liki- 
mas sustiprino man jau seniai atsiradusį nepasitenkinimo jausmą dėl to, kas 
vyksta mūsų smogiamuosiuose daliniuose. Tik pamanykit! Gruodžio vie- 
nuoliktąją iš fronto mes į Leningradą pasiuntėme vyresnįjį leitenantą Zabarą 
suformuoti slidininkų batalioną, ojau po savaitės armijos vadovybė metė ne- 
išmokytą ir nesutelktą dalinį į mūšį. Dar anksčiau panašiai įvyko ir gretimo- 
je divizijoje. Kairiau mūsų, arčiau Nevos, smogiamasis dalinys, palaikomas 


> Raudonosios armijos slidininkai pakeliui į pozicijas prie Leningrado. 1941 m. 

tankų, puolė priešo pozicijas. Tačiau ten vietovė buvo pelkėta ir tankai 
įklimpo nepasiekę tikslo, o puolančiuosius sustabdė priešo artilerijos ugnis. 
Iš tikro smūgis buvo smogtas ne galingu kumščiu, o išskėstais pirštais“. 

Gruodžio 20 d. griovį atakavo 84-ojo atskirojo tankų bataliono remiama 
268-oji šaulių divizija. Sovietų pėstininkai išmušė vokiečius iš tranšėjų ir pa- 
siekė Krasnyj Boro pakraštį, tačiau smūgis nebuvo išplėtotas. „Mūsų pulkas 
turėjo pulti antrajame ešelone, — rašo papulkininkis D. Ivanovas, — tačiau 
dėl prasto priešo ugnies taškų išžvalgymo mūšio eiga pasikeitė. Pirmasis 
vokiečių gynybą prieštankiniame griovyje pralaužė 942-asis pulkas. Įvestas 
į mūšį 947-asis šaulių pulkas užtikrino proveržį fronte ir leido įsitvirtinti 
placdarme už griovio. Tačiau toliau plėsti puolimo nebuvo kuo. Armijos va- 
dovybė rezervo neįvedė tol, kol mūsų divizija užims Krasnyj Boro šiaurinį 
pakraštį. Priešas spėjo sukurti tvirtą gynybos liniją, daugumoje namų įren- 
gė ugnies taškus ir visi mėginimai įžengti į Krasnyj Borą buvo nesėkmingi. 
Divizija patyrė didžiulių nuostolių...“ 

Kitą naktį priešas atsiėmė griovį, o gruodžio 21 d. vėl į ataką ėjo 125-oji 
šaulių divizija, užėmė griovio ruožą priešais Krasnyj Borą ir išlaikė jį dvi 
dienas. Gruodžio 22 d., į priešakinį stebėjimo punktą tiesiogiai pataikius 
artilerijos sviediniui, žuvo divizijos vadas generolas majoras P. Bogaičukas. 


Nors septynios sovietų divizijos — 72-oji, 43-ioji, 70-oji, 268-oji, 85-oji, 
56-oji, 125-oji — ir labai stengėsi kasdienėmis atakomis „atitraukti“ dvi 
priešo pėstininkų divizijas, gruodžio pabaigoje vokiečiai dalį savo pajėgų 
- 122-osios pėstininkų divizijos 409-ąjį pulką ir 121-osios divizijos 407-ąjį 
pulką - atitraukė į Volchovą. Pozicijas piečiau Kolpino užėmė 1-asis SS po- 
licijos divizijos pulkas. (Beveik tuo pačiu metu prie Peterhofo pozicijas pa- 
liko 291-oji pėstininkų divizija.) Ši aplinkybė 55-ajai armijai leido užimti ir 
įtvirtinti pozicijas griovio ruože nuo Jam Ižoros iki Spalio geležinkelio. Vien 
mūšiuose dėl prieštankinio griovio paskutinę gruodžio dekadą armija nete- 
ko 25 324 žmonių. 

Priešas atsitraukė du kilometrus Krasnyj Boro link. 125-oji šaulių divi- 
zija, kurią perėmė generolas majoras I. Fadejevas, nedelsiant gavo įsakymą 
užimti šį nedidelį, tačiau puikiai įtvirtintą kaimelį. 

* Prasidėjo įnirtingi mūšiai dėl Krasnyj Boro. Nieko guodžiamai nauja: 
kaip ir pirmiau, pėstininkai ėjo prieš nenuslopintus ugnies taškus, sąveikos 
su tankais nebuvo; papildymas, įvedamas nesustojant, žūdavo. 

„Gruodžio pabaigoje prasidėjo labai didelis Krasnyj Boro puolimas, - 
prisimena P. Čugijus. - Dalyvavo dvi 84-ojo bataliono kuopos. Puolė kai- 
riau Spalio geležinkelio. Pelkės, už jų - prieštankinis griovys. Pionieriai pa- 
darė perėjimą per griovį, tačiau, pasirodo, tankui KV jis buvo per siauras. 
Tankai įstrigo, pėstininkai patyrė labai didelių nuostolių. Krasnyj Boras liko 
vokiečiams“. 1941 metų gruodį vien sanitarinių 55-osios armijos nuostolių 
susidarė 41,676, taigi per mėnesį buvo išvesta iš rikiuotės daugiau nei pusė 
jos personalo. 

Pagal Leningrado fronto pranešimus, 42-oji armija tai „tvarkėsi“, tai vėl 
atnaujindavo puolimą, „kurio užduotis - vis ta pati“. 

Dar viena šių karštligiškų atakų, stengiantis pralaužti blokadą, priežastimi 
tapo BADAS. Bet šios aplinkybės neleidžia pateisinti vykdytojų menkystės. 

Dėl ištisos virtinės miesto ir karinės vadovybės klaidų leningradiečiai pa- 
teko į tragišką padėtį. Iki 1941 metų vasaros pabaigos iš esmės nebuvo žen- 
giama jokių žingsnių evakuojant gyventojus ir kaupiant maisto produktus. 
Birželį ir liepą iš Pabaltijo geležinkeliu išvežta daugybė tūkstančių tonų grū- 
dų, tačiau ne į Leningradą, o į rytus. Be to, grūdai buvo išvežami iš mies- 
to. Ždanovo paliepimu ešelonai, vykstantys į vakarų rajonus pagal mobi- 
lizacinį planą, suko atgal. Liepos pabaigoje buvo pamėginta „išlaisvinti“ 
Leningradą nuo nereikalingų burnų. Apie 200 tūkstančių vaikų išvežta į 
Leningrado srities rajonus, tačiau mažiau kaip per mėnesį juos teko skubiai 
grąžinti atgal. Liepą ir rugpjūtį iš miesto į rytus išvažiavo 164 tūkstančiai 

žmonių, iš esmės numatytų evakuoti įmonių darbuotojai ir jų šeimų nariai. 
Suprantama, dauguma eilinių gyventojų tuo metu negalėjo net įsivaizduo- 
ti, kad vokiečiai atsidurs prie pačių Leningrado sienų, tačiau A. Ždanovas ir 
M. Popovas turėjo numatyti daug toliau. 

Rugpjūčio pabaigoje su vyriausybės komisija atvykęs Raudonosios armi- 
jos viršininkas generolas N. Voronovas pastebėjo: „Nustebau, kad miestas ir 
toliau gyveno labai ramiai. Galima buvo pagalvoti, kad mūšiai vyksta arti- 
miausiose Berlyno prieigose, o ne prie Leningrado sienų. Čia aiškiai neįver- 
tinta grėsmė, kuri artėjo prie miesto“. 

Labai rimtai evakavimo klausimus nagrinėjo tik NKVD valdyba, tačiau 
Dzeržinskio įpėdiniai sprendė savo siaurą specifinį uždavinį -— „išvalyti iš 
Leningrado „kontrrevoliucinį ir priešiškai nusiteikusį elementą“. Į Omską, 
Novosibirską, Krasnojarską ir saulėtus Šiaurės Kazachstano rajonus turė- 
jo būti išsiųsti 95 tūkstančiai suomių ir vokiečių tautybės asmenų, taip pat 
eserai, trockistai, dvarininkai, charbiniečiai, vagys, prostitutės ir kiti sovie- 
tų valdžios priešai. Tačiau šių planų nustatytu laiku įgyvendinti nepavyko. 

Todėl tuo metu, kai užsiveržė blokados žiedas, Leningrade ir jo priemies- 
čiuose buvo 2,8 milijono civilių gyventojų, iš jų daugiau nei 100 tūkstančių 
pabėgėlių. Ne mažiau kaip 1,2 milijono priskiriama prie „nesavarankiškų 
gyventojų“, tarp jų 400 tūkstančių vaikų. Pagal liepos 18 d. normas maisto 
produktų atsargų turėjo užtekti apytiksliai mėnesiui. Vis dar nebūta centra- 
lizuotos maisto produktų atsargų, kurias turėjo daugybė organizacijų, kon- 
trolės. Vis dar įprastai veikė restoranai ir komercinėmis kainomis buvo par- 
davinėjamos prekės. 

Susizgribęs Leningrado vykdomojo komiteto pirmininkas P. Popovas 
rugsėjo 6 d. pranešė VGK, kad maisto produktų mieste liko labai nedaug, 
ir prašė paspartintai jų atgabenti. Tačiau visos sausumos komunikacijos jau 
buvo nutrauktos. Rugsėjo 9 d. priimtas sprendimas statyti uostą Ladogos 
ežero Osinoveco įlankoje palei priemiestinio geležinkelio paskutiniąją sto- 
tį. Buvo manoma, kad per šį uostą galima iš Leningrado išvežti kapitali- 
nius įrenginius, tiekti miestui maisto produktus ir kita. Rugsėjo pabaigoje 
kiekvieną parą Osinovecas turėjo priimti ir išleisti 12 laivų. Tačiau priešo 
aviacijos atakos, taip pat rudeninės audros smarkiai trukdė tą veiklą, ku- 
rios rezultatas turėjo būti patikima Leningrado jungtis su „didžiąja žeme“. 
Vokiečiai aktyviai bombardavo Osinovecą, Naujosios Ladogos prekinę 
prieplauką ir visa, kas tik galėjo plūduriuoti vandens paviršiuje. Daugybė 
baržų ir buksyrų paskandinta pirmosiomis dienomis, vos atvėrus Ladogos 
vandens kelią. Be to, rudens navigacija buvo gana trumpa ir baigėsi 

Osinoveco uostas, kuris 
veikė jau 1941 m. Dažnai 

pateikiamos skirtingos datos, 
nurodoma, kad uostas buvo 


įrengtas tik 1942 m. 


Krovinius — miltus - raudonarmiečiai krauna Osinoveco 


uoste, jie bus vežami į blokadinį Leningradą. 1941 m. 


lapkričio 15 d. Per šį laikotarpį į miestą pristatyta 45 tūkstančiai tonų mais- 
to produktų, 45 tūkstančiai šautuvų, tūkstantis kulkosvaidžių, daugiau nei 
108 tūkstančiai minų, taip pat dvi šaulių divizijos ir jūrų pėstininkų bri- 
gada - iš viso 20 tūkstančių žmonių. Evakuota 33,5 tūkstančio gyventojų. 
Produktų aiškiai neužteko, jie buvo sunaudojami iš karto. O ir vežti dideles 
atsargas į miestą, Kremliaus vadovybės nuomone, pasmerktą bei paverstą 
„parako statine“, nebuvo prasmės. 

Nuo lapkričio 16 d. Leningradą aprūpinti buvo galima tik oru. Tam skir- 
ta 50 transporto lėktuvų „Duglas“ ir 10 TB-3, į kuriuos buvo kraunama pre- 
suota mėsa, kombinuoti riebalai ir koncentratai (ypatingosios aviacijos gru- 
pės buvo suformuotos daug anksčiau, tačiau jos transportavo išskirtinai 
karinius krovinius). Juos dengė 127-asis, 154-asis ir 286-asis aviacijos pulkai. 
Maisto produktų gabenimas aviacija nepatenkino ir penktosios fronto bei 
miesto poreikių dalies. Nuo rugsėjo 12 d. darbininkai gaudavo 500 gramų 
per dieną, tarnautojai ir vaikai - 300 gramų, išlaikytiniai - 250 gramų duo- 
nos. Normos laipsniškai buvo mažinamos spalio 1 d. ir lapkričio 13 d., o 
lapkričio 20 d. buvo atliktas pats didžiausias maisto produktų normų suma- 
žinimas per visą laiką: darbininkams priklausė 250 gramų duonos, visiems 
likusiems — vos 125 gramai per parą. Šį surogatinį „produktą“ pusiau iš me- 
dvilnės ir linų išspaudų, sėlenų, celiuliozės, supelijusių miltų duona vadinti 

buvo galima tik sąlyginai. Pagal korteles 
priklausančios mėsos ir riebalų visai ne- 
buvo išduodama. 

Amžinai gyvas Iljičius, kuris atsakė į 
visus klausimus nuo loterijos platinimo 
iki elektrono tyrinėjimų, ir šioje vietoje 
nepaliko savo ištikimų sekėjų be reko- 
mendacijų. „Kai kalbame apie maisto 
produktų skirstymą, manyti, kad būti- 
na viską skirstyti tik teisingai - negali- 
ma, - aiškino Leninas, - o būtina manyti, 
kad šis skirstymas yra tik būdas, ginklas, 
priemonė didinti gamybai. Valstybinį 
aprūpinimą maistu būtina skirti tik 
tiems tarnautojams, kurie iš tikro reika- 
lingi dėl darbo didžiausio našumo, ir jei- 
gu maisto produktus panaudotume kaip 
ginklą politikoje, tai „būtina mažinti 
tiems, kurie iš tikro nėra reikalingi, ir 
skatinti tuos, kurie iš tikro reikalingi“. 
„Ne visai reikalingų“, pasmerktų bado 
mirčiai, kategorijai pagal pasaulio prole- 
tariato vado priesakus priskirti „nedidi- 
nantys gamybos“ tarnautojai, senukai ir 
vaikai. Darbo korteles turėjo tik trečdalis 
gyventojų. 

Siekdama rasti išeitį iš šios padė- 
ties Leningrado fronto karo taryba pa- 
siūlė įrengti kelią per Lodogos ledą. 
Stalinas sankcionavo siūlymą, nors į jį 
žvelgė skeptiškai, kaip į nelabai patiki- 
mą ir neturintį rimtos reikšmės. Trasa 
buvo išbandyta lapkričio 22 d., kai ledo 
storis pasiekė 18 centimetrų. Per pir- 
mąsias dienas, bombarduojant vokie- 
čiams ir esant nepakankamai tvirtam 
ledui, buvo prarasti 126 automobiliai. 


Viršuje: Mergaitė, išsekusi nuo ilgo badavimo. 


Apačioje: Vaikų darželio vaikai Leningrade. O 


šiems vaikams globos ir maisto užteko.> 

Žlugus Tichvinui ir priešui pasie- 
kus Voibokalo stotį, Leningradas at- 
sidūrė ties katastrofos riba. Stalinas, 
stengdamasis išsaugoti miestą, lenin- 
gradiečiams įsakė suformuoti pen- 
kis automobilių transporto batalio- 
nus, juos užpildyti degalais ir kartu 
su geriausiais vairuotojais perduoti 
vyriausiosios vadovybės žinion, taip 
pat Maskvai buvo perduoti atšaukti 
„Duglai“. Gruodžio pabaigoje, sau- 
sio pradžioje Leningradas maisto 
produktų iš viso negavo, parduotu- 
vės buvo uždarytos. 
Blokadinio miesto gyventojas su duonos Realiai legendinis karo automo- 
kriaukšle rankoje. 1941 m. bilių kelias Nr. 102, kuris žinomas 
kaip „gyvybės kelias“, pradėjo funk- 
cionuoti tik nuo 1942 metų sausio vidurio, tada, kai vokiečiai buvo sutriuš- 
kinti prie Maskvos, po Ždanovo vizito į Kremlių ir „SSRS liaudies komisa- 
rų tarybos potvarkio dėl pagalbos Leningradui maisto produktais“, atkūrus 
geležinkelį bei susprogdintus tiltus tarp Tichvino, Volchovo ir Voibokalo. 

Tada ir buvo pradėta masiškai evakuoti gyventojus. 

Iki to meto jau žuvo dešimtys tūkstančių gyventojų, 0 pagrindinė jų 
mirties priežastis buvo alimentinė distrofija, išsekimas dėl bado. Lapkritį, 
NKVD valdybos duomenimis, iš bado mirė 11 tūkstančių žmonių, gruodį - 
beveik 53 tūkstančiai, sausį, nepaisant padidintos duonos normos 50-100 
gramų, - 97 tūkstančiai žmonių. Daugėjo mirties atvejų gatvėse, parduotu- 
vių užpuolimų, žudynių, gyventojų užpuolimų mėginant atimti maisto pro- 
duktų korteles. Tuo laikotarpiu buvo užregistruoti 413 kanibalizmo atvejų, 
vyko tikra vaikų medžioklė. Žmonės ėjo iš proto, netekdavo žmogiškojo 
pavidalo. Tarp tų pasmerktųjų buvęs blokadininkas B. Michailovas rašė: 


„Blokada - moralinis ir fizinis žmo- 
gaus, jo kūno ir sielos žlugdy- 

mas. Ne iki gyvulio, o iki 
kažkokio išsigimėlio, 


3lokadinės duonos kriaukšlė, 

psichinio išsigimėlio, kurio visa pasąmonė ir veiksmai susiaurėja iki davi- 
nio dydžio, saujos išspaudų, keleto kopūsto nevalgomųjų lapų. Pavyzdžiui, 
kaip galima įtikinti motiną, kad ji būtų pajėgi užmušti ir savo kūdikį su- 
valgyti! O apie tai pasakota ir aš tikiu... Aš nesigailiu, kad gimiau negandų 
metu. Nesigailiu, kad likimas mane bloškė į pačias baisiausias karo gelmes. 
Jei dabar tektų rinktis, eičiau tuo pačiu keliu, išskyrus blokadą. Susidūręs 
su ja aš nieko negalvodamas rinkčiausi mirtį“. 

Apie badą Leningrade „Sovinformbiuras“ neskelbė, tačiau „siužetą“ pa- 
naudojo: būtent sausį papasakojo „apie krauju pasruvusius, išpampusius 
nuo bado, mirštančius nuo ligų Vokietijos gyventojus. (Nors ką tik tikino, 
kad vokiečiams dirba visa Europa). 

O tuo metu aukščiausieji partijos ir sovietų funkcionieriai manė, kad nie- 
ko bloga nedaro užsisakinėdami juodųjų ikrų, pyragų su romu ir Vienos 
pyragaičių, nes tai — „jų teisė“. Vienas iš žemesniųjų komisarų, lankęsis 
Smolnyje 1942 metų žiemą su reikalais, rašė: 

„Aš tikėjausi ten pamatyti daug duonos ir net dešros, tačiau ten buvo 
gausybė pyragaičių!“ 

Leningrado miesto komiteto pirmasis sekretorius A. Kuznecovas biuro 
posėdyje ragino partinę nomenklatūrą „suprasti miesto piliečių padėtį“ ir 
pabrėžė, kad „mes daug geriau valgome, 
šiltai miegame, mums apatinius išplaus 
ir išlygins, turime mes ir šviesą“. Į „labai 
reikalingų“ sąrašą pateko aukštus pos- 
tus užimantys agitatoriai, panašūs į dva- 
ro dramaturgą Vsevolodą Višnevskį, kuris 
„labai mėgo kalbėti liaudžiai“, rėžti jaus- 
mingas, isteriškas kalbas rydamas bifštek- 
sus su balta duona. Visa tai vyko matant 
nuo distrofijos mirštančiai žmonai ir darė 
tai išskirtinai dėl reikalo, būdamas klus- 
nus partijos drausmei ir laivyno politinės 
valdybos sprendimui. 


Kitoks blokadinis Leningradas - pamainos 
meistras Abakumovas rengiasi kepti „romo 


bobas“ - pyragaičius Smolniui, bolševikų 


partijos ir valdžios elitui. 1941 m. 


Dvi realybės ir jų gyventojai egzistavo lygiagrečiai, susitikdavo tik mitin- 
guose ir susirinkimuose, kuriuose sotieji išbadėjusiesiems aiškino jų pareigą 
partijai ir sovietinei tėvynei. Siaubingos miesto tarnybų ir štabų ataskaitos, 
parašytos griežta valdiška ir sausa biurokratų kalba: „Miesto gatvių tvarky- 
mas - distrofikų surinkimas (surinkta 9207 žmonės)“. 

Miestas prie Nevos gyveno informacinėje blokadoje, kurią vykdė bran- 
gioji sovietų valdžia. O ji buvo tokia stipri, kad iš Leningrado 1941 metų 
vasarą išvežti gynybos gamyklų darbininkai ir personalas pavydėjo liku- 
siesiems. Leningradiečiai, jau seniai suvalgę visas varnas, išnaikinę ir iš- 
džiovinę kates bei žiurkes, kūrė valgių iš odos, stalių klijų ir net sunku įsi- 
vaizduoti iš ko dar, receptus. O iš už Volgos gaudavo laiškų su skundais dėl 
skurdaus gyvenimo evakuacijoje ir prašymais atsiųsti šokoladinių saldainių. 

Leningrade trūko ne tik maisto produktų, mieste katastrofiškai stigo 
kuro, anglių ir naftos atsargos baigėsi dar rugsėjo pabaigoje, miesto vyk- 
domojo komiteto patvirtintas malkų paruošų planas buvo įvykdytas 176. 
Spalį gyvenamieji namai liko be elektros, centrinio šildymo, sustojo daugu- 
ma gamyklų. Lapkritį nustojo važinėti tramvajai, gruodį užšalo vandentie- 
kis ir kanalizacija. Nebuvo maisto, šviesos, šildymo, o dar be to, gyvenimas 


Leningrade sprogus vandentiekio vamzdžiams, vandenį teko semtis taip. 


Tolėliau matyti palikti apšalę tramvajus vagonai.1941 m. 

pasipildė vokiečių aviacijos antskrydžiais ir artilerijos apšaudymais. Per tris 
rudens mėnesius į miestą nukrito daugiau nei 10 tūkstančių sviedinių ir 
beveik 68 tūkstančiai bombų. Žuvo 3840 žmonių ir 14 tūkstančių buvo su- 
žeisti. Spręsdami iš to, kad pietinė gatvių pusė buvo saugi, suomiai miesto 
neapšaudė. O juk būtent baimė dėl suomių „toliašaudžių pabūklų“ tapo ofi- 
cialiu pagrindu 1939 metais pradėti Žiemos karą. 

Neišvengiamai prastėjo ir fronto aprūpinimas maisto produktais, karei- 
vių racionus taip pat teko apkarpyti. Raudonarmiečio duonos norma prie- 
šakinėse linijose buvo 500, antrajame ešelone - 300 gramų. Kartą per dieną 
buvo duodama sriubos. Kovotojai, ištisą parą išbuvę atviroje vietoje dėl ne- 
sibaigiančių atakų ir neįstengdavę pastatyti priedangų, nuolat kentėjo dėl 
neprievalgio ir nušalimų. Iki gruodžio 1 d. Leningrado fronto kariuomenė- 
je, veikusioje blokuotoje teritorijoje, sunkios distrofijos formomis sirgo 6061 
žmogus, iki 1942 m. sausio 1 d. sergančiųjų skaičius padidėjo iki 12 604, o 
vasario 1 d. - iki 13 719 žmonių. Pavasarį dėl sunkios avitaminozės dauge- 
liui prasidėjo skorbutas ir „vištakumas“, pafrontės keliuose dažnai buvo ga- 
lima sutikti procesijų, panašių į žinomą Piterio Breigelio paveikslą: vienas 
regintis kareivis palengva vedė paskui save virtinę kitų. 


„Piliečiai, šaudant artilerijai, ši gatvės pusė pavojingiausia“. 


Suomiai neapšaudė apsupto Leningrado. 1941 m. 

Blokadinio Leningrado sendaikčių turgus. 1941-1942 m. žiema. 


Moralinę dvasią smarkiai veikė tabako stoka. „Rūkaliai tiesiog ėjo iš pro- 
to“, - prisimena Jurijus Nikulinas, - visi kankinamai mąstė, kaip gauti bent 
vieną suktinę. Krimtosi, kad taikos metu rūkė, kiek tik norėjo“. Vadams kar- 
tais duodavo plonyčių papirosų, sumaišytų su lapais ir, nesunku atspėti, — 
vadintų „distrofikais“. 

Leningrado golodomorą daugiausia lėmė sovietų biurokratijos, kuri 
niekada nemokėjo rūpintis gyventojais, organizacinės skaičiavimų klaidos, 
bolševikinis įsitikinimas, kad „skirstymas yra gamybos didinimo priemo- 
nė“, ir visuotinės vagystės. 

Nors ir nebuvo jokios blokados, 1942 metais badavo ir nuo distrofijos 
mirė Kalinino, Dono, Stalingrado ir kitų frontų kariai. 


< Kitoks blokadinis Leningradas. Gatvės prekyba 


keičiant maisto produktus į kitas prekes. 1941 m. 

Pusiau nuleistos Suomijos vėliavos, paskelbus taikos sąlygas. 1940 m. po Žiemos 
karo Sovietų Sąjunga įkūrė karinę bazę Hanko pusiasalyje šalia Helsinkio, be to, 


Suomijai teko perkelti apie 400 tūkst. pabėgėlių iš okupuotų teritorijų. 


6 SKYRIUS 


HANKO EVAKAVIMAS. 
1941 M. LAPKRITIS 


1941- m. lapkritį Baltijos laivynas evakavo Hanko (Hanguto) karinę bazę, 
kurią prievarta, įrėmusi pistoleto vamzdį Sovietų Sąjunga „išsinuomojo“ iš 
Suomijos. Ta karinė jūrų bazė leido viešpatauti šiaurinėje kelio į Suomijos 
įlanką dalyje. Sausumos gynyba pusiasalyje buvo sudaryta iš dviejų gyny- 
bos ruožų, perkirtusių 22 km pločio sąsmauką. Kranto gynybos sektorius 
buvo aprūpintas keletu geležinkelio ir stacionarių nuo 45 mm iki 305 mm 
kalibro pabūklų baterijų. Priešlėktuvinė gynyba turėjo dvylika 76 mm kali- 
bro pabūklų baterijų ir 11 naikintuvų. Vandens rajoną gynė septyni jūrų me- 
džiotojai. Pusiasalyje buvo dislokuota pulkininko N. Simoniako 8-oji šaulių 
brigada. Jai sustiprinti buvo priskirtas artilerijos pulkas, zenitinės artilerijos 
divizionas bei tankų ir pionierių batalionai. Bendras miesto įgulos žmonių 
skaičius buvo 27 tūkstančiai su 114 pabūklų ir 50 tankų T-26 bei T-37. Prieš 
patį karą bazės vadu buvo paskirtas generolas majoras S. Kabanovas. 

Siekdami užimti sovietų bazę suomiai sutelkė „Hanko“ smogiamąją gru- 
pę, sudarytą iš 17-osios pėstininkų divizijos ir pastiprinimo bei artilerijos 
grupuotės, turinčios 153 pabūklus. 

Naktį į liepos 1 d. suomiai pamėgino netikėta ataka užimti pusiasalį, bet 
buvo atmušti. Vėliau abiejų pusių gerai įtvirtintoje sąsmaukoje, trijose sovie- 
tų ir keturiose suomių gynybos linijose aktyvių veiksmų beveik nevyko. Tik 
sistemingai šaudė artilerija ir buvo išlaipinami maži desantai į netoli Hanko 
esančias salas. 

Generolui Kabanovui tapo pavaldus 46-asis atskirasis šaulių batalionas 
su 1100 karių, kuris atvyko iš Paldiskio, o iš pionierių bataliono, inžinerijos ir 
užnugario padalinių suformuotas 219-asis šaulių pulkas. Dabar 8-oji briga- 
da pagal galią prilygo šaulių divizijai. Rugpjūčio 7 d. bazės vadui tiesiogiai 

Suomių kariai atakuoja sovietų pozicijas Hanko pusiasalyje. 1941 m. 


pavaldi tapo apie tūkstančio žmonių Osmusaro salos įgula. Generolui 
Kabanovui buvo numatyta užduotis neleisti priešo laivynui prasiveržti per 
centrines minų bei artilerijos pozicijas Suomijos įlankoje ir įnirtinga gynyba 
sukaustyti kiek įmanoma daugiau priešo pajėgų Leningrado fronte. Jeigu 
atmesime vyriausiosios politinės valdybos pasakas apie „masinį didvyriš- 
kumą“, puikiai organizuotą partinį politinį darbą, apie tai, kad „hangu- 
tiečio“ vardas „kėlė baimę priešui“, tai nieko neliks - abi užduotys buvo 
neįvykdytos. 

Pirma, jokie „tirpicai“ ir „šarnchorstai“ Kronštato link nesiveržė ir nesi- 
rengė veržtis. Vėl pacituosime admirolo N. Sobolevo nuomonę: „Baltijoje 
vokiečių įrengtos didžiulės minų užtvaros liudijo, kad jie nesirengė veržtis į 
Suomijos įlanką, paprasčiausiai saugojo laivus veiksmams Atlante. Tad kur- 
ti minų bei artilerijos pozicijas prie įėjimo į Suomijos įlanką nebuvo jokio 
tikslo. Eilinį kartą mes vėl tapome šabloniško mąstymo belaisviais“. 

Antra, sunku suprasti, kaip užremta pusiasalyje sovietų įgula galėjo ati- 
traukti pajėgas nuo Leningrado. Ir iš tiesų jau rugpjūtį didelė dalis 17-osios 
suomių divizijos buvo permesta į Karelijos sąsmauką, o Hanko rajone teliko 
vienas pėstininkų pulkas ir keletas lauko baterijų, salose - kranto baterijų, 


216 


Hanko teritorija, atitekusi SSRS. Suomijos ir SSRS atstovų pasirašytas 


žemėlapis su pažymėta teritorija, „išnuomota“ Sovietų Sąjungai. 


pasieniečių ir atskirų batalionų. Smarkiai sumažėjo artilerijos apšaudymų ir 
aviacijos veiksmų. 

Galiausiai, praėjus keturiems apsiausties mėnesiams, tapo aišku, kad jo- 
kio tikslo ginti Hanką nėra. Laivynas negalėjo panaudoti pusiasalio ope- 
ratyvinei bazei. Pasitraukus iš Talino, centrinė minų bei artilerijos pozicija 
Suomijos įlankoje neteko bet kokios svarbos. Artėjant jūros užšalimui, įgu- 
la pateko į beviltišką padėtį - visišką apsuptį su atkirstomis komunikacijo- 
mis. Spalio 23 d. kariuomenės vyriausioji vadovybė priėmė sprendimą pa- 
likti pusiasalį. 

Per „didvyriškos gynybos“ 165 dienas sovietų nuostoliai buvo 797 žuvę 
žmonės ir apie 1200 sužeistų, o priešo nuostoliai - „milžiniški“. Iš Hanko 
pusiasalio ir Osmusaro salos turėjo būti evakuoti 28 tūkstančiai kovotojų ir 
vadų. 

Buvo parengtas dviejų etapų evakavimo planas. Pirmajame etape kele- 
tu laivų būrių buvo numatyta išgabenti antrąjį ešeloną, užnugario tarnybas, 
techniką ir maisto atsargas, o antrajame - priešakinės gynybos linijos kariuo- 
menę. Visą turtą ir objektus, kurių neįmanoma evakuoti, buvo įsakyta su- 
naikinti. Vykstant „sėkmingam“ Talino proveržiui, daugumą mobilizuotų 
transportų „sėkmingai“ paskandinus ir dėl to, kad iš pačių pradžių laivyne 

nebuvo specialių laivų, kariuomenės gabenimą buvo nuspręsta organizuo- 
ti kovos laivais. Kelią, kuris tarp Goglando ir Hanko buvo beveik 140 mylių 
ilgio, nuspręsta įveikti tamsiuoju paros metu,naikintuvų priedanga žygyje 
nenumatyta. 

Operaciją atlikti buvo pavesta lengvųjų pajėgų būrio vadui viceadmi- 
rolui V. Drozdui. Už kariuomenės atsitraukimą iš gynybos ruožo, sulaipi- 
nimą į laivus, Osmusaro salos įgulos perkėlimą atsakingas tapo generolas 
Kabanovas. Goglande buvo išskleistas I. Sviatovo vadovaujamas avarinio 
gelbėjimo būrys. 

Kaip ir anksčiau, didžiausią pavojų kėlė vokiečių, suomių ir sovietų mi- 
nos, kurių buvo tiesiog prismaigstyta visa Suomijos įlanka. Vokiečių liniji- 
niai laivai taip ir liko pagrindinis galvos skausmas laivyno vadams: rudenį 
vėl buvo sudaromos naujos minų bei artilerijos pozicijos Kronštato prieigo- 
se. 1941 m. iš viso baltijiečiai į jūrą išmetė daugiau nei 12 tūkstančių minų, 
beveik visas sandėliuose turimas atsargas. Tuo metu vokiečiai nebaudžiami 
toliau minavo centrinę Suomijos įlankos dalį. Patikimų duomenų Tribuco 
štabas apie minų padėtį neturėjo, tralavimo žvalgybos ir sistemingo trala- 
vimo nevykdė, nes neturėjo tokių galimybių. Vadovaujantis tralavimo pa- 
jėgų koviniu statutu, norint patikimai praplukdyti vieną laivų būrį, būtina 
panaudoti devynis bazės tralerius. Baltijos laivyne jų buvo likę septyni, be 
to, tik penki iš jų galėjo išplaukti į jūrą. Savaime suprantama, kelio maršru- 
tas nubrėžtas per „jau gerai žinomą“ „Jumindos“ užtvarą. Prasidėjęs audrų 
metas ir ledai dar labiau sutrukdė operacijai. 

Suomijos kariuomenė evakavimui netrukdė. 

Pirmasis kariuomenės kontingentas buvo išvestas spalio 26 d. Laivų bū- 
rys, kuriame buvo trys traleriai, lydimi MO katerių ir vadovaujami 3-iojo 
rango kapitono V. Licholiotovo, taupydami laiką (!) į Hanką plaukė be tra- 
lų. Todėl Kerio salos rajone, sprogus minai, paskendo T-203 „Patronas“. 
Likusieji į Oranienbaumą atgabeno 270-ojo šaulių pulko batalioną su len- 
gvąja artilerija. Tai leido laivyno vadovybei raportuoti Leningrado fronto 
karo tarybai, kad operacijai pasirengta. Spalio 31 d. buvo gautas pritarimas 
pradėti evakuoti. 

Tuo metu Kronštate suformuotas būrys, vadovaujamas admirolo Drozdo, 
sudarytas iš eskadrinių minininkų „Stoikij“ ir „Silnyj“, minininko „Marti“, 
penkių bazinių tralerių, šešių sargybinių ir trijų torpedinių katerių. Žygio 
operatyviniam užtikrinimui pozicijose Suomijos įlankos žiotyse budėjo po- 
vandeniniai laivai S-9 ir ŠČ-324, o Talino rajone - 5-7. Naktį į lapkričio 2-ąją 
laivų būrys dviem grupėmis pradėjo plaukti į Hanką. Pagrindinės pajėgos 

žygį baigė sėkmingai ir sulaipino 4246 vadus ir raudonarmiečius bei du 
lauko artilerijos divizionus. Užtrukusi ir atskirai išplaukusi grupė - trale- 
ris, trys torpediniai ir du sargybos kateriai - buvo atakuoti vokiečių lėk- 
tuvų. Rezultatas — paskandinti visi torpediniai kateriai TKA-72, TKA-88 ir 
TKA-102, o sugadintas „medžiotojas“ buvo nutemptas į Lavansario salą. 
Lapkričio 4 d. Drozdo būrys atvyko į Kronštatą be nuostolių ir atgabeno 
4246 žmones. 

Prieš grįždamas į Hanko salą, pradėjo žygį 2-ojo rango kapitono 
V. Narykovo būrys, sudarytas iš eskadrinių minininkų „Surovyj“ ir 
„Smetlivyj“, keturių torpedinių ir keturių sargybos katerių, lydimų trijų 
bazinių tralerių. Jis be nuotykių atvyko į paskirties vietą, paėmė daugiau 
nei 2000 žmonių ir lapkričio 4 d. išplaukė atgal. Prie Naisaro salos eskadri- 
nis minininkas „Smetlivyj“ išklydo iš pašalintų minų ruožo ir paravanais 
iš karto užkliudė dvi minas. Nuo minų sprogimų laive detonavo šaudme- 
nų atsargos ir jis paskendo. Žuvo 2-ojo rango kapitonas V. Maslovas ir apie 
400 karininkų, raudonarmiečių bei raudonlaivyniečių. Iš minininko pavy- 
ko išgelbėti 80 įgulos narių ir 233 evakuojamus žmones. Jie tralerių T-205 
„Gafel“ ir trys jūrų medžiotojai grąžinti į Hanką. Likusieji būrio laivai atvy- 
ko į Goglandą ir atgabeno 1263 žmones. 

Lapkričio 9 d. tuo pačiu maršrutu išvyko trečias būrys, vadovauja- 
mas linijinio laivo „Oktiabrskaja revoliucija“ kapitono kontradmirolo 


Sovietų povandeninis laivas ŠČ-324 per paradą Leningrade 


(dabar Sankt Peterburge, Rusija). 


M. Moskalenkos. Būriui priklausė lyderis „Leningrad“, eskadrinis mininin- 
kas „Stoikij“, minininkas „Ural“, transportas „Ždanov“, penki baziniai trale- 
riai ir keturi mažieji medžiotojai. Žygis prasidėjo sudėtingomis oro sąlygo- 
mis, vėjas sustiprėjo iki septynių balų, laivai dažnai pamesdavo vienas kitą 
ir negalėjo sekti paskui tralus. Du traleriai susidūrė, vienas jų buvo smarkiai 
sugadintas. Būrio vadas nusprendė grįžti į Goglando salos reidą. Lapkričio 
11-osios vakare laivai vėl išplaukė kursu į Hanką, lydimi tik trijų tralerių, be 
to, patys stambiausi - „Ural“ ir „Ždanov“ - neturėjo apsaugos paravanų. 

Naktį iš lapkričio 11-osios į 12-ąją lyderis „Leningrad“ paravanu užgrie- 
bė dvi minas. Joms sprogus, buvo pažeistas laivo korpusas ir laivas nu- 
leido inkarą. Sustojo ir jo kilvateryje plaukiantis 3869 tonų vandens talpos 
transportas „Ždanov“. Admirolas Moskalenka, likus plaukti iki Hanko 65 
mylias, pasuko būrį atgal siekdamas pagelbėti „Leningradui“. Tuo metu ly- 
derio vadas nusprendė savarankiškai grįžti į bazę. Transportas plaukė prie- 
kyje, o „Leningrad“, kuriam sugedo girokompasas, slinko šio kilvateryje. 
Netrukus „Ždanov“, neturėdamas jokių apsaugos priemonių, užplaukė ant 
minos ir po 8 minučių paskendo. Jo komandą spėjo perimti atskubėjęs „me- 
džiotojas“. Po nakties klajonių likę sveiki laivai vėl susitelkė prie Goglando. 

Lapkričio 13 d. performuotas Moskalenkos būrys vėl išplaukė į Hanką. 
Dabar būryje buvo eskadriniai minininkai „Gordyj“, „Surovyj“, minininkai 
„Ural“, šeši MO kateriai ir keturi traleriai. Prie konvojaus prisijungė į kovi- 
nes pozicijas plaukiantys povandeniniai laivai L-2 ir M-98. Po pusiaunak- 
čio Jumindos kyšulio traverse (kursas, statmenas laivo plaukimo krypčiai — 
vert. pastaba) mina sprogo po traleriu T-206 „Verpas“. Gelbėdamas jo ko- 
mandą, ant minos užplaukė kateris MO-301. Paskui du sprogimai paskan- 
dino povandeninį laivą L-2, išsigelbėjo tik trys žmonės. Po sprogimo para- 
vane buvo smarkiai sugadintas flagmanas, minininkas „Surovyj“ ir jį teko 
paskandinti. Admirolas Moskalenka sargybos kateriu, dviejų tralerių sau- 
gomas grįžo į Goglandą. Likusiems laivams vadovauti pradėjo minininkų 
diviziono vadas 1-ojo rango kapitonas N. Meščerskis. Jo įsakymu, būrį vedė 
eskadrinis minininkas „Gordyj“, lydimas vieno tralerio. Povandeninis lai- 
vas M-98 atsiskyrė ir į pozicijų rajoną išplaukė savarankiškai. Po valandos 
jis pražuvo su visa įgula. Galiausiai 3.26 nuo dviejų minų sprogimų pasken- 
do eskadrinis minininkas „Gordyj“. Lapkričio 14 d. į Hanko reidą atvyko tik 
„Ural“, traleris T-215 ir trys mažieji „medžiotojai“. 

Trečiojo laivų būrio žūtis šiek tiek suaktyvino admirolų mąstymą. Jie nu- 
sprendė bent pakeisti maršrutą ir pasinaudoti šiauriniu farvateriu, kuris 

Sovietų kateris 
MO-4 (morskoj 
ochotnik - jūrų 


medžiotojas - vert. 


pastaba). 


vedė netoli Suomijos šcherų, bet leido aplenkti „Jumindos“ užtvaras. Dėl 
nedidelio priešo aviacijos aktyvumo evakavimui buvo pasitelktos nedide- 
lės gramzdos transporto priemonės, pertvarkyti traleriai ir nedidelio tona- 
žo laivai. Iki lapkričio 29 d. trys būriai iš Hanko salos išgabeno apie 9200 
žmonių, 18 tankų T-26, 720 tonų maisto produktų ir 250 tonų šaudmenų. 
Kartu į Hanką buvo nuplukdyta Osmusaro salos įgula. Iš 29 laivų, daly- 
vavusių šio laikotarpio vežimuose, sprogus minoms, buvo prarastas mini- 
ninkas „Azimut“ ir du naujai pertvarkyti traleriai su 728 evakuojamaisiais. 
Pusiasalyje liko 12 tūkstančių žmonių. 

Paskutiniam ešelonui evakuoti lapkričio 30 d. į Hanko salą su admirolo 
Drozdo vėliava atvyko būrys, sudarytas iš eskadrinių minininkų „Stoikij“ 
ir „Slavnyj“, šešių tralerių, septynių sargybos katerių ir turboelektrolaivio 
„Josif Stalin“. Kitą dieną atvyko paskutinis būrys, vadovaujamas kapito- 
no leitenanto P. Švecovo, kuriame buvo kanonierė „Volga“, sargybos lai- 
vas „Virtsaitis“, du traleriai, du MO kateriai ir transportas Nr. 538. Naktį 
iš gruodžio 1-osios į 2-ąją pradėta atitraukti iš gynybos pozicijų ir laipinti 
į laivus kariuomenę. Paskutinieji traukėsi priedangos daliniai ir pionieriai, 
minavę bazės kelius bei kitus objektus. Suomiai niekaip nekliudė. Traleris 
„Gafel“ iš Osmusaro salos paėmė paskutinius 340 jos gynėjų. 

Gruodžio 2 d., jau sutemus, Hanko bazę paliko lėtaeigiai Švecovo lai- 
vai, sulaipinę apie 3000 žmonių. Būrys gana laimingai pasiekė Goglandą, 
neteko tik užplaukusio ant minos sargybos laivo „Virtsaitis“, kurio žmones 
pavyko išgelbėti. 

Skęstantis sovietų transporto laivas „Josif Stalin“, užplaukęs 


ant minos 1941 m. gruodžio 3 d. per Hanko evakuaciją. 


22 valandą likviduojamą bazę paliko Drozdo būrys. Laivai buvo prikrauti 
viršijant visas normas. „Josif Stalin“ sutalpino 5589 žmones, 1200 tonų mais- 
to produktų. Minininkai — apie 600 žmonių kiekvienas, traleriai - kiekvie- 
nas po 300 ir daugiau žmonių. Gruodžio 3 d. antrą valandą nakties „Josif 
Stalin“, priartėjęs prie Naisaro salos, užplaukė ant dviejų minų. Laivas, ne- 
tekęs eigos ir valdymo, pradėjo dreifuoti minų lauke ir greitai nuaidėjo tre- 
čiasis sprogimas. Eskadrinio minininko „Slavnyj“ mėginimas tempti turbo- 
laivį nepavyko. Be to, iš Miakiluoto salos konvojų pradėjo apšaudyti suomių 
305 mm pabūklų baterija. Būrio laivai paėmė iš transporto 1740 žmonių ir 
plaukė toliau. Likusius „Staline“ buvo nuspręsta paimti į Sviatovo būrio lai- 
vus, tačiau gelbėtojai, neturėdami tralavimo priemonių, prasiveržti prie lai- 
vo neįstengė. Fronto vadui buvo aiškinama, kad taip pavadintas laivas jo- 
kiu būdu neturi atitekti priešui, tačiau jį išgelbėti nebuvo jokių galimybių, 
ir Tribucas raportavo, kad „Josif Stalin“ dėl didelių pažeidimų, sprogus mi- 
noms ir detonavus šaudmenų atsargoms, paskendo. Paliktas, pusiau užlie- 
tas turbolaivis įstrigo seklumoje prie Surupio pusiasalio ir atiteko priešui. 


> Suomių 305 mm pabūklas. 

Kaip teigė vokiečių admirolas Frydrichas Rugė, „Stalino“ triumuose buvo 
rasti „keli tūkstančiai lavonų ir gyvų žmonių“. 

Iš viso evakuojant Hanko karinę jūrų bazę dalyvavo 88 laivai. 25 pasken- 
do- daugiausia užplaukę ant minų, išjų 3 eskadriniai minininkai, 1 sargybos 
laivas, 5 traleriai, 2 ledlaužiai, 5 torpediniai ir 7 sargybos kateriai. Nuostoliai 
žygyje: apie 5000 žmonių, iš jų 500 jūrininkų. Į Kronštatą ir Leningradą at- 
gabenti 22 822 žmonės, 26 tankai, 14 lėktuvų, 72 pabūklai, 56 minosvaidžiai, 
854 kulkosvaidžiai, apie 20 tūkstančių šautuvų, 1000 tonų šaudmenų ir 1700 
tonų maisto produktų. Operacija laikoma labai sėkminga. 

„Nepaisantdideliųnuostolių,-Maskvairaportavo Chozinasir Ždanovas,- 
manome, kad rezultatas atitiko visus lūkesčius“. 

8-oji šaulių divizija buvo perduota 23-iajai armijai ir įsitvirtino gynybos 
ruože Karelijos sąsmaukoje. 

Sausumos vadovybės sprendimu, priešui negrasinant ir nespaudžiant, 
buvo evakuotos Suomijos įlankos rytinės dalies salų - Didžiojo ir Mažojo 
Tiuterso, Bjerkės, Goglando, Somerso - įgulos. Iš jų išgabenta beveik 10 
tūkstančių žmonių, kurie iš karto mesti į apkasus. Iki evakavimo pabaigos 
Hanko pusiasalyje liko apie 400 žmonių. Gruodžio 11 d. jie taip pat išgelbė- 
ti. Tą kartą ledai sutraiškė TKA-12 ir TKA-42. 

Baltijos laivynas, užsisklendęs Kronštate ir nesiėmęs bet kokių aktyvių 


veiksmų jūroje, pasirengė savižudybei. 

Oranienbaumo placdarme sausį prisijungusios 168-oji šaulių divizija ir 
2-oji bei 5-oji jūrų pėstininkų brigados tapo 48-ąja ir 71-ąja šaulių divizijo- 
mis. Jūrų pėstininkų 3-iojo pulko pagrindu buvo suformuota 50-oji šaulių 
brigada. 


Raudonarmiečiai eina į ataką, po kurios jie likdavo gulėti kaip juodi taškai 


baltame sniege. 1942 m. 

7 SKYRIUS 


DVRA ŽIEMOS PUOLIMAS. 
1942 M. SAUSIS-VASARIS 


Sausio 5 d. Kremliuje įvyko vyriausiosios vadovybės pasitarimas, kuria- 
me priimtas sprendimas dėl Raudonosios armijos visuotinio puolimo nuo 
Baltijos iki Juodosios jūros smogiant strateginį triuškinamą smūgį ver- 
machtui ir 1942 m. mėginant pasiekti SSRS valstybės sieną. Pagal grandi- 
ozinį planą triuškinant „Šiaurės“ armijų grupę svarbiausias vaidmuo buvo 
skirtas Volchovo frontui. Jo kairiojo sparno kariuomenė, veikdama išvien 
su Leningrado frontu, turėjo sutriuškinti vokiečių 18-ąją armiją ir nutraukti 
Leningrado blokadą; kairiojo sparno kariuomenei numatyta užduotis - vei- 
kiant išvien su dešiniuoju Šiaurės vakarų fronto sparnu, sutriuškinti priešo 
16-ąją armiją. Leningradiečiai turėjo „padėti Volchovo frontui sutriuškinti 
priešą, besiginantį prie Leningrado, ir išvaduoti Leningradą iš blokados“. 

Šiaurės vakarų fronto kariuomenė turėjo smogti Staraja Rusos, Solcų, 
Dno kryptimi, perkirsti priešo Naugardo grupuotės komunikacijas ir ją 
sutriuškinti. 

Bendras pajėgų santykis šiaurės vakarų ruože klostėsi Raudonosios armi- 
jos naudai. Sovietų duomenimis, sausio 1 d. „Šiaurės“ armijų grupėje buvo 
665 tūkstančiai kareivių ir karininkų, 6 tūkstančiai pabūklų ir minosvaidžių, 
160 tankų ir šturmo pabūklų, 250 visų tipų lėktuvų. 

Sovietų Leningrado, Volchovo ir Šiaurės vakarų kariuomenė turėjo apie 
milijoną žmonių, 9 tūkstančius pabūklų ir minosvaidžių ir ne mažiau kaip 
400 tankų. Vyriausioji vadovybė manė, kad, išplėtus sėkmingą kontrpuo- 
limą ties Maskva, bus sutrukdyta Vokietijos vadovybei rezervais ar jungi- 
niais, paimtais iš kitų sovietų-vokiečių fronto ruožų, sustiprinti „Šiaurės“ 
armijų grupę. Generolui Mereckovui buvo pavaldžios 28 šaulių ir kava- 
lerijos divizijos, 9 atskirosios brigados, 25 atskirieji tankų ir slidininkų 

batalionai - 242 tūkstančiai žmonių, 2295 pabūklai ir minosvaidžiai, 220 
tankų. Volchovo fronto persvara žmonėmis buvo 2,2 karto, tankų 3,2 kar- 
to, artilerijos 1,5, aviacijos — 1,3 karto daugiau, nei turėjo priešas. 54-oji 
Fediuninskio armija turėjo 11 divizijų, 2 „greitaeigių“ tankų ir vieną jūrų 
šaulių brigadą - 83,5 tūkstančio žmonių, 1156 artilerijos pabūklus ir minos- 
vaidžius, 18 tankų. 

Priešais juos puolančiose 8-ojoje ir 55-ojoje Leningrado armijose buvo 10 
šaulių divizijų, 1 šaulių ir dvi tankų brigados. 

Prieš šešias sovietų armijas kovojo trys vokiečių armijos korpusai - 
28-asis, 1-asis ir 38-asis - bei „sutriuškintas“ 39-asis motorizuotasis. 

Puolimas turėjo vykti negyvenamoje miškingoje pelkėtoje vietovėje, be- 
kelėje, per gilų sniegą, kuris dengė nuo ledynmečio užsilikusius neužšąlan- 
čios pliurzės akivarus. Savaime suprantama, tai iš karto neleido atlikti pla- 

- taus manevro. 

Numatytu laiku Volchovo frontas nebuvo pasirengęs. Svarbiausia atsi- 
likimo priežastis —- užtrukęs kariuomenės dislokavimas. 59-ojoje armijoje 
laiku išsiskleisti suspėjo tik penkios divizijos, dar trys buvo kelyje. 2-ojoje 
smogiamojoje armijoje pradinėje padėtyje susitelkė vos daugiau nei pusė 
junginių, o kiti važiavo vieninteliu geležinkeliu. Iki fronto linijos kariuome- 
nė žygiavo ypač sunkiai: „Ėjome tik naktį, dieną slėpėmės miškuose. Kad 
padarytume kelią giliame sniege, teko koloną surikiuoti po penkiolika žmo- 
nių eilėje. Pirmosios gretos ėjo trypdamos sniegą, kuris vietomis siekė pu- 
siaują. Praėjus dešimčiai minučių, kreipiančioji eilė pasitraukdavo į šalį ir 
stodavo į kolonos galą. Judėti buvo ypač sunku ir dėl to, kad pakeliui buvo 
neužšalusių pelkėtų vietų ir vos ledu pridengtų upelių. Avalynė permirk- 
davo ir apšaldavo. Išsidžiovinti jos negalėjome, nes kūrenti laužus buvo už- 
drausta. Jėgų netekdavo ne tik žmonės, bet ir gurguolės arkliai. Baigėsi ku- 
ras, sustojo ir mašinos. Šaudmenų, maisto produktų, amunicijos atsargas 
teko tempti patiems ant nugaros“. Dar prisiminkime, kad lauke buvo 30-40 
laipsnių šalčio, o vadovybė užkūrusius laužus, nepaklusniuosius pažeidė- 
jus grasino sušaudyti. Kita vertus, galėjai būti sušaudytas ir dėl apšalimo: 
niekše, pats specialiai apšalai norėdamas dezertyruoti iš fronto. „Vargšas 
kvailelis“ generolas Halderis tuo metu kankinosi, kaip paaiškinti fiureriui, 
kad kariuomenė „nepajėgi atsilaikyti prieš 30 laipsnių ir didesnį šaltį“. 

Aviacija nepasirodė, o Volchovo fronto karinio oro laivyno pajėgose 
buvo 118 kovos lėktuvų, iš jų vos 6 bombonešiai ir 19 atakos lėktuvų. 

Nebuvo rogių ir lauko virtuvių, labai lėtai vyko šaudmenų ir technikos 
kaupimas. Paskubomis suformuotas frontas iš esmės neturėjo užnugario. 

Dažnai tai atrodė sovietų kariai. 


Sausio pradžioje kariuomenė vietoj penkių būtinų prasiveržti kovos 
komplektų turėjo ne daugiau nei vieną ketvirtį ir labai nedideles maisto 
bei pašarų atsargas. Atvykstantys junginiai neturėjo ginklų, ryšių priemo- 
nių, transporto. Pavyzdžiui, 378-oji šaulių divizija, taip sakant, „ginkluota 
iki dantų“, turėjo 379 šautuvus, 3 sunkiuosius ir 15 rankinių kulkosvaidžių 
bei tris minosvaidžius. Visoje 379-ojoje divizijoje buvo 344 šautuvai ir 3 mi- 
nosvaidžiai. Bet vis tiek jie nedelsiant, „kad nebūtų prarasta laiko“, pasiųsti 
į dislokavimo rajoną tikintis, kad vokiečiai atsitrauks, o, prieš prasidedant 
puolimui, ginklų „bus pristatyta“. 372-osios divizijos veteranas prisimena, 
kad, formuojant 1236-ąjį pulką ir neturint ginklų, kareiviams buvo įsakyta 
pasidaryti medines tarškynes, kad taktiniuose mokymuose būtų imituoja- 
mas šaudymas. Mokymai greitai baigėsi, o 30 “o pulko personalo taip ir išė- 
jo į pirmąjį mūši su tarškynėmis. 

Tiekimas beveik nuolat buvo visiškai nepatenkinamas. Nebuvo nė vie- 
nos lauko ligoninės. Apie priešą žinota tik, kas jis yra ir kad yra būtent va- 
kariniame krante. Tačiau vėl „sunki Leningrado darbo žmonių padėtis rei- 
kalavo nedelsiant pradėti puolamuosius veiksmus“. 

Bet ir negalėjo armijos generolas Mereckovas paprieštarauti „Kremliaus 
kalniečiui“, tiesiog mirtinai jo bijojo. Kaip liudija generolas V. Nikolskis, dir- 
bęs tuo metu Volchovo fronto štabe, kiekvieną kartą, kai vadas buvo kviečia- 
mas prie tiesioginio ryšio linijos, jis išbaldavo ir ne iš karto prieidavo prie te- 
lefono. Kirilas Afanasjevičius buvo palaužtas žmogus. Keturiasdešimtaisiais 
padaręs puikią kariškio karjerą, išsitarnavęs iki generalinio štabo viršinin- 
ko ir gynybos liaudies komisaro pareigų, pirmąją karo dieną buvo suimtas. 
Labai greitai Lubiankos tardytojai auliniais batais ir guminėmis lazdomis 
išmušė iš Mereckovo prisipažinimą organizavus sąmokslą, norėjus nuvers- 
ti darbininkų ir valstiečių valdžią, šnipinėjus vienu metu vokiečių ir bri- 
tų žvalgyboms ir liudijimus prieš parankinius — G. Šterną, A. Loktionovą, 
P. Ryčagovą, D. Pavlovą, G. Žukovą, M. Kirponosą ir daugelį kitų, - kau- 
kiančių iš skausmo gretimose Suchanovo kalėjimo kamerose arba jau be- 
sikaunančių su vermachtu. Šį baisų laikotarpį atsiminimuose Mereckovas 
užšifravo kaip tarnybą einant „nuolatinio patarėjo prie vyriausiosios vado- 
vybės pareigas“. 1941 m. rugsėjį, svajojęs vien apie greitą mirtį, jis netikė- 
tai buvo pervilktas nauja uniforma ir nugabentas pas draugą Staliną. Vadas 
pasiteiravo apie Mereckovo sveikatą, savaime suprantama, šis jautėsi visai 
gerai ir veržėsi į mūšį, paskui „visiškai ramiai“ jam buvo apibūdinta karinė 
padėtis ir drauge su vyriausiosios vadovybės atstovu Mechliu pasiųstas 
į Šiaurės vakarų frontą. Dauguma likusiųjų „sąmokslininkų“ sušaudyti. 

Stalinas, Molotovas, Andrejevas, Ježovas, Ordžonikidzė, Mikojanas ir kiti. Gruzijos 
delegacijos priėmimas Kremliuje. Veidai tų, kurie buvo nuteisti kaip liaudies priešai“, 


archyvo nuotraukoje buvo užteplioti juodu tušu. 


Sąsajos su dabartimi... Suchanovo kalėjimas. 1938 m. NKVD įsakymu buvusio Šv. Jekaterinos vienuolyne 


Maskvos srityje buvo įsteigtas slaptas kalėjimas - specialusis objektas Nr. 110.,„Objektas“ buvo skirtas 
tardyti patiems pavojingiausiems sovietų valdžios ir paties draugo Stalino priešams. Suimtieji ne tik 
be teismo buvo daugelį metų laikomi „Suchanovkoje“, bet ir žiauriai kankinami. Nuo 1938 iki 1952 m. 


kankinimų kalėjime kalėjo apie 35 000 žmonių. 

Fronte „raudonasis profesorius“ grįžusiam proteguojamam generolui davė 
dar vieną pamoką: atvykęs į priešo sutriuškintą 34-ąją armiją Mechlis įsa- 
kė nedelsiant, priešais armijos štabo karininkų rikiuotę sušaudyti artilerijos 
vadą generolą majorą V. Gončiarovą „už armijos artilerijos dezorganizavi- 
mą ir asmeninį bailumą“. Tai nedelsiant ir buvo padaryta. 

Labai greitai Mereckovas pradėjo vadovauti 7-ajai armijai, paskui — 
frontui. Jis iš visų jėgų mėgino „pateisinti pasitikėjimą“ ir visada prisimi- 
nė, kad bet kuriuo metu vėl gali atsidurti tardytojų spartuolių, tokių kaip 
Švarcmanas ar Rodosas, švariose rankose. Todėl vadas niekada nemėgino 
ginčyti Maskvos paliepimų, bet dažnai pats „skuodė priekyje traukinio“, 
užversdamas generalinį štabą pačių ryžtingiausių puolamųjų operacijų 
utopiniais planais, neatsižvelgdamas į jokius jam patikėtos kariuomenės 
nuostolius. 

- Sausio 7 d., nelaukdama visų junginių dislokavimo, Volchovo fronto ka- 

riuomenė kartu su Leningrado ir Šiaurės vakarų frontu perėjo į puolimą. 
Iš Tigodos žiočių placdarmo pagrindinį smūgį smogė 4-oji armija, kurio- 
je buvo sutelkta beveik pusė fronto artilerijos ir du trečdaliai šarvuotosios 
technikos. 59-osios ir 2-osios smogiamosios armijos junginiai į mūšį buvo 
įvedami laipsniškai, vos atvykę. 

„Artilerijos rengimas aiškiai buvo nepakankamas, - pasakoja buvęs 
327-osios šaulių divizijos 894-ojo artilerijos pulko valdymo būrio vadas 
P. Dmitrijevas. - Kiekvienai haubicai buvo skirta vos po 20 sviedinių. Iššovę 
juos, likdavome beginkliai ir negalėdavome nuslopinti priešo ugnies taškų. 
Priešais uraganinę vokiečių artilerijos, šaudančios iš aukšto vakarų kranto, 
ugnį beginkliai pėstininkai sugulė ant Volchovo ledo vienas šalia kito tap- 
dami juodais taškais: šauliams maskuojamieji chalatai nepriklausė“. 

54-osios armijos puolime, kuriame dalyvavo penkios šaulių divizijos, 
dvi brigados ir vyriausiojo vado rezervo trys artilerijos pulkai, dviem ope- 
ratyvinėmis grupėmis - Siniavino ir Volchovo - išsiskleidė nuo Voronovo 
Tosno kryptimi. Priešpriešiais jiems mėgino veržtis Sviridovo 55-oji armija. 

Sausio 12 d. raudonos vėliavos turėjo suplevėsuoti virš Liubanės ir 
Naugardo, tačiau išėjo kitaip. Sunkūs mūšiai vyko keletą dienų, bet pra- 
laužti priešo gynybą nepavyko. 

Kovos veiksmai dar kartą įtikinamai parodė, kad paprastai vien kieky- 
bine persvara vokiečio neįveiksi. Kariuomenė nemokėjo kariauti. Naujai at- 
vykusios divizijos lankė kursus, bet nebuvo visai išmokytos. Neturėdamos 
jokių taktinių įgūdžių ir gebėjimų naudotis ginklais jos buvo pasiųs- 
tos į frontą. O jei šautuvą tu gavai prieš pačią ataką, naudos iš patekusio į 

311-ojo šaulių pulko slidininkų batalionas Volchovo fronte. 


nemokšiškas rankas ginklo ne ką daugiau nei iš tarškynės, su kuriomis į 
mūšį ėjo 372-oji divizija (gal net mažiau: pirmajame mūšyje, o jis vyko nak- 
tį, mūsų „tarškynininkai“ taip smarkiai psichiškai paveikė vokiečius, kad 
jų gretose sukėlė paniką ir užėmė atsparos punktą). Atskiri daliniai ir pa- 
daliniai buvo suformuoti vien iš stepių ir Vidurio Azijos rajonų gyventojų, 
kurių dauguma pirmą kartą gyvenime atsidūrė miške ir, kad nepasiklys- 
tų, į ataką ėjo visa govėda. Slidininkų batalionų kovotojai į vietovę reagavo 
daug geriau, tačiau šliuožti slidėmis nemokėjo ir verčiau eidavo pėsčiomis. 
„Iš septynių slidininkų batalionų, - raportavo fronto vadas, - patikrinus paaniš- 
kėjo, kad trijų batalionų personalas visiškai neparengtas šliuožti ir kovoti stovėda- 
mas ant slidžių“. 

Artilerija pleškino į dangų, paskui šaulių, slidininkų ir pionierių pada- 
liniai vieni paskui kitus buvo siunčiami kaktomuša atakuoti ugniaviečių. 

Vadai nemokėjo valdyti dalinių ir organizuoti jų sąveikos, dauguma jų 
radijo ryšininkams draudė įjungti radijo stotis, bijodami, kad vokiečiai gali 
užpelenguoti ir „užberti“ ugnimi. Štabuose buvo sudaromi planai ir pie- 
šiami gražūs priešo sutriuškinimo žemėlapiai, kuriuose apskaičiuotas ju- 
dėjimo sniego plėšiniuose tempas iki 4 kilometrų per parą, prasiveržimai, 
išėjimas į operatyvinę erdvę ir užimamų „raudonųjų“ ruožų chronometrija. 

Šiuose planuose „mėlynųjų“ priešpriešiniai veiksmai nebuvo numatyti. Štai 
generolas pulkininkas I. Katyškinas, buvęs operatyvinio skyriaus karinin- 
kas, nesigėdydamas praneša, kad šiuo laikotarpiu ir „apskritai visą priešo 
Čudo grupuotės sutriuškinimą“ reikia priskirti prie 59-osios armijos štabo 
veiklos „teigiamų momentų“, kuriuose aiškiai galima pastebėti „mūsų ope- 
ratyvinės ir taktinės minties brandumą“. Taip pat prie to priskirti direktyvų 
ir įsakymų kūrimą: „Tačiau štai bėda: kariuomenę jie pasiekdavo smarkiai 
pavėlavę... Ojei kalbėsime apie visos artilerijos sutelkimą pagrindinio smū- 
gio ruože, toks sprendimas gana dažnai ir visai būdavo neįgyvendinamas... 
Mes tada nelabai nė mokėjome ką nors panašiai įgyvendinti“. Arba dar ge- 
riau: „...apie tai, neaišku kodėl, bet užmiršome“. 

Štabai nebuvo sutelkti, vos kariuomenei pradėjus judėti, kone iš karto 
netekdavo gebėjimo valdyti, beveik neturėjo ryšio priemonių, o ten, kur jų 
buvo, - nežinota, kaip šia technika „naudotis“. Be to, štai dar koks netikėtu- 
mas: „...Priešas savo įkyriomis kontratakomis visaip trukdė mums įgyven- 
dinti šį planą“. 

Trumpiau kalbant, štabai labiau panašėjo į protiškai atsilikusiųjų klases 
nei į „kariuomenės smegenis“. Juk negalima rimtai žvelgti į svarstymus, 
kad „labai įtemptai“ dirbdami generolai „įgydavo tam tikrą vadovavimo 
operacijai patirtį“, o operatyvinio skyriaus darbuotojai „įgydavo įvairių ko- 
vinių dokumentų kūrimo ir jų perdavimo kariuomenei patirties“. 

Ir technika dažniausiai buvo pati ta! Pavyzdžiui, 122 mm haubicų ugnies 
koreguotojai, traukdavę pėstininkų kovos rikiuotėje, buvo aprūpinami nau- 
jausiais „slaptais“ šalies gamybos telefono aparatais TAT, kurie užtikrino 
šiokį tokį girdimumą iki 100 metrų atstumu. 

2-osios smogiamosios vadas, pakeltas į karvedžius iš vidaus reikalų pa- 
vaduotojo pareigų, karo dirvonuose pasirodė visiškas kretinas, kuris ka- 
riuomenei kūrė panašius į Rostopčino afišėles paistalus: „Šalčiui nepasi- 
duosim, Riazanės bobomis nebūsim, šaunūs būsim, nesušalsim“, tačiau net 
nenutuokė, kur yra jam patikėti junginiai. 

Volchovo fronto vadas, sukaupęs didelę vadovavimo armijai ir apygar- 
doms patirtį, kovojęs su „frankistais“ ir „baltasuomiais“, švelniai sakant, 
taip pat pasirodė ne iš geriausios pusės, tiksliau, buvo nepakankamai kvali- 
fikuotas karo vadas. Tiesa, priešingai nei Žukovas, jis tai pripažino. 

Fronte nebuvo aiškiai išskirtos smogiamosios grupuotės, jo kariuo- 
menė buvo išskleista vienu ešelonu palei Volchovo upės krantą: vykdė 
nepertraukiamą žvalgybą mūšiu visame 150 kilometrų ilgio ruože, sie- 


> Mūšio akimirkos. Leningrado frontas. 1942 m. 

kė išsiaiškinti priešo pozicijas ir ieškojo jo silpnų vietų. Antrojo ešelono 
nebuvo iš viso ir toliau plėtoti laimėjimą atrodė neįmanoma. Rezerve turėta 
viena divizija ir 3 (trys!) tankai. Pralaužus priešo gynybą, fronto štabas visus 
lūkesčius siejo su draugo Stalino pažadėta nauja armija. 

„O iš tiesų, — rašo po metų praregėjęs Mereckovas, - pagrindines pajė- 
gas reikėjo iš pačių pradžių sutelkti pagrindinio smūgio ruože... Mums taip 
pat nepavyko rasti teisingų ir patikimų operatyvinės veiklos tarp Volchovo 
ir Leningrado būdų. Iš dalies tai galima paaiškinti, jog nebuvo mano ir 
Leningrado fronto vado M. Chozino glaudaus kontakto. Dėl to išsiskyrė 
smūgių fronte kryptys, kurios, be to, dar nesutapo laike. Hitlerininkai gavo 
galimybių atremti mūsų smūgius paeiliui ir atgabenti iš užnugario operaty- 
vinių rezervų“. 

Iš visko sprendžiant, 1942 m. ir Mereckovas, ir Chozinas, ištarnavę 
Raudonojoje armijoje po 25 metus, savo profesijoje maža ką suprato. (Visą 
reikalą dar apsunkino ta aplinkybė, kad dirbo jie atskirai, ir, ko gera, tai 
vyko sąmoningai. Sovietų vyriausiasis generalitetas vis dar buvo įsitikinęs, 
kad vokiečiai beveik sutriuškinti ir rusų žiemos sąlygomis nepajėgūs rim- 
tai pasipriešinti, todėl kiekvienas mintyse jau matavosi nugalėtojo vainiką 
ir badė skylutes ordinams.) 

Taigi jau antrą parą tapo aišku, kad puolimas žlugo vos prasidėjęs. 
Sovietų daliniai atsitraukė į pradinius ruožus. 


Volchovo fronto karo taryba paprašė vyriausiąją vadovybę atidėti opera- 
ciją trim dienoms, Stalinas kilniaširdiškai davė penkias, nusprendęs fronto 
kariuomenės puolimą perkelti į sausio 13-ąją. Yra išlikęs vyriausiosios va- 
dovybės ir fronto vado pokalbio telefonu įrašas: 


„Pagal visus duomenis, jūs nepasirengę puolimui 11-ąją. Jeigu tai tiesa, rei- 
kia atidėti dienai ar dviem, kad būtų galima pulti ir pralaužti priešo gynybą. 
Norint pulti ir pralaužti priešo gynybą, kiekvienai armijai būtina turėti smogia- | 
mąją grupę, sudarytą bent iš trijų divizijų, be to, būtina sutelkti 50-60 pabūklų 


kiekvienos armijos smogiamosios grupės rajone, kuri turės paremti smogiamąją 

grupę. Rusai sako: paskubėsi - žmones prajuokinsi. Jūs taip ir pasielgėte, pasku- 

bėjote dėl puolimo, jam nepasirengėte ir prajuokinote žmones. Jeigu prisimenate, 

aš jums siūliau atidėti puolimą, jeigu nepasirengusi Sokolovo armija, o dabar ski- | 
-| nate savo skubėjimo vaisius“. 


Ir nors Mereckovas suprato, jog parengti operacijai būtina mažiausiai 15— 
20 parų, paprieštarauti neišdrįso: „...Mes su džiaugsmu sutikome su vyriau- 
siosios vadovybės atidėtu terminu“. Taip ir neaišku, ar vyriausiasis ragino 
fronto vadovybę, ar patys generolai užsiėmė akių dūmimu skubėdami nu- 
džiuginti vadą pergalėmis? Ne veltui maršalas I. Bagramianas dėl kariuo- 
menei keliamų neįvykdomų užduočių pažymėjo, kad „centro optimizmą 
daugeliu atvejų lėmė ir mūsų ganėtinai žvalūs pranešimai“. 


Kol vyko pernelyg ilgai trunkantis sovietų kariuomenės dislokavimas, 
priešas rengėsi gynybai. Artimiausia „Šiaurės“ armijų grupės užduotis 
buvo įsitvirtinti ir išsilaikyti Volchovo upės ruože ir geležinkelio linijoje nuo 
Kirišų stoties iki Mgos stoties. 

Vokiečiai laukė rusų puolimo parengtose pozicijose su daugybe dzotų 
ir kulkosvaidžių aikštelių, įrengtuose pasipriešinimo sistemų mazguose ir 
atsparos punktuose. Priešakinis gynybos kraštas driekėsi vakariniu upės 
krantu, kurio plotą dengė visų sistemų tankus ugnies priemonių tinklas. 
Antrasis gynybos ruožas tįso geležinkelio Kirišų-Naugardo linijos pylimu. 
Tai buvo įtvirtintų gyvenviečių linija ir puikiai organizuotas ugnies sąryšis 
tarp jų. Visa erdvė tarp Volchovo ir geležinkelio buvo tankiai apipinta spy- 
gliuotosios vielos užtvaromis, nusėta minų laukais. Operatyvinėje gilumoje 
dideli gyvenamieji punktai, žvelgiant iš sovietų pozicijų, buvo paversti ga- 
lingais priešinimosi punktais, jų prieigas dengė aukšti sniego pylimai, lais- 
tomi vandeniu. Pagal vokiečių standartus gynyba tik pradėta rengti, buvo 
silpna ir nepakankama. 

„Tuo metu dar užėjo velniškas šaltis, be to, visai nebuvo žieminių mun- 
durų, - analizuoja dispoziciją Hartvigas Polmanas, buvęs 96-osios pėstinin- 
kų divizijos 284-ojo pulko vadas, - tuo metu priešas buvo patogiai apreng- 
tas, pripratęs prie klimato, fantastiškai neišrankus maistui ir daugeliu atvejų 
pranašesnis, bet, laimė, trūko vieno - gebėjimo pasinaudoti šiomis savybė- 
mis siekiant realių rezultatų“. 

Pozicijas palei Volchovą užėmė penkios pėstininkų divizijos: 250-oji (is- 
panų), 126-oji, 215-oji, 61-oji ir 21-oji. Nuo Kirišų stoties palei geležinkelį į 
Mgą prieš Fediuninskio kariuomenę gynėsi 11-oji, 96-oji, 269-oji pėstininkų 
divizijos. Antrajame ešelone buvo 291-oji ir 254-oji pėstininkų divizijos ir SS 
9-asis pulkas. Liubanės rajone gerokai aplamdyti 39-ojo motorizuotojo kor- 
puso junginiai buvo tvarkomi, papildomi technika ir žmonėmis. 

Pati perspektyviausia prasiveržimo kryptis buvo geležinkelis ir Maskvos- 
Leningrado plentas. Savaime suprantama, būtent ten vokiečiai sukūrė dau- 
gybę ugnies taškų ir sutelkė pagrindinę artilerijos masę. Apie puolimo neti- 
kėtumą negalėjo būti nė kalbos: tai žinojo visi. Platus manevras taip pat neį- 
manomas: nebuvo kelių, o sunkiai įveikiama vietovė kariuomenę prikaustė 
prie tam tikrų ruožų. Sovietų karvedžiai nusprendė pergudrauti priešą 
veikdami pagal Suvorovą - durtuvu ir granata per pelkes ir neįžengiamus 
miškus. 

Sovietų kariams kelio neužtversi. 


< Vokiečių karininkai apkasuose prie gyvenvietės stebi vietovę. 1942 m. 

Generolas Sokolovas sausio 10 d. buvo atleistas iš vado pareigų. 2-ajai 
smogiamajai armijai, su kuria buvo siejamos didelės viltys, vadovau- 
ti ėmė generolas leitenantas N. Klykovas. Armiją papildomai sustiprino 
259-oji šaulių divizija, įprastinė ir reaktyvinė artilerija. 52-ąją armiją perėmė 
V. Jakovlevas. Šaudmenų komplektų kariuomenėje buvo sutelkta po vieną 
divizijai, o to, savaime suprantama, visiškai nepakako ne tik pagal statu- 
to normas, bet ir dėl tos priežasties, kad visiškai neturėta informacijos apie 
priešą. Šaudymas buvo planuojamas ne į konkrečius taikinius, o į plotus. 

Kariuomenės kokybė nepagerėjo. Pavyzdžiui, pulkininko Černiko 59-oji 
atskiroji smogiamoji brigada pradėta formuoti 1941 m. pabaigoje Saratovo 
srityje, apie gruodžio 20-ąją ji skubiai išsiųsta į frontą be ginklų ir persona- 
lo, o pakeliui prie Penzos į ją buvo sulaipinti pašauktieji, su kuriais padali- 
nių vadai pradėjo mokytis statutų, politiniai darbuotojai aiškino „apie par- 

- tijos reikalavimus Tėvynės gynėjams“ ir „diegė mintį niekinti mirtį“. Prie 
Maskvos savaitę kovotojai mokyti iš esmės dviejų kovos būdų - perbėgi- 
mų ir puolimo, Jaroslavlyje brigadai parūpinta patrankų ir minosvaidžių, 
Budogoščėje, iš kur prasidėjo šešių dienų žygis pėsčiomis į priešakines lini- 
jas, kariai apvilkti žieminiais mundurais, o jau Mažojoje Višeroje gavo šau- 
namųjų ginklų. Dieną iki prasidedant puolimui, be jokios pertraukos, po 
varginamų naktinių žygių 59-oji brigada susitelkė pradinėje pozicijoje an- 
trajame 2-osios smogiamosios armijos ešelone. Šią brigadą sovietų matais 
jau buvo galima laikyti išmokytu junginiu: jos kareiviai tris dienas rankose 
laikė šautuvus ir svarbiausia - suprato rusiškai. 

Buvęs fronto politinės valdybos viršininkas K. Kalašnikovas didžiuoda- 
masis pasakoja, kaip 59-osios armijos politinio skyriaus agitatorius per porą 
valandų išmokė šaudyti, išardyti ir sudėti šautuvą dvi papildomas žygio 
kuopas - uzbekus ir tadžikus, kurie niekada gyvenime nebuvo matę ginklo: 
„O svarbiausia: pasirodo, pradėdamas mokyti tas žygio kuopas, jis nemokė- 
jo nė žodžio uzbekiškai ir tadžikiškai“. 

- Kaip jus suprato? - nustebau aš. 

— Kokie būtume komunistai, jeigu mūsų žmonės nesuprastų? - papras- 
tai atsakė jis“. 

Iš karto ir nesuprasi, ar generolas buvo idiotas, ar du jo literatūriniai re- 
daktoriai? O gal jie mus, skaitytojus tokiais laikė? Bet svarbiausia „nuosta- 
bu“, kad šios kuopos, nemokančios nė vieno žodžio rusiškai, „tiesiog“ ėjo 
į mūšį tą pačią dieną po „mokymų“. Beje, aš būčiau nustebęs, jei būtų nu- 
tikę kitaip, kokie mes tada būtume buvę komunistai? Veteranai pasakoja, 
kaip šie kareiviai „iš pietinių sovietinių respublikų pakraščių“ rinko vokie- 

čių granatas mediniais kotais ir mėtė į laužus norėdami pasišildyti. Ar vertė- 
jo vežti taip toli vaikinus, kurių „kruvinojo carizmo“ laikais neėmė į kariuo- 
menę net per pasaulinį karą, ar vertėjo juos gabenti ešelonais per visą šalį, 
kad be jokios naudos, bukai ir beširdiškai nužudytum?! 

1942 metų sausio 13 d. 9.30 val. prasidėjo „Kova prie Volchovo“. 

Sovietų puolimas plėtėsi kankinamai lėtai. Vokiečiai visur įnirtingai 
priešinosi. 

4-osios armijos ruože jie patys atakavo, o generolo Ivanovo kariuome- 
nė, užuot puolusi, pliekėsi gynybos mūšiuose. 59-oji armija, kuri pagrindi- 
nį smūgį smogė penkiomis divizijomis iš Gruzino, turėjo sunaikinti priešo 
grupuotę Čudovo rajone ir užimti geležinkelio mazgą, įstrigo ištisiniuose 
minų laukuose priešais vokiečių 61-osios pėstininkų divizijos pozicijas, ku- 
rias dengė mirtina kulkosvaidžių ir minosvaidžių ugnis. Batalionams nepa- 
vyko-net užsikabinti už priešingo kranto. Nedidelė sėkmė lydėjo tik 2-osios 
ir 52-osios armijų ruožuose. Antrosios dienos vakare jų smogiamosios gru- 
pės perkirto Volchovą ir užėmė virtinę gyvenviečių bei pleištu įsiveržė į vo- 
kiečių gynybą 126-osios ir 215-osios pėstininkų divizijų sandūroje. 

„Iki priešakinio priešo gynybos krašto buvo apie 800-1000 metrų, — 
prisimena buvęs 327-osios šaulių divizijos vadas generolas majoras 
I. Antiufejevas. — Gilus sniegas, ypač upės slėnyje, šaltis iki 30 laipsnių, o 
mes be slidžių ir be maskuojamųjų apsiaustų... Erdvę iki atakos ruožo ko- 
votojai buvo priversti įveikti šliaužte, grimzdami į sniegą. Tik apie 14 valan- 
dą pirmojo ešelono kuopos priėjo atakos liniją. Žmonės buvo tokie išvargę, 
kad atrodė neįstengs žengti nė žingsnio. Aš buvau priverstas vesti į mūšį 
antrąjį divizijos ešeloną. Ir tik kartu su juo į ataką pakilo pirmojo ešelono 
padaliniai. Priešo gynyba Boro-Kostylevo ruože buvo pralaužta“. Kairiau 
sėkmingai veikė pulkininko F. Žilcovo 58-oji šaulių brigada, užėmusi Jamno 
gyvenvietę. Dar kairiau 52-osios armijos dešiniojo sparno junginiai pasiekė 
vakarinį upės krantą. 

Tęsdami sėkmingą puolimą sausio 15 d. generolai Klykovas ir Jakovlevas 
įvedė į kautynes antruosius savo armijų ešelonus, tačiau palaužti priešo pa- 
sipriešinimo neįstengė. 2-ajai smogiamajai armijai reikėjo keturių dienų, kad 
būtų įveiktas aštuonių kilometrų kelias iki vokiečių gynybos antrųjų pozi- 
cijų, įrengtų palei geležinkelį ir Čudovo-Naugardo plentą. Dar savaitę jie 
trypčiojo 12 kilometrų ruože nesėkmingai atakuodami įtvirtintus punktus: 
Miasnoj Borą, Mostkus ir Spaskaja Polistę. Sviedinių jau trūko, ore viešpatavo 
priešo aviacija. Kovos veiksmai vyko aklai, vokiečių pozicijas puolė kol kas 
dar gyva gyvosios jėgos mase. 

„Daugybę valandų iš eilės, iki sutemų, aš su savo automatininkais šau- 
dydamas atsakinėjau į vokiečių šūvius, - rašo buvęs 59-osios šaulių briga- 
dos bataliono štabo viršininkas K. Štatnovas. - Šaudėme, kur pakliuvo, nes 
priešo nematėme. Kai sutemo, pradėjome šaudyti į tą pusę, iš kurios skrido 
trasuojamosios kulkos. Atėjus tamsai, mano kovotojus apėmė baimė. Jiems 
pasirodė, kad mus supa, kad jie girdi tankų vikšrų žlegėjimą. Daugeliui susi- 
jaudinusių kovotojų drebėjo rankos, o tai veikė šaudymo tikslumą... Greitai 
mūšis nurimo. Mane iškvietė į brigados štabą. Papulkininkis jau buvo gir- 
tas. Jis įsakė man raportuoti apie bataliono kovinę būklę, aš atsakiau, kad 
jis apie tai geriau žino, nes pats vadovavo mūšiui, o aš tik vykdžiau jo įsa- 
kymus gindamas kairįjį sparną. Mane užliejo keiksmažodžiai, jis išsitraukė 
iš dėklo pistoletą ir nusitaikė į mane. Tačiau šūvis nepasigirdo ir aš likau 
gyvas“. 

* Praėjus kuriam laikui, gavau įsakymą su savo batalionu ir man priskirtu 
sunkiųjų kulkosvaidžių būriu pasistūmėti porą kilometrų priekin. Jokių že- 
mėlapių, jokių orientyrų! „Eisi tiesiai!“ Ir viskas! Man viskas velniškai nu- 
sibodo. Atsibodo girtų vadų keiksmažodžiai, jų atsainumas, o svarbiausia 
- betikslė žmonių žūtis mūšyje. Štai ir dabar - jokios kovinės užduoties. 
Pasistūmėti, ir viskas! Vietovės niekas nepažįsta. Kur turiu vesti žmones? 
Aplinkui naktis, nieko nematyti, nors durk į akį! 

Tačiau įsakymas yra įsakymas. Surinkęs žmones, pajudu kryptimi, ku- 
ria iki tol šaudėme iš automatų. Paskui mane tempiamas ryšio laidas... 
Netikėtai atėjo pats brigados štabo viršininkas majoras Starcevas. Vėl keiks- 
mažodžiai, siuntimai pas „motiną“: mane kviečia papulkininkis. (Po dviejų 
savaičių tas pats majoras Starcevas Borovičių ligoninėje pririedėjo vežimė- 
liu, buvo sužeistas į abi kojas, prie mano lovos ir pasakė: „Ech Štatnovai! Už 
tai, kaip kariavome, mus reikia sušaudyti!“ Savaime suprantama, jis kalbėjo 
apie brigados vadovybę, o ne apie mus, vykdžiusius jo įsakymus.“ ) 

Papulkininkis Černikas iš brigados atleistas iš karto po mūšio dėl 
Miasnoj Boro, kuriame neteko ne tik daugybės raudonarmiečių, bet ir pu- 
sės savo štabo. Įdomu, ko jis mokė mūsų draugus kinus, kur iki tol buvo 
patarėjas? Arba, atvirkščiai, gal jį išmokė taip kariauti?! Pasitaręs su Stalinu 
Mereckovas, „toliau plėsdamas proveržį“, į 2-osios armijos ruožą permetė 
366-ąją, 382-ąją, 111-ąją, 374-ąją šaulių, 87-ąją kavalerijos divizijas ir 12 slidi- 
ninkų batalionų, sutelkė 400 pabūklų. 


> Eilinė sovietų karių ataka, pasibaigusi skerdynėmis. 
Tolėliau matyti sudegę sovietų tankai, parėmę kareivių 
ataką. Leningrado frontas. 1942 m. 

Tuo metu Leningrado fronto 54-oji armija, pergrupavusi pajėgas ir mė- 
ginusi prasiveržti Pogostės stoties rajone bendra kryptimi Tosno link, „išei- 
kvojo“ 20 tūkstančių kareivių, visus šaudmenis ir nutraukė puolimą. 

Tobulindamas žaibo karo taktiką vermachtas, skirtingai nei Raudonoji 
armija, nesibodėjo naudotis Pirmojo pasaulinio karo patirtimi. Vokiečiai pa- 
sirodė esą lauko fortifikavimo meistrai, prisitaikydavo prie bet kokios vie- 
tovės, sumaniai pasirinkdavo pozicijas ir per trumpą laiką paversdavo jas 
neįveikiamomis tvirtovėmis. Tokia neįveikiama sovietų kariuomenei kliūti- 
mi tapo Kirišų-Mgos geležinkelio sankasa, kurią gynė 225-oji ir 269-oji pės- 
tininkų divizijos ir Pogostės stotis - pradinis Fediuninskio armijos puolimo 
taškas. Priešas, padidinęs sankasos aukštį trimis metrais, pylime įrengė šau- 
lių ir kulkosvaidžių aikšteles, sudarė aikšteles prieštankiniams pabūklams 
(10-12 vamzdžių kilometre) ir įrengė uždengtas bėgiais ir rąstų juodlubė- 
mis žemines personalui. Visa tai nuo stebėtojo žvilgsnio slėpė šakų ir strypų 
maskuojamoji tvora. Prieigos buvo tankiai užminuotos ir pridengtos kelio- 
mis eilėmis spygliuotosios vielos. Pagrindinius punktus rėmė galingos arti- 
lerijos grupuotės, o už kelio kursavo savaeigiai artilerijos įrenginiai. 


Beje, dar 1941 m. gruodžio 17 d. Pogostę ginantis pėstininkų batalionas 
buvo išmuštas ir ją užėmė 281-oji šaulių divizija. Tačiau ant geležinkelio 
bėgių aptikę spirito cisterną mūsų kariai greitai neteko gebėjimų kovoti ir 
po dienos buvo sutriuškinti šimto vokiečių automatininkų ir dviejų tan- 
kų. Sausį stotį kasdien atakuodavo 3-iosios gvardijos, 281-osios, 265-osios, 
11-osios šaulių divizijos pulkai, paskui — 311-oji, 177-oji, 80-oji, 198-oji ir 
11-oji šaulių divizijos, 122-oji ir 124-oji tankų brigados, tačiau nesėkmingai ir 
su didžiuliais nuostoliais. Armija įklimpo pirmojoje priešo gynybos linijoje. 
Atskiri pulkai ir slidininkų batalionai įveikė geležinkelį mažiau įtvirtintuose 
rajonuose, tačiau buvo greitai atkirsti smūgiais iš sparno ir priversti veržtis 
atgal. Armijos vado keiksmažodžiai aidėjo visose ryšių linijose, skriejo iki 
priešakinių ir vokiečių pozicijų: „Jūsų motiną!.. Pirmyn!! Nepasistūmėsite — 
sušaudysiu! Jūsų motiną!.. Atakuoti!!!“ Bet naudos iš to vis tiek nebuvo. 

„Geležinkelio sankasoje kartu su draugais sėdėjo 225-osios pėstininkų 
divizijos 333-iojo pulko 1-osios kuopos kareivis Hendrichas Vijersas: „Vos 
aušo, atakavo minia raudonarmiečių. Jie atakas rengė 8 kartus per dieną. 
Pirmoji banga buvo ginkluota, antroji - dažnai beginklė, tačiau mažai ku- 

Vokiečių kulkosvaidžio MG-34 tarnyba. Leningrado frontas. 1942 m. 

ris pasiekdavo sankasą. 27-ąją raudonarmiečiai keturiolika kartų atakavo 
mūsų pozicijas, bet nepasiekė jų. Dienos pabaigoje daugelis mūsų žuvo, 
daugelis buvo sužeisti, o šaudmenys baigėsi. Tamsoje girdėjome sužeistų 
raudonarmiečių šauksmus, kviečiančius sanitarus. Šauksmai truko iki ryto, 
kol šie mirė“. 

Kai kurie vokiečių kulkosvaidininkai po tokių „įspūdžių“ išprotėdavo. 

„Armijos junginiai ir daliniai tuo laikotarpiu kovojo vietinės reikš- 
mės mūšiuose, - rašo generolas Fediuninskis. - Aktyviausi veiksmai vyko 
Pogostės rajone, tačiau sėkmingais jų nepavadinsi“. Sausio pabaigoje 54-ajai 
armijai priskirta Siniavino operatyvinė grupuotė - 128-oji, 294-oji, 265-oji 
šaulių, 21-oji tankų divizijos, 16-oji tankų, 6-oji jūrų brigados, 882-asis arti- 
lerijos pulkas — buvo priskirti šiame rajone išskleidžiamai Leningrado fron- 
to 8-ajai armijai. Sausio 27 d. armijos valdyba persikėlė per Ladogos ežerą į 
„didžiąją žemę“, armijos vadu paskirtas generolas majoras A. Suchomlinas 
- per aštuonis karo mėnesius - aštuntasis armijos vadas. Vasario 1 d. Nevos 
gynybos ruože buvo sudaryta Nevos operatyvinė grupė, vadovaujama ge- 
nerolo A. Bondarevo. Bazėje, Volchovo rajone, išvestoje į rezervą 3-iojoje 
gvardijos divizijoje prasidėjo 4-ojo gvardijos šaulių korpuso formavimas. 

Sprendžiant iš OKH štabo viršininko užrašų, Mereckovo ir Fediuninskio 
veikla vokiečių vadovybei ypatingo įspūdžio kol kas nepadarė. Štai sau- 
sio 19 d. generolas Halderis pažymėjo, kad 18-osios armijos fronte, ko gera, 
laukiama (!) didelių smūgių“. Gerokai daugiau rūpesčių sukėlė Šiaurės va- 
karų fronto 11-osios ir 34-osios armijų pasistūmėjimas prie Staraja Rusos ir 
Demjansko. Armijų grupės „Šiaurė“ vadas pasiūlė ten nedelsiant pradėti 
trauktis, tačiau Hitleris kategoriškai pareikalavo laikytis Valdajaus aukštu- 
mų fronte. Neradęs bendrų požiūrių su vyriausiuoju vermachto vadu feld- 
maršalas fon Lebas pasiprašė išleidžiamas į atsargą ir tėkštelėjo: Hitleris 
Rusijoje elgiasi taip, tarsi veiktų išvien su rusais“. Fiureris ir, be to, laikęs fon 
Lebą „nepataisomu antifašistu“, atsistatydinimą priėmė, o paskui feldmar- 
šalą atleido į atsargą. Armijų grupę „Šiaurė“ perėmė generolas pulkininkas 
Georgas fon Kiuchleris, o 18-osios armijos vadu tapo kavalerijos generolas 
Georgas fon Lindemanas. 


Tik sausio 24 d. pulkininko S. Bulanovo 366-oji šaulių divizija užė- 
mė Miasnoj Borą - vokiečių gynybos antrojo ešelono pagrindinę poziciją. 
Kitą dieną puolimas plėtojosi palei proskyną, sibiriečiai užėmė Krečnos ir 
Naujosios Kerestės kaimus. Mereckovas nedelsdamas nusprendė įvesti į 
proveržio vietą N. Gusevo vadovaujamą 13-ąjį kavalerijos korpusą, sudarytą 

iš dviejų kavalerijos ir vienos šaulių divizijos. Fronto vado direktyvoje 
Nr. 0021 sakoma: „Ne vėliau kaip sausio 27 d. perimti Čudovo-Leningrado 
plentą bei geležinkelį ir užimti Liubanę. Gynybos neorganizuoti“. Tačiau 
vos pajudėję iš dislokavimo vietų raiteliai patyrė nenutrūkstamus vokiečių 
aviacijos smūgius, judėti teko naktį, pėsčiomis, klampojant per gilų sniegą, 
o arklius vesti už pavadžio. Į proveržį korpusas įstengė įsiskverbti tik sau- 
sio 26-osios rytą. Vakare pulkininko D. Barinovo 87-oji kavalerijos divizija 
netikėta ataka sutriuškino priešo įgulą Olchovkoje, 366-oji šaulių divizija 
sausio 27 d. užėmė Finev Lugą. Per penkias dienas korpusas pasistūmė- 
jo 40 kilometrų ir Rogavkos stoties rajone perkirto Leningrado-Naugardo 
geležinkelį. 

Šaunus kavalerijos reidas į Liubanę nepavyko. Gilus sniegas neleido 
veikti bekelėje, o slidininkų batalionų korpusui neskirta. Vokiečių aviacijos 
viešpatavimas, kavalerijai neturint zenitinių priemonių, privertė nutraukti 
aktyvius veiksmus šviesiuoju paros metu. Trūko patrankų ir minosvaidžių, 
pulkininko V. Trantino 25-oji kavalerijos, vadintoji „lengvojo tipo“, divizija 
apskritai neturėjo artilerijos. Netikėtumo veiksnio nebūta. Atsparos punk- 
tus teko pulti netikėtomis nakties atakomis pėsčiąja rikiuote. Korpusas įsi- 
traukė į ilgai be rezultatų trunkančius mūšius, tapo nemanevringas ir neju- 
drus. Užnugaris liko rytiniame Volchovo krante, o generolas Gusevas turėjo 
beveik 6000 arklių, kuriuos, priešingai negu karius, būtinai reikėjo šerti. 

„Iki šiol niekaip nesuprantu, - svarsto buvęs eilinis I. Kalabinas, - ką 
manė vadovybė įvijusi žirgus į neįžengiamą mišką, kur nebuvo nei ke- 
lių, nei takelių, o sniego arkliams — iki papilvės? Juk tereikėjo pažiūrėti į 
Naugardo srities topografinį žemėlapį ir būtum supratęs: šios vietovės už 
Volchovo - tikras Mazajaus kraštas: pelkės ir akivarai... Kokios karinės ga- 
lios tikėjosi, negaliu suprasti“. 

Paskui korpusą į proveržio vietą patraukė ir 2-osios smogiamosios armi- 
jos kariuomenė bei vyriausiosios vadovybės rezervo artilerija. Iš esmės puo- 
limas vyko atvirais sparnais, nes gretimos armijos smarkiai atsiliko. 

Suderinus su vyriausiąja vadovybe, buvo nuspręsta visas pastan- 
gas sutelkti Volchovo fronte ir Spaskaja Polistės bei Liubanės ruo- 
že. 4-oji armija, pristabdžiusi puolimą, remiama 59-osios armijos, iš- 
plėtė savo operatyvinį ruožą, o pastaroji pasitraukė piečiau, beveik 
į 2-osios smogiamosios užnugarį. Taip Spaskaja Polistės ruože buvo 
telkiama trijų armijų kariuomenės grupuotė: centre 15 kilometrų plo- 
čio ruože puolė 2-oji smogiamoji, dešiniau ir kairiau jos — pagrindinės 
59-osios ir 52-osios armijos pajėgos, kurių užduotis buvo praplėsti plyšį. 

Volchovo fronte sunku buvo visiems, pelkėse skendo ir arkliai. Vokiečių kariai kovojo tokiomis 


pat sąlygomis, bet jų arkliams pašaro, atrodo, nestigo. 1942 m. 


Vakariniame Volchovo krante prasiveržimo plotis pasiekė 25 km, tačiau 
Miasnoj Boro rajone jis siaurėjo iki 3-4 kilometrų. Šiame piltuve prasidė- 
jo kruvini mūšiai. Dešiniajame sparne generolas Galaninas šešiomis divi- 
zijomis nesėkmingai mėgino pralaužti priešo gynybą Tregubovo-Spaskaja 
Polistės 10 kilometrų ruože, kurią gynė generolo leitenanto 215-oji pėsti- 
ninkų divizija. Per kelias savaites savo pozicijų Mostkų kaime neužleido ir 
rinktinė „Kechlingo brigada“. 59-osios armijos žmonių nuostoliai iki mėne- 
sio pabaigos susidarė daugiau nei 16 tūkstančių. Tokia pati padėtis susiklos- 
tė ir kairiajame sparne, kur penkios 52-osios armijos divizijos po daugelio 
Kopcų ir Liubcų kaimų atakų, kuriuos gynė generolo leitenanto Laukaso 
126-oji pėstininkų divizija, perėjo į puolimą. 

Kovose dėl Kopcų kaimo Raudonosios armijos 225-osios šaulių divizijos 
kovotojai seržantas I. Gerasimenka, eiliniai A. Krasilovas ir L. Čeremnovas 
atliko didvyrišką poelgį - vienu metu uždengė savo kūnais tris priešo dzotų 

ambrazūras. Išskyrus fronto politinės valdybos viršininko divizijos komisa- 
ro Gorochovo gana painų raportą, šio naktinio mūšio detalės niekur kitur 
nepateikiamos: 

„Žvalgai Arseninas, Lifanovas ir Selezniovas metėsi prie pirmojo dzoto ir per 
dūmtraukius bei duris granatomis pradėjo naikinti fašistų įgulą. (Gana keistas 
žvalgybos būdas, tačiau suprantama, kad veikė blokuotojų grupė.) Į žvalgus 
pradėta šaudyti iš kitų, šalia išdėstytų, dzotų, pamatę tai Gerasimenka, Čeremnovas 
ir Krasikovas (Krasikovas jis buvo ir „Goskinoizdato“ (valstybinio kino lei- 
dyklos — vert. pastaba) proklamacijoje, vėliau tapo Krasilovu) pribėgo prie 
jų, apmėtė granatomis ir per ambrazūras ištraukė kulkosvaidžius, kad galėtų jais 
pasinaudoti kovai su priešu. Tuo metu žvalgai vėl buvo apšaudyti iš trijų anks- 
čiau tylėjusių kulkosvaidžių taškų, kurių ugnis galėjo išvesti iš rikiuotės visą 
grupę. Arčiausia kitų prie šių kulkosvaidžių dzotų buvo seržantas Gerasimenka, 
Čeremnovas ir Krasikovas. Gerasimenkai sukomandavus, kiekvienas jų puolė prie 
vieno taško, tačiau granatų jau nebuvo (baigėsi visiems vienu metu?), 0 šautuvu 
neatremsi kulkosvaidžio ugnies. (Neaišku, kur dingo ištraukti pro ambrazūras 
kulkosvaidžiai?). Laukti nevertėjo ir visiems vienu metu dingtelėjo į galvą - be 
komandos, nesusitarę jie metėsi ant dzotų ir savo kūnais uždengė jų ambrazūras. 
Priešo kulkosvaidžiai nutilo. Likusieji žvalgai apsupo dzotus ir juos susprogdino. 
Dar pusantros valandos truko mūšis. Drąsiai ir negailestingai kovėsi žvalgai keršy- 
dami už kovos draugų mirtį. Jie sunaikino 55 kareivius ir karininkus bei susprogdi- 
no 6 dzotus. (Iš visko sprendžiant, iš sovietų karių daugiau niekas nežuvo ar 
žuvo ne taip didvyriškai. 

Abejonių kelia ta aplinkybė, kad nė vienoje pasaulio kariuomenėje to- 
kio tipo didvyriški poelgiai, prieštaraujantys fizikos ir žmogaus fiziologijos 
dėsniams, buvo neįmanomi. Iš MG-34 (Maschinengewehr - vokiečių kulko- 
svaidis, pradėtas gaminti 1934 m. — vert. pastaba) 12,8 gramo kulka išle- 
kia 755 m/s greičiu, taigi smūgio jėgą galite apskaičiuoti patys. Frontininkas 
rašytojas Viktoras Astafjevas, aptardamas su kitu frontininku Viačeslavu 
Kondratjevu Aleksandro Matrosovo didvyrišką poelgį, pastebėjo: 

„Savaime suprantama, ant doto krūtine jis nepuolė... Tu žinai, ambrazūros net so- 
čia komisaro subine neužkimši...“). 

 Otuo metu 2-osios smogiamosios armijos daliniai traukė vis tolyn į miš- 
kus ir neužšąlančius raistus. Tik pirmyn! 

„Kad ir kaip keistai skamba, - rašo H. Polmanas, - tačiau mūšio baigtį 
lėmė ne priešo pleištai teritorijos gilumoje, prie puolimo smaigalio įsiver- 


> Vokiečių kulkosvaidis MG-34 ant trikojo, 
parengtas šaudyti į lėktuvus. 


žusio toli į užnugarį miške. Kad ir kaip grasinamai jie atrodytų žemėlapy- 
je, viską lėmė prasiveržimas prie Volchovo ir prie Naugardo-Čudovo plen- 
to, t. y. prie Miasnoj Boro, Mostkų ar Spaskaja Polistės.Tai puikiai suprato 
„Šiaurės“ armijų grupės vadovybė, kuri planavo atitinkamas savo kontr- 
priemones. Tai suprato ir kareiviai, puskarininkiai ir karininkai, kurie ypač 
ištvermingai ir atkakliai kovėsi šioje vietoje dėl kiekvieno žemės kvadrati- 
nio metro. 

Sovietų vadovybė, nepaisant visų pastangų, šioje vietoje aiškiai nepa- 
kankamai rimtai žvelgė į vokiečių pasipriešinimą ir rėmėsi tik savo smūgio 
efektyvumu į gylį, užuot iš pradžių puolusi palei plentą abiejose pusėse į 
šiaurę ir pietus. 

Generolo Klykovo kariuomenė - 12 kadrinių divizijų —- vejamos fronto 
įsakymų, nežinodamos, kas vyksta jų užnugaryje, mėgino pulti išsisklei- 
dusi vėduokle per visą išvaduotą nuo priešo teritoriją. Suprantama, kovos 
rikiuotės tankis sumažėjo. 59-oji šaulių brigada po įnirtingų mūšių sausio 
28 d. užėmė Dubovniką, Mažąjį Egliną ir Didįjį Egliną. 87-oji kavalerijos di- 
vizija, 53-ioji ir 57-oji brigados įsitraukė į daugiadienius mūšius dėl Ručjų 
kaimo už 25 km nuo Liubanės. 

Judėjimą priekin daugeliu atvejų lėmė vietovės sąlygos ir priešo atka- 
klumas. Sovietų junginiai sėkmingai puolė į vakarus ir šiaurės vakarus, kur 
priešo beveik nebuvo ir daugiausia kovoti teko su gamta. Tačiau vos pasu- 
kus į rytus Liubanės ir geležinkelio į Leningradą kryptimi, laimėjimai buvo 
visai nereikšmingi. Gavusi atkirtį sovietų kariuomenė buvo priversta ap- 
lenkti gyvenvietes iš vakarų, vėl bristi į užsnigtas tankmes, kartais tiesiog 
klajoti miškais nežinodama užduoties, neturėdama žinių nei apie savus, nei 


apie vokiečių dalinius. „Štai 53-iojoje šaulių divizijoje, - raportavo Volchovo 


fronto politinės valdybos viršininkas komisaras Govorovas, - ne tik raudon- 
armiečiai, bet ir vadai nežinojo kovinės užduoties, nepažinojo gyvenvie- 
čių, kurias puolė“. Ties Jamnu iš karto trys šaulių brigados, žvaliai žygia- 
vusios rikiuotės kolona be žvalgybos ir kovinės apsaugos, visiškai drąsiai, 
manydamos, kad aplinkui „jau savi“, pateko į vokiečių surengtą „ugnies 
maišą“. Dėl „Brauno judėjimo“ (anglų botaniko R. Brauno pirmą kartą pa- 
stebėtas chaotiškas dalelių judėjimas - vert. pastaba) didelis junginių, dali- 
nių, atskirų padalinių ir užnugario įstaigų skaičius, esant būdingai tuo metu 
Raudonosios armijos ryšių būklei, lėmė tai, kad armijos štabas vis mažiau 
valdė procesus. 

„Urmu pasistūmėjus... - aiškino 1929 m. generalinis sekretorius „kry- 
žiuočių ordino“ nariams, - puolimas privalo akimirksniu išsikvėpti ir žlug- 
ti. Urmu pasistūmėjus - mirtis puolimui“. Tapęs vyriausiuoju vadu Stalinas 
pamiršo, ko mokė, matyt, manė, jog karas - daug paprastesnis darbas nei 
kolektyvizavimas. Ir niekas juk neišdrįs jį taisyti. 

Nuo pirmųjų dienų kariuomenei pradėjo chroniškai trūkti šaudmenų, 
kurių iš Mažosios Višeros buvo pristatoma vėluojant, be to, kariuomenei 
aprūpinti nepakankamais kiekiais. Maisto produktų trūkumą padaliniuose 
kompensuodavo arkliena: beveik viską traukė arkliai. O nuostoliai arklių, 
kurie, trūkstant pašarų, šerti beržų šakomis, buvo didžiuliai. Kaip vaizdin- 
gai pasakė vienas veteranas, „arkliai krito kaip musės“... Bado davinį gavo 
ne tik į proveržį patraukusi 2-oji smogiamoji armija, bet ir vietoje stovin- 
tys kaimynai, visas Volchovo frontas. „Armijos visiškai neturi machorkos, cu- 
kraus, džiūvėsių, mėsos, koncentratų, miltų, — skelbė pavojų nenurimstantis 
Gorochovas, patikrinęs 4-osios ir 52-osios armijos būklę. - 65-ojoje šaulių di- 
vizijoje verdamas maistas vien iš kruopų, kurių skiriama tik pusė normos. 80-oji ka- 
valerijos divizija neturi druskos. Pablogėjo padėtis dėl pašarų, avižos baigiasi, šie- 
nas sunaudotas, arkliai smarkiai nusilpę. 60-ajame artilerijos pulke 124 arkliai taip 
nusilpę, kad nepajėgūs vežioti materialinį turtą“. 

Volchovo fronto nuostoliai per sausį - 73 tūkstančiai karių ir karininkų, 
bet dėl naujų papildymų kariuomenės ir technikos nesumažėjo, o artilerijos 
net pusantro karto padaugėjo. Vasario 1 d. buvo suskaičiuota 25 divizijos, 9 
brigados, 36 atskirieji batalionai - daugiau nei 233 tūkstančiai žmonių, 3196 
pabūklai ir minosvaidžiai, 171 tankas. Fronto karinės oro pajėgos jau turė- 
jo 313 kovos lėktuvų. Armijos aviaciją karvedžiai kaip visada skaičiuodami 


> „Pirmyn!“, kaip rašoma daugelyje sovietų 
karių atsiminimų, - dažnai vienintelė komanda, 


skambėjusi iš karvedžių lūpų. 


„pamiršta“, tačiau užnugario darbštuoliai savaip supranta garbę ir jie pra- 
neša, kad KOP armijos pajėgos papildomai gavo 118 mašinų. 

Sovietų generolų atsiminimuose, parašytuose remiantis „Sovinform- 
biuro“ suvestinėmis ir savo raportais, nuolat teigiama, kad mūšiuose „abi pu- 
sės patiria didžiulių nuostolių“. Tai neįmanoma net teoriškai, nes „ginkluoti 
iki dantų“ vokiečiai tvirtai gynėsi parengtose pozicijose „tvirtuose gynybos 
įrenginiuose“, o mūsų kareiviai atakavo juos plyname lauke „neturėdami 


pakankamos paramos ugnimi“. Pavyzdžiui, buvęs „gvardijos minosvaidi- 
ninkas“ N. Isakovas prisimena: „Kiek buvau Miasnoj Bore, žemės nemačiau, 


aplinkui mūsų kareivių lavonai. Žuvusį vokietį mačiau tik kartą, visi ėjo 
į ji pažvelgti kaip į kokią keistybę“. Ir ar galėjo būti kitaip, jeigu armijoms 
vadovavo tokie „karvedžiai“, kaip generolas Ivanovas, kuriam fronto vadas 
buvo priverstas siųsti tokias telegramas: „Kategoriškai draudžiu vykdyti pla- 
čiai jūsų praktikuojamas durtuvų atakas prieš stipriai įtvirtintas priešo 
pozicijas be pradinio ugnies rengimo ir rimto atakos rėmimo minosvaidžių bei ar- 
tilerijos ugnimi“. „Remti“, Mereckovo nuomone, galima ir durtuvais... 

O pastiprinimai vis ėjo, žygiavo... Rusija didžiulė. Kai visiems neužteko 
šautuvų, buvo išduotos lazdos su pririštais durtuvais. 

Viskas aišku: kulka - kvailė, durtuvas - šaunuolis! Sužeistųjų iš mūšio lau- 
ko niekas nenešė ir pirmosios pagalbos neteikė, nes, priešingai visiems sta- 
tutams ir sveikai nuovokai, tėvai vadai sanitarus ir medicinos instruktorius 
į šaulių grandinę rikiavo drauge su eiliniais kovotojais. Dėl šios priežasties 
ir pirmiausia 4-ojoje armijoje greitai atsirado didžiulis jaunesniojo medicinos 
personalo trūkumas. Galiausiai Mereckovas, rizikuodamas, kad vyriausioji 
vadovybė bus nepatenkinta, buvo priverstas nušalinti nuo pareigų Ivanovą 
ir įjo vietą paskirti generolą majorą Liapiną. Stalinas išreiškė nepasitenkini- 
mą dėl įgaliojimų viršijimo, tačiau fronto vado sprendimą patvirtino. 

Leningrado fronto 55-oji armija šešiomis divizijomis — 268-ąja, 43-iąja, 
56-ąja, 70-ąja, 90-ąja, 125-ąja remiant 124-ajai ir 125-ajai tankų brigadoms 
ir 86-ajam atskirajam tankų batalionui, visą žiemą kovojo puolamuosiuo- 
se mūšiuose Tosnos upės žiočių rajone ir prieštankiniame griovyje, taip pat 
piečiau Kolpino už Putrolovo bei Jam Ižoros kaimų. 

„55-osios armijos karo taryba mums iškėlė užduotį užimti Krasnyj Borą, — 
prisimena pulkininkas V. Zinovjevas iš 125-osios šaulių divizijos šta- 
bo. - Manau, kad divizija gali įvykdyti įsakymą ir užimti Krasnyj Borą. 
Prieštankinis griovys jau buvo atitekęs mums. O tai labai patogus ruožas 
telkti kariuomenei ir pulti. Buvo galima tikėtis, kad divizijos junginiai gaus 
įsakymą padėti mums ir palengvinti užduotį užimant Krasnyj Borą puola- 
mosiomis operacijomis ir pridengs mūsų sparnus. Tačiau gretimoss divizi- 
jos tokio įsakymo negavo ir mes puolėme atvirais sparnais. 

Pradėję ataką mūsų daliniai pasistūmėjo priekin, tačiau pateko į prie- 
šo kryžminę ugnį ir buvo priversti sugulti ant sušalusios žemės, kurios ne- 
išgrauši nei kareivišku kastuvėliu, nei dantimis. Ypač didžiulių nuostolių 
patyrė 657-asis šaulių pulkas, kuriam vadovavo pulkininkas Variuchinas. 
Pulkas puolė pirmajame ešelone ir neteko tiek kovotojų ir vadų, kad tapo 
netinkamas kovai. Apie tai pulko vadas pranešė divizijos vadui generolui 
majorui Ivanui Fadejevui. 

- Pakartok, ką tu pasakei! - sušuko generolas. 

Oaš, išgirdęs jų pokalbį, suklusau. 

- Pulke liko trylika aktyvių durtuvų ir vienas sunkusis kulkosvaidis, - ai- 
dėjo balsas ragelyje, kurį generolas priglaudė man prie ausies. 

— Negali to būti! - vėl sušuko generolas... 

Visą keturiasdešimt antrųjų sausį ir vasarį divizijos kovojo mūšiuose, ku- 
rie „Sovinformbiuro“ suvestinėse buvo vadinami vietinės reikšmės kovo- 
mis. Mes pasistūmėjome beveik iki Krasnyj Boro. Bet tai ne tik nepagerino 
mūsų padėties, bet dar ją pablogino, nes gretimi daliniai vis dar buvo savo 
vietose. O pasistūmėjusiais į priekį mūsų divizijos pulkams ir batalionams 
teko atremti priešo atakas ne tik iš priekio, bet ir iš sparnų, nes mes patys, 
tiksliau armijos vadovybės įsakymu, įlindome į maišą... Be to, žmonių nuos- 
toliai buvo dideli“. 

Mėginta užimti Krasnyj Borą ir kovo mėnesį. 

„Krasnyj Boro operacija, - daro išvadą buvęs armijos vadas generolas V. 
Sviridovas, - dar kartą mus įtikino, kad ribotų pajėgų puolimas viename 
ruože, nieko neveikiant kitiems fronto ruožams, lemia sėkmę tik pirmosio- 
mis dienomis, kol dar galime kliautis netikėtumu ir turime pajėgų persvarą“. 

Ar būtina dalykų, kurie neginčijamai įrodyti dar per Pirmąjį pasaulinį 
karą, teisingumu „įsitikinti dar kartą“? Ir taip ilgai: nenutrūkstamas Krasnyj 
Boro šturmas vyko iki 1943 metų kovo! Kiek dėl jo prarasta gyvybių - vie- 
nas Dievas težino. Tuo laikotarpiu aktyvius veiksmus pradėjo 42-osios ar- 
mijos 13-osios, 21-osios ir 189-osios šaulių divizijos padaliniai Aukštutinio 
Koirovo, Kiskino, Tuipolovo, Sindos, Veneriazio atsparos punktų prieigose, 
savaime suprantama, neužėmę jokios teritorijos, tačiau „sunaikinę daugybę 
priešo kareivių ir karininkų“. 

Generolo Klykovo armija vasario pradžioje galutinai įklimpo pelkėse ir 
miškuose, o Galanino 59-oji armija tik vidury mėnesio visai priartėjo prie 
Spaskaja Polistės, tačiau jos užimti taip ir nepajėgė. „Šio kaimo pavadinimo, - 
rašo Mereckovas, - prie kurio pusantrų metų vyko įnirtingi mūšiai, aš nie- 
kada nepamiršiu. Proveržio piltuvas išplatėjo iki 13 kilometrų... Tačiau čia 
ir pasibaigė mūsų pergalės plečiant prasiveržimą. Nepaisant atkaklių atakų, 
kariuomenei nepavyko išplėsti proveržio nė metru. O kartais net teko kovoti 
gynybos mūšiuose“. Vis darėsi aiškiau, kad pasiekti Kingisepą ir apsupti 
visą vokiečių 18-ąją armiją nepavyks. Maršalas kalba apie vokiečių gynybos 
galią ir pasakoja apie kažkokias šešias divizijas „permestas iš Prancūzijos, 
Danijos, Jugoslavijos ir pačios Graikijos“, kuriomis buvo papildyta ar- 
mijų grupė „Šiaurė“. Gali būti, tačiau vis tiek Mereckovui šios divizijos 

sutrukdyti niekaip negalėjo. Be to, kai tapo aišku, kad Volchovo fronto 
puolimas išsikvėpė, vokiečiai iš ten patraukė visus savo junginius ir per- 
metė į pietus. Mat tuo metu kritinė situacija susiklostė piečiau Ilmenio eže- 
ro, vokiečių 16-osios armijos ruože, kur Šiaurės vakarų fronto kariuome- 
nė, vadovaujama generolo leitenanto P. Kuročkino, apsupo šešias generolo 
Valterio fon Brokdorfo-Alefeldto vadovaujamas 2-ojo korpuso šešias divizi- 
jas „Demjansko katile“. Atvykusios iš Europos vokiečių divizijos turėjo už- 
kimšti dviejų grupių sandūroje susidariusį plyšį. Be to, vasario 13 d., norint 
deblokuoti Demjansko grupuotę, fiurerio būstinėje buvo priimtas sprendi- 
mas Staraja Rusos rajone suformuoti generolo Zeidlico-Kurcbacho vado- 
vaujamą smogiamąją grupę. Į ją iš dalies pateko 122-oji pėstininkų ir 18-oji 
motorizuotoji divizijos, paimtos iš Leningrado ir Volchovo ruožų. 

Iš Maskvos į Volchovo štabą plaukė telegramos ir skambučiai su reika- 
lavimais aktyvinti puolamuosius veiksmus, su kaltinimais neryžtingumu 
ir neveiklumu. O Mereckovas skundėsi tankų, sviedinių, aviacijos trūku- 
mu, kariuomenės nuovargiu ir žema atvykstančio papildymo kokybe, bet 


Vokiečių vidutinis tankas Pz IV Volchovo fronte. 1942 m. 

pokalbio gale visada atsakydavo vienodai: „Bus įvykdyta!“ Stalinas tapo jo 
paties sukurtos sistemos įkaitu, kiekvienas pirmiau už kitus skubėjo rapor- 
tuoti apie užimtą patį labiausiai nusmurgusį kaimelį, kuris suvestinėse virs- 
davo galingu priešo pasipriešinimo mazgu, ir niekas neišdrįsdavo nuliū- 
dinti vado blogomis žiniomis. 

Įgimta sistemos yda taip ir liko nuo pat apačios iki viršūnių visur vykdo- 
ma nesąmonė, kareiviškų žargonu sakant, „zalepūcha“- pagyrūniškumas. 
Pavyzdžiui, generolas Katyškinas praneša, kad vykdydama užduotį ple- 
čiant vokiečių gynyboje padarytą plyšį 59-oji armija „labai greitai įsitraukė į 
įtemptus ir ilgai trunkančius mūšius“. Tiesa, pats juose nedalyvavo, todėl, 
pabrėžia, kad, „savaime suprantama, duomenis aš paėmiau iš dokumentų“, 
tai yra iš operatyvinių suvestinių. Paimkime ir mes šį tą iš tų dokumentų, 
kurių generolas negalėjo pamatyti. Volchovo fronto NKVD ypatingojo sky- 
riaus -viršininkas valstybės saugumo majoras Melnikovas aiškinamajame 
raporte, skirtame valstybės gynybos komiteto nariui draugui Malenkovui, 
„Signalizuoja“ apie padėtį, susidariusią generolo Galanino armijoje: 


„59-osios armijos vadovybė, žinodama, kad 377-oji, 372-oji, 374-oji ir 378-oji 
šaulių divizijos nevykdo aktyvių veiksmų ir iš esmės ginasi, štabo operatyvinė- 
se suvestinėse šių divizijų veiksmai vadinami „aktyviu priešo sukaustymu“ ir 
„žvalgyba mūšiu“. Šių divizijų neveiklumas operatyvinėse suvestinėse taip pat 
vadinamas „priešo kontratakų atrėmimu“ ir nesigėdijama pranešti, kad divizijos 
atremia priešo vieno būrio kontratakas. Iš būdingiausių akių dūmimo būdų patei- 
kiame šiuos: 382-osios šaulių divizijos 1269-asis šaulių pulkas, išsidėstęs 18 ki- 
lometrų pločio fronto linijoje, aktyvių veiksmų nevykdo, užsiima gynyba. 377-oji 
šaulių divizija, užėmusi 13 kilometrų frontą, aktyvių veiksmų nevykdo, užsiima 
gynyba. Armijos štabas suvestinėje rašo, kad „377-oji divizija vykdo aktyvią ko- 
vinę žvalgybą“. Iš esmės į žvalgybą siunčiami 2-3 žmonės. 372-oji šaulių divizi- 
ja, užėmusi 4 kilometrų pločio frontą, aktyvių veiksmų nevykdo, ginasi. Armijos 
štabo operatyvinėje suvestinėje raportuojama: „372-osios divizijos daliniai blo- 
kuoja priešą...“ 

Per paskutinį laikotarpį 59-osios armijos daliniuose tarp atskirų kariškių pa- 
dažnėjo moralinio nuosmukio buityje atvejų. Dažnai, naudodamiesi savo tarny- 
bine padėtimi, vadai verčia moterų personalą lytiškai ištvirkauti, čia pat, esant 
pašaliniams, aptaria kovines užduotis. Atskiri dalinių vadai ir komisarai, įjunkę 
į moteris, sistemingai girtauja. Vykstant kovos operacijoms, užuot organizavę 
mūšį, jie lindi blindažuose... 

377-osios divizijos 1249-ojo pulko vadas majoras Švagiriovas sistemingai gir- 
tauja su savo padėjėju ūkio daliai Savičevu. Vasario 19 dieną Švagiriovas, būda- 
mas girtas, iškeikė gatvės keiksmais ir tris kartus smogė į veidą politiniam va- 
dovui Nosovui. Švagiriovas girtas sukvietė visą pulko vadų personalą ir įsakė 
užimti priešo dzotą... 

378-osios šaulių divizijos vadas pulkininkas Dorofejevas ir divizijos komisa- 
ras Kornyševas sistemingai girtauja ir gyvena su moterimis. Būdamas išgėręs 
Dorofejevas vadams pareiškė: „...Vietos moterys — prostitutės, o jūs, vadai, ne- 
praleiskite tokios progos...“ 

Vasario 5 d. divizijai puolant, štabo viršininkas ir divizijos komisaras išvyko į 
vadavietę. Dorofejevas į savo blindažą pasiėmė merginą karo felčerę ir su ja girta- 
vo keturias paras. Tai, kad neatvyko į vadavietę, motyvavo savo liga. 

Vadų personalas tarpusavio pokalbiuose sako: „Na, kaip ten mūsų gir- 
ta vadovybė, ką nusprendė?..“ Divizijai vykdant Ostrovo užėmimo užduotį, 
Dorofejevas, Kornyševas ir štabo viršininkas Akselrodas tris paras girtavo neiš- 
eidami iš blindažo. 

Tokie moralinio buitinio nuosmukio faktai 59-ojoje armijoje ne vienetiniai. 
Pagal mūsų informaciją, junginių ir dalinių vadai bei komisarai prieš panašius 
reiškinius nesiima jokių priemonių, nes patys dėl to kalti. Apie tokius moralinio 
nuosmukio buityje faktus 59-ojoje armijoje ne kartą informuota armijos karo ta- 
ryba. Tačiau priemonių nutraukti netvarkai nesiimta“. 


Savaime suprantama, toks viršininkų elgesys demoralizavo ir tvirkino 
valdinius. Kita vertus, ko gera, gal ir geriau, kad tokie „dorofejevai“ ir „šva- 
giriovai“ niekada neišlįstų iš blindažų. Mat tada, kai prablaivėję imdavosi 
„organizuoti mūšį“, būdavo dar šlykščiau (praėjus mėnesiui, pulkininką 
Dorofejevą užmušė atsitiktinis sviedinys ir jis pateko į šventuosius, kaip 
59-osios armijos vadas, „negailėjęs savo gyvybės dėl pergalės įveikiant prie- 
šą, dėl partijos, dėl Tėvynės“). 

Vasario 17 d. į frontą atvyko vyriausiosios vadovybės atstovas marša- 
las Vorošilovas. Jis perdavė įsakymą, reikalaujantį iki kovo bet kokiu būdu 
pasiekti Liubanės-Čudovo geležinkelio liniją. Paskui maršalas kaip įpratęs 
nulindo į priešakinį ruožą ir privertė šaltu prakaitu apsipilti visus lydin- 

čiuosius ir operatyvinius įgaliotinius. Vorošilovo lankymosi vaizdai apra- 
šyti daugelyje atsiminimų ir visada atrodė vienodi: lydimas eilinio divizijos 
vado maršalas apšaudomas eina iki priešakinio bataliono, ten, matant prie- 
šui, nesilenkdamas kulkoms ir pagal komandą „ramiai“ išklauso raportą 
apie padėtį, paskui tėviškai diskutuoja su kareiviais ir skelbia kovos šūkius. 
Pavyzdžiui, štai kaip prisimena prie Miasnoj Boro kovojusios 65-osios šau- 
lių divizijos vadas P. Koševojus: 

„Štai ir gerai, - pasakė maršalas, išgirdęs, kad divizijai patikėtas užduo- 
tis ji įvykdė sėkmingai. - O dabar važiuosime į bet kurio bataliono prieša- 
kinį kraštą. 

Mereckovas ir Jakovlevas pradėjo man rodyti ženklus, kurie reiškė tik vie- 
na: jokiu būdu vyriausiosios vadovybės atstovo į priešakinį kraštą nevežk. 


Tarp sovietų karių buvo ir moterų... Tolumoje matyti vado žeminės sargybinis. Už medžio - pamuštas 


vidutinis amerikietiškas tankas M3 Lee (pavadintas JAV pilietinio karo generolo Lee garbei), 


sovietų gautas pagal lendlizo programą. 

— Drauge maršale, ne- 
galiu. Priešas prisitaikęs 
apšaudyti plentą ir gele- 
žinkelį. Ten visada, vos 
pasirodo žmonių, pra- 
deda šaudyti artilerija ir 
pasipila kulkosvaidžių 
ugnis. 

- Bijai? — paklausė 
K. Vorošilovas. O aš ma- 
niau, kad tu ne iš baikš- 
K. Vorošilovas Volchovo fronte. 1942 m. čiųjų. Einam, einam. 


< Į priešakinį kraštą mes išėjome dviese. Visiems kitiems maršalas įsakė 
likti vadavietėje... Maršalą viskas domino ir apskritai jis nesistengė slėptis 
nuo kulkų, kurios iš tiesų skriejo ir šalia mūsų arė sniegą... 

Man tada smarkiai teko nuo K. Mereckovo už tai, kad taip ilgai buvau su 
K. Vorošilovu priešakinėse. Pats maršalas buvo labai patenkintas ir iš divi- 
zijos išvyko itin geros nuotaikos“. Neaišku, ką iš priešakinės tranšėjos pa- 
matė „pirmasis raudonasis maršalas? Galbūt Leningradą? Deja, artėjančios 
karinės katastrofos jis nepastebėjo (nors Vakarų ir Kalinino frontuose tokie 
be atodairos siauruose ruožuose atliekami proveržiai jau leido priešui ap- 
supti generolo Švecovo 29-ąją ir generolo Jefremovo 33-ąją armijas). Taip 
puikiai nusiteikęs ir išvažiavo į Maskvą. 

Pasinaudojus Tichvino operacijos patirtimi, fronto vado įsakymu buvo 
sudarytos laikinos operatyvinės grupės. Štai 2-osios smogiamosios armijos 
junginiai - 191-oji, 382-oji šaulių divizija, 57-oji šaulių brigada - buvo su- 
jungti į generolo majoro P. Privalovo grupę ir sudarė frontą, nukreiptą į rytų 
pusę. Armijos kairįjį sparną ginti ir perimti Leningrado-Naugardo geležin- 
kelį turėjo Žilcovo operatyvinė grupė - 23-ioji, 25-oji, 58-oji šaulių divizijos. 
Finev Lugą puolė Korovnikovo grupė - 327-oji, 374-oji, 111-oji šaulių divi- 
zijos ir 22-oji šaulių brigada. 4-oji gvardijos divizija ir 59-oji šaulių brigada 
Senaja Kerestės ruože veikė kaip generolo A. Andrejevo grupė. 

59-ojoje armijoje atsirado operatyvinė grupė, vadovaujama generolo ma- 
joro P. Alferjevo, kuris tapo pats atsakingas dėl Spaskaja Polistės užėmi- 
mo. Šiame kaime be pertraukos sukosi sovietų junginių „karuselė“: paeiliui 


> Vokiečių kariai, pozicijoje prisidengę žuvusių 
raudonarmiečių kūnais. 1942 m. 

buvo metamos į puolimą 327-oji šaulių divizija, 59-oji, 57-oji, 22-oji atskiro- 
sios brigados, 111-oji, 92-oji, 382-oji, 372-oji, 374-oji, 2-oji divizijos... 

„Puolimas paprastai vykdavo keturias paras, - prisimena buvęs 382-osios 
divizijos būrio vadas I. Nikonovas. - Naktį šliaužiojom, tikrinom, kiek liko 
gyvų. Prišliauši, pajudinsi - gyvas ar ne? Būdavo, žmogus miręs, bet neuž- 
muštas: sušalo. Sausį šalčiai siekė iki 40 laipsnių. Puolimo dieną maisto mes 
negaudavome. Kai puolimas liaudavosi, likusieji buvo vedami į pradines 
pozicijas ir ten valgydinami. Žmonės kurdavo laužus ir šildėsi prie jų, už- 
migdavo, tad dažnai užsidegdavo drabužiai ir veltiniai. Tekdavo šliaužti į 
priešakinės ir nuauti nuo žuvusiųjų - naujų nebuvo kur gauti. Trūko visko: 
produktų, pašarų, šaudmenų. Šovinių duodavo vieną dvi apkabas, jų taip 
pat rasdavome prie žuvusiųjų... 

Priešais vokiečių pozicijas viskas buvo išrausta sviedinių ir nuklota 
mūsų-kovotojų lavonais. Sužeistieji mėgino peršliaužti per lavonus ir taip 
pat mirdavo arba sušaldavo. Jokių tranšėjų ir net paprastų apkasėlių neturė- 
jome. Įsiropšdavome į duobę ir slėpėmės už lavonų... Mėginta išsiaiškinti, 
kiek kur esama kovotojų. Viename pulke, pasirodo, — penki, kitame - šeši, 


o mūsų - septyni žmonės. Iš viso priešakiniame krašte 35 durtuvai. O įsa- 
kymas tas pats - pulti! Ryte vėl puolėme. Iki vidudienio likome: tu ir aš, ir 
vienas dviejuose asmenyse... Lavonų iš priešakinių niekas nerinko, jie taip 
ir supuvo, be žinios dingusieji...“ Vienus pulkus išsiuntė performuoti, vieto- 
je jų įvedė naujus. Į ataką ėjo kasdien, mėnuo slinko po mėnesio, bet paimti 
Spaskaja Polistės taip ir nepavyko. 


Armijų grupė „Siaurė“ taip pat atskiruose ruožuose sukurdavo kovi- 
nes grupes. Tik Mereckovas tuo užsiėmė siekdamas suvaldyti „džiunglė- 
se“ pasiklydusias kariuomenės mases ir perkelti ant jų pečių atsakomybę, o 
vokiečių generolai - dėl rezervų stokos. Į improvizuotus junginius su kei- 
čiamuoju personalu buvo sujungiami iš ramių fronto ruožų paimti atski- 
ri štabai, batalionai ir baterijos. „Adant skyles“, į gynybos pozicijas buvo 


metami gurguolininkai ir užnugario tarnybos, remontininkai, statybininkai 
ir apsaugos daliniai, išlaipinti iš traukinių atostogaujantieji. Štai po sovietų 
prasiveržimo ties Miasnoj Boru 38-ojo armijos korpuso dešiniajame sparne 
20-osios motorizuotosios divizijos ir kitų dalinių pagrindu buvo suformuo- 
ta Jaškės kovinė grupė. Lugos rajone, visus junginius perdavusi 285-osios 
apsaugos divizijos vadui 18-osios armijos vadovybė sukūrė generolo fon 
Polo kovinę grupę. Dar gruodžio pradžioje atvykę iš Prancūzijos 225-osios 
pėstininkų divizijos daliniai, taip išgąsdinę Mereckovą, buvo sujungti į fon 
Base grupę, užėmusią Eglino-Krasnaja Gorkos ruožą. (Netikėtai perkelta iš 
saulėtojo Viniakuro žemės į skambančius nuo šalčio Volchovo miškus vidu- 
ry sausio plonomis milinėmis, neparengta nei taktiškai, nei psichologiškai ji 
patyrė didžiulių nuostolių, ypač dėl šalčio. Vienas iš divizijos veteranų po 
karo skundėsi, kad jam sušilti tekdavusios vos aštuonios valandos per parą 
- dvi valandos pozicijose, valanda poilsiui, be to, buvo šalta ir mediniuose 
vokiečių bunkeriuose su geležinėmis krosnelėmis. Mūsiškiai, nakvoję ant 
sniego ir ne visada galėdavę užkurti laužą, tokių skundų tiesiog nesupra- 
to). Iš esmės vokiečių generalinis štabas sovietų pergales Volchovo fronte 
vertino kaip taktines ir nekeliančias rimtų problemų. Svarbiausia - 215-oji ir 
126-oji pėstininkų divizijos su atvykstančiu pastiprinimu tvirtai gynė pro- 
veržio sparnus ir leido Volchove išsaugoti vokiečių gynybą. 

Vasario 23 d. daliniuose, baterijose, eskadrilėse buvo perskaitytas SSRS 
gynybos liaudies komisaro įsakymas: 


„Iniciatyva dabar mūsų rankose, išklibusios, surūdijusios Hitlerio mašinos 
pastangos negali sulaikyti Raudonosios armijos. Netoli ta diena, kai Raudonoji 
armija galingu smūgiu nublokš sužvėrėjusius priešus nuo Leningrado, išguis 


juos iš Baltarusijos ir Ukrainos, Lietuvos ir Latvijos, Estijos ir Karelijos mies- 
tų bei kaimų, išlaisvins Krymą ir visoje sovietų žemėje vėl pergalingai plevėsuos 
raudonos vėliavos“. 


< Laiškai iš namų. Volchovo frontas. 1942 m. 

Vienas žinomiausių Volchovo fronto plakatų prie Čudovo-Leningrado 


žvyrkelio: „Čia prasideda pasaulio subinė!" 


8 SKYRIUS 


LIUBANĖS OPERACIJA. 
1942 M. VASARIS-LIEPA 


Po Vorošilovo inspekcijos vasario 26 d. pasirodė nauja vyriausiosios vado- 
vybės direktyva. Joje buvo patikslintos 2-osios smogiamosios ir 54-osios už- 
duotys. Dabar abi armijos turėjo pulti viena kitai priešpriešiais ir kovo 5 d. 
susijungti Liubanėje. Nuo šios akimirkos strateginė operacija, skirta sutriuš- 
kinti armijų grupę „Šiaurė“, tapo savarankiška fronto operacija, pavadinta 
Liubanės operacija. Dabar jos užduotis tapo daug kuklesnė - apsupti ir su- 
naikinti generolo fon Boto 1-ąjį armijos korpusą. 

Generolas M. Chozinas rašo: „Ši direktyva iš esmės reiškė, kad vyriau- 
sioji vadovybė atsisakė savo pirminės užmačios: supratusi, kad jai įgyven- 
dinti neužteks nei pajėgų, nei priemonių, pasiūlė pirmiausia sutriuškinti 
Liubanės-Čudovo, o paskui Mgos grupuotę. Jeigu šis sprendimas būtų pri- 
imtas iš pačių pradžių, t. y. dar tik rengiant operaciją, ko gera, jos baigtis 
būtų buvusi visai kitokia“. 

Operacijai užtikrinti buvo pasitelkti aštuoni VVRK aviacijos pulkai, to- 
limojo veikimo bombonešių aviacija ir frontų KOP. Keletu dienų anks- 
čiau armijų grupės „Šiaurė“ vadui Hitleris dar kartą priminė Leningrado 
svarbą: „Nė metro atgal! Svarbiausia - išlaikyti Leningradą blokados žie- 
de“. Buvo perskirstytos 18-osios ir 16-osios armijų atsakomybės zonos. 
Generolas Lindemanas perėmė visą frontą iki Ilmenio ežero ir ėmėsi vado- 
vauti Volchovo mūšiui. 

Generolas Mereckovas, vykdydamas vyriausiosios vadovybės įsaky- 
mus, pareikalavo kuo greičiau išvesti 2-ąją smogiamąją armiją už Maskvos- 
Leningrado geležinkelio ruožo. Atsakydamas į tai Klykovas raportavo: „Ore 
nuolat viešpatauja priešo aviacija ir paralyžiuoja kariuomenės veiksmus. 

Generolas Lindemanas Leningrado fronto pozicijose. 1942 m. vasaris-kovas. 


Kelių tinklo būklė prasta... Pašarų, maisto, degalų ir šaudmenų pristatymas 
visiškai netenkina poreikių. Norint armijai sėkmingai plėsti puolimą, rei- 
kia trijų naujų divizijų, raketinių įrenginių diviziono, ne mažiau kaip dviejų 
automobilių batalionų, ne mažiau trijų kelių statybos batalionų, ne mažiau 
penkiolikos benzinvežių, šieno, gauti dar arklių ir pridengti armiją iš oro“. 

Proveržiui į Liubanę 13-ajam kavalerijos korpusui iš 4-osios armijos buvo 
perduota 80-oji pulkininko L. Slanovo kavalerijos divizija, o iš fronto rezer- 
vo papildyta 327-oji šaulių divizija. Šiems daliniams buvo nurodyta iš žygio 
padėties užimti Krasnaja Gorką ir pasiekti Liubanę. Paskui juos, plėsdamos 
laimėjimą, į proveržio vietą turėjo žygiuoti 46-oji šaulių divizija, vadovau- 
jama generolo A. Okuličiaus, ir 22-oji pulkininko F. Pugačiovo šaulių briga- 
da. Užimti Krasnaja Gorkos „gyvenvietę“, kurioje tebuvo girininko namelis 
pelkės pakraštyje, trukdė smarkiai įtvirtintas Čudovo-Veinmarno geležin- 
kelio pylimas. O iki jo dar reikėjo nužygiuoti. 

„Žygiuoti teko per mišką ir pelkes, kuriose nebuvo jokių kelių, - prisime- 
na P. Dmitrijevas. - Judėjome tik naudodamiesi kompasu. Priešakyje topo- 
grafai brėžė kelią. Gilus sniegas, o po juo - neužšalusios pelkės. 2400 kg sve- 

riančios haubicos iš karto panirdavo abu ratai. Arkliai visai nusigaluodavo. 
Žmonės - šauliai ir valdantysis personalas - užsikabinę diržus ir kartu nau- 
dodamiesi parankinėmis priemonėmis, vilko per liūnus pabūklus. Judėjimo 
greitį buvo galima matuoti metrais, o mes stengėmės neatsilikti nuo pėsti- 
ninkų. Pakeliui matėme daugybę negyvų arklių. Tai buvo pėdsakas, kurį 
paliko kavalerijos korpusas. Vaizdas siaubingas. Visą šviesųjį paros metą — 
vokiečių aviacijos antskrydžiai. Tiesa, bombos, krisdamos į pelkes, sprogi- 
nėjo labai giliai, o tiesiogiai pataikydavo gana retai“. 

Vasario 28 d. iš 80-osios kavalerijos divizijos ir 1100-ojo šaulių pulko bei 
dviejų tankų kuopų generolo Gusevo suformuotas priešakinis būrys pra- 
siveržė už pylimo, bet pagrindinės pajėgos, labai smarkiai atakuojamos iš 
oro ir patyrusios didelių kavalerijos nuostolių, to padaryti neįstengė. Kitą 
rytą priešas uždengė plyšį ir atkūrė pralaužtą gynybos ruožą prie Krasnaja 
Gorkos. Dešimt dienų Slonovo grupė kovėsi apsuptyje negaudama šaud- 
menų, maisto produktų, neturėdama ryšio. Naktį iš kovo 8-osios į 9-ąją 
sunaikinęs visą kovinę techniką ir sunkiąją ginkluotę pulkininkas kaudama- 
sis išvedė būrio likučius (iš 1100-ojo pulko personalo prasiveržė 18 žmonių). 
Jis nedelsiant atleistas iš vado pareigų už savavališką atsitraukimą, „neryž- 
tingus ir tingius veiksmus“. Visas kitas atakas Liubanės kryptimi priešas 
atrėmė. Kovo 8 d. 18-osios armijos kovos veiksmų žurnale pranešama apie 
1093 belaisvius ir 1556 žuvusius rusus prie Krasnaja Gorkos. Tada labai grei- 
tai 13-asis kavalerijos korpusas išvestas į užnugarį. 

Tokia pat nesėkminga buvo ir Pomeranės operacija, pavesta 191-ajai 
šaulių divizijai. Jos tikslas — pasiekti Maskvos geležinkelį į pietryčius nuo 
Liubanės. Divizijai buvo nurodyta be artilerijos ir gurguolių slapta atlikti 
žygį per miškų masyvus, naktį atakuoti ir užimti Pomeranės stotį, bei or- 
ganizavus žiedinę gynybą, laikytis, kol ateis pagalba. Divizijos vadas pul- 
kininkas A. Staruninas mėgino įrodyti operatyvinės grupės vadui gene- 
rolui P. Privalovui, kad be vieno vienintelio pabūklo ir kuopose esant po 
30-50 šaulių, turint maisto atsargų po 5 džiūvėsius kovotojui, o šaudme- 
nų 5-7 šovinius šautuvui ir po vieną dėtuvę automatams bei kulkosvai- 
džiams, operacijos atlikti neįmanoma. Privalovo šie argumentai neįtikino. 
Buvusios komendanto kuopos vado I. Osipovo liudijimu, „pokalbį komisa- 
ras Aleksejevas užbaigė panašiai: „Gerai, mes eisime, bet už padarinius ir 
mūsų žūtį jūs turėsite atsakyti prieš tėvynę“. 

Naktį į vasario 21 d. pulkams pavyko prasiskverbti pro vokiečių pozi- 
cijas. Tačiau išeinančią iš miško 191-osios šaulių divizijos koloną aptiko 
priešo aviacijos žvalgyba, paskui ją netikėtai apšaudė artilerija. Per tą 


261 


Volchovo ir Leningrado fronto keliai per miškapelkes. Vokiečių ir sovietų kariams 


teko sunkiai plušėti net tik mūšiuose, bet ir paprasčiausiai gabenant amuniciją. 


apšaudymą buvo sudaužyta vienintelė radijo stotis ir žuvo vienintelis radis- 
tas, o darbą užbaigė vokiečių kulkosvaidžiai. Kelio atgal nebuvo - demora- 
lizuotiems pulkams beliko slėptis miške. I. Osipovas prisimena: „Nesėkmė, 
patirti nuostoliai, badas ir šaltis smarkiai paveikė ne tik kovotojų, bet ir vadų 
moralinę būseną. Nesibaigiančios klajonės po miškus atėmė paskutines fizi- 
nes ir moralines jėgas. Mes netekome kovingumo“. 

Kai baigėsi šaudmenys ir maisto produktai, o rasti savuosius taip nie- 
kam ir nepavyko, pulkininkas Staruninas nusprendė nutraukti „operaciją“ 
ir pulkų vadams įsakė išskirstyti padalinius mažomis grupėmis ir trauk- 
tis iš apsupties. Prasiveržti pavyko tik vienam pulkui ir komendanto kuo- 
pai. Divizijos štabo likimas nežinomas. Naują štabą rinko naujasis divizijos 
vadas, mums jau pažįstamas brigadininkas - pulkininkas Korkinas. Vasarį 
Volchovo frontas neteko dar 53 tūkstančių Žmonių — sužeistų ir žuvu- 
sių, Leningrado frontas - 51 tūkstančio, Šiaurės vakarų frontas kovose dėl 
Demjansko ir Staraja Rusos - 50 tūkstančių. Armijų grupės „Šiaurė“ nuosto- 
lių susidarė 38,5 tūkstančio kareivių ir karininkų. 

Taigi 1942 m. pradžioje 2-osios smogiamosios armijos daliniai pasistū- 
mėjo 75 km į vakarus ir pasiekė Rogavkos geležinkelio stotį, be to, pasistū- 
mėjus 40 km į šiaurę, jiems 6 km liko iki Liubanės. Armijos frontas išsiplėtė 
iki 200 km. Įsakymas nieko nepaisant pulti vis toliau ir toliau lėmė vadina- 
mojo Liubanės „butelio“ — proveržio vietoje buvo siauras gurklys, kuris iš- 
siplėtė iki 3 tūkstančių kvadratinių kilometrų teritorijos, atsiradimą. Šis ke- 
turių kilometrų pločio koridorius nuo Miasnoj Boro iki Krečno kaimo buvo 
vienintelė komunikacija, leidžianti aprūpinti puolančius dalinius. Tuo pačiu 
metu 52-oji ir 59-oji armijos vis mėgino ją išplėsti, o vokiečiai nuolat stengėsi 
ją perkirsti. Kovo 1 d. priešas pradėjo permesti pajėgas prie „butelio“ gur- 
klio. Tai nebuvo divizijos iš Danijos nei „iš pačios Graikijos“. Fon Kiuchleris 
pasitelkė divizijas, kovojančias Uricko rajone prie Leningrado: į pietus nuo 
sovietų proveržio buvo dislokuota 58-oji generolo Frydricho Altrichterio 
58-oji pėstininkų divizija, šiaurės sparne generolo Viunenbergo SS polici- 
jos divizija, buvusi Pulkovo ruože. Kovo 2 d. Hitlerio būstinėje įvykusiame 
pasitarime fon Kiuchleris pateikė sovietų kariuomenės sutriuškinimo pla- 
ną. Pasibaigus pasitarimui, Halderis savo dienoraštyje įrašė: „Sprendimas: 
Volchove pereiti į puolimą... Fiureris reikalauja prieš keletą dienų iki puoli- 
mo atlikti aviacijos rengimą (stambaus kalibro bombomis miškuose subom- 
barduoti sandėlius ir kariuomenę). Prasiveržus Volchove, neverta eikvoti jė- 
gas priešui naikinti. Jeigu mes jį nublokšime į pelkes, ten jis ir pražus“. 

54-oji armija visą žiemą šturmavo Pogostę. Naujam puolimui papildy- 
ti atvyko naujų divizijų ir žygio kolonų, buvo sukurta smogiamoji grupuo- 
tė, sudaryta iš dvylikos pilnų pagal sąrašą divizijų, ir 200 tankų. Vyriausioji 
vadovybė pastiprino armiją 4-uoju gvardijos šaulių korpusu, kuriame buvo 
1 šaulių divizija, 4 šaulių ir viena tankų brigados, 3 slidininkų batalionai 
ir reaktyvinės artilerijos batalionas. Užduotis liko ta pati - pulti Liubanės 
kryptimi. Operacija prasidėjo vasario 28 d. Sovietų junginiai, nepaisydami 
nuostolių, žingsnis po žingsnio nepaprastai lėtai, bet vis tiek pradėjo grauž- 
ti vokiečių gynybą 2-osios smogiamosios armijos kryptimi. Vyko ypač žiau- 
rūs mūšiai. Galiausiai pavyko užimti Pogostę ir pasistūmėti 12-15 kilome- 
trų už geležinkelio linijos. 

„Mūšiai dėl Pogostės vyko keletą mėnesių, - prisimena buvęs 311-osios 
pėstininkų divizijos kareivis N. Nikulinas. Ryte divizija puolė vokiečių 
stipriai įtvirtintą geležinkelio ruožą ir kariai krito nukauti kulkosvaidžių 
ugnies. Vakare atvykdavo pastiprinimas. Ryte jie vėl eidavo į ataką ir, vėl 
„šienaujant“ kulkosvaidžiams, krito. Tai truko diena po dienos. Smarkiai 
sningant mūšio laukus uždengdavo sniegas. Vėliau, pavasarį, kai nutirpo 

sniegas, atsivėrė viskas, kas buvo apačioje. Žemiausiai gulėjo žuvusieji va- 
sarinėmis uniformomis, palaidinėmis ir batais. Tai buvo 1941 metų rudens 
kovų aukos. Virš jų gulėjo jūrų pėstininkai su jūreiviškomis striukėmis ir 
juodomis „kliošinėmis“ kelnėmis. Dar aukščiau — sibiriečiai su puskaili- 
niais ir veltiniais bei skudurinėmis kepurėmis. Tokias duodavo blokuota- 
me Leningrade. Lavonais buvo užversta ne tik pervaža, jie buvo išdrabstyti 
aplinkui. Kūnų kalnai ir atskiros sielą draskančios scenos. Granatos metimo 
akimirką nukautas jūrų pėstininkas sušalo ir atrodė tarsi paminklas: iškilęs 
virš užsnigto mūšio lauko jis stovėjo užsimojęs sviesti granatą. Varinės juo- 
dos jūreiviškos striukės sagos blizgėjo saulėje. Sužeistas pėstininkas tvarstė 
koją ir sustingo amžiams, nukautas kitos kulkos. Tvarstis jo rankoje visą žie- 
mą plazdėjo vėjyje... 

Šioje vietoje susimaišė įvairiausių divizijų kareivių, atakavusių geležin- 
kelį pirmaisiais 1942 metų mėnesiais, lavonai. Baisi mūsų „pergalių“ diora- 
ma! Visa tai pasirodė tik pavasarį, o dabar žvalgytis po mūšio lauką nebuvo 
kada. Mes skubėjome toliau. Ir vis dėlto akimirksnį matytas baisus vaizdas 
į atmintį įstrigo amžiams, o pasąmonėje net dar tvirčiau, - būtent čia pasi- 
kartojančio mano sapno apie gulinčius kalnus lavonų prie geležinkelio py- 
limo pradžia... 

Pogostę vis dėlto užėmė. Iš pradžių stotį, paskui kaimą, tiksliau vietą, 
kur visa tai kadaise buvo. Atvyko Viatkos mužikų divizija, žemaūgių, krei- 
vakojų, gyslotų, plačių skruostų. Ech, tavo motiną! Buvo nebuvo! - pradėjo 
jie lipti ant vokiečių dzotų, išrūkė fricus, viską susprogdino ir pasistūmėjo 
penkis šimtus metrų. To tik ir reikėjo. Jų kūnais į proveržį metė šaulių kor- 
pusą ir armija pajudėjo priekin. Ir vėl jos kelyje stojo vokiečių pastiprini- 
mas. O vyriausioji vadovybė vijo vis naujas divizijas į nesėkmei iš anksto 
pasmerktą ataką. Buvo vykdoma Visų Tautų Didžiojo Vado ir Sumanaus 
Karvedžio direktyva, liepianti sutriuškinti Vokietiją 1942 metais“. 

Taktika visai verta vadinti „Fediuninskio trieile“, kur jau ten batalijų ap- 
rašymo meistrui Vereščiaginui ir jo „Karo apoteozei“. 

Kovo viduryje 54-ajai armijai pavyko dar pasistūmėti 15 kilometrų, kaip 
kukliai pažymėjo vadai — „didelių pastangų dėka“. Armijos kovos veiksmų 
žurnale buvo pateikta 1i-osios šaulių divizijos sudėtis kovo 13 d.: jaunes- 
nieji vadų kursai - 54, užtveriamasis būrys - 51, minosvaidžių divizionas — 
25, 320-asis šaulių pulkas - 57, 163-iasis pulkas — 112, 219-asis pulkas - 27 
žmonės. Iš viso - 326 „aktyvūs durtuvai“ kartu su užtveriamuoju būriu, 
kuris buvo visai kitos specializacijos, nei kovoti su priešo ugnies taškais. 
Tačiau sovietų generolams atrodė, kad ilgai lauktas prasiveržimas jau įvyko. 

Būtent šią dieną Chozinas, būdamas Fediuninskio štabe, aptarė tolesnių 
veiksmų planus su Ždanovu ir Kuznecovu, kurie reikalavo kuo skubiau 
„patekti už Tosno vartų“ ir tvirtai žadėjo išvaduoti Leningradą iš blokados 
iki pavasario polaidžio: a) pasiekti Liubanę - 4-5 dienos - kovo 19-20 d.; b) 
kariuomenės pergrupavimas - dvi dienos - kovo 21-22 d.; c) puolimo Tosno 
kryptimi pradžia — kovo 23 d.; d) pasiekti Tosno rajoną - kovo 27-28 d. Su 
draugiškais linkėjimais CHOZINAS“. 

Padėtis Pogostės rajone pradėjo kelti rūpesčių vokiečių vadovybei, kuri 
tuo metu pergrupavo pajėgas rengdama operaciją, per kurią turėjo būti „už- 
kimštas“ Liubanės „butelis“. Susijungus Klykovo ir Fediuninskio daliniams, 
kuriuos skyrė 30 kilometrų, galėjo būti apsuptos iš karto šešios vokiečių di- 
vizijos. Per antrąją mėnesio pusę rusų kaimo pavadinimas Pogostė generolo 
Halderio dienoraštyje su baime ir viltimi minimas vienuolika kartų. Bet vis- 
kas praėjo: 269-oji divizija atsilaikė. Paskui atskubėjo pastiprinimai ir apgal- 
votais kontrsmūgiais vokiečiai kovo 30 d. stabilizavo frontą. 

„Sunkiausia man buvo prie Pogostės tūkstantis devyni šimtai keturias- 
dešimt antrųjų metų žiemą, - praėjus dvidešimt metų, prisipažino generolas 
Fediuninskis. - Keturi mėnesiai varginančių, kruvinų, o, svarbiausia, nela- 
bai sėkmingų mūšių miškingame ir pelkėtame krašte tarp Mgos ir Tichvino 
man visam laikui paliko sunkius atsiminimus“. Kovą 54-oji armija patyrė di- 
džiulių nuostolių - 43 tūkstančius kovotojų, neįvykdė tos užduoties, tačiau 
iš priešo atkovojo 400 kvadratinių kilometrų pelkėto miško ir du kaimus — 
Zeniną ir Kondują. Frontas, atsidūręs armijos „maiše“, driekėsi šiuo ruo- 
žu: šiauriau Pogostės Duboko upelis-Veniagolovo kaimas-Makarjevskajos 
dykvietė-Smerdynė- Korodynė-Lipovikas-Dubovikas ir toliau geležinke- 
liu. Net po daugelio mėginimų šių kaimų užimti nepavyko. 


59-oji armija, vykdydama direktyvą perimti Čudovo-Naugardo plentą 
ir geležinkelį šiauriau Spaskaja Polistės, priešpriešiniais smūgiais mėgino 
378-oji ir 111-oji divizijos iš vakarų ir 377-oji bei 92-oji divizijos iš rytų nu- 
kirsti vokiečių „pirštą“ — kiaurai apšaudomas pozicijas, siaurą juostą, besi- 
tęsiančią nuo Tregubovo Mostkų link, kurios plotis neviršijo 3—4 kilometrų. 

Kovo 14 d. 2-oji smogiamoji atkovojo Krasnaja Gorką ir tai buvo pasku- 
tinis laimėjimas. 

Įsijautusi į proveržių ir sutriuškinimų organizavimą sovietų vadovybė 
nepastebėjo, kad priešas rengia adekvatų atsakymą. 

Kovo 15 d. vokiečiai baigė telkti smogiamuosius kumščius, palaikomi 
1-ojo oro laivyno aviacijos pradėjo operaciją „Raubtyr“ ir, baigiantis kovo 

18-ajai, priešpriešiniais smūgiais iš šiaurės bei pietų perkirto gurklį už ketu- 
rių kilometrų į vakarus nuo Miasnoj Boro ir kartu užtvėrė 2-osios smogiamo- 
sios armijos komunikacijas. Dabar ryšys su tiekimo bazėmis vyko tik oru — 
mokomaisiais lėktuvais U-2. Susijungę vermachto daliniai buvo suburti į 
vieną kovos grupę „Viunenberg“ ir palengva pradėjo įrengti atskirą pozici- 
ją palei Polistės ir Glušicos upes. 

Nemaloniai nustebęs vyriausiasis įsakė Mereckovui išvykti į kariuome- 
nę ir pačiam surengti prasiveržimą, kartu „visiškai sutriuškinti ir sunaikinti 
kontrpuolančius priešo dalinius“. Prasidėjo žiaurūs mūšiai siekiant atkovo- 
ti koridorių. „Per dešimt dienų, - prisiminė skubiai perkeltos 4-osios armi- 
jos 376-osios šaulių divizijos buvęs vadas generolas leitenantas G. Isakovas, 
divizija atrėmė turinčio persvarą priešo pajėgas. Mirtina kova dėl „gurklio“. 
Aš tada buvau jaunas vadas ir atvirai pasakysiu, buvo tokių kritinių minu- 
čių, kai atrodė, kad jau prieita riba - pelkės, vanduo, šaltis, nuolatiniai piki- 
ruojamųjų bombonešių antskrydžiai ir artilerijos bei kulkosvaidžių ugnies 
škvalas į susimetusią kaugėn, tarsi „sklypelyje“, niekuo nepridengtą iš oro 
grupuotę; visur nepalaidoti lavonai, savųjų ir priešų - visa tai gulė ant pečių 
tų, kurie buvo atsakingi už užduočių įvykdymą ir laikėsi iki mirties“. 

Metęs į mūšį penkias šaulių divizijas, dvi šaulių brigadas, 7-ąją gvardijos 
tankų brigadą ir visus parankius dalinius, net jaunesniųjų kursų leitenan- 
tus ir mokomosios kuopos jaunesniuosius vadus Mereckovas iš dalies įvyk- 
dė Stalino įsakymą ir kovo 29 d. raportavo, kad užėmę kelią „priešo dali- 
niai nublokšti šiaurės ir pietų kryptimis“. Kitą dieną ir toliau džiugindama 
Kremlių „žvaliais pranešimais“ fronto karo taryba pranešė, kad „priešas, 
prasiveržęs 52-osios ir 59-osios armijų sandūroje, likviduojamas sėkmin- 
gai“. O nuo balandžio 2-osios ryto 2-oji smogiamoji armija, remiama 450 
artilerijos ir minosvaidžių vamzdžių bei dviejų sunkiųjų gvardijos reakty- 
vinių pulkų, atnaujino ryžtingą Liubanės puolimą. Kartu pažadėta greitai 
išvaduoti Naugardą. 

Iš tikro nuo vokiečių „išvalytas“ kelias buvo siaura miško juosta ir iš- 
težusios balos, kuriomis prasibrauti galėjo vien nedidelės kovotojų gru- 
pės ir iš esmės tik naktį. „Koridorius tarsi pulsavo — prisimena generolas 
I. Korovnikovas, - atrodė tai susiaurėja, tai vėl platėja. Tačiau jo plotis jau 
buvo ne 11-14 kilometrų, o iš viso du-pustrečio, o retkarčiais susiaurėdavo 
net iki keleto šimtų metrų. Prisitaikomąjį šaudymą vis dažniau keitė šūviai 
kaktomuša. Dažnai prasidėdavo žmonių kovos vienas prieš kitą“. Kautynių 
dalyviai mano, kad iki 1942 metų gegužės 30 d., kai „gurklys visiškai užsi- 
kimšo“, vokiečiai jį buvo perkirtę ne mažiau kaip šešis kartus. 

„Atėję čia padėkokit Gecui fon Berlichingenui" - plakatas aliuzija į Getės pjesę apie 
švabų riterį. Pagal jos žodžius Mocartas parašė kanoną, kuris prasideda žodžiais: „Leck 


mich im Arsch“ „Pabučiuok man į subinę!" 


Kelią šiauriau Miasnoj Boro mūsų kareiviai ėmė vadinti Velnio tiltu, o 
pelkėtą vietovę tarp Polistės ir Glušicos — Mirties slėniu. Per kiaurai ap- 
šaudomą sąsmauką ėjo virtinės nešėjų, gabenančių šaudmenis ir džiūvė- 
sius. Būtent apie juos kalbėjo Mereckovas, sakydamas, kad į 2-ąją smogia- 
mąją armiją „vėl pajudėjo transportas su maistu, pašarais ir šaudmenimis“. 
Vokiečių „zoldačiukai“, sėdėdami atskirosios pozicijos „rankovėje“, prie 
įvažiavimo įrengė kaligrafiškai nupieštą rodyklę: „Čia prasideda pasaulio 
subinė“: 


Kur Volchovo bangos pliaukši dieną ir naktį, 
Kur Stalino vargonai mus budina, 

Kur skeveldros kaukdamos laksto per naktį, 
Tai mūsų tėvynė - pasaulio subinė. 

Beje, kol Mereckovas „sėkmingai likvidavo“ priešą prie Miasnoj Boro, 
kovo 24 d. vakariau Glušicos kaimo vokiečiai apsupo 378-ąją šaulių diviziją, 
kuriai po Dorofejevo žūties vadovauti pradėjo pulkininkas G. Lilenkovas, 
ir 111-osios divizijos (jau tuo metu pervardintos į 19-ąją gvardijos) pulką. 
Sovietų daliniai ėmėsi žiedinės gynybos 1,5 kilometro iš 2 kilometrų miško 
plote be, pertraukos šaudant artilerijai ir aršiai bombarduojant, patirdami 
milžiniškų nuostolių, o per tylos pertraukėles „politiniai darbuotojai, parti- 
nių organizacijų vadovai kalbėjosi su kariais“. Šioje pozicijoje jie išbuvo ly- 
giai mėnesį, kol likę gyvi, „leidus vadovybei“ įveikę 8 kilometrus pelkėmis, 
prisikapstė iki Olchovo vienkiemių. 

Mirtinai kovojo 2-osios smogiamosios armijos raudonarmiečiai gindami 
Liubanės „butelio“ sienas, gindami „išvaduotą nuo hitlerininkų platų miš- 
ko bei pelkių rajoną (!), kur nebuvo nei kelių, nei miestų, nei svarbių strate- 
ginių-objektų. Volchovo fronte kovą netekta 40 679 žmonių. 

Mereckovo žadėtas „ryžtingas puolimas“ žlugo beveik iš karto. Pagal 
aukštesnųjų štabų ir politinių skyrių tikrintojų pranešimus galima daryti 
išvadą, kad priešakiniame ruože keisto organizavimo nuvarginta, dezorga- 
nizuota ir palikta savos vadovybės kariuomenė tik vaidino, jog yra aktyvi: 


„Tikrinau 330-osios šaulių divizijos dalinius iki bataliono lygmens ir nusta- 
čiau, kad 92-asis šaulių pulkas pavėlavo daugiau nei 1,5 valandos, nes 8.00 žmo- 
nėms pradėta dalyti pusryčius; pirmojo ešelono 46-ojo šaulių pulko batalionas 
gavo užduotį išvalyti mišką, nesusiorientavo ir pradėjo pulti divizijos vadavie- 
tę (!). 259-ojo pulko batalionai ir kuopos prastai žinojo užduotį ir, išsidėstyda- 
mi pradinėse pozicijose, vienos kuopos kulkosvaidžiai atsukti mūsų pusėn. Be to, 
259-ojo šaulių pulko artilerijos ugnis suplanuota savaip, o pėstininkai puolė taip 
pat savaip. Kiekvienos divizijos puolimo frontas buvo 200-500 metrų. Kitus ruo- 
žus vadovybė vadino kaustančiaisiais ir juose niekas nepuolė... Mūšyje pėsti- 
ninkų veiksmams niekas nevadovauja, nes dauguma vadų, išskyrus 259-ąją 
šaulių diviziją, - nuo divizijos iki batalionų - tūno žeminėse“. 


Paprastai kariauja fronto ir armijos artileristai. Jie nežino, kur priešas, 
ir nenori žinoti, šaudo tiesiog į garsą arba „į tą pusę“, į „hansų“ ar „ivanų“ 
galvas, kaip Dievas duos, veltui išmesdami šimtus tonų brangių sviedinių ir 
nuolat skundžiasi trūkstant šaudmenų; neaišku, kokiais savo intymiais rei- 
kalais užsiėmę lakūnai: 

„Šaudant į stebėtojų iš žemės nurodytus taikinius, iš esmės sviediniai švaisto- 
mi be jokio reikalo, viršijamas jų sunaudojimas. Armijos artilerijos skyriaus kore- 
gavimo artilerijos grandis nieko neveikė. 

Per visą kovos veiksmų laiką (!) aviacija nepadarė nė vienos priešo 
pasipriešinimo mazgų ir ugnies taškų aeronuotraukos, dėl ko vyriausiosios 
vadovybės rezervo pulko fotolabaratorija nieko neveikė. Tai žinodamas armijos 
artilerijos skyrius nė karto karinėms oro pajėgoms neiškėlė klausimo dėl fotogra- 
favimo iš oro, taip pat dėl priešo ugnies taškų nustatymo naktį pagal žybsnius“. 


Štai taip atrodo paveikslas „19-oji gvardijos divizija atakuoja Krutiko 
kaimą“: 


„Prieš pradedant puolimą, nebuvo išžvalgytas priešlaukis, priešo priešakinis 
gynybos kraštas ir jo ugnies sistema. Artilerija nesugriovė priešo įtvirtinimų ir 
nenuslopino jo ugnies taškų. 

Puolantieji daliniai pasirodė nepasirengę įveikti priešo priešlaukio ruožo inži- 
nerines kliūtis. Pavyzdžiui, 1218-asis gvardijos šaulių pulkas, pasiekęs vielų už- 
tvaras, negalėjo jų įveikti dėl to, kad nebuvo žirklių kirpti vielai. Žirklių neturėjo 
ir pulkui pavaldus 697-asis pionierių batalionas (!!!), nors užnugario sandėliuo- 
se jų yra visiškai pakankamai. Dėl to, kad nebuvo padaryti perėjimai užtvarose, 
1218-ajam pulkui teko daryti pusės kilometro lankstą apšaudomam priešo. Be to, 
šio bataliono pionieriai nenukenksmino priešpėstinių bei prieštankinių minų ir 
priešo minų laukai nebuvo įveikti... 

Nebuvo kariuomenės rūšių veiksmų sąveikos. Atakuodami Krutiko kaimą 
1218-ojo pulko pėstininkai atsiliko nuo tankų ir sugulė palikę juos be paramos. Į 
kaimą prasiveržę tankai, netekę trijų mašinų, buvo priversti grįžti. Visų paraiš- 
kų neįstengė užtikrinti lydinčioji artilerija, nes neturėjo pakankamo kiekio šau- 
dmenų. Todėl nenuslopintos priešo zenitinių pabūklų ir sunkiųjų kulkosvaidžių 
baterijos Zapoljės kaime, tad jos nuolat šaudė į puolančio 1347-ojo pulko sparną. 

Grupės daliniuose pasitaikė panikos ir provokacijų atvejų. 1347-ojo pulko 
2-ajame batalione kažkas iš kovotojų sušuko: „Mus supa!“. Prasidėjo betikslis 
šaudymas, kovotojai sutriko. Nesamam apsupimui likviduoti buvo mestas pir- 
masis batalionas, kuris visą valandą dėl to negalėjo atlikti savo tiesioginės užduo- 
ties. Kadangi tuo metu didelė dalis vidurinės grandies vadų personalo jau buvo 
išvesta iš rikiuotės, kilusi panika buvo likviduojama labai lėtai, 0 tiesioginių jos 
kaltininkų nerasta. 

TA 


Priešakiniame gynybos ruože vidudienį per pietų pertraukėlę vokiečių 


karys skaito laikraščius. 


Armijų vadai, paimtų iš vokiečių suvestinių grupių belaisvių tardymo 
protokolų, išsiaiškino netikėtiną „sukaustytų“ priešo divizijų skaičių. Po 
karo į savo pačių sudarytus melagingus raportus jie rašė nuorodas kaip į 
archyvinius dokumentus: „Apie priešo galią galima spręsti iš to, kad 1942 
metų balandžio pabaigoje 59-osios armijos kariuomenei priešinosi iki de- 
šimties pėstininkų divizijų (!?), viena motorizuotoji divizija ir trys SS pulkai, 
kuriuos palaikė galingos artilerijos ir minosvaidžių grupės“ (SSRS gynybos 
ministerijos archyvas, f.416, ap. 10437, b. 13, I. 8 - vert. pastaba). Tada viskas 
suprantama... Balandžio 8 dieną fronto vadas paprašė vyriausiosios vado- 
vybės leidimo nutraukti atakas. Neilgam, keturioms dienoms. 

Balandį prasidėjo atlydys, paskui gausūs lietūs nuplovė sniege išmin- 
tus „kolonų kelius“, vienintelis kelias, kuriuo viskuo, kas būtina, buvo at- 
gabenama veikiančiajai kariuomenei, virto makalyne, o aplinkinė vietovė — 
vientisa bala. Ežerai, daugybė upių ir upelių išsiliejo iš krantų. Vanduo 
užliejo pozicijas ir žemines, kareiviai persikraustė į pašiūres ir nuokartas, pa- 
trankoms buvo sudaromi mediniai paklotai. Galutinai apmirė transportas. 

Kariuomenei gabenti tik šoviniai šautuvams ir mažo kalibro minos. Ištisi 
artilerijos padaliniai traukėsi iš priešakinių linijų ir vyko į užnugarį, kad 
patys apsirūpintų šaudmenimis: jeigu kalnas neina prie Mahometo, tai 
Mahometas eina prie kalno. 

„Prie pabūklų liko tik jų vadai ir taikytojai, - prisimena P. Dmitrijevas, — 
visi kiti dirbo. Komandos buvo nuolat siunčiamos į užnugario sandėlius, o 
tai ten ir atgal - 50-55 kilometrai. Tačiau tokį žygį atlikdavo per 5-6 dienas. 
Mūsų vienas sviedinys ir jo užtaisas svėrė apie 30 kilogramų. Vadinasi, vie- 
nas žmogus galėjo atnešti tik vieną sviedinį, o antrasis tempė maisto pro- 
duktus, kurių didesnę dalį suvalgydavo žygiuodami.Todėl šių žygių rezul- 
tatas buvo itin kuklus“. 

Karo tarybos sprendimu maisto produktams tiekti ir sužeistiesiems iš- 
vežti nuo Naujosios Kerestės iki Miasnoj Boro buvo pradėta tiesti siaurą- 
ji geležinkelį. Jį tiesė fronto ir kariuomenėss kelininkai pasitelkdami vietos 
gyventojus. Nuo pozicijų į užnugarį buvo tiesiamas klojinys. Naktimis ko- 
votojai pjovė medžius, guldė rąstus per pelkes, ant jų klojo medinius paklo- 
tus. Kadangi nebuvo tvirtinimo medžiagų, viskas buvo daroma be vinių. 
Iki tol jokios protingos veiklos kuriant tiekimo ir kariuomenės perkėlimo 
komunikacijas nepastebėta. Autokelių tarnybos nebuvo, o pastatyti fronte 
rokadą (bet koks kelias, geležinkelis, plentas, žvyrkelis, lygiagretus su fron- 
to linija ir skirtas kariuomenei manevruoti, kroviniams gabenti ir t.t. - vert. 
pastaba) taip ir neprisirengė, nes niekas net nemanė, jog Volchovo pelkėse 
teks pratūnoti ištisus dvejus metus. Apie kokį pajėgų ir netikėtumo manev- 
rą tada buvo galima kalbėti, jeigu, pavyzdžiui, 15 kilometrų savo užnuga- 
ryje nuo Mostkovo iki Glušicos 378-ajai divizijai teko žygiuoti dešimt parų? 

Fronto politinė valdyba parodė iniciatyvą ir paskelbė „trofėjinio ir netu- 
rinčio šeimininko“ turto rinkimą. Iš tikro, kartu su snieguolėmis iš po snie- 
go išlindo kalnai išmėtytos, dažniausiai sovietų gamybos amunicijos ir gin- 
klų. Per mėnesį miškuose buvo surinkta: trys 76 mm, keturi 45 mm ir vienas 
105 mm pabūklai, 34 sunkieji, 87 lengvieji kulkosvaidžiai, 43 minosvaidžiai, 
11 prieštankinių šautuvų, 3737 šautuvai, 187 automatai, 7600 sviedinių, 
daugiau nei 7000 minų, 5180 granatų, 236 400 šautuvų šovinių, 10 450 PPŠ 
šovinių, 112 prieštankinių granatų, keturi automobiliai, du lėktuvai ir dar 
daug kita. Viskas sava, šalies gamybos. Trofėjų buvo kur kas mažiau: du 
tankai, du automobiliai, du pabūklai, penki motociklai, keturi dviračiai, 8 
rankiniai, 4 sunkieji kulkosvaidžiai, 67 000 šautuvo šovinių, 1100 prieštan- 
kinių sviedinių. 

Kelias Volchovo srityje. 


1942 m. gegužė. 


Žemiau: Tiekimo kelias 
baigėsi. Toliau vežimu 


nepravažiuosi... 


Atgijo atitinkanti reljefą fauna. „Prakeikti uodai, musės, utėlės - mūsų 
pikčiausi priešai. Ar gali koks rašytojas juos aprašyti, jeigu jo niekada ne- 
kandžiojo? O aš iki gyvenimo pabaigos nepamiršiu, - pasakoja I. Kalabinas. 
— Utėlėtumas - nieko nauja, bet tik ne tokiais mastais!.. Pilkieji velniai mus 


ėdė gyvus, su pykčiu, apnikdami visą kūną ir drabužius. Jų niekas netraiškė — 


Vokiečių kariai dėvėjo tinklelius nuo vabzdžių. 


Kapitonas Vajielis kalbasi su vertėju ir estų 


karininku Volchovo miške. 


tiesiog, jei pasitaikydavo lais- 
va minutė, nubraukdavo ant 
žemės. Šie parazitai įsigudri- 
no po 5-6 gyventi kiekvienoje 
sagoje. Ar juokas - šeši mėne- 
siaibe pirties! Ir visus šešis mė- 
nesius nenusivilkdavome“. 

Iš Volchovo fronto poli- 
tinės valdybos brigados ko- 
misaro viršininko  pava- 
duotojo Ganenkos raporto 
Raudonosios armijos vyriau- 
siajai politinei valdybai: 

„191-osios divizijos dali- 
nių kovotojai utėlėti — 7076 
personalo. 366-osios divizi- 
jos atskirajame ryšių batalio- 
ne - 6070, tos pačios divizi- 
jos 1222-ajame pulke - 5076. 
Panaši padėtis ir kituose 
junginiuose... 

Kariuomenės gydytojų pa- 
sitarime dėl kovos su epide- 
minėmis ligomis daliniuose 
buvo pranešta, kad didelis 
utėlėtumas pastebėtas sanita- 
rijos batalionuose, ligoninėse, 
be to, nešvarus ir pats medi- 
cinos personalas... Daugelis 
vadų ir kovotojų po keletą 
mėnesių nesiprausia ir ne- 
keičia apatinių. Daugeliu 
atvejų dezinfekcijos kameros 
neįrengtos. Sanitarinės kovo- 
tojų švaros kontrolės nėra ir 
skubus utėlėtų apdorojimas 
nepraktikuojamas... 

Sovietų karius lydėjo utėlės. Vokiečių kariams šie gyviai taip pat buvo 


pažįstamai, bet jie statėsi pirtis, dažnai kirposi... 

Intendantai inertiškai vykdo įsakymus dėl skalbyklų ir dalinių aprūpi- 
nimo muilu bei apatiniais drabužiais organizavimo divizijose. 225-ojoje ir 
267-ojoje divizijose bei 25-ojoje brigadoje nėra pakaitinio apatinių drabužių 
fondo,191-osios divizijos daliniai turi tik 25 Yo būtino fondo... 

59-osios armijos daliniuose net nėra plaukų kerpamosios mašinėlės“. 

Pačias riebiausias kraujasiurbes kareiviai pavadino „KV“ - tanko garbei. 

Utėles lydėjo šiltinės protrūkiai. 

Pablogėjo padėtis dėl maisto, baigėsi arkliena: „Iš pradžių krito arkliai, 
paskui žmonės juos suvalgė. Ne veltui sakoma: Nėra baisesnio žvėries už 
žmogų. Ir tai tiesa: šuo pauostys ir neės. O mes visus padvėsusius arklius 
iškasėme iš po sniego ir suvalgėme. Paskui kareiviams prasidėjo skran- 
džio sutrikimai. Būdavo, kelnių nespėsi nusimauti. Tikra stichinė nelaimė! 
Vokiečiai viską matė, nes buvo šalia, vos už dešimties metrų pločio upelio. 
Kokius juokelius, pažeminimą ir jų patyčias teko išklausyti — vienas Dievas 
težino!.. Arklius suėdėme - sviedinius tampome ant savo kupros, iki lie- 
mens vandeny. Vokiečiai groja lūpinėmis armonikėlėmis, daineles plėšia, 
tyčiojasi: „Rus, kup-kup!“ Jiems kas, jie kaimuose, sausumoje, o mes, ivanai, 
- vėl kvaileliai“. 

Prasidėjo savižudybės. Kovos veiksmai vyko iš esmės „butelio“ gurklyje 
ir 54-osios armijos ruože. Fediuninskis iki paties atleidimo iš pareigų, 


Volchovo fronte dėl nepakeliamų sąlygų, bado neretos sovietų 


karių savižudybės. Nusišovęs jaunas karys. 

keisdamas nukraujavusias divizijas ir sudaužytus tankų dalinius, vijo ir vijo 
savo kariuomenę per pažliugusias pelkes į Liubanę. Apie šiuos mūšius gene- 
rolas nepaliko „sunkių atsiminimų“, matyt, todėl, kad, vadovaudamas pa- 
čiai galingiausiai grupuotei, sudarytai iš dešimties divizijų - 3-iosios gvar- 
dijos, 11-osios, 80-osios, 115-osios, 177-osios, 198-osios, 281-osios, 285-osios, 
294-osios, 311-osios, penkių šaulių - 32-osios, 33-iosios, 137-osios, 140-osios, 
6-osios jūrų pėstininkų, keturių tankų (16-osios, 98-osios, 122-osios, 
124-osios) brigadų, atskirojo slidininkų pulko, penkių artilerijos ir vieno 
gvardijos minosvaidžių pulko, atskirųjų tankų, slidininkų, aerorogių bata- 
lionų, visiškai nieko nepasiekė. 

Suchomlino armija, atsiskyrusi nuo 54-osios balandį, savo dešiniajame 
sparne nesėkmingai kovėsi dėl Gyvenvietės Nr. 8. Kairiuoju sparnu (80-oji 
šaulių divizija, 1-oji kalnų šaulių, 4-oji jūrų, 124-oji tankų brigada) mėgi- 
no prasiveržti nuo Pogostės į Šapkas ir Tosną, tačiau įstrigo pelkėse ir aki- 
varuose ties Veniagolovu vos įveikusi Mgos upelį. Po penkių mūšio dienų 
nustojo egzistuoti 1-oji kalnų šaulių brigada, kuriai vadovavo Žiemos karo 
didvyris Ugriumovas, pagal pasakojimą, žmogus „drąsus, tačiau mažaraš- 
tis ir smarkiai geriantis“, vos per dvejus metus išaugęs nuo leitenanto iki 


Toliau šaudmenis gabenti buvo galima tik taip... 

pulkininko: „Ugriumovas šauniai vaikščiojo apšaudomas, tačiau didelį vai- 
dmenį tokiam jo nerūpestingam paveikslui suteikdavo būtent prie šono ka- 
banti gertuvė...“ 

Volchovo štabas, sukaupęs „didelę patirtį“, vėl rengė „visuotinį puoli- 
mą“. Vadas visus tikino, esą, „operatyvinė padėtis šiuo metu Liubanės ruo- 
že, kad ir su visomis problemomis, yra palankesnė operacijai nei ankstes- 
niais laikotarpiais“. 

Tačiau atėjo intrigų ir generolų malkos perdalijimo metas. 

Stalinas dar kovą nusprendė, kad Leningrado ir Volchovo frontų vado- 
vybę būtina pakeisti. Jis Volchovo frontui vadovauti pasiūlė Vorošilovui, 
tačiau maršalas nepanoro imtis atsakomybės už „sunkų frontą“ ir tiesiai pa- 
reiškė, kad bijo „sužlugti vadovaudamas šiam reikalui“ (nesunku buvo už 
nieką neatsakant įtarti Koševojų bailumu, o Vorošilovas, nors ir pasižymėjo 
asmenine drąsa, tačiau karvedžio drąsos jis aiškiai neparodė). Vyriausiasis 
galutinai įsitikino, kad šiame kare „pirmasis raudonasis karininkas“ - jam 
ne pagalbininkas. Į Leningradą išvyko generolas leitenantas L. Govorovas. 
Į Mažąją Višerą drauge su Vorošilovu, Malenkovu ir Raudonosios armi- 
jos KOP vado pavaduotoju Novikovu kovo 9 d. atvyko Volchovo fron- 
to vado naujasis pavaduotojas, „Stalino karvedys“ — generolas leitenantas 
V. Vlasovas. 

Pokario atsiminimuose vertindami įvykius ir to meto žmones, atsižvelg- 
dami į SSKP CK ideologijos skyriaus vertinimus mūsų memuarų rašytojai 
Vlasovą apibūdina kaip menkystą ir amoralų potencialų išdaviką. Maršalas 
Vasilevskis, pavyzdžiui rašo, kad „...Vlasovas nepasižymėjo dideliais vado 
gabumais, be to, buvo bailokas, nelabai pastovaus charakterio ir visiškai 


nieko neveikė“. 


Generolas leitenantas 
L. Govorovas ir Leningrado karo 
tarybos narys A. Ždanovas. Taip 


gerai įmitę per blokadą atrodė 


sovietų karvedžiai. 1942 m 


279 


Ką ten ir kalbėtų, bet tuo metu, kai generolas Vlasovas buvo paskirtas, jis 
pakilo į šlovės zenitą ir buvo laikomas vienu perspektyviausių Raudonosios 
armijos karo vadų. Vadovaudamas 20-ajai armijai, per mūšį prie Maskvos 
už sėkmingą operaciją užimant Solnečnogorską ir Volokolamską apdova- 
notas Raudonosios vėliavos ordinu, pakeltas laipsnis ir užsitarnavo ypatin- 
gą Stalino palankumą. Apie jį daug ir puikių atsiliepimų rašė, spausdino jo 
portretus laikraščiai. Armijos generolas Žukovas aukštai įvertino Vlasovo 
kovines savybes, jo operatyvinį pasirengimą ir organizacinius gebėjimus. Jis 
atvyko į Volchovo frontą „taikyti Pamaskvio pergalės patirties“. 

Mereckovui, savaime suprantama, naujasis pavaduotojas taip pat iš kar- 
to nepatiko: „Šis avantiūristas, visiškai neturintis sąžinės ir garbės, nemąstė, 
kaip pagerinti padėtį fronte. Nesuvokdamas stebėjau savo pavaduotoją, tylin- 
tį susirinkimuose ir nerodantį jokios iniciatyvos. Mano pavedimus Vlasovas 
vykdė labai lėtai. Mane apimdavo susierzinimas ir nepasitenkinimas“. 

Mereckovo susierzinimas ir nepasitenkinimas visai suprantamas: arti- 
miausioje perspektyvoje Vlasovas turėjo užimti jo vietą ir abu generolai tai 
žinojo. Yra vyriausiojo vado ir Vlasovo telefono pokalbio įrašas, kuriame 
šis prašo atleisti jį iš pavaduotojo pareigų, nes Mereckovas turi didelę patirtį 
vykdant kovos veiksmus miškuose ir pelkėtose vietovėse. Jau patekęs į ne- 
laisvę Vlasovas taip pat apibūdino Mereckovą labai nepalankiai: „Egoistas... 
Labai nervinga, išsiblaškiusi asmenybė. Ramiai kalbėtis su armijų vadais 
fronto vadui beveik neįmanoma“. 

Kovo 20 d. fronto vadas išsiuntė savo pavaduotoją kartu su specialia ko- 
misija į 2-ąją smogiamąją armiją, iš kur jam nebuvo lemta grįžti. Balandžio 
8 d. surašiusi patikrinimo aktą komisija išvyko. Vlasovas liko, nes paaiškėjo, 
kad generolas Klykovas sunkiai serga. Pagal Mereckovo versiją, 54 metų ar- 
mijos vadas rimtai sirgo dar vasarį, o tai atsiliepė jo vykdomoms pareigoms 
ir „man ne kartą kilo mintis dėl armijos vado pakeitimo“. Tačiau tada Kirilas 
Afanasjevičius generolo Klykovo iš armijos neatleido, o iš pareigų nušali- 
no visiškai sveikus štabo ir operatyvinio skyriaus viršininkus. Artilerijos 
viršininkas generolas Degtiariovas, išspausdinęs atsiminimus anksčiau nei 
Mereckovas, apie maršalo diagnozę dar nieko nežinojo, todėl jokių armijos 
vado sveikatos sutrikimų nepastebėjo, o jo pašalinimą iš pareigų tiesiogiai 
siejo su karinėmis nesėkmėmis ir tikrintojų iš fronto štabo darbu: 

„„.. buvo perskaitytas komisijos aktas ir vakare komisija išvyko iš armijos. 

- Viskas, - liūdnai pasakė Klykovas, atsisveikinęs su ja, ir automatiškai 
pradėjo knaisiotis savo darbo stalo stalčiuose. 

Nuojauta neapgavo: praėjus keletui dienų, buvo atleistas iš 2-0si0s smo- 
giamosios armijos vado pareigų“. 

Balandžio 16 d. „sunkiai sergantis“ Klykovas lėktuvu išgabentas į 
užnugarį. 

Savaime suprantama, kilo klausimas: kam pavesti vadovauti 2-osios 
smogiamosios armijos kariuomenei? Tą pačią dieną įvyko Vlasovo ir divi- 
zijos komisaro I. Zujevo pokalbis telefonu su Mereckovu. Zujevas armijos 
vadu pasiūlė skirti Vlasovą, Vlasovas — armijos štabo viršininką pulkinin- 
ką P. Vinogradovą. Fronto karo taryba palaikė Zujevo idėją. Taip „niekšas 
Tėvynės išdavikas“ tapo 2-osios smogiamosios armijos vadu ir kartu liko 
fronto vado pavaduotoju. Jis iš esmės gavo jau neįstengiančią kovoti kariuo- 
menę, kurią reikėjo gelbėti. Nuo balandžio vidurio duonos buvo išduoda- 
ma mažiau nei pusė normos, kitų produktų visai neliko. Divizijos nesukom- 
plektuotos iki 7096. Artilerija neturėjo sviedinių. Apšalę, ilgai badavę, utėlėti 
kovotojai savaites ir mėnesius tūnojo pelkių klampynėse. Mūsų generolui 
pražudyti savo kareivį nebūtinai reikėjo vokiečių. 


Otaip atrodė paprasti kariai. Sužeistas išsekęs nuo bado sovietų karys 


Volchovo fronte. 1942 m. 

Vlasovas negalėjo atsisakyti paskyrimo, nors puikiai suprato, į kokią su- 
binę jis įkištas. „Pokalbyje su Zujevu ir Vinogradovu buvęs generolo adju- 
tantas I. Kuzinas per tardymą pasakojo: Vlasovas ne kartą kalbėjo, kad 
didieji strategai, — tai jis apie draugą Mereckovą, - kariuomenę atvedė į pra- 
žūtį. Vlasovas apie Mereckovą pasakė taip: laipsnis aukštas, o gebėjimai..., - 
ir nebaigdavo kalbėti, bet leido suprasti“. Tuo metu Mereckovas raportavo 
„apie suardytą priešo gynybą“, apie 75 tūkstančių žmonių grupuotę, kurią 
greitu laiku jis apsups ir sunaikins, tačiau „suplanuotam puolimui nebuvo 
lemta įvykti“. 

Atvykus į Leningradą Govorovui, generolas Chozinas atsidūrė tokioje 
pačioje padėtyje, kaip ir Volchovo fronto vadas, prastūmė savo kombina- 
ciją. Jis pranešė vyriausiajai vadovybei, kad pagrindinė Liubanės opera- 
cijos žlugimo priežastis — Leningrado ir Volchovo frontų sąveikos nebu- 
vimas: „Mes veikiame atskirai“. Sausį puolimą pradėjo Volchovo frontas, 
Leningrado frontas neįstengė iš tikro jį paremti, todėl 54-osios armijos ka- 
riuomenė Žmonių bei technikos atžvilgiu buvo nualinta. Vasario mėnesį nu- 
alintas ir Volchovo frontas. Leningradas kaupė pajėgas. Vasario pabaigoje ir 
kovą pradėjo pulti Leningrado frontas, tačiau išsikvėpęs Volchovo frontas jo 
nepalaikė. Po keleto dienų vėl pradėjęs pulti Volchovo frontas Leningrado 
neparėmė, nes išsikvėpė 54-osios armijos divizijos. Tokios padėties toliau 
neįmanoma pakęsti. Veiksmai turi vykti vienu metu, kad būtų priešui ne- 
leista manevruoti savo rezervais ir atremti mūsų smūgių“. 

Išvada: frontus būtina sujungti, o blokados nutraukimą pavesti vienval- 
džiam viršininkui, konkrečiai, - generolui Chozinui. 

Maršalas B. Šapošnikovas prieštaravo šiam siūlymui, tačiau Stalinas sto- 
jo gudraus vado pusėn ir balandžio 20 d. buvo pasirašyta direktyva reor- 
ganizuoti Volchovo frontą į Leningrado fronto operatyvinę grupę. Armijos 
generolas Mereckovas kartu su įgyta „patirtimi“ išvyko į Vakarų ruožą, pa- 
skirtas Žukovo pavaduotoju. 

Balandžio 23 d. Chozinas su „direktyva kišenėje ir labai linksmas“ pasi- 
rodė Mažojoje Višeroje. 

Mereckovas pakeliui į naują paskyrimo vietą lankėsi vyriausiosios vado- 
vybės būstinėje ir raportavo Stalinui, kad 2-oji smogiamoji armija „visiškai 
išsikvėpė ir būdama tokios sudėties negali nei pulti, nei gintis. Jos komu- 
nikacijoms tiesiogiai gresia vokiečių kariuomenės smūgiai. Jeigu nieko ne- 
siimsime, tai katastrofa neišvengiama“. Būtina priimti vieną sprendimą iš 
dviejų: arba smarkiai sustiprinti armiją kariuomene ir technika, arba kaip 

Eilinis karinio personalo papildymas vyksta į Leningrado frontą. 1942 m. 


įmanoma greičiau atitraukti ją už Čudovo-Naugardo kelio linijos. Kirilui 
Afanasjevičiui buvo pažadėta atsižvelgti į išsakytus samprotavimus. 
Leningrado kariuomenės grupės vadu tapo generolas leitenantas 
Govorovas. Į Vakarų frontą paskirti generolai Fediuninskis ir Galaninas. 
Vadovauti 54-ajai ir 59-ajai armijoms pradėjo generolas majoras 
A. Suchomlinas ir generolas majoras I. Korovnikovas. 8-ąją armiją perėmė 
generolas leitenantas F. Starikovas. Po įvykdytos organizacinės ir kadrų re- 
formos jungtinio fronto ir kartu Volchovo kariuomenės grupės vadas galėjo 
visiškai susitelkti Liubanės ruože. Tam Chozinas turėjo šešias armijas ir tris 
korpusus, iš viso 39 divizijas, 14 šaulių ir 6 tankų brigadas, 15 atskirųjų ba- 
talionų, 24 atskiruosius artilerijos ir 7 gvardijos minosvaidžių pulkus. Juose 
buvo 356 tūkstančiai kovotojų ir vadų, 4328 pabūklai ir minosvaidžiai, 191 
tankas, nepaisant nuo operacijos pradžios sovietų kariuomenėje žuvusių ir 
sužeistų 308 367 žmonių - beveik 100 “o pradinio skaičiaus. 
Leningradiečiai išgyveno pačiąbaisiausią pirmąją karo žiemą. Didžiausius 
mastus žmonių netektys pasiekė vasario pradžioje. Atskiromis dienomis 
mirdavo po 4500-4700 gyventojų. Vasarį mirė 96 tūkstančiai. Šiam mėne- 
siui tenka ir žmogėdrystės viršūnė - 612 žmonių buvo suimti už „Žmogaus 

mėsos vartojimą maistui“ (iš viso iki 1943 metų pavasario tokių pagauta 
daugiau nei 2000). Sestrorecke ir Razlivo stotyje tris mėnesius veikė šešių 
moterų žmogėdrų gauja. Šiandieninė Vokietijos Temidė ieškojo atitinkamo 
straipsnio žmogėdrai homoseksualui, o sovietinė - nesikankino dėl tei- 
sės subtilybių — „ypatingomis sąlygomis“ visiems klijavo RSFSR BK 59-3 
straipsnį — banditizmas. Iš pradžių karo tribunolo sprendimu juos visus iš 
eilės šaudė. Vėliau pradėjo skirti žmogžudystes „už nužudytųjų mėsos val- 
gymą“ ir tiesiog „už lavonų valgymą“. Antruoju atveju analogiškai pagal tą 
patį straipsnį baudė 10 metų laisvės atėmimu. Įdomu, kad 4146 patrauktų 
baudžiamojon atsakomybėn už šiuos nusikaltimus buvo hegemonai - dar- 
bininkai, o tarnautojų, gaudavusių dvigubai mažesnius davinius, tik 4,5“o. 

Miestas tiesiog buvo užverstas lavonais, daugiausia „ne visai reikalingų“ 
piliečių kūnais. „Gruodį vis dar didelę dalį mirusiųjų į kapines vežė gyven- 
tojai, bet-sausį visa tai smarkiai sumažėjo, - pranešė vykdomojo komiteto 
komunalinio aptarnavimo įmonių valdymo viršininkas A. Karpušenka. — 
Didelius mastus įgijo toks reiškinys, kai mirusieji numetami prie ligoninių, 
poliklinikų, laiptinėse, kiemuose ir net miesto gatvėse. Organizacijos ir įmo- 
nės veždavo iš miesto mirusių žmonių kūnus ir, bijodamos, jog kapinių ad- 
ministracija jų nepriims, nes nebuvo dokumentų, slapta nuo kapinių sargų 
palikdavo kapinėse ar gatvėse netoli jų. Kremenčiugo gatvėje ties išorinė- 
mis Botkino ligoninės lavoninės durimis netvarkingai gulėjo kaugė paliktų 
numirėlių. Be to, jų dažnai buvo galima rytais pamatyti išmestų prie namų 
vartų, laiptinėse“. Tresto „Laidotuvių reikalai“ valdybos aparatas, net atsi- 
žvelgus į jo darbuotojams papildomą progresinį duonos ir degtinės davinį, 
pasirodo, buvo nepasirengęs tokiems darbo mastams. 

„Nesiėmus priemonių įrengti būtiną skaičių atsarginių tranšėjų ir su- 
tvarkyti kapinių darbą“ prieš Naujuosius metus suimtas ir nuteistas aš- 
tuoneriems metams tresto vadovas Košmanas. Bet tai buvo tik pradžia. 
„Paskutinėmis sausio ir vasario dienomis buvo laikotarpis, kai laidojimų 
skaičius pasiekė aukščiausią laipsnį. Ligoninėse, evakavimo punktuose ir 
rajono lavoninėse susikaupė daugybė lavonų... Per gana nemažą vasario 
dienų skaičių tik į Piskariovo kapines atvežta laidoti ne mažiau kaip po 6-7 
tūkstančius lavonų kasdien... 1942 m. vasario 3 d. Leningrado miesto ta- 
rybos vykdomasis komitetas priėmė nutarimą panaudoti broliškiems ka- 
pams Bogoslovo kapinėse esantį smėlio karjerą, kuris buvo užpildytas per 
5-6 dienas 60 tūkstančių žmonių lavonais. Laidoti buvo panaudotos ir bom- 
bų išmuštos duobės Bogoslovo kapinėse, kuriose suguldyta beveik 1000 la- 
vonų. Vėliau nuspręsta laidoti prieštankiniame griovyje šalimais, karjero 

šiaurinėje pusėje, kur taip pat suguldyta daugiau nei 10 tūkstančių numirė- 
lių. Serafimovo kapinių šiauriniame pakraštyje aštuoniolikoje vilkduobių — 
prieštankinių kliūčių — palaidota apie 15 000 numirėlių. Tačiau lavonų 
gabenimo į kapines tempai gana smarkiai lenkė didėjančius tranšėjų pa- 
rengimo tempus, todėl, net pradėjus laidoti karjeruose ir vilkduobėse, tai 
nepanaikino tarp parengtų tranšėjų ir atgabenamų į kapines lavonų susida- 
riusios disproporcijos. Piskariovo kapinėse nepalaidotų lavonų, sukrautų į 
180-200 metrų ilgio ir iki 2 metrų aukščio rietuves, trūkstant tranšėjų, atski- 
romis vasario dienomis skaičius pasiekdavo 20-25 tūkstančius; Serafimovo 
kapinėse lavonais buvo užkimštas morgas, cerkvė, o dalis tiesiog šiaip gulė- 
jo kapinėse. Apie 5 tūkstančių lavonų rietuvė riogsojo Bolšeochtino kapinė- 
se, ten pat lavonais visiškai buvo užkrautas morgas. Sausio 9-osios aukų ka- 
pinėse šieno daržinėje gulėjo apie 3 tūkstančius nepalaidotų lavonų. Tokia 
padėtis kapinėse truko iki 1942 metų vasario pabaigos. 

Savaime suprantama, valdžiai nereikėjo visokių ten filologų, istorikų, 
meno žinovų ir kitų inteligentų — humanitarų, jų neevakavo ir nemaiti- 
no (šiek tiek pamaitindavo tik akademikus ir narius korespondentus). 


Vežami žuvę ar mirę iš bado leningradiečiai. 

Leningrado universitete iš bado ir nuo ligų žuvo daugiau nei 100 profesorių 
bei docentų. Politechnikos institutas neteko 46 mokslų daktarų ir kandidatų. 
Statybos institutas - 38. Balandį, kai galiausiai buvo išvežtas Ermitažas, vie- 
tos priešlėktuvinės gynybos (VPLG) tarnautojai rūsiuose rado 109 lavonus. 

Kovą mieste mirė dar 81,5 tūkstančio žmonių, balandį - apie 75 tūks- 
tančius. Šie duomenys iš NKVD specialiųjų pranešimų, tačiau jie tikrai 
nepilni. Dešimtys tūkstančių leningradiečių žuvo evakuojami arba labai 
greitai po to. Tūkstančiai lavonų priedangose, tranšėjose, po sniegu buvo 
rasti atliekant miesto generalinį valymą, siekiant apsisaugoti nuo epidemi- 
jos, prasidėjusios atėjus pavasariui. Kiek gyventojų mirė iš bado, niekas 
patikimai nežino, tačiau dabar visi sutinka, kad ne mažiau kaip milijonas 
žmonių. Tas pats A. Karpušenka, rengdamas savo slapto raporto duomenis, 
pripažino: „Labai gaila, tačiau mieste nėra organizacijos, kuri galėtų įvar- 
dyti tikslų mirusių Leningrado mieste žmonių skaičių... Niekas tokiam mir- 
tingumui ir žaibiškam jo augimui ne tik kad nebuvo pasirengęs, bet niekas 
ir niekada negalėjo pagalvoti, apie ką nors panašaus... Pagal miesto kapinių 
duomenis, kurie ne visai tikslūs, o, ko gera, padidinti, laikotarpiu nuo 1941 
m. liepos 1 d. iki 1942 m. liepos 1 d. palaidoti 1 093 695 mirusieji“. 

Didelė dalis šių aukų tenka pirmajai blokados žiemai. 

Padėtis Leningrade atsiliepė fronto kariuomenės kovingumui. Per aš- 
tuonis mėnesius, pradedant 1941 metų lapkričiu, vien į fronto ir kariuome- 
nės rajonų ligonines pateko daugiau nei 62 tūkstančiai kariškių su diagnoze 
„alimentinė distrofija“, iš jų 12 416 žmonių mirė. 

Tačiau miestas atsilaikė, sužlugdė visą vokiečių generaliteto skaičiavimą. 

Laipsniškai, su didžiulėmis problemomis pradėjo veikti automobilių 
karo kelias. Tiekimo bazę perkėlus iš Tichvino į Voibokalą ir Žichariovą, 
daug kartų sutrumpėjo automobilių judėjimo maršrutas. Sausio 18 d. pir- 
mą kartą įvykdytas krovinių pristatymo į Leningradą planas. Sausio antroje 
pusėje susitvarkius tiekimui, smarkiai padidėjo maisto produktų atsargos. 
Nuo sausio 24 d. leningradiečiai pradėjo gauti 400 gramų duonos pagal dar- 
bininko kortelę, 300 gramų - tarnautojai ir 250 gramų pagal vaikiškas ir iš- 
laikytinių korteles. Vasario 11 d. duonos norma padidėjo dar 100 gramų. 
Buvo padidintos ir kitų maisto produktų tiekimo normos. Pagal korteles 
pradėta išduoti mėsos, sviesto, spanguolių, džiovintų svogūnų. 

Vasario viduryje VGK sprendimu nutiesta Voibokalo-Kobono geležin- 
kelio atšaka, leidusi traukiniams privažiuoti tiesiai iki Ladogos. Ledo ke- 
liu Leningradui buvo pristatoma vis daugiau krovinių: sausį atvežta apie 53 
tūkstančius tonų, vasarį - daugiau kaip 86 tūkstančiai, o kovą - daugiau nei 

Evakuojamas Ermitažas. 


118 tūkstančių tonų. Tai leido su- 
kaupti mieste dviejų mėnesių mais- 
to produktų neliečiamąją normą ir 
kintamąsias atsargas 6-8 dienoms. 

Kartu buvo išvežami nedarbingi 
gyventojai, gamyklų staklės, kultū- 
ros vertybės. Nuo sausio 22 iki ba- 
landžio 15 d. iš Leningrado eva- 
kuota 554 tūkstančiai žmonių, iš jų 
vien kovo antroje pusėje - 48 tūks- 
tančiai suomių, vokiečių ir „socia- 
liai pavojingų elementų“, budriai 
lydimų „NKVD specialiojo kon- 
vojaus“ ir su pinigais maistui. Už 
Ladogos badas leningradiečiams 
baigdavosi, bet tūkstančiai jų mir- 
davo pakeliui. 


Tie, kurie gebėjo būti naudingi sovietų 
valdžiai, - dirbo, - gavo maisto davinį, turėjo 


galimybių išgyventi. Leningradas. 1941 m. 

Gyventojų skaičius sumažėjo iki 1,1 milijono. 

Pagerėjo gyvenimo sąlygos. Buvo atkurta didelė dalis kanalizacijos ir 
vandentiekio tinklų, atidarytos mokyklos, pradėjo veikti keletas miesto kino 
teatrų. Balandžio 15 d. vėl pradėjo važinėti tramvajai. Miesto partijos bon- 
zos, įsitikinę, kad miestas atsilaikė, tapo žvalesni ir pradėjo veržti veržles. 
Miesto sekretorius J. Kapustinas pareiškė: „...tuo metu, kai absoliuti daugu- 
ma įmonių neveikė, o leningradiečiai gavo vidutinį atlyginimą, tam tikra 
dalis žmonių ištvirko, liaudis nustojo gerbti drausmę“. Niekaip negalima 
pasitikėti nedėkinga liaudimi, ištvirko per blokadą, kol „kapustinai“ ir „po- 
pkovai“ bluosto nesudėdami dėl jos laimės kovojo. 

Pačiu sunkiausiu Leningradui metu svarbiausią vaidmenį aprūpi- 
nant miestą ir evakuojant gyventojus atliko „gyvybės kelias“. Tik jo dėka 
Leningradas įstengė išlikti. 

Keliu rūpinosi 17 281 kariškis su 3624 automobiliais, 147 traktoriais, 960 
arklių. Visam šiam turtui vadovavo 2-ojo rango kapitonas M. Nefiodovas. 
Trasos antžeminės dalies gynybą vykdė atskirasis šaulių pulkas, kurio pa- 
grindinės pajėgos buvo dislokuotos ant Ladogos ežero ledo, per 8-12 kilo- 
metrų nuo priešo užimto kranto. Pulkas sudarė du ruožus, kuriuose buvo 
įrengti dotai, priedangos iš ledo luitų, kulkosvaidžių lizdai. Komunikacijų 
priešlėktuvinę gynybą vykdė visame ruože šachmatų tvarka išdėstytos 21- 
ojo zenitinės artilerijos diviziono baterijos, turinčios keturiolika 37 mm ze- 
nitinių automatų ir apie 40 kulkosvaidžių įrenginių, taip pat penki naikin- 
tuvų aviacijos pulkai. 

Sustiprėjus ežero ledui, ant jo pavyko išdėstyti net 85 mm pabūklus. Be 
to, sukurta klajojančiųjų grupių su mažo kalibro pabūklais ir zenitiniais kul- 


kosvaidžiais, sumontuotais ant specialių pavažų. Ladogos krante geležin- 
kelio stotis ir bazes dengė specialieji zenitininkų daliniai ir PLG šarvuotie- 
ji traukiniai. Padangę saugojo penki fronto KOP pulkai, du Raudonosios 


vėliavos laivyno pulkai ir PLG aviacija. Ledo trasą prižiūrėjo Baltijos laivy- 
no hidrografijos tarnyba. 

Per visą „gyvybės kelio“ egzistavimo laiką juo atgabenta daugiau nei 360 
tūkstančių tonų krovinių, iš jų 262 tūkstančiai tonų maisto produktų ir 32 
tūkstančiai tonų šaudmenų. 

Balandžio viduryje Ladogos ežero ledas ėmė greit plonėti, jo paviršių už- 
liejo vanduo. Ypač pavojingi tapo po juo slypintys lūžiai. Nuo balandžio 16 
iki 21 d. mašinos slinko įveikdamos ištisinį vandens sluoksnį. Vieni iš pa- 
skutinių per Ladogą į rytinį krantą persikėlė 11 tūkstančių kovotojų papil- 
dyti 54-ajai armijai. Balandžio 24 d. 16 val. kelias buvo uždarytas. Visa spar- 
ta vyko pasirengimas vasaros navigacijai. 

Balandį Nevoje prasidėjo ledonešis. Jis atkirto S. Blochino vadovauja- 
mą „sklypelio“ įgulos 86-osios divizijos 330-ąjį pulką nuo kairiojo kran- 
to. Vokiečių vadovybė nusprendė pasinaudoti šia aplinkybe ir likviduoti 
Nevos placdarmą. Balandžio 24 d. po smarkaus bombardavimo ir artileri- 
jos rengimo prasidėjo 1-osios divizijos šešių batalionų ataka. Net įnirtingai 
pasipriešinus gynėjams, kuriems buvo priskirtos dvi 284-ojo pulko kuopos 
pastiprinimui, vokiečiams pavyko prasiveržti prie Nevos ir izoliuoti įgu- 
lą. Paskutinis objektas, kurį buvo galima pamatyti iš dešiniojo kranto, tai 
maskuojamojo chalato draiskana, kurioje didelėmis raidėmis buvo užrašy- 
ta: „Gelbėkite“. 

227-osios pėstininkų divizijos puskarininkis V. Bufas, tomis dienomis 
koregavęs artilerijos ugnį, dienoraštyje parašė: „Kai placdarmas jau buvo 
mūsų rankose, rusai, siekdami kontratakuoti, beviltiškai pamėgino persi- 
kelti per Nevą valtimis. Tie, kurie nebuvo sunaikinti vykstant persikėlimui, 
sunaikinti, kai mėgino išsilaipinti. Neaišku, kuo daugiau stebėtis: beprotiš- 
kumu tų, kas įsakė įvykdyti šią beviltišką operaciją, ar ją vykdžiusių mirti- 
ninkų drąsa“. Balandžio 29 d. Nevos „sklypelis“ žlugo. Leningrado frontui 
jis kainavo 140 tūkst. gyvybių - ir viskas veltui. 


Nors nė viena žiemos kampanijos operacija nepasiekė numatytų tikslų, 
Stalinas ir jo karvedžiai, kaip ir anksčiau, manė, jog Raudonoji armija pa- 
kankamai stipri, kad galingais smūgiais sutriuškintų vermachtą, kurį ne- 
žinia dėl ko laikė jau nepajėgiu rimtai priešintis. Tuo juos tikino auganti 
vokiečių karo pramonė ir fantastiniai vokiečių nuostoliai, kuriuos pateik- 
davo generalinio štabo žvalgybos valdyba, besinaudojanti informacija iš 
pergalingų „Sovinformbiuro“ pranešimų. Numačiusi galutinį tikslą pa- 
siekti SSRS valstybės sieną sovietų vyriausioji vadovybė nusprendė toliau 

visomis kryptimis tęsti strateginį puolimą, planavo puolamąsias operacijas 
prie Leningrado Demjansko rajone, Smolensko, Kursko ruožuose, Karelijoje 
ir sovietų-vokiečių fronto pietiniame sparne. Iš dalies Karelijos frontas ren- 
gė puolamąją operaciją pralaužiant suomių gynybą Medvežjegorsko ruože 
ir siekiant prasiveržti į priešo kariuomenės užnugarį Karelijos sąsmauko- 
je, Ladogos ežero pakrantėje. Hitleris savo vasaros planus išdėstė 1942 m. 
balandžio 5 d. direktyvoje Nr. 41: užimti visus būtinus kariaujant Sovietų 
Sąjungos ekonomikos centrus - visas pajėgas mesti į pietus, užgrobti 
Donbaso pramonės rajoną, Kubanės kviečių laukus, Kaukazo naftos vers- 
lovių rajonus. Kad galiausiai pavyktų susijungti su suomiais, šiaurėje turė- 
jo būti užimtas Leningradas. Tačiau pirmiausia dviejų armijų grupės turėjo 
giliu užnugario lanku sunaikinti Raudonosios armijos pagrindines pajėgas 
Stalingrado rajone ir įveikti Kaukazo keterą: „Galutinis Leningrado apsu- 
pimas ir Ingermanlandijos užėmimas atidedamas, kol, pasikeitus padėčiai 
apsupimo rajone arba kol atsilaisvinus kitoms pakankamoms pajėgoms, 
atsiras atitinkamos galimybės“. Iki tol, kol susidarys šis palankus metas, ma- 
žiausioje programoje buvo numatytos priemonės likviduoti Oranienbaumo 
placdarmą. 


Vokiečių šturmo pabūklų 
StuG III kolona Kaukazo 


priekalnėse. 1942 m. 

Pamuštas vokiečių tankas Pz IV, šalia žuvęs karys. 1942 m. 


1942 m. gegužės 1 d. sovietų kariuomenės vyriausiasis vadas į ginkluo- 
tąsias pajėgas kreipėsi įsakymu Nr. 130, kuriame buvo sakoma: „...visa 
Raudonoji armija privalo pasiekti, kad 1942 metai taptų vokiečių fašistų kariuo- 
menės galutinio sutriuškinimo metais, ir išvaduoti sovietų žemę nuo hitlerinių 
niekšų“. Sutriuškinimas turėjo prasidėti Charkovo puolamąja operacija ir 
Manšteinio armijos sunaikinimu Kryme. 

Gegužės 2 d. Leningrado fronto karinė taryba pranešė vyriausiajai va- 
dovybei artimiausio mėnesio veiksmų planą, kuriame buvo numatyta, kad 
„pagrindinė fronto kariuomenės užduotis — Leningrado išlaisvinimas iš 
blokados bus atliekamas vykdant nuoseklių fronto operacijų virtinę“. Plane 
buvo numatyta, kad laikinai 2-oji smogiamoji armija užimtame fronte perei- 
na į gynybą. Iš jos paimamos 191-oji ir 259-oji šaulių divizijos, kurios, vyks- 
tant operacijai, tampa pavaldžios 59-ajai armijai, kuriančiai smogiamąją 
grupuotę priešui likviduoti Tregubovo-Spasko Polistės rajone. Tuo pačiu 
metu 2-oji smogiamoji rengiasi toliau tęsti Liubanės operaciją, todėl į ją įjun- 
giamas 6-asis gvardijos korpusas, sudarytas iš 4-osios ir 24-osios gvardijos, 
165-osios šaulių divizijos, 24-osios ir 58-osios šaulių brigados, kurios pri- 
valo būti suformuotos iš naujo iki gegužės vidurio. 2-oji smogiamoji armija 
turėjo orientuotis pagal 6-ojo gvardijos korpuso pasirengimą. Jam pasiren- 
gus, kartu su 54-ąja armija turėjo pereiti į puolimą gegužės paskutinį dešim- 
tadienį. 2-0sios smogiamosios pagrindinė puolimo kryptis buvo numatyta 

Belaisviai - sovietų kareiviai - eina į lagerį. Volchovo frontas. 1942 m. 


iš Krivino rajono Ručjų Babino stoties link ir, susijungusi su 59-ąja armija, 
turėjo atkirsti ir likviduoti priešo Čudo grupuotę. Siekiant padidinti laimėji- 
mą, buvo numatyta panaudoti papildytą 13-ąjį kavalerijos korpusą, 382-ąją 
ir 378-ąją šaulių divizijas. Fronto siūlymus vyriausioji vadovybė patvirtino. 

Taigi apie jokį 2-0osios smogiamosios armijos, patekusios į kritinę padėtį, 
išvedimą iš „maišo“ kalbos nebuvo, nors armijos pavadinimas „smogiamo- 
ji“ ir tebuvo vien pavadinimas. Ji vos galėjo pati gintis. Iš tiesų apsuptyje, 
kartu su atvykusiais į proveržį 52-osios ir 59-osios armijos daliniais atsidū- 
rė daugiau nei 62 tūkst. žmonių. Jie neturėjo maisto, o 600 pabūklų buvo be 
sviedinių. Tiekimo iš esmės nebuvo, tik kartais „kukurūzininkai“, patirda- 
mi didžiulių nuostolių nuo vokiečių naikintuvų atakų, numesdavo popie- 
rinių maišų su džiūvėsiais, kurių didžioji dalis išbyrėdavo arba pražūdavo 
pelkėse, ir patriotinių atsišaukimų: „Bailius - šaudyti, drąsuolius - šlovin- 
ti! Triuškinkite vokiečių fašistinius grobikus... Laikykitės! Jums pagalba at- 
eis!“ Vokiečiai vykdė savo propagandą: ant medžių kabino duonos kepalus 
ir įkalbinėjo pasiduoti į nelaisvę: „Iš pragaro į rojų — kelias vienas, bėk pas 
mus!“, bet perbėgėlių buvo nedaug (politinio skyriaus duomenimis, balan- 
dį į priešo pusę perėjo 47 žmonės, gegužę - 17, dezertyravo - 84). 

Sudaužytas sovietų siauruko sastatas Volchovo miške. 


Užbaigtas tiesti siaurasis geležinkelis veikė neilgai. Vokiečiai labai greitai 
subombardavo garvežius „gegutes“ (taip liaudyje buvo praminti mažesni 
siauruko garvežiai - vert. pastaba), o sanitarai rankomis stumdė vagonėlius 
su sužeistaisiais, į išdaužytų pabėgių vietas guldė lavonus. 

Tik dabar ir paaiškėjo, kad armija negali toliau pulti Liubanės“. 

Išsiaiškinęs, kokia yra padėtis, Chozinas buvo priverstas atsisakyti puoli- 
mo ir imtis priemonių kariuomenei atitraukti. „Tolesnės 2-osios smogiamo- 
sios armijos operacijos, - raportavo jis vyriausiajam, - ypač rizikingos ir dėl 
neginamos sandūros - labai pavojingos“. 

Būtina frontą papildyti rezervais ir pradžioje sutriuškinti priešą Spasko 
Polistės rajone arba paskelbti atsitraukimą ir gelbėti kariuomenę. Pats 
Chozinas linko prie pirmojo varianto ir prašė Maskvą „skubos tvarka“ fron- 
tui duoti ne mažiau kaip 100 tankų ir penkis aviacijos pulkus. Gegužės 13 d. 
2-osios smogiamosios armijos karo tarybos narys I. Zujevas išskrido į Mažąją 
Višerą ir raportavo apie armijos, esą, neturinčios jokios išeities, padėtį. Jis 
grįžo su Leningrado fronto vadovybės direktyva Nr. 00120 pradėti nuose- 
kliai rengtis atitraukti junginius į parengtą iš anksto ruožą. Atsitraukimą 
pradėti paskelbus signalą „Pirmyn“. 

Rusijos karinėje istorijoje Liubanės puolamosios operacijos pabaiga lai- 
koma balandžio 30-oji, o 2-0sios smogiamosios armijos išvedimo iš apsupi- 
mo operacijos pradžia - gegužės 13-oji. Atitinkamai pagal tokį „metraštį“ 
skaičiuojami ir nuostoliai. Galima būtų pagalvoti, kad tarp šių dviejų datų 
Volchovo fronto kareiviai poilsiavo kurorte arba, susitarę su vokiečiais dėl 
paliaubų, piktybiškai sabotavo įsakymo Nr. 130 vykdymą. Nieko panašu, 
pagal eilinio I. Belikovo prisiminimus, būtent šiuo laikotarpiu buvo išgul- 
dyta ką tik atvykusi naujai suformuota 59-osios armijos 2-oji šaulių divizija, 
kuriai buvo skirta užduotis be artilerijos, vien durtuvų ataka pralaužti prie- 
šo gynybą prie Spasko Polistės: 

„Ankstų gegužės 1-osios rytą mūsų pulkas pradėjo puolimą. „Katiuša“ 
paleido salvę termitinių (padegamųjų) sviedinių ir vienas vokiečių ugnies 
taškas nutilo. Mes ėjome į ataką. Pirmosiomis mūšio minutėmis žuvo ba- 
taliono vadas ir štabo viršininkas bei mano būrio vadas jaunesnysis leite- 
nantas Mirošnikovas. Vis tiek mūsų pulkas įsiveržė 2 km į fašistų užnugarį. 
Mes užėmėme maisto produktų sandėlį. Pasirodo, tai ir buvo spąstai - 
mano pulko draugų mirties vieta. Kai mes, alkani kaip vilkai, puolėme prie 
maisto, prasidėjo bombardavimas ir artilerijos apšaudymas. Iš mūsų 25 
žmonių būrio gyvų liko tik penki... 

Sutemus nušliaužėme į mūsų pulko kareivių kapines. Pulko komisaras — 
nauja miline, su trimis juostelėmis antsiuve sėdėjo po pušimi. Pušį spro- 
gimas susuko, komisaro galva gulėjo vienoje jos pusėje, o liemuo - kitoje. 
Aplinkui žemė buvo sumaišyta su krauju. Gyvieji, nutrauktomis rankomis 
ir kojomis, prašė: „Brolau, nušauk...“ 

Visame pralaužtame 500 m vokiečių gynybos fronto plote — daugybė 
lavonų ir sužeistųjų. Ryte, kai niekas nebombarduoja, mes išsidėstome prieš- 
akinio krašto gynyboje. Naktį suvelkame lavonus ir iš jų darome paklotą, 
kad negulėtume pelkės vandenyje. Taip praėjo 10 parų. Atrodė, kad esame 
pamiršti: niekas neatveža nei maisto, nei šaudmenų. Dešimtą dieną anksti 
pakilau ir nuėjau pasižvalgyti: gal dar kas iš mūsiškių liko gyvas!? Mane pa- 
matė vokiečiai ir pradėjo šaukti: „Ivanai, eikš košės valgyti!“ Šaudyti nešau- 
dė, jie visai mūsų nebijojo. 

„„Aš jaunesniojo leitenanto paklausiau, kiek mūsų gyvų liko pulke ir 
kas dabar pulko vadas. Kukujevas, purvinas, alkanas, atsakė, kad iš viso 
liko 58 žmonės, o vadas - jis. Mes neturėjome nei sviedinių, nei šovinių, nei 
maisto produktų, bet palikti priešakinio krašto negalėjome. Už mūsų prie 
Maskvos-Leningrado plento stovėjo užtveriamasis būrys. Už pasitraukimą 

iš priešakinių linijų buvo baudžiama mirtimi. Liko du keliai: mirtis arba ne- 
laisvė. Niekas iš mūsų kovotojų nepasidavė... 

Jaunesnysis leitenantas Kukujevas leido man nueiti į divizijos štabą ir 
pranešti vadovybei apie mūsų padėtį. Nusigavau iki štabo, susiradau divi- 
zijos ryšių viršininką Malofejevą ir papasakojau apie padėtį. O jis klausia: 
„Ryšininkų turtą išsaugojote?“ Tuo metu už turto praradimą buvo baudžia- 
ma mirtimi: kabelio ritė buvo brangesnė nei žmogaus gyvybė... 

Mūsų divizija buvo papildyta, o iš tikrųjų suformuota iš naujo ir vėl pa- 
siųsta veržtis į priekį“. Kiti junginiai kovėsi įnirtinguose ir nesėkminguo- 
se mūšiuose mėgindami užimti Tregubovą ir Prijutiną. Tik gegužės 13 d. 
59-oji armija gavo įsakymą „nutraukti aktyvius veiksmus ir pereiti į gynybą“. 

Galiausiai gegužės 14 d. vyriausioji vadovybė išleido direktyvą dėl 
2-osios smogiamosios armijos kariuomenės atitraukimio iš „jos užimamo 
rajono“. Buvo kalbama ne apie pasitraukimą iš apsupties, o tik apie orga- 
nizuotą atsitraukimą į patogesnį gynybos ruožą Olchovka-Tigodos ežeras, 
persigrupavimą ir dviejų divizijų bei keturių brigadų pajėgų smūgį prieš- 
priešiais 59-ajai armijai mėginant likviduoti priešą Prijutino-Spasko Polistės 
kyšulyje. Šiai užduočiai įvykdyti generolas Korovinas privalėjo panaudo- 
ti šešias divizijas, dvi šaulių ir dvi tankų brigadas. Operacijai pasirengti ir 
įvykdyti buvo skirtos 7-10 dienų. Volchoviečiams Maskva niekuo padėti 
negalėjo. Gegužės mėnuo buvo pažymėtas Raudonosios armijos pralaimė- 
jimų virtine visuose frontuose: Kryme Manšteino kariuomenė sutriuškino 
tris sovietų armijas ir užėmė Kerčę, prie Charkovo Kleisto tankai baigė ap- 
supti dvidešimt septynias Pietvakarių fronto divizijas. Nesėkmingai ir su 
milžiniškais nuostoliais baigėsi Rževo-Vakarų fronto (777 tūkst. žuvusių ir 
sužeistųjų) bei Demjansko (246 tūkst. žuvusiųjų) operacijos. Per pastarąją 
tarsi kontrastas 2-0osios smogiamosios armijos likimui - balandžio 24 d. fon 
Zeidlicas sėkmingai deblokavo apsuptą Brokdorfo grupuotę, be to, vokie- 
čiai net nemėgino trauktis iš katilo, o, atrėmę visas sovietų atakas, stipriai 
įsitvirtino 40 kilometrų (!) ilgio ir 6-8 km pločio ruože, Ramuševo korido- 
riuje ir išlaikė Demjanską iki 1943 metų vasario. “ 


Tuo pačiu metu Ždanovo iniciatyva Leningrado fronto karinė taryba pri- 
ėmė sprendimą kartu su besitraukiančia kariuomene evakuoti ir vietos gy- 
ventojus. Kaip atrodo koridorius į „didžiąją žemę“, kuriuo turėjo pasitrauk- 
ti tūkstančiai senukų, moterų ir vaikų, Smolnyje įsivaizduota miglotai. 

Iš žvalių kariškių raportų buvo galima suprasti, kad nuo Miasnoj Boro 
traukiniai turėtų kursuoti vos ne pagal tvarkaraštį. Nenorėdami evakuotis 

Vaikai Volchovo miške. 


Sužeistieji, likę Volchovo 
miške ir patekę į apsuptį. 
Tolėliau baltuoja nulupti 

medžių kamienai - 


žievę teko valgyti 


gyvenamieji namai Stalino įsakymu buvo 


sudeginti. Gyventojams teko trauktis į miškus. 


Čia gyventojai glaudėsi pas vokiečius, nes, 


padėdami darbuose, gaudavo maisto sau ir 


vaikams. 


kaimų gyventojai slėpėsi miškuose ir daržuose. Operatyviniai įgaliotiniai 
juos gaudė, degino dar po mūšių ir aviacijos antskrydžių likusius sveikus 
namus, kad neatitektų priešui. 

Signalas „Pirmyn“ nuskambėjo tik gegužės 22 dieną. 2-osios smogiamo- 
sios armijos daliniai laipsniškai išvykdavo iš savo pasirinktų pozicijų, ju- 
dėjo Naujosios Kerestės link ir toliau — Krečnos ir Miasnoj Boro kryptimi. 
Armijos užnugario vadas raportavo: 


„Karinis personalas buvo labai išvargęs, nes ant nugaros turėjo iš pelkių iš- 
nešti visą turtą prie siauruko ir kelio, kuris buvo paklotas iš išilgai suguldytų rąs- 
tų. O prieš tai pusantro mėnesio armija maitinosi bado daviniu. Jokių šaudmenų 


ir maisto produktų atsargų armija neturėjo, nes niekas jų neatveždavo dėl degalų 
trūkumo... Teritorijoje, kurią užėmė armija iki gegužės 30 d., platformose ir vago- 
nuose gulėjo 1500 sužeistųjų, o miške 4500 civilių gyventojų laukė evakavimo“. 


Tačiau pagal Chozino patikinimą viskas atrodė taip: „2-0sios smogiamo- 
sios armijos atsitraukimas vyksta planingai, visi sužeistieji išvežti, turtas 
evakuotas į užnugarį“. 


2 


Sovietų karių ginklai, technika, surinkta Volchovo katile. 

Ir šis pavėluotas „manevras“ Volchovo fronto kariuomenei nepavyko. 
Priešas, tiksliai nustatęs sovietų ketinimą, nedelsdamas visame ruože pra- 
dėjo kovos veiksmus. 


„Chozinas delsia vykdyti vyriausiosios vadovybės nurodymus, - signaliza- 
"vo valstybės saugumo ypatingojo skyriaus valdybos viršininko padėjė- 
jas vyresnysis majoras Moskalenka, - tikindami, kad neįmanoma atitraukti 
technikos bekele ir teigdami, jog būtina tiesti kelius, iki šių metų birželio pra- 
džios daliniai nebuvo išvedami, tačiau Raudonosios armijos generalinis štabas 


su CHOZINO ir fronto štabo viršininko STELMACHO parašais atsiuntė pra- 
nešimą apie armijos dalinių išvedimą. Kaip vėliau nustatyta, CHOZINAS ir 
STELMACHAS apgavo generalinį štabą. Tuo metu 2-oji smogiamoji armija tik 
pradėjo išvesti į užnugarį savo junginius. 59-oji armija veikė labai neryžtingai, 
mėgino keletą kartų nesėkmingai atakuoti, bet vyriausiosios vadovybės nurodytų 
užduočių neįvykdė“. 


Vis tiek iki mėnesio vidurio spėta išvesti 13-ąjį kavalerijos korpusą (rai- 
teliai, baigę valgyti savo ristūnus, išėjo su balnais ant nugaros), 6-ąjį gvardi- 
jos korpusą, 378-osios šaulių divizijos likučius, tankų brigadas, reaktyvinius 
minosvaidžius ir dalį sunkiosios artilerijos. Šie pirmieji pradėjo judėti pagal 
Liubanės operacijos tolesnį planą. 

Gegužės 31 d. vokiečių 20-oji motorizuotoji divizija iš šiaurės ir 58-oji di- 
vizija iš pietų vėl perkirto kelią prie Miasnoj Boro ir maiše „užrišo“ 9 divizi- 
jas bei brigadas ir 2-osios smogiamosios, 52-osios ir 59-osios armijų tris vy- 
riausiojo rezervo pulkus - iš viso apie 50 tūkst. žmonių. 

Iš katilo spėjo pasprukti 191-oji ir 382-oji šaulių divizijos. 

Jokių energingų veiksmų atkurti komunikacijas su apsupta grupuote so- 
vietų vadovybė laiku nesiėmė (išskyrus Chozino telegramą Vlasovui „or- 
ganizuotai ir ryžtingai smogti iš vakarų rytų kryptimi), o tai priešui sudarė 
galimybę organizuoti gilią pusantro kilometro gynybą su tankiais ugnies 
taškais Polistės upės rytiniame krante. 

Gegužės 30-31 d. pajudėjusioms upės link 22-ajai ir 57-ajai šaulių divi- 
zijoms bei 191-ajai divizijai šio ruožo įveikti nepavyko. 2-oji smogiamoji ar- 
mija toliau kovėsi visiškai apsupta. Gynybai šiaurėje ir vakaruose palikti 
patys kovingiausi junginiai - 267-oji, 92-oji, 327-oji, 19-oji gvardijos šaulių 
divizijos, 23-ioji brigada, kuriai priklausė 46-oji ir 382-oji divizijos, 22-oji, 25- 
oji, 53-ioji ir 57-oji šaulių brigados - užtikrino proveržio grupės veiksmus. 
Zamošo pelkių šiaurės vakariniame krante iki Gorenkos gynyboje išsidėstė 

Pirmieji belaisviai, daugiau nei tūkstantis sovietų kareivių, patekusių į Volchovo katilą. 


305-oji šaulių divizija, kurios kairysis sparnas puolė kartu su proveržio gru- 
pe. Sovietų dalinių veiksmus paralyžiavo vokiečių pikiruojamieji lėktuvai, 
kurie nebaudžiami kybojo ore nuo aušros iki pačių sutemų. Šviesusis paros 
metas - beveik 20 valandų. Nuostoliai buvo milžiniški. 

Mūsų aviatoriai kariuomenei dengti įstengė skirti 10 naikintuvų. 

Taigi savarankiški proveržio grupės, o vėliau kartu su 52 ir 59-osios armi- 
jų daliniais veiksmai buvo nesėkmingi, nors vokiečiai koridorių išsaugojo 
vos vieno pulko pajėgomis. Apsuptos grupuotės artilerija, kurioje buvo 874 
vamzdžiai, nieko neveikė, nes neturėjo šaudmenų. 

Birželio pradžioje armijos gynybos ruožuose prasidėjo įnirtingi mūšiai. 
Priešas, smogdamas Finev Lugo kryptimi ir iš Piatilipų rajono, veržė Žie- 
dą. 2-oji smogiamoji armija mėgino žūtbūt išsiveržti iš maišo. Netinginiavo 
ir 4-oji armija (44-oji, 288-oji, 310-oji šaulių divizijos), kurios vadas vėl pa- 
sikeitė. Visą birželį ir pirmąjį liepos dešimtadienį, vadovaujant generolui 
majorui N. Gusevui, armija, sustiprinta 185-ąja ir 195-ąja tankų brigadomis, 
kiekvienoje po 50 tankų, ir artilerija mėgino likviduoti priešo penkių kilo- 
metrų pločio ir dviejų kilometrų gylio Volchovo placdarmą prie Kirišų. 

Užduotis nebuvo įvykdyta, nors nuo birželio 4 iki 15 dienos į Kirišų lopi- 
nėlį buvo paleista daugiau nei 40 tūkstančių sviedinių ir minų, be to, smar- 
kius smūgius smogė sovietų aviacija. 

Dėl šios priežasties operacija išbraukta iš sovietų istorijos, nuostoliai ne- 
žinomi. O ką žinome apie 54-osios armijos mūšius „Pogostės maiše“? 

Mes visiškai užmiršome apie naujai sukurtą 8-ąją armiją (128-oji, 
265-oji, 286-oji šaulių divizijos, 1-oji šaulių brigada, 107-asis tankų batalio- 
nas). Nejaugi ji nuo sausio nieko neveikė? Taip negali būti, nors, rašant apie 
žiemos kampaniją, ji niekur visai neminima, tarsi jos ir nebuvo. 

Enciklopedijoje galima rasti tik vieną frazę: „Kovojo mūšiuose Mgos ruo- 
že“. Vis dėlto kovojo?! Suprantama, kad rezultatai niekiniai. 


Po Raudonosios armijos gegužės pralaimėjimų draugas Stalinas smarkiai 
nusivylė daugeliu savo karvedžių: Timošenka, Kuliku, Kozlovu, Levčenka, 
Mechliu; nuliūdo, kad neturi „hindenburgų“. Reikėjo vos mėnesio, kad 
sužinotum, jog Chozinas - taip pat ne Hindenburgas. Leningrado fronto 
vadas pasirodė esąs nepajėgus pralaužti Leningrado blokadą, nesugebėjo 
vadovauti devynioms armijoms, trims atskiriems korpusams ir dviem ka- 
riuomenės grupėms, kurios, be to, buvo atskirtos priešo užimtų teritorijų. 
Iš esmės tuo metu Raudonojoje armijoje, esant tokiam valdymui bet kuriam 
generolui tai buvo antgamtinė užduotis. Bet juk ne dėl to Chozinas mėgino 
viską sujungti. 

Savo įpročių vadas nekeitė, kaip ir anksčiau prieš pietus ir vakarienę iš- 
gerdavo dvi tris taureles degtinės, o vakarais savo bute jaunų telegrafis- 
čių kompanijoje žiūrėjo kino filmus. (Karo tarybos nario armijos komisaro 
A. Zaporožeco skunduose tai buvo vadinama buitiniu nuopuoliu, o opera- 
tyviniuose Chozino laiškuose pateikiama kaip žmoniškas požiūris į „ma- 
žuosius darbuotojus“). Įnirtingas intrigas prieš Zaporožecą rezgė ir ypa- 
tingojo skyriaus viršininkas Melnikovas. Jis net mėgino ignoruoti Smolnį, 
tiesiogiai iš Mažosios Višeros kreipdavosi į Maskvą ir savarankiškai priim- 
davo esminius sprendimus, taip pat ir skirstant miesto išteklius bei spren- 
džiant Leningrado vadovybės klausimus. Tai tapo paskutiniu lašu. Prityręs 
partijos aparato darbuotojas Ždanovas skubiai ir griežtai nutraukė „šiurkš- 
čią politinę klaidą“, paaiškinęs Chozinui, kad pastarasis vėl „neįstengė ras- 
ti esmės“. 

Birželio 3 d. direktyva Leningrado fronto vadu paskirtas generolas 
L. Govorovas. Tai buvo unikalus to meto atvejis: Peterburgo Konstantinovo 
mokyklos absolventas, buvęs Kolčako karininkas, baigęs dvi akademijas ir 

pats vadovavęs Dzeržinskio karo artilerijos akademijai, kuris per nesusipra- 
timą liko nesušaudytas prieškario metais. Be to, jis buvo nepartinis (tai, sa- 
vaime suprantama, netvarka ir jau po trijų savaičių vadas priimtas į visaver- 
čius bolševikus net be kandidato stažo). 

Paskui vyriausioji vadovybė pripažino klaida Volchovo fronto likvida- 
vimą. Chozinas buvo atleistas iš užimamų pareigų „už neįvykdytą“ vy- 
riausiosios vadovybės įsakymą, atitrūkimą nuo kariuomenės, popierizmą 
ir biurokratinius valdymo metodus...“, taip pat dėl rimto karo tarybos narių 
konflikto. Labai greitai jis išvyko perimti Vakarų fronto 33-iosios armijos, tai 
vyriausiojo vado humoras: armijai vadovavo Mereckovas. 

Birželio 8 d. vyriausioji vadovybė atkūrė Volchovo frontą ir į vado parei- 
gas grąžino generolą Mereckovą. Kartu su juo į Mažąją Višerą atvyko gene- 
ralinio štabo viršininko pavaduotojas generolas A. Vasilevskis. Dviem gene- 
rolams buvo nurodyta užduotis: „Tegul ir be sunkiųjų ginklų bei technikos, 
bet išlaisvinti 2-ąją smogiamąją armiją iš apsupimo“. 

Pradedant birželio 10 d., didelės 59-osios ir 52-osios armijos pajėgos, re- 
miamos 250 pabūklų ir minosvaidžių, 60 tankų, trijų reaktyvinės artilerijos 
divizionų, be pertraukos puolė priešo žiedą iš išorės. Į nesiliaujančią nė mi- 
nutei kovą buvo mestos 58-osios ir 24-osios šaulių, 7-oji gvardijos ir 29-oji 
tankų brigados, 2-oji, 374-oji, 165-oji šaulių, 25-oji ir 87-oji kavalerijos divizi- 
jos, atskiri kitų dalinių batalionai, leitenantų kursų klausytojai ir fronto val- 
dybos politinių darbuotojų rezervas. 

2-oji smogiamoji armija veržėsi joms priešpriešiais. 


„Birželio 7 d. armijos karinės tarybos sprendimu raportavo pulkininkas 
Kresikas 8070 karinio personalo buvo rikiuotėje, taip pat ir artileristai bei mi- 
nosvaidininkai. Tačiau armija veikė nesėkmingai, nes trūko šaudmenų ir buvo 
prastai organizuota dalinių, kurie puolė iš rytų, veiksmų sąveika. Išskyrus šovi- 
nius, 45 mm sviedinius ir 50 mm minas, nieko daugiau nebuvo... Personalas per 
dieną gaudavo po 30-40 gramų džiūvėsių, sužeistieji po 70-80 gramų žmogui. 
Vienintelis maisto produktas — arkliena. Tačiau dėl priešo aviacijos nebuvo gali- 
ma kurti laužų ir arklieną valgėme žalią, be druskos. Išsekimas. Didžiulis mirtin- 
gumas daliniuose, ypač ligoninėse ir tarp civilių gyventojų...“ 

Žmonės tino iš bado. Maistui buvo vartojamos eglišakės, lapai, beržo tošis, 
alksnių kankorėžiai, žolė, ežiai ir varlės, odinės amunicijos dalys: „Badas pri- 
vertė... ir net buvo valgomi kerzo batai. Ar aš, būdamas 23 metų, galėjau pa- 
galvoti, kad teks valgyti visą arklį su jo amunicija, brizgilais, pakinktais? 

Vis dėl to teko... Ėmė noras gyventi, o gyvenimo nebuvo. Geriau buvo mirti, bet 
mirtis neskubėjo. 

Badas dvasiškai žlugdo žmogų, paverčia jį abejingu ir piktu, pasirengusiu bet 
kokiai prievartai, žvėrimi vienišiumi. Šis procesas plėtojasi laipsniškai, vis didėja 
pasiglemždamas visą žmogaus orumą. Žmogus pasikeičia ir išoriškai: veide ne- 
pamatysi šypsenos - vien piktas liūdesys, akys laksto į šalis, dantys stipriai su- 


kąsti, veiduose duobės — raukšlės, kalba tampa kapota, tarsi kalbėtų švebelda... 
Alkanasis neprisimena praeities, negalvoja apie ateitį. Atbunka visi jausmai: par- 
eiga, artimo meilė. Pamirštama moralė: lieka vienintelis noras - valgyti! Niekas 
negalvoja apie mirtį, nieko panašu, visi mąsto tik apie gyvenimą. Bet kokiu būdu, 
bet išgyventi! Gyventi fiziškai, nes dvasiškai toks žmogus jau seniai miręs... Tokia 
kūno valdžia ir nugalėti ją žmogui, oi, kaip sunku!“ 


Kariuomenėje buvo pastebėta kanibalizmo atvejų. 


Iki birželio 14 d., nubloškęs 327-ąją ir 23-iąją brigadas, priešas užėmė 
Finev Lugą. 19-oji gvardijos (buvusi 366-oji) divizija, pasitraukė į Tolimosios 
Kerestės rajoną, nors ten gynybos ruožas iš anksto nebuvo įrengtas. 92-osios 
šaulių divizijos ruože vokiečiai užėmė Olchovką ir pasiekė Ochmuto upe- 
lio ruožą. Birželio 17-20 d. sovietų ariergardo daliniai buvo nublokšti prie 
Trubicos upės ir Barskaja Kanavkos linijos. 

Sprendžiant iš Mereckovo atsiminimų, jam, kaip ir kovą, pavyko pra- 
laužti koridorių: „Galiausiai vokiečiai neišlaikė. Birželio 19 d. 29-oji tankų 
brigada pralaužė vokiečių gynybą ir susijungė su 2-ąja smogiamąja armi- 
ja. Per dvi dienas smūgiu iš rytų ir vakarų buvo pralaužtas 300-—400 me- 
trų pločio koridorius palei geležinkelį. Šiuo koridoriumi į Miasnoj Borą iš 
apsupties išėjo didelė dalis sužeistų kovotojų ir vadų. Paskui įvyko tai, ko 
visi labiausiai ir bijojo. 2-0si0s smogiamosios armijos daliniai, kurie dalyva- 
vo proveržyje, užuot pastangas skyrę įsitvirtinti sparnuose, patys patrau- 
kė paskui sužeistuosius. Tokiu kritiniu metu 2-osios smogiamosios armijos 
vadovybė nesiėmė priemonių apsaugoti koridoriaus sparnus ir neįstengė 
organizuoti kariuomenės išvedimo iš apsupimo. Greitai susigaudę antrą 
dieną vokiečiai po masinio savo aviacijos ir artilerijos smūgio vėl užėmė 
gynybos įtvirtinimus dešiniajame Polistės upės krante ir taip užkirto kelią 
mūsų kariuomenei atsitraukti“. 

Keista, kad nei vokiečiai, nei patys apsuptieji, kurie tarsi pasinaudojo ko- 
ridoriumi, nieko nepastebėjo. Birželio 20 d. telegramoje Vlasovas ir Zujevas 
pranešė: 

Korovnikovui ir Jakovlevui. Prašau suprasti, kad rytinės grupės daliniai taip nu- 
kraujavę, kad sunku skirti [žmones] lydėti tankų. Priešo gynyba prie Polistės 
upės nesugriauta. 52-osios ir 59-osios armijų pėstininkai prie Polistės upės iš 
rytų neišėjo. Mūsų daliniai sukaustyti priešo ugnies ir priekin nejuda. Prašau 
nurodyti 52-ajai ir 59-ajai armijoms atakuoti iš rytų. 11 prasiveržusių tankų ne- 
turi sviedinių“. 


Vasilevskis per radiją pasiūlė pasiųsti lėktuvą ir išgabenti armijos kari- 
nę tarybą iš apsupties, tačiau Vlasovas lėktuvo kategoriškai atsisakė, pareiš- 
kęs, kad jo vieta - savo kariuomenėje. 


Tik birželio 22 d. svyruojantiems iš bado 2-osios smogiamosios armijos 
kovotojams pavyko iš savo pusės pralaužti vokiečių pozicijas. Iki 23-iosios 
pusiaudienio iš apsupimo išėjo 6018 sužeistų ir apie 1000 abejotinai sveikų 
kovotojų. Pirmieji buvo pasiųsti į ligoninę, o iš antrųjų suformuotas jung- 
tinis būrys, vadovaujamas pulkininko Korkino, kuris vėl išvarytas į Mirties 
slėnį. 

Paskui vokiečiai proveržį užblokavo. Smogę siauruko kryptimi jie pra- 
laužė frontą ir užėmė Naująją Kerestę. Sovietų kariuomenės užimtas rajo- 
nas taip sumažėjo, kad vokiečių artilerija jį galėjo apšaudyti kiaurai. Ryšių 
mazgas buvo sugriautas, valdymas žlugo. Armija neteko vienintelės aikš- 
telės, kurioje buvo priimami lėktuvais atskraidinti maisto produktai ir 
šaudmenys. 


„Birželis. Šiaurinės baltosios naktys, - prisimena tų įvykių liudininkas. - 
Ištisą parą virš mūsų kybojo vokiečių lėktuvai, mėtė pačias sunkiausias bom- 
bas, laistė švinu iš kulkosvaidžių. Nenutildama gaudė kanonada. Galima 
apkursti nuo lūžtančių, degančių medžių poškėjimo, artilerijos griaudėjimo 
ir dundėjimo, pragariško kulkosvaidžių papliūpų tarškėjimo, stūgaujančių 
minų kauksmo. Kiekviena kulka - į taikinį, sviedinys - į taikinį ir bomba 
taip pat - į taikinį, nes kariuomenės susibūrimas netikėtinas. Tai net ne ka- 
riuomenė, o turgaus minia. Visiškas chaosas, ryšys tarp dalinių prarastas, 
valdymas suardytas. Niekas nepaklūsta ir net negerbia karininkų. Nėra jo- 
kios informacijos apie mūsų padėtį, vien nebaudžiama priešo propaganda... 
Nei kaimų, nei kelių, vien pelkėje paskendusių klojinių, kadaise paklotų pi- 
onierių, o dabar visiškai suardytų rąstų nuolaužos. Žmonės blaškosi tarp 
jų, ieško bent mažytės priedangos. Miškas dega, rūksta durpės, aplinkui 
išraustos duobės, sužaloti medžiai, kaugės niekam nereikalingų šautuvų, 
sutraiškytos statinės, vagonėliai. Ir lavonai, visur lavonai. Tūkstančiai dvo- 
kiančių, musėmis aplipusių lavonų birželio saulės atokaitoje... Kiekviename 
lopinėlyje, kur vos šiek tiek sausiau, - sužeistieji. Riksmai, dejonės, aplinkui 
maldavimai pagelbėti. Vieni prašo gerti, kiti maldauja juos pribaigti, bet nie- 
kam jie nerūpi. Po mišką klajoja viskam abejingi, pikti, pusiau išprotėję rau- 
donomis nuo bemiegių naktų akimis žmonės, apsirengę vatinukais ir kiek 
įmanoma smarkiau užveržtomis ausinėmis kepurėmis (tada bent mažiau 
lenda uodai ir musės). Tokiame pragare neįmanoma miegoti!... 

Laikrodžių beveik niekas neturi, laiko seniai niekas neskaičiuoja. Kas da- 
bar - diena ar naktis? Kuri, kelinta šiandien diena? Kas mūsų laukia - ne- 
laisvė ar mėginimas prasiveržti? 

Birželio 23 d. vokiečiai pasiekė Glušicos upę, 24-ąją užėmė Drovenoje 
Polę, perkirto klojinių kelią ir siauruko kelius, kuriuose buvo sutelkta tech- 
nika ir sužeistieji. Tolesnį priešo proveržį sulaikė paramos grupės, suda- 
rytos iš užnugario padalinių, pasirengusių gintis rytiniame Kerestės upės 
krante. 

Siaurukas su technika - ant geležinkelio platformos paliktas 


sovietų traktorius vilkikas. 


Mereckovas vis prakirsdavo virtualius koridorius. Atėjo birželio 24-0sio0s 
naktis. 23.30 2-osios smogiamosios armijos kariuomenė pajudėjo. Jai prie- 
šais patraukė 29-osios tankų brigados tankai su desantininkais ant šarvų. 
Juos parėmė 59-osios ir 52-osios armijos artilerija... Paryčiui palei siaurąjį 
geležinkelį atsirado nedidelis koridorius ir pasirodė pirmosios iš apsupi- 
mo išeinančių kovotojų ir karininkų grupės. Jie buvo išsekę ir smarkiai svir- 
duliavo. Kariuomenės išėjimas vyko iki pusiaudienio, bet paskui liovėsi. 
Vokiečiams pavyko vėl pradėti valdyti kelią. Vakare veikiančių iš rytų ka- 
riuomenės pajėgų vėl buvo pralaužtas koridorius ir išvalytas kelias. Pro šį 
plyšį, kurį kiaurai visomis kryptimis iš abiejų pusių apšaudė priešas, per 
naktį ir birželio 25-ąją buvo išvedami 2-osios smogiamosios armijos kovo- 
tojai ir vadai“. 


Fronto vado rašinėlius autoritetingai patvirtina vyriausiosios vadovybės 
pirmininkas Vasilevskis: „Dėl to mūsų kariuomenei pavyko pramušti siaurą 
plyšį ir išgelbėti didelę dalį 2-osios smogiamosios armijos“. 


Iš žiedo vidaus viskas atrodė visai kitaip. 

Klojinių kelias per pelkes. 1942 m. 


„Birželio 24-ąją numatytas proveržio grupės drauge su rytine grupuote 
puolimas nenusisekė. - Raportavo generalinio štabo prie 2-osios smogia- 
mosios armijos karininkas majoras P. Chamovas. - Vidurdienį iš pradžių 
pradėjęs smarkų artilerijos ir aviacijos rengimą priešas visame fronte vėl at- 
naujino puolimą, pralaužė mūsų gynybą Kerestės upės rajone ir grupėmis 
pradėjo stumtis siauruoju geležinkeliu (užkimštu ešelonų ir technikos) ir 
klojinių keliu (užkimštu automobilių ir pabūklų)“. 


„1942 m. birželio 24 d. 00.45. Išėjimo nėra, nėra kur dėti sužeistųjų — Jus klai- 
dina... Prašau Jus įsikišti“, - maldavo priešpaskutinėje telegramoje Vlasovas. 


Birželio 24-osios rytą priešo automatininkai prasiveržė prie armijos štabo 
ir visa vadovybė pasitraukė į 57-osios šaulių brigados vadavietę, paskui — 
į 46-osios šaulių divizijos vadavietę. Karinė taryba priėmė sprendimą sute- 
mus būtinai pralaužti žiedą ir prasiveržti iš apsupimo. 

382-osios ir 305-osios šaulių divizijos ruože į proveržio grupę įsiliejo ir 
armijos štabas. Priedangos daliniams vadovauti buvo patikėta armijos vado 
pavaduotojui generolui majorui P. Alferovui, kuris iš 327-osios, 267-osios 

šaulių divizijos, 23-iosios brigados ir iš dalies 19-osios gvardijos divizijos 
netvarkingai besitraukiančių dalinių mėgino organizuoti gynybą vakarų 
pusėje. Turtas, technika, dokumentai, ginklai buvo sunaikinti. 19.45 į fron- 
to štabą buvo pasiųsta paskutinė telegrama. 23.00 382-osios šaulių divizi- 
jos daliniai, smarkiai apšaudomi priešo iš minosvaidžių, šautuvų ir kul- 
kosvaidžių, pradėjo puolimą rytų kryptimi šiauriau siaurojo geležinkelio. 
Pusiaunaktį pajudėjo armijos štabas. Kolonos priešaky ėjo dvi ginkluotos 
dvylika rankinių kulkosvaidžių ypatingojo skyriaus kuopos ir NKVD ypa- 
tingojo skyriaus darbuotojų būrys, ginkluotas automatais. Toliau ėjo: ypa- 
tingojo skyriaus viršininkas A. Šaškovas, karo taryba, armijos štabo skyriai. 
Kolonos gale žygiavo ypatingojo skyriaus būrys. Uraganine ugnimi iš visų 
rūšių ginklų vokiečiai atrėmė ataką. Iki birželio 25-osios ryto armijos kovos 
rikiuotė buvo išsklaidyta, vadovavimas kariuomenei prarastas. 

„Nuo 1942 m. birželio 22 d. iki 1942 m. birželio 25 d., - pranešė valstybės 
saugumo kapitonas Kolesnikovas, - iš 2-osios smogiamosios armijos neiš- 
ėjo niekas“. 


Apie tai Mereckovas ir Vasilevskis surašė generalinio štabo suvestinę, 
kurioje buvo tvirtinama, kad „birželio 25 d. iki 3 valandos 15 minučių sude- 
rintu 2-osios ir 59-osios armijos smūgiu priešo gynyba koridoriuje buvo pa- 
laužta ir 1 valandą 00 minučių prasidėjo 2-osios armijos dalinių išvedimas“. 


Tas koridorius buvo kiaurai iš visų pusių apšaudomi keturi kilometrai 
200-300 metrų pločio žemės ir pelkės ruožai šalia geležinkelio. Šiuos kilo- 
metrus gyva banga, vietomis pėsčiomis, vietomis šliaužte, smarkiai šaudant 
priešo artilerijai ir minosvaidžiams, mėgino įveikti išsekę, alkani žmonės, 
kartais vos pajudėję tuoj mirštantys, beveik nepajėgūs priešintis, sukaupę 
visas jėgas žengti dar nors vieną žingsnį į rytus. Kai kuriose vietose vokiečių 
kulkosvaidžiai šaudė į juos tiesiogiai tarsi tire. Polistės upelis iki pat krantų 
buvo užverstas lavonais, gyvieji šliaužė mirusiųjų kūnais. 

Kai kuriems kovotojams ir vadams iš tikro pavyko prasiveržti. Specifine 
generolų kalba tai reiškė, kad „priešo gynyba sutriuškinta“. Štai kaip „gy- 
nybą triuškino“ 59-oji šaulių brigada, pasakoja buvęs artilerijos būrio vadas 
I. Jelochovskis: „Atsitraukimas prasidėjo 24-osios pirmą nakties. Pasigirdo 
šūksniai: „Vaikinai, jei žūti, tai žūti! Pirm-y-yn! Minia plūstelėjo palei siau- 
ruko liniją. Valka šokavo šalia manęs. Užkliuvo, parkrito, o mane žmo- 
nių lavina nunešė tolyn... Daugelį sutrypė nesulaikoma minia. Žinau, kad 

kelyje buvo upeliai - Glušica, Polistė. Tik vandens neprisimenu: vien slidūs 
žmonių kūnai po kojomis. Praėjau visą karą, bet tokių skerdynių daugiau 
niekur nemačiau. Ir jokio laisvo „koridoriaus“: vokietis ir čia, ir ten - iš 
visų pusių. O tu bėgi ir bėgdamas šaudai kur pakliuvo. Mažai liko gyvų... 
Iš 59-osios brigados tą dieną išėjo 32 žmonės“. 


O štai „traukiasi“ medicinos kuopos seserys: „Galiausiai radome kelią. 
O, Dieve, koks tai buvo kelias! Skystas purvas iki kelių, aplinkui sudau- 
žytas siaurukas, viskas nuklota negyvais kūnais, automatais, įvairiausiais 
daiktais, net patefonų primėtyta purve. Prasidėjo traukimasis. Aplinkui kri- 
to žmonės, atsirado sužeistųjų. Iš pradžių mėginome juos nešti. Paskui pate- 
kome į tokį pragarą, kad sunku žodžiais aprašyti. Visur griaudėjo, liepsnojo, 
skriejo trasuojamosios kulkos. Atrodė, atėjo pasaulio pabaiga. Buvo neįma- 


noma pakelti galvos; pilvais šliaužėme iki kaklo panirusios į purvą, o iš krū- 
mų choru aidėjo monotoniškas: „Ruse, pasiduok, ruse pasiduok...“ Mums 
matant, žuvo tie, kurie išgyveno siaubingoje apsuptyje. Gyvieji šliaužė, kie- 
kvienas norėjo likti gyvas, juk jiems vos po 18-19 metų“. 


Didžiausias „koridorių“ specialistas Mereckovas nepamiršo pabrėžti 
savo nuopelnų: „...visi, judėję siauruko kryptimi, išėjo iš apsupimo, nors 
nuostoliai dėl artilerijos ir minosvaidžių ugnies iš esmės buvo dideli (??)“. 
Išmintingas pastebėjimas: kas nežuvo, tas išgyveno. 


Dešimtys tūkstančių kareivių ir karininkų, agonijoje besiblaškančios ar- 
mijos štabas liko 2 iš 2 kilometrų dydžio pelkių lopinėlyje prie Naujosios 
Kerestės ir iš visų pusių juos naikino priešo ugnis. 

Čia jau daugiau nei prieš mėnesį buvo suvaryti iš kaimų senukai, mote- 
rys ir vaikai. 

„Po sprogimų į orą lėkė ištisos platformos su žmonėmis, - prisime- 
na Finev Lugo kaimo gyventoja L. Borisova. - Daugybė gyventojų žuvo. 
Kaimyną sužeidė, jo motinai krūtį nutraukė. Vieną kartą po bombardavimo 
matau: sužeista moteris, rankos nutrauktos, o šliaužia į žeminę - ten vaikai. 
Ryte pažiūriu - ir mama, ir du berniukai mirę... Klaidžiojome mes po mišką, 
o iki Miasnoj Boro taip ir nenuėjome. Tumanovas (buvęs milicijos viršinin- 
kas iš Rogavkos) visus apėjo ir pasakė, kad jau neįmanoma praeiti: vokiečiai 
užtvėrė išėjimą. Liepė eiti į namus. Grįžome mes į Finevką - nė vieno sveiko 
namo, visi sudeginti“. 

Birželio 25 dienos vidury armijos karo taryba priėmė sprendimą likusius 
dalinius suskirstyti į nedideles grupes ir iš apsupties trauktis savarankiškai. 

Tuo 2-osios smogiamosios armijos organizuoti veiksmai ir baigėsi. Jos 
likučiai, grupėmis ir pavieniui, vis dar mėgino prasiveržti pas savuosius. 
Nuo birželio 20 iki 29 d. „Mereckovo koridoriais“ atsitraukė apytiksliai 7 
tūkstančiai žmonių, beveik pusė jų buvo sužeisti. 

Pasak Vasilevskio, „nemaža dalis armijos“, kuri vos prieš mėnesį turėjo 
daugiau nei 50 tūkst. kovotojų. 


Iki liepos 1 d., generalinio štabo duomenimis, iš 2-0sios smogiamosios ar- 
mijos apsupimo vietos ištrūko, iššliaužė 9600 žmonių. Ištrūkusius iš Mirties 
slėnio pasitikdavo medikai ir intendantai, mėgino juos gydyti ir maitinti. 
Vieni negalėjo valgyti, nes buvo visai nusilpę, kiti puldavo prie maisto ir čia 
pat mirdavo. 

Ypatingieji skyriai susirūpino „stiprinti čekistines priemones“ siekdami 
sučiupti abvero užverbuotus agentus. 

Mažojoje Višeroje ir Maskvoje buvo nekantriai laukiama ištrūkusio 
Vlasovo ir armijos štabo, tačiau beveik niekam iš jų nepavyko išsigelbėti. 
Per siauruką Miasnoj Boro kryptimi prasiveržė armijos žvalgas A. Rogovas. 


< Civilė gyventoja, pasitraukusi į Volchovo miškus, 

Prie Vertinskij Mocho pelkės Lugos būrio partizanai aptiko armijos ryšių 
viršininką armijos generolą majorą A. Afanasjevą su keturiais kovotojais. 

Ieškoti armijos vado buvo pasiųstas Kosycino specialusis būrys, kuris ne- 
grįžo. Fronto žvalgybos skyrius į vokiečių užnugarį išmetė aštuonias paieš- 
kos grupes. Armijos žūties rajoną šukavo partizanai. Partizanų judėjimo 
Leningrado štabas kasdien keitėsi su jomis radijo telegramomis: 


„Didžiulė garbė rasti Vlasovą ir jam pagelbėti. Praneškite per radiją kas trys 
valandos... Siunčiu pačios vyriausiosios vadovybės vyriausiojo vado įsakymą 


atgabenti Vlasovą, Afanasjevą, Vinogradovą lėktuvu, kuris bus pasiųstas jums 


Šiai užduočiai vykdyti Stalinas liepė „pakelti visą Volchovo fronto 
aviaciją“! 

Aktyviai ieškojo ir priešas. Lapelių kartu su nukopijuotu nuo laikraščio 
„Pravda“ Vlasovo portretu vokiečiai išbarstė virš kaimų žadėdami didelį 
atlygį, jeigu būtų sugautas armijos vadas. Generolas Vlasovas dingo... 


Birželio 28-ąją, vermachto vasaros puolimo Rytų fronto pietiniame ruo- 
že operacijos „Blau“ pradžios dieną, Hitleriui pranešta apie pergalingą 
Volchovo mūšio pabaigą. Pranešime sakoma, kad iš priešo atimti 649 pa- 
būklai, 171 tankas ir į nelaisvę paimta 32 759 sovietų kariai. Tarp jų buvo ir 
tūkstančiai sužeistųjų bei 793 medicinos darbuotojai iš 831 esančių drauge 
su armijos sanitarijos viršininku 1-ojo rango karo gydytoju K. Boborykinu. 
Į nelaisvę pateko 327-osios šaulių divizijos vadas Antiufejevas, 57-osios 
šaulių brigados vadas majoras I. Jevstifejevas, laikraščio „Otvaga“ kores- 
pondentas vyresnysis politinis vadovas, „Moabito sąsiuvinio“ autorius 
Musa Džalilis, įtrauktas į tėvynės išdavikų sąrašus, o 1956 m. po mirties 


SSRS pašto ženklas, 
skirtas M. Džaliliui atminti. 
Vyresnysis politinis 
vadovas M. Džalilis 
„Moabito sąsiuvinio" 
autorius. 

Ir M. Džalilio užrašų 


knygutės pirmojo 


puslapio faksimilė. 

apdovanotas didvyrio žvaigžde. Gebelsas paskelbė apie pergalę. Birželio 
29 d. Ščerbakovas pasipiktinęs paneigė „eilinę hitlerininkų bonzų rašyto- 
jūkščių klastotę“, pranešęs, kad 2-oji smogiamoji armija atsitraukė į pareng- 
buvo sunaikinti“, vokiečiai neteko ne mažiau kaip 30 tūkstančių vien žu- 
vusių žmonių, mūsų daliniai - apie 10 tūkstančių žuvusių ir apie 10 tūks- 
tančių dingusių be žinios. Halderis savo dienoraštyje parašė: „Armijų gru- 
pės „Šiaurė“ fronte Volchovo grupuotę galima laikyti visiškai likviduota“. 
Birželio 30 d. Hitleris Georgą fon Kiuchlerį paaukštino į feldmaršalus. Po 
trijų dienų Georgas Lindemanas tapo generolu pulkininku. 

Liepos 12 d. Oredežsko rajono Tuchovežos kaime generolas Vlasovas 
pasidavė į nelaisvę vokiečių patruliui, kuriam vadovavo kapitonas fon 
Šverdtneris. Šalia vado buvo tik „vojentorgo“ (karinės prekybos - vert. pas- 
taba) virėja instruktorė M. Voronova - eilinė žygio bei lauko žmona. Kitą 
dieną Vlasovas buvo tardomas Lindemano štabe. Vokiečių informacijos biu- 
ras paskleidė pranešimą, kad prie Volchovo paimtas į nelaisvę svarbus rusų 
generolas. 

Sovietų vadovybė jo ieškojo 
iki liepos 17 d. 

Po 20 d. virš pelkių, kur slė- 
pėsi būreliai apsuptųjų, vokie- 
čių lėktuvai pradėjo mėtyti la- 
pelius su patekusio į nelaisvę 
Vlasovo nuotrauka ir kvietimu 
pasekti jo pavyzdžiu. 

Dar nieko nebuvo žinoma 
apie generolo elgesį nelaisvėje, 
dar nebuvo išleistas jo pasirašy- 
tas pirmasis atsišaukimas ir tik 


praėjus pusmečiui išspausdin- Generolas A. Vlasovas vokiečių generolo 

tas garsusis Rusijos komiteto Lindemano štabe. 

„Smolensko kvietimas“, kuris 

kvietė rusų liaudį stoti į kovą prieš bolševizmą, „Staliną ir jo šutvę“ drau- 
ge su Adolfo Hitlerio „Vokietijos nacionalsocialistais“, o jau liepos pabai- 
goje raudonarmiečiams per politines informacijas pasakota, kad generolas 
Vlasovas, gavęs vadovybės įsakymą, nieko nesiėmė, kad jį įvykdytų, ir pasi- 
davė į nelaisvę drauge su armija. 


311 


1943 m. kovo 3 d. okupaciniuose laikraščiuose išspausdintas garsusis 
atviras Vlasovo laiškas „Kodėl aš stojau į kovą su bolševizmu“, kuriame 
sakoma: 

„Aš buvau paskirtas Volchovo fronto vado pavaduotoju ir 2-0si0s smo- 
giamosios armijos vadu. Ko gera, niekada Stalinas nesielgė taip nerū- 
pestingai su rusų žmonių gyvybėmis, kaip 2-osios smogiamosios armi- 
jos atveju. Šios kariuomenės valdymas buvo centralizuotas ir sutelktas 
vyriausiojo štabo rankose. Apie jos tikrąją padėtį niekas nieko nežinojo. 
Vienas vadovybės įsakymas prieštaravo kitam. Armija buvo pasmerkta 
nenumaldomai mirčiai. 

Kovotojai ir vadai savaitėmis gaudavo po 100 ir netgi tik po 50 gramų 
džiūvėsių per dieną. Jie ištino iš bado, o daugelis net negalėjo judėti pelke, 
į kurią armiją atvedė tiesioginis vyriausiosios vadovybės valdymas. Bet visi 
ir toliau pasiaukojamai kovojo. 

Rusų žmonės mirė kaip didvyriai. Ir už ką? Dėl ko jie aukojo savo gyvy- 
bes? Dėl ko jie turėjo žūti?“ 

Teko šiam niekšingam išdavikui duoti tinkamą atkirtį ir geriau išsiaiškin- 
ti šią problemą. 1943 m. liepą laikraštis „Za Pobedu!“ vyriausiosios politinės 
valdybos vardu išspausdino: „Hitlerininkų šnipas Vlasovas vokiečių įsaky- 
mu mūsų Antrosios smogiamosios armijos dalinius įvedė į apsuptį, pražudė 


A. Vlasovas su Rusijos išlaisvinimo armijos 
(ROA) kariais. 

Argi > Tie 
į byt Jima 


„Kodėl aš stojau į kovą su bolševizmu“, Atviras generolo leitenanto AVlasovo laiškas. 


daugybę sovietų žmonių, o pats perbėgo pas savo šeimininkus - vokiečius“. 
Iš pradžių Vlasovui buvo suversta kaltė dėl 2-osios smogiamosios armijos 
žlugimo, paskui jis apkaltintas ir dėl visos strateginės operacijos, mėginant 
pralaužti Leningrado blokadą, žlugimo. Šunsnukiai agitatoriai ir generolai, 
sielų žudikai, džiugiai nusitvėrė už šios versijos ir ją kūrybiškai išplėtojo: 
Vlasovas gimė buožės šeimoje, baigė dvasininkų seminariją, apgaulės būdu 
įlindo į partiją, vokiečių žvalgybos paliepimu išsitarnavo iki generolo, prie- 
šui išdavė sovietų vadovybės slaptus planus, atvėrė frontą ir „perbėgo pas 
šeimininkus drauge su armija“, iš kurios ir sudarytas Vlasovo Rusijos išlais- 
vinimo armijos (ROA) branduolys. 

Šis paaiškinimas tenkino visus: Mereckovą, Choziną, Galaniną, 
Vasilevskį, Vorošilovą, „korkinus“ ir „švagiriovus“, o svarbiausia, — patį 
draugą Staliną. Tik štai visi 2-0sios smogiamosios armijos pirmosios for- 
amuotės kovotojai ir vadai dešimtmečiams buvo pažymėti antspaudu - „vla- 
sovininkas“. Mitas buvo valkiojamas beveik pusę amžiaus, iki pat SSRS žlu- 
gimo ir giliai įsitvirtino masių sąmonėje. Mūšių veteranai dėl Miasnoj Boro 
ir Spasko Polistės bijojo prisipažinti, kad tarnavo... žinom, žinom, toje pačio- 
je „Vlasovo armijoje“. Sovietų valdžia ir brangusis Politinis biuras vėl įvyk- 
dė eilinę niekšybę juos pačius gynusiųjų piliečių atžvilgiu, įtrypę ir miru- 
siuosius, ir likusius gyvuosius purvan dėl iliuzinio savo nekaltumo. Ir tą 
išdavystę įvykdė ne Vlasovas. 

1992 m. 2-osios smogiamosios armijos veteranas G. Stecenka parašė 
Gatčinos rajono kariniam komisariatui: 


„nejaugi mes, likę gyvi ir mirusieji, kalti, kad generolas Vlasovas pasidavė 
vokiečiams gyvas? Aš ten buvau iki paskutinės dienos ir žinau, kad jokios armi- 
jos Vlasovas neatidavė. Žinau ir tai, kad niekas iš mūsų, patekusių į vokiečių ne- 
laisvę, nėjo ten laisva valia. Ir kuo mes kalti, kad mus paėmė pelkėje mirštančius 
iš bado ir nuo žaizdų?! Vokiečių lageriuose už spygliuotosios vielos kankinosi ir 
mirė ne išdavikai - šie įsitaisydavo geriau. Alkani, bedaliai žmonės, gulintys ant 


gultų su blakėmis, nieko neišdavė. Vyros pakraštyje tankia žole apaugo grioviai, 
kur užkasta tūkstančiai nekaltų nukankintų žmonių. Ir ar tik Vyroje? O Mežne, 
Volosove, Lugoje? Argi teisinga, kad ant tūkstančių kapų, kur po kelias savaites 
krūpčiojo žemė (juk mėtė ten ir dar gyvus), nėra net mažų lentelių, primenančių, 
kad šie žmonės gyveno žemėje! Kai aš tai rašau, man atrodo, kad rašau iš miru- 
siųjų pasaulio! Ar kas beišgirs?“ 


22-osios atskirosios šaulių brigados buvęs eilinis atsakymo nesulaukė. 

Tik 1995 m. sausio 24 d. Rusijos prezidentas B. Jelcinas pasirašė įsaką, vi- 
siškai reabilitavusį buvusius karo belaisvius ir repatriantus. Valdžia atleido 
nekaltiesiems. Prašyti atleisti - to nuo gimimo nėra dariusi. Mat Rusijoje ji 
visada paveldima, kai kalbama apie laimėjimus ir - štai bent smagumas! - 
visada nauja, nieko nežinanti ir už nieką neatsakinga, kai kalbama apie 
niekšybes savos ar kitos tautos atžvilgiu. 

Liubanės operacijos tiesiogiai jai vadovavęs Mereckovas išvadoms sky- 
rė vienintelę pastraipą, kuri apsiribojo sutriuškintų sovietų karvedžių stan- 
dartiniu argumentų rinkiniu: „operacija turėjo didelę reikšmę“ (įdomu, ko- 
kią?), „mūsų kariuomenė sutrukdė armijų grupės „Šiaurė“ puolimą“ (ar ji 
rengėsi pulti?), „atitraukė daugiau nei 15 divizijų“ turėdama 48 kadrines 
divizijas (kaip jos būtų pravertusios prie Viazmos ar Demjansko!) ir „prie- 
šas patyrė gana apčiuopiamų nuostolių“ (ori strateginės operacijos išvada). 

Daug didesnis ir nepakeičiamas Volchovo fronto vadas (tikriausiai tai 
vienintelis Stalino kadrų politikos atvejis, kai frontui nuo paties jo sukūri- 
mo iki išformavimo, daugiau nei dvejus metus, vadovavo tas pats žmogus. 
Bet jau pernelyg išsigudrino kovoti pelkėse) užsiima Vlasovo asmenybės 
psichoanalize, ieško ir randa joje nuo gimimo atsiradusią patologiją — išda- 
vystės „embrioną“. „Kyla klausimas: kas iš tikro nutiko, kad Vlasovas tapo 
išdaviku? Mano nuomone, yra tik vienas atsakymas. Vlasovas buvo karje- 
ristas be jokių principų. Jo elgesį iki tol galima vadinti maskuote, už kurios 
slėpėsi visiškas abejingumas savo tėvynei. Jo narystė komunistų partijoje - 
ne daugiau kaip kelias į aukštus postus. Jo veiksmai fronte, pavyzdžiui, 
1941 metais prie Kijevo ir Maskvos, - mėginimas pasižymėti, kad būtų ga- 
lima pademonstruoti profesionalumą ir kuo greičiau tuo remiantis iškilti 
valdžioje“. 

Tokia pateikta maršalo diagnoze, pradėjo remtis kiti „psichoanalitikai“, 
ne tokie galvoti ir žemesnio rango - generolai I. Katyškinas, K. Kalašnikovas 
ir kiti. Mat geriau vis tiek nepasakysi: Vlasovas „pademonstravo profesio- 
nalumą dėl karjerizmo ir principų neturėjimo“. Pats Mereckovas ir jo armijų 
vadai Liubanės operacijoje niekuo nepasižymėjo. Kyla klausimas, ar jie ne- 
pasižymėjo profesionalumu iš principo, kad nepalaikytų karjeristais? Apie 
narystę partijoje neverta net klausti - visi jie ėjo tuo pačiu „takeliu“. Visus 
juos marksizmas išlaisvino iš „sąžinės chimeros“ ir vadinamosios „mora- 
lės“ dar tuo metu, kai Adolfas Šiklgruberis puvo Vakarų fronto apkasuose. 

Majoras Kuzinas, siekdamas kažkaip reabilituotis ypatingojo skyriaus 
akyse, pasistengė savo patronui parašyti pačią negatyviausią charakteris- 
tiką: „Vlasovas — didelis savimyla, manė, kad tik jis geba ir gali dirbti, o 

Generolas A. Vlasovas (antras iš kairės) buvo tipiškas sovietų karvedys, bet aukščiausiosios sovietų 


vadovybės buvo paliktas fronte likimo valiai... 


kitus kovotojų junginių vadus vadino tinginiais ir veltėdžiais... Vlasovas 
buvo labai dosnus naudodamas valstybės turtą savo asmeninėms rei- 
kmėms ir taupus naudodamas savo turtą... Valdiniams Vlasovas buvo labai 
reiklus, o kartais net griežtas ir dėl to atrodė, kad yra drausmingas, tačiau 
tam prieštaravo jo elgesys su vyresniais už jį viršininkais“. 

Mano nuomone, tai daugumos sovietų generolų, partijos nomenklatūri- 
nių valdininkų, ir apskritai visų šalies, kurioje rinkimų teisė įgyjama nuo 16 
metų, o sušaudymu baudžiama nuo 14 metų, „vadovų“ tipiškas paveikslas. 

Tokiais pačiais žodžiais tarnavusieji drauge su Žukovu, Jeriomenka, 
Zacharovu, Gordovu, Sokolovskiu atsiliepia apie juos. 

Kaip pasakė rašytojas Nikolajus Koniajevas, „tikslas buvo nuostabus. 
Išvaduoti Leningradą, išgelbėti nuo bado mirties šimtus tūkstančių žmo- 
nių... Tai padaręs keturiasdešimt antrųjų sausį karvedys būtų tapęs liaudies 
didvyriu. Keturiasdešimt antrųjų sausį šiam karvedžiui ir reikėjo būti liau- 
dies herojumi. Deja... Nei Kirilas Afanasjevičius Mereckovas, nei Michailas 
Semionovičius Chozinas, nei pats Andrejus Andrejevičius Vlasovas aiškiai 
netiko tokiam vaidmeniui. Jie negalėjo pakilti virš rūpinimosi savo karjera ir 
dėl to jiems nutiko tai, kas visada nutinka žmonėms, patekusiems ant įvykių 
bangos ir negalintiems jos įveikti“. 

Sovietų enciklopedijos, dirbtinai atskirdamos Liubanės operacijos puo- 
lamąją ir gynybinę fazes, vadina ją „nepavykusia visiškai užbaigti“, taigi 
galima suprasti, jog nedaug trūko, kad vokiečiai būtų buvę apsupti, bet tuo 
metu operacija nutraukta. Iš tikro kova dėl Volchovo buvo konkrečiai „visiš- 
kai užbaigta“: sovietų kariuomenė sutriuškinta ir sunaikinta pusė Volchovo 
fronto personalo. Be to, mūsų maršalams, mūšių laukuose šaudant kulko- 
svaidžiams ar patrankoms, matyt, sužeistiems į galvą, teliko tiek protelio, 
kad didžiuotųsi keistu karo meno laimėjimu: „...Sovietų kariuomenė per- 
ėmė iniciatyvą ir privertė priešo 18-ąją armiją kovoti gynybos mūšiuose“! 

Palyginimui pateiksiu operacijos analizę, atliktą 839-ojo artilerijos pulko 
eilinio kareivio: „Kodėl hitlerininkų vadovybė nenorėjo fiziškai sunaikinti 
armijos, o, kaip sakoma, „tempė gumą“? 

Vokiečiai kariavo sumaniai, pasinaudojo sovietų vadovybės padaryto- 
mis klaidomis. O jos negabumas buvo puikiai pastebimas: vyriausioji vado- 
vybė drauge su Stalinu nieko negalvodama naikino savo kariuomenę, tarsi 
joje būtų ne žmonės, o vabzdžiai. „Pirmyn! Nė žingsnio atgal!“ O kas bus, 
kokia kaina - visai nesvarbu. Todėl vokiečiai, turėdami labai mažą kariuo- 
menę ir nedaug technikos, Naugardo miškuose sunaikino rusų dalinius, ku- 
rie skaičiumi buvo keletą kartų gausesni. „Visų tautų tėvas“ norėjo laimėti 
žiemos puolimą pasinaudodamas šalčiais ir smarkiai apsiriko. 

O kai atėjo pavasaris, kodėl tada nesusiprotėjo? Atsivėrė pelkės - nė vie- 
na mašina nepajudės. Štai tuomet reikėjo pamąstyti ir pasukti kariuomenę 
atgal, bet kurjau ten! Vėl nuvijo į priekį, į širdžiai brangią svajonę - Liubanę! 

Net paprasta valstietė, iš rūsio stebinti gimtojo kaimo puolimą, matė tai, 
kas buvo akivaizdu - neišsilavinę ir nemąstantys sovietų karo vadai nai- 
kino savo kareivius kaip tikri bedvasiai bolševikai: „Daugybė liaudies at- 
gulė. Pavyzdžiui, kaip ėmė Finevką? Viena partija eina - išmušė. Kitą pa- 
siųs — ir tuos išguldė. Kakta sienos nepramuši. Tik tada, kai apylanka užėjo 
iš Kerestės pusės — užėmė kaimą ir stotį. Vokiečiai galiausiai pabėgo...“ 
Strategijos atžvilgiu nesumaniai atlikta Liubanės operacija, prarijusi mil- 
žiniškus karo išteklius, sunaikino ir Stalino bei Žukovo planą sutriuškinti 
armijų grupę „Centras“. Štai priešo nuomonė: „Tai, kad Volchove vokiečių 
frontas atitraukė dideles pajėgas, savaime suprantama, labai smarkiai padė- 
jo sunkiai kovojančiai vokiečių centrinės kariuomenės grupuotei ir ne kar- 
tą suardytai jos gynybai. Tos pajėgos, kurias sovietų vadovybė įvedė per 
savo Volchovo puolimą, galėjo smarkiai paveikti vokiečių armijų grupės 
„Centras“ operacijos baigtį. Stalinas padarė tą pačią klaidą kaip ir Hitleris - 
jis norėjo pulti visur, todėl niekur nepasiekė lemiamos pergalės“. 

Viena iš sovietų armijos kovinių vėliavų, patekusių į vokiečių rankas. 


Praradęs kovinę vėliavą dalinys buvo išformuojamas. 


Liepos pradžioje 2-ojoje smogiamojoje armijoje esančios septynios divizi- 
jos, šešios brigados ir vienas batalionas, kuriuose buvo iš viso 10 898 vadai 
ir raudonarmiečiai, „išėjo iš apsupimo“. Štai iš 327-osios šaulių divizijos liko 
292 žmonės, iš 59-osios atskirosios šaulių brigados - 159, iš 57-osios briga- 
dos - 99, 0 19-oji gvardijos divizija turėjo 136 kovotojus. 

Visa 46-oji šaulių divizija tilpo sunkvežimio kėbule, 92-oji divizija neteko 
kovinės vėliavos ir buvo išformuota, tokia pati lemtis ištiko ir 13-ąjį kavale- 
rijos korpusą. Mūšyje žuvo divizijos vado pavaduotojas generolas majoras 
P. Alferjevas, komisaras Zujevas (pagal kitą versiją - jis nusišovė), armijos 
štabo viršininkas Vinogradovas taip ir nepasipuikavo generolo majoro ant- 
pečiais, divizijų vadai A. Popovas, F. Čiornas, S. Bulanovas, A. Laričevas. 
Nenorėdami patekti į nelaisvę, nusižudė ypatingojo skyriaus viršininkas 
A. Šaškovas, politinio skyriaus viršininkas I. Garusas, kiti vadai ir politiniai 
darbuotojai. Katile iki paskutinio žmogaus pražuvo ne vienas dalinys ir šta- 
bas. Prasidėjus visuotinei blokadai, armija neteko 43 tūkstančių žmonių, iš 
jų 37,5 tūkstančio - negrįžtamai. 

2-ajai smogiamajai armijai vadovauti vėl ėmė taip sėkmingai susirgęs ir 
taip pat labai laiku pagijęs generolas Klykovas (kuris, duok, Dieve, kiekvie- 
nam, sulaukė aštuoniasdešimt metų). 


> Volchovo pelkėse. 

Sovietų belaisviai Volchovo katile. 1942 m. 


Trijų armijų bendri nuostoliai Volchovo fronte per „operaciją išvedant 
2-ąją armiją iš apsupimo“, kuri baigėsi 1942 m. liepos 10 d., buvo beveik 95 
tūkstančiai žmonių - visi nurašyti Vlasovo vardu. Iš esmės Liubanės avan- 
tiūra kainavo 403 tūkstančiais žuvusiųjų ir sužeistųjų. Negrįžtamieji nuo- 
stoliai - 150 tūkstančių Žmonių. Be to, 54-osios ir 4-0si0s armijos nuosto- 
liai skaičiuojami tik iki balandžio įskaitytinai - pagal nustatytą chronologiją. 
Tos armijos nuolat kovėsi dėl Pogostės, kurią Hitleris įsakė susigrąžinti, ir 
prie Kirišų kaimo, kurio gynyba, Hitlerio nuomone, kainavo pernelyg daug 
vokiečių kraujo, tad nuspręsta kariuomenę evakuoti. 

Grėsmingas „Tigro“ patrankos vamzdis 

9 SKYRIUS 


UST TOSNO-SiNIAVINO 
OPERACIJA. 
1942 M. LIEPA-SPALIS 


1942 m. vasarą padėtį Leningrade galima vadinti santykinai normalia, nes 
tokia padėtis buvo bet kuriame sovietų pafrontės mieste. 

Armijų grupės „Šiaurė“ kariuomenė artimoje ateityje neturėjo jokių 
galimybių vykdyti aktyvių kovos veiksmų ir tūnojo vien gindamasi. Visi 
Vokietijos strateginiai rezervai buvo permesti į pietus dalyvauti „pagrindi- 
nėje“ operacijoje, ta kryptimi žygiavo ir pastiprinimai, o fon Kiuchlerio gru- 
pės divizijos buvo papildomos „antroje eilėje“. 

Karelijos sąsmaukoje viešpatavo sovietų aktyvius generolus erzinan- 
ti tyla, priešpriešinės pajėgos stengėsi vienos kitų pernelyg netrukdy- 
ti: „Tęsdamas susipažinimą su fronto artilerijos daliniais, — prisimena 
G. Odincovas, - aš lankiausi 23-iojoje armijoje, kuriai vadovavo generolas 
majoras A. Čerepanovas... Mane nustebino šios armijos ruože įsivyravusi 
tyla. Pietiniame mūsų fronto sparne ištisas paras daužėsi artilerija, šaudė 
minosvaidžiai, buvo girdėti tratant kulkosvaidžius, o štai čia tarsi karo ne- 
buvo. Su armijos artilerijos viršininku pulkininku I. Piadusovu apėjome vi- 
sas mūsų priešakines linijas ties Belostrovu ir neišgirdome nė vieno šūvio. 
„Jūs ką, drauge Piadusovai, su priešu gal paliaubas sudarėte? - priekaištau- 
ju artilerijos viršininkui. - Negalima leisti jam ramiai gyventi!“ 

Iš anksto puikiai apgalvota ir parengta vasaros navigacija, prasidėjusi ge- 
gužės 25 d., vyko sėkmingai. Vežimai per Ladogos ežerą išaugo iki 7 tūks- 
tančių tonų krovinių ir 10 tūkstančių žmonių per parą. Pavyko net įjung- 
ti į transporto srautą geležinkelio keltą. Apskritai per 1942 m. navigaciją į 

Sužeisti raudonarmiečiai evakuojami iš Leningrado. Tolumoje matyti atgabenti 


miestui, iškrauti iš laivų miltų Maišai. Kartais jie taip pragulėdavo keletą dienų. 


miestą atgabenta daugiau nei 790 tūkstančių tonų krovinių, iš kurių pusė 
buvo maisto produktai. Pakankamai didelės atsargos buvo sukauptos ne 
tik Leningrade, bet ir Kronštate, Oranienbaume ir Suomijos įlankos salose. 
Papildyti Leningrado fronto ir Baltijos laivyno atvyko beveik 300 tūkstančių 
kariškių su 202 tankais, 631 pabūklu, buvo evakuota 448 tūkstančiai žmo- 
nių. Lyginant liepos ir sausio mėnesius, gyventojų mirtingumas sumažėjo 
5,5 karto ir buvo 17 695 žmonės, o rugpjūtį sumažėjo dar dvigubai. NKVD 
nustojo registruoti staigias mirtis miesto gatvėse. 

Bado problema buvo pašalinta. Leningradiečiai normuotus produktus 
pradėjo gauti kaip ir kituose šalies miestuose. Priešakinėse linijose kareiviai 
gaudavo po 800 gramų duonos ir karštimo pusryčiams bei pietums. 

Sviedinių gamyba Leningrade. Blokadinio | TA A 
Leningrado įmonės gamino įvairiausią a V 0p( 
karinę techniką. Gamybai reikėjo pristatyti i 7 
milžinišką kiekį metalo ir kitų medžiagų. 


Gamyboje dirbo net vaikai. 


Ladogos dugnu tarp Šliselburgo rytinio ir vakarinio kranto nutiestas 
vamzdis, kuriuo kasdien į miestą buvo tiekiama 300-400 tonų degalų. Jis 
pradėjo veikti birželio 18 d. ir iš esmės buvo priešo nesugadinamas. Labai 
didelę reikšmę Leningrado komunikacijoms turėjo nuo Volchovo hidroelek- 
trinės pradėtas kloti povandeninis elektros kabelis. Birželio pradžioje lenin- 
gradiečiai vėl buvo mobilizuojami gynybos darbams. Miesto įmonės gami- 
no automatus, sunkiuosius ir rankinius kulkosvaidžius, patrankas, tankus, 
sviedinius, minas - iš viso apie 100 rūšių karinės produkcijos. 

Mokymuose privalėjo dalyvauti visi. Tolėliau matyti besimokančių 


žygiuoti mergaičių kolona. Leningradas. 


Civilinės saugos pratybos mieste. 

9 skyrius. Ust Tosno-Siniavino operacija. 1942 m. liepa-spalis 


Atgavę drąsą partijos vadovai iškėlė naują iniciatyvą — nea- 
titraukiant nuo darbo visus likusius miesto gyventojus — vy- 
rus, moteris ir moksleivius — paversti kariais. Rugpjūčio 12 d. 
Leningrado VKP(b) miesto komitetas priėmė nutarimą dėl to- 
talaus miestiečių karinio rengimo. „Pravdos“ korespondentas 
Pavelas Luknickis rašo: 

„Aš susipažinau su pavyzdine šio mokymo programa. Joje 
kalbama apie kovos sąlygas ir apie gynybos mūšių metodus 
mieste. Pasakojama, kaip maskuotis apšaudant ir smogti prie- 
šui granatomis bei durtuvu, apie butelius, užpildytus degiuo- 
ju mišiniu, apie tai, kaip slėptis už sienų, kanalizacijos šuliniuo- 
se, apatiniuose namų aukštuose, rūsiuose ir iš ten kauti priešą... 
Kiekvieną namą rekomenduojama paversti bastionu, įtvirtinti jį 
viskuo, kas pasitaikys po ranka; perkasti gatves, statyti barika- 
das, naudoti aukštosios įtampos laidus, po ranka laikyti bet ko- 
kius sunkius daiktus: laužtuvus, lygintuvus, piestas, svarmenis 
ir akmenis... Kaip ir kur įrengti stebėjimo punktus? Kaip padėti 
namo, kiemo, buto ir kambario kaimynui? Kaip parengti namo 
langus, kad galėtų šaudyti snaiperis, mėtyti granatas ir apsisau- 
goti nuo skeveldrų bei kulkų?“ Visi mokėsi kovoti su diversan- 
tais, snaiperiškai svaidyti sunkius daiktus, „naikinti priešą trum- 
pomis kontratakomis“ ir „tankus įvilioti į spąstus“. Mokėsi visi: 
architektai, inžinieriai, studentai, vagonų palydovai, telefonistės, 
medicinos seserys ir balerinos. 


Leningradas vis dar buvo blokuojamas, o kartu su juo — papildomos 
42-osios, 55-osios, 23-iosios armijos kariuomenės, Primorsko ir Nevos ope- 
ratyvinės grupės. Iš Archangelsko karo apygardos atvyko 79-ojo įtvirtinto- 
jo rajono daliniai ir 42-0sios armijos ruože pasirengė gintis. Kolpino rajone 
55-osios armijos užnugaryje vėl įsikasė naujai suformuotas 14-asis įtvirtinimų 
rajonas. Fronto šarvuotoji ir tankų kariuomenė liepą turėjo keturias brigadas: 
1-ąją, 61-ąją, 152-ąją ir 220-ąją, du sunkiųjų tankų proveržio pulkus - 31-ąjį 
ir 41-ąjį, aprūpintus britų mašinomis. Ir trys atskirieji tankų batalionai — 
86-asis, 118-asis, 287-asis. Be to, dar buvo tokie fronto mokomieji daliniai: 
12-asis tankų pulkas ir tankų vadų rengimo kursai. Turėta daugiau nei 420 
tankų ir dar apie 40 - mokomuosiuose daliniuose. Lyginant su 1941 metų 
rugsėju, pabūklų ir minosvaidžių skaičius padidėjo dvigubai. Fronto KOP ir 
Baltijos laivynas liepos viduryje turėjo 340 lėktuvų. 

“- 


Raudonosios armijos kariai išvyksta į frontą. Palydos dar su orkestru Nevos krantinėje, 


Leningradas. 1941 m. 


Rugpjūčio 1 d. Volchovo frontas turėjo 33 šaulių divizijas, 11 šaulių, 1 oro 
desanto, 7 tankų brigadas, 1 įtvirtintąjį rajoną, 4 atskiruosius tankų batalio- 
nus, 28 atskiruosius artilerijos pulkus ir 6 reaktyvinių minosvaidžių pulkus, 
14-ąją oro armiją, vadovaujamą generolo majoro I. Žuravliovo, suformuotą 
fronto KOP pagrindu, 116 kovos lėktuvų. 

Armijų grupėje „Šiaurė“ buvo 45 divizijos, iš jų 3 tankų ir 4 motorizuo- 
tosios. Reiche pradėjus trūkti žmogiškųjų išteklių, grupės visose pėstininkų 
divizijose, lyginant su kadrine divizija, vienu trečdaliu buvo sumažinta per- 
sonalo. Dabar jose vietoj devynių buvo tik po šešis pėstininkų batalionus. 

Naują operaciją iš esmės pradėta planuoti nedelsiant. „Vos tik baigėsi 
atskirų kovotojų ir vadų grupių, negalėjusių prasiveržti prie Miasnoj Boro, 
išėjimas iš apsupimo, - prisimena fronto vyriausiasis inžinierius generolas 
pulkininkas A. Chrenovas, - o vyriausioji vadovybė jau skubėjo surengti 
naują puolamąją operaciją“. Jis taip pat tikina, kad apie gynybą niekas ne- 
mąstė nė dienos, jos organizuoti nemokėjo ir net nesirengė: „Reikia pradėti 
nuo to, kad daugelyje ruožų buvo apskritai tik po vieną gynybos ruožą, su- 
darytą iš dviejų tranšėjų (arba tiksliau iš to, kas buvo vietoje tų tranšėjų). Visa 
ankstesnioji patirtis mane įtikino, kad iš tikro nuolatinė gali būti tik gynyba, 
kuri turi du - priešakinį ir pagrindinį - ruožus. Be to, ir tie ruožai, mano nuo- 
mone, neišsiskyrė patikimumu. Tokios sistemos pagrindas - jungianti visas 
pozicijas ugnies sąveika. Aš visur mačiau tik atskiras, kiekvieną sau, artile- 
rijos, kulkosvaidžių ir minosvaidžių pozicijas. Toks gynybos organizavimas 
„buvo niekam tikęs prieš hitlerininkų galingą apšaudymą ir netikėtą jų ma- 

nevrą. Priešo priešakinio krašto artumas grėsė tuo, kad kiekvienas atskiras 
ugnies taškas be kitų paramos galėjo būti lengvai blokuotas ir sunaikintas“. 

Tačiau ši problema nieko nejaudino, vokiečių mes nebijojome, užsiimti 
tokiais „niekais“ nebuvo laiko. Sovietų kariuomenė ir šiaip nė dienos ne- 
sėdėjo be darbo, nes mūsų generolai buvo įsitikinę, jog „gynyba tvirkina“ 
kareivį. Kad taip nenutiktų, taip pat dėl „būtinybės nukraujinti priešą“, „iš- 
sklaidyti jo grupuotę“, sudaryti „palankias sąlygas“ Leningrado, Volchovo 
frontai aktyviai veikė visomis kryptimis. 

Nuo liepos 20 iki rugpjūčio 26 d. generolo Nikolajevo 42-oji armija ir nuo 
liepos 23 iki rugpjūčio 4 d. generolo Sviridovo 55-oji armija atakavo prie- 
šą keliuose ruožuose Uricko ir Kolpino rajonuose. 268-ajai šaulių divizijai, 
patyrusiai didžiulių nuostolių, remiamai 220-osios tankų brigados, pavy- 
ko užimti Putrolovą ir Jam Ižorą. Generolo Gusevo 4-oji armija 311-osios, 
80-osios, 44-osios, 310-osios šaulių divizijų, 186-osios ir 195-osios tankų bri- 
gadų pajėgomis visą liepą ir rugpjūtį puolė Kirišus, kuriuos gynė pamaino- 
mis keičiami 11-asis ir 21-asis pėstininkų batalionai. Tik per vieną liepos 11 
dieną į placdarmą buvo iššauta 9550 minų ir sviedinių, liepos 29 d. sunaudo- 
ta 2900 sviedinių. Pats kaimas jau neegzistavo, neįveikiama priešo pozicija 


Sovietų 120 mm minosvaidžio tarnyba. 

liko ant kalvos ir girioje „Vysokaja“, kuri užėmė vyraujančią vietą ir dengė 
vokiečių perkėlas per Volchovą, chemijos kombinato griuvėsius, kurie buvo 
paversti žiedinės gynybos mazgu. Kirišai tapo viena iš kruviniausių vietų 
Volchovo fronte, praėjus keletui mūšio dienų, batalionuose liko vienetai ak- 
tyvių durtuvų. Prūseliai taip pat patyrė didžiulių nuostolių, placdarmą va- 
dino „antruoju Verdenu“. Geležies laužas supo vokiečių pozicijas, rodė jų 


liniją - aplinkui riogsojo 170 sudegusių, kareivių Žargonu vadinamų „rudai- 
siais“, sovietų tankų. Vokiečiai jiems pasiekti pasidarė takus, o po dugnais 
įrengė kulkosvaidžių lizdus. 


Vokiečių 
pozicija, įrengta 
sudegusio 
sovietų tanko 


priedangoje. 


Ypatingų pergalių niekam pasiekti nepavyko. Kokia iš viso to nauda? 
Jeigu tikėsime tais, kurie aiškino, šių veiksmų prasmę mūsų vadai matė ten, 
kad jie „laikė vokiečius nuolatinėje įtampoje“, taip tikrino savo kariuome- 
nės pasirengimą pulti ir „tarsi repetavo blokados nutraukimą“. 

Remdamasis Uricko operacijos rezultatais Govorovas, pats mokyčiausias 
generolas, pirmasis iš Leningrado fronto vadų, kuriam rūpėjo realus kariuo- 
menės kovinis rengimas, išleido triuškinamą įsakymą: 


„1942 m. liepos 29 d. vykdydama operaciją Uricko kryptimi 42-osios armi- 
jos vadovybė, kariuomenė, štabai vėl pakartojo virtinę didelių klaidų rengiantis 
mūšiui, politiškai rengiantis kautynėms, vadovaujant kautynėms ir organizuo- 
jant kariuomenės rūšių sąveiką, o visa tai kartu lėmė, kad dalinių kovinė užduo- 
tis buvo neįvykdyta. 

Armijos karo taryba nesiėmė priemonių patikrinti 85-osios šaulių divizijos 
vadovavimo kautynėms sistemas mūšyje, nesiėmė būtinų priemonių vietoje ša- 
linti mūšyje pastebėtas valdymo klaidas, neparodė būtino reiklumo ir iš esmės 
nieko nepadarė, kad divizija įvykdytų skirtas užduotis. Karo taryba leido per visą 
mūšį save klaidinti, neišsiaiškino melagingų raportų, net nesuvokė aiškios netie- 
sos ir raporto vykdytojų prieštaravimų. 

Nežinodama padėties armijos karo taryba pateikė fronto karo tarybai melagin- 
gus, nepatikrintus raportus apie sėkmingai atliktą 85-ajai šaulių divizijai iškeltą 
užduotį, o tuo metu divizija dar net nepradėjo jos vykdyti. 

85-osios šaulių divizijos, 59-ojo ir 109-ojo šaulių pulkų vadovybės elgėsi bai- 
liai vadovaudamos mūšiui iš blindažų ir neturėjo stebėjimo postų, iš kurių būtų 
matomas jų kariuomenės veiksmų laukas. Divizijoje neatsirado vado ar politinio 
darbuotojo, kuris būtų laiku atskleidęs, kad nevykdomas kovinis įsakymas, ir as- 
meniniu pavyzdžiu, dalyvaudamas mūšyje, patrauktų paskui save dalinius ir pa- 
dalinius bei įvykdytų įsakymą. 

ĮSAKAU: 

42-osios armijos karo tarybai — generolui leitenantui Nikolajevui ir brigados 
komisarui Paniuškinui - už antrą kartą operacijoje padarytas vadovavimo klai- 
das, kai kariuomenė neįvykdė paskirtų užduočių, pareikšti papeikimą. 

85-osios šaulių divizijos vadus ir politinius darbuotojus, kurie buvo pagrindi- 
niai neįvykdytos užduoties kaltininkai, atleisti iš pareigų, atimti ar pažeminti ka- 
rinį laipsnį, atimti ordinus ir medalius bei pasiųsti į fronto baudžiamąjį batalioną. 

Jaunesnįjį ir eilinį personalą, kuris mūšyje elgėsi bailiai, paimti iš padalinių ir 
pasiųsti į armijos baudžiamąją kuopą“. 

Kartu vyko pasirengimas naujai blokados nutraukimo operacijai, kurio- 
je turėjo dalyvauti Leningrado bei Volchovo frontų pajėgos, ir veikti išvien 
su Baltijos laivynu. Kovos veiksmų rajonu buvo pasirinktas skiriantis sovie- 
tų frontus kyšulys piečiau Ladogos ežero. Visa užmačia buvo ta, kad prieš- 
priešiniais smūgiais trumpiausio nuotolio kryptimi būtų sutriuškinta priešo 
Mgos-Siniavino grupuotė ir deblokuotas Leningradas. 

Šiame kelyje sovietų kariuomenei reikėjo įveikti gerai įrengtas ir stipriai 
įtvirtintas gynybos pozicijas su daugybe natūralių ir dirbtinių kliūčių. Per 
vienuolika mėnesių vokiečiai labai stengėsi, kad kyšulys taptų neįveikia- 
mas. Visuose natūraliuose ruožuose, palei upes ir ežerus, griovius ir pelkes, 
kalvas, darbininkų gyvenvietėse vokiečiai sukūrė gynybos pozicijas su dau- 
gybe pasipriešinimo mazgų ir atsparos punktų bei artilerijos ir minosvai- 
džių baterijomis. Įgulų personalas buvo įkurdintas tvirtuose blindažuose, 
aprūpintas patikimu ryšiu, priešakinį kraštą dengė minų laukai ir keleto ei- 
lių spygliuotosios vielos užtvaros. 

Pelkėtame grunte buvo neįmanoma iškasti tranšėjų, o vokiečiai nuolat 
mąstė ne tik apie teritorijų užkariavimą, bet ir jų išsaugojimą, statė tvoras. Į 
gruntą buvo įkalama po dvi eiles viela apraizgytų baslių. Juos vokiečiai api- 
pindavo medžių šakomis bei šakelėmis, o į tarpus primesdavo rąstų ir šla- 
pios žemės. Taip buvo padaroma 2-2,5 metro aukščio ir tokio paties pločio 
siena. Žemę kasdavo nuo priešo pusės, kartu prieš įtvirtinimą išrausdavo 
gilų griovį, kurį užliedavo pelkių vanduo. Tvoroje buvo įrengiami dzotai ir 
ambrazūros šaudyti. Kaip parodė kovos veiksmų patirtis, įveikti tokią kliūtį 


Savanoriško SS legiono „Norvegija“ kariai apkase, ginkluoti 


kulkosvaidžiu MG-34. Rytų frontas. 


buvo labai sunku. Paprastai pionieriai prišliauždavo prie tvoros, padėda- 
vo po ja galingą sprogmenį ir, jam sprogus, susidarydavo landa, pro kurią 
puldavo pėstininkai. Kartais plyšį tiesioginiu taikymu pramušdavo artileri- 
ja. Tvorai įveikti visada reikėjo daugybės pastangų ir kraujo. Be to, papras- 
tai visada būdavo dar viena tvora, užmaskuotų ugniaviečių ir atkirsti ata- 
kuojantiems kariams skirtų pozicijų. 1942 m. vasarą sovietų karo inžinieriai 
skeptiškai žvelgė į tokias „viduramžiškas“, be to, labai daug darbo reikalau- 
jančias fortifikavimo „konstrukcijas“. 

Kita vertus, pati vietovė, Mereckovo nuomone, puolimui buvo „beveik 
netinkama“. Nuo Ladogos kranto iki Siniavino driekėsi platūs durpynai, 
o piečiau, per 1,5-2 kilometrus - ištisi sunkiai įveikiami miškai su pelkė- 
tais ruožais ir akivarais. Beveik vienintelė sausa vieta buvo Siniavino kal- 
kakmenio kalvos, kurios 10-15 metrų kilo virš juosiančios ją plokščios lygu- 
mos. Ten buvo pagrindinė priešo gynybos pozicija, iš kurios galima stebėti 
ir apšaudyti vietovę per keletą kilometrų aplinkui. Visus įveikiamus ruo- 
žus ugnimi dengė dotai, artilerijos ugniavietės ir jie buvo tankiai užminuo- 
ti. Geresnių sąlygų tiems, kurie turėjo gintis nedidelėmis pajėgomis, sunku 


< Vermachto kariai Leningrado fronte eina šalia sudaužytų 


sovietų tankų T-34. 331 


Savanoriško SS legiono „Norvegija“ kariai pasirengę šaudyti iš kulkosvaidžio MG-34, 


buvo sugalvoti. Manšteinas nepamiršo pažymėti: „...mes niekada nerengtu- 
me prasiveržimo tokioje vietoje“. Mereckovas, susigaudęs vietovės topogra- 
fijoje, net 1944 metais skėstelėjo rankomis: „Suprantama, durpynai ir pelky- 
nai šiauriau Siniavino bei ištisi miškai piečiau jo sudarė didžiulių problemų, 
ypač naudojant sunkiuosius ginklus ir galingą techniką. Bet kur rasti geres- 
nę vietovę nei ši?“ 

Iš tikro pati idėja įveikti bene 16 kilometrų, skiriančius sovietų frontus, 
netikėtu smūgiu atrodė labai viliojanti. Sovietų karvedys, „padedamas 
sėkmės“, manė pasieksiąs Nevą per dvi tris paras. Buvo tikimasi pasiremti 
netikėtumo taktiniu ir operatyviniu veiksniu bei tuo, kad vokiečiai, kovo- 
jantys „pagal taisykles“, tokios „kvailystės“ iš priešo nesitiki. 

Vykdydamas vyriausiosios vadovybės nurodymus Leningrado fronto 
vadas generolas Govorovas nusprendė smogti du smūgius 55-osios armi- 
jos ir Nevos operatyvinės grupės pajėgomis: pirmąjį Tosno ruože, antrą- 
jį - Siniavino kryptimi ir susijungti su Volchovo fronto kariuomene. Kiti 
fronto junginiai turėjo vykdyti aktyvius puolamuosius veiksmus Uricko ir 
Staropanovo ruožuose ir neleisti vokiečiams manevruoti pajėgomis. Baltijos 
laivyno laivai turėjo išlaipinti desantą į priešingą Nevos krantą ir Tosną, 

Sovietų maršalas K. Mereckovas N 


apdovanoja raudonarmietį. 


užimti tiltus ir perkėlas bei užtikrinti Leningrado fronto smogiamųjų gru- 
pių vandens ruožų forsavimą ir puolimo plėtrą. Fronto karinės oro pajėgos 
turėjo 185, Baltijos laivynas - 187 tvarkingus lėktuvus. 

Volchovo fronto vado sprendimu buvo planuojama didelių pėstinin- 
kų masių smūgiu tarsi taranu pralaužti priešo gynybą 15 kilometrų ruože 
tarp Gonto Lipkos ir Voronovo, aplenkti Siniaviną iš pietų, pasiekti Nevą 
Otradnojės rajone, susijungti su Leningrado frontu ir kartu su juo sutriuš- 
kinti priešo Mgos grupuotę. Būsimojo proveržio rajone buvo telkiamas 150 
tūkstančių karių kumštis iš generolo Starikovo 8-osios armijos junginių — 
128-osios, 265-osios, 11-osios, 286-osios, 327-osios šaulių, 3-iosios, 19-osios, 
24-osios gvardijos divizijų, 1-osios atskirosios kalnų šaulių, 16-osios tankų 
brigados, 107-ojo, 500-ojo, 502-ojo, 503-iojo, 507-ojo tankų batalionų; 4-ojo 
gvardijos šaulių korpuso - 259-osios šaulių divizijos, 22-osios, 23-iosios, 
32-osios, 33-iosios, 57-osios, 137-osios, 140-osios šaulių brigadų ir genero- 
lo Klykovo 2-osios smogiamosios armijos — 191-osios ir 374-osios šaulių di- 
vizijų, išrikiuotų trimis ešelonais. Idėjos esmė: dideliu tempu prasiveržti 
prie Nevos, kol atvyks vokiečių pastiprinimas iš kitų ruožų. Pirmąjį ešelo- 
ną turėjo paremti galinga artilerijos grupuotė, kurioje buvo 12 artilerijos ir 
9 minosvaidžių pulkai, 4 atskirieji minosvaidžių batalionai, 3 gvardijos mi- 
nosvaidžių M-13 pulkai ir 7 gvardijos minosvaidžių M-30 divizionai. 8-oji 
armija su jai priskirtomis priemonėmis turėjo 1657 pabūklus ir minosvai- 
džius ir apie 150 tankų. 

Volchovo rajone fronto vadas sutelkė stiprų rezervą iš penkių šaulių 
divizijų ir vienos šaulių brigados. Miške, prie Voibokalo stoties buvo įreng- 
ta pagalbinė vadavietė, kur ir persikėlė Mereckovo štabas. Prasiveržimui 
prie Leningrado buvo skirta 14 šaulių divizijų, 7 šaulių ir 6 tankų brigados, 

Legiono „Norvegija“ vadas Rytų fronte. 


7 atskirieji tankų batalionai. Be to, plane numatyta smogti pagalbinius 
smūgius likusiųjų — 54-osios, 4-osios, 59-osios ir 52-osi0s - armijų veikimo 
ruožuose. 

Generolo Lindemano 18-oji armija rugpjūčio vidury turėjo 25 divizijas, iš 
jų vieną tankų, vieną kalnų šaulių ir tris apsaugos, SS 2-ąją pėstininkų bri- 
gadą ir SS legioną „Norvegija“. Iš viso Šliselburgo kyšulio perimetrą sau- 
gojo 26-asis armijos korpusas, kurį sudarė 227-oji ir 223-ioji pėstininkų di- 
vizijos ir du apsaugos pulkai. Nuo Nevos vidurupio iki Uricko Leningradą 
juosė 50-asis armijos korpusas, sudarytas iš SS policijos divizijos, 121-osios 
ir 215-osios pėstininkų divizijos ir SS brigados. Oranienbaumo placdarmą 
blokavo 58-osios ir 225-osios divizijų daliniai. Aplink Pogostę ir Kirišus — 
28-asis korpusas — 96-oji, 217-oji, 93-ioji, 11-oji, 21-oji ir 269-oji pėstininkų 
divizijos. Nuo Gruzino placdarmo iki Naugardo lygiagrečiai su plentu gy- 
nėsi 1-asis ir 38-asis armijos korpusai. Juose buvo 61-oji, 1-oji, 291-oji, 254- 
oji, 212-oji pėstininkų divizijos. Rezerve lūkuriavo 12-oji tankų ir 5-oji kalnų 
šaulių divizijos. Ispanai iš Naugardo rajono persidislokavo į Tosno rajoną. 

Rugpjūčio pradžioje puolimo planą patvirtino vyriausioji vadovybė. 
Frontas gavo daug žygio kuopų, tankų, didelės ir ypatingos galios artileri- 
jos, reaktyvinių minosvaidžių, sviedinių ir technikos priemonių, iš jų paties 
Stalino įsakymu - 20 tūkstančių automatų. Per mėnesį 14-osios oro armijos 
lėktuvų skaičius padidintas iki 330 mašinų. 

Volchovo fronto štabui 
siekiant sukurti smogiamą- 
ją grupuotę pagrindiniame 
ruože, reikėjo pergrupuoti 
13 šaulių divizijų ir 6 tankų 
brigadas, daugiau nei 20 arti- 
lerijos pulkų, didelę dalį spe- 
cialiųjų dalinių ir padalinių — 
visa tai reikėjo padaryti esant 
ribotam kelių tinklui ir tra- 
diciškai trumpiausiu laiku. 
Užtikrinant slaptą pajėgų per- 
metimą į kairįjį fronto sparną, 
buvo imtasi įvairių maskuoja- 
mųjų ir dezinformuojamųjų 
priemonių. Pavyzdžiui, dalis 
kariuomenės, paskelbus apie 
permetimą prie Stalingrado, 
ešelonais gabenta iš Mažosios 
Višeros į Tichviną aplinkiniu 
keliu — per Maskvą, Vologdą 
ir Čerepovecą. Kartu buvo 
imituojama, kad rengiama 
didelė operacija Naugardo Vokiečių kariai Feodosijoje, vėliau permesti prie 
rajone. Visi įsakymai buvo Leningrado. 1942 m. 
perduodami žodžiu ir tik pa- 
tiems armijų karo tarybos nariams bei vadams, korpusų vadams, kurie buvo 
kviečiami atvykti į fronto štabą. 

Mereckovas viską taip „įslaptino“, kad, net praėjus daugeliui metų, rašy- 
damas apie jam tiesiogiai vadovaujant vykdytą Siniavino operacijos paren- 


gimą, įsigudrino nė žodeliu neprasitarti apie jo ir vokiečių priešais jį turimas 
pajėgas, o, analizuodamas mūšių eigą, neprisiminė nė vienos savo divizijos! 
Ko verti karvedžio memuarai, kuriuose nėra nė vieno konkretaus skaičiaus, 
išskyrus pateiktus „iš lubų“ vokiečių nuostolius, be jokių išvadų, išskyrus 
vieną: „Kas buvo, tas buvo!“ Labai svarbia priežastimi kuo skubiau įvyk- 
dyti puolamąją operaciją sovietų istorikai laiko būtinybę smogti išanksti- 
nį smūgį, siekiant nutraukti vokiečių rengiamą naują Leningrado puolimą. 
Vargšeliai visiškai susipainiojo ir tai suprantama: ko iš tikro norėjo sovietų 

Vokiečių feldmaršalas E. Manšteinas po apdovanojimo Kryme su štabo karininkais. 


vyriausioji vadovybė - „pralaužti blokadą“ ar „nutraukti puolimą“? Idėją 
pasičiupo vėl pralaimėjęs kautynes maršalas Mereckovas: „Tik ką baigė- 
si sunki Liubanės operacija, atitraukusi nuo Leningrado dalį hitlerininkų 
kariuomenės. Kareiviai pavargo. Tačiau delsti nebuvo galima, nes vokiečių 
vadovybė rengėsi ryžtingam puolimui“. Trumpai sakant, ar taip, ar kitaip, 
bet reikėjo skubėti. 

Iš tikro vokiečių tautos fiureris įsitikinęs, kad išnaikinti badu ir teroru le- 
ningradiečių nepavyko, buvo linkęs užbaigti darbą, pradėtą 1941 metų rug- 
sėjį, ir „įveikti likusius dešimt kilometrų“. Tačiau nusprendė jį atidėti dėl 
Baku naftos užėmimo, susisiekimo su Turkija ir prasiveržimo į Artimuosius 
Rytus. Kaip ir ankstesnieji pretendentai į pasaulio viešpačius - Aleksandras 
Makedonietis ar Napoleonas, - Hitleris buvo romantikas ir taip pat svajojo 
apie Indiją. 

Vermachto vasaros kampanija susiklostė labai sėkmingai. Mažiau kaip per 
mėnesį vokiečių kariuomenė sutriuškino Briansko, Pietvakarių ir Pietų fron- 
tus, pagrindiniuose ruožuose pasistūmėjo 400 kilometrų, užėmė Donbasą, 
Rostovą, Sevastopolį, pradėjo puolimą didžiuliame lanke Stalingrado link. 
Pietuose vykusiuose mūšiuose Raudonoji armija neteko 570 tūkstančių karei- 
vių ir karininkų, 2436 tankų, beveik 14 tūkstančių pabūklų ir minosvaidžių. 

Reikalai buvo tokie geri, kad Hitleris savo rankomis pradėjo laužyti iki 
smulkiausių detalių apgalvotą planą „Blau“. Įsivaizdavęs, kad į mūšį rusai 
metė paskutinius rezervus ir rimtai priešintis jau negalės, fiureris nuspren- 
dė paskubinti įvykius ir vietoj numatytų nuoseklių operacijų - iš pradžių 
Stalingrado užėmimo, paskui Kaukazo, - įsakė vienu metu pradėti du puo- 
limus dviem skirtingomis kryptimis. Atsilaisvinusią po Krymo užėmimo 
11-ąją Manšteino armiją (už Sevastopolio užėmimą jam buvo suteiktas feld- 
maršalo laipsnis), kuri pagal pirmapradį planą turėjo būti permesta per 
Kerčės sąsiaurį į Tamanės pusiasalį, nuspręsta panaudoti prie Leningrado. 

Liepos 19 d. sausumos kariuomenės generalinis štabas informavo ar- 
mijų grupės „Šiaurė“ vadovybę, kad „šiuo metu tikslinga... vietoje puoli- 
mo Kronštato įlankos fronte pradėti Leningrado puolimą, kurio tikslas — 
užimti miestą, susijungti su suomiais šiauriau Leningrado ir kartu už- 
blokuoti Baltijos laivyną“. Vyriausiojo ginkluotųjų pajėgų vado Adolfo 
Hitlerio galutinis sprendimas buvo įformintas 1942 m. liepos 23 d. direktyva 
Nr. 45: „Armijų grupei „Šiaurė“ rugsėjo pradžioje parengti Leningrado už- 
ėmimą. Operacijai suteikiamas kodinis pavadinimas „Fojercauber“ (vėliau 
„Nordlicht“). Dėl to armijų grupei priskirti 11-osios armijos penkias divizi- 
jas kartu su sunkiąja artilerija ir ypatingos galios artilerija, taip pat kitus bū- 
tinus dalinius iš vyriausiosios vadovybės rezervo“. 

Taip nutiko, kad rugpjūčio 12 d. grįžęs po atostogų į Krymą Manšteinas 
sužinojo, jog visus jo štabo sukurtus Kerčės sąsiaurio forsavimo grafikus ga- 
lima išmesti į šiukšlių krepšį. Be to, vokiečių 11-osios armijos kariai nuo lie- 
pos vidurio buvo apdovanojami ir „ilsėjosi po patirtų visų vargų“. 

Rugpjūčio 23 d. fiurerio būstinėje Vinicoje įvyko pasitarimas, skirtas 
rengiamam Leningrado puolimui, į kurį buvo pakviestas armijų grupės 
„Šiaurė“ vadas generolas feldmaršalas Kiuchleris. Hitleris patvirtino už- 
duotį - susisiekti su suomiais, užimti miestą ir sulyginti jį su žeme. Už puo- 
limą tiesiogiai atsakingu buvo paskirtas feldmaršalas Manšteinas ir 11-osios 
armijos štabas. Kartu su juo reikėjo į šiaurę permesti Krymo kampanijos 
veteranus - 24-ąją, 132-ąją, 170-ąją pėstininkų, 28-ąją jėgerių divizijas ir ap- 
supties artileriją. 11-osios armijos štabui pavaldžios tapo 12 divizijų, iš jų 

frontu į šiaurę 12-oji tankų ir SS brigada; 18-osios armijos štabas - junginiai 
Volchovo ruože. Išbandyti kovos sąlygomis prie Leningrado buvo pasiųs- 
tas 502-asis naujausių sunkiųjų tankų T-VI „Tigras“ batalionas. Vokiečiai 
taip pat per savo atstovą prie Suomijos vyriausiosios vadovybės teiravo- 
si suomių, ar jie dalyvaus „bendrame projekte“ ir imsis į aktyvių veiksmų 
Karelijos sąsmaukoje. Atsakyta, kad „Suomija miesto puolime nedalyvaus“. 

Manšteinas iš karto atsisakė pulti Leningradą. Aplinkui miestą buvo su- 
kurta giliai ešelonuota įtvirtinimų sistema. Kariuomenės gynyba sudary- 
ta iš dviejų juostų su tarpiniais ruožais ir atskiromis pozicijomis. Tiesiogiai 
už jų sukurta miesto vidaus gynybos sistema (MVGS), sudaryta iš išorinės 
juostos ir šešių miesto sektorių. Išorinė miesto vidaus gynybos sistema su- 
skirstyta į keturis rajonus: pietinį, vakarinį, rytinį ir šiaurinį, kuriuose suda- 
ryti lauko tipo įrenginiai. Miesto sektorius buvo sudarytas iš atsparos punk- 
tų sistemos ir aplinkui parengtų gynybai pastatų bei gamyklų teritorijų. 
Per 1942 metų vasarą ir rudenį leningradiečiai įrengė daugiau nei 8100 kul- 
kosvaidžių ir artilerijos ugniaviečių, 17 km barikadų, 25 km prieštankinių 
griovių ir 52 kilometrus susisiekimo apkasų. Iš laivų, stiprinant miesto gy- 
nybą išmontuoti 175 mažo kalibro artilerijos pabūklai, miesto ribose šaudy- 


ti į antžeminius taikinius skirta 14 zenitinių divizionų. Leningrado ir prie- 
miesčių teritorija iš esmės buvo paversta vientisu įtvirtinimų rajonu. Miesto 


Rytų frontas: 
generolai Leras ir 


V. fon Richtofenas. 


vidaus gynybos sistemoje buvo karinių dalinių su 10,5 tūkstančio kovotojų, 
beveik 3 tūkstančiai NKVD kariuomenės žmonių, daugiau nei 2,2 tūkstan- 
čio jūreivių. Po pirmojo signalo savo pozicijose turėjo įsitaisyti 4 tūkstančiai 
milicijos darbuotojų ir apie 10 tūkstančių savanorių iš darbininkų būrių. 

„Stebėdami sužinojome, - rašo Manšteinas, - kad mūsų kariuomenė jo- 
kiomis aplinkybėmis neturi būti įtraukta į kovą Leningrado miesto ribose, 
nes ten mūsų pajėgos greitai ištirptų. Hitlerio požiūriu, kad miesto teritori- 
jas atiduoti galima priversti specialiai tam parengto 8-ojo aviacijos korpuso 
antskrydžiais, mes mažai tikėjome, kaip ir prityręs bei išmintingas šio kor- 
puso vadas generolas pulkininkas fon Richthofenas“. 

Todėl feldmaršalas buvo numatęs po smarkaus artilerijos apšaudymo ir 
aviacijos bombardavimo trijų korpusų pajėgomis pralaužti priešo gynybą 
piečiau Leningrado ir pasistūmėti iki miesto pakraščio. Paskui du korpusai 
turėjo pasukti dešiniau, nesustodami forsuoti Nevą, aplenkti Leningradą iš 
rytų ir, nutraukę ryšį su „didžiąja žeme“, sutriuškinti sovietų kariuomenę 
tarp upės ir Ladogos ežero. 

Puolimas buvo numatytas rugsėjo 14 d. 

Ir štai paradoksas: Mereckovas, vos spėjęs skaitytoją supažindinti su tuo, 
kad „delsti nebuvo galima...“, jau kitame puslapyje apstulbina pranešda- 
mas: „Gaila, bet tuo metu niekas iš mūsų nežinojo, jog vokiečių vadovy- 
bė tomis dienomis rengė operaciją galutinai užimti Leningradą... Beje, prie- 
šas taip pat nieko nežinojo apie mūsų rengiamą puolimą. Tenka pripažinti, 

kad abi pusės įstengė nuslėpti, jog rengiasi operacijai, naudodamosi dauge- 
liu maskuotės ir dezinformavimo priemonių“. Keturių mokslinių institutų, 
rašiusių Antrojo pasaulinio karo istoriją, padariniu tapo šis nesklandumas: 
„sovietų vyriausioji vadovybė nusprendė iš anksto aplenkti priešo puolimą 
nieko apie jį nenutuokdama. 

Kad atitrauktų priešo dėmesį ir sukaustytų jo pajėgas visoje fronto linijo- 
je, pirmos aktyvius veiksmus armijos pradėdavo kituose ruožuose. Štai rug- 
pjūčio pradžioje 59-osios armijos 2-oji, 65-oji, 191-oji, 372-oji, 374-oji, 376-oji, 
377-oji, 378-oji, 382-oji divizijos, remiamos dviejų tankų brigadų, trijų vy- 
riausiosios vadovybės rezervo pulkų ir gvardijos minosvaidžių pulko, va- 
karinio Volchovo upės kranto placdarme perėjo į puolimą, užėmė Dymno 
atsparos punktą, tačiau gana greitai suklupo prie Zvankos kaimo. Ir vė- 
liau beveik pusantrų metų generolo Korovnikovo armija „kaustė ir atitrau- 
kė gana dideles priešo pajėgas“ — kaip visada, vos tris priešo pėstininkų 
divizijas. 

Rugpjūčio 15-17 d. Leningrado fronto 55-osios armijos vadovybė suren- 
gė keletą atakų Didžiosios Ižorkos upės slėnio rajone Spalio geležinkelio 
ruože. Jos baigėsi be jokių rezultatų. 

Kartu buvo baigiama rengtis operacijai kairiajame armijos sparne. Buvo 
sumanyta, pasinaudojus pulkininko S. Donskovo 286-osios šaulių divizijos 
pajėgomis, remiant artilerijai ir laivyno aviacijai, smogti priešui, kuris gynėsi 
"| Tosnos vakariniame krante, forsuoti upę ir užimti Ivanovskojės kaimą prie- 
šingame krante. Sėkmingai įvykdžius šį planą, būtų sukurtos palankios są- 
ygos toliau plėsti puolimą Mgos ir Siniavino link. Tosnos žiotyse nuspręsta 


išlaipinti taktinį desantą, kuris turėjo netikėtu smūgiu užimti ir išlaikyti ge- 
ležinkelį bei plento tiltus, kol atvyks tankai bei pėstininkai. Dalyvauti mū- 
šyje dėl išsilaipinimo buvo sukurtos specialios laivyno artilerijos ir aviacijos 
grupės, taip pat išsilaipinimo būrys, kuriam vadovavo 2-ojo rango kapito- 
nas A. Bogdanovičius. Grupė turėjo bene 38 įvairiausius katerius. Desantui 
skirta 280 kovotojų iš Donskovo divizijos 942-ojo šaulių pulko ir 50 jūrei- 
vių iš Leningrado karinės jūrų bazės. Bilietas jiems lėmė kelionę tik į vieną 
pusę, nes, operacijai nepavykus, 268-osios šaulių divizijos sulaipinti į ka- 
terius ir grąžinti plane nebuvo numatyta. Baltijos laivyno vadas admirolas 
V. Tribucas nusprendė pats vadovauti „jūrų operacijai“ iš Nevos krante 
įrengtos vadavietės: „Iš čia buvo siunčiami mano įsakymai artilerijos ir avi- 
acijos vadams dėl poveikio priešui didinimo“. 

Generolo Sviridovo 55-oji armija ruože nuo Jam Ižoros iki Ust Tosnos 
kovojo prieš generolo majoro Viunenbergo vadovaujamą SS policijos divi- 
ziją ir jos štabą Nikolsko kaime. Divizijos rezerve buvo pionierių batalionas 
ir dvi pėstininkų kuopos. Būsimosios operacijos rajone gintis pasirengė SS 
1-ojo pulko 2-asis batalionas. 

Rugpjūčio 19 d. 11.00 dešimtys sovietų pabūklų smogė vokiečių pozi- 
cijoms. Tuo pačiu metu toliašaudės baterijos ir Baltijos laivyno patrankos 
paralyžiavo priešo artileriją Krasnyj Bore ir Otradne. Iš Nevos tiesioginiu 
taikymu šaudė eskadrinis minininkas, kanonierės ir šarvuotieji kateriai. 
Sausumos bei jūrų lakūnai smogė smarkų smūgį bombomis. Po 70 minučių 
trukusio artilerijos parengimo paskui ugnies sieną nuo „Lenspirtstroj“ ga- 
myklos, remiami sunkiųjų tankų, į ataką puolė pėstininkai. 

12 val. iš Kormčino kaimo pajudėjo katerių būrys ir, slepiamas dūmų už- 
dangos, vokiečiams nesitikint, išlaipintas desantas rytiniame Tosnos krante. 
Šuoliu įveikę 1200 metrų atstumą desantininkai užėmė abu kelius, vedan- 
čius prie tiltų, ir pradėjo stumtis Ivanovsko link. Kartu su automatininkais 
einantys pionieriai iš karto išminavo plento tiltą, kurio susprogdinti vokie- 
čiai nespėjo. 

268-osios divizijos pulkai užėmė Ust Tosną, o dalis pajėgų tiltu persikė- 
lė į rytinį krantą. Iki 15 valandos buvo užimtas Ivanovskas, o priešakiniai 
sovietų padaliniai pasiekė Pelos stotį. Tačiau išplėsti puolimo nepavyko. 
Atsitokėjęs priešas nuolat kontratakavo metęs į mūšį visus rezervus, net ir 
užnugario tarnybas. Rusai didino pajėgas išlaipinę desantą dar dviem ban- 
gomis. Tačiau užimti geležinkelio tiltą ir pasistūmėti tolyn į rytus nepavy- 
ko. Pirmąją dieną kliudė tradiciniai trūkumai rengiant operaciją: sausumos 

kariuomenė ir laivynas savo partijas giedojo atskirai. Sąveikos nebuvo, nes 
neturėta jokio bendrų veiksmų plano. Išlaipinus desantą, su juo neužmegz- 
tas ryšys ir paramos grupės artilerija pasirodė nepajėgi jiems realiai padė- 
ti mūšiuose plečiant placdarmą. Kovotojai veržėsi priekin, tačiau neįstengė 
įsitvirtinti užimtoje teritorijoje, paliko užnugaryje bei sparnuose vokiečių 
automatininkus ir nenuslopintus ugnies taškus. 

„Puolimas vyksta permainingai, - parašė savo dienoraštyje 947-ojo šau- 
lių pulko vertėja I. Dunajevskaja. - Nuostoliai milžiniški. O ko reikėjo ti- 
kėtis, kai papildymas atvyko prieš pačią operaciją ir į mūšį mestas beveik 
nesustodamas; jis nedalyvavo mokymuose, vadai nepažinojo kovotojų, ko- 
votojai - vadų, be to, vos pažinojo vienas kitą! Ir vis tiek mūsų spaudimas 
buvo didžiulis: vokiečiai baiminasi, vietomis jie puolami, aidi „ura“, tačiau 
artilerija šaudo iš dešiniojo sparno, nuo geležinkelio tilto iš fronto ir užnu- 
gario, išsaukštesnėje vietoje įsikūrusio Krasnyj Boro ir mūsų pasistūmėjimo 
priekin nelieka. Tuo metu pulko komisaras vyresnysis bataliono komisa- 
ras Riazanovas „užsiėmęs asmenine profilaktika“, t. y. iš anksto ieško kaltų 
rengdamasis būsimajam pasiteisinimui“. 

Vokiečiai tvirtai stojo į gynybą abiejuose upės krantuose piečiau 
Šliselburgo trakto ir artilerijos, minosvaidžių ugnimi sudaužė plento tiltą, 
dėl to persikelti į rytinį krantą galimybės neliko, o, atžygiavus 61-osios di- 
vizijos 151-ojo pulko batalionui, kuris vėl užėmė savo tranšėjas Ust Tosne, 
atkūrė ankstesnįjį priešakinį ruožą. Prasiveržusi į Ivanovą sovietų grupuotė - 
vyresniojo leitenanto A. Kostrubo desantininkai ir majoro A. Kliukanovo 
952-asis pulkas — buvo atkirsti nuo pagrindinių pajėgų. Donskovo divi- 
zija per dieną neteko pusės savo personalo, 947-ajame šaulių pulke, nu- 
blokštame į pradines pozicijas, neliko 70/o personalo. Susidarė dar vienas — 
Ivanovsko - „sklypelis“, kurio dydis buvo 600 metrų Nevos kranto iki 
Tosnos žiočių ir 400 metrų iki geležinkelio, bei dar vienas „Mirties slėnis 
(vok. Erika-Schneise)“ - žemės ruoželis tarp „betoninio kelio“ ir geležinkelio 
sankasos. 

Iš vakarinio kranto į placdarmą mėginta pristatyti maisto produktų ir 
šaudmenų, tačiau reta valtis pasiekė tikslą. Gynėjų skaičius greit tirpo. 
Priešui į pagalbą atskubėjo 12-osios tankų divizijos 25-asis pulkas, vado- 
vaujamas pulkininko Bajerio, kurio užduotis buvo susigrąžinti Ivanovskoję. 
Vokiečiai taip pat pripažino, kad dviejų batalionų nuostoliai per dvi įnir- 
tingų mūšių dienas „buvo dideli“: 33 žuvę, 3 dingę be žinios ir 205 sužeisti. 
Rugpjūčio 21 d. Bajerio kovos grupė pradėjo puolimą iš vakarų ir dienos vi- 
duryje vėl užėmė Ivanovskoję. 

Vokiečių dalinys žygiuoja Volchovo fronte vadinta „Erikos proskyna'. 


Sovietų kariai šį ruožą vadino vienu iš daugelio „Mirties slėnių". 


Rugpjūčio 23 d. 55-osios armijos vadas nusprendė mesti į mūšį pulkinin- 
ko N. Simoniako 136-ąją šaulių diviziją, suformuotą 8-osios Hanguto briga- 
dos pagrindu. Jos užduotis buvo paremti 268-osios divizijos puolimą, va- 
kariniame krante iš griovų išguiti priešą, užimti geležinkelio tiltą. Užduotis 
liko neįvykdyta. Divizijos 342-asis pulkas persikėlė į upės rytinį krantą 
aukštupio kryptimi kiek toliau pionierių nutiestu tiltu, o 270-ojo pulko bata- 
lioną su dideliais nuostoliais permetė į placdarmą „jūrų medžiotojai“. Bet ir 
čia, rytiniame ruože, pergalės pasiekti nepavyko. 

Buvęs 342-ojo pulko kuopos vadas priminė 2-ojo bataliono ataką: 
„Artilerijos rengimui skirta pernelyg mažai sviedinių. Jis vyko vos penkias- 
dešimt minučių. Naudos iš to buvo mažai, ko gera, daugiau žalos, nes iš 
mūsų pusės prasidėjęs šaudymas atkreipė priešo dėmesį. Ėjome palei san- 
kasą visu ūgiu, skubėdami... Įveikėme šešis šimtus metrų - vokiečiai pradėjo 
šaudyti. Pamėginome šliaužti, tačiau priešakyje, pasirodo, buvo minų laukai 
ir vielų užtvaros. Praskrido du ar trys mūsų lėktuvai. Nieko ypatinga nenu- 
veikė, tik pakėlė vokiečių aviaciją. Apsaugos mes iš esmės neturėjome. Jeigu 
kalbėtume sąžiningai, netekome 70*6 savo personalo. Neliko nė vieno būrio 

vado, kuopų vadų teliko dvejetas. Iki vakaro iš 460 žmonių batalione liko: 
vidurinės grandies vadų - 8, jaunesniųjų - 9, eilinių - 23. 

Mes pasistūmėjome ne daugiau kaip 2 kilometrus nuo Tosnos. Per die- 
ną atremdavome po penkias šešias esesininkų kontratakas... Į mūšį įvestas 
269-asis ir 270-asis pulkas. Jie iki auštant pasistūmėjo toliau už mus visu ki- 
lometru. Man atrodo, kad operacija nepavyko todėl, jog iš karto puolėme ne 
visa divizija, bet atskirais pulkais, o artilerijos aiškiai neužteko“. 

Iš vokiečių pusės sovietų pulko puolimą atrėmė 636-ojo apsaugos bata- 
liono pėstininkų kuopa, sustiprinta kulkosvaidžiais, remiama 25-ojo pulko 
tankistų bei artilerijos. Vokiečiams nebuvo saldu, tiesa, „jų siaubingi nuo- 
stoliai“ gali mums, rusams, sukelti isterijos priepuolį. Policijos divizijos ve- 
teranas F. Huzemanas rašo: „Rugpjūčio 28 d. 11.50 - nauja rusų ataka - iki 
dviejų pulkų pajėgomis Gizekės ruože (vakarinis Tosnos krantas), kuri bai- 
gėsi visišku priešo sunaikinimu. 14.15 rusams tame pačiame ruože pavyksta 
prasiveržti. 17.00 jie pradėjo puolimą prieš 1-ąjį pulką vakariau Tosnos žio- 
čių, tačiau buvo atmušti. 23.00 rusai vėl atakuoja, jiems pavyksta prasiverž- 
ti, tačiau 23.50 puolimas buvo nutrauktas. Ataka - prasiveržimas - kontrata- 
ka - tai vyko be pertraukos visą sekmadienį, rugpjūčio 23 d. Žuvusiuosius 
buvo sunku suskaičiuoti. Specialiosios komandos palaidojo apie 100 žmo- 
nių. Tvarstomajame punkte lankėsi 212 sužeistųjų“. 

Dvi sovietų divizijos laikotarpiu nuo rugpjūčio 19 iki 25 d. neteko dau- 
giau nei 5000 kovotojų, pontoniniu tiltu į vakarinį krantą perėjo 952-asis 
šaulių pulkas - 13 gyvų likusių „kliukanovininkų“. 

Paskutinės dienos virto tik praėjusių dienų kartojimu, bendras kauty- 
nių vaizdas liko nepakitęs. Iki rugpjūčio pabaigos Leningrado fronto jun- 
giniai mėgino išplėsti laimėjimą puldami Mgos kryptimi, verždamiesi iš- 
ilgai Kirovo geležinkelio, bet tai jiems nepavyko. Rugsėjo 2 d. į kovą buvo 
įvestos 43-ioji ir 85-oji šaulių divizijos - rezultatas toks pats. Dėl abiejų pu- 
sių žmogiškųjų rezervų išsekimo mūšiai Tosnoje slopo, be to, dėl prasidėju- 
sio Volchovo fronto puolimo vokiečiams teko atitraukti 151-ąjį pėstininkų 
pulką ir 12-ąją tankų diviziją. (Tiesa, apie „išteklius“: vokiečių šaltinis pasa- 
koja apie sovietų pusėje kovojančius 15 - 16 metų vaikinus, tai patvirtina ir 
55-osios armijos kovos veiksmų žurnalas). 

Generolas Govorovas eilinį kartą įsitikino, kad „daugelis vadų ir štabai 
pamiršo elementarius kariuomenės valdymo ir organizavimo pagrindus, 
neatkreipė dėmesio, kad, pamiršus šiuos pagrindus, galima nutraukti arba 
sužlugdyti bet kokią operaciją“, nors ir kaip gerai ji būtų sumanyta: 


„Jie eina kenkėjiško supaprastinimo keliu 
mechaniškai perkeldami daug paprastesnius 
mūšio valdymo būdus į sudėtingesnio mū- 
šio aplinką. Jie nepasirūpina išsiaiškinti pa- 
dėtį, o juk be to neįmanoma įsivaizduoti bet 
kokio mūšio valdymo. Nežinodami tikrosios 
padėties ir, suprantama, savo bei priešo ka- 
riuomenės padėties, jie atima iš savęs galimy- 
bę organizuoti tolesnius kovos etapus ir visa 
veikla plaukia pasroviui. Tai neišvengiamai 
veda prie to, kad nevaldomų dalinių ataka 
mūšyje tampa nesuderinta atskirų padalinių 
veikla, puolimas praranda savo tikslą, pažei- 
džiama ginklų rūšių sąveikos sistema, dėl to 
priešas perima iniciatyvą, 0 mūsų daliniai 
dėl neorganizuotumo patiria didelių nuosto- 
lių, neįvykdo kovinės užduoties, nors ir turi 
didelę pajėgų persvarą. Armijų, divizijų šta- 
bai, netekę ryšio su kariuomene, kartu neten- 
ka ir įtakos mūšio veiksmams ir jo baigčiai, 
izoliuoti nuo savos kariuomenės štabai 
virsta tiesiog vieta, kur būna vadai, ir, 
savaime suprantama, patys netenka galimy- 
bės vadovauti“. 


Jaunieji kariai leningradiečiai. Sovietų 


kariuomenėje Antrojo pasaulinio karo 
metais tarnavo nemažai vaikų. 
Ne paslaptis, kad tai buvo vienas iš 


būdų nemirti badu. 


Rugsėjo 10 d. frontas stabilizavosi. Mūsų užimtas liko Ust Tosnas ir nedi- 
delis Ivanovskojės placdarmas. Generolo Sviridovo armijos „kruvinus nuos- 
tolius“ visame fronte, patirtus nuo vokiečių SS policijos divizijos, belaisvių 
ir perbėgėlių duomenimis, vokiečiai įvertino 21 tūkstančiu žmonių. 


Įsakyme, skirtame įvertinti Ust Tosnos operaciją, Leningrado fronto va- 
das negailestingai tiksliai įvertino 55-osios armijos veiksmus, kurie plačiąja 


prasme tiko ir visai Raudonajai armijai: 


„Šiai operacijai buvo skirtos 5 šaulių divizijos, tankų brigada, atskirasis 
tankų batalionas, artilerijos ir minosvaidžių didžiulis pastiprinimas ir fronto 
KOP. Būdama pajėgesnė už priešą armija užduoties neįvykdė. 

Pagrindinės neįvykdytos užduoties priežastys: 


„Armijos karo tarybos ir štabo, divizijų štabų bei vadų visiškas nerūpestingu- 
mas ir nemokšiškumas organizuojant ir vykdant priešo taktinę žvalgybą, dėl to 
ir prieš mūšį, ir mūšyje nei armijos vadas, nei divizijų vadai nepažinojo priešo. 

Armijos vadas ir divizijų vadai nemoka vadovauti artilerijos ir minosvaidžių 
pastiprinimui bei tankams šiuolaikiniame puolamajame mūšyje. Artilerijos ir mi- 
nosvaidžių ugnis nebuvo sutelkiama svarbiausiuose ruožuose. Artilerijos ir mi- 
nosvaidžių pastiprinimo taktinės užduotys buvo nurodomos ne mūšio etapuose. 
Poveikio ugnimi objektai apskritai nenurodomi artilerijai, juos artilerijos virši- 
ninkai pasirenka savarankiškai. Minosvaidžių ugnis, neatsižvelgus į daugkarti- 
nius nurodymus, nebuvo naudota sutelktai. 

Dėl neapgalvoto artilerijos ir minosvaidžių panaudojimo priešakiniame krašte 
priešo ugnies sistema, jo minosvaidžių ir artilerijos baterijos nebuvo nuslopintos. 

Tankų padalinių įvedimas į mūšį nebuvo užtikrintas remiantis organizacinė- 
mis priemonėmis. Minų laukai neišminuoti, dėl to įvesti į mūšį tankai patirda- 
vo didžiulių nuostolių savuose minų laukuose. Nebuvo parengti keliai. 268-osios 
šaulių divizijos vadas pamėgino įvykdyti užduotį vien tankų padalinių mūšiu, 
nesuderinęs jų veiksmų su pėstininkais ir neužsitikrinęs artilerijos paramos. 

1. Armijos ir divizijų štabai pasirodė nepasirengę valdyti kariuomenę. Armijų 
ir divizijų štabų viršininkai nevadovavo pavaldžių padalinių ir kariuomenės rū- 
šių viršininkų veiksmams, nenurodė jiems konkrečių užduočių nei organizuojant 
mūšį, nei jam vykstant. 

Padėtis, aplinkybės ir savo kariuomenės veiksmai buvo sužinomi taip pavėluo- 
tai, kad atskiromis dažniausiomis kariuomenės pergalėmis nebūdavo laiku pasi- 
naudota ir jos išplėstos. Atskirų įsakymų vykdymo kontrolė nebuvo organizuota. 
Štabo viršininkai tik fiksavo įvykius, nekontroliavo kariuomenės faktinės padėties 
ir gaunamų raportų... 

Vykdantarmijos kariuomenės operaciją, patirta didžiulių personalo nuostolių — 
žuvusiųjų ir sužeistųjų. Nuostolių skaičiai liudija, kad armijos vadovaujanty- 
sis personalas atbuko ir nesuprato būtinybės maksimaliai saugoti armijos perso- 
nalą. Nepateisinamas karių ir vadų nuostolių nepaisymas yra būdinga 55-osios 
armijos vadovybės ypatybė. Net tada, kai nėra aktyvių veiksmų, 55-oji armija 
tarp fronto armijų ir grupių patiria pačių didžiausių nuostolių. Pakanka pami- 
nėti, kad vien laikotarpiu nuo rugsėjo 6 iki 9 d. neteko 3800 žmonių, žuvusių ir 
sužeistų...“ 


Suprantama, armijų vadai nemėgo pernelyg protingo vado, tarpusavyje 
ji vadino „aptiekoriumi“ (vaistininku - vert. pastaba). 

Nors ir kaip stengėsi Volchovo fronto štabas užmaskuoti savo tikrąjį ke- 
tinimą, tačiau tokio masto pasirengimo ir kariuomenės perkėlimo nuo vo- 
kiečių žvalgybos nuslėpti buvo neįmanoma. Jos pranešimus tiksliai fiksavo 
generolas Halderis: 

„Rugpjūčio 25 d.: „Volchove priešas kelia savo vadavietes į priekį“. 

Rugpjūčio 26 d.: „Daugėja ženklų, liudijančių artėjantį rusų puolimą pie- 
čiau Ladogos ežero“. 

Rugpjūčio 27 d. 6 val. ryto Mereckovas pradėjo Šliselburgo kyšulio kapo- 
jimą. Po dvi valandas vykusio artilerijos rengimo, kuris baigėsi 10 minučių 
trukusiu apšaudymu iš reaktyvinių minosvaidžių, o ir ypatingos galios pa- 
būklai, tiesa, šaudė kaip įpratę - tiesiog į plotus, visa linija - nuo Ladogos iki 
Voronovo - 8-osios armijos aštuonios divizijos perėjo į puolimą. Pagrindinį 
smūgį nuo Gaitolovo smogė 6-asis gvardijos šaulių korpusas, sukomplek- 
tuotas-pėstininkų mokyklos kursantų pagrindu (tai taip pat mūsų new how 
(naujausias išradimas — vert. pastaba) - formuoti šaulių kuopas iš tuojau 
tapsiančių karininkais kursantų). Pirmąsias dvi dienas puolimas plėtojosi 


Sovietų sunkiosios artilerijos 
tarnyba rengiasi iš 203 mm kalibro 
haubicos B-4 apšaudyti vokiečių 
pozicijas. Pabūklas nustatytas 


šaudyti vos ne tiesioginiu taikymu. 


10 dm pabūklų baterija 


forte „Rifas“. 


gana sėkmingai. Įveikę Čiornajos upę, pralaužę priešakinį gynybos kraštą ir 
pleištu įsiveržę tarp priešo 227-osios ir 223-iosios pėstininkų divizijos į 1-2,5 
kilometro gylį generolo majoro S. Bijakovo vadovaujami gvardijos korpuso 
junginiai, atremdami nesibaigiančias kontratakas, nors ir lėtai, tačiau atka- 
kliai graužė kelią Siniavino kryptimi, kurio prieigas pasiekė rugpjūčio 29 d. 
Atakos vektorius ėjo palei elektros aukštosios įtampos liniją. Paskui pulki- 
ninko N. Martynčiuko 3-ioji gvardijos divizija nusitaikė į Rabočij kaimą 
Nr. 5, puolanti centre pulkininko D. Barinovo 19-oji gvardijos divizija turėjo 
užimti Siniavino kalvą ir Siniavino kaimą, pulkininko P. Koševojaus 24-oji 
gvardijos - per vientisus miškų plotus ir pelkes pasiekti Siniavino ežerą. 
Kairiau pulkininko B. Ušinskio 265-oji šaulių divizija užėmė atsparos punk- 
tą Tortolovą ir 1-ąjį Estų kaimą. Dešiniajame sparne pulkininko I. Gribovo 
128-oji šaulių divizija nesustodama užėmė Rabočij Nr. 8 kaimelį. 

Priešas laikėsi taktikos gintis nedidelėmis grupėmis, ne didesnėmis kaip 
kuopa, užimdamas takelius, laukymes ir miško pakraščius, plačiai panau- 
dodamas snaiperius, kurie iš rikiuotės išvesdavo karininkus, kulkosvai- 
džių ir pabūklų tarnybas. Proveržio sparnuose vokiečiams pavyko išlaikyti 
atsparos punktus Miškino, Porečjės ir Gonto Lipkos rajone. Tvirta jo gynyba 
sukaustė dideles atakuojančiųjų pajėgas ir privertė juos kovoti daugelį die- 
nų trunkančiuose kruvinuose mūšiuose. 

Stengdamasi sutrukdyti Volchovo fronto junginiams pasiekti Nevą 
Siniavino ruože ir likviduoti „labai nemalonų prasiveržimą“ vokiečių va- 
dovybė skubiai permetė ten papildomų pajėgų, tarp jų iš Krymo atvykusią 
170-ąją pėstininkų diviziją, 121-osios pėstininkų ir 5-osios kalnų šaulių da- 
linius. Jos atakavo nesustodamos. Vokiečiai taip pat pamėgino panaudoti 
„tigrus“ Mgos stoties rajone. Tačiau tankai, veikę visiškai netinkamoje jiems 
vietovėje, be tiltų, kurie atlaikytų jų svorį, net neįstengė nusigauti iki mūšio 
lauko ir juos teko atitraukti atgal. 

Trečią dieną sovietų puolimas įstrigo. Pirmiausia dėl to, kad tankai ir 
pėstininkai liko be artilerijos ir aviacijos paramos dažniausiai dėl viršininkų, 
neįstengusių pasinaudoti ant jų galvos „nukritusia“ technika, nemokšišku- 
mo. 8-osios armijos artilerijos štabas „neturėjo didelių artilerijos masių val- 
dymo patirties“ (dar viena nemokšų bėda - pernelyg daug davė patrankų, o 
kaip su jomis elgtis, nepaaiškino), todėl nieko ir nevaldė. O fronto artilerijos 
viršininkas ir jo štabas iš viso nesuko sau galvos dėl panašių klausimų - vis- 
ką planuoti, organizuoti ir vykdyti „nuleido“ žemesniosioms instancijoms. 
Jokių smogiamųjų grupuočių nebuvo kuriama, visi Starikovo armijai pasti- 
printi perduoti 24 artilerijos ir gvardijos minosvaidžių pulkai buvo tolygiai 

padalyti divizijoms, kad susidarytų 70-100 pabūklų fronto kilometrui tan- 
kis, nors visiškai nesunkiai buvo galima pagrindinio smūgio ruože sudaryti 
180 vamzdžių tankį kilometre. Tačiau pajėgų ir priemonių koncentravimo 
principas niekaip netilpo generolų galvose. Po priešo gynybos priešakinio 
krašto (400-1000 metrų) apšaudymo, puolančiųjų dalinių palaikymas ir rė- 
mimas, kaunantis pozicijų gilumoje, net nebuvo planuojamas. Tad pėstinin- 
kai patraukė priekin, o artilerija liko vietoje ir nieko neveikė. 

Negaliu pasakyti, ką veikė generolo I. Žuravliovo „sakalai“, nes jau trečią 
dieną virš mūšio lauko jų nebuvo. „Tą dieną staigiai pakito net tik antžemi- 
nė, bet ir oro padėtis, - liudija P. Koševojus. - Nuo ryto prieš mūsų kariuo- 
menę pradėjo aktyviai veikti priešo aviacija. Skrido po 5-15 lėktuvų grupės, 
kas 20-60 minučių... Netikėtai pasirodžiusi priešo aviacija kybojo ties 1-uoju 
Estų kaimeliu ir Tortolovu kaip juoda riaumojanti masė. Bombonešiai kei- 
tė vieni kitus bangomis tarsi kokioje velniškoje karuselėje. Virš mūšio lau- 
ko griaudėjo sunkiųjų bombų sprogimai ir tvyrojo aitrus degėsių tvaikas“. 
Nuo šios akimirkos iki mūšio pabaigos vokiečiai absoliučiai viešpatavo ore. 
Dėl to atakuojantys pulkai patyrė didžiulių nuostolių ir labai greitai nete- 
ko kovingumo (13-osios oro armijos istoriografai, nepatyrę savo kailiu šios 
„karuselės“, tikina priešingai, kad per visą Siniavino operaciją „daugiausia 
ore persvarą turėjo sovietų aviacija“, 4 
sunaikinusi 215 priešo lėktuvų. Gaila, "t 
kad priešui tai nė kiek netrukdė nai- 
kinti rusų pėstininkus ir tankus). 

Naujai iškepti sovietų automati- 
ninkai, dideliam džiaugsmui, pleški- 
no iš savo PPŠ dvi paras, 0, iššaudę 
visas įmanomas normas, liko be šovi- 
nių: „Tai atsitiko todėl, kad fronte pir- 
mą kartą atsirado daugybė automa- 
tų... Vos tik prasidėjo ataka, kovotojai 
spaudė nuleistukus ir be pertraukos 
tuštino visas dėtuves. Suprantama, 
veikė ir psichologinis veiksnys. Su 
automatu, prispaustu prie pilvo ir vis 
šaudančių, buvo daug lengviau eiti 
priekin“. 


——— 


NKVD seržantė, ginkluota sovietiniu 


pistoletu kulkosvaidžiu PPŠ-41. 3 

Blokadinio Leningrado gamykloje surenkami pistoletai-kulkosvaidžiai PPŠ-41.. 


Rugpjūčio 31 d. atėjo trapios pusiausvyros metas. Pirmasis ešelonas, įsi- 
veržęs gilyn į priešo gynybą septynis kilometrus ir išnaudojęs „psichologi- 
nį veiksnį“ iki paskutinės akimirkos, nuslopo. 8-osios armijos nuostoliai per 
penkias dienas - 16 185 žmonės. Vokiečiai taip pat neturėjo pernelyg daug 
pajėgų atkurti netektims. Šioje padėtyje fronto karo taryba priėmė sprendi- 
mą rugsėjo 1-osios rytą mesti į kautynes generolo N. Gageno vadovaujamą 
4-ąjį šaulių korpusą. Leningrado fronto vadui buvo liepta pasinaudoti pa- 
lankia akimirka smogti priešpriešinį smūgį. 

Bet šie veiksmai niekaip nepagelbėjo. Gvardijos korpusas pateko į „vel- 
nio karuselę“ dar dislokavimo rajonuose. Paskui jo junginiai pajudėjo per 
plačias Siniavino pelkes retkarčiais veikdami iki liemens vandenyje, nuolat 
šaudant artilerijai ir bombarduojant, klojo sau kelius. Kariuomenės valdy- 
mas vis kartais būdavo sutrikdomas. Savai artilerijai ir aviacijai korpuso iš- 
skleidimo pridengti nepavyko. Dėl to jis patyrė didžiulių nuostolių dar iki 
susitikimo su vokiečiais. Rugsėjo 4 d. didžiausias Volchovo fronto kariuo- 
menės proveržio gylis per miško masyvą tarp Mgos ir Siniavino, kur vokie- 
čiai neturėjo atsparos punktų, buvo 9 kilometrai. Iki Nevos liko ne daugiau 
kaip šeši kilometrai, tačiau toliau prasiveržti nepavyko nė per metrą. Priešas 
proveržio rajone sutelkė iš Krymo atvykusias divizijas, 121-osios ir 96-osios 

pėstininkų divizijų padalinius iš kitų fronto ruožų. Tortolovo rajone pasi- 
rodė Bajerio grupės 12-osios divizijos tankistai, atsilaisvinę po mūšių dėl 
Ivanovskojės. 

H. Polmanas savo knygoje pateikia paimto sovietų komisaro dienoraš- 
čio ištraukų: „Rugsėjo 4 d. Vakar gautas kovinis įsakymas: prasiveržti į 
Leningrado plentą ir Maskvos Dubrovką... panašu į tai, kad tolesnis pasi- 
stūmėjimas priekin be išankstinių pleištų plėtros sparnuose - tiesiog kvai- 
lystė. Tačiau mūsų 861-asis šaulių pulkas korpuso vado generolo majoro 
Gageno sprendimu, visą dieną atakuoja, tačiau nejuda iš vietos. Iki 18 val. 
pulkas neteko 65 “6 savo eilinių ir 100 Yo vadų personalo“. Iš viso veikusi bū- 
dama pavaldi korpusui 294-oji šaulių divizija rugsėjį iš stojusių į kovą 7288 
žmonių neteko 6934. 

Apkaltintas buvo Gagenas, neįstengęs „tvirtai vadovauti“, ir į jo vietą pa- 
skirtas generolas majoras S. Roginskis, bet iš esmės tai nieko nekeitė. 

Susidariusio proveržio sparnuose vyko įnirtingi mūšiai, kuriuose fron- 
to smogiamosios grupuotės kariuomenė, blokavusi Miškiną, Porečję ir 
„Apskritąją“ girią šiauriau Gonto Lipkos, kovojo dėl šių atramos punktų. 
Miške, tapusiame dar vienu kruvinu Volchovo fronto mūšių simboliu, buvo 
dislokuotas Venglerio vadovaujamos 227-osios divizijos 366-ojo pulko bata- 
liono pasipriešinimo mazgas. Šis atsparos punktas, kasdien gaudamas pa- 
stiprinimą, kasdien atakavo 3-iosios gvardijos šaulių divizijos padalinius. 
Pirmąją puolimo dieną 13-ojo gvardijos pulko kovos veiksmų žurnale atsi- 
rado toks įrašas: „Padaliniai nepasistūmėjo. Pirmoje kuopoje liko 13 žmonių, 
antroje - 8, ketvirtoje ir šeštoje - 20. Pulko vadas sužeistas, artilerijos virši- 
ninkas žuvo“. Ypatinga „staigmena“ mūsų kareiviams tapo vokiečių me- 
džio bei žemės pylimai. 
Vokiečių suvestinėse šis 
atramos punktas buvo 
pavadintas „Venglerio 
nosimi“, o kareivių žar- 
gonu - „prakeikta skyle“. 


Vokiečių kulkosvaidininkas, 
ginkluotas kulkosvaidžiu MG-34, 


žemės ir medžių pylime įrengtose 


pozicijose. 


351 


Iš esmės ėmė kartotis Liubanės operacijos scenarijus: sovietų daliniai 
tūnojo miškuose ir pelkėse, vokiečiai laikė priešinimosi mazgus, aviacija ir 
artilerija, naikindamos mūsų pėstininkus, kaupė pajėgas proveržio spar- 
nuose. Proskyna buvo vienintelė sovietų kariuomenės tiekimo linija. Karo 
taryba reikalavo „paspartinti puolimo tempą“ ir kuo greičiau pasiekti Nevą. 

Rugsėjo 5 ir 6 d. buvo atliktas dalinis Volchovo fronto kariuomenės per- 
grupavimas. 19-oji ir 24-oji gvardijos šaulių divizijos buvo paimtos iš 6-ojo 
gvardijos korpuso. Dėl to Koševojaus divizija pakreipta frontu į pietus ir iš 
esmės perėjo į gynybą, o jos ruožą šiauriau Siniavino ežero užėmė 259-oji 
šaulių divizija, kuriai buvo nurodyta užduotis nublokšti priešą ir pulti 
Nevos kryptimi. Į proveržį ėjo papulkininkio N. Artemenkos 191-oji šaulių 
divizija ir papulkininkio A. Zazimkos 122-oji tankų brigada iš fronto rezer- 
vo. Jokių duomenų apie priešą, kaimynus jos neturėjo, neturėjo ir vietovės 
žemėlapių. Užduotis - užimti Siniaviną ir susijungti su Leningrado frontu. 
Iš esmės visų šių junginių daliniai persidislokuodami buvo intensyviai at- 
akuoti vokiečių aviacijos. Stoję į mūšį rugsėjo 7 d. jie, patirdami milžiniškų 
nuostolių, pasiekė pelkėto durpyno pietvakarinį kraštą, tačiau vokiečiai jų 
toliau neleido: „Šimtai lėktuvų bombonešių nuolat kybojo virš mūsų pozi- 
cijų ir bombardavo, bombardavo be galo“. Papulkininkis Artemenka žuvo 
iš karto, o trečą dieną buvo išguldytas trečdalis 191-osios šaulių divizijos. 

Tam tikras laimėjimas buvo pasiektas 8-osios armijos sparne, kur pulki- 
ninko N. Poliakovo 327-oji šaulių divizija apėjimo manevru, veikdama iš- 
vien su generolo majoro B. Koziko 286-ąja šaulių divizija, užėmė Voronovo 
atsparos punktą ir patikimai jame įsitvirtino. 

Rugsėjo 8 d. Volchovo fronto karo taryba nusprendė įvesti į kautynes tre- 
čiąjį ešeloną - 2-ąją smogiamąją armiją. Kartu generolui Klykovui tapo pa- 
valdūs 4-asis ir 6-asis gvardijos korpusai, o tai galutinai supainiojo valdy- 
mo sistemą. Pastiprinimui buvo skirta 18 artilerijos ir minosvaidžių pulkų, 
3 gvardijos minosvaidžių pulkai ir 14 M-30 divizionų. Iš viso kariuomenėje 


45 mm prieštankinė patranka 
(leningradka - pavadinta dėl gamybos 
blokadiniame Leningrade - vert. 

pastaba) apšaudo vokiečių pozicijas 


prie Leningrado. 1942 m. vasara. 

buvo 1244 minosvaidžiai ir 563 pabūklai (be to, reikia turėti galvoje, kad 
į sovietų skaičiavimus niekada nebuvo įtraukiamos 45 mm patrankos ir 
50 mm minosvaidžiai). Tačiau pirmųjų dviejų ešelonų šaulių junginiai buvo 
sutriuškinti, o batalionuose liko 7- 10 /o pradinio personalo. Bendri nuosto- 
liai pasiekė 50 tūkstančių žmonių. 

Prasidėjo atkaklus priešpriešinis mūšis, kai kurie ruožai po keletą kartų 
atitekdavo tai vienai, tai kitai pusei. 

Bet štai scenoje pasirodė Manšteinas. Dar rugsėjo 4-osios vakare feldmar- 
šalui paskambino Hitleris ir įsakė nedelsiant įsikišti, perimti vadovavimą 
krizės apimtame fronto ruože ir panaudoti atvykusias iš Krymo divizijas 
siekiant užkirsti kelią katastrofai. Manšteinas suformavo dvi smogiamąsias 
grupuotes ir rugsėjo 10 dieną smogė kontrsmūgį į sovietų proveržio pagrin- 
dą. Iš pietų puolė 30-asis armijos korpusas, sudarytas iš 24-osios, 132-osios 
ir 170:osios pėstininkų divizijų; iš šiaurės, per „Apskritąją“ girią, - 26-asis 
korpusas, kuriam priklausė 121-oji pėstininkų, 5-oji ir 28-oji kalnų šaulių 
divizijos. Mereckovui ir jo štabui tai buvo visiškai netikėta, jokių gynybos 
priemonių tam atvejui sovietų vadovybė nebuvo parengusi. Tuo metu prie- 
šas spaudė sovietų kariuomenę iš sparnų į vokiečių gynybą įvarytą pleištą 
versdamas „buteliu“. Mūsų vadovybė, kaip ir anksčiau, kėlė vien puolamą- 
sias užduotis. Šiauriniame sparne 128-oji, o paskui ją 376-oji šaulių divizijos 
nesėkmingai atakavo Lipką. Proveržio gilumoje vokiečiai smogė kontrsmū- 
gį nuo Kelkolovo, perskėlė 4-ojo gvardijos korpuso kovos rikiuotę ir apsupo 
137-ąją šaulių brigadą. Iš apsupimo žiedo ji jau neišėjo. 374-oji šaulių divizi- 
ja ir 29-osios brigados tankistai pralaužė antrąją priešo gynybos liniją ryčiau 
Didžiosios pelkės. Tačiau divizija netekdavo po 500 žmonių per parą ir iki 
rugsėjo 20 d. joje buvo likę 764 kovotojai. Roginskio šaulių korpuse liko 853 
aktyvūs durtuvai. Proveržio piltuve 3-ioji gvardijos divizija, 53-ioji, 22-oji ir 
137-oji brigados su tankais tęsė „Apskritojo“ miško atakas. 286-oji divizija 
kovėsi vokiečių tranšėjose šiauriniame Miškino pakraštyje, 265-oji divizija 
puolė į pietvakarius nuo Tortolovo palei Čiornajos upę, tačiau nuolat bom- 
barduojama buvo priversta atsitraukti. Rugsėjo 16 d. vokiečiai vėl užėmė 
1-ąjį Estų kaimelį, kurį gindamas žuvo visas 951-asis pulkas. 

Nuo rugsėjo 9 iki 11 d. generolas Govorovas pamėgino surengti puolimą 
Maskvos Dubrovkos rajone - neaišku, kuo taip „krito į širdį“ visiems vadams 
ši „netikėta“ priešui vieta. Pagrindinis tikslas buvo pralaužti priešo gynybą 
kairiajame Nevos krante, užimti Mustalovą ir, plėtojant pergalę Siniavino 
kryptimi, susijungti su Volchovo fronto daliniais. Į smogiamąją grupę 
buvo paskirtos 46-oji, 86-oji, 70-oji šaulių divizijos, 11-oji šaulių brigada. 

Tačiau dviem pirmojo ešelono divizijoms, sustiprintoms fronto jaunųjų lei- 
tenantų kursų dviem batalionais, nepavyko net forsuoti upės. Nuo priešo 
artilerijos ir aviacijos smūgių leningradiečiai labai greitai neteko beveik visų 
persikėlimo priemonių. Negausūs padaliniai, kuriems pavykdavo pasiekti 
priešingą krantą, buvo nubloškiami atgal į vandenį. Rugsėjo 12 d. vyriausio- 
ji vadovybė savo direktyva dėl to, kad Leningrado frontas „pasirodė nege- 
bantis ne tik surengti Nevos upės forsavimą, bet ir nemokšiškais veiksmais 
pražudęs daugybę vadų bei kovotojų“, įsakė operaciją laikinai nutraukti. 
Bendri trijų mėginimų nuostoliai: 738 žmonės žuvo, 2245 - sužeisti, netekta 
230 pontonų ir valčių. Govorovas atleido Nevos operatyvinės grupės vado- 
vybę. Mėnesio pirmoje pusėje Leningrado fronto kariuomenė taip pat mėgi- 
no likviduoti vokiečius Jam Ižoros rajone, tačiau nesėkmingai. 

Rugsėjo 21 d. po sunkių mūšių Manšteinui pavyko užveržti žiedą ir per- 
kirsti vienintelį kelią, kuriuo vyko sovietų kariuomenės aprūpinimas „mai- 
še“ (Mereckovas kaip tik raportavo Stalinui apie eilinį „operacijos triuški- 
nant priešo Siniavino grupuotę ir išėjimo prie Nevos planą, įtikinėdamas 
vyriausiąjį padėties stabilumu: „Manau, kad operaciją galima atlikti turi- 
momis fronto pajėgomis“), o kitomis dienomis atremti visus puolimus iš 
rytų, kurių tikslas — deblokuoti vėl katile atsidūrusią 2-ąją smogiamąją 


Raudonarmiečių desantas velka valtis, 


kuriomis bus forsuojama Neva. 


armiją. Koševojaus aprašyme galima išvysti jau iki skausmo pažįstamą vaiz- 
dą: „Mūsų mėginimus pristatyti šaudmenų ir maisto produktų arkliais per 
mišką ir pelkes priešas sužlugdė. Dviejų trijų žmonių nešėjų grupės dabar 
veržėsi į mūšį tik naktį ir dažnai žuvo pakeliui didvyrių mirtimi. Reguliariai 
aprūpinti kariuomenę nepavyko ir panaudojus lėktuvus U-2. Jie veikti ga- 
lėjo tik naktį, o kroviniai krito dažniau į akivarus, iš kurių juos ištraukti 
buvo neįmanoma... Rugsėjo 26-osios vakare gauta tiesioginė fronto vado ra- 
diograma. Buvo įsakoma atkakliai ginantis, ypač kairiajame sparne, neleisti 
priešui plėstis į šiaurę. Pabaigoje buvo sakoma, kad Tėvynė jūsų nepamirš“. 
Vokiečių duomenimis, į apsuptį pateko ne mažiau kaip septynios sovie- 
tų divizijos, šešios šaulių ir keturios tankų brigados. Šiomis dienomis vokie- 
čiai vėl ėmėsi gana nenuovokaus mėginimo panaudoti „tigrus“, tačiau visi 
jie išėjo iš rikiuotės, patekę į sovietų artilerijos ugnį, arba įklimpo pelkėse. 
Dabar Manšteinas tapo puolančiąja puse nelabai tam tinkamoje vietovė- 
je. Tačiau vokiečių vadai net nemanė savo kareivių varyti į ataką miškuose ir 
pelkėse, o taktiškai, moksliškai pakartojo Liubanės variantą likviduojant ap- 
suptą grupuotę: „Kadangi visą katilo rajoną dengė tankus miškas, bet koks 
vokiečių mėginimas pribaigti priešą pėstininkų atakomis būtų atvedęs prie 
milžiniškų aukų. Todėl armijos štabas atgabeno iš Leningrado fronto galin- 
gą artileriją, kuri pradėjo be pertraukos apšaudyti katilą, o tai dar papildė 
vis naujos atakos iš oro. Per šį apšaudymą miško rajonas vos per keletą die- 
nų buvo paverstas lauku, kurį išvarpė duobės ir kuriame buvo galima pa- 
matyti tik kadaise augusių išdi- 
džių medžių milžinų kamienus“. 
Mereckovui taip pat įsimi- 
nė šis „nesibaigiantis apšaudy- 
mas“, tačiau, sprendžiant iš jo 
atsiminimų, jokio apsupimo ne- 
buvo, nors ir pripažįsta, kad, „to- 
mis dienomis priešui aprietus 
mūsų kariuomenę, susidarė sun- 
ki padėtis. Junginiai ir daliniai 
susimaišė vieni su kitais, 0 juos 
valdyti vis buvo trukdoma“. Iš 
savos artilerijos, kaip ir anksčiau, 


Vokiečiai perkirto paskutinį kelią - 


geležinkelį, tad, sovietų kariuomenės 


aprūpinimas „maiše“ nutrūko. 

buvo mažai naudos: „Artilerijos štabas menkai vykdė VGK rezervo artile- 
rijos panaudojimo kontrolę ir ne visada ji buvo naudojama pagal tiesioginę 
paskirtį. Dėl to kova su priešo artilerija nebuvo surengta. Artilerijos apšau- 
dymas paprastai buvo planuojamas paskubomis. Nebuvo kreipiama pakan- 
kamai dėmesio derinant artilerijos veiksmus su pėstininkais...“ 

Iš 85 tūkstančių 2-osios smogiamosios armijos turėtų žmonių operacijos 
pradžioje, kartu su gautu papildymu, liko gyvi 30 988 kovotojai ir vadai. 

Rugsėjo 27 d. dėl tokių priežasčių fronto vadas, nelaukdamas vyriausio- 
sios vadovybės sankcijų, „skaudama širdimi“ perdavė įsakymą atitraukti 
kariuomenę iš rajono vakariau Čiornajos upės į rytinį krantą, o labai taupan- 
tis (ne žmones, o techniką) generolas Klykovas pridūrė: „Kategoriškai drau- 
džiu atsitraukti palikus techniką. Visus atsitraukusius be technikos grąžinti 
atgal“. 

Pasak Mereckovo, auštant rugsėjo 29-ajai, „pagrindinė masė“ sovietų 
kariuomenės grįžo į „apytiksliai senąsias pozicijas“. Maršalas vis tiek „pa- 
miršo“, kad tuo metu rytiniame krante jau buvo vokiečiai: rugsėjo 22 d. jie 
atkovojo Tortolovą ir užėmė kalvas šiauriau jo, rugsėjo 25 d. šturmu užėmė 
Gaitolovą ir prasiveržė piečiau. Tiesa, vientiso fronto nebuvo ir atskiriems 


Patrankos, vežimai, ginklai liko miške, vokiečiams sutriuškinus 


2-ąją smogiamąją generolo Vlasovo sovietų armiją. 

sovietų padaliniams per durpynus bei apsemtas žemumas pavyko prasi- 
brauti pas savuosius. Be kariuomenės ir štabo pas savuosius iš apsupties iš- 
šliaužė ir generolas Gagenas. 

4-o0jo gvardijos korpuso žvalgas G. Borisovas prisimena: rugsėjo 27 d. 
mes gavome įsakymą atsitraukti iš priešakinio krašto prie Siniavino eže- 
ro ir atvykti į nurodytą kvadratą. Į vietą atvykome naktį... Mūsų, aktyvių 
durtuvų, prie Gageno štabo tebuvo 16. Rugsėjo 28 d. vakare Gagenas įsa- 
kė sudaryti dvi grupes: vieną iš trijų žmonių, kurių užduotis buvo nugin- 
kluoti tris sudegusius šarvuočius, išimti pabūklų ir kulkosvaidžių spynas. 
Antrajai grupei (trylika žmonių) priimti paskutinius lėktuvus su šaudmeni- 
mis ir džiūvėsiais. Visa, ko negalėjome panešti, paskandinti akivare. Jeigu 
grįžę nerastume štabo, turime kliautis tik savo jėgomis. Besitraukdamas 
rugsėjo 29 d. korpuso štabas susidūrė su priešo gynyba ir beveik visas žuvo. 
Gagenas beveik ištisą parą ištūnojo duobėje su vandeniu; žinodamas, kad 
mes turime grįžti jų pėdsakais, pažino mus ir pasitraukė drauge su mumis“. 

Stalinas tarp žvalių raportų pastebėjo, kad Mereckovas ir Klykovas vėl 
įvedė 2-ąją smogiamąją armiją į spąstus, ir pareikalavo tikslaus raporto bei 
skubiai imtis veiksmų ir išgelbėti armiją. 


Visiškas chaosas Volchovo katile, sutriuškinus sovietų 2-ąją smogiamąją armiją. Ant 


geležinkelio platformos sėdi moteris, kuri, kaip ir daugelis civilių, slapstėsi Volchovo miške. 

„Jau keletą dienų Volchovo fronto ir 2-osios smogiamosios armijos vadovy- 
bės negali pateikti tikslaus ir aiškaus atsakymo dėl išėjimų piečiau Gaitolovo, 
Kelkolovo kelio, - vado vardu aiškino maršalas Vasilevskis. - Dėl tokio nusikals- 
tamo nerūpestingumo ir melagingos, raminamosios informacijos apie padėtį su- 
sidaro įspūdis, kad nieko ypatinga neįvyko, kariuomenę galima išvesti per pietinį 
koridorių piečiau Gaitolovo, Kelkolovo kelio. Iš tikro šiame koridoriuje kariuome- 
nė įsitraukia į mūšį su neaiškiomis priešo „smulkiomis grupėmis“. Be to, turint 
visiškai naujas papildytas 314-ąją šaulių diviziją, 73-iąją šaulių brigadą ir pen- 
kias vakaruose išsiveržusias divizijas, šios grupės nesunaikinamos, o toliau lai- 
ko užkimšusios piltuvą ir neleidžia išvesti 2-osios smogiamosios armijos kariuo- 
menės. Tokia padėtis gali būti, tik kai kariuomenė yra nevaldoma. Kaip matyti, 
fronto ir 2-osios smogiamosios armijos vadovybė nenori pripažinti, kad susiklos- 
tė rimta padėtis vakariau Čiornajos upės, nenori imtis tiesioginio vadovavimo 
2-osios smogiamosios armijos daliniams išvesti, o tik atsirašinėja atitrūkusiais 
nuo tikrosios padėties įsakymais apie tarsi galimą 2-osios smogiamosios armijos 
kariuomenės išvedimą į rajoną ryčiau Gaitolovo. 

Vyriausioji vadovybė įsako: 

Iki 1942 m. rugsėjo 29 d. 10.00 sąžiningai raportuoti apie tikrąją dalinių va- 
kariau Čiornajos upės padėtį ir apie neva esančius išėjimus piltuve į pietvakarius 
nuo Gaitolovo. 

Tiesiogiai pačiam ir savo štabui perimti vadovavimą 2-osios smogiamosios ar- 
mijos išvedimui rajone ryčiau Gaitolovo. 

Detalų kariuomenės išvedimo planą pateikti iki 1942 m. rugsėjo 29 d. 18.00“. 


Pasak Manšteino, mūšiai katile baigėsi spalio 2 d. Jiems vykstant, vokie- 
čiai į nelaisvę paėmė 12 tūkstančių žmonių, sunaikino 244 tankus, daugiau 
nei 300 pabūklų ir 500 minosvaidžių. Iki to meto išvestos į vakarinį kran- 
tą šešios sovietų divizijos - 191-oji, 259-oji, 374-oji, 294-oji, 19-oji gvardijos 
ir penkios šaulių brigados — 22-oji, 23-ioji, 32-oji, 33-ioji ir 53-ioji — turėjo 
14 tūkstančių kovotojų ir vadų bei 112 lauko pabūklų - iš esmės artileris- 
tai ir užnugario padaliniai. „Negalima atmesti galimybės, - aiškino Mereckovas, 
— kad iš vakarinio kranto pavieniai asmenys atsitrauks neorganizuotai“. Per kitas 
dešimt parų „pavienių asmenų“ atsitraukė tik 470. Pagal 2-osios smogia- 
mosios armijos vado raportą fronto karo tarybai,19-osios gvardijos divizijos 
žmonių išėjo 108, 374-osios šaulių - 687, tarp jų - 110 sužeistų, 191-osios di- 
vizijos - 600, 259-osios - 659, 22-osios šaulių brigados —- 22 žmonės, 23-iosios 
- 100, 33-iosios - 234, 53-iosios — 211, 132-osios - 288 kovotojai. 

Paliktą sovietų 2-0sios smogiamosios armijos amuniciją apžiūri vokiečių kariai. 


Raudonarmiečių tenderiai (plaškautai - paprastos konstrukcijos 


laivai - vert. pastaba) Ladogos uoste. 


Naujas Nevos operatyvinės grupės puolimas, vadovaujamas naujo vado 
generolo leitenanto D. Gusevo numatytas rugsėjo 26 d. Forsavimą buvo pla- 
nuojama atlikti Anenskajos 1-ojo miestelio ruože, trimis šaulių divizijomis 
ir šaulių brigada. 

Iš anksto prie Nevos Dubrovkos ir į šilumos tiekimo platformos rajoną 
slapta automobiliais buvo atvežti Ladogos flotilės 30 plaškautų (plaškau- 
tas - plokščiu dugnu, paprastos konstrukcijos laivas — vert. pastaba), 10 ka- 
terių ir 2200 valčių. Siekiant nuslėpti nuo vokiečių plaukiojimo priemonių 
ir kovinės technikos dislokavimą, skersai dešiniojo kranto keturi inžinierių 
batalionai iškasė gilias tranšėjas, į kurias iš užnugario vedė kruopščiai už- 
maskuoti keliai. Šiose „kišenėse“ naktimis slėpė valtis, pontonų sekcijas ir 
tankus, kuriuos rengėsi perplukdyti tais pontonais. 

Skirtąją dieną smogiamoji grupuotė, remiama 117 kovos lėktuvų, sausu- 
mos ir jūrų artilerijos, kartu su jūrų pėstininkų desantu pradėjo keltis per 
Nevą ir greit užėmė placdarmą Arbuzovo ir Maskvos Dubrovkos rajone. 
Kartu 55-osios armijos 136-oji divizija smogė nukreipiamąjį priešo dėmesį 
smūgį Tosnos ruože. 

Pirmosios dienos pabaigoje į kairįjį krantą pavyko permesti 70-osios ir 
86-osios divizijos pavienius pulkus ir 11-osios šaulių brigados batalioną. 

Antrasis ešelonas dėl smarkaus apšaudymo persikelti negalėjo. Atgaivin- 
tame Nevos „sklypelyje“ įnirtingi mūšiai vyko iki spalio 6 d. Išplėsti užim- 
tą placdarmą, pralaužti gynybą visu gyliu ir susijungti su Volchovo frontu 
nepavyko. Tik per pirmąsias keturias operacijos dienas, negalutiniais duo- 
menimis, sovietų daliniai neteko 8244 žmonių, panaudojo 133 tūkstančius 
sviedinių bei minų ir beveik visus naikintuvus. Volchoviečiams pralaimė- 
jus, toliau tęsti atakas prieš galintį netrukdomai didinti pajėgas priešą ne- 
buvo perspektyvų. Kadangi nebuvo jokio tikslo laikyti placdarmą rytinia- 
me krante, vyriausioji vadovybė priėmė sprendimą evakuoti kariuomenę. 
Kai visa kariuomenė buvo perkelta, auštant spalio 9-ajai, žvalgyba, išsiųsta 
į Maskvos Dubrovkos rajoną, priešo neaptiko. Dėl to į kairįjį Nevos krantą 
buvo perkelta 70-osios šaulių divizijos sustiprinta kuopa, kuri užėmė pla- 
cdarmą: dešinėje - griovos šiauriau Arbuzovo, frontu iki plento ir kairėje 
- Maskvos Dubrovkos mokykla. Nuo spalio 20 d. „sklypelį“ perėmė pulki- 
ninko E. Koziko 46-oji šaulių divizija. 

Priešais įsikūrė 170-osios pėstininkų divizijos daliniai. Jiems atsivėrė mil- 
žiniško kapinyno peizažas, kuris nustebino net visko mačiusius Sevastopolio 
šturmo veteranus. „Tik senieji vadai, patyrę Pirmojo pasaulinio karo skerdy- 
nes, galėjo palyginti kažką matę panašu į Nevos placdarmą, - užfiksavo di- 
vizijos istoriografas H. Kardelis. - Tik retai kur žemėje, suartoje sunkiosios 
artilerijos, reaktyvinių minosvaidžių ir aviacijos bombų, kyšojo sudaužytas 
medžio kelmas. Pamušti tankai stovėjo prie gilių duobių ir apkasų, vedan- 
čių prie rusų tranšėjų. Iš apkasų sienų kyšojo žuvusių rusų kareivių rankos 
ir kojos. Visa kita buvo užversta sviedinių sprogimų. Aplinkui buvo minų 
užtvaros...“ 

Taigi Volchovo ir Leningrado frontams per Siniavino operaciją blokados 
nutraukti nepavyko. Visai atsitiktinai taip buvo nutrauktas vokiečių vado- 
vybės mėginimas surengti lemiamą miesto puolimą. Būtent tai savo nuo- 
pelnu laikė mūsų karvedžiai ir „nenugalimosios bei legendinės“ šlovingų 
darbų metraštininkai su partiniais bilietais kišenėse, visa povyza rodydami, 
kad būtent tam tikslui ir buvo surengta operacija: „Hitlerininkų vadovybės 
mėginimai šturmu užimti Lenino miestą patyrė visišką krachą“. 

Iš tikro, „žlugusius mėginimus“ ir atsisakymą surengti operaciją 
„Nordlicht“ patvirtina vokiečių maršalas: „Jeigu numatyta užduotis atkur- 
ti 18-osios armijos frontą ir buvo įgyvendinta, vis tiek mūsų kariuomenės 
divizijos patyrė gana didelių nuostolių. Be to, sunaudota didelė dalis šau- 
dmenų, skirtų Leningrado puolimui. Todėl apie greitą puolimo surengimą 
negalėjo būti net kalbos“. 

Galima būtų pasidžiaugti sovietų žvalgybos sėkme, išvogusios priešo 
planus, arba karinės politinės vadovybės aiškiaregyste, atspėjusia Hitlerio 
planus, jeigu ne keletas „bet“... Informacija apie vokiečių divizijų per- 
grupavimą iš Krymo prie Leningrado, su nurodymu „reikia patikrinti“ 
Raudonosios armijos štabas su frontais pasidalijo tik spalio 14 d. O versiją 
dėl „aplenkiamojo smūgio“ mestelėjo pats Manšteinas, manęs, kad rusai lai- 
ku pastebėjo 11-osios armijos kariuomenės permetimą, todėl atsiminimuo- 
se apie Volchovo fronto veiksmus parašė taip: „Šiuo puolimu priešas, ma- 
tyt, norėjo aplenkti mūsų puolimą“. Gaila, kad knyga buvo išleista tik 1955 
metais. 

Iki tol sovietų propagandininkai mases „šėrė“ Ščerbakovo versija, pagal 
kurią puolimas prie Siniavino buvo pradėtas norint atitraukti dalį vermach- 
to pajėgų iš pietinio fronto ruožo: „Šis tikslas buvo pasiektas. Keletas vo- 
kiečių divizijų, iš jų keturios pėstininkų divizijos, dislokuotos Kryme, tiks- 
liau, 24-oji, 28-oji, 132-oji ir 170-oji, skirtos operacijoms prie Stalingrado ir 
Tereko, buvo skubiai permestos į Siniavino rajoną ir ten sovietų kariuo- 
menės sutriuškintos ar smarkiai aptalžytos“. 

Bet kokiu atveju mūšis Pietinėje Prieladogėje iš nesėkmės paverstas vos 
ne Raudonosios armijos pergale. Priešo nuostoliai sovietų suvestinėse buvo 
vertinami 60 tūkstančių žmonių - žuvusių, sužeistų ir belaisvių, apie 200 
tankų, daugiau nei 600 pabūklų bei minosvaidžių ir 260 lėktuvų. Maršalas 
Mereckovas, „sunaikinęs“ priešus ir su prityrusio politruko šaunumu pra- 
lenkęs net „Sovinformbiurą“, pranešė, kad vokiečiai neteko apie 60 tūkstan- 
čių tik žuvusiųjų ir belaisvių. Iš pradžių Stalinas norėjo Kirilą Afanasjevičių 
atleisti iš pareigų, tačiau, įsitikinęs, kad tas sutriuškino ir „sutaršė“ patį 
Manšteiną, apsigalvojo. 

Tiesa, Berlyne manyta, kad pergalę - ir nemenką - laimėjo vermachtas, 
sutriuškinęs Siniavino katile 7 sovietų divizijas, apie tai visam pasauliui ir 
paskelbė Trečiojo reicho žiniasklaida. Maskva vokiečių vadovybės praneši- 
mą pavadino „didžiausiu melu“ ir pateikė savą įvykių versiją: „Nei piečiau 
Ladogos ežero, nei kokioje kitoje vietoje hitlerininkai nebuvo apsupę ne tik 
nė vienos divizijos, bet net nė vieno sovietų pulko“. Kito generolo Vlasovo 
neatsirado, be to, būtų kvailai atrodę - du kartus užlipti ant to paties grėblio. 
Todėl nuspręsta vaizduoti, kad vokiečiai nieko neapsupo. Sprendžiant iš 
leidinio „Vojenno-istoričeskij žurnal“ publikacijų, Rusijos generalinis štabas 
taip mano ir dabar. 

Dėl nepavykusio blokados pralaužimo ir „sėkmingo“ Mereckovo bei 
Govorovo kariuomenės atsitraukimo, buvo negrįžtamai prarasta daugiau 

Sovietų „Sovinformbiuro" plakatai. 


nei 40) tūkstančių žmonių ir 73,5 tūkstančio sužeisti, iš viso beveik 114 tūks- 
tančių kovotojų bei vadų iš 190 tūkstančių, pradėjusių kautynes, taip pat 157 
tūkstančiai „volchoviečių“. 

Leningrado istorikai šiuos skaičius laiko smarkiai sumažintais: „...Nes 
vargu, ar skaičiuojami nesąrašiniai papildymai, vokiečių aviacijos sunaikin- 
ti pakeliui nuo išlaipinimo vietos iki priešakinių linijų, ir papildymai, atvy- 
kę į divizijas vykstant mūšiams“. Be to, neaišku kodėl, bet mūsų statistiniai 
tyrimai skaičiuoja tik Nevos operatyvinės grupės, 8-osios ir 2-0si0s smo- 
giamosios armijų nuostolius. Kitos šešios armijos, be pertraukos smogusios 
„pagalbinius“ ir atitraukiančius dėmesį smūgius, atrodytų, Siniavino ope- 
racijoje ir nedalyvavo. Iš užimtų teritorijų „mūsų kariuomenė įstengė išsau- 
goti užgrobtus iš priešo Voronovo ir Kaimelio Nr. 8 priešinimosi mazgus“, - 
„sąžiningai“ raportavo Mereckovas. Suprantama, melavo! 

Vokiečių nuostolių per „pirmąsias Ladogos kautynes“ susidarė 26 tūks- 
tančiai žmonių. Feldmaršalas Manšteinas patyrė asmeninę netektį: 1943 m. 
spalio 29 d. per aviacijos antskrydį žuvo jo sūnus Heras fon Manšteinas — 
16-osios armijos 18-osios motorizuotosios divizijos 51-ojo pulko leitenantas. 

Savaime suprantama, viskas nebuvo veltui: pirma, sutrukdė vokiečių 
ataką, antra, priešas „nukraujavo“, trečia, vėl daug išmoko: „Per operaciją 
fronto artileristai gavo puikių pamokų ir nemažai išmoko, gavo pirmąją pa- 
tirtį organizuojant puolime didelių artilerijos masių veiksmus ir jų valdymą 
mūšyje. Šios patirties analizė parodė, kad būtinas specialus artilerijos da- 
linių parengimas ir sustiprintas dėmesys sprendžiant artilerijos žvalgybos 
ir organizavimo klausimus... taip pat stebėjimo punktų, šaudymo pozicijų, 
priedangos, žeminių įrengimo, artilerijos puolimo planavimas, sąveikos su 
pėstininkais ir tankais organizavimas... Labai svarbią vietą užėmė artileristų 
mokymas orientuotis vietovėje (!!), nustatyti postovio vietą naudojantis to- 
pografiniu žemėlapiu, judėti pagal azimutą“. Bet tai jau bus antrame kurse. 

Vertindamas sovietų kariuomenės veiksmus SS policijos divizijos vetera- 
nas F. Huzemanas rašo: „Tuometinis rusų vadovybės bukumas kalbant apie 
pėstininkų mūšio sampratą buvo puikiausiai matomas. Tačiau labai greit 
visa tai pasikeitė ir mes savo kailiu patyrėme, kiek visko daug priešas pasi- 
savino iš mūsų taktikos“. 

Vos apskaičiavęs nuostolius Mereckovas užtikrino vyriausiąją vadovy- 
bę, kad Volchovo fronto kariuomenė „veiks aktyviai“ ir iškėlė „sąvoką“ 
apie dažnų puolamųjų operacijų serijos organizavimą. Tačiau Stalinas, ne- 
būdamas įsitikinęs Manšteino sutriuškinimu ir bijojęs priešo smūgių „vie- 
nu metu Mgos, Kirišų kryptimi“ ir neatmetęs net mėginimo forsuoti Nevą, 
atšaldė vado įkarštį. Spalio 3 d. jis įsakė jokių puolimo operacijų nerengti, 
o pereiti į gynybą. Spalio 5 d. vyriausiasis nusprendė, kad Mereckovui vėl 
būtina Mechlio pagalba, ir antrą kartą paskyrė Levą Zacharovičių Volchovo 
fronto karo tarybos nariu bei pažemino A. Zaporožeco pareigas. 

Buvo pats laikas ne veržtis pro blokadą, o atitraukti kariuomenę nuo 
Leningrado. 1942 m. vasarą Raudonoji armija patyrė ištisą virtinę triuški- 
namų pralaimėjimų: žlugo Ust Tosno-Siniavino operacija, kruvina pirtimi 
tapo Žukovo vykdoma antroji Rževo-Viazmos operacija, o svarbiausia - vi- 
siškas sutriuškinimas pietuose, kur 6-oji Pauliaus armija pasiekė Volgą ir ko- 
vojo Stalingrado gatvėse. Fon Kleisto 1-oji tankų armija veržėsi per Tereką 
Baku naftos verslovių kryptimi. Šalis buvo ant prarajos krašto. 

O tuo laiku, iki 1942 metų rudens, išsisklaidė visos mintys ir vyriausio- 
ji karo vadovybė galutinai suprato, jog nieko neapgaus. Paaiškėjo, kad ka- 
riuomenę būtina mokyti, operacijas rengti kruopščiai, kad mūsų statutai ne- 
atitinka šiuolaikinio karo realybės, o tarp generolų vyrauja „gorlovai“. 


> Vokiečių pozicijos, įsirengtos Volchove. 
364 Pelkėje takai nutiesti paklojus rąstų klojinį. 


Pirmiausia vyriausiasis liepė visiems įsikasti į žemę ir pirmą kartą per 
karą sovietų armijos visame sovietų-vokiečių fronto ruože pradėjo kurti re- 
alią gynybą. 

Vakarų ir Kalinino frontai, perimdami vokiečių ir prisiminę šalies patirtį, 
mokėsi kasti tranšėjas, „pririšti“ jas prie vietovės, kurti efektyvią daugias- 
luoksnę ugnies sistemą. 

Konkrečiai spalio 5 ir 14 d. vyriausiosios vadovybės direktyvomis buvo 
įsakyta nedelsiant pradėti statyti ne mažiau kaip tris keturis gynybos ruo- 
žus ir iš pafrontės ruožo iki 25 kilometrų į užnugarį iškelti visus civilius 
gyventojus. Miestus ir gyvenamuosius punktus reikėjo pritaikyti ilgalaikei 
žiedinei gynybai, „kiekvieną namą, gatvę, kvartalą paversti tvirtove“, ypa- 
tingą dėmesį skirti mūrinių namų, rūsių, požeminių komunikacijų, šulinių, 
gamyklų kaminų panaudojimui, plataus ryšių ir signalizavimo tinklui su- 
kurti, inžinerinėms užtvaroms panaudoti. Vadovauti gynybai paskirti įgulų 
komendantus „iš ištvermingų vadų“. Rekomendacijose labai aiškiai jaučia- 
ma Stalingrado patirtis. 

Generolas Chrenovas buvo nuvažiavęs prie „Apskritosios“ girios, apžiū- 
rėjo vokiečių įtvirtinimus ir padarė išvadą, kad „ne nuodėmė būtų perimti 
ir išplėtoti priešo patirtį“. Be jokių skundų dėl reikalaujančių daug darbo są- 
naudų ir inžinerinės technikos trūkumo visame fronto ruože prasidėjo me- 
džio ir žemės užtvarų su ugnies lizdais, priedanga personalui, sandėliais ir 
medicinos punktais statyba. Buvo tobulinamas kelių tinklas. Paaiškėjo, kad 
ir medžio ir žemės užtvara, taip pat kaip ir garvežys ar aeroplanas, - tai 
mūsų šalies išradimas, o jį sugalvojo Leningrado atsargos inžinieriai, „seno- 


sios rusų architektūros žinovai“. 


„Ar buvo reikalingos tokios didžiulės jėgų ir darbo sąnaudos statant 
įtvirtinimus, kurių priešas taip ir nepamėgino šturmuoti? — pats save klau- 
sia generolas Chrenovas. - Ar šis titaniškas darbas nėra niekam nereikalin- 
gas apsidraudimas, nepakankamo gebėjimo numatyti įvykių eigą padari- 
nys? Iš karto atsakysiu, kaip ir tada: ne!.. Padėtis galėjo bet kada pasikeisti, 
o hitlerininkai, žinodami apie mūsų gynybos silpnumą, sukoncentravę pa- 
jėgas viename ruože, pereitų prie aktyvių veiksmų. „Volchovo medžių už- 
tvara“ neleido jiems laimėti. Mes, turėdami tokią inžinerinę priedangą ga- 
lėjome metų pabaigoje iš gynybos atlaisvinti didelę dalį pajėgų, o kartu ir 
padidinti fronto puolamąją galią“. 

Ojuk tikrai. Spalio 8 d. Stalinas, priešingai nei dauguma generolų, nieka- 
da nenustojęs mokytis, išleido „Įsakymą dėl puolamojo mūšio taktikos to- 
bulinimo ir junginių, dalinių bei padalinių kovos rikiuotės“, kuriame buvo 
sakoma, kad „ešelonais išrikiuoti daliniai ir padaliniai ne tik kad neatitin- 
ka šiuolaikinio karo reikalavimų, bet ir žalingi, nes dėl jų atsiranda niekam 


Sovietų karių pakloti takai 


Volchovo miške. 


nereikalingų nuostolių, didelę dalį kariuomenės priverčia nieko neveikti ir 
atima iš mūsų kariuomenės galimybę užgriūti priešą visa savo ugnies prie- 
monių galia“. Įsakyme buvo nurodyta liautis eiti į ataką giliai ešelonuota 
minia, o išsiskleisti į grandinę ir sutelkti pirmajame ešelone didelę dalį ak- 
tyvių kovotojų ir ugnies priemonių; visų laipsnių vadams, plėtojantiems 
laimėjimą ar atremiantiems netikėtą priešo puolimą, būtina turėti rezer- 
vą, vadas neturi šuoliuoti su naganu rankoje kovos rikiuotėje, o vadovauti 
mūšiui. 

Kitą dieną buvo pasirašytas istorinis įsakymas Nr. 307 dėl numatomos 
visiškos vienvaldystės ir karo komisarų instituto panaikinimo Raudonojoje 
armijoje. 

Siekdama nutraukti Leningrado blokadą, lapkritį sovietų vadovybė pra- 
dėjo rengti naują, penktąją iš eilės, operaciją. 


Dvivaldystė Raudonojoje armijoje - pulko vadas ir bataliono vyresnysis komisaras, 


kurio balsas organizuojant kautynes dažnai buvo lemiamas. 

Sovietų povandeninis laivas ŠČ-303, grįžęs iš žygio. 

10 SKYRIUS 


BALTIJOS LAIVYNAS. 
1942 M. 


Netekęs visų savo bazių Suomijoje, Lietuvoje ir Estijoje Baltijos laivynas pa- 
sijuto uždarytas „markizo kūdroje“ — nedidelėje erdvėje tarp Kronštato ir 
Leningrado. Plačioje Goglando vagoje nuo 1941 metų pabaigos šeimininka- 
vo priešas, o tai užtikrino suplanuoto priešlaivinio ruožo, kuris turėjo pa- 
tikimai užtverti kelią sovietų laivams išplaukti į Baltijos jūrą, pastovumą. 
Suprasdama šių salų svarbą Baltijos laivyno vadovybė ne kartą mėgino su- 
sigrąžinti jas. 1941 m. gruodžio 31 d. 170 žmonių pulkininko A. Barinovo 
vadovaujamas jūrų pėstininkų būrys iš Lavansario salos, atlikęs 43 kilome- 
trų nakties žygį plonu ledu, užėmė Didžiojo Tiuterso salą. 1942 m. sausio 
2 d. būrys vėl atliko nakties žygį ir netikėtu smūgiu užėmė Goglando salą. 
Tačiau kovo pabaigoje-balandžio pradžioje vokiečių ir suomių būriai vėl jas 
atsiėmė, nes Leningrado fronto vadovybė nerado galimybės laiku skirti pa- 
jėgų ir priemonių sustiprinti įguloms. Nauji pavėluoti sovietų mėginimai 
užimti abi salas nepavyko, kaip kukliai rašo šalies laivyno istorikai, „dėl 
tam tikrų taktinių klaidų“ ir sudėtingų meteorologinių sąlygų“. 

Taigi sovietų kariuomenės priešakinės pozicijos įlankoje buvo vos per ke- 
lias mylias į vakarus nuo Kronštato, nedidelėse Seskaro ir Lavansario salose. 
Baltijos laivynas neturėjo nė vienos bazės, kuri nebūtų kiaurai apšaudoma 
priešo artilerijos. Leningrado ir Kronštato įlankas galėjo tiesiogiai apšau- 
dyti vokiečiai iš pabūklų ir jos buvo susiaurintos išmestų minų. Sovietų an- 
tvandeniniai laivai neturėjo jokių galimybių išplaukti į atvirą jūrą, be to, nė 
nevertėjo tai mėginti. Todėl jie buvo įjungti į apsupto miesto gynybą, o dide- 
lė dalis ekipažų išlipo į krantą ir įsiliejo į pėstininkų gretas. Vokiečių fašisti- 


ET 

reikalavo, kad karinis jūrų laivynas įneštų savo indėlį „galingais smūgiais“. 
Liaudies komisaras N. Kuznecovas taip pat išleido direktyvą, kurioje buvo 
pabrėžiama būtinybė aktyvinti priešo jūrų komunikacijų puolamuosius 
veiksmus. 

Baltijos laivyno karo taryba, vykdydama liaudies komisaro nurodymus, 
pateikė savo siūlymų vasaros kampanijai: 

„++1942 metais pagrindinė laivyno užduotis - padaryti kuo daugiau žalos prie- 
šui, jo komunikacijoms ir minomis užkimšti Suomijos šcherus. Išilgai Suomijos 
įlankos tęsiasi ilgos komunikacijos, dėl to mūsų lengvosioms pajėgoms kyla būti- 
nybė turėti tarpinę manevravimo bazę bei kelią povandeniniams laivams išplaukti, 
tad laivynui iškeliama pirminė užduotis - užimti Goglando ir D. Tiuterso salas“. 

Planuojamoje operacijoje pagrindinis vaidmuo buvo skirtas povandeni- 
niams laivams. Net patyręs didelių nuostolių Baltijos laivynas dar turėjo 51 
submariną. Laivams reikėjo pralaužti blokados pozicijas Suomijos įlankoje, 
išsiveržti į Baltijos erdves ir ten sutrukdyti priešo laivininkystei. Buvo nu- 
matyta per šešis mėnesius iki pat užklojant ledui nuolat pulti jūrų susisieki- 
mo kelius Baltijos jūroje. Povandeniniai laivai turėjo veikti trimis ešelonais, 
po 10-12 kiekviename. 

1-ojo rango kapitono A. Stecenkos vadovaujamame brigados štabe suda- 
rytame povandeninių laivų veikimo plane iš pradžių buvo numatyta parem- 
ti povandeninių laivų operatyvinius veiksmus ir net veikti išvien su aviacija. 
Laivyno KOP turėjo užtikrinti priešo sargybos tarnybos sistemos žvalgybą 
ir, prieš išplaukiant laivams, priešlaivinę gynybą bei naikinti priešo laivų sar- 
gybą. Planas taip pat numatė, kad aviacija pagelbės nutaikyti laivus į atakos 


objektus. Bet šie teoriniai siūlymai taip ir liko popieriuje, nes tuo metu be- 
veik visa jūrų aviacija veikė sausumos ruožuose. Nerealizuota liko idėja su- 
kurti vyriausiosios vadovybės rezervo specialiąją aviacijos grupę iš penkių 
minų-torpedų bombonešių bei penkių naikintuvų aviacijos pulkų, kurie tu- 
rėjo smogti galingus smūgius priešo bazėms Suomijos ir Botnijos įlankose, 
jo antvandeniniams laivams bei konvojams ir kartu sumažinti jų priešlai- 
vinę gynybą bei sudaryti „darbo“ sąlygas savo povandeninėms pajėgoms. 

Galiausiai Baltijos povandenininkai išplaukė pavieniui, kad veiktų kiek 
įmanoma autonomiškiau, kol panaudos visas torpedas. Gegužės 1 d. prieš 
išplaukiant į jūrą, buvo parengta 10 povandeninių laivų. Jų įgulos trenira- 
vosi organizuojant tarnybą, nusileidimą ir iškilimą laisvoje nuo ledo Nevoje 
tarp Liteino ir Ochtino tiltų. 

Trečiajam reichui komunikacijos Baltijos jūroje turėjo didžiulę strate- 
ginę reikšmę. Jos užtikrino Pabaltijo resursų panaudojimą, iki 80 “o gele- 
žies rūdos, taip pat pramonės gaminių iš Švedijos, medienos ir celiuliozės 
iš Suomijos pristatymą, kariuomenės ir ginkluotės permetimą į sovietų-vo- 
kiečių frontą. Buvo gabenamos į Vokietiją strateginės žaliavos, nupirktos 
Švedijoje ir JAV bei kitose šalyse. Priešo laivai Baltija plaukiojo laisvai, be 
apsaugos. 

Vokiečiai ir suomiai iš anksto pasirūpino priemonių apsisaugoti nuo po- 
vandeninio pavojaus jų laivybai. Jau balandį salose ir pakrantėje jie išdės- 
tė artilerijos baterijas, stebėjimo postus, radijo pelengavimo ir hidroakus- 
tikos stotis, kad apsunkintų navigaciją, pašalino ribojamuosius ženklus, 
sunaikino švyturius ir kitus kranto orientyrus. Pirmąją gegužės dekadą, vos 
Suomijos įlanka išsilaisvino nuo ledų, pradėjo kurti du priešlaivynės gyny- 
bos ruožus, kurių pagrindas buvo minų laukai. Tuose rajonuose patruliavo 
kateriai „medžiotojai“ ir kiti mažieji laivai. Iš oro vandenis žvalgė lėktuvai. 
Atskiruose, sekliuose ruožuose buvo įtaisyti plieniniai priešlaiviniai tin- 
klai. Pirmoji linija užtvėrė Suomijos įlanką Goglando, Narvos įlankos ruo- 
že. Užtvaros tankis šioje vietoje siekė 170 minų kvadratinėje mylioje. Antroji 
linija driekėsi nuo Hanko pusiasalio suomių pusėje iki Nargeno salos, ne- 
toli Estijos krantų. Per 1942 metus vokiečiai ir suomiai išmėtė daugiau nei 
12 tūkstančių įvairiausių tipų minų, iš jų dugninių ir anteninių, sudaryda- 
mi minų užtvaras. Kartu su 1941 metų užtvaromis minų skaičius Suomijos 
įlankoje viršijo 21 tūkstantį. Netoli užtvarų rajonų buvo išskleista daugiau 
nei 100 įvairiausių laivų ir katerių. Šios pajėgos ir priemonės kartu su minų 
pozicijomis sudarė vientisą priešlaivinį ruožą, kurio gylis siekė 150 mylių, o 


< Užmaskuoti sovietų povandeniai laivai Leningrade, prie krantinės. 

Tribuco vertinimu, „lygų dešimčiai Duvro baražų“ (baražas - iš prancūzų 
kalbos - užtvara - vert. pastaba) Pirmajame pasauliniame kare. Kartu norė- 
dama sutrukdyti išskleisti Baltijos laivyno pajėgas ir jį galutinai užblokuo- 
ti vokiečių aviacija salų rajone, Kronštato reiduose ir farvateriuose primėtė 
dugninių bekontakčių minų. 

Ir vis tiek birželio-lapkričio mėnesiais Baltijos laivyno vadovybė į pro- 
veržį pasiuntė 35 povandeninius laivus. Kiekvienąkart tam reikėjo didelių 
laiko sąnaudų ir jėgų. Plaukiančius iš Leningrado į Kronštatą ir toliau, iki 
Lavansario, vandens paviršiuje juos ugnimi ir dūmų uždangomis saugo- 
jo antvandeniniai laivai bei kateriai. Aviacija ir artilerija slopino priešo ba- 
terijas pietiniame krante. Lavansario saloje laivai įkraudavo akumuliatorių 
baterijas ir gaudavo naujausių žvalgybos duomenų. Ten jiems nuolat kėlė 
pavojų aviacija, todėl šviesiuoju paros metu teko tūnoti ant jūros dugno ir 
prie pirsų priplaukti tik naktį. Į vakarus nuo Lavansario prasidėjo pats sun- 
kiausias 200 mylių etapas, kurį laivai turėjo įveikti savarankiškai, be sargy- 
bos ir priedangos, plaukdami kiek įmanoma giliau, bet ne mažiau kaip 10- 
15 metrų nuo dugno, kad išvengtų dugninių minų sprogimų. Forsavusios 
Goglando priešlaivines pozicijas submarinos turėjo iškilti krauti akumulia- 
torių. Tai buvo dar vienas „mirtinas triukas“: per baltąsias naktis septynias 
valandas būti vandens paviršiuje, griaudėti dyzeliais per visą Suomijos įlan- 
ką ir taip prisišaukti priešų „medžiotojus“. Paskui tekdavo įveikti dar vieną 
poziciją ir pradėti stebėti numatytą rajoną. 

Dėl priešo mėtomų minų iš oro, trūkstant tralų ir dėl organizacinių pro- 
blemų pirmojo ešelono išskleidimas užtruko ilgiau, nei numatyta, beveik 
mėnesį. Gegužės 25 d. į jūrą išplaukė M-97, kuriai buvo pavesta priešo 
priešlaivinės gynybos žvalgyba Vakarinio Goglando rajone. Iš tikrųjų laivas 
to rajono nepasiekė, jokių žvalgybos duomenų negavo, o per 12 plaukiojimo 
parų „mažylės“ vadas kapitonas leitenantas N. Djakovas neįstengė aptikti 
nei priešo, nei jo gynybos priemonių. 

Pirmasis išskleidimas prasidėjo birželio 3 d. ir baigėsi jau liepos 4-ąją. 
Iš 11 laivų, parengtų plaukti į jūrą, išplaukė 9, numatytas pozicijas pasiekė 
ŠČ-304, ŠČ-320, „Lembit“, ŠČ-303, ŠČ-317, ŠČ-406. I. Gračiovo povandeninis 
laivas ŠČ-405, plaukęs iš Lavansario be palydos, birželio 13 d. paslaptingai, 
spėjama dėl avarijos, paskendo. Praėjus porai dienų, L. Fiodorovo M-95, už- 
plaukęs ant minų, sprogo Rytinio Goglando plačiojoje vagoje. 

Kiekvienas iš prasiveržusių į Baltiją laivų išbuvo jūroje nuo penkių 
iki septynių savaičių. Veikiant komunikacijose daugiausia buvo naudoja- 
mas pozicinis metodas. Visi vadai pranešė apie pergales. Per du mėnesius 

sovietų povandenininkai, panau- 
doję 47 torpedas ir paprastai neste- 
bėdami atakų rezultatų, sau prisky- 
rė apie 20 paskandintų ir pažeistų 
priešo laivų. Kartais vieniši trans- 
portai būdavo apšaudomi iš pa- 
būklų. Labiausiai sekėsi pirmajam 
įveikusiam priešlaivinius ruožus 
kapitono leitenanto N. Mochovo 
vadovaujamam ŠČ-317. Jis paskan- 
dino 4 transportus, iš jų vieną šve- 
dų, tačiau liepos 12 d., jau grįžda- 
mas pražuvo minų užtvaroje; 4 
laivus sunaikino 3-iojo rango ka- 
pitono S. Lisino vadovaujamas S-7. 
Kapitonui už šį žygį buvo suteiktas 
Sovietų Sąjungos didvyrio vardas. 

Kad prie Švedijos krantų, kur 
vokiečių laivai plaukiojo tarsi tai- 
kos metu, be eskorto ir su šviečian- 


-— 


čiais žibintais pasirodė sovietų po- ————— 
vandeniniai laivai, vokiečiams ir | laivą kraunamos torpedos. 
suomiams buvo netikėta. 


Manydami, kad blokada yra veiksminga priemonė, pirmųjų laivų tor- 
pedavimą jie kvalifikavo, tarsi laivai būtų užplaukę ant minų ir, užuot per- 
sekioję povandeninius laivus, ėmėsi traluoti „pavojingus rajonus“. Viską 
išsiaiškinti padėjo „Sovinformbiuras“, liepos 11 d. visam pasauliui paskel- 
bęs apie Baltijos povandenininkų pergales. Priešas ėmėsi skubių veiksmų 
stiprinti priešlaivinės priemones, įvedė konvojavimo sistemą, perkėlė laivų 
maršrutus į Švedijos teritorinius vandenis ir seklius rajonus, padidino minų 
užtvarų tankį, sustiprino stebėjimo tarnybą. Sovietų povandeninių laivų 
veiklos sąlygos pradėjo smarkiai prastėti. 

Į šiaurės rytus nuo Goglando yra nedidelė Somerso sala, kuri priešo 
priešlaivinėje pozicijoje atliko sovietų laivų ir povandeninių laivų tolimo- 
jo stebėjimo Rytinėje plačiojoje vagoje posto vaidmenį. Saloje buvo 92 žmo- 
nių suomių įgula, kuri turėjo 12 iki 75 mm kalibro pabūklų, du minosvai- 
džius ir 12 kulkosvaidžių. Baltijos laivyno vadovybė nusprendė užimti šią 
salą. Kaip ir dauguma karo pradinio laikotarpio sovietų jūrų ir oro desanto 

operacijų, ir ši buvo sumąstyta taip keistai, kad nebuvo jokių galimybių jai 
pavykti. 

Išsilaipinimas prasidėjo liepos 8 d. Prieš tai surengtas oro antskrydis, ku- 
ris suomiams nepadarė jokios didesnės žalos, nes neturėta žvalgybos duo- 
menų apie jų gynybą. Iš 120 numestų bombų 37 nukrito į vandenį, kitos - už 
priešo atsparos punkto ribų. Iš 256 sovietų desantininkų į salą sugebėjo pa- 
tekti 164 žmonės, dar 77 kovotojai nuskendo ar žuvo išsilaipindami, 15 žmo- 
nių liko kateryje. Desanto palaikymas ugnimi buvo toks pat neefektyvus, 
kaip ir iš oro dėl tų pačių priežasčių - nebuvo žvalgybos duomenų, ryšio, 
niekas nekoregavo apšaudymo. Per įnirtingą mūšį jūrų pėstininkai įstengė 
užimti vieną iš keturių atsparos punktų. 

Greitai po to, kai išsilaipino desantas, suomiai į pagalbą įgulai pasiuntė 
2 kanonieres, 5 sargybos katerius ir aviaciją. 11 valandą ryto jie į Somerį at- 
gabeno pastiprinimą - 109 karius. Suprantama, suomiai buvo pranašesni ir 
ugnimi, ir karių skaičiumi. Dieną sovietų vadovybė taip pat permetė pasti- 
prinimą - 57 kovotojus ir vadus. Apie 17 valandą trys torpediniai kateriai 
priplaukė prie salos kranto ir pradėjo laipintis. Išsilaipinant 13 žmonių nu- 
skendo kartu su vienintele radijo stotimi. Iš kranto buvo paimti 23 sužeistie- 
ji, tačiau susisiekti su desantu nepavyko. 

Į tą rajoną vakare atplaukė 2 suomių minininkai, taip pat vokiečių laivai: 
2 traleriai, plaukiojančioji baterija ir plaukiojančioji bazė. Sovietų pusėje 
jiems priešinosi kanonierė, sargybos laivas, 2 baziniai traleriai, torpediniai 
kateriai ir kateriai „medžiotojai“. 


Sovietų desanto 
likučiai Baltijos 


salose. 


Birželio 9-osios rytą buvo viskas baigta. 149 desantininkai pasidavė į ne- 
laisvę, apie 150 žuvo. Baltijos laivynas neteko torpedinių katerių TKA-22, 
31,71, 83, 113, 121 ir mažojo „medžiotojo“ MO-306. Buvo smarkiai sugadin- 
ta kanonierė „Kama“ ir vienas traleris. Paskendusiuose ir sugadintuose lai- 
vuose žuvo dar apie 100 jūreivių. Suomių nuostoliai: 21 žmogus žuvo, 63 
sužeisti. 

Sovietų jūreiviai ir aviatoriai raportavo apie paskandintas ir sugadintas 
dešimtis priešo laivų bei katerių. 

Iš tikro nei suomiai, nei vokiečiai neprarado nė vienos plaukiojimo 
priemonės. Kad nepasikartotų naujų desantų išlaipinimas Somerse, suo- 
miai labai greitai piečiau ir ryčiau jo sudarė minų užtvaras „Ontajarvi“ ir 
„Norpe“. 

Rugpjūčio 9 d. grįžus pirmojo ešelono povandeniniams laivams, prasidė- 
jo antrojo ešelono laivų, kuriems teko veikti dar pavojingesnėmis ir sudėtin- 
gesnėmis sąlygomis, išskleidimas. Trys jų buvo sugadinti dar prieš forsuo- 
jant Goglando pozicijas ir grįžo į bazę. Vietoj jų pasiųsti du kiti. 

Rugpjūtį mėginta povandenininkus palaikyti galinga akcija. Buvo numa- 
tyta, kad antvandeninis pajėgų būrys išplauks prie Goglando bei Didžiojo 
Tiuterso salų ir nuslopins priešo priešlaivines pajėgas. Tačiau sargybinio 
„Buria“ ir tralerio „Fugas“ plaukimas lydint sargybiniams ir torpediniams 
kateriams naktį į rugpjūčio 24-ąją baigėsi abiejų laivų žūtimi. Šio mėginimo 


Antrojo laivų ešelono (L-3, M-96, S-13, „Lembit“, M-97, ŠČ-407, ŠČ-309, 
ŠČ-310, S-9) veikimo rajonas užėmė platų frontą nuo Botnijos įlankos iki 
Bornholmo salos. Septyni iš aštuonių prasiveržusių į Baltijos jūrą vadų pra- 
nešė apie pergales. Ypač pasižymėjo 3-iojo rango kapitono P. Griščenkos 
L-3, „sunaikinęs“ 6 transportus ir „priešo naujai pastatytą minininką“ (kaip 
buvo galima tikėtis, didvyrio vardo negavo, be to, atleistas įskundus jį lai- 
vo komisarui), kapitono leitenanto A. Matijesevičiaus povandeninis lai- 
vas „Lembit“, torpedomis „paskandinęs“ 3 laivus ir kapitono leitenanto 
P. Malančenkos S-13, Botnijos įlankoje „pasiuntęs į dugną“ 3 transportus. Iš 
viso antrojo ešelono veiksmai buvo pristatomi taip: sunaikinta 14 „fašisti- 
nių transportų“. Panaudotos 49 torpedos. Nuostolių sąrašą papildė rugsėjo 
pradžioje be žinios dingęs M-97. 

Priešas, siekdamas pertverti visą vandens sluoksnį, papildomai išme- 
tė anteninių ir bekontakčių minų. Rugsėjį suomiai sudarė tinklų užtvarą 
Šiaurės Goglando kelyje ir Kalbodagrundo rajone. To laivyno žvalgyba ne- 
pastebėjo, tad laivyno štabas, kaip ir anksčiau, rekomendavo vadams ver- 
žiantis naudotis Šiaurės vandenkeliu. Suomijos įlankoje ir Alandų jūroje 
pozicijose išsidėstė suomių povandeniniai laivai. Šviesiuoju paros metu jie 
tūnojo ant grunto ir vykdė hidroakustinius stebėjimus, o naktį halsavo pa- 
viršiuje. Botnijos įlankoje veikė priešlaivinė paieškų smogiamoji grupė. 

Baltijos laivyno karo taryba nusprendė paleisti plaukti trečiąjį laivų eše- 
loną nelaukdama paskutinių pirmojo ešelono laivų. Stengiantis išveng- 
ti tarptautinių problemų, karinio jūrų laivyno liaudies komisaro įsakymu, 


dabar jiems buvo uždrausta atakuoti laivus su Švedijos vėliava ir visus ki- 
tus laivus Švedijos teritoriniuose vandenyse. 

Pirmoji trečiojo ešelono laivų grupė (5 vienetai) iš bazių išplaukė rugsėjo 
15-23 d., antroji 4 vienetai) - spalio 1-10 d. ir galiausiai trečioji (7 vienetai) - 
spalio 17-lapkričio 4 d. Be to, L-3, ŠC-303, ŠČ-320, ŠČ-406, M-96, S-9, S-13 ir 
5-7 veržėsi per priešo priešlaivinę gynybą jau antrą kartą. 

Trečiojo ešelono laivams „pavyko sunaikinti“ apie 15-17 transporto lai- 
vų ir keletą nedidelių kovinių laivų. Su pergale į bazę grįžo vadovaujamas 
3-i0ojo rango kapitono V. Turajevo 5-13, atlikęs ilgiausiai trukusį kovinį žygį 
karo metais (58 paros) ir paskandinęs 3 transporto laivus, 3-iojo rango ka- 
pitono R. Lindenbergo D-2, į dugną pasiuntęs transporto laivą ir sugadinęs 
geležinkelio keltą „Deutschland“ (be to, tuo pačiu metu šis keltas laiko- 
mas „sugadintas“ dėl povandeninių užtvarų sudarytojo L-3 išmestų minų), 
3 rango kapitono Osipovo ŠČ-406, sunaikinęs 3 laivus, kapitono leitenanto 
A. Mylnikovo 5-9, paskandinęs transporto laivą ir sugadinęs tanklaivį. 

Tą kartą už pergalę teko brangiai sumokėti: pusė laivų pražuvo. Be žinios 
dingo ŠČ-320, ŠČ-302, ŠČ-304, ŠČ-306. Suomių povandeninių laivų buvo pa- 
skandinti ŠČ-311, ŠČ-308, ŠČ-305 ir S-7. Pastarosios vadas Sovietų Sąjungos 
didvyris S. Lisinas ir trys jūreiviai pateko į nelaisvę. Baltijos laivynas nete- 
ko prityrusių įgulų, kurios ne kartą forsavo Suomijos įlanką. Žuvo vadai: 
I. Višnevskis, J. Afanasjevas, D. Sazonovas, N. Smoliaras, A. Pudiakovas, 
L. Kostylevas, V. Nečkinas. 

Sergejus Lisinas atsėdėjo suomių, vokiečių ir, kaip priklausė „tėvynės iš- 
davikui“, sovietų kalėjimuose. Aukso žvaigždė jam grąžinta tik 1958 m. 

Savaime suprantama, „jūrų vilkai“ niekaip negalėjo didvyriškumu nusi- 
leisti „auliniams batams“. Apie tai, kaip nenumaldomai plėtėsi Baltijos po- 
vandenininkų kovinis sąrašas ir paskandintų laivų tonažas, pats Griščenka, 
jau būdamas atsargoje, papasakojo peterburgiečiui autoriui O. Strižakui: 
„Pats tamsiausias ir painiausias dalykas buvo suskaičiuoti laimėjimus. 
Pergalė turėjo būti „patvirtinta“. Idealiai, tai yra pagal instrukciją, reikėjo 


Baltijos laivyno povandeninis laivas 5-7, iškilęs 

Suomių paskandinto povandeninio laivo 5-7 vadas Sovietų Liūdnai „pergalėmis“ pagarsėjęs 


Sąjungos didvyris S. Lisinas pateko į nelaisvę ir sėdėjo sovietų povandeninio laivo vadas 


suomių„vokiečių, o grįžęs - ir sovietų kalėjime. 3-iojo rango kapitonas |. Travkinas. 


daryti taip. Vadas atakuoja, kliudo taikinį. Paskui prie periskopo pakviečia 
du patikimus, patikrintus liudininkus. Pastarieji per optiką stebi skęstan- 
tį taikinį, apibūdina jo klasę, tonažą ir patvirtina, kad taikinys paskendo. 
Paskui sudaromas aktas su trejeto parašais. Tokie aktai buvo tvarkingai ra- 
šomi visą karą ir pateikiami vadovybei, nors ir paskutinė katė kranto kam- 
buze žinojo, kad visa tai - melas. 

Puiku, jeigu laivui paklius vieniša bejėgė „laiba“ (bet kokia gera transpor- 
to priemonė - žargonas - vert. pastaba). Galima iškilti ir rūkant cigaretę nuo 
tiltelio stebėti, kaip ji skęsta. Deja, rimti taikiniai plaukia saugomi konvojų. 
Jei vadui pavyko atplaukti į atakos kursą nepastebėtam - jo laimė. Bet tor- 
pedos paleistos ir laivas išsidavė. Periskopą įtraukti! Staigus diferentas (lai- 
vo korpuso kniubimas iš horizontalios padėties - vert. pastaba) priekiu ir 
su viražu gilyn bei tolyn. Sargybos laivai dabar į tave įsikimba hidrolokato- 
riais, išars gelmes bombų serijomis. O vienintelis „patvirtinimas“ - girdėjome 
sprogimą. Arba du. Ką kliudė torpeda - transportą? Sargybos laivą? Uolą? 
Laive to niekas nežino. O jei pataikė į transportą - ar jis paskendo? Jei paskan- 
dino transportą — ar didelis buvo? Vienas vadas težino. Vadas jį matė peris- 
kope keletą sekundžių, lietui lyjant, rūke ar nakties migloje. O grįžęs rapor- 
tuoja - paskandinau sausakrūvį, dvidešimt tūkstančių tonų talpos. Aleksejus 
Matijasevičius, žinomas povandenininkas (prieš karą - prekybos laivyno ka- 
pitonas), ginčijosi su laivų vadais: „Šiuo metu Baltijoje nėra tokių didelių lai- 
vų! Na, keturi, penki tūkstančiai tonų. Tai, kad jau nusišnekėjai - dvidešimt!“ 


> Laivas „Finland“ užplaukęs ant seklumos, kai į jį pataikė sovietų 


povandeninio laivo,Lembit" torpeda (sovietų povandeninio laivo 

= vadas A. Matijasevičius). 


Laivų vadai antjo pyko. Pats Matijasevičius savo raportuose rašė sąžinin- 
gai: transportas, apytiksliai du tūkstančiai tonų. Dėl to ant Matijasevičiaus 
pyko viršininkai, kurie gaudavo ordinus už valdinių nuopelnus ir jiems rei- 
kėjo „svarių“ pergalių... 

Su panieka ir pašaipa Griščenka ir Matijasevičius kalbėjo apie Travkiną. 
Jis turėjo vienuolika pergalių, nešiojo Aukso žvaigždę. Pasirodė, kad perga- 
lė iš tikro tik viena, kažkoks menkas laiviūkštis. Visa kita - sukurtos dez- 
informacijos vaisius. Travkinas turėjo „patikimus“ liudininkus - felčerį ir 
lagingos. Torpedas leido į krantą ar į tuščią jūrą. Įgula suprato, bet tylė- 
jo. Karas toks dalykas - pernelyg pyptelėsi ir pateksi į baudžiamąją kuopą, 
būsi užkastas Siniavino pelkėse“. 

Sistema veikė ir tenkino visus. Tai ir puiku: įgula savaitėmis sėdėjo 
„Vamzdyje“, kuris kiekvieną akimirką galėjo virsti bendru kapu, kiekviena 
minutė buvo mirtina rizika — atleisime karo jūreiviams jų pokštus. Kitas da- 
lykas, kad po karo iš šių klastočių išaugo barzdotas „Jūrų šlovės metraštis“, 
kurio šešėlyje palaidota tikroji sovietų laivyno istorija. 

Artėjant žiemai ir susidarant ledui, gruodžio pradžioje teko nutraukti 
povandeninių laivų veiksmus priešo komunikacijose ir grąžinti juos į bazes. 
Nuo 1942 metų birželio iki lapkričio, oficialiais duomenimis, sovietų povan- 
denininkai Baltijoje sunaikino apie 60 priešo laivų, kurių bendras tonažas — 
apie 150 tūkstančių tonų. Priešo duomenimis, Baltijos laivyno povande- 
niniai laivai per pusmetį paskandino ir sugadino ne daugiau kaip 10-15 
transportų, iš jų keletą Švedijos laivų, torpeduotų neutralios Švedijos teri- 
toriniuose vandenyse. Tiesa, rugsėjį vokiečių vadovybei kilo sunkumų or- 
ganizuojant konvojaus tarnybą, kai trūko sargybos laivų, dėl to Vokietijos 
ir Suomijos uostuose susikaupė daugybė savo eilės laukiančio transporto. 


11 SKYRIUS 


OPERACIJA "ISKRA . 
1943 M. SAUSIO 12-25 D. 


1942 m. rudenį viso pasaulio dėmesys buvo prikaustytas prie vieno so- 
vietų-vokiečių fronto taško — Stalingrado. Miestas seniai virto griuvėsių 
krūva, nukraujavusi, padalyta į tris dalis V. Čiuikovo armija išsaugojo tik 
siaurą Volgos kranto ruožą. Abi pusės nepaliaujamai didino savo galią ir 
Stalingradas vis dar laikėsi, remdamasis „visa ėdančiu stebuklu“, kuris vie- 
ną po kitos tirpdė vermachto divizijas, pulkus ir batalionus. Hitleris paim- 
davo juos iš kitų fronto ruožų ir mesdavo į pietuose griaudėjančias kovas. 
Spalio pradžioje armijų grupėje „Šiaurė“ prasidėjo pačių kovingiausių jun- 
ginių permetimas. Į Stalingrado rajoną perdislokuotas 8-asis aviacijos kor- 
pusas, atsiimti maršalo lazdos išvyko feldmaršalas Manšteinas ir labai grei- 
tai taip pat atsidūrė prie Stalingrado. 

Iš 18-osios armijos išvyko 12-oji tankų, 20-oji motorizuotoji, 269-oji, 
93-ioji, 291-oji, 58-oji ir 225-oji pėstininkų divizijos. Vietoje jų Lindemanas 
gavo 69-ąją pėstininkų, taip pat „sąlyginai tinkančias“ 1-ąją, 9-ąją, 10-ąją 
lauko aviacijos divizijas. 1942 m. rugsėjo antroje pusėje sausumos kariuo- 
menei patiriant didelių nuostolių, Geringo iniciatyva pradėtos formuoti 
lauko aviacijos divizijos. Iš pradžių tokia divizija prilygo pulkui — keturi 
batalionai ir artilerijos divizionas, buvo sudaroma iš KOP antžeminių tar- 
nybų personalo ir zenitinės artilerijos. Be to, jie neturėjo bendros kovinės 
patirties, buvo ginkluoti lengvaisiais ginklais, taip pat ir rusiškais šautuvais 
- „triochlineikomis“. Tad vokiečių grupuotė ties Leningradu sumenko ir 
karių skaičiumi, ir kokybe. 


< Sovietų kariai Nevos pakrantės 
įtvirtintajame ruože. 

1942 m. pabaigoje pagrindinės Leningrado fronto pajėgos — 42-oji ir 
55-oji armijos gynėsi Uricko, Puškino ir ruože piečiau Kolpino, Porogų 
prieš 215-ąją, ispanų 250-ąją, kalnų šaulių 5-ąją, SS policijos diviziją ir SS 
2-ąją pėstininkų brigadą. Fronto štabo skaičiavimu, — apie 49 tūkstančiai 
kareivių ir karininkų. Trisdešimt kilometrų dešiniojo Nevos kranto nuo 
Porogų iki Ladogos ruožą ir nedidelį placdarmą Maskvos Dubrovkos rajo- 
ne laikė spalį Nevos operatyvinės grupės pagrindu suformuota 67-oji ar- 
mija, vadovaujama „patyrusio ir kariniu-teoriniu pagrindu puikiai pareng- 
to“ generolo leitenanto M. Duchanovo. Joje buvo 45-oji gvardijos, 46-oji ir 
86-oji šaulių divizijos, 11-oji ir 55-oji šaulių, 35-oji slidininkų brigada, 16- 
asis įtvirtintasis rajonas, 86-asis ir 118-asis atskirieji tankų batalionai, aštuo- 
ni artilerijos ir minosvaidžių pulkai. Be to, 55-oji brigada iš pietų pusės 
gynė karinį automobilių ledo kelią per Ladogos ežerą. Priešingame Nevos 
krante buvo apsikasusi priešo 170-oji divizija ir apsaugos batalionas - apie 
11 tūkstančių žmonių. Liuftvafės lauko 10-osios ir 9-osios divizijos, turin- 
čios 10 tūkstančių karių. Oranienbaumo placdarme gaubė generolo majo- 
ro A. Astanino Primorsko operatyvinę grupę, kuriai priklausė 48-oji, 42-oji 
ir 168-oji šaulių divizijos, 48-oji (buvusi 2-oji jūrų pėstininkų brigada), 71- 
oji (buvusi 5-oji brigada) ir 50-oji (suformuota 3-iojo jūrų pėstininkų pulko 
pagrindu) šaulių brigados. Karelijos sąsmaukoje, 75 kilometrų ilgio fronto 
ruože, dengdama Leningrado šiaurines prieigas, ilgalaikiuose gyny- 
bos įtvirtinimuose „savo pozicijas tvirtai laikė“ generolo majoro 
A. Čerepanovo keturios 23-iosios armijos divizijos. Jos taip 
pat tvirtai laikėsi prieš suomių operatyvinės grupės 15-ąją, 
10-ąją ir 18-ąją divizijas, kuriose tarnavo apie 30 tūkst. 


žmonių. Sausumos kariuomenės veiksmus dengė trys lapkritį sukurtos 
generolo leitenanto S. Rybalčenkos 13-osios oro armijos aviacijos divizi- 
jos, turinčios 450 lėktuvų. Baltijos laivynas, kuris bazavosi Nevos Žiotyse ir 
Kronštate, dengė fronto kariuomenės pajūrio sparnus bei palaikė jų veiks- 
mus savo aviacija ir artilerijos ugnimi. Leningrado miesto priešlėktuvinę 
gynybą vykdė PLG armija, „gyvybės kelią“ ir krovinių bazes Ladogos ežero 
krantuose dengė atskirojo Ladogos priešlėktuvinės gynybos rajono daliniai. 

Taigi blokados žiedą, kuriame buvo trisdešimt divizijų, veržė septynios 
vokiečių ir keturios suomių pėstininkų divizijos. 

Volchovo frontas, sudarytas iš šešių bendrosios kariuomenės ir vienos 
oro armijos - 29 šaulių, 1 artilerijos, 3 aviacijos divizijų, 1 įtvirtintojo rajono, 
8 šaulių, 3 slidininkų, 7 tankų brigadų, tankų proveržio pulko, 7 atskirųjų 
tankų batalionų, 29 atskirųjų artilerijos ir minosvaidžių pulkų, reaktyvinių 
įrenginių 4 pulkų bei 4 divizionų ir t.t., iš daugelio kitų, vadovaujami nepa- 
keičiamojo vado generolo Mereckovo, veikė iš pradžių sudarytose pozicijo- 
se — 300 kilometrų ruože nuo Ladogos iki Ilmenio ežero. 

Kairiajame sparne nuo Ladogos ežero iki Kirovo geležinkelio buvo iš- 
dėstyti 2-osios smogiamosios ir 8-osios armijų junginiai. 14-ojoje oro pajėgų 
armijoje buvo 400 lėktuvų. Šiame ruože, vos kiek vakariau, tarp šiaurės ir 
pietų apsikasė devynios priešo divizijos: 227-oji, 1-oji, 223-ioji, 69-oji, 132-oji, 
61-oji, 11-oji, 217-oji ir 21-oji. 

Visai Leningrado ir Volchovo fronto kariuomenei priešinosi 18-oji gene- 
rolo Lindemano lauko armija, pagal etatų sąrašą turinti 23 divizijas, iš jų 18 
pėstininkų, 3 lauko aviacijos, 1 kalnų šaulių, SS brigadą ir dviejų apsaugos 
divizijų atskirus dalinius. Nė vienos tankų, nė vienos motorizuotosios! Ją, 
kaip ir visą armijų grupę „Šiaurė“, rėmė 150-200 1-ojo oro laivyno lėktuvų. 

Lapkričio 22 d. (prie Stalingrado lapkričio 19 d. prasidėjo feldmaršalo 
Pauliaus grupuotės sutriuškinimo operacija „Uranas“) Leningrado fron- 
to karo taryba pateikė vyriausiajam gynybos komitetui siūlymų dėl kovos 
veiksmų žiemą. Dokumente rašoma: 


„„„Leningrado frontas privalo kartu su Volchovo frontu pradėti rengtis puo- 
lamajai operacijai, siekiant pralaužti blokadą ir kartu ryžtingai pakeisti fronto 
operatyvinę padėtį... Vertindami pagrindines smūgio kryptis, mes manome, kad 


geriausia organizuoti priešo fronto pralaužimą Šliselburgo ruože, fronto plotis 
turėtų būti 10 km, o Volchovo fronte atitinkamas ruožas Lipka-Miškinas smo- 
giant abiem frontams Siniavino kryptimi“. 


< Ladogos priešlėktuvinės gynybos padalinio 61-K 37 mm 
kalibro pabūklai saugo „gyvybės kelio" prieigas. 383 


Šiuos siūlymus Stalinas patvirtino gruodžio 2 d. 1942 m. gruodžio 8 d. 
vyriausiosios vadovybės direktyvoje buvo nurodytos konkrečios frontų už- 
duotys: „Volchovo ir Leningrado frontų bendromis pastangomis sutriuškin- 
ti priešo grupuotę Lipkos, Gaitolovo, Maskvos Dubrovkos, Šliselburgo ra- 
jone, siekiant nutraukti Leningrado miesto apsupimą, ir operaciją užbaigti 
iki 1943 m. sausio pabaigos. Patikimai įsitvirtinti gynybos ruože: Moikos 
upė, Michailovsko kaimas, Tortolovas ir užtikrinti Leningrado fronto 
komunikacijas...“ 


Govorovas ir Mereckovas gavo nurodymus iki 1943 m. sausio 1 d. pa- 
rengti operaciją sąlyginiu pavadinimu „Iskra“. Abiejų frontų veiksmų ko- 
ordinavimas buvo pavestas vyriausiosios vadovybės atstovui maršalui 
K. Vorošilovui. 

„Strategų žvaigždynas nieko originalu nesugalvojo, tik sutelkė dar dau- 
giau kariuomenės bei technikos ketindamas kaktomuša smogti triuškina- 
mą smūgį pačiu trumpiausiu keliu - per Šliselburgo kyšulį. Tik šį kartą 
nusprendė veržtis arčiau Ladogos kranto. Įveikusios apytiksliai šešis kilo- 
metrus dviejų frontų kariuomenės turėjo susitikti geležinkelio atšakos rajo- 
ne, kuri ėjo per 5-ąją ir 1-ąją Darbininkų gyvenvietes. Paskui smogiamosios 
grupuotės, pasukusios į pietus, turėjo pasiekti Moikos upės, Tortolovo ruo- 
žą ir iš pietų patikimai apsaugoti Leningrado fronto komunikacijas. Po de- 
šimties dienų poilsio vasario pirmoje pusėje turėjo vykti kita operacija, per 
Sovietų aviacijos naikintuvai MiG-3 


patruliuoja Leningrado padangėje. 

kurią reikėjo sutriuškinti priešą Mgos rajone ir užimti Kirovo geležinkelio 
linijos rajoną bei pasiekti Voronovą, Sigolovą, Voitolovą, Voskresenskoję. 

Suprantama, vietovėje sąlygos nepagerėjo, o vokiečiai visą laisvą lai- 
ką bei jėgas sumaniai skyrė tobulinti „tvirtovei prie Ladogos“. Greta kelių 
esančios darbininkų gyvenvietės su akmeniniais pastatais buvo pritaikytos 
žiedinei gynybai, visa erdvė aplink jas paversta ištisine įtvirtinta juosta su 
išplėtotu tranšėjų, apkasų, priedangų, blindažų (turinčių keletą požeminių 
aukštų) tinklu. Gelžbetoninės sienelės, medžio ir žemių pylimai buvo pri- 
smaigstyti ugnies priemonių ir tankiai užminuoti. Iš esmės visa kyšulio te- 
ritorija buvo paversta įtvirtintuoju rajonu. 

Šią problemą numatyta išspręsti labai paprastai, net primityviai: 22 šau- 
lių divizijos, 14 šaulių ir slidininkų, 7 tankų brigados, turinčios daugiau nei 
300 tūkst. karių ir vadų, privalėjo sudraskyti priešo gynybą. Jas turėjo pa- 
remti 530 tankų, 5300 pabūklų ir minosvaidžių bei 1000 13-osios ir 14-osios 
oro armijų, taip pat Baltijos laivyno karinių oro ir tolimojo veikimo aviacijos 
pajėgų lėktuvų. Priešo grupuotė Šliselburgo-Siniavino kyšulyje turėjo ketu- 
rias 26-ojo armijos korpuso divizijas ir vieną 5-osios kalnų šaulių divizijos 
pulką, sovietų duomenimis, 60 tūkst. žmonių, apie 700 pabūklų ir minosvai- 
džių, maždaug 50 tankų ir šturmo pabūklų. 

Rengdamasi operacijai sovietų kariuomenė pasinaudojo operatyvinė 
„Naujiena“: pirmą kartą per 16 blokados mėnesių, po keturių nepavykusių 
prasiveržimų Leningrado ir Volchovo frontų vadai susitiko, suderino savo 
veiksmus, nustatė atsiribojimo ruožus ir tarpusavio atpažinimo signalus ir 
net susitarė: jeigu vieno iš frontų kariuomenė neįstengs pasiekti jiems nu- 
rodytos linijos, tai kito fronto kariuomenė „nesustos, o judės toliau priešais, 
kol susitiks ir susijungs“. 


Leningrado fronte vadai tariasi 


dėl bendrų kovos veiksmų. 

Matydami vertą dėmesio viršininkų pavyzdį, pradėjo draugauti aviato- 
rių ir artileristų štabai. Pirmą kartą jie pasidalijo objektus ir sukūrė „šaudy- 
klinį“ veiksmų planą, kurio esmė buvo tokia: 14-osios oro armijos lėktuvai, 
smogę taikiniams, leidžiasi Leningrado fronto aerodromuose, kur prisipildo 
degalų, pasikrauna bombų ir skrenda bombarduoti dar kartą. Analogiškai 
elgėsi ir 13-osios oro armijos aviacija. Antrieji įsipareigojo ugnimi parem- 
ti vieni kitus ir vykdyti šaulių kariuomenės užsakymus, nesvarbu, kuriam 
frontui priklauso. Pirmą kartą oro armijų valdymo punktai buvo išdėstyti 
šalia besiveržiančių armijų vadaviečių. 

Neįprasta buvo ir tai, kad pasirengimui skirtas beveik visas mėnuo, kai 
turėjo būti kaupiamos pajėgos ir priemonės, slapta reikėjo atlikti pergru- 
pavimą ir dislokavimą, „išmokyti kariuomenę kartu su aviacija, tankais ir 
artilerija veržtis pro smarkiai įtvirtintas pozicijas miškingoje ir pelkėtoje 
vietovėje“. 

Mokymuisi ir treniruotėms užnugaryje buvo įrengti pratybų laukai 
bei specialūs miesteliai. Leningradiečiai Toksovo poligone sukūrė gyny- 
bos ruožą, panašų į tą, kurį reikėjo pralaužti. Ten vyko pulko mokymai, 
koviniai šaudymai, pėstininkus treniravo, atsilikus 100 metrų, sekti pas- 
kui ugnies laviną. Nevos ir miesto teritorijoje buvo mokomasi įveikti pa- 
žeistus ledo ruožus, įveikti stačius, apledėjusius, įtvirtintus dzotais kran- 
tus. Vienodai kariuomenė rengėsi ir Volchovo fronte, kur buvo suformuoti 
83 šturmo būriai, į juos įtraukti snaiperiai, automatininkai, kulkosvaidinin- 
kai, ugniasvaidininkai, patrankos ir palydos tankai. Didelis dėmesys skirtas 


treniruojantis įveikti medžio ir žemės 
užtvaras, durpių, sniego ir ledo pyli- 
mus. Sudėtingiau buvo dėl įvairių ka- 
riuomenės rūšių sąveikos, ji mažiau 
ar daugiau buvo suderinta tik pradi- 
niam mūšio metui. 

Daugiausia darbo reikėjo pareng- 
ti fronto smogiamųjų grupių pra- 
diniams rajonams. Teko pagausinti 
tranšėjų ir susisiekimo takų, persona- 
lo priedangų skaičių, iškasti ir įrengti 
ugnies pozicijas artilerijai, minosvai- 
džiams, tankams, pastatyti šaudme- 
nų sandėlius. Kiekviename fron- 
te žemės darbų apimtis siekė šimtus 
tūkstančių kubinių metrų. Visi dar- 
bai buvo atliekami tik rankomis, 


tamsiuoju paros metu, paprastai ne- Prie Leningrado kasami nauji įtvirtinimai, 
pažeidžiant įprasto besiginančios ka- tranšėjos įšalusioje žemėje. 

riuomenės veiklos režimo, laikantis 

visų maskuotės taisyklių. Kartu buvo tvarkomi kolonų ir kiti keliai, klojiniai 
ir išilginių rąstų takai per pelkes, kurių gausu pradiniuose rajonuose. Buvo 
išminuojami minų laukai, įrengiamos pralandos užtvarose. 

Šiauriau Naugardo volchoviečiai imitavo aktyvią veiklą demonstruoda- 
mi apgaulingą didelės kariuomenės masės ir technikos sankaupą, regulia- 
riai vykdė žvalgybą mūšiu. 

Leningrado fronte reikėjo parengti priemones stačiam Nevos šlaitui ir 
sugadintai ledo dangai įveikti. Tad buvo pagaminta šimtai lentinių skydų, 
šturmo kopėčių, karčių, virvių su kabliais, „katės nagų“. Apsvarsčius keletą 
variantų (iš jų - ir kanalo Nevos lede prakirtimą bei pontoninio tilto įrengi- 
mą jame ar ledo armavimą į jį įšaldant lynus), buvo išspręstas tankų ir sun- 
kiosios artilerijos gabenimo per Nevą uždavinys. Šios kovos priemonės tu- 
rėjo būti tempiamos mediniais „bėgiais“, paguldytais ant pabėgių. 

Nuo gruodžio 15 iki 18 d. generolas Govorovas vykdė karinį žaidimą 
tema: „Bendrosios kariuomenės armijos prasiveržimas pro įrengtą priešo 
gynybos ruožą forsuojant upę žiemos sąlygomis“. Žaidimo pagrindu tapo 
būsimojo puolimo ruožo „reali padėtis“, kurią tuo metu sovietų štabai daž- 
niausiai įsivaizdavo iš aeronuotraukų. 

Iš tikro ir šį kartą informacija apie vokiečių gynybą buvo gana skurdi. Ko 
gera, frontų vadams visiškai užteko žvilgsnio į priešo pozicijas iš paukščio 
skrydžio aukščio. Pavyzdžiui, Mereckovas didžiuodamasis pranešė, kad ae- 
ronuotraukos „leido surinkti turtingą medžiagą“, tačiau kulkosvaidžio am- 
brazūros lygyje atsivėręs vaizdas smarkiai skyrėsi, o priešo dzotų paieška 
lėktuvais - veltui eikvojamas kuras. Bet tik tuo ir apsiribota. „Junginių ir da- 
linių vadai nesirūpino, kad iki puolimo pradžios būtų visiškai atskleistas 
priešo gynybos pobūdis, jos stipriosios ir silpnosios pusės, išaiškintos gru- 
puotės, kovinis personalas ir priešo kovingumas, — rašo operacijos „Iskra“ 
tyrinėtojas V. Jarchunovas. - Dažnai vadai savo sprendimams pagrįsti nau- 
dojo aeronuotraukas ir jų nepatikslindavo antžeminės žvalgybos priemo- 
nėmis. Ypač miškingoje vietovėje buvo sunku tiksliai išsiaiškinti priešo bu- 
vimo vietą, o tai, be visa ko, buvo atliekama gana paviršutiniškai. Dėl to 
dalinių ir padalinių vadai neturėjo galimybių priimti tinkamų sprendimų. 
Dėl žvalgybos trūkumų kariuomenė nuolat susidurdavo su visokiausiais 
netikėtumais“. Gruodžio pabaigoje rengimasis operacijai iš esmės buvo 
baigtas. Tačiau dėl netikėtai prasidėjusio atlydžio ledo danga Nevoje tapo 
nepakankamai tvirta, o pelkės — sunkiai įveikiamos. Todėl gruodžio 27 d. 
fronto vadai kreipėsi į vadovybę prašydami puolimo pradžią perkelti į sau- 
sio 10-12 d. Sutikimas buvo gautas. Maršalas Mereckovas nurodo, kad tei- 
singiausia būtų buvę aktyvius veiksmus apskritai pradėti vasarį, bet, kaip ir 
kiekvieną kartą: „Leningradas negali tiek laukti“. 

Lapkritį miestas beveik visiškai ištuštėjo. Dėl masinių mirčių, evakavi- 
mo ir papildomų šaukimų į kariuomenę Leningrado gyventojų per metus 
sumažėjo 2 milijonais ir liko 650 tūkstančių, iš jų 8096 dirbo. Maisto pro- 


Statant geležinkelio 
estakadą, kalami 
poliai, ledui pajudėjus, 


pakrypo. 

duktų problema buvo išspręsta, jų tiekimas gyventojams nenutrūkdavo. 
Profesoriaus A. Veselovo duomenimis, prieš nutraukiant Leningrado bloka- 
dą, 270 tūkstančių leningradiečių, lyginant su visa Sąjunga, gaudavo dides- 
nę maisto produktų normą. Be to, 153 tūkst. žmonių lankėsi valgyklose, kur 
jie buvo maitinami kasdien po tris kartus. 

Gyventojų per mėnesį mirdavo apie 3,5 tūkstančio. Rudenį Ladogos eže- 
ro dugnu buvo nutiestas kabelis, kuriuo į miestą buvo tiekiama Volchovo 
hidroelektrinės gaminama elektra. Degalai buvo tiekiami vasarą paklotu 
vamzdžiu. Spalio 22 d. vokiečiai pamėgino išlaipinti desantą Sucho saloje, 
kurioje įrengta artilerijos baterija dengė Ladogos trasą, tačiau bendrais vy- 
resniojo leitenanto I. Gusevo vadovaujamos įgulos, laivų stebėjimo ir laivy- 
no aviacijos veiksmais buvo atremti, patyrė nuostolių. 

Nuo gruodžio vidurio ištisą parą pradėjo veikti automobilių ledo karo 
kelias. Buvo pradėta statyti 35 kilometrų ilgio geležinkelio estakada virš 
Ladogos ežero, nuolat, dieną ir naktį, kas du metrai buvo kalami ilgi poliai. 

Kirovo gamyklos partijos komiteto instruktoriaus L. Galko dienorašty- 
je yra 1942 m. gruodžio 27 d. įrašas: „Buvau mieste. Pamėginau paskubo- 
mis palyginti šios dienos padėtį su 1941 m. gruodžio 27 d. Tada gatvėmis 
buvo vežami rogutėmis į skudurus suvynioti numirėliai. Gyventojai vos ju- 
dėjo, išsekę krito, neveikė vandentiekis, nebuvo apšvietimo. Šiandien padė- 
tis visiškai kitokia. Rytą išėjau į miestą po pusryčių ir jaučiausi esąs sotus. 
Prie Narvos vartų sėdau į tramvajų (praėjusiais metais į gamyklą vaikščio- 
jau pėsčias). Tramvajuje žmonės gyvai kalbasi, galima jausti, kad nealkani... 
Nuo gruodžio 15 d. daugelyje rajonų gyvenamuosiuose namuose atsirado 
elektra“. Todėl iš esmės, jeigu reikėtų, dėl bendro reikalo ir tai padėtų pa- 
siekti numatytą tikslą, Leningradas dar mėnesį galėtų ir palaukti. 

Tokiu atveju sovietų kariuomenė gavo dar dvi savaites pasirengti ir gali- 
mybę ramiai pasitikti Naujuosius, 1943-iuosius - metus, o kartu ir apžvelgti 
praėjusių metų rezultatus. Iš esmės šaliai ir Raudonajai armijai jie buvo at- 
mintini dėl katastrofiškų vasaros pralaimėjimų pietuose, kita vertus, - stra- 
tegine Stalingrado pergale, o štai šiauriniame sovietų-vokiečių fronto spar- 
ne pasigirti nebuvo kuo. Visus 1942 metus vokiečiai čia neįvykdė nė vienos 
puolamosios operacijos. Sovietų armijos atakavo kasdien. 


Iš viso bendri Leningrado fronto nuostoliai pasiekė daugiau nei 319 tūkst. 
žuvusiųjų ir sužeistųjų, bet buvo užimtos Putrolovo ir Jam Ižoros gyven- 
vietės bei prifarširuotas metalu žemės lopinėlis prie Maskvos Dubrovkos. 
Volchovo frontas neteko 592 tūkst. žmonių. 

Mereckovas tvirtina, kad tai normalu: „Tai viena iš kariškių profesijos 
ypatybių. Gelbėdami milijonus, į mūšį metame dešimtis tūkstančių žmonių, 
žinodami, kad daugelis tūkstančių žus. Kai karvedys planuoja operaciją, jis ne 
tik supranta, kad bus žmonių aukų, bet ir numato galimus nuostolius, nes ne- 
nori apsirikti skaičiuodamas, o paskui neįvertinęs virtinės veiksnių, patirti dar 
didesnių nuostolių. Tokia karinė logika. Aš visada labai išgyvenau dėl bet kokių 


Visų jų, suprantama, abstrakčiai gaila, bet savi marškiniai arčiau kūno. 
Dėl vado „silpnumo“ ir jo profesionalaus pasirengimo „ypatybių“ 1942 me- 
tais Volchovo frontas buvo sunaikintas 170 procentų. Jis tapo absoliučiu 
visų sovietų frontų rekordininku pagal tokį rodiklį, kaip karinio personalo 
nuostolių procentas. Jis aplenkė net Vakarų ir Stalingrado frontus. Įdomu, 
ar tai Mereckovas numatė „planuodamas operaciją“, ar vis dėlto apsiriko 
skaičiuodamas? 

Metų rezultatas - užimtas Pogostės ir paliktas Gaitolovo kaimas, o dėl jo 
išgelbėtų milijonų žmonių maršalas apskritai nusišnekėjo. 


"r 


„Pasirengimas jokių abejo- 
nių dėl operacijos sėkmingos 
baigties nekelia“, - į Maskvą 
pranešė maršalas Vorošilovas, 
— pagal visus požymius apie 
„Iskrą“ kol kas priešas nenu- 
tuokia“. Bet, vorošiloviška gera 
nuotaika labiau baugino, nei 
ramino Staliną ir jis dėl visa ko 

12 1 ' nusprendė į Leningradą „pa- 
Sovietų karvedys K. Žukovas prie kulkosvaidžio. žiūrėti, ar viskas padaryta“, pa- 
siųsti G. Žukovą. 

1942 m. sausio 10 d. vyriausiosios vadovybės atstovas armijos generolas 
Žukovas atvyko į Volchovo frontą ir susitiko su Vorošilovu bei Ždanovu, 
aplankė 2-osios smogiamosios ir 8-osios armijų vadavietes. Kitą dieną jis iš- 
klausė kariuomenės rūšių viršininkų pasirengimą operacijai ir padarė kele- 
tą pastabų dėl artilerijos ir tankų. Tuo metu prie Stalingrado sovietų kariuo- 
menė pradėjo Pauliaus grupuotės likvidavimo operaciją „Žiedas“. 

Naktį į sausio 11 d. kariuomenė išsidėstė pradinėje padėtyje. 


390 


Pagrindinį smūgį Leningrado frontas smogė 67-osios armijos pajėgo- 
mis Siniavino kryptimi, ruože tarp 8-osios hidroelektrinės ir Šliselburgo, 
Marjino, Darbininkų gyvenvietės Nr. 5. Bendras planas buvo toks: „46-osios 
šaulių divizijos, 55-osios šaulių ir 35-osios slidininkų brigados daliniai 
bei 16-asis įtvirtintasis rajonas gina dešinįjį Nevos krantą ir Ladogos eže- 
ro ledo trasą. Įveikia Nevą ledu, pralaužia priešo gynybą fronte: Maskvos 
Dubrovka, Šliselburgas ir, smogdami pagrindinį smūgį bendra kryptimi 
Siniavino link, sunaikina priešo Siniavino-Šliselburgo grupuotę, užima 
Arbuzovą, punktą 22,4, Darbininkų gyvenvietę Nr. 1, atsparos punktus ir 
Šliselburgą. Vėliau sudaro bendrą frontą su artėjančia Volchovo fronto gru- 
puote ir išplečia smūgį į pietryčius“. Generolo Duchanovo armija turėjo 7 
šaulių divizijas, 6 šaulių, 2 slidininkų ir 3 tankų brigadas, 28-ąją artilerijos 
diviziją, 5-ąją sunkiąją gvardijos minosvaidžių brigadą, 3 reaktyvinės artile- 
rijos pulkus, 22 artilerijos ir minosvaidžių pulkus, daugybę atskirų divizio- 
nų ir baterijų. 

Bendras kariuomenės ir technikos skaičius buvo 133 tūkst. žmonių, 222 
tankai, 1873 pabūklai ir minosvaidžiai. Artilerijos tankis — 150 vamzdžių 
vienam kilometrui fronto. Pagal šį rodiklį jis dvigubai viršijo Stalingrado 
kontrpuolimo meto artilerijos tankį. Kad patikimai sunaikintų priešo gyvą- 
ją jėgą ir ugnies priemones priešakiniame krašte ir nepažeistų Nevos ledo 
dangos, 286 pabūklai buvo nutaikyti tiesiogiai. Be to, į pagalbą 67-ajai armi- 
jai pasitelkti 88 jūriniai 130-406 mm kalibro pabūklai. 

Armijos operatyvinis išdėstymas buvo numatytas dviem ešelonais: pir- 
majame - 45-oji gvardijos, 286-oji, 136-oji ir 86-oji šaulių divizijos, 61-oji tan- 
kų brigada ir 86-asis bei 118-asis tankų batalionai (iš viso 140 lengvųjų tankų. 
Kadangi jų slėgis į ledą daug mažesnis, jie galėjo įveikti upę be papildomų 
įrenginių); antrajame - 13-oji ir 123-ioji kis si i 102-oji, 123- do) ir 142- 80 
šaulių, 152-oji ir 220-oji tankų brigados; 24. ae 
rezerve — 11-oji, 55-oji ir 138-oji šaulių, 
34-oji slidininkų brigados. 46-oji ir 35-oji 
slidininkų brigados užėmė gynybą armi- 
jos sparnuose, dešiniajame Nevos kran- 
te. Kadangi operacijos gylis buvo nedi- 
delis, o vietovė nepalanki, armijos vadas 
tankus nusprendė panaudoti tiesioginei 
pėstininkų palydai. 


Sovietų 152-osios tankų divizijos 


desantas kovose prie Leningrado. 

Šioms jėgoms priešinosi generolo fon Skočio 227-osios pėstininkų divi- 
zijos 328-asis pėstininkų pulkas, pilnos sudėties generolo Zanderio 170-oji 
pėstininkų divizija ir 5-osios kalnų šaulių divizijos 100-asis pulkas, turintis 
ne daugiau kaip 30 tankų, apie 400 minosvaidžių ir pabūklų. 

Vokiečių gynybos ruožas vingiavo kairiuoju Nevos krantu, kurio aukš- 
tis siekė 12 metrų. Krantas buvo dirbtinai užlietas ledu, tankiai minuotas 
ir jame beveik neatsirastų patogių natūralių išsilaipinimo vietų. Be to, dar 
buvo du galingi pasipriešinimo mazgai, vienas jų - 8-osios hidroelektrinės 
įrenginiai, 1-ojo ir 2-ojo miestelių plytiniai pastatai. Kitam priešas panau- 
dojo daugybę Šliselburgo ir jo pakraščių statinių. Kiekviename fronto kilo- 
metre buvo iki 30 pabūklų ir minosvaidžių, o palei visą Nevos krantą tęsėsi 
viso profilio tranšėjos. Vidurinis gynybos ruožas ėjo Darbininkų gyvenvie- 
tėmis Nr. 1 ir Nr. 5, Podgornos stotimi, Siniavinu, Darbininkų gyvenvie- 
te Nr. 6, Michailovsko gyvenviete. Čia buvo dvi tranšėjų linijos, Siniavino 
pasipriešinimo mazgas, taip pat atsparos punktai. Šis ruožas buvo laiko- 
mas vokiečių grupuotės divizijos rezervų (iki vieno pulko) pozicija. Nuo 
Siniavino aukštumų buvo puikiai matoma Ladogos ežero pietinė pakrantė, 
kurią gynė 227-osios pėstininkų divizijos žvalgybos batalionas, Šliselburgas, 
8-oji hidroelektrinė ir Darbininkų gyvenvietė Nr. 5. Visa vietovė, ypač gele- 
žinkelio linijos rajone tarp Siniavino ir 8-osios HE, buvo apšaudoma kryž- 
mine ugnimi ir iš sparnų. 

Volchovo frontas, dar spėjęs gauti penkias šaulių divizijas, svarbiausias 
pajėgas sutelkė savo dešiniajame sparne, kur pagrindinį smūgį turėjo smog- 
ti 2-oji smogiamoji armija: 12 šaulių divizijų, 4 šaulių ir slidininkų, 4 tankų 
brigados, 4 atskirieji tankų batalionai, 21 artilerijos ir minosvaidžių pulkas, 
2 inžinerijos brigados ir 6 atskirieji pionierių batalionai. Jai vadovauti gruo- 
dį pradėjo generolas leitenantas V. Romanovskis. Armija turėjo pralaužti 
priešo gynybą Lipkos kaimo, Gaitolovo ruože ir plėsti puolimą Darbininkų 
gyvenvietės Nr. 8, Siniavino kryptimi bei susijungti su Leningrado fronto 
kariuomene. Iš šiaurės, Ladogos ežero ledu, apylanka turėjo atvykti 12-oji 
slidininkų brigada ir pulti priešą vakariau Lipkos. Proveržio fronto plotis 
siekė 12 km, o kariuomenė pagrindinį smūgį turėjo smogti 6 kilometrų ruo- 
že. Toliau puolimą reikėjo plėsti pietų kryptimi. Gruodį, stiprinant kariuo- 
menę buvo suformuotos keturios zenitinės artilerijos divizijos, dešimt mi- 
nosvaidžių pulkų ir du reaktyvinės artilerijos pulkai; vyriausioji vadovybė 
skyrė 80 ešelonų šaudmenų. Dalyvauti operacijoje buvo sutelkti 2885 pabū- 
klai ir minosvaidžiai, turintys po 4—6 kovinius komplektus (tai taip pat da- 
ryta pirmą kartą). Kiekvienam proveržio fronto kilometrui buvo pasiektas 

Raudonosios armijos tankai Leningrado gatve vyksta į mūšio rajoną. 


vidutiniškas 160 vamzdžių tankis, o pagrindinio smūgio ruože - daugiau 
nei 200. Ruože priešais „Apskritąją“ girią, tankis siekė 360 pabūklų ir mi- 
nosvaidžių. Apie 300 pabūklų buvo nutaikyta tiesioginiam šaudymui. 


2-0ji smogiamoji armija buvo išdėstyta dviem ešelonais: pirmame - 
128-oji, 372-oji, 256-oji, 327-oji, 314-oji, 376-oji šaulių divizijos, pastiprintos 
artilerijos pulkais ir pionierių daliniais, 122-ąja tankų brigada ir 32-uoju pro- 
veržio tankų gvardijos pulku, 501-uoju, 502-uoju, 503-iuoju ir 507-uoju tan- 
kų batalionais. Antrame: 18-oji, 191-oji, 71-oji, 11-oji, 239-oji šaulių divizijos, 
16-oji, 98-oji ir 185-oji tankų brigados; bendrajame kariuomenės rezerve — 
147-oji šaulių divizija, 22-oji šaulių, 11-oji, 12-oji ir 13-oji slidininkų brigados. 

Turinčios beveik 140 tūkst. žmonių 2-osios smogiamosios armijos veiks- 
mus parėmė 2100 pabūklų ir minosvaidžių, daugiau nei 500 reaktyvinių 
įrenginių M-8 ir M-30 bei 217 tankų. Ten buvo dislokuota vyriausiosios va- 
dovybės rezervo 2-oji artilerijos divizija, dvi sunkiųjų minosvaidžių M-30 
gvardijos brigados ir keturi minosvaidžių M-13 gvardijos pulkai. 

Generolo Starikovo 8-osios armijos, turinčios daugiau nei 52 tūkst. ko- 
votojų ir vadų, dešiniojo sparno junginiai — 80-oji, 265-oji, 286-oji ir 364-oji 
divizijos bei 73-ioji jūros šaulių brigada — turėjo pralaužti priešo gynybą 
Gaitolovo, Mišino ruože ir pulti Tortolovo, Michailovsko gyvenvietės 

kryptimi. Juos rėmė 785 pabūklai ir minosvaidžiai bei 92 tankai, priklau- 
santys 25-ajam proveržio pulkui, 107-ajam ir 502-ajam tankų batalionams. 

Nuo dviejų Volchovo fronto armijų gynėsi vokiečių 227-oji pėstinin- 
kų divizija (be vieno pulko), 1-oji pėstininkų, 207-osios apsaugos divi- 
zijos 374-asis pulkas ir 223-iosios pėstininkų divizijos 425-asis pulkas. 
Priešo gynybos ruožas tęsėsi nuo Lipkos kaimo per Darbininkų gyvenvie- 
tę Nr. 8, „Apskritąją“ girią, Gaitolovą, Miškiną, Voronovą ir toliau į pietus. 
Priešakiniu kraštu ėjo ištisinė tranšėja, dengiama minų laukų, nuolaužų ir 
vielos užtvarų, o kai kuriuose ruožuose buvo iškasta ir antroji. Ten, kur pel- 
kėta vietovė neleido įsikasti giliai į žemę, vokiečiai supylė ledo ir žemių py- 
limus, surentė dvieiles rąstų tvoras. Ypač tvirtais priešinimosi mazgais buvo 
paversta Lipka, Darbininkų gyvenvietė Nr. 8, „Apskritoji“ giria, Gaitolovo 
ir Tortolovo kaimai. 


Naktį prieš puolimą sovietų aviacija smogė sutelktus smūgius priešo po- 
zicijoms proveržio vietoje, aerodromams ir geležinkelio mazgams. Visuose 
pulkuose, batalionuose ir kuopose įvyko susirinkimai bei mitingai. 


Sausio 12 d. 9.30 vienu metu smogta iš 4800 vamzdžių. 67-osios armijos 
ruože artilerijos rengimas truko 2 valandas 20 minučių, o 2-osios smogiamo- 
sios ruože - 1 valandą ir 45 minutes. Ugnies ir dūmų siena pakilo virš vokie- 

čių pozicijų ir uždengė visą horizontą. Nors buvo nepalankios oro sąlygos, 
tūkstančius bombų numetė 13-osios ir 14-osios oro armijų aviacija. 11.15 
įjungusios visu garsu „Pakilk, šalie didžiule...“, į puolimą perėjo Volchovo 
divizijos. Praėjus 35 minutėms, Nevos ledu, aidint „Internacionalo“ garsams 
ir dengiant ugnies skraistei, nusirito priešakiniai leningradiečių daliniai. 

Kiekvienai pirmojo ešelono sovietų divizijai buvo skirtas trijų kilometrų 
proveržio ruožas. Vienai šaulių divizijai su jai skirtu tankų batalionu prieši- 
nosi vienas vokiečių pulkas. 

Prasidėjo įžymioji rusų ataka: glaudžiomis gretomis, banga paskui ban- 
gą, iki paskutinio kareivio: 

„Glaudžia rikiuote viena linija jie greitai ėjo per Nevą visiškai lygiu snie- 
gu uždengtu ledu. Tarp karių buvo mažiau nei metras. Priešakyje tikri ga- 
liūnai - Baltijos laivyno jūreiviai, paskui juos vos spėjo pionierių būriai su 
minų ieškikliais (iš tikro 67-osios armijos šturmo grupės buvo suformuotos 
iš jūreivių). 

Apkasuose prie Marjino 401-ojo grenadierių pulko 2-ojo bataliono ka- 
riai matė tą patį vaizdą. „Jie išprotėjo“ - kalbėta ten. 240-ojo motociklininkų 
eskadrono šauliai, ginantys pozicijas krante, dešinėje Gorodoko ligoninės, 
šaukė vienas kitam: „Jie mano, kad mus visus užmušė!“ Ir dar tvirčiau pri- 
gludo prie kulkosvaidžių... 

Baisus rusų artilerijos ugnies volas nusirito tolyn į gilumą. Vokiečių arti- 
lerijos priešakiniai stebėtojai tuo metu palinko prie radijo stočių kviesdami 
savo pulkus ir baterijas, nurodydami jiems naujus taikinius: „Užtveriamoji 
ugnis, kvadratas...“ Po keleto akimirkų lauko haubicų ir pabūklų sviedi- 
niai sukaukė skriedami virš vokiečių pozicijų ir smogė į Nevos ledą. Ugnies 
ir plieno uždanga nusileido priešais vokiečių atsparos punktus... Pradėjo 
kalenti vokiečių kulkosvaidžiai. Smogė minosvaidžiai, supoškėjo šautuvai. 
Tarsi šienaujami puolantieji parkrito ant ledo. Daugelis vėl pakilo. Vėl pra- 
dėjo bėgti. „Ura!“ Tačiau tik keletas žmonių pasiekė apledėjusį upės krantą. 
Ten pateko į taiklią vokiečių pėstininkų ugnį. Jie pasislėpė arba žuvo. 

Ant ledo pasirodė antroji banga. Trečioji, ketvirtoji ir penktoji. 

Priešais ligoninę ir palei Nevą esančią elektrinę didelėmis kaugėmis gu- 
lėjo žuvę ir sužeisti kariai. Banga po bangos strigo ir iš esmės net nepasiekė 
sudaužytų plieno sijų aukštame krante“. 

Sovietų vadai, išnagrinėję priešo gynybą pagal fotoschemas, beveik 
iš karto „susidūrė su netikėtumais“. Dešiniajame sparne 45-osios gvardi- 
jos šaulių divizijos, kuriai vadovavo Sovietų Sąjungos didvyris generolas 


< Kaip visur, taip ir Leningrado fronte, prieš mūšį ir po jo 

Vokiečių kariai prie Leningrado. 


majoras A. Krasnovas, sparne artileristai neįstengė nuslopinti priešo ilga- 
laikių ugnies taškų, nes net neįtarė jų esant. Forsuodami upę pulkai patyrė 
didžiulių nuostolių, iš 118-ojo atskirojo tankų bataliono 30 mašinų priešingą 
krantą pasiekė mažiau nei pusė. Per atkaklias atakas, vykusias visą dieną 
puolant pulkininko Grizbacho 399-ojo pėstininkų pulko pozicijas, Krasnovo 
divizija užėmė tik nedidelius pirmosios gynybos linijos ruožus ir vos kiek 
praplėtė Nevos placdarmą. Mūšiai įgijo ilgalaikių kovų formą. 

Nesėkmė ištiko Šliselburgą kairiajame sparne puolančią 86-ąją šaulių di- 
viziją, vadovaujamą Sovietų Sąjungos didvyrio pulkininko V. Trubačiovo. 
Vokiečiai ją pasitiko artilerijos, minosvaidžių ir kulkosvaidžių ugnies škva- 
lu. Pirmojo ešelono pulkai, forsuojantys Nevą šiauriau Marjino, sugulė ant 
ledo nepasiekę kairiojo kranto ir patyrę gana juntamų nuostolių. 

286-oji šaulių divizijos, vadovaujamos pulkininko S. Borščevo, pakeitu- 
sio šiose pareigose generolą majorą S. Donskovą, visi pulkai sėkmingai įvei- 
kė Nevą ir atakavo 391-ojo pėstininkų pulko pozicijas. Vakare sovietų dali- 
niai pasistūmėjo 3 km šiauriau 2-ojo miestelio, tačiau apsupti ir sunaikinti 
priešą miestelio priešinimosi mazge jiems nepavyko. 

Tą dieną didžiausią laimėjimą pasiekė 136-oji šaulių divizija, vadovauja- 
ma generolo majoro N. Simoniako. Veržlia ir vieninga ataka jos pulkai pa- 
lyginti su nedideliais nuostoliais pasiekė rytinį upės krantą ir nesustodami 

užėmė Marjiną. Generolas Duchanovas pasitelkė armijos grupės pagrindinį 
artilerijos priemonių arsenalą siekdamas paremti šios divizijos dalinius ir 
jai perdavė dar vieną tankų batalioną. Iki vakaro generolas Simoniakas užė- 
mė 3 km pločio ir tokio paties gylio fronto placdarmą. 

Armijos išminuotojai pradėjo įrengti ledo perkėlas vidutiniams ir sun- 
kiesiems tankams. Armijos vado įsakymu, Trubačiovo divizija atsitraukė į 
pradines pozicijas, o dienai baigiantis persikėlė per Nevą 136-osios šaulių 
divizijos ruože, kad iš jos kairiojo sparno ryte pradėtų puolimą Darbininkų 
miestelio Nr. 3 kryptimi. 

Sausio 12 d. per kovos veiksmus 67-osios armijos kariuomenė į nelaisvę 
paėmė 33 priešo kareivius ir karininkus neteko apie 3000 žmonių - žuvu- 
sių ir sužeistų. Ypač didelių nuostolių patyrė sparnuose puolančios divizi- 
jos. Nevos „sklypelio“ placdarme vokiečiai naktį valė apšaudymo sektorių, 
užverstą rusų lavonų kaugėmis, kad galėtų šaudyti iš savo kulkosvaidžių. 

Volchovo fronto 2-ojoje smogiamojoje armijoje didžiausia sėkmė lydėjo 
pulkininko N. Poliakovo 327-ąją šaulių diviziją. Ji įsiveržė į „Apskritąją“ gi- 
rią ir užpuolė išgirtąjį 227-osios pėstininkų divizijos 366-ąjį pulką. Vokiečiai 
įnirtingai priešindamiesi pamušė apie 50 sovietų KV ir „trisdešimtketvirtu- 
kų“, dar 15 mašinų paskendo pelkėje. Dešiniau apledėjusius pylimus mėgi- 
no įveikti pulkininko F. Fetisovo 256-oji šaulių divizija užtikrindama kaimy- 
no veiksmų sėkmę. Šiauriau vadovaujama pulkininko P. Radygino 372-oji 
divizija ir 98-oji brigada visą dieną kovojo dėl Darbininkų miestelio Nr. 8, 
kurį gynė 374-ojo grenadierių pulko 2-asis batalionas, vadovaujamas ma- 
joro Ciglerio. Durpių karjerai net žiemos sąlygomis buvo visiškai tankams 
neįveikiami, kovos mašinos net neįstengė išsiskleisti iš žygio rikiuotės į ko- 
vos rikiuotę. 

Iki pirmosios dienos vakaro atskiroms Romanovskio armijos divizijoms 
pavyko pasistūmėti 2-3 km. Atstumas tarp 67-osios ir 2-osios smogiamo- 
sios sumažėjo iki 8 km. Generolas Lindemanas skubiai perkėlė į Mustalovo, 
Darbininkų gyvenvietės Nr. 6 ir Siniavino rajoną artimiausius operatyvi- 
nius rezervus: 96-ąją ir 61-ąją pėstininkų divizijas. Sovietų aviacijai buvo 
nurodyta užduotis sutrukdyti vokiečiams permesti rezervų, tačiau su šia 
užduotimi ji nesusidorojo. 


Sausio 13-osios rytą mūšiai tapo dar aršesni ir atkaklesni. Priešas ne tik 
pasipriešino ugnimi, bet ir, remdamasis priešinimosi mazgais, nuolat kon- 
tratakavo mėgindamas susigrąžinti tai, kas prarasta. Vos dešiniajame spar- 
ne esantis 45-osios gvardijos divizijos pulkas pamėgino ryčiau Maskvos 

Dubrovkos pereiti į puolimą, tuojau pat jį atakavo du priešo batalionai. Kai 
pulkas atrėmė kontrataką, vokiečiai labai greitai ją pakartojo, be to, šį kartą 
iš dviejų ruožų ir trijų pėstininkų batalionų pajėgomis. Veiksmų rezultatas — 
generolo Krasnovo gvardiečiai atrėmė visas atakas, tačiau patys nepasistū- 
mėjo nė per žingsnį. Norimų rezultatų nesulaukta ir antrąją 86-osios šaulių 
divizijos kovų dieną. 

286-oji šaulių divizija atnaujino puolimą ir iki 15 valandos pasistūmė- 
jo 1,5-2 km, tačiau tuo metu vokiečiai metė į mūšį atskubėjusius generolo 
Neldechino 96-osios pėstininkų divizijos batalionus, 88 mm zenitinių pa- 
būklų bateriją ir pusantros dešimties tankų, smogė į sparną iš 2-ojo mies- 
telio rajono ir privertė atsitraukti į pradines pozicijas. Ten buvo panaudoti 
502-ojo tankų bataliono 1-osios kuopos tankai T-VI, nesėkmingai debiutavę 
rugsėjį. Šį kartą jie pasirodė iš pačios geriausios pusės: vokiečių duomeni- 
mis, ketyri „tigrai“ pamušė 16 sovietų tankų, o neteko tik vieno. Sovietų di- 
vizija prarado apie pusantro tūkstančio žmonių. Priskirta divizijai artilerija 
neįstengė reikšmingai pagelbėti atremiant kontrsmūgį, nes jos priešakiniai 
stebėjimo postai dar buvo likę dešiniajame Nevos krante. Šaudyta tiesiog 

Vokiečių kariai, užėmę poziciją tarp pamuštų sovietų tankų T-34. 


į plotus, panaudota daugybė sviedinių, bet kovinis efektyvumas pasiro- 
dė esąs visiškai mažas, ir tik „keleto baterijų didvyriškomis pastangomis 
vokiečių tankai neprasiveržė prie perkėlų“ (Nors „užnugario darbštuoliai“ 
dirbo tarsi katorgininkai, sovietų artilerija dėl prastai organizuoto šaudy- 
mo į konkrečius taikinius pasižymėjo fantastišku eikvojamų šaudmenų kie- 
kiu, tad nuolat turėjo kęsti sviedinių „badą“. Tai nedelsdamas pastebėjo ką 
tik iš Afrikos atvykęs į Rytų frontą F. Melentinas: „Jie turėjo patrankų ir 
sviedinių ir mėgo šiuos sviedinius eikvoti... Tačiau rusų artilerija turėjo ir 
trūkumų. Pavyzdžiui, apšaudymo planų nelankstumas kartais buvo tiesiog 
pribloškiantis“.) 

Tik 136-oji divizija per dieną spėjo vėl prasigraužti Darbininkų gyvenvie- 
tės Nr. 5 kryptimi dar 3—4 kilometrus. 67-osios armijos vadas vakare metė 
į kovą 123-iąją šaulių brigadą, kad pridengtų generolo Simoniako sparną. 
86-osios divizijos 284-asis šaulių pulkas, apėjęs Šliselburgą iš pietų, pasiekė 
Darbininkų gyvenvietę Nr. 3. 

67-osios armijos dviejų dienų mūšio rezultatas - užimta apie 10 km plo- 
čio ir 7 km gylio placdarmas. Beveik visi atsparos punktai ir priešinimosi 
mazgai liko priešo rankose. Inžinerinė kariuomenė energingai kūrė ledines 
perkėlas sunkiajai technikai. Dešiniajame sparne esančią perkėlą vokiečiai 
aptiko ir sugriovė artilerijos bei minosvaidžių ugnimi. Šiaurinę perkėlą pa- 
vyko užbaigti, bet ir ji išėjo iš rikiuotės: pats pirmasis tankas pažeidė upės 
įveikimo taisykles, perkėlą sudaužė ir paskendo pats. Likusi Marjino rajo- 
ne centrinė perkėla pradėjo veikti naktį į vasario 14-ąją. Auštant ja Nevą for- 
savo pulkininko P. Pinčiuko 152-osios tankų brigados vidutinės ir sunkio- 
sios mašinos. Generolas Duchanovas nusprendė tuo pačiu metu smogti nuo 
Ladogos ežero pusės 55-osios šaulių brigados pajėgomis Darbininkų gyven- 
vietės Nr. 3 kryptimi siekdamas paremti 86-osios šaulių divizijos dalinius 
apsupant priešą Šliselburge. 

Vokiečiai į proveržio vietą pradėjo kelti 5-osios kalnų šaulių divizijos 
dalinius. 

2-osios smogiamosios armijos junginiai taip pat patyrė aršių kontratakų. 
Ypač įnirtingi mūšiai vyko Lipkos kaimelio, Darbininkų gyvenviečių Nr. 6, 
7, 8 rajonuose. Tokioje padėtyje generolas Romanovskis į mūšį Darbininkų 
gyvenvietės Nr. 5 ruože įvedė generolo majoro M. Ovčinikovo 18-ąją šau- 
lių diviziją ir papulkininkio E. Paikino 98-ąją tankų brigadą, o piečiau 
„Apskritosios“ girios - generolo majoro N. Zamirovskio 71-ąją diviziją. 

12-osios slidininkų brigados vadui (jos branduolys buvo sudarytas iš 
Šiaurės laivyno jūreivių) papulkininkiui N. Sebovui buvo nurodyta užduotis 

pasistūmėti nuo Bugrovskio švyturio prie Ladogos ežero pietinio kranto 
Lipkos ir Darbininkų gyvenvietės Nr. 1 kryptimi. Tad būtinai reikėjo įveikti 
apie 6 km atviros Ladogos erdvės ir prasiveržti pro Leningrado kanalų prie- 
šo įtvirtinimus bei užtvaras. 

Per pirmas dvi puolimo dienas Volchovo fronto kariuomenė pralaužė 
priešo gynybą 10 kilometrų ruože nuo Lipkų iki Gaitolovo, tačiau neužėmė 
nė vieno atsparos punkto. Dalyvaujanti operacijoje sovietų kariuomenė kas- 
dien netekdavo daugiau nei 6 tūkst. žmonių. 


Sausio 14 d. 67-oji ir 2-oji 
smogiamoji armijos į mūšį 
įvedė didžiąją antrųjų ešelonų 
pajėgų dalį, tačiau galutinai 
pakeisti padėtį savo naudai 
neįstengė. Pirmojo ešelono 
junginiai nebuvo keičiami, o 
tiesiog sutankinamos kovinės 
gretos, suspaudžiami puoli- 
mo ruožai ir tęsiamas mūšis. 

„Kariuomenės išvedimas 
į pradines pozicijas vyko ne- 
organizuotai, buvo nesilai- 
koma maskuotės, — teigia 
Jarchunovas. — Šie trūkumai 
lėmė tai, kad jau pradinėje pa- 
dėtyje, kariuomenė patyrė ne- 
kų. menkų nuostolių ir neteko bū- 
Sovietų 67-osios divizijos kariai apkasuose, tinos atakos pradžiai smūgio 

galios... Kai kurie vadai mūšio 
pradžioje paleido vadovavimo vadžias, nestebėjo padėties pokyčių ir ne- 


perduodavo kariuomenei jokių nurodymų. Tai lėmė, kad kariuomenė veikė 
savarankiškai, o vadovavimas mūšiui žlugo. Savaime suprantama, iš esmės 
tai lėmė tik nuostolius ir nesėkmes. 

Antrojo ešelono junginiai buvo panaudojami dalimis, plačiame fronte ir 
nesėkmingai. Jie buvo prastai valdomi, tiesiog veržėsi vienu būriu. 67-osios 
armijos dešiniajame sparne, 45-osios gvardijos divizijos ruože į mūšį buvo 
įvesta 13-oji divizija, kuriai vadovavo pulkininkas V. Jakutovičius, o paskui — 

pulkininko N. Koščenkos 142-oji šaulių brigada. Jie puolė nuo Arbuzovo 
šiaurinio pakraščio iki Maskvos Dubrovkos, tačiau nesėkmingai. 

Šiauriau 2-ojo miestelio papulkininkio A. Baltuko 102-oji šaulių brigada 
turėjo užduotį aplenkti miesto mazgą iš rytų pusės ir susijungti su 13-osios 
divizijos kairiuoju sparnu, bet buvo pasitikta smarkios priešo ugnies ir liko 
pradiniame ruože. Vietoje trypčiojo ir pulkininko A. Ivanovo 268-osios šau- 
lių divizijos daliniai. Pulkininko A. Ivanovo 152-oji tankų brigada perėjo į 
puolimą gyvenvietės Nr. 6 ruože. Pėstininkų su tankais ir artilerija veiksmai 
nebuvo suderinti, palydos pabūklai ir artilerijos stebėtojai liko užnugaryje, 
sunkieji KV nuvažiavo per pelkes ir dėl to per visą dieną pavyko įveikti vos 
vieną kilometrą. 

Pagrindiniai mūšiai vyko Darbininkų miestelio Nr. 5, kurį gynė fon 
Belovo 374-asis grenadierių pulkas, prieigose. Ten nuolat atremdama ata- 
kas kovėsi Simoniako divizija ir jai priskirta 61-oji tankų brigada. Iš prie- 
šo atkovota vos keleto metrų pločio teritorija. 123-ioji šaulių brigada tūnojo 
gynyboje pietiniame Lilijos girios pakraštyje dengdama 136-osios divizijos 
kairįjį sparną. 


Du Trubačiovo divizijos pul- 
kai mėgino uždaryti žiedą aplink 
Šliselburgą, tačiau buvo suguldy- 
ti į sniegą vokiečių kulkosvaidžių 
ugnies Darbininkų gyvenvietės 
Nr. 3 prieigose. Dar vienas pul- 
kas, dengdamas miesto prieigas 
iš pietryčių, trypčiojo vietoje prie 
Preobraženskajos kalno. 

55-osios šaulių brigados 2-asis 
batalionas, puldamasnuo Ladogos | d. ma. 
ežero pusės, iki 10 valandos įveikė „Čia vyko kovos“. Sovietų kelio rodyklės: Marjinas, 
priešo užtvaras pietiniame kran- Darbininkų gyvenvietė Nr. 5, perkėla per Čiornajos 
te ir pasiekė Staroladogos kana- upelį, Darbininkų gyvenvietės Nr. 1, 2, 3“ 
lą. Tačiau jo niekas neparėmė. 

Vokiečių apsuptas jis naktį į sau- 

sio 15-ąją prasiveržė atgal. 2-0sios smogiamosios armijos kariuomenė kartu 
su įvestais į mūšį antrojo ešelono junginiais, iš viso 9 divizijomis ir 3 tankų 
brigadomis, kovojo ruože Darbininkų gyvenvietė Nr. 7, Lipka ir vos kiek 
pasistūmėjo į priekį. Darbininkų gyvenvietėje Nr. 8 visiškai apsuptas toliau 
gynėsi Ciglerio batalionas. 

Sausio 15 d. 67-oji armijos 136-oji ir 123-ioji šaulių brigada puolė tik pa- 
grindiniame ruože. Niekur nepasistūmėta. Kiti armijos junginiai atrėmė 
priešo kontratakas ir įsitvirtino užimtuose ruožuose. Naktį vokiečiai iš 
Pogostės rajono permetė generolo Hiunerio 61-osios pėstininkų divizijos dvi 
pulko grupes, o rytą jas įvedė į mūšį Siniavino ir Gyvenvietės Nr. 5 rajone. 
Proveržio rajone įsivyravo trapi pusiausvyra. Mereckovas ir Romanovskis 
ant svarstyklių lėkštės iš fronto rezervo metė generolo majoro P. Černyševo 
239-ąją šaulių, pulkininko E. Marčenkos 11-ąją diviziją, dvi slidininkų ir vie- 
ną tankų brigadą. Prie Šliselburgo 86-osios šaulių divizijos 330-ojo pulko va- 
dui pulkininkui G. Seredinui švystelėjo idėja ir jis priėmė „labai protingą ir 
drąsų sprendimą“: aplenkti ant Preobražensko kalno įrengtą priešo atspa- 
ros punktą iš rytų ir smogti vokiečiams į sparną bei užnugarį. Kodėl spren- 
dimas buvo protingas, - savaime suprantama, protingas į kalną nelips, ypač 
jeigu kalnas prismaigstytas ugnies taškų, kurių ambrazūros žvelgia tiesiai į 
vakarus. O štai drąsos pulkininkui prireikė, kad parodytų savybę, už kurią 
„Sistema“ labiausiai baudžia, — iniciatyvą. Juk vadovybė įsakė ne apeiti, o 
„užimti“. Jau sausio 15 d. vidurdienį Seredino pulkas užėmė kalną ir miesto 
pietvakarinį pakraštį. 

Kitą dieną smogusi 67-osios armijos kovos grupė iš vakarų įsiveržė į 
Darbininkų gyvenvietę Nr. 5, tačiau užimti jos nepajėgė. 

2-osios smogiamosios armijos fronte 256-oji Fetisovo divizija pamėgino 
veržtis priekin ir, piečiau gyvenvietės palaužusi priešo pasipriešinimą, įvei- 
kė antrąją gynybos liniją bei užėmė Podgornajos geležinkelio stotį. 


Sovietų kariai puola per sugriautą kaimą. Sovietų kariai tempia kulkosvaidį į pozicijas 


netoli 2-ojo miestelio. 

Dabar frontus skyrė ne daugiau kaip 2 kilometrai. Vokiečių daliniams 
Šliselburgo, Lipkos rajone ir miškuose piečiau Ladogos ežero grėsė apsupi- 
mas ir sunaikinimas. Todėl ypač svarbu jiems buvo išsaugoti Darbininkų 
gyvenvietes Nr. 5 ir Nr. 1, nes per jas iš šiaurės į pietus vedė vienintelis ke- 
lias į Mgą. Ten gynėsi 96-oji ir 61-oji pėstininkų divizijos. Majoro Ciglerio 
batalionas, likęs be šaudmenų ir maisto produktų, naktį slapčia paliko 
Darbininkų gyvenvietę Nr. 8 ir nepastebėtas paspruko pro sovietų žiedą į 
pietus. Prasidėjo įnirtingi mūšiai dėl Šliselburgo, kur įsitvirtino 227-osios di- 
vizijos 328-ojo pėstininkų pulko 1-asis batalionas. Kovodamas dėl kiekvieno 
pastato, miestą tris paras šturmavo 330-asis pulkas, o papulkininkio 
J. Potechino slidininkų brigada tuo metu puolė palei siauruko liniją siekda- 
ma užkirsti kelią įgulai atsitraukti pietryčių kryptimi. Problemiška tai, jog 
kelias buvo įtvirtintas, su daugybe dotų, o neseniai suformuota iš aštuo- 
niolikamečių Leningrado jaunuolių ir pirmą kartą mesta į mūšį Potechino 
brigada ugnies taškams slopinti turėjo tik 45 mm patrankų ir 82 mm 
minosvaidžių. 

Auštant šeštajai operacijos dienai, 372-osios šaulių divizijos ir 122-osios 
tankų brigados daliniai priartėjo prie Darbininkų gyvenvietės Nr. 1 ir pie- 
čiau siauruko linijos. 18-oji divizija ir 98-oji tankų brigada priartėjo prie 
Darbininkų gyvenvietės Nr. 5, į kurią nenutrūkstamai šaudė daugiau nei 
500 pabūklų ir minosvaidžių. Tą dieną 128-oji divizija palaužė priešo pa- 
sipriešinimą Lipkoje. Laimėti padėjo 12-osios slidininkų brigados apėjimo 
manevras. 

Baigiantis sausio 17-ajai, Volchovo fronto kariuomenė užėmė Darbininkų 
gyvenvietę Nr. 4 ir Siniavino stotį. Leningrado ir Volchovo frontus skirian- 
tis koridorius tapo visai siauras, mažiau nei vieno kilometro pločio. Šis pa- 
skutinis kilometras virto pačiu sunkiausiu. Mūšiai darėsi ypač įnirtingi. 
Generolas Hiuneris iš paskutinių jėgų gynė „gurklį“ užtikrindamas vokie- 
čių dalinių pasitraukimą iš „butelio“ prie Ladogos į pietus, Siniavino aukš- 
tumų link. 

Galiausiai 1943 m. sausio 18 d. 9.30 Leningrado fronto 123-ioji šaulių bri- 
gada po ryžtingos atakos užėmė Darbininkų gyvenvietę Nr. 1 ir jos pirma- 
sis batalionas susitiko su Volchovo fronto 372-osios šaulių divizijos 1240-ojo 
pulko pirmuoju batalionu. Tuo metu 136-osios divizijos daliniai apėjo 
Darbininkų gyvenvietę Nr. 5 iš pietų ir šiaurės. Ten 11.45 įvyko 136-osios 
divizijos 269-ojo pulko susitikimas su 18-osios šaulių divizijos 424-ojo šau- 
lių pulko priešakiniais padaliniais. 

34-osios slidininkų brigados padaliniai, atrėmę keletą priešo kontratakų 
iš Šliselburgo pietrytinio pakraščio, 10 valandą pasiekė Staroladogos kana- 
lą. Pasisukę frontu į vakarus jie užrėmė visus atsitraukimo kelius priešo ka- 
riuomenei. Antroje dienos pusėje Lipkos kaime žvalgai slidininkai susitiko 
su 28-osios šaulių divizijos ir Volchovo fronto 12-osios slidininkų brigados 
kovotojais. 

86-osios divizijos 330-ojo šaulių pulko batalionai ir 61-osios tankų brigados 
šarvuočiai prieš 16 valandą užėmė Šliselburgą, o iki vakaro buvo užimta visa 
pietinė Ladogos ežero pakrantė, vokiečių kariuomenė išstumta iš 8-11 km 
pločio ruožo. Tiesa, nemažai priešo grupuotės daliai, beveik 8000 kareivių 
ir karininkų palikus sunkiąją ginkluotę, pavyko pasitraukti iš maišo į nau- 
ją gynybos liniją, skubiai kuriamą šiauriau Siniavino ir vingiuojančią pa- 
lei Moikos upę. Šį ruožą užėmė SS policijos divizijos 2-asis pulkas, 5-osios 
kalnų šaulių divizijos jėgeriai ir išsiskleidę frontu į šiaurę 1-osios pėstinin- 
kų divizijos pulkai. Artėjo 28-oji jėgerių divizija. Į Mgos ir Siniavino rajoną 
atvyko 21-oji ir 11-oji pėstininkų divizijos. Sovietų duomenimis, vokiečiai 
Šliselburgo-Siniavino kyšulyje neteko daugiau nei 13 tūkst. žmonių, o 1261 
tapo belaisviais. Rusų trofėjai buvo: 222 pabūklai, 78 minosvaidžiai, 52 kul- 
kosvaidžiai, 9 šarvuotosios mašinos, 26 tankai, iš jų vienas „tigras“, kurį už- 
grobė 18-osios šaulių divizijos kovotojai Darbininkų gyvenvietės Nr. 5 rajo- 
ne ir išgabeno į Maskvą detaliai tirti. 


Kaip prisimena G. Žukovas, būtent už „Iskrą“ gavęs aukščiausią apdo- 
vanojimą, „2-osios smogiamosios armijos stebėjimo punktas, kuriame mes 
buvome, vykstant operacijai, persikėlė į gyvenvietės Nr. 1 rajoną. Aš ma- 


čiau, su kokiu džiaugsmu frontų kovotojai, pralaužę blokadą, susitiko“. 
Pagal maršalo versiją, per visą operaciją, nuo jos pradžios iki proveržio, jis 
buvo generolo Romanovskio vadavietėje. Tik jam pačiam prižiūrint ir vos 
ne pačiam dalyvaujant, buvo ištemptas iš neutralaus ruožo vertingiausias 
trofėjus - mūsų artileristų pamuštas „naujo sunkiojo tanko „tigras“ ekspe- 
rimentinis pavyzdys Nr. 1, kurį hitlerininkų vadovybė buvo atgabenusi į 
Volchovo frontą bandyti. 

Štai kas dar įdomu. Rašyti apie pergales visada malonu. Memuarus 
apie operaciją rašė daugelis sovietų generolų. Tik štai Georgijaus 
Konstantinovičiaus tarsi Krylovo [pasakėčios] dramblio niekas „nematė“. 

Generolas Kalašnikovas, Volchovo fronto politinės valdybos viršinin- 
kas, prisimena: „Sausio 17 d. į 2-osios smogiamosios armijos vadavietę 
už keleto kilometrų nuo kaimo atvažiavo K. Mereckovas, I. Fediuninskis, 
V. Romanovskis, L. Mechlis. Ten buvau ir aš. Buvo tikslinamos susitiki- 
mo su Leningrado fronto kariuomene detalės“. Keista, kad Žukovo jis ne- 
matė. Nieko apie Žukovo dalyvavimą neprisiminė ir Mereckovas. Iš visko 
sprendžiant, nė karto Žukovo nematė ir fronto vado pavaduotojas genero- 
las Fediuninskis, nors nepamiršo pažymėti, kad sausio 17-osios vakare „sė- 
dėjo generolo leitenanto V. Romanovskio žeminėje“. Neprisimena ir vyriau- 
siasis fronto inžinierius generolas Chrenovas. Visi prasiveržimo didvyriai, 
išskyrus vyriausiojo vado pavaduotoją, sutilpo šioje žeminėje. Leningrado 
fronte daug ir mielai prisimenamas Vorošilovas: mokė kovotojus mesti rū- 
kyti, tikrino Nevos ledą, ar galės jį įveikti tankai, ramiai stovėjo apšaudant 
priešo artilerijai ir ten buvo tol, kol žuvo „šalia stovintis pulkininkas“, daly- 
vavo pratybose ir tarpininkavo tarp Govorovo ir raudonarmiečių išduodant 
jiems papildomą degtinės porciją. 

Mislė gali turėti tik vieną įminimą. Galime daryti išvadą: visi Volchovo 
generolai ir maršalas sąmoningai nutyli apie „didžiojo“ indėlį, tačiau pate- 
kusio į nemalonę deblokuojant miestą. Bet tai atitinkamai apibūdina ir juos 
pačius. Arba - Romanovskio vadavieteje Žukovo nebuvo. Greičiausiai išsi- 
galvojo, o tai visai tikėtina žinant Georgijaus Konstantinovičiaus įprotį sa- 
vintis visas antihitlerinės koalicijos pergales Antrajame pasauliniame kare. 


Sausio 18-ąją, pusiaunaktį buvo perduotas oficialus pranešimas, kad 
Leningrado blokada pralaužta. Šia data G. Žukovui buvo suteiktas ir 
Sovietų Sąjungos maršalo laipsnis, paskui — apdovanojimas 1-ojo laips- 
nio Suvorovo ordinu Nr. 1. Vėliau Suvorovo ordiną gavo Mereckovas bei 

sausio 15-ąją - Govorovas. Kutuzovo 1-ojo laipsnio ordinu buvo apdovano- 
ti generolai leitenantai I. Fediuninskis ir V. Romanovskis, generolas majoras 
M. Duchanovas. Švęsti pergales saliutu draugas Stalinas dar nebuvo sugal- 
vojęs. Ypač pasižymėjusios 36-oji ir 327-oji šaulių divizijos buvo reorgani- 
zuotos į 63-iąją ir 6-ąją gvardijos, o 61-oji atskiroji tankų brigada tapo 30-ąja 
gvardijos brigada. 

Šioje vietoje Žukovas ir Mereckovas staiga nutraukia atsiminimus, nors 
operacija „Iskra“ buvo pačiame įkarštyje ir tęsėsi iki sausio pabaigos. Juk jos 
tikslai nebuvo pasiekti. 

„Kaip pasukti į pietus ir, baigiantis sausiui, pasiekti liniją?...“ 

Ogi niekaip. Visa tai nepavyko, todėl apdovanotiesiems ordinais toles- 
nius įvykius prisiminti neįdomu. 


Sausio 19 d. į 69-osios armijos kariuomenę, siekiant sutvirtinti užimtą 
rajoną, buvo perduoti 6-ojo įtvirtintojo rajono daliniai ir 125-asis atskirasis 
kulkosvaidžių bei artilerijos batalionas. Jeigu priešas pamėgintų vėl atkurti 
blokadą, jiems buvo skirta užduotis sukurti penkis pasipriešinimo mazgus: 
2-ojo Miestelio šiaurinis pakraštys-Darbininkų gyvenvietė Nr. 5. Ryčiau 
analogiškus veiksmus vykdė ir Volchovo frontas. Tuo pačiu metu arčiau 
fronto buvo permetamos tiekimo bazės, plėtojamas kelių tinklas. 

Duchanovo ir Romanovskio kariuomenei per parą reikėjo atlikti per- 
grupavimą, pasukti į pietus ir plėsti puolimą Mustovalovo, Siniavino 
kryptimi ir pasiekti Moikos upę. Perspektyvoje reikėjo užimti Mgos sto- 
tį, nuvyti priešą nuo Kirovo geležinkelio ir įsitvirtinti linijoje Voronovas- 
Sigalovas-Voitolovas-Voskresenskas. 

Naujame fronte nuo Nevos iki „Venglerio nosies“ generolas Lindemanas 
į mūšį įvedė devynių divizijų —- 61-osios, 170-osios, 227-osios, 96-osios, 
223-iosios, 1-osios pėstininkų, 5-osios kalnų šaulių, 28-osios jėgerių —- da- 
linius, SS policijos diviziją ir ispanų batalioną. Tiesa, šie pulkai karių skai- 
čiumi buvo sumažėję iki bataliono dydžio, ypač didelės buvo karininkų 
netektys. 

Sovietų puolimas atsinaujino sausio 20 d. 10.30 po 10 minučių artileri- 
jos rengimo. 67-oji armija: 64-oji ir 123-ioji šaulių divizijos, 102-oji, 123-ioji, 
138-oji ir 142-oji šaulių, 152-oji ir 220-oji tankų brigados smogė pagrindinį 
smūgį Mustalovui, jų artimiausia užduotis buvo užimti miesto pasipriešini- 
mo mazgą, Arbuzovą, Darbininkų gyvenvietę Nr. 6. Visos atakos žlugo ap- 
šaudžius priešui. Tik centre 123-ioji šaulių divizija, 142-oji ir 138-oji brigados 
įveikė Siniavino naudojamus durpynus ir pasistūmėjo į priekį 2 km. 2-osios 

smogiamosios armijos 147-osios, 239-osios šaulių divizijos ir 16-osios tan- 
kų brigados pajėgomis pavyko užimti tik savo dešiniojo sparno Gyvenvietę 
Nr. 6 ir jame organizuoti tvirtą gynybą. 

Generolas Govorovas nusprendė mesti į mūšį visus Leningrado fronto 
rezervus ir liepė 224-ąją, 142-ąją, 90-ąją ir 189-ąją šaulių divizijas, 250-ąją ir 
56-ąją šaulių brigadas, 1-ąją Raudonosios vėliavos tankų brigadą perduoti 
67-ajai armijai. Tuo metu buvo išvestos papildyti 45-oji ir 63-ioji gvardijos 
bei 268-oji šaulių divizijos (Dar kartą apie tai, ar galėjo Leningradas palauk- 
ti, kol armija kokybiškai parengs ir iki galo įvykdys deblokavimo operaciją. 
Buvęs kuopos vadas I. Dušenovas tvirtina: „Prasiveržus mums, buvo duo- 
dama daug duonos: po 900 gramų juodosios ir po 300 g - baltosios. Mes at- 
sisakėme Leningrado vaikų naudai. Mus ir taip pradėjo gerai maitinti“: 
barščiai, grikių ir ryžių košė, amerikietiška troškinta mėsa...) 

Iš tikrųjų Duchanovas gavo naują armiją ir seną užduotį - pralaužti vo- 
kiečių gynybą prie Mgos upės ir sutriuškinti Mgos grupuotę. Tačiau nauji 
junginiai buvo 30-80 km atstumu nuo kovos veiksmų rajono ir į kovą galė- 
jo stoti ne anksčiau kaip 25 d. Todėl nuo sausio 21 iki 24 d. 67-oji armija to- 
liau mėgino pulti keturiomis šaulių brigadomis ir dviem šaulių divizijomis. 

Galiausiai generolas Duchanovas nusprendė įvesti 11-ąją ir 55-ąją šau- 
lių brigadas, taip pat suformuoti judrią armijos grupę iš 220-osios tan- 
kų ir 34-osios slidininkų brigadų. Armijos vado užmačiomis šaulių jungi- 
niai turėjo pralaužti priešo gynybą ir užtikrinti judrios grupės įvedimą į 
mūšį. Grupė turėjo staigiu smūgiu palei kelią nuo Darbininkų gyvenvietės 
Nr. 6 užimti Mustolovą ir atkirsti visos miesto grupuotės atsitraukimo 
kelius. Tačiau sausio 25 d. 11-oji ir 55-oji brigados nepajėgė prasiveržti, 
todėl atitinkamai nepavyko ir judriosios grupes reidas. Iki mėnesio pabaigos 


Sovietų armija didelę paspirtį gavo iš sąjungininkų — 


lendlizo: ne tik ginklų, bet ir daugybę maisto produktų. 


Sandėlyje prie Leningrado. 


nuosekliai ir nesėkmingai į mūšį buvo mesta 224-oji šaulių divizija ir 46-asis 
tankų pulkas. 

Volchovo fronto smogiamosios grupuotės junginiai, šturmavę Siniavino 
aukštumas, tą pačią „Apskritąją“ girią ir „Kvadratinę“ girią prie Darbininkų 
gyvenvietės Nr. 6 - 18-oji, 256-oji, 379-oji, 239-oji, 364-oji, 191-oji, 147-oji, 
80-oji, 71-oji šaulių divizijos, 33-ioji šaulių, 11-oji slidininkų, 16-oji tankų bri- 
gados — kartu ir atskirai, besikeisdamos ir susimaišydamos viena su kita, 
visiškai nevaldomos, dėl „priešo smarkios ugnies nepasistūmėjusios kovo- 
jo ankstesniuose ruožuose“. Tiesa, „Kvadratinė“ giria iki mėnesio pabaigos 
buvo užimta. 

Priešas prie Siniavino permetė 11-ąją ir 21-ąją pėstininkų divizijas ir visiš- 
kai apnuogino likusį frontą: nuo Naugardo iki Pogostės, ties Leningradu ir 
Oranienbaumu Lindemanui liko 14 pėstininkų divizijų. Rizikuota ne veltui. 
Sovietų kariuomenė mirtinai įstrigo vokiečių gynyboje šiauriau ir piečiau 
2-ojo miestelio, piečiau Darbininkų gyvenvietės Nr. 6, šiauriau Siniavino, 
vakariau Gonto Lipkos ir ryčiau Gaitolovo. Be to, jos ir toliau gynė placdar- 
mą kairiajame Nevos krante, Maskvos Dubrovkos rajone. 

Laikoma, kad operacija „Iskra“ tuo ir baigėsi. 

Jai vykstant, nebuvo pasiekta bent kiek svarbesnių karinių pergalių. 
Leningrado fronto 67-ajai armijai ir Volchovo fronto 2-ajai smogiamajai pa- 
vyko pasistūmėti 6-9 km ir palei Ladogos ežerą pramušti 8-11 km pločio 
sausumos koridorių. Nustumti priešą nuo Kirovo magistralės nepavyko. 

Už kiekvieną atkovotą iš priešo kilometrą buvo sumokėta pilnakrauje di- 
vizija. Starikovo 8-oji armija negalėjo žengti nė žingsnio. Sovietų nuostoliai 
per devyniolika parų sudarė daugiau nei 5 tūkst. žmonių žuvusių ir sužeis- 
tų, 417 pabūklų ir minosvaidžių. Prarastas 41 tankas (vokiečių duomenimis, 
225) ir 41 lėktuvas. 

Blokados pralaužimas turėjo didelę politinę ir simbolinę reikšmę. Kova 
dėl Darbininkų gyvenvietės Nr. 5, kitaip nei pralaimėtas Liubanės mūšis, 
pateko į Raudonosios armijos strateginių operacijų sąrašą. 

Sausio 18 d., vos vyriausioji vadovybė gavo duomenis apie pralaužtą 
blokadą, valstybės gynimo komitetas paliepė nutraukti polių ledo geležin- 
kelio linijos per Ladogos ežerą tiesimą ir visas jėgas bei priemones skirti 
naujam geležinkeliui nuo Polianos iki Šliselburgo bei laikinam polių til- 
tui per Nevą prie Šliselburgo. 35 kilometrų ilgio geležinkelio liniją, pava- 
dintą „Pergalės keliu“, kariniai statybininkai nutiesė durpynų pelkėmis per 
18 dienų. Taupydami laiką, nepylė grunto pylimų, pabėgius klojo tiesiog į 

suplūktą sniegą. Vasario 7 d. 10 val. ryto prie Suomijos geležinkelio stoties 
perono leningradiečiai iškilmingai pasitiko pirmąjį traukinį, atvykusį iš „di- 
džiosios žemės“ ir atvežusį 800 tonų sviesto. Po dviejų savaičių Leningrade 
buvo patvirtintos didiesiems šalies pramonės centrams nustatytos aprūpi- 
nimo maistu normos: darbininkai pradėjo gauti 600-700 gramų duonos per 
dieną, tarnautojai - po 500, vaikai ir išlaikytiniai - po 400 gramų. Buvo pa- 
didintos ir aprūpinimo kitais maisto produktais normos. 

Tačiau siauras koridorius buvo kiaurai apšaudomas vokiečių artilerijos ir 
neužtikrino miesto tvirtovės reguliaraus aprūpinimo. Kelias ėjo per 4-5 km 
nuo fronto linijos: „Sąstatams teko važiuoti bombarduojant ir apšaudant ar- 
tilerijai. Skeveldros kliudydavo mašinistus, kūrikus ir konduktorius. Kelių 
remontas dažnai buvo atliekamas parankinėmis priemonėmis ir kaip pa- 
kliuvo. Atėjus vasarai, priešingai visoms taisyklėms ir nuostatams, sąsta- 
tai riedėjo iki ašių apsemti vandens“. Dėl artilerijos apšaudymo ir bombar- 
davimo susisiekimas geležinkeliu dažnai buvo nutraukiamas, o, prasidėjus 
ledonešiui, nustojo veikti ir tiltas per Nevą. Pagrindiniai krovinių srautai, 
kaip ir anksčiau, buvo vežami „gyvybės keliu“ per Ladogos ežerą; iki kovo 
30 d. juo į Leningradą pristatyta daugiau nei 214 tūkst. tonų krovinių. 

Be to, nepraėjo pavojus, kad vokiečiai įstengs susigrąžinti tai, ko nete- 


ko. Gyventojams apie tai žinoti nebuvo reikalo, bet kariškiai viską puikiai 
suprato. 


bnokana JleKuKrpana 


Masinėse informacijos priemonėse dažnai deklaruojama, kad Leningrado 
blokada truko 900 dienų (iš tikro - 872 dienas). Miesto blokada prasidėjo 


1941 m. rugsėjo 8 d, jos žiedas pralaužtas 1943 m. sausio 18 d., t. y. realiai 


blokada truko 498 dienas. 


Galiausiai, jei blokada iš tikro buvo pralaužta, tai kodėl nuolat kalba- 
ma ir rašoma apie „900 dienų ir naktų“? 


> Sovietų kreiseris „Kirov“ saliutuoja 
pralaužus Leningrado blokadą. 

„Kovos veiksmai Volchovo fronte 1943 metais, - rašo Mereckovas, - pra- 
laužus Leningrado blokadą, vyko pačiomis sunkiausiomis sąlygomis, ku- 
rios teko jo kariams. Nuo sausio pabaigos iki gruodžio sovietų kariuomenė, 
daugeliu atvejų turėdama dešiniajame fronto sparne persvarą, Gaitolovo, 
Miškino, Voronovo rajone vykdė virtinę vietinių operacijų, kurių užduo- 
tis buvo, pirma: padaryti nepramušamą pietinę koridoriaus, kuriuo dabar 
buvo sujungtas Leningradas ir Pavolchovė, sieną. Antra: praplėsti korido- 
rių, kad sustiprėtų ryšys su Leningradu ir Baltija, padaryti jį patikimesnį, 
geriau jį aprūpinti ir pasirengti kitiems puolamiesiems veiksmams... Beveik 
dvylika mėnesių du kovų kaimynai, abu mūsų frontai, kovojo tai įsilieps- 
nojančias, tai nuslopstančias kovas Mgos stoties ruože. Tuo pačiu metu mes 
kai kuriuose ruožuose vykdėme pagalbines operacijas“. Taigi Leningrado 
ir Volchovo frontų kariams 1943 metai tapo nesibaigiančių atakų metais. 
Tiesa, maršalas kaip visada kuklinasi: buvo kuriamos ne vietinės ir pagalbi- 
nės operacijos, o visai priešingai. Visai kas kita, - kaip tai pavyko. 


Demjansko katile sužeisti vokiečių Kariai pakeliujj evakavimo vietą. 


Bi 


12 SKYRIUS 


OPERACIJOS "ISKRA" TĘSINYS. 
1943 M. VASARIS-BALANDIS 


Kai sausio pabaigoje paaiškėjo, kad sovietų kariuomenės pastangos pralaužti 
priešo gynybos ruožą vien smūgiais iš šiaurės nesėkmingos, vyriausiajai va- 
dovybei kilo idėja smogti iš sparnų ir prasiveržti į vokiečių užnugarį Mgos, 
Mustolovo, Siniavino rajone. Tai galėjo įvykdyti Leningrado fronto 55-osios 
armijos penkios ar šešios divizijos iš Krasnyj Boro, Ivanovskojės, smogian- 
čios Mgos kryptimi. Be to, turėjo pagelbėti Volchovo fronto 54-osios armijos 
šešios divizijos, puolančios iš „Pogostės maišo“ Vaskino Nivos, Šapkų kryp- 
timi. Kartu kitų armijų kariuomenė turėjo tęsti Mgos puolimą iš šiaurės. 

Iš esmės savo užduotimis ir tikslais tai buvo vis ta pati „Iskra“, kuri pagal 
oficialią istoriją, - vien nesusijusių armijos operacijų virtinė. Pagal sovietų 
maršalų generolų memuarus, tai iš viso nebuvo operacija. Tiksliau - vietinės 
reikšmės mūšiai. Iš tikro užduotys, iškeltos Volchovo ir Leningrado fron- 
tams, buvo strateginių užmačių dalis, kurių tikslas - sutriuškinti armijų gru- 
pę „Šiaurė“, atsiimti Leningrado sritį ir sudaryti galimybę pasiekti Pabaltijį. 
Numatytame puolime turėjo dalyvauti 400 tūkstančių Šiaurės vakarų fron- 
to kareivių ir specialiai sukurta „neskęstančio“ generolo M. Chozino vado- 
vaujama ypatingoji grupė: 1-oji tankų, 68-oji bendrosios kariuomenės armija 
ir rezervinė grupė, kuriai buvo skirta pagrindinė užduotis. Ypatingoji gru- 
pė, pralaužusi vokiečių gynybą piečiau Ilmenio ežero, turėjo smogti šiaurės 
vakarų kryptimi ir pasiekti Porchovo, Dno, Strugi Krasnyje rajoną, perkirs- 
ti armijų grupės „Šiaurė“ komunikacijas, atsiimti Pskovą ir kartu su 27-ąja 
armija smogti Lugos kryptimi. Užėmusi Staraja Rusą, Šiaurės vakarų fron- 
to dešiniojo sparno kariuomenė, veikdama išvien su Volchovo fronto 52-ąja 
armija, turėjo užimti Naugardą. Tuo metu Chozino grupei nurodyta užimti 

Kingisepo, Narvos rajonus ir užkirsti kelią priešui atsitraukti į Estijos pusę. 
Paskui turėjo būti „sunaikintos priešo Volchovo ir Leningrado grupuotės“ 
bei surinkti trofėjai. 

Mgos-Siniavino grupuotės apsupimas prasidėjo vasario 10 d. 

Iš Kolpino Tosno kryptimi po dvi valandas trukusio artilerijos rengi- 
mo 1-osios tankų brigados, 31-ojo ir 46-ojo tankų pulkų remiamos, atakavo 
Leningrado fronto 55-osios armijos 73-ioji, 43-ioji šaulių ir 63-ioji gvardijos 
divizijos. Joms priešinosi 250-osios ispanų divizijos, vadovaujamos genero- 
lo Estebano-Infanteso, padaliniai. Karelio duomenimis, 30 kilometrų pločio 
ruože ispanai dislokavo: 260-ąjį pėstininkų pulką - 2500 žmonių, taip pat 
tris batalionus, kuriuose iš viso buvo apie 2000 žmonių, keletą specialiosios 
paskirties dalinių, 24 pabūklus ir nė vieno tanko. Tuo metu rusai turėjo 33 
000 karių, 60 tankų, apie 1000 pabūklų. Per tris mūšių dienas sovietų kariuo- 
menei pavyko pralaužti priešo gynybą ir prasiveržti apie 4 kilometrus išil- 
gai Maskvos geležinkelio bei 
užimti Krasnyj Boro, Senosios 
Myzos, Černyševo gyvenvie- 
tes ir Popovkos stotį. 

Smūgio smaigalyje puolė 
generolo Simoniako gvardie- 
čiai. I. Duševskis prisimena: 

„Divizijos vadas N. Simo- 
niakas sakė: „Broliai, sumuš- 
kime ispanus! Kas liks gyvas — 
visi tapsite Sovietų Sąjungos 
didvyriais“. 


Mes tarsi pesliai puolė- 
me juos ir po trijų valandų 
Krasnyj Boras — jau mūsų. 
Mano kuopai tai buvo pati 
sėkmingiausia operacija... 
Mus norėta apdovanoti, ta- 
čiau tai neįvyko. Kaip pa- 
sakė 55-osios armijos vadas 


250-osios ispanų „Mėlynosios divizijos" 


kariai Miasnoj Boro rajone. 

V. Sviridovas, Krasnyj Boro užėmimas buvo vietinės reikšmės operacija. Tik 
keletas gavo sovietinius medalius“. Užimtose pozicijose įsikūrė 14-ojo įtvir- 
tintojo rajono daliniai. 

Nedelsiant į proveržio vietą mesta judrioji grupė, vadovaujama armijos 
vado pavaduotojo generolo majoro I. Liubovcevo. Grupės užduotis buvo 
puolant išilgai Spalio geležinkelio linijos, užimti Uljanovką. Tačiau grupei 
priklausančioms 222-ajai tankų ir 34-ajai slidininkų brigadai laimėjimo iš- 
plėsti nepavyko: „Netikėtai atšilus, tankai negalėjo veikti bekelėje, o slidi- 
ninkai tapo paprastais pėstininkais (?)“. Savaime suprantama, priešui oras 
netrukdė. Be to, net arijų nuomone, paprastai žvelgiančių iš aukšto į savo 
sąjungininkus, ispanai kovojo didvyriškai: „Ispanai kovėsi durklais, kastu- 
vais ir rankinėmis granatomis. Jų išskirtinė narsa verta būti ateities kartų 
nepamiršta“. Mėlynoji divizija neteko 3200 žmonių, bet atsilaikė, kol atvyko 
skubiai iš Čudovo permesta 212-oji generolo Reimano pėstininkų divizija. 
Vokiečiai kontratakavo ir nustūmė sovietų dalinius atgal. Borščevo vado- 
vaujama 268-oji šaulių divizija nepajėgė pakeisti situacijos. Armijos kairia- 
jame sparne pulkininko J. Sinkevičiaus 43-ioji šaulių divizija ir papulkinin- 
kio J. Potechino 34-oji slidininkų brigada, nustūmusi priešą 3—4 kilometrus, 
pasiekė upės krantą. 

Dviejų dienų puolimo rezultatas: Leningrado fronto kariuomenės užim- 
tas Krasnyj Boras, tačiau prasiveržti prie Tosno nepavyko. Sovietų nuosto- 
lius vokiečiai įvertino 11 tūkstančių žuvusių žmonių. 

Generolas Sviridovas sustiprino savo kairįjį sparną ir vasario 23 d. mėgino 
atakuoti Ivanovskojės placdarmą. Pagal planąiš „sklypelio“ Uljanovkos, Tos- 
no kryptimi smogė 43-ioji šaulių divizija. Kartu į priešo užnugarį Ivanovsko- 
jėje per Nevos ledą prasiskverbė M. Papčenkos vadovaujama 56-oji atskiroji 
brigada, suformuotaiš Kronštatojūreivių, kuriojebuvo 4800 žmonių. Jūreiviai 
įsiveržė į vokiečių tranšėjas, užėmė stiebų impregnavimo gamyklą ir cerkvę. 


Jau pažįstamas priešas, performuotas į 4-ąją tankistų grenadierių SS poli- 
cijos diviziją, ir 2-0sios SS pėstininkų brigados daliniai įnirtingai pasiprieši- 
no. Aršūs mūšiai vyko visą dieną ir baigėsi desanto žūtimi. Po mirtinu kul- 
kų lietumi 43-ioji šaulių divizija į ataką taip ir nepakilo. 

Iki 1944 metų sausio abiejų pusių pozicijos šioje vietoje nepasikeitė. 

Puolantiiš Smerdynės54-oji armija-115-oji, 177-oji, 198-oji, 281-oji,294-oji, 
311-oji šaulių divizijos, 140-oji šaulių, 124-oji tankų brigada, 6-oji jūrų pės- 
tininkų brigada, - užgriuvusi 217-ąją pėstininkų diviziją 5 kilometrų pločio 
fronte, pradėjo stumti vokiečius, bet, netikėtai susidūrė su 96-ąja pėstininkų 

divizija, permesta į šią vietą iš Siniavino pailsėti ir papildyti. Kartu su 
61-osios ir 132-osios pėstininkų divizijomis generolo Neldecheno pulkai da- 
lyvavo atremiant sovietų ataką. Suchomlino armija per vasarį pasistūmė- 
jo 3-4 kilometrus. Pagal susiklosčiusį įprotį pralaimėjimą pateikti kaip per- 
galę Mereckovas tikina, jog 54-oji armija „savo užduotį įvykdė“. Pasirodo, 
ji „įstengė nukreipti į save fašistų kariuomenę, kuri buvo skirta verž- 
tis prie Šliselburgo“. Per šį „nukreipimą“ pats fronto vadas su Klimentu 
Jefremovičiumi, kaip paprastai nutempusio visus į priešakines linijas, vos 
nepateko į vokiečių nelaisvę. 

Reikia pasakyti, kad armijų grupės „Šiaurė“ vadui šiuo metu menkai te- 
rūpėjo prasiveržti prie Šliselburgo, nes vasario 15 d. piečiau Ilmenio ežero 
šešios bendrosios kariuomenės ir viena Šiaurės vakarų fronto tankų armi- 
ja, vadovaujama maršalo Timošenkos, pradėjo operaciją ketindama sutriuš- 
kinti vokiečių 16-ąją armiją ir prasiveržti į Lindemano 18-osios armijos už- 
nugarį. Šio puolimo rezultatas tapo priešo „Demjansko katilo“ evakavimas, 
kurį jis gynė 17 mėnesių, ir fronto linijos susiformavimas palei Lovatės upę. 
Štai ir viskas. Bendras strateginis puolimas šiaurės vakarų ruože žlugo. 
Generolo Chozino kariuomenės ypatingoji grupė buvo išformuota. 

Juokinga, kaip Mereckovas, tikinęs, kad „savo užduotį jis įvykdė“, api- 
būdina maršalo Timošenkos veiksmus: 

„« darau tokią išvadą: nors tuo metu Raudonoji armija pasiekė dide- 
lių laimėjimų, mūsų karvedžiams dar verta mokytis sudėtingo šiuolaikinio 
karo meno“. 

Siniavino kyšulio šiaurinėje dalyje pradėjusiai pulti Duchanovo armijai 


vasario 12 d. per penkias įnirtingų mūšių dienas pavyko užimti 1-ojo ir 2-ojo 


Gorodokų griuvėsius ir 8-ąją HE bei pasistūmėti 5 kilometrus į Arbuzovo 
rajoną. Bijodami būti apsupti vokiečiai vasario 17 d. paliko pozicijas prie- 
šais Nevos „sklypelį“. Baigėsi legendinė ir betikslė epopėja. Tikėdamasi 
pralaužti blokadą šį placdarmą sovietų kariuomenė laikė apie 400 parų. Jį 
suarė sviediniai ir minos. Po karo apskaičiuota, kad kiekvienam jo kvadrati- 
niam metrui teko apie 12 kilogramų metalo. Kiekviename „sklypelio“ metre 
žuvo 17 žmonių. Iš viso - apie 250 tūkstančių sovietų karių. Šio skaičiaus vi- 
siškai užtenka sukomplektuoti 20-25 divizijas, arba 3—4 bendrosios kariuo- 
menės armijas. Placdarmas, taip ir neatlikęs jokio vaidmens, tapo milžiniš- 
ku broliškuoju kapu. 

Rytuose, Volchovo fronto 4-osios armijos ruože, buvo pamėginta nu- 
blokšti vokiečius nuo Kirišų placdarmo. Privargę dėl „Aukštosios“ girios 
karo inžinieriai prisiminė Krymo karo patirtį ir nusprendė po ja nutiesti po- 
žeminį. kelią. 44-osios divizijos dvi pionierių komandos, laikydamosi griež- 
čiausios paslapties, pradėjo tą darbą dar 1942 m. lapkričio pabaigoje. Iškasę 
180 metrų po žeme, galerijos gale įrengė sprogimo kamerą, sukrovė 30 tonų 
sprogmenų, sumontavo sprogstamuosius tinklus. Vasario 23 d. 7 val. ryto 
„Aukštoji“ giria ir joje buvęs vokiečių atsparos punktas išlėkė į orą. Sovietų 
šturmo batalionas vienu šuoliu, be pasipriešinimo, užėmė naują poziciją, 
bet tuo viskas ir baigėsi. Toliau pasistūmėti nepavyko dėl priešo kontratakų. 

Vasario 27 d. gynybos liaudies komisaras draugas Stalinas nurodė 
Žukovui ir Vorošilovui, kad pagrindinė nesėkmių priežastis yra ta, jog 
67-oji ir 2-oji armijos „veikė atskirai ir kiekviena savame ruože buvo įsipar- 
eigojusios nuslopinti priešo ugniavietes, o tai išsklaidė pajėgas ir techniką“ 
ir buvo be tikslo patirta didelių gyvosios jėgos ir technikos aukų“. Maršalas 
Žukovas, kurio užduotis buvo kaip tik koordinuoti volchoviečių ir leningra- 
diečių veiksmus, apie savo dalyvavimą vasario proveržyje visiškai nieko ne- 
prisiminė. Jo šio laikotarpio apmąstymai skirti Stalingrado mūšiui, kuriame 
Georgijus Konstantinovičius nedalyvavo, ir palengva pereinantys prie pa- 
sakojimo apie Kursko lanką. 

Vyriausiosios vadovybės direktyva, pagal kurią turėjo būti laikinai nu- 
trauktas puolimas, nurodė turint tikslą centralizuoti valdymą, 2-ąją smogia- 
mąją armiją perduoti Leningrado frontui, o likviduoti Siniavino „skaudulį“ 
pavesti generolui Govorovui, rūpintis atstovavimu — maršalui Vorošilovui. 
Tiesa, lygiai po savaitės Stalinas apsigalvojo ir įsakė Romanovskio armiją 
grąžinti atgal. 

Kovo pradžioje mūšiai trumpai nurimo. 


< Demjansko katile vokiečių kariuomenė buvo 


aprūpinima ir evakuojama tik oro transportu. 417 


Nedelsiant buvo sugalvota nauja puolamoji operacija, turinti sutriuškinti 
Mgos-Siniavino 18-osios armijos grupuotę jai smogiant smarkesnius smū- 
gius iš sparnų. Volchovo frontui buvo iškelta užduotis pralaužti priešo gy- 
nybą Voronovo, Lovdos fronte ir, plečiant smūgį piečiau Mgos, susijungti 
su Leningrado fronto kariuomene Voitolovo rajone. Govorovo kariuomenė 
turėjo pralaužti vokiečių pozicijas prie Krasnyj Boro, užimti Uljanovką ir 
Sabliną, paskui pasistūmėti Voitolovo link ir, veikiant išvien su Mereckovo 
kariuomene, „sunaikinti arba paimti į nelaisvę“ priešo grupuotę. Siniavino 
fronte 2-ajai ir 67-ajai armijoms įsakyta laikinai pereiti į gynybą. Operacijos 
pradžia paskirta 1943 m. kovo 14 d., o užbaigti planuota ne vėliau kaip kovo 
25-ąjąs. Frontų sąveiką ir veiksmus turėjo koordinuoti maršalas Vorošilovas. 

Nurodytai užduočiai vykdyti Volchovo fronto vadas skyrė 8-ąją armi- 
ją, sudarytą iš dešimt šaulių divizijų, dviejų šaulių ir dviejų tankų brigadų, 
visą artilerijos pastiprinimą, kurį turėjo frontas. Savo rezerve Mereckovas 
paliko vieną šaulių diviziją ir dvi šaulių brigadas. 

8-osios armijos vadas smogiamosios grupuotės kariuomenę surikiavo 
dviem ešelonais. Pirmajame buvo penkios šaulių divizijos - 286-oji, 256-oji, 
378-oji, 374-oji ir 265-oji, keturi tankų pulkai - 35-asis, 25-asis, 33-iasis, 50- 
asis ir visas artilerijos pastiprinimas. Antrajame — trys šaulių divizijos — 
239-oji, 364-oji ir 64-oji gvardijos bei dvi tankų brigados - 122-oji ir 185-oji. 
Šiauriau numatyto prasiveržimo ruožo, nuo Voronovo iki Gaitolovo, pozi- 
cijose išsidėstė 372-oji šaulių divizija ir 58-oji šaulių brigada. Priešais gene- 
rolo Starikovo armijos frontą proveržio ruože gynėsi 223-iosios pėstininkų 
ir 285-osios apsaugos divizijos. 

Nuo Krasnyj Boro ant priešo turėjo užgriūti sovietų 55-oji armija, dvie- 
juose operatyviniuose ešelonuose jungianti 72-ąją, 291-ąją, 123-iąją, 131-ąją, 
46-ąją, 189-ąją, 224-ąją, 13-ąją, 268-ąją šaulių divizijas, 56-ąją ir 250-ąją šau- 
lių, 222-ąją, 152-ąją, 220-ąją, 30-ąją gvardijos tankų brigadas ir proveržio 
31-ąjį tankų pulką! 

Problemos organizuojant kariuomenės, šaudmenų ir technikos atvežimą, 
prasidėjus pavasariui, privertė puolimą perkelti į kovo 19 d. 

8-osios armijos puolimas prasidėjo artilerijos rengimu, trukusiu 2 valan- 
das 15 minučių. Per tris dienas kariuomenei pavyko prasiveržti per priešo 
gynybos priešakinį kraštą 7 km fronte ir pasistūmėti priekin nuo 3 iki 4 kilo- 
metrų. Judrusis būrys, sudarytas iš 64-osios divizijos 191-ojo gvardijos šau- 
lių pulko ir 122-osios tankų brigados tankų bataliono, vadovaujamo majo- 
ro Rudkos, prasiveržė prie geležinkelio Mga-Kirišai, tačiau buvo atkirstas. 

Vokiečiai permetė į proveržio ruožą 11-ąją, 21-ąją ir 121-ąją pėstininkų divi- 
zijas, be pertraukos kontratakavo ir mūšiai truko ilgai. 

„Kovo 21 d., net atsižvelgus į panaudotas dvi naujas divizijas plečiant 
puolimą, 8-osios armijos daliniai per mūšio dieną nepasistūmėjo, — prane- 
šė Vorošilovas. - Priežastys - priešo ugnis, o svarbiausia - prastas vadova- 
vimo kariuomenei organizavimas. Kovo 20 d. dvi antrojo ešelono divizijos 
buvo įvestos per kariuomenės pirmojo ešelono kovos rikiuotę. Šių divizijų 
įvedimas iš tiesų nebuvo organizuotas ir, nesant tikslaus vadovavimo ka- 
riuomenei, miške susimaišė tarpusavyje ir buvo prarastas valdymas. 

Tikrąją padėtį armijos vadovybė nustatė tik kovo 21-osios vakare, iki tol 
iš divizijų gaudama raportus apie pasistūmėjimą, nurodydama punktus, 
kurie iš tikro nebuvo užimami. Kitą kovo 21 d. pusę ir naktį į kovo 22-ąją 
teko tvarkyti susimaišiusią kariuomenę. 

Balandžio 1 d. Mereckovas iš rezervo įvedė 14-ąją šaulių diviziją ir 1-ąją 
atskirąją šaulių brigadą, kurios kartu su 64-ąja gvardijos divizija turėjo užim- 
ti Karbuselio priešo priešinimosi mazgą. Tačiau priešo, kuris permetė 69-ąją, 
121-ąją, 21-ąją pėstininkų ir 5-ąją kalnų šaulių divizijas, sustiprėjusio pasi- 
priešinimo įveikti nepavyko. Praėjus parai, 8-0sios armijos puolimas užduso. 

Leningradiečių armija, pagal signalą „Uraganas“ pasistūmėjusi 3-4 kilo- 
metrus Uljanovkos kryptimi, buvo sustabdyta SS 4-osios divizijos, legiono 
„Nyderlandai“, kuopos „tigrų“ ir sunkvežimiais tiesiog į mūšio lauką per- 
mesto 5-osios kalnų šaulių divizijos bataliono. 


11-osios savanoriškiosios tankistų grenadierių SS divizijos „Nordland" 
brigadefiureris Fricas fon Šolcas apdovanoja Riterio kryžiumi SS savanorių legiono 


„Niederlande'šturmaną Gerardą Moymaną už mūšį prie Mgos. 


Paskui atžygiavo ir 58-osios, 170-osios ir 254-osios pėstininkų divizijos 
daliniai. Iš 500 į mūšį stojusių „flamandų“ išliko 45 žmonės, tačiau Sablinas 
ir Uljanovka liko nepasiekiami. „Rusų nuostoliai buvo dar siaubingesni, 
- tikina P. Karelis. - Antrajame mūšyje prie Ladogos ežero buvo pralietos 
upės kraujo. Durpynė prie Siniavino, miškai prie Kolpino ir Krasnyj Boro 
virto siaubingu vientisu kovos lauku“. 

Kovo 30 d. generolas Govorovas raportavo, kad pasiekė svarių rezulta- 
tų: pirma, nutraukė rengiamą Kolpino ruože vokiečių puolimą (?), antra, 
dar kartą įsitikino „išskirtine labai svarbia priešo sistemai Uljanovos mazgo 
reikšme“ (!) ir paprašė leidimo nutraukti puolimą dėl labai sparčiai besibai- 
giančių sviedinių, kareivių ir bendros kariuomenės padėties. 55-osios armi- 
jos šešios divizijos, ketindamos tęsti kovos veiksmus, turėjo būti „sukom- 
plektuotos ir sutvarkytos“. 

Vorošilovas balandžio 1 d. pranešime vyriausiąjį vadą informavo atviru 
tekstu: iš Leningrado frontui skirtų devynių divizijų liko trys. Vyriausiosios 
vadovybės atstovo nuomone, reikėjo nutraukti operaciją ir duoti kariuome- 
nei bent mėnesį susitvarkyti, sukaupti šaudmenų ir pasipildyti, išmokyti 
elementariausių puolamųjų veiksmų: „Reikia išmokyti bent atskirus bata- 
lionus veikti miške“. 

Stalinas sutiko. Balandžio 4 d. armijoms įsakyta įsitvirtinti užimtuose 
ruožuose ir įrengti patikimai ešelonuotą gynybą, o tai, kaip teigiama, „lei- 
do 8-ajai armijai sėkmingai atremti nuo balandžio 11 d. prasidėjusias daugkartines 
pranašesnių priešo pajėgų, iš jų 5-osios kalnų šaulių ir 69-osios pėstininkų divizijų, 
atakas (?!)“ Generolas Starikovas nieko neturėjo, tik 11 šaulių, 1 artilerijos, 
2 zenitines divizijas, 3 šaulių ir 2 tankų brigadas, 4 tankų, 15 artilerijos ir mi- 
nosvaidžių pulkų. 

Šiuolaikiniai Rusijos statistiniai tyrimai pateikia sovietų nuostolius 
tik iki operacijos „Iskra“, kuri laikoma užbaigta 1943 m. vasario 30 dieną. 
Leningrado ir Volchovo frontų operacijų jie neskaičiuoja. Iš Vorošilovo ra- 
porto galima sužinoti tik, „kad abiejų frontų žmonių nuostoliai labai dide- 
li“, šaudmenų sąnaudos, tankų netektis, lyginant su pasiektu laimėjimu, 
labai didelė“ ir toks rezultatas yra ne tik dėl to, kad priešas stiprus, o kad 
mes nepakankamai gerai pasirengėme operacijai. 

Vokiečių karo istorikai visai teisėtai mano, kad laikotarpiu nuo sausio 12 
iki balandžio 4 d. aplinkui Mgą vyko trys antrųjų Ladogos kautynių fazės, 
per kurias du sovietų frontai neteko 270 tūkstančių žmonių, 847 tankų ir 693 
lėktuvų. Jeigu apskaičiuosime kovotojų išeigą „Iskroje“ —- 6000 žmonių per 
dieną, būtent taip ir yra. 

Balandį stojo laikina tyla. „Gudrusis 
jaroslavietis“ nedelsiant ėmėsi sudaryti 
naują planą triuškinti priešo Mgos- 
Siniavino grupuotę. Tikindamas Staliną, 
kad priešas „sistemingai rengiasi štur- 
muoti Leningradą“ ir tik aktyvūs 
Volchovo fronto veiksmai šį puolimą 
„sutrukdo“, Mereckovas dar paprašė 
tankų, sviedinių ir papildymo, papildy- 
mo, papildymo... Generolas papildymą 
gavo, bet vietoj tankų - įsakymą tobu- 
linti gynybą. Pagal balandžio 16 d. di- 
rektyvą iš Volchovo fronto buvo išves- 
ta ir perduota Leningrado frontui 2-oji 
smogiamoji armija. 

Gegužės pradžioje į vyriausiosios 
vadovybės rezervą išvyko 52-oji armi- 
ja. Vietoj Vorošilovo vyriausiosios va-  Sviediniai Leningrado frontui. Nenutrūkstamu 


dovybės atstovu paskirtas maršalas srautu buvo gaminami blokadinio Leningrado 
S. Timošenka. Už strateginio prasiverži- gamyklose. Jiems naudotas metalas, sprogsta- 
mo į Pabaltijį sužlugdymą, kuris kaina-  mosios medžiagos į mietą turėjo būti 
vo daugiau nei 100 tūkstančių Šiaurės atgabentos. 
vakarų fronto kovotojų ir vadų gyvy- 
bių, maršalas buvo paskirtas „koordinatoriumi“ iki pačios karo pabaigos. 
Abi kovojančios pusės išgyveno palaidme- 
tį, tobulino gynybą, o Mereckovas „vis dau- 
giau mąstė“ apie vasaros kampanijos planus. 
Ir vos tik vadas pradėjo manyti, kad šiuo atve- 
ju svarbiausia pradėti, jo galvoje ėmė bręs- 
ti ne kokios labai originalios, bet kai kuriais 
atvejais labai sveikos mintys: „Kas būtina at- 
remti priešo smūgį mūsų kariuomenei prie 
Ladogos? Laiku smogti kontrsmūgį (apie iš- 
ankstinę gynybą jis dar neįstengė pagalvoti, tai 
buvo už sovietų doktrinos ribų). O ką reikia pa- 
daryti rengiantis mūsų puolimui? Susilpninti 
„Rusijos maršalas Timošenka". priešo gynybą. O kaip atitraukti dėmesį iš 
Žurnalo „Time“ numerio viršelis. kairiojo fronto sparno, jeigu operaciją teks 

vykdyti būtent ten? Savaime suprantama, dėmesį nukreipti į dešinįjį spar- 
ną. O kaip volchoviečiams atitraukti fašistų divizijas iš kitų frontų? Tik nai- 
kinant jų junginius mūsų fronte. Galiausiai, kaip visa tai pasiekti ir išsaugo- 
ti savo kariuomenę? Pradėti masiškai naudoti mūsų artileriją ir aviaciją“. 

Tokiu loginio mąstymo būdu kariavęs dvejus metus armijos generolas 
Mereckovas sumanė panaudoti masiškai ir sistemingai ugnies priemones 
siekiant nuvarginti priešą pozicinėje kovoje. Idėja virto „Ilgalaikio artileri- 
jos-aviacijos puolimo planu esant stabiliai savo ir priešo gynybai“. Arba tie- 
siog - „malūnas“. 

Politinis darbuotojas Kalašnikovas tikina, kad Volchovo frontas, nenu- 
trūkstamai darydamas nemažą žalą priešui, pats nuostolių neturėjo, „nes 
dažniausiai iš uždarų pozicijų veikė artilerija“. Tačiau toks tvirtinimas ne- 
sutampa su ta užduotimi, kurią, jam vadovaujant, atkakliai turėjo spręsti 
junginių politiniai skyriai: „Nenuilstamai ugdyti žmonių norą veržtis“. Tai 
reiškė, kad sovietų vadovybė ir toliau laikėsi aktyvios gynybos principo, 
tik dabar buvo daugiau artilerijos, o sviedinių ir bombų nereikėjo taupyti. 
Kaip praneša Mereckovas, kai kuriuose fronto ruožuose buvo vykdomas 
visas masinis artilerijos rengimas su ugnies perkėlimu, imituojančiu puo- 
limo pradžią, kituose - kovotojus siuntė į atakas be jokio ugnies rengimo, 
kad nesumažėtų „kovinis tonusas“. Nors vadas taip pat manė, kad žmonių 
nuostoliai buvo „neesminiai“, tačiau Volchovo ir Leningrado frontai neteko 
vidutiniškai apie 2000 per parą žuvusių ir sužeistų žmonių. Bet, išmokus 
organizuoti gynybą, tai iš esmės yra normali kovos kasdienybė. 

„Malūnas“ veikė nuo gegužės vidurio iki liepos pradžios. Kiek taip „su- 
malta“ vokiečių, nežinoma, tačiau, Mereckovo tikinimu, „tūkstančiai ka- 
reivių ir karininkų“. Kiek sunaudota sviedinių, nepranešama, tačiau ir be 
Mereckovo aišku, kad daug. Tačiau visiškai tiksliai aišku, kad vermach- 
to generolai nebuvo tokie kvailiai, jog tik po pusantro mėnesio atspėtų 
Mereckovo gudrybę: „Liepos pradžioje patyrę nemenkų nuostolių fašistai 
galiausiai suprato mūsų užmačias ir pradėjo gana apdairiai atitraukti savo 
kariuomenę iš apšaudymo zonų. O mes nutraukėme operaciją, pamanę, kad 
ji jau atliko savo vaidmenį“. Viskas kaip tik atvirkščiai. Vokiečiai buvo įval- 
dę meną „atitraukti kariuomenę“ nuo pirmosios karo dienos ir gana dažnai 
naudojosi šiuo būdu. Greičiausiai liepos pradžioje tai suprato ir sovietų va- 
dovybė, nustojo švaistyti vėjais šaudmenis. 


Lygiagrečiai buvo rengiamasi naujai dviejų frontų puolamajai operacijai. 

BALTIJOS LAIVYNAS. 1943 M. 


Vokiečių karinio jūrų laivyno vadovybė, atsižvelgdama į 1942 m. pamokas, 
ėmėsi priemonių toliau stiprinti povandeniniams laivams sulaikyti skirtas 
užtvaras, iškėlė sau užduotį iki pavasario pradžios „hermetiškai“ uždaryti 
Suomijos įlanką. Balandį tarp Nargeno ir Porkalos salų priešas sudarė dvi- 
gubus priešlaivinius tinklus, nuleistus iki 60 metrų gylio ir besitęsiančius 
beveik 30 mylių frontu. Tinklų užtvaros buvo papildytos minomis. Buvo 
smarkiai sutankinti jau esantys minų laukai. Kad priešlaiviniai tinklai ne- 
palankiu oru liktų stabilūs, jie nenuleisti iki paties dugno, susidaręs palei 
dugną plyšys tiesiog pridengtas 200 dugninių minų, kurios neleido povan- 
deniniams laivams praplaukti po tinklu. 

Visi darbai atlikti iki gegužės 9 d. Iš viso buvo išmestos 9834 minos ir 
1244 minų apsaugos priemonės. Vokiečiai ir suomiai kartu plačioje Seskaro 


vagoje, ties Lavansario sala ir Kronštato prieigose keliose vietose primėtė 
aktyviųjų minų. 


Jūreiviai sudaro 


minų užtvarą. 

1943 metų pavasarį priešlaivinio ruožo stiprinimas Suomijos įlankoje vi- 
siškai sutrukdė panaudoti Baltijos laivyno povandeninius laivus jūrų ko- 
munikacijose. Sovietų vadovybė apie tai turėjo gana patikimų duomenų ir 
štabo mokymuose išsiaiškino, kad tokio baražo nė vienas laivas neįveiks, 
bet kaip visada pasuko bandymų keliu: povandenininkams buvo numaty- 
tos anksčiau skirtos užduotys. 

Tiesiog Jūros kanale plaukdamas į Kronštatą, pirmasis ant bekontaktės 
minos susisprogdino ir paskendo A. Andronovo ŠČ-323. 

Gegužės 7-9 dienomis nuo Lavansario salos išplaukė laivų grupė, suda- 
ryta iš povandeninių laivų: gvardijos ŠČ-303, Raudonosios vėliavos ŠČ-406 ir 


Iškeltas iš vandens 
užplaukęs ant minos 
ir sprogęs sovietų 


povandeninis laivas. 

Povandeninio laivo 5-9 vadas trečiojo rango kapitonas A. Mylnikovas ir jo laivas. 


ŠČ-408. Tik vienas jų- ŠČ-303 — grįžo atgal. Forsavęs Goglando minų laukus, 
jos vadas 3-iojo rango kapitonas I. Travkinas daugybę kartų mėgino įveik- 
ti Nargeno-Porkalaudo pozicijas, tačiau tai padaryti nepavyko. Laivas tris 
kartus pateko į priešlaivinius tinklus ir gavęs leidimą tik stebuklo dėka grį- 
žo į Kronštatą. Dvi kitos „ščiukos“ (lydekos - vert. pastaba), vadovaujamos 
3-iojo rango kapitono E. Osipovo ir kapitono leitenanto P. Kuzmino, priešo 
buvo aptiktos ir sunaikintos aviacijos ir antvandeninių laivų smūgiais. 

Tolesni mėginimai forsuoti Suomijos įlanką6 esant tokiam priešlaivinio 
ruožo tankiui6 neteko prasmės. Norint užtikrinti suabmarinoms galimybę iš- 
plaukti į Baltijos jūrą0 reikėjo sunaikinti priešlaivinį ruožą jėga arba sukurti 
aplinkinius kelius, o tai buvo galima padaryti tik užėmus pietinę ir šiauri- 
nę Suomijos įlankos pakrantes. Laivai išplaukdavo į žygius vienas po kito ir 
negrįždavo. Laivavedys Tribucas, niekuo nenusileisdamas sausumos karo 
viršininkams, siuntė į proveržį naują įgulą. 

Rugpjūtį, siekdami išžvalgyti padėtį vakariau Goglando, išplaukė po- 
vandeniniai laivai: 5-9, vadovaujamas 3-iojo rango kapitono A. Mylnikovo, 
ir 3-iojo rango kapitono A. Baščenkos vadovaujamas S-12. Abu paskendo 
užplaukę ant minų. Povandeniniai laivai M-90, M-96 ir M-102, išplaukę į 
Goglando vagą ir žvalgyti Narvos įlankos, laimingai grįžo į bazę. 

Pasakojama, kad keletas Baltijos laivyno vyresniųjų karininkų sura- 
šė skundą į Maskvą, kurį6 pasinaudoję proga6 slapta perdavė jūrų laivy- 
no vyriausiojo štabo viršininkui admirolui I. Isakovui. Šis apie tai pranešė 
Stalinui. Ir tik po vyriausiojo laivyno vado skambučio Tribucas, povande- 
nininkų pramintas „žudiku“, nustojo naikinti savo povandenines pajėgas. 

Iki pat 1944 metų spalio Baltijos laivyno povandeniai laivai, aklinai 
užblokuoti Suomijos įlankos rytinėje dalyje, jūroje neplaukiojo. 

Po mūšio. 

13 SKYRIUS 


MGOS OPERACIJA. 
1943 M. LIEPA-RUGPJUTIS 


- 


1943 metų gegužės pabaigoje Govorovas ir Mereckovas buvo iškviesti 
į Kremlių ir gavo įsakymą surengti Mgos operaciją. Jos esmė buvo, smo- 
gus Leningrado ir Volchovo kariuomenėms priešpriešinius smūgius priešo 
Mgos-Siniavino grupuotės sparnams, ją apsupti ir sunaikinti. Generolas pa- 
grindinį smūgį liepė smogti Starikovo 8-osios armijos pajėgoms iš rytų į va- 
karus Voronovo, Michailovskio ir Mgos kaimų kryptimi. Dengiant smogia- 
mosios grupės kairįjį sparną, nuspręsta smogti pagalbinį smūgį Karbuselio, 
Turyškino kryptimi. Generolo Govorovo plane buvo numatyta Duchanovo 
67-osios armijos pajėgomis užimti Siniavino ir Kelkolovo kalvas, visiškai iš- 
valyti rytinę Nevos pakrantę Arbuzovo, Ivanovskojės ruože ir susijungti su 
55-ąja armija bei Volchovo frontu Kirovo geležinkelio linijoje. 

Kad susitiktų Mgoje, Leningrado fronto kareiviams reikėjo įveikti apie 
9 kilometrus, o Volchovo kariams - 14 kilometrų. Be to, reikėjo įveikti 
tokius priešo įtvirtinimus, apie kuriuos besididžiuodamas savo laimėji- 
mais kuriant „Volchovo užtvarą“ generolas Chrenovas rašė: „Reikia pasa- 
kyti, kad Hitlerio gynyba niekuo nenusileido mūsiškei ir buvo pakankamai 
giliai ešelonuota“. 

Iš esmės vėl buvo rengiamasi tokiam pačiam vokiečių pozicijų ir kadaise 
buvusių rusų kaimų, o dabar vokiečių atsparos punktų kietakakčiam puo- 
limui. Viskas turėjo vykti tomis pačiomis kryptimis ir, kaip seniau, nurody- 
ta pulti Mgą. Skirtumas, tik nauji „kareivėliai“, nauji „trisdešimtketvirtu- 
kai“ ir, reikia pasakyti, keleriopai padidėjęs kokybiškai, ypač kiekybiškai, 
artilerijos, aviacijos ir inžinerijos priemonių tiekimas. Galima visu šimtu 

Volchovo fronte, kai sovietų kariai badavo, o karvedžiai minėjo įvairiausias problemas dėl 


šaudmenų ir amunicijos pristatymo, vokiečiai įstengdavo savo karius aprūpinti net alumi. 


procentų sutikti su Polmano apibūdinimu: „Jokių naujų idėjų, tikslų, jokio 
naujo netikėtumo ar plačių užmojų, tiesiog paprasčiausias antrųjų Ladogos 
kautynių tęsinys. O vokiečių vadovybė jokiomis kontrpriemonėmis negalė- 


jo tai sutrukdyti, nes tiesiog neturėjo būtinų priemonių“. 

Mūsų karvedžiams ir nereikėjo „plačių užmojų“. Kaip tikina Mereckovas, 
vyriausiasis vadas pokalbio pabaigoje pabrėžė: „Svarbiausia, ką jūs turite 
padaryti - ne užimti teritoriją, o sunaikinti vokiečių divizijas“. Leningrado 
reikalus kaip antraeilius Stalinas atidėjo į šalį, nes vasaros kampanijos pa- 
grindinių įvykių buvo tikimasi Kursko lanke. Tikėdamas, kad, tik turint 
penkis dešimt kartų didesnę persvarą prieš Kiuchlerio kariuomenę pavyktų 
iš vokiečių atimti Mgą, vyriausiasis nurodė pagalbiniams ruožams: sukaus- 
tyti, „nuleisti kraują“, neleisti priešui permesti pajėgų į sovietų-vokiečių 


centrinį fronto ruožą. Pagal elementarią karo aritmetiką jau seniai buvo ap- 
skaičiuota, kad toks vienos vokiečių divizijos „sunaikinimas“ kainuos ma- 
žiausiai tris savas divizijas, bet mūsų vadovybę šis nuostolių santykis visiš- 
kai tenkino. Ekstensyvus kariavimo būdas jau buvo galutinai susiklostęs, 
mirties mašina įjungta ir veikė be pertrūkių. 

„Pėstininkų divizijose, - rašo N. Nikulinas, - jau 1941-1942 metais su- 
sitelkė tiekėjų, medikų, kontržvalgų, štabo ir panašių darbuotojų skeletas. 
Žmonių, iš kurių sudarytas pastiprinimo priėmimo ir siuntimo į mūšį, į mir- 
tį mechanizmas. Savotiškas mirties malūnas. Šis skeletas išlikdavo, pripras- 
davo prie savo baisių funkcijų, be to, jam buvo parenkami atitinkami žmo- 
nės, tie, kurie pajėgdavo susidoroti su tokiu darbu. Viršininkai taip pat buvo 
parenkami nemąstantys arba apskritai bukagalviai, arba padugnės, kurių 
pagrindinis bruožas - žiaurumas. „Pirmyn!“ - ir viskas. Mano „gimtojoje“ 
311-ojoje divizijoje pėstininkų pulko vadu tapo buvęs pirties skalbyklos 
būrio vadas. Pasirodė, kad jis ypač geba nieko nesvarstydamas varyti į 
priekį savo pulką. Daugybę kartų jį pražudė, o tarp šio darbo gėrė degti- 
nę ir šoko „čigonėlę“. Prie Voronovo prieš mus kovojančio vokiečių pulko 
vadas dar 1914-1918 m. vadovavo batalionui, buvo profesionalas, žinantis 
visus karinės veiklos niuansus ir, suprantama, mokėjo saugoti savo žmo- 
nes ir triuškinti mus puolančias ordas... Didysis Stalinas, nevaržomas sąži- 
nės, moralės, religijos, sukūrė tokią pat didžiąją partiją, kuri demoralizavo 
visą šalį ir nuslopino kitaminčius. Iš čia ir mūsų elgesys su žmonėmis. Kartą 
mūšyje atsitiktinai nugirdau šaulių bataliono vado ir komisaro pokalbį. 
Šiame pokalbyje buvo išreikšta visa tai, kas vyksta aplinkui, esmė: „Dar die- 
ną, dvi pakariausim, išmušim likusius ir važiuosim performavimui į užnu- 
garį. Tada tai pasilinksminsim!“ Kareiviai visada buvo mėšlas. Ypač mūsų 
didžiojoje valstybėje ir ypač socializme! 

Prisimenu, kaip generolui Simoniakui buvo pasakyta: „Generole, 
negalima pulti šios kalvos, mes tik neteksime daugybės žmonių ir nieko 
nelaimėsim“. Nuolatos girtas Simoniakas (jam Leningrado fronte patikė- 
tas gvardijos šaulių korpusas) atsakė: „Tik pagalvok, žmonės. Žmonės, - tai 
dulkės, - pirmyn!..“ 

Šeimininkas iš Maskvos duria pirštu į žemėlapį ir liepia pulti. Generolai 
veja divizijas ir pulkus, o viršininkai vietoje neturi teisės rodyti iniciatyvos. 
Įsakymas „Pirmyn!“ - ir eina į mirtį negalėdami atsisakyti kareiviai. Eina 
prieš kulkosvaidžius. Apeiti sparnu! Tokio įsakymo nebuvo, vykdykite, kas 
įsakyta! O, be to, mąstyti ir svarstyti nemoka. Rūpestis vienas, kaip išsau- 
goti užimamą vietą ir įtikti viršininkui. Nuostoliai neturi reikšmės. Pražudė 

vienus, atvarys kitų. Žmonių daug. Tokių žmonių daug užnugaryje, laukuo- 
se, gamyklose. Aprengia miline, šautuvą į rankas ir - „Pirmyn!“ Išsigandę, 
sutrikę, demoralizuoti krinta kaip musės... 

Keistai skiriasi žmogaus, einančio į šturmą ir stebinčio ataką, kai nerei- 
kia pačiam mirti, psichologija, atrodo viskas paprasta: „Pirmyn ir pirmyn!“ 

Teoriškai buvo manoma, kad sovietų kariuomenės puolimas privers vo- 
kiečių vadovybę Mgos kyšulio rajone sudaryti stambias pajėgas, kurios pa- 
teks į smarkią artilerijos ir aviacijos grupuočių sutelktą ugnį, o Mgos stotis 
taps „magnetu, traukiančiu prie savęs vokiečių kariuomenę“. Iš tikro šios 
karinės operacijos planas primena žinomą anekdotą, kai gaidys bėga paskui 
vištą ir pats save ramina: „Jei nepavysiu, tai bent sušilsiu!“ 

Be to, Volchovo fronto vadas, įtardamas klastingus vokiečius rengiant 


puolimą ir norint pasiekti Ladogos ežerą bei atnaujinti Leningrado bloka- 
dą, kaip visada buvo nusprendęs sutrukdyti šią ataką. Neaišku kur, bet 
Mereckovas armijų grupėje „Šiaurė“ įstengė suskaičiuoti 68 divizijas ir 6 

brigadas, „o iš viso Kiuchleris, atsižvelgus į jo ir kariuomenės rezervus, ku- 
rie laikinai apgyvendinti okupuotoje sovietų teritorijoje, jo armijų grupės 
užnugario zonoje gali pasiremti dešimtimis divizijų“. 

Patikslinsime: „iš esmės“ Kiuchleris galėjo remtis tik jo liepos pradžio- 
je turėtomis 46 divizijomis ir viena brigada. 18-ojoje Lindemano armijoje, 
susilpnėjus kaimynams - 16-ajai armijai, buvo 28 pėstininkų, aviacijos lau- 
ko, kalnų šaulių divizijos ir SS latvių brigada. Armijų grupės „Šiaurė“ vado 
rezerve buvo 18-oji motorizuotoji, 388-oji mokomoji ir 223-ioji pėstininkų 
divizijos. Trys apsaugos divizijos užtikrino „naująją tvarką“ užnugaryje. 
Volchovo fronte, kuriame buvo 15 priešo pėstininkų divizijų, liepos 1 d. tu- 
rėta 28 šaulių, viena artilerijos divizija; 6 šaulių, 6 tankų brigados; 2 įtvirtin- 
tieji rajonai, 5 atskirieji tankų pulkai ir 6 tankų batalionai. 

Sovietų vyriausiosios vadovybės sugalvotame vokiečių kariuomenės 
sutriuškinimo rajone - „butelio kakliuke“ - į žemę įsikasė 26-ojo armijos 
korpuso septynios divizijos: rytuose, ties Karbuseliu, Voronovu, Gaitolovu 
buvo 212-oji ir 69-oji pėstininkų divizijos, palei Kirovo geležinkelį - 1-oji 
pėstininkų ir 5-oji kalnų šaulių divizijos. Šiaurėje, abipus „Venglerio nosies“ 
išdėstyta 290-oji, Siniavino aukštumose - 11-oji divizija ir prie Moikos upės — 
23-ioji pėstininkų divizija. Rezerve Lindemanas laikė 121-ąją pėstininkų ir 
28-ąją jėgerių divizijas. Priešo pajėgos, sovietų žvalgybos apytiksliu apskai- 
čiavimu, buvo 100 tūkstančių žmonių, 140-160 tankų ir šturmo pabūklų. 

Sovietų vadovybė 67-ojoje ir 8-ojoje armijose sutelkė daugiau nei 250 000 
kareivių ir karininkų, 550 tankų ir savaeigių pabūklų. 

8-oji armija, gavusi papildomų junginių iš Volchovo fronto rezervo, 
turėjo 11 šaulių divizijų ir 2 šaulių brigadas. Smogiamosios grupuotės ka- 
riuomenė surikiuota dviem ešelonais: pirmajame - keturios šaulių divizijos 
(184-oji, 378-oji, 256-oji, 364-oji), kiekviena jų sustiprinta tankų pulku; an- 
trajame - taip pat keturios šaulių divizijos (379-oji, 239-oji, 165-oji ir 374-oji) 
bei dvi tankų brigados (16-oji ir 122-oji). Rezerve paliktos 286-oji šaulių di- 
vizija ir 58-oji šaulių brigada. Armijos inžinerijos kariuomenė, pavaldi pul- 
kininkui Germanovičiui, turėjo 11 divizijos pionierių batalionų, tris inžine- 
rines brigadas ir du atskiruosius frontui pavaldžius pionierių batalionus. 
Proveržis buvo numatytas 13,5 kilometro pločio ruože. 

67-ojoje armijoje, kuri veržėsi Arbuzovo, Siniavino ruože, kovojo 8 šau- 
lių ir 2 kavalerijos divizijos, gvardijos tankų brigada, trys atskirieji tankų 
pulkai. 


< Generolas Simoniakas Leningrado fronto pozicijose. 

Vokiečiai, įsikūrę pozicijose, kur Matyti per artilerijos apšaudymą nulaužti 


medžiai, tad kariai gali atvirai apšaudyti priešą. 


Vokiečių radijo ryšių grupė glaudžiasi sviedinio išraustoje duobėje. 

Antžeminės kariuomenės priedangą turėjo užtikrinti 13-osios ir 14-osios 
oro armijų aviatoriai, taip pat tolimojo veikimo aviacijos junginiai - apie 1000 
lėktuvų (vokiečiai turėjo 140 mašinų). Vien Mereckovui buvo leista operaci- 
jai panaudoti 850 tūkstančių sviedinių ir minų, o tai daugiau nei tūkstantis 
vagonų šaudmenų. Leningrado fronto puolimo pradžioje vokiečių pozicijas 
buvo numatyta apšaudyti dešimt dienų, Volchovo fronto - penkias dienas. 
"Tam tikslui vien 67-osios armijos ruože pasitelkta apie 2900 pabūklų. 

1943 metų vasarą sovietų generaliniame štabe atsirado mada didelėms 
puolamosioms operacijoms suteikti rusų karvedžių pavardes. Štai Briansko 
ir Centrinio fronto kariuomenės vykdė operaciją „Kutuzovas“, kuri baigė- 
si Oriolo užėmimu, Kursko mūšio baigiamasis etapas — „Rumiancevas“, 
Kalinino ir Vakarų fronto Smolensko operacija buvo pavadinta „Suvorovas“. 
Leningrado ir Volchovo frontų puolimas žinomo proveržio autoriaus garbei 
pavadintas „Brusilovo“ puolimu. 

Nuo liepos 12 d. Leningrado fronto artilerija pagal „parengiamojo laiko- 
tarpio“ planą pradėjo planingai naikinti priešo atramos punktus ir prieši- 
nimosi mazgus, ugnies taškus, apšaudyti „kenksmingiausias“ jo baterijas, 
„Varginti“ pajėgas. Nuo liepos 17 d. pradėjo veikti Volchovo fronto artilerija. 

Galiausiai liepos 22 d. 6.35 po itin smarkaus pusantros valandos tru- 
kusio artilerijos ir aviacijos rengimo dvi sovietų armijos pradėjo puolimą. 
Apšaudymas buvo toks smarkus, kad ne mažiau nei priešą išgąsdino savo 
pėstininkus. 

„Po valandos nuo artilerijos rengimo pradžios vietovę užgulė tiršti dū- 
mai ir dulkės, - prisimena buvęs Volchovo fronto artilerijos štabo opera- 
tyvinio skyriaus viršininkas pulkininkas D. Morozovas. — Kai artilerijos 
ugnis buvo perkelta iš priešo pirmosios tranšėjos tris keturis šimtus me- 
trų į gylį, net patyrusiems karininkams atrodė, kad ugnies pylimas liko 
ankstesnėje vietoje. Jauni pėstininkai visai pakriko ir bijojo net iškišti gal- 
vas iš apkaso. Mes, artileristai, šį kartą, taip sakant, persistengėme. Praėjo 
dvidešimt minučių, o pėstininkai į ataką nekilo... Divizijos vadas genero- 
las majoras Fetisovas ir artilerijos vadas Keremeneckis nervinosi. Kaip to- 
kioje padėtyje likti ramiam?! O pėstininkai, apkurtinti kanonados, nie- 
kaip negalėjo suprasti, kad artilerija jau seniai neapšaudo atakos objektų. 
Mums teko artilerijos ugnį perkelti dar toliau į gilumą ir sumažinti in- 
tensyvumą (juk ne veltui mūsų pėstininkai bijojo savo artilerijos!). Atriedėjo 
tankai. Galiausiai pėstininkai su jais kartu pajudėjo priekin. Daugelyje 
vietų pirmoji priešo pozicija buvo pralaužta.... Antrosios pozicijos, kuri nuo 
pirmosios buvo nutolusi du pustrečio kilometro, užimti nesustojant 

Vokiečių tankai Pz IV ir pėstininkai priešais Volchovo mišką. 


nepavyko. Pernelyg ilgai pėstininkai užtruko su atakos pradžia, akimirka 
buvo praleista“. 

Vėl, kaip ir visose ankstesnėse operacijose, prasidėjo lėtas kruvinas vo- 
kiečių įtvirtinimų „graužimas“. 

Arbuzovo fronte Siniavino stotį pirmajame ešelone puolė generolo 
Simoniako 30-ojo korpuso trys divizijos. Iš dalies prasiveržę per priešaki- 
nį kraštą mūsų daliniai pleištu įsibrovė į vokiečių gynybą, kur juos pasiti- 
ko smarki ugnis ir įnirtingos atakos, o paskui vėl buvo nublokšti į pradines 
pozicijas. Mėginusios pagelbėti 55-osios armijos rezultatai buvo apskritai 
menki. 

8-osios armijos ruože įvykiai klostėsi analogiškai, pirmojo ešelono jun- 
giniams nepavyko prasiveržti toliau pirmosios tranšėjos. Mėnesio pabaigo- 
je į mūšį buvo mestos 379-oji ir 165-oji šaulių divizijos, pakeitusios 18-ąją 
ir 256-ąją. Tačiau ir tada padėtis nepasikeitė. Sovietų kariuomenė trypčiojo 
vietoje, savaime suprantama, „maldama“ priešo pajėgas. 

Į susirėmimą stojo vis nauji junginiai. Mūšiai buvo įnirtingi, belaisvių 
neimta. 

Generolas Lindemanas beveik iš karto panaudojo savo rezervą — 121- 
ąją pėstininkų diviziją rytiniame ruože ir 28-ąją - vakariau Siniavino kalvų. 
Naudodamasis dviejų sovietų grupuočių nesuderintais veiksmais, 18-osios 

Ispanų „Mėlynoji 
divizija“ (division 
Azul) prie 


Miasnoj Boro. 


armijos vadas suspėdavo manevruoti pajėgomis, pakeisti aplamdytus pul- 
kus ir ginti pozicijas abiejuose proveržio ruožuose. Liepos 24 d. jis atitraukė 
netoliese Leningrado dislokuotą generolo fon Grafeno 58-ąją pėstininkų di- 
viziją ir metė ją į kontrataką tarp Nevos ir Kaimelio Nr. 6. Palaikomi „tigrų“ 
vokiečiai nubloškė atgal 67-osios armijos dalinius, tačiau buvo sustabdyti 
smarkios ugnies į sparną iš vakarinio kranto. Iš Krasnyj Boro buvo permesta 
254-oji pėstininkų divizija. Iš 16-osios armijos fon Kiuchleris paėmė 126-ąją 
pėstininkų diviziją, kuri pakeitė 28-ąją jėgerių diviziją. 

Liepos 29 d. prie operacijos prisijungė tolimojo veikimo aviacijos divizija. 
Jos pirmajame antskrydyje dalyvavo 333 lėktuvai, o vėlesniuose — nuo 100 iki 
150. Mereckovas apgailestauja, kad generolas pulkininkas A. Golovanovas 
pagailėjo ir frontui skyrė „ne tiek jau daug kovos mašinų“. O štai vokiečių 
18-osios armijos rugpjūčio 10 d. pranešime apie veiksmus fronto šiaurės va- 
karų ruože pranešama: „Smarkiausiame priešo aviacijos antskrydyje vieną 
dieną dalyvavo 1110 lėktuvų. Mūsų aviacija galėjo panaudoti ne daugiau 
kaip 20 kovai parengtų naikintuvų. Be to, benzinas, kaip ir bombos, buvo 
naudojamos neribotai. 

Penkiolika dienų tolimojo veikimo bombonešiai smogė iš oro priešo ko- 
munikacijoms nuo Mgos ir Uljanovkos iki Lugos, Narvos ir Pskovo. Naktį 
į rugpjūčio 11-ąją sovietų pusėje veikė septynios divizijos. Štai generolas 
Starikovas į mūšį metė 256-ąją, 165-ąją ir 378-ąją šaulių divizijas. Kitos die- 
nos vakare jos užėmė Porečjės atsparos punktą. Rugpjūčio 12 d. Golovanovo 
bombonešiai buvo pasiųsti į sovietų-vokiečių fronto centrinį ruožą. 

Netikėtai „hitlerininkų priešinimasis sustiprėjo“. Pats Mereckovas tiki- 
no, kad buvo patenkintas: „Pasirodo, hitlerinė vadovybė nuo Leningrado 
atitraukė dvi pėstininikų divizijas, skirtas miesto šturmui (1941 metų rugsėjį 
fon Lebui puolimui trūko vienuolikos, iš jų - trijų tankų divizijų) ir užkim- 
šo jomis plyšį, kad lokalizuotų proveržį ir neleistų jam tapti plačiu plyšiu. 
Volchoviečiai tuo džiaugėsi ir didžiavosi: juk ne juokais buvo ardomas fašis- 
tų planas iš pietų prasiveržti prie Ladogos ežero ir buvo įvykdytas vyriau- 
siosios vadovybės nurodymas sunaikinti kuo daugiau hitlerininkų kariuo- 
menės!“ Kiek buvo sunaikinta savos kariuomenės, maršalas Mereckovas 
taip niekada ir neprisiminė. 

Karas atrodo ne visiems vienodai - tai priklauso nuo to, kur yra jo liu- 
dininkas. Galima džiaugtis vyriausiosios vadovybės nurodymų įvykdymu 
sėdint Mažojoje Višeroje, esant už šimto kilometrų nuo priešakinės linijos, 
galima iš divizijos vadavietės barti pėstininkus, kurie nepakilo į puolimą, o 


Vokiečių pėstininkų 15 cm kalibro pabūklas, apšaudantis 


ietų karių pozicijas Volchovo fronte. 1942 m. 


*. „" 


Lg 


Priešakinėse pozicijose vokiečių žvalgai perduoda artilerijai taikinių koordinates. 


galima pažiūrėti ir iš „aktyvaus durtuvo“ pozicijų, kurio gyvenimas buvo 
matuojamas viena savaite, kareivio, kuris „fronto purvu šliaužia pilvu“. 

Beveik tuo pačiu metu iš Pogostės rajono Apraksino stoties posto link į 
nakties žygį patraukė ir nesustodama į mūšį puolė 311-oji Kirovo divizija. 
Tai štai jos kovotojai nepastebėjo nei volchoviečių džiugių veidų, nei savo 
artilerijos, kuri taip „persistengė“, kad iki liepos 17 d. išnaudojo visas opera- 
cijai skirtas sviedinių atsargas. Divizija ištirpo per tris dienas. 1067-ojo šau- 
lių pulko seržanto dienoraštis smarkiai skiriasi nuo besididžiuojančio savo 
laimėjimais maršalo atsiminimų: 


„Rugpjūčio 15 d. 

Artėjame prie priešakinių linijų. 

Divizija išsiskleidė apkasuose. Kaip visada painiava. Tai bėgame, tai ne- 
aišku ko laukiame. Palyginti ramu. Tik kartą ant kelio trinktelėjo sviedinys. 
Pasislėpėme bombos išmuštoje duobėje. Uzbekui sudaužė automato buožę. 
„Gaila, nepataikė į koją, važiuočiau pas žmoną!“ — bamba jis tyliai. Duobės 
dugne - šalmas. Paspyriau koja, sunkus: jame pusė kaukolės, tikriausiai nuo 
praėjusių metų. Einame toliau. Apkasai susieina po geležinkelio tilteliu. Iš 
ten, vienas kelias - į pragarą. Apkasuose grūstis. Priešais šliaužia kruvini ir 
purvini sužeistieji. Gelsvai pilkšvi veidai, sukepusios lūpos ir karštligiškai 
blizgančios akys. Kriokimas, dejonės, patys bjauriausi keiksmažodžiai. Kiek 
dar mums liko gyventi? Kalbama, kad į mūšį eisime iškart, ankstesnės divi- 
zijos pakako dviem valandoms... „Daužo, daužo šunsnukis!“ - atsako klau- 
siami sužeistieji... Mes prie paties tiltelio, nuo šios vietos patrankos tempti 

Sovietų snaiperės po mokymų, pasirengusios vykti į Leningrado frontą. 


arkliais negalima, pernelyg pavojinga, gali ir užmušti. Išlendame iš apkasų 
ir įsikinkome patys. Žemė - vienos duobės. Sunku... Ausys gaudo kiekvie- 
ną šnaresį. Štai... Skrenda! Kūlvirsčiais lekiame į apkasus, gilyn, į duobę, 
rankos sulenda į kažką labai lipnų... Nugriaudėja sprogimas, krinta žemė. 
Praslinko. Atsistojame. Pasirodo, duobėje - išvietė. 


Rugpjūčio 16-oji 

Naktį netoli vokiečių įsikasame į žemę. Tupime duobėse. Išlįsti ar atsisto- 
ti neįmanoma - užmuš. Atrodo, kad ir vėjas - vien skeveldros. Norėdami, 
kad greičiau slinktų laikas ir bent kiek užsimirštume, žaidžiame čia pat su- 
galvotą žaidimą: iš duobės iškišame automato buožę, kieno greičiau su- 
daužys, tas ir išlošė... Tie automatai liko po praėjusių atakų. Sudaužyti, su- 
graužti rūdžių, jau niekam tikę, jie išmėtyti ant žemės. Tinkamus ginklus 
saugojome lyg savo akį. Norėdami apsaugoti nuo dulkių, krintančių šau- 
dant artilerijai, šautuvo spyną apvyniodavome autu. Susitikus su priešu, 
ginklas — vienintelė mūsų gyvybės garantija. Sudaužyta patranka. Vamzdis 
sulenktas kabliuku. 

Vidudienį su paketu einame į užnugarį. Trise. Iš pradžių šliaužiame kaip 
gyvatės iki apkasų, paskui, tolyn bėgte. Šimtas, du šimtai, trys šimtai metrų. 
Vos velkame kojas, kvėpuojame kriokdami ir švilpdami. Sustoti negalima. 
Tie, kurie mėgino pailsėti, dabar guli abiejose apkasų pusėse, o kraujas siau- 
romis juodomis srovelėmis teka molio sienelėmis ir dugne virsta lipniais 
klaneliais... Prasideda apšaudymas. Ko gera, vokiečiai mus pastebėjo ir šau- 
do labai tiksliai... 

Sprogimai vis artėja. Nuo griausmo plyšta ausų būgneliai. Krintu ir įsi- 
spraudžiu į nišą apkaso sienoje. Sprogimai jau visai šalia, atrodo, kad spro- 
ginėja virš galvos... Staiga mina pataiko į brustverą ir, užvertusi mane žemės 
gabalais, šlepteli šalia. Nuožulniu paviršiumi šiek tiek parieda ir sustoja vos 
per penkiasdešimt centimetrų nuo mano nosies. Plaukai atsistoja piestu, per 
nugarą bėgioja skruzdėlytės. Kaip užkerėtas žiūriu į šį gražų žaisliuką, išda- 
žytą ryškiai raudona ir geltona spalvomis bei skaidria, blizgančia plastikine 
nosyte! Tuoj sprogs! Sekundė, antra... Minutė... Nesprogo! Retai taip pasi- 
seka! Kiek galėdamas kuo iš toliau ją aplenkiu ir vejuosi draugus. Bėgame 
toliau. Sankryža apkasuose. Iš duobės nuaidi išsigandęs balsas: „Bėkite, 
greičiau bėkite! Šaudo kiaurai!“ Bėgame. Jėgų nelieka, sulėtiname žingsnį. 
Apkase - lavonas be kojų, su raudonais strampais vietoje kelių. Ilgi plaukai, 
pažįstamas veidas. „Juk tai snaiperė iš gretimos kuopos. Ta, kuri dainavo 
meno saviveikloje! Op!“ - sušuko bėgdamas pirmasis ir peršoka per kūną. 
Nėra ko laukti, šoku ir aš. Koja slysta moliu, krintu ant lavono. Šnypšdamas 
pro jo lūpas išsiveržia oras, o iš šnervių pučiasi kruvini burbulai... Einame 
atgal. Turėsime naują patranką. Vakarėja. Tylu. Retkarčiais rikošetu atšo- 
kę nuo žemės praskrieja prieštankiniai sviediniai. Tikriausiai priešakiniame 
ruože veikia tankai. Tačiau jie dar gana toli ir galima eiti normaliai atsisto- 
jus. Mūsų trejetas. Viduryje pagyvenęs kareivis, o šonuose - aš ir jaunas, ką 
tik atvykęs iš užnugario vyriokas. Jis dar nepriprato ir negali nuslėpti bai- 
mės... Staiga netikėtai sušnypščia ir neaišku kas negarsiai suspragsi. Kažkas 
šiltas ir šlapias aptaško veidą ir krūtinę. Instinktyviai krintu. Visur ramu. 
Prasitrinu akis — rankos ir marškinėliai permirkę krauju. Ant žemės guli 
mūsų seniokas. Jo kaukolę nurėžė sviedinys. Aplinkui ištaškytos smegenys 
ir kraujas. Jaunasis stovi ir bukai spokso žemyn, automatiškai nuo rankovės 
braukia pilkšvai gelsvą masę. Paskui pradeda žagsėti... Paimu žuvusiojo do- 
kumentus ir už parankės vedu vyrioką tolyn. Tikriausiai jam priepuolis... 
Perduodu felčeriui... Prie sankryžos apkasuose — dešimt lavonų. Atsisėdo 
pailsėti, nežinodami, kad į juos nutaikyta vokiečių patranka. Vienu šūviu 
visus sudarkė ir sudraskė į skutus. 

Vokiečių pamuštas sovietų tankas T-26 ir žuvusi jo įgula. 


Rugpjūčio 18-oji 

Nuo 14 dienos nemiegojau. Tupime tose pačiose duobėse. Naują patran- 
ką įkasėme giliau nei senąją ir kol kas ji dar sveika. Vakar iš užnugario at- 
skriejo mūsų pačių sviedinys ir sprogo vos už penketo žingsnių. Gerai, kad 
buvome duobėje. Atsipirkome mėlynėmis: sprogimas pamėtėjo šaudmenų 
dėžę, kuri pračiuožė per kai kieno nugaras... 

Sviedinys iš žemės išrausė ką tik palaidotą numirėlį. Šiandien jis vėl šil- 
dosi saulutėje ir dvokia. Šioje vietoje po žeme ištisi jų sluoksniai. Pusantro 
dviejų metrų gylyje galima rasti šovinių, ginklų, drabužių, senų veltinių. 
Viskas sumaišyta... Priekyje, neutraliajame ruože, ko gera, apie keturiasde- 
šimt tankų. Vieni parudavę - sudegė. Kiti dar sveiki, bet nejudantys. Į juos 
vokiečiai pliekia iš sunkiųjų mortyrų. Per toli, per arti, vėl per toli. Bumt! 
Daugybę tonų sveriantis tankas išlaksto į šipulius. Ir nebėr tankisto! Juk jis 
neturi teisės palikti pamušto tanko... Šia tema tankų daliniuose net buvo su- 
kurta dainelė, pavadinta „tankisto himnu“: 


Mane ypatingasis skyrius kviečia: 

- Kaip drįsai nesudegti tanke, niekše? 
O aš jiems tariu: 

- Kitą kartą būtinai sudegt turiu.. 


Vienas tankas stovi netoliese, atsisukęs į mūsų apkasus. Jis riedėjo po ata- 
kos atgal ir buvo pamuštas. Aplink bokštelį apsivyniojusios žmogaus žarnos 
- tiek liko iš desanto, važiuojančio ant jo į ataką. Vokiečių skirti šiam tankui 
sviediniai lekia į mus. Kuo giliau prisispaudžiame prie žemės... Nurimo. 
Leitenantas nušliaužia į šalį, o po minutėlės grįžta visas išbalęs ir vilkda- 
mas koją. Sužeistas. Perrėžiu batą. Žemiau kelio - šešios nedidelės skylu- 
tės. Perrišu. Jis išeina į užnugarį. Iki pasimatymo! Lengvai išsisuko!.. Tačiau 
mano sieloje kirba abejonės: tokių žaizdų, sprogus sviediniui, nebūna. 
Šliaužiu į tą bombos išmuštą duobę, į kurią slinko leitenantas. Ir ką randu!? 
Ant dugno guli granatos žiedas su vielute... Pats susižalojo. Imu įkalčius ir 
išmetu į kitoje duobėje telkšantį vandenį. Juk leitenantas — puikus vaikinas, 
be to, dar ir didvyris. Jis 1941 metų liepą už tankų atakos atrėmimą pasieny- 
je gavo ordiną. Laikėsi, kai visi kiti išsilakstė! Tikriausiai tai ką nors reiškia. 
O dabartinė jo nesėkmė neatsitiktinė. Vakar vakare apkasuose jis susitiko su 
girtu majoru, kuris įsakė jam šliaužti prie vokiečių doto ir apmėtyti jį grana- 
tomis. Atėjęs nepažįstamas seržantas mėgino šiam paprieštarauti ir pasakė, 
kad vykdo kitą užduotį. Įsisiautėjęs majoras, nesukdamas sau galvos, ėmė ir 
nušovė jį. Leitenantas nušliaužė iki doto, numetė granatas. Suprantama, be- 
toninėms doto sienoms jos nepadarė jokios žalos. O leitenantas per stebuklą 
sugebėjo paršliaužti atgal. Grįžo smarkiai mirksėdamas, o palaidinė buvo 
balta baltutėlė nuo išsiskyrusios su prakaitu druskos. Betikslė rizika išvedė 
leitenantą iš pusiausvyros ir jis neišlaikęs susižalojo... Iš mūsų divizijos se- 
niai liko vien numeris, virėjai, viršilos ir mes prie patrankos. Netrukus at- 
eis ir mūsų eilė... Košė vėl su skeveldromis: nešančiam valgį kareiviui šliau- 
žiant ir šįkart pramušė termosą ant nugaros... Noriu gerti ir skauda pilvą: 
naktį du kartus ėjau vandens prie netoliese bombos išraustos duobės. Su pa- 
sitenkinimu gėriau tirštą, parudavusį, kaip kava, kvepiantį tolu ir dar kaž- 
kuo vandenį. Kai ryte vėl norėjau atsigerti, pamačiau iš tos duobės kyšančią 
juodą, susisukusią ranką. Palaidinės ir kelnės sukietėjo nuo kraujo ir purvo, 
pasidarė storos lyg iš kartono. Nuo šliaužiojimo keliai ir alkūnės prasitry- 
nė, pro skyles šviečia nuogas kūnas. Išmečiau šalmą, čia juos nešioja retas, o 
aplinkui primėtyta daugybė. Šis kariško tualeto aksesuaras naudojamas 
visai ne pagal paskirtį. Į šalmą paprastai kakojame ir paskui jį išmetame už 


Kario likimas... 


apkaso brustvero. Sprogimo banga dažnai visą tą mėšlą vėl atmeta atgal, ant 
mūsų galvų... Numirėlis nepakenčiamai dvokia. Aplinkui jų pilna, ir senų, 
ir naujų. Vieni išdžiūvę ir pajuodę, galvos tarsi mumifikuotos, tik šviečia 
blizgantys dantys... Kiti išbrinkę, atrodo, tuoj sprogs. Guli įvairiausiomis 
pozomis. Kai kurie nepatyrę kariai savo įtvirtinimus iškasė apkasų sieno- 
se. Arti sprogęs sviedinys juos užvertė žeme. Susirietę į kamuoliuką, tarsi 
miegotų, jie dabar guli po storu smėlio sluoksniu. Vaizdas iš šalies panašus į 
kapo skerspjūvį. Vienur ir kitur apkase guli ėjusiųjų per juos įspausti į molį 
kūnų gabalai. Vienur nugara, kitur suplotas veidas, rankos plaštaka - paru- 
dę, tapę žemės spalvos. Vaikščiojame per juos. 


Rugpjūčio 20-oji 

Beveik visą savaitę nesumerkiau akių, beje, miego nenoriu. Pastarosios 
dienos - šaudymas iš patrankos į atvirus plotus arba į kiekvieną liepsne- 
lę, tiksliau pasakius, Dievui į langus, šaudymas šliaužiojant iš vienos vie- 
tos į kitą, iki priešakinių linijų ir atgal. Ir kraujas, kraujas, kraujas. Žmonių 
liko visai nedaug. Vakare įsakymas: patranką nustumti į puolimo smai- 
galį. Palaikysime pėstininkus. Einu į rekognoskuotę (vietovės žvalgybą). 
Priešakiniai pėstininkų būriai sėdi duobėse aplink nedidelę kalvą plokščia 

viršūne. Į šią apie penkiasdešimt metrų aikštelę mums ir reikia atitempti pa- 
tranką. Danguje kybo didžiulis geltonas mėnulis. Ant rusvo smėlio krinta 
ilgi, išsigimėliški sudaužytų tankų šešėliai. Keistai ramu. Nusigaunu į aikš- 
telę. Vos kiek pakėlus galvą, iš trijų pusių iškart pradeda pliekti kulkosvai- 
džiai. Trasuojamosios kulkos įvairiaspalviais žaibais pralekia virš galvos. 
Ne tik patranką atitempti, bet žmogui nėra ko čia nosies kišti. Grįžtu, ra- 
portuoju... Ryte įsakymas: vienaip ar kitaip, bet patranka privalo būti nu- 
rodytoje vietoje. Štai taip! Atėjo mūsų laikas! Įsakymą privaloma vykdyti! 
Cha! Ten, kur net naktį pavojinga vaikščioti susilenkus, susigrūdame stati 
visu ūgiu. Mūsų dvidešimt vienas. Daug, nes patranką tenka nešti ant ran- 
kų, mat žemė išrausta ir kauburiuota. Iki vokiečių mažiau nei šimtas me- 
trų ir aš galvoju, kad jie puikiai mato mūsų žvaigždutes ant piločių. Bet ko- 
dėl jie tyli? Vos prieš dešimt minučių šioje pačioje vietoje snaiperis nušovė 
iš apkasų galvą iškišusį pėstininką. Jis vis dar guli čia su akyje žiojėjančia 
kraujuota skyle. Snaiperis garantuotai turėtų mus matyti. Ko jis laukia? Nė 
vieno šūvio, tarsi vokiečiai būtų nustebinti mūsų beprotiško kvailumo ir su- 
sidomėję laukia, kas bus toliau. Palengva slenkame priekin. Štai ji, mirtis! 
Žaidžia tarsi katė su pele! Greičiau viskas pasibaigtų!.. Rytas vėsus, saulė 
šviečia tarsi viliodama, labai skaisčiai. Žydrame danguje nė vieno debesė- 


. 
> 


Volchovo pozicijose. Sunkusis kulkosvaidis SMG-34 priešakinėse. 1942 m. 

lio... Pereiname buvusį niekieno ruožą į proveržio vietą. Žemė tarsi sukas- 
ta, jokios sveikos vietos... Liko visai nedaug. Nė vieno šūvio, tarsi vokiečiai 
būtų nustebinti mūsų neįsivaizduojamo kvailumo ir smalsiai laukia, kas bus 
toliau... Netikėtai kažkas trinkteli už nugaros. Smūgis į nugarą mane bloš- 
kia į orą! Skrendu ir per sekundės dalelę spėju pagalvoti: „Galas!“ 

Atsibudau didelėje duobėje. Aplinkui nei patrankos, nei žmonių, tik ore 
sklando popierėliai ir kyla dūmų stulpai... Neaiški jėga pastato ant kojų ir 
gena iki apkaso, o juo - tolyn. Dar kiek pabėgėjęs krintu be jėgų. Pabundu 
nuo griaudėjimo ir žemės grumstų, daužančių man į nugarą. Atrodo, tarsi 
būtų prasidėjęs ugnikalnio išsiveržimas. Dešimtys sviedinių sproginėja toje 
vietoje, kur visai neseniai buvo mūsų patranka. Šliaužiu tolyn į užnugarį. 
Kairioji ranka kraujuoja... Apkasuose kraujas, numesta koja, apauta auliniu 
batu, o iš jo kyšo kelnių draiskalai. Toliau guli beformis milinės, kaulų ir 
mėsos gabalas, nuo kurio šaltame ore kyla lengvutis garas ir sklinda neper- 
teikiamas šilto kraujo kvapas. Iš milinės atpažįstu - mūsų kareivis, tempęs 
patranką... Vėl netenku sąmonės. 


Vokiečiai iš 10,5 cm pabūklo apšaudo 


sovietų pozicijas Volchove, 1942 m, 

Rugpjūčio 22-oji 

Atsibudau kitoje duobėje prie mūsų baterijos patrankos. Mane čia atvilko 
dar vakar. Pasirodo, užvažiavome ant prieštankinio fugasinio sviedinio ir jis 
sprogo. Iš dvidešimt vieno kareivio liko tik du - aš ir vienas lengvai sužeis- 
tas. Septyniolikos žmonių nerado. Tik atsitiktinai buvo rasta koja su dalimi 
pilvo. Ji nukrito ant mūsų pėstininkų bataliono vado žeminės... Klausimas: 
kas ką šioje situacijoje „malė“? 

Kaip matome, priešui užteko ir sviedinių, jis jų sunaudojo aštuonis kar- 
tus mažiau nei sovietų artileristai. Todėl, kad vokiečiai šaudė ne į atvirus 
plotus, o į taikinį, ne slopino, o naikino ir niekada neužsiėmė tokia kvailyste 
kaip kilometrui fronto artilerijos vamzdžių tankio skaičiavimai. 

Baigiamajame etape Lindemanas iš Kirišų rajono sunkvežimiais perme- 
tė 61-ąją pėstininkų diviziją, kuri užėmė 126-osios divizijos gynybos ruožą 
prie Kaimelio Nr. 6. Visu „butelio kaklelio“ perimetru vokiečiai tvirtai laikė 
visas pozicijas. 

Mūšiuose dėl Siniavino kalvos išskirtinės šlovės nusipelnė 561-asis ypa- 
tingosios paskirties batalionas - baudžiamasis. Bataliono vadas Richardas 
Mecgeris tapo Riterio kryžiaus kavalieriumi. Vermachte už kriminalinius ir 
karinius nusikaltimus taip pat praktikuotas „kaltės išpirkimas krauju“, tik 
toks skirtumas, kad neskirta karininkų nuo kareivių. Kaip rašo vokiečių au- 
toriai, per „penkišimtuosius“ batalionus praėjo daugiau nei 80 tūkstančių 
žmonių. 

Prasidėjus įnirtingiems mūšiams, 67-osios ir 8-osios armijų smogiamo- 
sios grupuotės per mėnesį tik nedaug įsiveržė pleištu į priešo gynybą. Kovos 
veiksmų įtampa slopo. 

Rugpjūčio 22 d. Stalinas įsakė tolesnį puolimą nutraukti. 

„Rusų vadovybė, - tikina Polmanas, - neįstengė suderinti vienų su kitais 
puolamųjų operacijų šiaurėje ir rytuose taip, kad vokiečių vadovybė atsi- 
durtų ypač sunkioje padėtyje. Beje, kad trečiosiose kautynėse tame pačiame 
mūšio lauke atsiras naujų, netikėtų vadovavimo kovos veiksmams idėjų, 
nevertėjo tikėtis“. 

Buvusio vermachto pulkininko analizė sutampa su Leningrado fronto 
vado išvadomis. Tiesa, generolas Govorovas dėl nesėkmės kaltę vertė gene- 
rolui Mereckovui: 

„Pagrindinė ir esminė priežastis, nulėmusi ypatingą operacijos pobūdį, buvo 
priešo gebėjimas tuojau atkurti gynybą pasinaudojant sunaikintų divizijų laips- 
nišku keitimu, kai vieną besiginantį ešeloną keitė antrasis, paskui trečiasis ir t.t... 


Priešo gebėjimas nuolat atkurti gynybą Siniavino ruože 
buvo paremtas nepasitvirtinusia sąveika su gretimu Volchovo 
frontu. Volchovo fronto veiksmai neatitraukė operatyvinių 
priešo rezervų į save, 0 tai priešui leido dalį dalinių paimti iš 
Volchovo fronto ir perkelti į Leningrado frontą... Pagal opera- 
cijos planą numatyta, kad priešo rezervai bus dislokuoti tarp 
abiejų frontų. Iš tikro visos septynios pėstininkų divizijos liko 
priešais Leningrado frontą“. 

Ką galima pasakyti? Kiuchleris ir Lindemanas kovo- 
jo be jokio plano, pasinaudodami kiekviena galimybe 
pasiekti pergalę, o kas trukdė mūsiškiams? 

Beje, o kas kalba apie nesėkmes? 

Pavyzdžiui, Mereckovas didžiuodamasis pasako- 
ja, kad „sukaustė“ neaišku iš kur atsiradusias priešo 68 
divizijas bei 6 brigadas ir „sumalė“ 21-osios divizijos 
dalinius. 

Tuo metu sovietų nuostolių susidarė apie 80 tūkstan- 
čių žuvusių ir sužeistų žmonių, priešo — apie 20 tūks- 
tančių. Mūsų vadai netekdavo po 2660 kareivių per 
parą, Lindemanas - 670. Paguldę keturis savo kovoto- 
jus, paguldydavome vieną vokietį. Vadinasi, pagrindi- 
nė Stalino iškelta užduotis atlikta: „18-osios armijos jun- 
giniai dėl patirtų didžiulių nuostolių negalėjo grasinti 
Leningradui. Hitlerinė vadovybė daugiau nemąstė apie 
blokados atkūrimą, o tuo labiau - apie miesto šturmą“. 

O ivanų bobos dar prigimdys. Maskvai pavojų kėlė 
tik fantastinis šaudmenų išeikvojimas. Raudonosios ar- 
mijos artilerijos viršininkas generolas N. Voronovas 
net pasiuntė į Volchovo frontą savo atstovą išsiaiškin- 
ti, kur šuo pakastas. Tačiau tiriant paaiškėjo, kad drau- 
gas Stalinas operacijos rezultatus įvertino teigiamai 
ir tyrimas buvo nutrauktas. Vyriausiasis direktyvoje 
Nr. 30175 pažymėjo, jog šių dviejų frontų kariuomenė 
atitraukė gana didelius operatyvinius priešo rezervus, 
jo kariuomenei sudavė galingų triuškinamųjų smūgių 
ir kartu atliko šiems frontams skirtas užduotis“. 


Vokiečių sunkieji tankai Pz VI 
(„Tiger I') prie Mgos. 1943 m. 


Apie „dalį“ - Mgos stotį - kažkaip pamiršta. Ją sovietų kariuomenė užė- 
mė tik 1944 m. sausio 21 d. Nepaisant „laimėjimų“, 1943 m. Mgos operaciją 
mūsų generolai prisimena nenoriai, o kartais ir apskritai vaizduoja, kad jos 
niekada nebuvo. Pavyzdžiui, divizijai vadovavęs generolas Borščevas para- 
šė: „1943 metų vasarą mes kovojome sunkiuose gynybos mūšiuose (?) prie 
Siniavino kalvų“. 

Beje, Stalinas turėjo puikų pagrindą gerai nuotaikai. 1943 m. vasara tapo 
persilaužimu Antrojo pasaulinio ir „didžiojo tėvynės“ karo metais: sovietų 
armijos pajudėjo į vakarus. Pirmuoju pergalės saliutu buvo apvainikuota 
Kursko mūšio pergalė. Didžiuliame mūšyje sunaikinta vermachto šarvuo- 
čių ir tankų kariuomenė, užimtas Oriolas, Belgorodas, Charkovas. Strateginė 
iniciatyva galutinai atiteko Raudonajai armijai. Suomija faktiškai nutraukė 
kovos veiksmus, jos vyriausybė, vis aiškiau įsitikindama Tūkstantmečio 
reicho žlugimu, atkakliau mėgino ieškoti kontaktų su antihitlerinės koali- 
cijos vadovais, zondavo Londono, Maskvos, Vašingtono pozicijas siekda- 
ma sužinoti paliaubų sąlygas. Anglų bei amerikiečių kariuomenė išsilaipino 
Sicilijoje ir Apeninų pusiasalyje, iš karo išvedė Italiją ir taip sudarė Europoje 
antrąjį frontą. 

Pamažu sovietų naudai keitėsi padėtis prie Leningrado, vokiečių „pei- 
lis“, nuolat apliejamas krauju, vis labiau rūdijo ir baigė atšipti. Feldmaršalo 
Kiuchlerio kariuomenės, nuvargintos nesibaigiančių rusų atakų, padėtis 
smarkiai pablogėjo. Vokiečių vadovybė negalėjo jos sustiprinti strateginiais 
rezervais permesdama pajėgų iš kitų armijų grupių. Per visus 1943 metus 
Hitleriui armijų grupė „Šiaurė“ tarsi neegzistavo. Fiureris turbūt ir prisi- 
mindavo ją tik paimdamas pačias kovingiausias divizijas: antrajame pusme- 
tyje Kiuchleriui teko išsiskirti su vienintele mechanizuotąja ir septyniomis 
pėstininkų divizijomis, vietoj jų jis gavo penkias divizijas, turinčias menkai 
personalo ir technikos. Vyriausioji vadovybė, kaip ir anksčiau, kėlė užduotį 
tvirtai ginti pozicijas ir tęsti Leningrado blokadą, tačiau armijų grupės už- 
nugaryje, apytiksliai senosios SSRS sienos su Pabaltiju ruože, pradėtas kurti 
naujas gynybos ruožas — „Panteros“ linija. 

Rugsėjo vidury Leningrado fronto kariuomenė, įveikusi keletą šimtų me- 
trų atstumą, iš priešo atmušė prakeiktas Siniavino kalvas. Prieš operaciją 
vyko unikalus artilerijos rengimas. Generolas K. Kazakovas, atvykęs eiti 
2-osios smogiamosios armijos artilerijos pareigų iš kito karo veiksmų teatro, 
atsiminimuose pasakoja apie keistą leningradiečių švaistūniškumą naudo- 
jant šaudmenis, lygindamas su ankstesniąja tarnybos vieta. 


Iš 


Šį nustebimą sukėlė generolo Odincovo štabe išrasta nauja pėstininkų 
parama ugnimi - „šliaužiamoji ugnis“: 

„Iš esmės, šis „šliaužiamosios ugnies“ metodas buvo vienas iš artileri- 
jos paramos metodų, kai šaudydavome priešakyje savo pėstininkų, šuoliu 
perkeldavome ugnį 100-200 metrų į priekį, t. y. per dvi keturias taikiklio 
padalas. „Šliaužiamoji ugnis“ visiškai atitiko savo pavadinimą - artilerijos 
ugnis „šliaužė“ nuo priešo pozicijų priešakinio krašto į jo gynybos gilumą 
kiek įmanoma mažiausiais perkėlimais - po 50 metrų (viena padala), o daž- 
nai šis nedidelis atstumas buvo dalijamas per pusę naudojantis gulsčiuku. 
Panašūs ugnies perkėlimai buvo perdengiami sviedinių sklaidos, todėl iš 
vadavietės jūs nematėte jokių šuolių. Artilerijos ugnis iš tikro šliaužia į prie- 
šo gynybos gilumą ją ardama kaip gerą daržą. Suprantama, pėstininkams ir 
tankams pulti tokia „išvalyta“ vietove daug lengviau. Vienintelis klausimas: 
kodėl tokio metodo nenaudoti visur? Kodėl Raudonosios armijos artilerijos 
štabas nerekomenduoja „šliaužiamosios ugnies“ kitų frontų artileristams? 
Pirmiausia - jam reikia labai didelių šaudmenų atsargų. O galimybė juos 
papildyti yra ne beribė - gamyklos pagamina tiek sviedinių, kiek gali. Ir 
jeigu vyriausioji artilerijos valdyba įstengė visiškai patenkinti vieno fronto, 
plačiai taikiusio „šliaužiamosios ugnies“ metodą, poreikius, ji be šaudme- 
nų būtų palikusi kitus frontus. Štai kodėl Raudonosios armijos artilerijos 
štabas visuotinai negalėjo rekomenduoti „šliaužiamosios ugnies“ metodo... 
Be to, priešas gynyboje plačiai naudojo įvairias gudrybes: apgaulingą prie- 
šakinį kraštą arba išankstinį savo kariuomenės atitraukimą į fronto gilumą. 
Įsivaizduokite minutę, kad sovietų artilerija visą „šliaužiamosios ugnies“ 
jėgą nukreipia į ištuštėjusią gynybą. O kuo pramušti priešo gynybą kitoje 
pozicijoje, kai mes nors ir lengvai, tačiau su didžiuliu šaudmenų eikvojimu 
nueisime tuos tris keturis kilometrus?“ 

Iš esmės aišku, kad tokiai paramai reikėjo milžiniško kiekio artilerijos ir 
minosvaidžių vamzdžių, o kiek reikėjo panaudoti šaudmenų, visi pagrindi- 
niai patrankininkai - nuo Govorovo iki Kazakovo - net gėdijasi pasakyti. Be 
to, kitai gynybos pozicijai pralaužti visą šią techniką būtina perstumti tris 
keturis kilometrus į priekį, įrengti šaudymo pozicijas ir laukti, kol atvažiuos 
nauji ešelonai su šaudmenimis. O iki Berlyno - beveik du tūkstančiai kilo- 
metrų. Tačiau generolui Govorovui metodas patiko, tad ir panaudotas ribo- 
to masto operacijoje užimant Siniavino kalvas. 


Vokiečių 366-ojo pulko vadas 


pulkininkas M. Vengleris, kurio vardu 


buvo pavadintos šios pozicijos. 


„Apskritoji“ giria -„Venglerio nosis" - bjauriausios pozicijos. 


Rugsėjo 15-osios rytą sovietų artilerija ir reaktyviniai minosvaidžiai sua- 
rė vokiečių pozicijas. 13-osios oro armijos aviatoriai, Baltijos laivyno ir PLG 
2-0jo korpuso karinės oro pajėgos atliko 721 kovinį išskridimą. Po rengi- 
mo glaudžiai slinko paskui ugnies sieną 30-asis gvardijos šaulių korpusas - 
45-oji, 63-ioji ir 64-oji — divizijos. Ataka truko 30 minučių. Per tą laiką gvar- 
diečiai užėmė visas tris priešo tranšėjų linijas Siniavino ruože, įveikė gūbrį... 
ir kitame šlaite įsirėmė į ketvirtąją. Mūšiai dar vyko tris dienas, paskui pa- 
sidarė tylu. 

Lindemano armija užsiėmė užnugario pozicijų įrengimu ir, siekdama at- 
laisvinti kariuomenę, - fronto linijos trumpinimu. Taigi spalio 2 d. 290-oji 
pėstininkų divizija paliko „Apskritąją“ girią — „Venglerio nosį“. Šis fronto 
kyšulys, pavadintas garsaus 366-ojo pulko vado pulkininko Venglerio var- 
du, buvo viena iš pačių bjauriausių pozicijų, „velnio skylė“ tarp pelkių ir 
išdaužytų kelmų. Visi - nuo kuopų vadų iki armijų grupių vadų - kaip vie- 
nas manė, kad ją reikėjo seniai palikti, tačiau Hitleris iki to meto atmetė pa- 
našius siūlymus kaip „skatinančius pralaimėjimo nuotaikas, kol priešas ga- 
liausiai privertė šią poziciją palikti“. 

Naktį į spalio 3-iąją vokiečiai pradėjo atitraukti kariuomenę iš vakarinio 
Pogostės kyšulio krašto ir evakuoti Kirišų placdarmą, kurį gynė apie dvejus 


450 


metus. 4-osios armijos vadas šį manevrą pramiegojo, aptiko tik praėjus 
dviem paroms. Mereckovas vėliau pareiškė, kad sutrukdė sudėtingos oro 
sąlygos: „Kirišų pelkėse po lietingo spalio pakilo vanduo. Kol mes statė- 
me perkėlą, kad galėtume smogti besitraukiančiam priešui, jis peršliaužė 
į kairįjį Volchovo krantą. Vis tiek fronto aviacija spėjo jį subombarduoti“. 
Trumpai sakant, Lindemanas įstengė atitraukti dalinius už Trigodos upės 
netrukdomas ir beveik be nuostolių. 

„Rusai ne iš karto aptiko, kad vokiečių kariuomenė atsitraukė, — rašo 
Polmanas. - Tik po smarkaus artilerijos rengimo jie užėmė jau vokiečių pa- 
liktas pozicijas, o vyriausiosios vadovybės suvestinėse tai pavaizdavo kaip 
sėkmingą plataus masto puolamąją operaciją su fantastiniu trofėjų skaičiu- 
mi bei priešo nuostoliais“. 

Po įvykusio konfūzo Volchovo fronto vadovybė nusprendė, kad priešas 
pradėjo generalinį atsitraukimą, ir puolė ryžtingai persekioti 54-ąją armiją. 
Tačiau labai greitai ji atsirėmė į užnugario poziciją, kurią gynė 96-oji pėsti- 
ninkų divizija, o spalio 15 d., po įnirtingų atakų ir kontratakų, puolimas įstri- 
go. Tačiau visi šie nedideli taktiniai laimėjimai Lindemanui ypatingos nau- 
dos neteikė: beveik visos atlaisvintos divizijos išvyko į kitus fronto ruožus. 


Ispanų savanorių,„Mėlynosios divizijos“ kariai. 

Spalį ir lapkritį iš 18-osios armijos išvyko 58-oji, 69-oji, 290-oji, 81-oji, 132- 
oji ir 23-ioji pėstininkų divizijos. Į Italiją išvyko 5-oji kalnų šaulių divizija. Iš 
politinių paskatų teko grąžinti Frankui „Mėlynąją diviziją“. Armija per dau- 
gelį mėnesių trukusius mūšius neteko žuvusių, sužeistų ir patekusių nelais- 
vėn 166 tūkstančių žmonių. 

Spalio 17 d. ant Leningrado nukrito paskutinė vokiečių bomba. 


1943 metų pabaigoje generolui Lindemanui, gynusiam erdvę nuo Ilmenio 
ežero iki Suomijos įlankos, liko 19 divizijų, iš jų 5 lauko aviacijos divizijos 
ir 3 brigados. Kiuchleris vis mėgino įkalbėti Hitlerį atitraukti kariuomenę 
į „Panteros“ liniją, tačiau fiureris iš principo nieko nenorėjo atiduoti lais- 
va valia. Vokiečių divizijos atšventė paskutines Kalėdas prie Leningrado. 


Sovietų būstinėje tuo metu jau baigėsi naujos milžiniškos strateginės ope- 
racijos, kurioje turėjo dalyvauti keturi frontai, kūrimas ir parengimas. Ji tu- 
rėjo baigtis visišku armijų grupės „Šiaurė“ sutriuškinimu ir Raudonosios 
armijos prasiveržimu į Pabaltijį. Pirmuoju operacijos etapu turėjo tapti visiš- 
kas Leningrado išlaisvinimas iš blokados. 18-osios armijos sparnuose buvo 
sukurtos grupuotės, turinčios persvarą prieš vokiečius žmonių skaičiumi 
trigubai, o technika - penkis kartus. 


1944 m. sausio 14 d. trenkė pirmasis Stalino smūgis. 
A GA 
PABAIGA 


Sausio 20 d.sovietų kariuomenė pralaužė priešo 
gynybą fronte nuo Suomijos įlankos iki Ilmenio eže- 
ro ir sutriuškino vokiečių 18-ąją armiją. Pietų ruože 
priešas buvo nublokštas 100, vakarų ruože - 80 kilo- 
metrų nuo Leningrado. Lindemano armija buvo per- 
kirsta pusiau. Pagrindinė izoliuota grupuotė traukė- 
si Lugos link, o vakarinė - Narvos kryptimi. Sausio 
27 d. visiškai pralaužus blokadą, virš Nevos nugriau- 
dėjo pergalės saliutas. Tai buvo pati sėkmingiausia 
operacijos fazė. 

Paskui vokiečiai vėl pradėjo elgtis „ne pagal pla- 
ną“. Todėl Volchovo fronto kariuomenė neįstengė 
numatytu laiku užimti Lugos ir kartu leido prie- 
šui organizuotai atitraukti savo pajėgas iš Čudovo 
ir Lubanės rajonų Mgos kyšulyje. Tosno ir Pavlovo 
rajonuose priešo apsupti neįstengė ir Leningrado 
fronto kariuomenė. Visą vasarį vyko sunkios kovos 
šiauriau ir ryčiau Lugos. Vokiečiai paprastai ir pri- 
mityviai buvo stumiami iš okupuotų teritorijų, o jie 
planingai traukėsi į vakarus ir įsitvirtino „Panteros“ 
linijoje. Užimti Narvą, Pskovą ir Ostrovą nepavyko. 
Prasiveržti į Pabaltijį apskritai atrodė utopija. 


Po kovų ties Leningradu vokiečiai buvo priversti planingai 
atsitraukti į parengtas iš anksto pozicijas „Panteros“ linijoje. 

1944 m. kovo 1 d. puolimą teko nutraukti. Rezultatas: sunaikintos 3 avia- 
cijos lauko divizijos ir 17 kitų priešo divizijų. Sovietų nuostoliai taip pat vir- 
šijo visus iki tol buvusius „rodiklius“ — 314 tūkstančių žmonių. Leningrado 
sritis visiškai užimta tik 1944 m. birželį-liepą, kai Vyborgo-Petrozavodsko 
operacijoje Leningrado ir Karelijos frontai nustūmė suomių kariuomenę, 
netekę 91 tūkstančio kareivių ir karininkų. Raudonoji armija, kaip ir anks- 
čiau, kovojo liedama savo kraujo upes, tačiau kitaip kariauti nemokėjo. 

Karas dėl Leningrado baigėsi. 

Šiaurės, Šiaurės vakarų, Leningrado, Karelijos, Volchovo frontų ir Baltijos 
laivyno nuostoliai nuo 1941 metų liepos, kai prasidėjo pirmieji mūšiai Lugos 
ruože, iki 1944 m. rugpjūčio, kai L. Govorovui buvo suteiktas maršalo laips- 
nis, bendrų nuostolių susidarė apie 3 milijonus kovotojų ir vadų, iš jų beveik 


milijonas - negrįžtamieji nuostoliai. 


Ir dabar Nevos „sklypelis“, Siniavinas, Gaitolovas, Tortolovas, Miškinas, 
Voronovas, Porečjė, Karbuselis, Pogostė, Kirišai, Miasnoj Boras ir dau- 
gelis kitų vietų, nušluoti nuo žemės paviršiaus kaimai, „volchoviečio“ 
D. Žerebovo žodžiais tariant, yra tarsi milžiniški kapinių karoliai, juosian- 
tys Sankt Peterburgą iš rytų šešiasdešimt - šimto kilometrų spinduliu“. 

„Mes prisimename žmogaus ūgio aukščio lavonų pylimus, kuriuos tek- 
davo įveikti einant į Siniavino aukštumos ataką. Mes prisimename pel- 
kę priešais Gaitolovo kaimą, užkimštą mirusiųjų kūnais. Per juos tarsi per 
klojinį bėgo puolantieji. Mes prisimename gerai žinomą Volchovo fronte 


„Apskritąją“ girią, prie kurios krito 2-0sios smogiamosios armijos divizi- 
jos... Mes prisimename poilsio namus Voronovo kaime, „Miško“ kalvą - 
„mirties aukštumą“, kaip tada vadino kareiviai... galima būtų ilgai vardy- 
ti atsparos punktų ir kalvų pavadinimus. Pavyzdžiui, prie kiekvienos jų 
nuostoliai viršijo Borodino mūšio aukas... Lavonai, lavonai! Kiek jų liko 
mūsų kelyje 

Mes turėjome pralaimėti šį karą, 
bet mes buvome teisūs, o jie - ne. 


Sovietų kariai, žuvę kovoje 
Leningrado fronte, ir pamuštas 


sovietų tankas T-26. 


LITERATŪRA 


Aukacos B.M. Ilasaos1ų H.b. CopeTck0e B0eHHO-MOpcKOe HCKyCCTBO B Beaukon 
OreuecTrBeHOd BoūHe. M.: BoeHuagaT, 1973. 404 c. 

bap6ammuH V.H., XapuTronos A.Ą. BoeBrie geūcTBWA CoBeTckO4 apMuW NoA 
TuxBHH5IM B 1941 roay. M.: BoenusaaT, 1958. 80 c. 

benaes C., Ky3nerjos II. Hapoanoe ononuenne B 060poHe Aenunrpana, AeHn3gaT, 
A.; 1959. 132 c. 

Bbaoka4a AeHuHrpaja B ĄOKYMEHTAX paCcceKPeYeHHbIX apXHBOB. M.; IToauron, 2004. 
767 c. 

bopimes C.H. Or HesBsi A0 Da6651. A; AennagaT, 1970. 384 c. 

Bacuaesckuū A.M. Aleno Bcei xu344. MuHuck; bBenapyce, 1984. 542 c. 

Bepr A. Poccna B BoūiHe 1941-1945, M.: 2KCMO - AnropuTm, 2003. 736 c. 

Taaaep D. Boennbri AKeBHKK. T. 3. B 2 khurax. M. BoenusgaT, 1971. 

3aca0H Ha peke TocHe. C6opHuK BOCHIOMMHaHKHA 3aIMTHMKOB YcTB-TocHeHcKOro 
pyGexa B 1941-1944 r.r. (CocrasuTeab V.A. Vlbanosa). CankT-IleTep6ypr: 
Iloaunrexnnka, 2003. 336 c. 

ĄBaxkAbi KpasnosnaMenbIi baaTūckuū baoT. M.: BoennagaT,1990. 342 c. 

Ąerrapes I.E. Tapan u muT. M.: BoennagaT, 1966. 

Ą3eHuckeBuu A.P. u ap. HenokopeHHnbri AeHunrpas. A.: Hayxa, 1970. 415 c. 

Visanosa H.A. Ycrb-TocHo-CunnaBckaa oneparua 1942 roja. Pykonucs. 

VnoseMijes VI. Ilo4 Kp»iaxOoM —- AennHrpas. BoeBoi MyTB ŽleHHHTpaACKOIO 
BOeHHOTO Ookpyra, AeHuHrpaAcKOoro bpoHTa 1 13-04 BO34yI1HOK APMHMW B TOAbI 
Benukoū OTeuecTBeHHOA BOūHBI. M.: BoennagaT, 1978. 272 c. 

Mcropu3 BTopož MupoBož BoūiH»I 1939-1945. B 12 ToMax. M.: BoenuagaT, 1975. 

Mcropua AenuHrpaACKOro BOeHHOFrO oKpyra. M.: BoenusgaT, 1974. 612 c. 

Kanyukuū H.B. Orons Ha ce6a M.: BoenuagaT, 1981. 206 c. 

Kapeas II. FuTaep maeT Ha BocTOK 1941-1943. M.: H30rpadbyc - 2KCMO, 2003. 557 c. 

Kapnos B. Mapiman 2Kykos. Ero copaTHHKM H MpPOTWBHHMKM B ĄHH BOHHBI H MHpa 
(AuTepaTypHaa Mosaika) M.: BoenuagaT, 1992. 462 c. 

Karsimukun M.C. Cayxkuau MBI B IITaOe apMeūckoM. M.: BoenuagaT, 1979. 208 c. 

Konskos B.D. Ąsa anja renepana BAacosa. Kun», cya»0a, aerenA»i. M.: Beue, 
2001. 462 c. 

Koposnukos H.T., Ae6eges II.C., Iloaakos A.T. Ha Tpex bponTax. boesoži MyTB 
59-04 apMun. M.: BoenusaaT, 1974. 327 c. 


456 


Komesoū IT.K. B roabi BoeKnsre, |. M.;: Boenu3naT, 1978. 283 c. 

Kpriaos B.A. O6brkuoBeKHBIe TBapAeKMIAI. M.: BoenusaaT, 1971. 262 c. 

Aleoezes IO.M. Ilo 060e cropoHBI GA0KaAKHOTO KOAbija. CankT-IleTepOypr: Hesa, 
2005. 303 c. 

AeHunrpagckaa OnTBa 1941-1944. C6opnuk craTe4 (CocrasuTenu T.H. Basnauna, 
T.H. Konreaosa, B.M. MosanakKoBa). CankT-Ilerep6ypr: A O „Asan Dezopos“, 
1995. 2004. 

AomaruH H.A. Henssecrhaa Ga0Kaja. B 2 ToMax. CankT-IlerepG6ypr — MockBa: 
Hesa - OA1MA-ITPECC. 2002. 

Ayknnuųkuū II.H. Aennurpaa AeūcTByeT... M.: CoBeTckmi nMucaTeAb, 1964. 1441 c. 

A100aHcCkKa3 HacTYIaTEAbHAA OINEPaI MA AHBaPb — HIOHb 1942 roja. boeBbIe AeKcTBMUA 
BTOpOM yaapHoū apMuu (CocrasuTreaw K.K.Kpynuija 1 H.A. ABanosa). CankT- 
Ilerep6ypr: HHKO, 1994. 127 c. 

MannepreiūMm K.T". BocnoMunanua. Munck: Ilonyppu, 2004. 511 c. 


Sovietų pionieriai Leningrado fronto kelyje. 


457 


ManmreūH D. Yrepanbre MOoGeAbI. CMoneHck: Pycuų, 1999. 670 c. 

Mepenxkos K.A. Ha cayx<6e Hapogy. M.: BoenuagzaT. 1983. 432 c. 

MnabueHnxko H.IT. 3aanbi Ha4 Hesoū. M.: Boenn3AaT. 1983. 256 c. 

Momanckuū M. Xoxaos H. Hesckui GacTWoH. AeHuHrpaAcKaa CTpaTerH4eCKax— 
000poHnTeAbHa3 onteparjua 10 1013-30 cenTA6pA 1941 rona. M.: IIKB, 2002. 72 c. 

Mionnep-Tuane6paHnA B. CyxonyTHax apMua TepManuu 1933-1945. M.: Aaorpadyc, 
2002. 799 c. 

Ha BonxoBckoM bpoHTe 1941-1944. M.: Hayxa, 1982. 398 c. 

Hesckuū naTauox. A.: Aenn3aaT, 1977. 368 c. 

HenokopenHbIA MAaugapM. BocHhOoMMHaHKWAa yv4acTHWKOB O0O0poHh OpaHneH- 
GayMckoro NMAaiAapMa 1941-1944. A.: AennagaT, 1987. 301 c. 

HukyaunHn HR.HR. BocnoMunanua O BoūiHe. Pykornuce. 

OanHuos IO. IloseauTenAu orHa. A.: AenuanaT, 1980. 296 c. 

Okopxos A.4. CaoB0, BeayImų3ee B Go. M.: BoenusaaT, 1980. 451 c. 

Ilasa05 Ą.B. Aennnrpaa B Ga0kaxe. M.: BoennsuaT, 1961. 200 c. 

IlauTrenees H.A. Mopckoū bponT. M.: BoenusaaT, 1965. 317 c. 

ILian «Ą». [laaH CHeIMaAbHBIX MEporMpHaTMū, IIPOBOĄMMBIX BO BpeMA 
OrTeuecTBeHHOK BOŽHBI IO OGINJETOPOACKMM O6BeKTAM Top. AleHunrpana. CaHkT- 
Ilerep6ypr: Esponeūckuū a0M, 2005. 186 c. 

IloapMau X. Bonxos. 900 Anei Goes 3a Aenunrpaa. 1941-1944. M.: 3axapos, 2000. 
127. 

Payc 2. TankoBsIe cpax<eHna Ha BocToO4HOM (bpoHTe. M.: ACT, 2005. 525 c. 

Poccna 1 CCCP B soinax XX Beka. IloTepu BoopyxxenHbIx cHA. CraTHCTHU4eCKO0€ 
HccaeAOBaHKe (IloA peaakinen I -P. KpuBomeesa). M.: O/AMA-IIPECC, 2001. 608 c. 

Pycakos 3.T. Hammu1M MopeM Griia Žazora. Mopaku AlagoxxcKO4 noeHHof 
GaoTHAWW B GuTBe 3a Aenunrpas. A.: AenusaaT, 1989. 173 c. 

CoBeTckax B0eHHaa 3HIHKAONMeAWA. B 8 TOMax. 

CraxosB X.Tpareaua Ha Hese (Ilepeson M. AeGenesBa). Pykonucs. 

TankucTbI B cpax<eHnu 3a AeHuHnrpas. A.: AenusjaT, 1987. 335 c. 

Tpareaua Macnoro Bopa. C6opHuk. CGopHuK BCHIOMWHAHWA ygaCTHMKOB M 
oueBmAljeB /lioOaHcKOh Ooneparuu (CocrasuwTeAb V.A. Vsanosa). CaHkT- 
Ilerep6ypr.: [lonauTexHuka, 2001. 359 c. 


> Vokiečių, žuvusių prie 
Leningrado, kapinaitės. 


458 


Tpu6y1 B.O. BaarmMūbI cpaxaioTCA. M.: BoenusgaT, 1985. 463 c. 

OeaionuncKuia A.M. IloanaToIe no TpeBore. M.: BoenusagaT, 1961. 248 c. 

Xpenos A.D. MocTrI K IM100e4e. M.: BoeHusgaT, 1982. 349 c. 

Uepenanos A.M. Ilone paTHOe Moe. M.: BoenusgaT, 1984. 303 c. 

YUepoxkos B.C. Ana Te03, Aenunrpas. M.: BoenusgaT, 1978. 205 c. 

Ilupokopai A. Kopa6an un karepa BMO CCCP 1939-1945 r.r. Munck: XapsecT.,2002. 
943.c. 

Ileraos Ą. B ono0a4e4nw. M.: BoenusaaT, 1960. 286 c. 


Apxynos B.M. Uepes3 Hesy (67-a3 apMna B 00Ax IIO IPOpPbIBY GA0KaAbI Aehnnrpana). 
M.; Boenn3naT, 1960. 96 c. 


SERIJA: 


MARK SOLONIN 


[* 


niai 25-01 | 


MARK SOLONIN 

„Birželio 22-oji: katastrofos anatomija“ 
Griaunami sovietų propagandiniai mitai 
apie Antrojo pasaulinio karo pradžią 


MARK SOLONIN 

„Mozgoimenije. 

Suklastota Didžiojo karo istorija“ 

Knygoje atskleidžiamos Antrojo pasaulinio karo 
istorinės falsifikacijos 


MARK SOLONIN 

„Birželio 25-oji: kvailystė 

ar agresija prieš Suomiją“ 

„Užmirštas“ 1941-1944 m. suomių ir sovietų 
karas Jatkasota (Tęstinis karas) 


MARK SOLONIN 

„Kare nieko gero“ 

Stalino karo planai, lendlizas, sovietų 
vykdyta Berlyno blokada, sovietų karių 
niokota Rytų Prūsija 


MARK SOLONIN 

„Katastrofos chronologija“ 

Triuškina sovietinę istoriografiją. 
Pirmosios Antrojo pasaulinio karo dienos 
Lietuvoje ir sovietų aviacija. 

Nauji, unikalūs dokumentai 


SERIJA: 


II PASAULINIS KARAS 


VOKIETIJOS 


SPECIALIOSIOS | 
PAIEGOS 4 


Mich Aoy Chili 


SU ŠŪKSNIU 


HURRA- | 


VIRMYNI 


VLADIMIR BEŠANOV 
„Raudonasis žaibo karas“ 
Lietuvos ir jos kaimynių okupavimas 


KARL KNOBLAUCH 
„Pabaigai artėjant“ 
„Hermano Geringo“ fuzilierių 
bataliono kario dienoraštis 


JOACHIM HOFFMANN 
„Naikinamasis Stalino karas. 
1941-1945“ 

Antrasis pasaulinis karas kilo ne tik 
dėl Hitlerio, bet ir dėl Stalino kaltės 


MICHAEL SHARPE, IAN WESTWEL 
„Mokietijos specialiosios pajėgos“ 
Vokiečių specialiųjų dalinių sukūrimas, 
operacijos įvairiose šalyse 


NIKOLAJ NIKULIN 

„Atsiminimai apie karą“ 

Sovietų kario atviri, neparankūs sovietų 
istorikams, tikri pasakojimai apie karą 


SIMON DUNSTAN, IAN WESTWEL 
„Sąjungininkų specialiosios pajėgos“ 
Britų komandosų ir amerikiečių 
reindžerių operacijos Antrojo 

pasaulinio karo frontuose 


HINRICH-BOY CHRISTIANSEN 

„Šu šūksniu HURRA - pirmyn!“ 
„Brandenburgiečio“ - vokiečių 
komandoso - atsiminimai 

apie karo ir nelaisvės metus 


SERIJA: 


II PASAULINIS KARAS 


RAYMOND F. TOLIVER, 

TREVOR J. CONSTABLE 
„Šviesiaplaukis Vokietijos riteris“ 
Žymiausias Antrojo pasaulinio karo 
lakūnas asas (numušęs 352 lėktuvus) 
„Juodasis Velnias“ E. Hartmanas 


ROLF MICHAELIS 

„SS 500/600-asis parašiutininkų 
jėgerių batalionas“ 

Garsiausio vokiečių parašiutininkų dalinio 
kovos, mūšiai Lietuvoje 


RENK OrTOLASCH 
„Karaliaučiaus žlugimas“ 
Paskutinės kovos dėl 

Rytų Prūsijos sostinės 


NAUJIENA! | 
SVAIINIŲ LAA BILL NIVEN (Sud.) 0 


Adilietuu Gistly „Svajonių laivas Wilhelm Gustloff“ 
Didžiausia XX a. laivo katastrofa. 
Sovietų povandeninis laivas 
paskandina vokiečių pabėgėlių laivą 


PATRICK HOOK, MICHAEL SHARPE, 
BRIAN L. DAVIS 

„Hitlerio elitinės pajėgos“ 

SS divizijų „Hohenstaufen“ ir „Gross- 
deutschland“ operacijos II pasaulinio karo 
frontuose 


Hitlerio 
elitinės pajėgos 


Hohenstauden 
Grossdeutsehland 


VLADIMIR BEŠANOV 
„Leningrado skerdynės“ 
Baisi tiesa apie blokadą 


1 HEINZ GUDERIAN 

„Kareivio atsiminimai“ 

KAREIVIO Įžymaus vokiečių generolo atsiminimai. 
ATSIMINIMAI | Operacijos, kovos, tarnybinių santykių peripetijos 
Vokietijos štabe 


NEINZ GUDFRIAN 


LEONID RABIČEV 

„Karas viską nurašys“ 

Įžymaus rusų dailininko, prozininko, poeto, 
Antrojo pasaulinio karo metais tarnavusio 
sovietų 31-0joje armijoje ryšininku, atviras 
pasakojimas, išpažintis, laimė, gėda, atgaila, 
atsiminimai 


LEONID RABIČĖV 
KARAS 


VISKĄ 
NURAŠYS 


MIKA KULIŲ 


MIKA KULJU 
RATĖS KELIAS, || „Ratės kelias. Legenda apie Žiemos 
LEGENDA karo didvyrius“ 


APIE ŽIEMOS 


Badirysoai Didvyriškos suomių pastangos apginti 


tėvynę 


ARMIN SCHEIDERBAUER 
„Mano jaunystės nuotykiai, arba 
vokiečių pėstininkas Rusijoje 


AKMIN 
SCHEIDERBAULA 


MANO JAUNYSTĖS 
NUOTYKIAI, ARBA 1941-1947 m.“ 
VOKIEČIŲ PLA "mr 
PĖSTININKAS Jauno pėstininkų karininko, apdovanoto 


RUSIJOJE 


oe pirmojo ir antrojo laipsnio Geležiniu 


kryžiumi, pašaukto į Vokietijos vermachtą ir 
kovojusio Rytuose prieš Sovietų Sąjungą, 
biografija 


HANS HEINZ REHFELDT 

„Su tankų korpusu Grossdeutschland 
Rusijoje, Vengrijoje, Lietuvoje ir kovoje 
dėl Rytprūsių“ 

Puskarininkio, minosvaidininkų būrio vado 
atsiminimai (1943—1945) 


MANS WEINZ AtNEELO! M 


SU TANKŲ KORPUSU | 
GROSSDEUTSCHLAND || 
RUSIJOJE, VENGRIJOJE, | 
LIETUVOJE IR KOVOJE | 
Dėl RYTPRŪSIŲ 


ALEXANDER G0GUN 

„Stalino komandosai“ 

Išdegintos žemės taktika, provokacijos, savų 
kaimų naikinimas, plėšikavimas, girtavimas, 
prievarta, tarpusavio vaidai, bakteriologinio 
ginklo panaudojimas ir net kanibalizmas — 
toks tikrasis sovietų partizanų , Stalino 
komandosų veidas dokumentais pagrįstoje 
knygoje 


ALENANDĖR G06UM 


STALINO 
KOMANDOSAI į 


SERIJA: 


KOMUNIZMAS BE GRIMO 


KOLYMOSAPSANYMAI, 1 


' 


IGOR BUNIČ 

„Partijos auksas“ 

Įvykdyti tokio masto perversmą, koks įvyko 
1917 m. spalį Rusijoje, be pinigų neįmanoma. 
Didžiausia bolševikų finansinė afera, vykstanti 
ir dabar, - operacija „Partijos auksas“ 


NIKITA PETROV 
„Budeliai. Jie vykdė 
Stalino užsakymus“ 
Stalino teroro anatomija 


vantan šiianov | „NAUJIENA! | 


„Kolymos apsakymai“ 
Stulbinantys pasakojimai 
apie sovietų lagerius Sibire 


VLADIMIR VOINOVIC 


KAREIVIO 
IVANO ČONKINO 
GYVENIMAS IR 
NEPAPRASTI 
NUOTYKIAI, 


NELIEČIAMAS ASMUO 


VLADIMIR VOINOVIČ 

„Kareivio Ivano Čonkino gyvenimas ir 
nepaprasti nuotykiai. Neliečiamas asmuo“ 
Pirmoji knyga 

Sovietinės realybės vaizdai, karo nuotykiai, 
meilės lyrika ir fantastika - visa tai persmelkta 


švelniu humoru 


SERIJA: 


VILNIUS LIEPSNOSE 


GINTAUTAS ŠIRONAS (sud.) 
„Liepsnojantis Vilnius. 

Liudininkų prisiminimai“ 

Beviltiška gynyba ir sunkus puolimas, kruvini 


mūšiai siaurose senamiesčio gatvelėse, 
apsuptis, prasiveržimas ir belaisvių lagerio 
kasdienybė. Visa tai - lūpomis žmonių, 
praleidusių tas lemtingas dienas liepsnojančia- 


me Vilniuje. 
BUS IŠLEISTA: | 
AMAKAS VRK ANTANAS VERKELIS 
„Kas sugriovė Vilnių“ 
KAS SUGRIOVĖ || 1 50P a i 
VILNIŲ Sovietinė propaganda tikino, kad per Antrąjį 
pasaulinį karą buvo sugriauta 4096 Vilniaus 
senamiesčio. O kas nutiko iš tikrųjų? 
Kur dingo ištisi viduramžių miesto kvartalai, 
sovietmečiu virtę plačiais bulvarais ir niūriomis 
automobilių stovėjimo aikštelėmis? 
ei ANTANAS VERKELIS 
„Operacijos „Ostra brama" blefas“ 
OPERACIJOS 
„OSTRA BRAMA" | Žlugusio Armijos krajovos Vilniaus puolimo 
BLEFAS 


anatomija 


ANTANAS VERKELI ANTANAS VERKELIS 
„Fester Platz Vilna“ 
FESTER PLATZ 
VILNA Penkios 1944 m. liepos mėnesio kruvinų kovų 


Vilniuje dienos 


Vladimir Bešanov 


LENINGRADO SKERDYNĖS 
Baisi tiesa apie blokadą 


Vertėjas Rimvydas Užukukis 

Redaktorius Vytautas Leščinskas 

Iliustracijas parinko Rimvydas Užukukis ę 1 2. 1 1 
Viršelio dailininkė Emilija Kaltenytė . 
Maketuotojas Arūnas Latišenka 


Išleido leidykla „Briedis“ 

Parodų g. 4, LT-04133 Vilnius, Lietuva, www.briedis.lt, infoebriedis.lt 
Spausdino „Standartų spaustuvė“, 

Dariaus ir Girėno g. 39, LT-02189 Vilnius, Lietuva, www.standart.lt 


Jei iliustracijų autoriai pareikštų savo teises, 
esame pasirengę vykdyti visus pagrįstus reikalavimus. 


Apie Leningrado blokadą per Antrąjį pasaulinį karą parašyta šimtai knygų. 
Baisi tragedija, pasiglemžusi daugiau kaip milijoną žmonių gyvybių, giliai ir 
skaudžiai įsirėžė į rusų tautos sąmonę. 

Bet galbūt to buvo galima išvengti? 

„Leningrado skerdynės“ — „nepatogi“ ir skandalinga populiaraus baltarusių 
publicisto bei istoriko Vladimiro Bešanovo knyga apie Leningrado gynybą ir 
blokadą. Jis naujai pažvelgė į ne kartą girdėtą ar skaitytą Leningrado 
blokados istoriją, paneigė įsigalėjusius mitus ir atsakė į daugelį klausimų: 


ištikrųjų vyko prie Leningrado? 

siekė vokiečių kariuomenė Leningrado prieigose? 

 buvolemta išgyventi per Leningrado blokadą ir kam teko mirti? 
veikė šlovingoji sovietų kariuomenė prie Leningrado? 
“pasižymėjo sovietų sausumos pajėgų ir Baltijos karinio jūrų laivyno 
veiksmai prie Leningrado? 
vyko kovos prie Leningrado? 
dienų truko Leningrado blokada? 


